
NOTA ASUPRA EDIŢIEI 


Textul de faţă reproduce ediţia a Il-a a lucrării cu acelaşi titlu, apărută în anul 1944 
la „Casa Şcoalelor 44 , şi este autorizat să fie publicat de către doamna Ecaterina Bagdasar. 

A fost adusă la zi ortografia, au fost îndreptaţi unii termeni care,în epocă, aveau un 
înţeles diferit ori un alt accent semantic decât astăzi, au fost înlocuiţi unii termeni impropriu 
folosiţi, fără să fie afectat însă sensul ideii cu care se lucra, au fost corectate tacit greşelile 
de tipografie. în foarte mică măsură s-a intervenit şi în expresie, sau, mai curând, în 
expresivitatea frazei. Nu s-au făcut alte intervenţii. 

Nu avem nici o îndoială că republicarea după cincizeci de ani a lucrării profesorului 
Nicolae Bagdasar este un act necesar şi foarte util astăzi spiritului didactic şi pedagogic 
românesc. 

PREFAŢA LA EDIŢI a H-a 


Când, acum câţiva ani, în plin război, am publicat lucrarea de faţă, nu m-aş fi putut 

aştepta ca ea să se desfacă în câteva luni — şi numai în Capitală. La insistenţele cititorilor 

de a o reedita, m-am decis cu oarecare greutate să scot această edi(ie, fiindcă aş fi dorit ca 

ea să apară adăugită. Din păcate însă,ocupaţiile mele actuale nu mi-au îngăduit acest lucru. 

Rezerv deci altei ediţii adăugirile cu care doream să îmbogăţesc ediţia a O-a, bineînţeles 

dacă se va mai simţi nevoia unei alte ediţii. 

• * 

încă o lăn aurire. Ediţia I a acestei lucrări a apărut în două volume, din motive cu 
totul străine de natura ei. Ea apare acum toată, cum a fost concepută şi elaborată, într-un 
singur volum. 

N. BAGDASAR 

V 

6 februarie 1944 


PREFAŢĂ LA EDIŢIA I 

O introducere în teoria cunoştinţei,în limba noastră, este una din cele mai necesare 
lucrări filosofice. Aceasta nu numai fiindcă teoria cunoştinţei s-a constituit ca o importantă 
disciplină filosofică, ce merită să fie cunoscută, dar şi fiindcă aici întâlnim noţiunile 
filosofice fundamentale, menite să ne lumineze asupra problemelor filosofice 
fundamentale. 

Trebuie să precizăm că lucrarea de faţă are un caracter „sistematic", iar nu unul 
„istoric". Că, altminteri spus, în expunerea fiecărei teorii nu se insistă nici asupra genezei, 
nici asupra evoluţiei ei istorice, ci că flecare teorie este expusă în ceea ce a fost şi este încă 

socotit valabil, consideraţiunile istorice căzând cu totul pe al doilea plan. Credem, de 
asemenea, necesar să prevenim pe cititor că s-a insistat ceva mai pe larg,cum era şi firesc, 
asupra teoriilor care n-au devenit încă istorice şi îndeosebi asupra celor contemporane. în 
sfârşit, ţinem să atragem atenţia cititorului asupra altui fapt: anume că în lucrarea de faţă 
se rupe cu tradiţia instaurată de gânditorii germani în materie, după care în teoria 
cunoştinţei se disting două părţi: una care trata despre originile, limitele şi valoarea 
cunoştinţei, şi alta care Irata despre obiectul cunoştinţei. Lucrarea de faţă nu mai înglobează 
această a doua parte, şi, după convingerea fermă a autorului, cu bun temei. în adevăr, 
soluţiile date problemei obiectului cunoştinţei erau expuse la teoriacunoştinţei într-o vreme 
când metafizica sau ontologia erau socotite ca perimate şi incapabile să mai reînvie ca 
discipline filosofice. Cum ele erau soluţii importante date unor fundamentale probleme 
filosofice, în strânsă legătură cu problema cunoştinţei, nu se putea fireşte trece peste ele şi 
erau deci integrate în epistemologie, într-o vreme când această disciplină era socotită în 
stare să dea soluţii — negative — şi problemelor metafizice. De cel puţin două decenii însă 
lucrurile s-au schimbat. Preocupările ontologice şi metafizice devin din ce în ce mai 
numeroase şi mai puternice. Gânditorii nu se mai sfiesc astăzi să vină cu soluţii metafizice 
pentru problemele care nu comportă altfel de soluţii. Iar acest lucru trebuie să aibă urmări 
şi pentru teoria cunoştinţei. Ca atare în această disciplină nu trebuie să mai figureze 
probleme ce aparţin de drept altei discipline, probleme ce sunt deghizate probleme 
metafizice. Lucrarea de faţă ar avea prin urmare nevoie de o întregire cu o altă lucrare, de 
introducere în metafizică. 

Ca şi în celelalte lucrări anterioare ale autorului, se face şi în aceasta o separaţie 
strictă între expunere şi critică, determinată de convingerea că nimic nu este mai dăunător 
pentru teoria expusă şi nimic nu este mai dificil pentru cititor decât amestecul expunerii cu 
critica. Separând expunerea de critică, s-a ţinut să se înlăture aceste neajunsuri. 

Autorul lucrării de faţă a găsit apoi oportun să uşureze lectura, evitând în genere 
balastul notelor din josul paginilor sau de la sfârşitul ei. Teoriile expuse se bazează pe 
lucrările clasice ale gânditorilor pomeniţi, a căror lectură, dacă nu e totdeauna presupusă, 
e însă totdeauna presupusă că va fi făcută, aşa încât nu s-a simţit nevoia trimiterilor. Nu 
s-au făcut trimiteri decât la partea critică, pentru lucrările din care s-au luat argumente 
critice —, din motive ce este de prisos să le mai pomenim. 

Terminată de câţiva ani şi aşteptând în zadar să vadă lumina tiparului, lucrarea 
prezentă,în două volume, al doilea în curs de tipărire, ar fi întârziat să apară cine ştie câtă 
vreme încă, dacă Academia Română nu s-ar fi arătat dispusă s-o editeze. De aceea autorul 
se simte profund obligat să-şi exprime gratitudinea înaltei instituţii de cultură. 

INTRODUCERE 


PROBLEMELE TEORIEI CUNOŞTINŢEI 


Ca disciplină filosofică independentă, teoria cunoştinţei este dintre cele mai noi. 
Acest lucru nu trebuie să ne facă să credem însă că problema cunoştinţei s-ar fi pus abia cu 
apariţia teoriei cunoştinţei ca ramură filosofică autonomă. Problema cunoştinţei s-a pus cu 
mult mai înainte, în acele vremuri ale antichităţii eline când gânditorii au început să-şi dea 
seama de adevăratele mari probleme filosofice. Socrate, Platon şi Aristotel, Parmenide, 
Zenon şi Melissos,Democrit,Protagoras şi Gorgias s-au ocupat şi cu problema cunoştinţei. 
S-au ocupat cu această problemă privind-o însă ca o problemă preliminară şi prin urmare 
de o valoare fecundară,căci pentru ei problema filosofică centrală era aceea a realităţii, a 
existenţei în sine. 

Abia în timpurile modeme se schimbă lucrurile. Cunoştinţa^cepe să fie socotită 

acum drept o chestiune de aceeaşi importanţă, dacă nu chiar mai "mare, ca problema 

realităţii. Cel dintâi care, în această epocă, întreprinde o cercetare sistematică a cunoştinţei, 

dându-i importanţa ce i se cuvine de drept în ansamblul cercetărilor filosofice, este John 

Locke. Gânditorul englez, în lucrarea-i monumentală: An essay conceming human 

understanding (1690), delimitează cu o rară pătrundere câmpul disciplinei ce are să se 

ocupe cu cunoştinţa: „originea, certitudinea şi întinderea cunoştinţei omeneşti,dimpreună 

cu fundamentele şi gradele credinţei, părerii şi asentimentului", iată care sunt, după 

J. Locke,obiectivele pe care trebuie să le urmărească o cercetare sistematică a cunoştinţei, 

aşa cum o plănuieşte şi caută s-o realizeze el. Interesant este că întreprinderea lui Locke 

n-a rămas izolată şi că alţi doi conaţionali ai săi, G. Berkeley şi D. Hume, au căutat să-i 

ducă mai departe cercetarea, aprofundând şi mai mult lucrurile, pentru a descoperi, cum 

spune Hume,„izvoarele şi principiile ascunse" ale intelectului omenesc şi a afla până unde 

se întinde şi cât valorează cunoştinţa omenească. Interesant este,de asemenea, că lucrarea 

lui Locke n-a fost un impuls numai pentru urmărirea în aceeaşi direcţie şi pe aceleaşi baze, 

empiriste, a problemelor propuse, ci ea a trezit o reacţie dintre cele mai vii din partea unui 

gânditor cu un spirit universal: e vdrba de Leibniz şi de lucrarea lui: Nouveaux essais sur 

Ventendement humain, în care se ia atitudine exact opusă faţă de toate chestiunile puse şi 

tratate de Locke. 

% 

Deşi operele tuturor acestor gânditori aduc, fiecare în parte şi toate laolaltă, 
clarificări şi progrese importante în domeniul problşjnei cunoştinţei, totuşi ei sunt socotiţi 
mai mult ca precursori, căci Imm. Kant este acela căruia cei mai mulţi îi atribuie meritul 
de a fi pus bazele de nezdruncinat ale disciplinei filosofice care poartă azi numele de teoria 
cunoştinţei. Cu o perspicacitate şi o viziune în adevăr geniale, Kant stabileşte că obiectul 
acestei noi discipline, pe care el o numeşte „Critică a raţiunii pure“, stă în disecarea raţiunii 
în genere — prin raţiune el înţelegând nu funcţia psihică, ci totalitatea cunoştinţelor 
universal şi necesar valabile — şi în „determinarea atât a originilor, cât şi a întinderii şi 
graniţelor cunoştinţei 44 .0 determinare ce se apropie aşa de mult de aceea a lui Locke, însă 
numai în aparenţă. Fiindcă de fapt Imm. Kant schimbă complet unghiul de vedere. De 
originile, întinderea şi graniţele cunoştinţelor este vorba, ceri drept,şi la J. Locke, dar în 
vreme ce la gânditorul englez noţiunile acestea au un sens psihologic, la Kant ele capătă o 
semnificare „principială 44 , „transcendentală 44 ,epistemologică. 

De la Kant încoace, teoreticienii cunoştinţei nu au putut (^ădea de acord nici asupra 
obiectului epistemologiei, nici asupra metodelor ei. Unii din ei sunt de perfect acord cu 
criticismul kantian sau înclină cu oarecare modificări spre poziţia criticistă, alţii se mişcă 
în direcţia empiristă şi pozitivistă fixată de Locke şi Hume, iar alţii, în sfârşit, se 
alimentează şi dintr-o parte şi din alta, căutând să stabilească legături între ele şi să 
demonstreze că criticismul* şi pozitivismul pot sta foarte bine împreună. Tabloul pe care 
ni-1 înfăţişează dezvoltarea teoriei cunoştinţei, din momentul când a început să-şi fixeze 
bazele şi până astăzi, nu este tocmai încurajator. Atât obiectul cât şi metodele ei plutesc 
încă în sfera problematicului. De aceea e nu numai recomandabil, dar chiar afeolut necesar, 
ca orice îndrumare în teoria cunoştinţei să înceapă cu o determinare a obiectului ei, precum 
şi cu o indicare măcar sumară a metodelor ei fundamentale. Iar acest lucru nu se poate face 
fără a lua atitudine pe faţă sau implicit asupra celor două mari curente din sânul dezvoltării 
ei: asupra concepţiei empirio-pozitiviste şi asupra celei transcendentaliste. 

Ce este cunoştinţa? Este ea posibilă sau nu? Şi dacă e posibilă, cum anume? Cu 
ajutorul experienţei? Al raţiunii? Sau al amândurora? Sau cu ajutorul unui al treilea mijloc, 
al intuiţiei? Există anumite condiţii universale şi necesare ale cunoştinţei? Iată întrebările 
esenţiale pe care şi le pune teoria cunoştinţei şi la care este obligată să răspundă. S-ar părea 
că aceste întrebări sunt cum nu se poate mai clare. în realitate ele sunt cum nu se poate mai 
complicate şi toate dificultăţile pe care le are de biruit teoria cunoştinţei zac în aceste 
întrebări iniţiale. Căci ele îngăduie răspunsuri complet opuse, care au şi fost de altfel date. 
Cunoştinţa poate fi înţeleasă mai întâi ca un proces psihic empiric, ca uq act sufletesc real 
sau ca o serie de acte sufleteşti reale. Ca atare ea are o geneză în timp, prezintă o durată 
anumită, se poate înfăţişa cu diferite grade de certitudine. Indicarea factorilor empirici 
variaţi ce o determină, arătarea cauzelor care o explică, descoperirea legăturilor ei cu 
structura psihofizică a individului, scoaterea în relief a subiectivităţii cunoştinţei omeneşti, 
iată atâtea şi atâtea aspecte ce prezintă interes şi merită prin urmare să fie cunoscute. Privită 
în existenţa ei reală, cunoştinţa omenească impune nu numai sarcina de a fi cercetată 
dimpreună cu factorii care-i înlesnesc rolul şi o fac să-şi atingă scopurile, dar şi sarcina de 

a cunoaşte impedimentele ce-i stau în cale şi o abat de la funcţiile ei fireşti. Nu este vorba 

• 

numai de impedimentele normale, ce răsar uneori cu toată hotărârea noastră de a le evita 

sau de a le învinge, ci şi de impedimentele de natură anormală, patologică. Pătrunderea 
aspectelor morbide ale cunoştinţei este în stare, cum e cazul şi cu pătrunderea stărilor 
sufleteşti morbide în genere, să arunce o privire vie asupra structurii normale a cunoştinţei. 
Nu numai atât. Societatea exercită influenţe variat şi multiple asupra individului 
cunoscător. încă din copilărie suntem constrânşi şi ne obişnuim să judecăm după anumite 
tipare şi în anumite sensuri.Superstiţii şi prejudecăţi de tot felul ne întunecă mintea şi ne 
fac să vedem lucrurile altminteri decât sunt acestea în realitate. Ele sunt uneori aşa de 
puternice, încât chiar spirite eminente izbutesc cu foarte mare greutate şi numai înpartesă 
se emancipeze de dânsele. Dar privirea cunoştinţei ca un proces real sau ca o înlănţuire de 
procese reale, cu aspecte normale şi morbide, suferind influenţe din partea societăţii, este 
o problemă ce intră în cadrele psihologiei normale şi patologice,individuale şi sociale,cu 
un cuvânt, este o problemă de psihologie. 

Cunoştinţa poate fi însă luată — şi a fost tratată — şi în alt înţeles. Căci în afară de 
existenţa reală a proceselor ce o susţin, cunoştinţa mai prezintă şi alte însuşiri şi aspecte, 
ce merită nu mai puţin să fie cunoscute. Paralel şi independent de cauzele cunoştinţei ca 
act de conştiinţă se pune problema ori gini lor cunoştinţei, a originilor nu în sens psihologic, 
ci în sens epistemologic, de principii , din care decurge cunoştinţa; paralel şi independent 
de existenţa actului real de cunoaştere se pune problema valabilităţii sensului cognitiv pe 
care el îl cuprinde; în strânsă legătură cu valabilitatea stă rolul extensiv al cunoştinţei, adică 
puterea ei de a se întinde asupra întregului imperiu al realităţii şi de a-1 sesiza fără rest, sau 
capacitatea ei de a-şi dovedi validitatea numai la însuşiri parţiale şi aspecte superficiale ale 
realităţii; în afară de necesitatea existenţială se află necesitatea logică sau epistemologică 
a cunoştinţelor, care garantează veracitatea lor. Originile principiale ale cunoştinţei, 
extensiunea şi valabilitatea ei, acestea sunt, ca să vorbim caDocke corectat de Kant, 
problemele fundamentale care formează obiectul teoriei cunoştinţei. afară însă de ac ste 
probleme centrale mai sunt şi altele, care de asemenea îşi aşteaptă rezolvarea din partea 
disciplinei noastre. în ce stă structura adevărului şi a cunoştinţei? Este vreo deosebire între 
adevăr şi cunoştinţă? Care sunt supoziţiile oricărei cunoştinţe şi principiile ei prime şi cum 
se prezintă ele în structura lor intimă? Cum se legitimează cunoştinţa şi în ce raport stă ea 
faţă de realitate? Ce trebuie să înţelegem prin subiect cunoscător şi prin obiect al 
cunoştinţei? Ce înseamnă existenţă şi realitate, cognoscibil şi incognoscibil, fenomen şi 
noumen, apariţie şi absolut? Ce este certitudinea şi cum este posibilă eroarea? Ce este 
„experienţa 44 şi care sunt condiţiile ei? 

Teoria cunoştinţei este în primul rând o teorie a cunoştinţei ştiinţifice. Ea are ca 
obiect cunoştinţa universală şi necesară, indiferent dacă este directă ori indirectă, originară 
ori derivată, evidentă prin ea însăşi ori demonstrată, apriorică ori bazată pe experienţă. 
Posibilitatea cunoştinţei ştiinţifice , posibilitatea teoretică a cunoştinţei ştiinţifice cu toate 


• articulaţiile ei constitutive, iată cu alţi termeni obiectul principal al t oriei cunoştinţei. Dar 


teoria cunoştinţei nu se opreşte aici. Ea analizează şi examinează critic nu numai cunoştinţa 


ştiinţifică,ci şi celălalt gen de cunoştinţe, care, sub diferite forme, a apărut în istoria gândirii 


cu pretenţia că este în stare să pătrundă în inima însăşi a lucrurilor şi să dezlege toate 


misterele existenţei. E vorba de cunoştinţa metafizică, antiraţională sau supraraţională, 
cunoscută mai mult sub numele de intuiţie. într-un cuvânt, teoria cunoştinţei are ca obiect 

orice cunoştinţă care se prezintă cu veleitatea că e întemeiată, că sesizează adecvat lumea 
obiectivă şi dă o explicare unitară şi sistematică a acesteia. 

Din pricină însă că termenul de cunoştinţă poate fi luat în două sensuri atât de 
diferite, cum sunt cele pe care le-am văzut mai sus, s-a născut o mulţime de confuzii, care 
nu sunt deloc menite să înlesnească cercetarea epistemologică. Sunt în adevăr o seamă de 
cercetători care cred că, analizând, descriind şi explicând cauzal actele reale de gândire 
purtătoare de cunoştinţe, fac epistemologie. înţelegând în chipul acesta obiectul teoriei 
cunoştinţei, ei fac să dispară graniţele între teoria cunoştinţei şi psihologie, soluţionând 
psihologic toate problemele epistemologice. Că, în aceste condiţii, teoria cunoştinţei nu 
mai are un domeniu propriu cu problemele ce i-ar reveni numai ei, nu mai încape nici o 
îndoială. Teoria cunoştinţei este astfel transformată într-o simplă ramură a psihologiei, 
într-un capitol, fie el chiar unul dintre cele mai importante, dar nu mai mult decât un capitol 
al ştiinţei despre stările de conştiinţă. Acest lucru nu trebuie să ne mire. Nu numai teoria 
cunoştinţei a avut să sufere de pe urma tendinţelor imperialiste ale psihologiei de când 
această ştiinţă din urmă a recurs la experiment şi a început să devină din ce în ce mai mult 
o ştiinţă pozitivă, ci şi logica însăşi, logica ale cărei baze solide fuseseră puse încă din 
Antichitate şi care două mii de ani în şir fusese socotită ca o disciplină filosofică 
fundamentală şi deplin consolidată. Nu trebuie să uităm că de aceleaşi tendinţe anexioniste 
s-a făcut vinovată, după psihologie, şi sociologia, care pretindea prin unii reprezentanţi ai 
ei că, în grupul aşa-ziselor ştiinţe spirituale sau morale, ea este ştiinţa fundamentală şi că 
orice fenomen sufletesc sau spiritual nu poate fi explicat şi înţeles cum trebuie decât pe 
baze sociale şi recurgând la oficiile competente ale sociologiei. După psihologism am avut 
astfel sociologismul şi nu este exclus, ci, din contră, e foarte probabil să avem în viitor şi 
alte isme la modă. 

Tocmai fiindcă noţiunea de cunoştinţă cuprinde două sensuri atât de diferite şi 
prezintă în sine primejdia, cum s-a şi întâmplat, de a face să se confunde unghiurile de 
vedere din care poate fl cercetată, e nevoie, când este vorba de o introducere în teoria 
cunoştinţei, să se scoată cât mai pregnant în relief obiectul acestei discipline şi să fie cât 
mai strict delimitat de obiectul celorlalte ştiinţe înrudite sau vecine. Trebuie să adăugăm 
că e nevoie să ne lămurim din capul locului nu numai asupra obiectului, ci totodată şi asupra 
metodelor de care dispune teoria cunoştinţei spre deosebire de celelalte ştiinţe înrudite sau 
vecine, care prin interpretările lor insuficient controlate şi prin tendinţele lor acaparante îi 
distrug obiectul şi-i ameninţă de-a dreptul existenţa de disciplină independentă. Care sunt 
aceste ştiinţe apropiate, faţă de care teoria cunoştinţei are datoria să-şi delimiteze exact 
terenul şi să-şi precizeze metodele ? Trei, dacă cea din urmă pomenită merită să fie numită 
ştiinţă: psihologia,logica şi metafizica. Să vedem pe rând, şi pe scurt,prin ce se deosebeşte 
teoria cunoştinţei de flecare din aceste trei ştiinţe şi în ce raporturi stă cu flecare din ele. 

Psihologia se ocupă cu stările de conştiinţă,cu faptele sufleteşti, pe care le priveşte 
ca fenomene reale, ca fapte empiric date şi existente în timp. Ea urmăreşte să descrie, să 
explice şi să clasifice aceste fenomene. Ca ştiinţă a realităţii psihice, psihologia recurge la 
toate acele procedee metodice menite să o ajute la cunoaşterea acestei realităţi. îndemnată 
de exemplul încurajator pe care i-1 dădeau alte ştiinţe mai vechi decât dânsa, fizica mai întâi 
şi apoi chimia, psihologia a introdus experimentul în studierea faptelor sufleteşti, reuşind 

ca prin el să facă în ultimele decenii progrese remarcabile. Ea a devenit astfel în bună parte 
o ştiinţă experimentală. Şi dacă pentru investigarea multor categorii de fapte ea hu 
întrebuinţează încă experimentul, este, nu fiindcă nu vrea, ci fiindcă deocamdată nu poate. 
Principial însă ea se mişcă în direcţia unei ştiinţe pozitive şi experimentale, silindu-se din 
toate puterile să descopere legile fenomenelor cu care se ocupă. Privită în structura ei 
teoretică, psihologia este deci o ştiinţă experimentală nomotetică ( nomos = lege), iar privită 
din punctul de vedere al obiectului, ea este o ştiinţă experimentală nomotetică a realităţii 
psihice. Psihologia se ocupă fireşte şi cu cunoaşterea, căci cunoaşterea este şi ea o funcţie 
reală a realităţii psihice, căutând să descrie această funcţie, să descopere factorii psihici 
care o determină, să arate prin ce se deosebeşte ea de celelalte funcţii sufleteşti şi prin ce 
se caracterizează. Ea consideră cunoaşterea ca pe un fragment de realitate sufletească, 
determinat cauzal şi necesar ca orice alt fapt sufletesc. Psihologia nu are nici un motiv şi 
nici un drept să dea funcţiei cunoaşterii o mai mare consideraţie decât celorlalte funcţii 

i • • • • 

sufleteşti. Ca ştiinţă obiectivă, ea nu trebuie să aibă preferinţe sau să acorde privilegii. 

Studiind cunoaşterea ca funcţie sufletească, ea o studiază cu acelaşi interes, atât atunci când 

* # T • 7 

aceasta îşi ajunge scopurile cât şi atunci când eşuează; cu alte cuvinte, o studiază şi în rolul 
ei de cunoştinţă adevărată şi în acela de eroare. Adevăr şi eroare sunt deci pentru psihologie 
fenomene sufleteşti la fel de reale si de explicabile ştiinţific. 

• • i * * 

Dar, ocupându-se cu cunoaşterea ca realitate psihică, psihologia nu poate rezolva 
toate problemele pe care le implică şi le atrage după sine cunoştinţa. Desigur, psihologia 
caută să-şi dea seama prin ce se deosebeşte cunoaşterea adevărată de cea falsă, care sunt 
însuşirile celei dintâi şi care ale celei din urmă, cum e posibilă una şi cum e posibilă 
cealaltă. Problema cunoştinţei este însă cu mult mai întinsă; ea depăşeşte cu mult 
posibilităţile de explicare ale psihologiei. Principiile prime ale cunoştinţei şi supoziţiile ei 
ultime, legitimitatea şi valabilitatea lor, geneza principială a cupoştfritei şi valoarea ei, 
raportul dintre subiectul cunoscător şi obiectul de cunoscut, congriienţa^au incongruenţa 
dintre cunoştinţă şi obiectul ei, originaritatea şi derivativitatea cunoştinţei —, iată o serie 
de probleme foarte importante pe care psihologia nu le tratează, fiindcă-i depăşesc 
graniţele, dar care totuşi nu cer mai puţin să fie serios discutate. S-ar putea ca aceste 
probleme să fie tratate şi de către psihologie, dar în cazul acesta am avea soluţii psihologice 
ale unor probleme epistemologice, iar în loc să clarificăm lucrurile, le-am face mai obscure 
şi chiar le-am denatura. Exemple din aceste încercări avem destule în timpurile modeme 
şi contemporane, încercări care din punct de vedere epistemologic nu înseamnă un pas 
înainte. De aceea se impune cu o necesitate teoretică — care, dacă e discutată, este pe 
seama existenţei independente a epistemologiei — ca să se delimiteze cât mai sever 
graniţele dintre psihologie şi teoria cunoştinţei, în interesul progresului ştiinţific însuşi. 

Dar nu numai faţă de psihologie e nevoie să ne lămurim asupra obiectului teoriei 
cunoştinţei, ci şi faţă de logică, deşi primejdia ce ameninţă din această parte nu este aşa de 
mare ca aceea din partea psihologiei. Logica este o disciplină formală. Ea se ocupă cu 
judecata, cât şi cu elementele ei, noţiunile, precum şi cu dezvoltările ei mai complicate, 
raţionamentele. Ea analizează şi descrie noţiunea, judecata şi raţionamentul, independent 
de obiectele la care se referă. Logica studiază, cum se mai spune, „gândirea 41 justă sau,ceea 
ce este acelaşi lucru, condiţiile formale ale adevărului. Pe ea n-o interesează legătura intimă 

dintre „gândirea 44 justă şi lumea obiectivă, sau o interesează cu totul periferic. Ceea ce nu 
interesează logica, interesează însă teoria cunoştinţei. Raportul dintre judecată şi obiect, 
raport ce stă la baza cunoştinţei adevărate şi o legitimează, formează problema 
fundamentală a teoriei cunoştinţei. Domeniul ei deci se aplică dincolo de domeniul logicii. 
Logica priveşte raportarea judecăţii la „existenţă 44 ca o preocupare cu totul secundară, teoria 
cunoştinţei o priveşte ca o preocupare absolut esenţială. între logică şi teoria cunoştinţei 
există fără îndoială legături strânse, căci amândouă se ocupă cu adevărul. Dar această 
strânsă legătură nu trebuie să ne facă să uităm deosebirile mari dintre ele. Logica este 
disciplina ce se ocupă cu adevărul, dar cu condiţiile formale ale adevărului; teoria 
cunoştinţei este şi ea o disciplină ce se ocupă cu adevărul, dar cu condiţiile materiale ale 
adevărului. Aceste două discipline îşi pot veni reciproc în ajutor, dar în nici un caz una nu 
poate suplini pe cealaltă şi mai ales n-o poate absorbi 1 . 

E poate nevoie de o delimitare a obiectului teoriei cunoştinţei şi faţă de o altă 
disciplină filosofică, care există mai mult prin tendinţele ei mereu reînnoite de a se constitui 
ca disciplină filosofică decât prin rezultatele teoretice obţinute până acum. E vorba de 
metafizică. Şi această delimitare e poate cu atât mai necesară, cu cât în filosofia 
contemporană nevoile şi aspiraţiile metafizice, deghizate adesea sub numele de ontologie, 
devin tot mai intense şi cuceresc tot mai multe spirite. Ce urmăreşte metafizica? Ceea ce 
însuşi numele ei, născut de altfel cu totul întâmplător, indică: descoperirea adevăratei 
existenţe, care se află dincolo de lumea sensibilă, fenomenală, aparentă; prinderea 
supratemporalului şi a extraspaţialului, a transcendentului, imuabilului, eternului; sesizarea 
inimii înseşi a lucrurilor, a fondului lor permanent, a sensului lor ultim; dezvăluirea lumii 
absolute, noumenale, a lumii în sine. Marii metafizicieni din toate timpurile au căutat în 
prealabil să-şi dea seama de mijloacele capabile să-i ducă la scopul urmărit. Ei au examinat 
deci şi cunoştinţa, dar au examinat-o sumar şi mai mult din fugă, manifestând o încredere 
totală, neîndeajuns de legitimată, într-unul sau într-altul din mijloacele cognitive. Aşa se 
explică de ce gânditori mari, care s-au servit de acelaşi mijloc de cunoaştere, au ajuns la 
sisteme metafizice contradictorii, la construcţii personale ce au mai mult o valoare istorică. 
Această opoziţie de sisteme metafizice a determinat în cele din urmă pe gânditori să-şi pună 
problema cunoştinţei şi s-o analizeze în toate articulaţiile ei. Metafizicienii distingeau, e 
drept, mai multe grade sau specii de cunoştinţe, relevând neajunsurile unora şi eficienţa 
rodnică a altora. Dar nici unul din marii metafizicieni ai timpurilor trecute n-a cercetat 
amănunţit care sunt factorii constitutivi ai mijlocului de cunoaştere pe care ei îl socoteau 
în stare să-i ducă la scopurile propuse, nici unul nu şi-a pus problema dacă şi întrucât 
mijlocul cognitiv întrebuinţat este în adevăr eficace. Fără o prealabilă şi severă critică a 
cunoştinţei, ei se aruncau încrezători la dezlegarea celor mai vaste şi mai dificile probleme, 
sperând să atingă pe calea cea mai scurtă posibilă scopurile teoretice cele mai înalte cu 
putinţă. Acumularea de construcţii metafizice, unele mai rotunde, mai personale, mai 
interesante şi mai frumoase decât altele, dar nici una mai adevărată decât alta, a dus în mod 
necesar la întrebările fundamentale ale epistemologiei. Şi astfel teoria cunoştinţei s-anăscut 
din atacurile infructuoase ale metafizicii asupra problemei existenţei. 


1 Vezi şil. 


ici. Logica şi teoria cunoştinţei, în „Omagiu Prof. C. RAdulescu-Motni 4 ', 1932. 

Deosebirile dintre metafizică şi teoria cunoştinţei sar numaidecât în ochi. Metafizica 
vrea să fie o disciplină a existenţei suprasensibile, transcendente, absolute, a lumii în sine; 
teoria cunoştinţei este o disciplină a cunoştinţei valabile, universale şi necesare, a 
cunoştinţei ce duce la adevăruri absolute şi imuabile. Cea dintâi se ocupă şi cu cunoştinţa, 
dar în subsidiar, privind-o ca pe o problemă premergătoare şi pregătitoare, deci nu esen¬ 
ţială; cea de a doua se ocupă şi cu realitatea, fiindcă veracitatea cunoştinţei se bazează pe 
raportul dintre cunoaştere şi lumea obiectivă în genere, dar problema substratului adânc al 
realităţii, considerat independent de funcţia cunoştinţei, este pentru ea o cura posterior. Din 
aceste deosebiri reies însă şi raporturile strânse dintre teoria cunoştinţei şi metafizică: 
pentru a ajunge la metafizică, trebuie să trecem neapărat prin teoria cunoştinţei; să ştim mai 
întâi ce este în stare să ne dea cunoştinţa; să ne dăm seama de capacitatea ei ştiinţifică; s-o 
supunem,cu alte cuvinte, unui sever examen critic. Metafizica, în înţelesul nu numai de 
aspiraţie vagă şi nelămurită, ci şi de disciplină întemeiată ştiinţific, nu este posibilă fără 
teoria cunoştinţei. Cunoştinţa metafizică trebuie să treacă proba de foc a examenului 
epistemologic. 

LOGISMUL NAIV 


încă de la originile mijinde ale reflexiei filosofice, încrederea în cunoştinţele 
perceptive,pe care o manifestă fără rezerve realismul naiv, începe să fie zdruncinată. Sau 
mai exact spus: din constatarea pe care de atâtea ori o face şi realistul naiv, că simţurile 
înşală uneori, că nu ne putem baza oricând pe ele, şi că oamenii nu sunt de acord 
întotdeauna asupra aceloraşi lucruri, s-au născut încercările de a găsi alte mijloace de 
cunoaştere, care să merite cu adevărat încredere deplină. Astfel şi-a făcut loc încet, încet, 
credinţa despre „amă gir ea şimjurilori 4 şi despre infirmitatea „părerilor 44 , întărindu-se tot 
mai mult încrederea în eficacitatea cognitivă a gândirii. D in faptul că simţurile înşală uneori 
şi că păreril e sunt adesea contradictorii, s-a tras concluzia că ele, prin natura lor, nu po t 
c onţine ad evăr şi că prin urm are nu pot pretinde să aibă drept la credit din partea p ăstră, 
în chipul acesta s-a trecut de la o extremă, încrederea realist-naivă în simţuri, la altă 
extremă, tăgăduirea oricărei eficiente cognitive a simţurilor. £ăci,7iu mai e nevoie să 

■ r ■ . j 

subliniem, o caracteristică fundamentală a ipotezelor, teoriilor şi concepţiilor noi stă în 
extremismul şi exclusivismul lor: tot ce afirmă ipotezele, teoriile şi concepţiile existente 
este pe de-a-ntregul eronat şi trebuie din temelii înlocuit. Că dacă simţurile_ne înşală în 
anumite împrejurări, nu înseamnă că-şi pierd orice rol pentru funcţia cunoaşterii, ci că, 
a ducând u- le un cor ectiv ji dându-le o călăuză vigilentă, ele pot fi nu numai n ecesa re, dar 
chiar indispensabile cunoştinţei. Era o viziune sortită să apară târziu în dezvoltarea gândirii 
europene, dar şi să însemne de-a dreptul o revoluţie: în această viziune, care a apărut abia 
în pragul timpurilor modeme şi ţinea să pună în colaborare raţiunea cu simţurile, gândirea 
cu experienţa sensibilă, matematica cu realitatea, îşi au geneza ştiinţele exacte. Un drum 
lung şi anevoios pe care l-a străbătut gândirea filosofică, încununat însă în cele din urmă 
de izbândă. 


Dar, lucru semnificativ pentru cugetarea filosofică în genere şi pentru cea grecească 
în special: evidenţierea faptului că simţurile ne induc î n ero are şi că n u ne put em baza pe 
ele n-a adus din capul locului tăgăduirea oricărei posibilităţi de cunoaştere. „Amăgirea 
simţurilor 44 i-a făcut pe filosofii elini să cerceteze dacă, în afară şi mai presus de simţuri, 
nu se află o altă cale, care să ducă la scopul cel mai mare al cunoştinţei: la sesiz area 
existenţei, la prinderea lumii în esen(a ei, nealterată de simţuri. Descoperirea acestei căi 


17 




noi de cunoaştere, deosebită de simţuri şi opusălor, capabilă să ne aproprie existenţa,este 
meritul lui Parmenide din Eleeaşi al discipolilor săi,Zenon Eleatul şi Melissos din Samos. 

După Parm enide existenta nu^se aflăîn afară de gând e şi nu e str ăină ei . Existenţa 
şi gândirea nu stau una în faţa alteia ca două forţe opuse, incapabile să se aproprie. Ci 
gândirea şi existenţa sunt indisolubil unite, fiecare din ele raportându-se la cealaltă, fiecare 
fiinţând prin cealaltă. Căci orice gândire gândeşte existenţa, este gândire a existenţei, 
gândirş de existenţă; şi de asemenea orice existenţă este existenţă de gândire,existenţă prin 
gândire, existenţă a gândirii. Existenţa este scopul gândirii, este factorul constituant al 
gândirii, fiindcă existenţa nu se găseşte, nu se poate găsi decât în gândire. Dar nici gândirea 
nu este fără existenţă, independentă de existenţă, fiindcă gândirea este gândire, devine adică 
semnificativă şi dobândeşte un rol cognitiv prin aceea că este îndreptată asupra existenţei, 
că se referă la existenţă. Gândirea şi existenţa se susţin una pe alta, aşa cum îşi menţin 
echilibrul una alteia cele două platane ale aceleiaşi balanţe; gândirea şi existenţa se menţin 
reciproc, stau împreună şi nu pot sta decât împreună. 

Dar, după Parmenide, nu numai că gân direa si existe nţa se condiţionează reciproc 
şi fo rmează o u nitate indisolubilă, ci ceva mai mult: „gândire a şi eş istenţa-sunt acelaşi 
lucru** , gândirea şT~exîsre nţa sun t identic e. Acesta este primul mare adevăr, după 
Parmenide. Noi n-avem nevoie să silim gândirea să se răsfrângă oarecum în afară, ca să 
prindă existenţa, căci existenţa este în gândire, este însăşi gândire.„Gândirea şi scopul 
gândirii, spune Parmenide, sunt una; căci tu nu poţi întâlni gând ea fără existenţă, în care 
este exprimată.** 

Dacă gândirea este existenţă şi existenţa este gândire, atunci e lesne de înţeles că 
non-existenţa nu este. In adevăr, cu această fraza îşi începe Parmenide poemul său filosofic: 
„ Existe nţa este, non-existenţa nu este. 1 *. Şi acesta este al doilea mare adevăr parmenidian. 
Ceea ce nu este, nu poate fi gândit, căci a fi gândit înseamnă a primi determinări pozitive 
din partea gândirii, iar a primi determinări pozitive din partea gândirii ar fi tot una cu 
pierderea caracterului de nonexistent şi dobândirea aceluia de existent. Non-existenţa, deci, 
nu este numai, cum îi spune şi numele, non-existenţă, dar ea este totodată şi negândibilă. 
Cu alte cuvinte, non-existenţa nu există nici în realitate, nici ca simplă poziţie a gândirii, 
căci orice poziţie a gândirii este o poziţie existenţială. 

Ce este însă, determinată mai îndeaproape, existenţa? Care sunt însuşirile ei 
pozitive? A spune că „existenţa este, non-existenţa nu este**, că „gândirea şi existenţa sunt 
acelaşi lucru**, înseamnă desigur a spune ceva, dar nu ceva suficient. De aceea nici 
Parmenide nu se opreşte la aceste determinări prea generale şi prea vagi. „Existenţa este, 
spune el, nepieritoare, întreagă, nenăscută, neclintită şi fără sfârşit.** Existenţa nu este tn 
timp, nu are durată, nu se schimbă. Ea nu are nici trecut, nici viitor, ci este într-un prezent 
etern. Existenţa este în afară şi mai presus de timp; ea este din eternitate întru eternitate. 
Orice încercare de a gândi existenţa ca născută şi schimbătoare, se loveşte de dificultăţi 
inevitabile şi invincibile, Să presupunem că existenţa ar fi luat naştere la un moment dat. 
Pentru a ne explica această geneză a existenţei nu avem decât două căi: să recurgem tot la 
noţiunea de existenţă sau la aceea de non-existenţă. Dacă susţinem: existenţa s-a născut din 
existenţă,înseamnă că înainte de existenţă a fost o existenţă, ceea ce este o imposibilitate. 
Dacă admitem că existenţa a luat naştere din non-existenţă, atunci avem alternativa 

următoare: din non-existenţă existenţa a trebuit să se nască într-un anumit moment şi în 
cazul acesta fără să vrem se ridică întrebarea: de ce în acel anumit moment şi nu în altul, 
anterior sau posterior? O întrebare care nu poate avea un răspuns întemeiat, fiindcă nu se 
poate indica o raţiune pentru ce existenţa s-a născut într-un anumit moment şi nu în altul. 
Şi a doua alternativă: din non-existenţă nu poate lua fiinţă decât tot o non-existenţă, ceea 
ce este totuna cu a spune: din non-existenţă nu se poate naşte existenţa. Existenţa este, non- 
existenţa nu este, şi între ele nu e posibilă nici o trecere, nici o comunicare; existenţa nu 
poate deveni non-existenţă, nici non-existenţa nu poate deveni existenţă. Căci a admite că 
existenţa s-a născut cândva, înseamnă a admite că înainte de momentul genezei ei, ea nu 
era; a admite că ea devine, se schimbă, înseamnă a admite că ea nu este încă. Nu se poate 
deci spune despre existenţă că a fost sau că va fi, ci numai că este. Existenţa numai este, 
pururea identică cu ea însăşi «întreagă, unică,imuabilă,eternă şi infinită, iată al treileamare 
adevăr după Parmenide. Orice altă afirmaţie asupra existenţei cuprinde în sine o 
contradicţie şi este, din această pricină, nevalabilă. 

Dacă existenţa este una, neschimbabilă, eternă şi infinită, cum se explică 
multiplicitatea spaţială, variată şi schimbătoare a lucrurilor? Parmenide recurge, ca să 
explice acest fapt, la un alt mijloc de cunoaştere, la „ părere **. Sp aţiali tate, varieta te şi 
devenire nu sunt atribute ale existenţei — ale existenţei pure, am spune noi astăzi — ci sunt 
atribute ale lumii aparente, fenomenale, fantomatice, pe care le cunoaştem cu ajutorul 
„părerii**. Cu adevărat existentă nu este decât existenţa pură, ce poate fi sesizată numai prin 
gândirea pură. Tot ceea ce stă în opoziţie cu această existenţă şi cu această gândire, pare 
numai să fie, nu este. 

Pe când Parmenide se străduise să demonstreze ce este existenţa, Zenon,elevul său, 
pe care Aristotel îl socoteşte drept „inventatorul dialecticii* 4 , se sileşte să arate, cu o 
perspicacitate pe care toate timpurile i-au admirat-o, ce nu poaţ&fi existenţa; ca orice 
încercare de a o gândi ca multiplă, spaţială şi mobilă, se loveşte de contradicţii 
insurmontabile. împotriva ideii de multiplicitatea existenţei, Zenon se sprijină pe alegaţiile 
simţurilor şi pe contradicţiile dintre ele. Dacă luăm o baniţă de grăunţe, spune el, şi o 
răstumăm, căderea grăunţelor produce un zgomot,pe care noi îl auzim; dacă lăsăm să cadă 
însă numai un singur grăunte, nu mai auzim nimic. Ochiul percepe în cazul (fin urmă 
căderea, iar urechea nu: dezacord contradictoriu prin urmare între ochi şi ureche. De unde 
rezultă că multiplicitatea de grăunţe nu există; fiindcă dacă ar exista, ea ar trebui să fie 
percepută ca atare de toate simţurile. Şi apoi, dacă fiecare grăunte aruncat în parte nu 
produce nici un zgomot, nu vor produce zgomot nici toate împreună, fiindcă mai multe 
nimicuri adunate dau tot un nimic. Ceea ce un simţ afirmă, altul neagă, şi toate în parte sau 
la un loc, mint. în simţuri nu ne putem deci încrede: multiplicitatea revelată de ele este pur 
aparentă. 

Existenţa nu este spaţială, spune Zenon. Căci dacă existenţa ar ocupa un loc în 
spaţiu, atunci urmează că spaţiul pe care-1 ocupă ea trebuie să se găsească şi el undeva, 
adică în alt spaţi u; acest spaţiu la rândul lui ar trebui să se găsească în alt spaţiu, şi acesta 
din urmă în altul, şi aşa mai departe ad infinitum. Fiindcă nu ne putem opri cu mintea la 
nici un spaţiu care să fie ultim şi să le cuprindă pe toate «existenţa nu este spaţială. Al doilea 
argument împotriva spaţialităţii are structura următoare: dacî existenţa ar fi spaţial 

multiplă, ea ar trebui să fie în acelaşi timp infinit de mare şi infinit de mică. Mai întâi ea ar 
fi infinit de mică, deoarece fiind multiplă, ar avea părţi şi fiecare parte ar fi sau divizibilă 
sau simplă. Dacă fiecare parte ar fi divizibilă, divizibilitatea ei ar merge până când s-ar 
ajunge la existenţa ei simplă. Partea aceasta ultimă, infînit de mică şi simplă, nefiind 
divizibilă, nu mai posedă nici o mărime şi ca atare nu există; căci nu există decât ceea ce 
are mărime. Şi dacă fiecare parte este gândită ca infinit de mică şi simplă şi deci ca 
inexistentă, atunci neexistând părţile, nu există nici întregul pe care ele ar urma să-l 
constituie. Şi totodată existenţa ar fi infinit de mare. Dacă fiecare parte a multiplului trebuie 
să aibă o mărime, pentru ca împreună cu celelalte să asigure existenţa multiplului, atunci 
fiecare parte, fiind o mărime, se compune din alte părţi; dar şi aceste părţi trebuie gândite 
ca având o mărime şi fiind compuse din alte părţi şi tot aşa mai departe. Concluaia nu poate 
fi decât următoarea: fiecare parte a multiplului, fiind constituită din infinit de multe părţi 
mici finite,este infînit de mare. Şi astfel existenţa,gândită ca multiplă, se dovedeşte a fî în 
acelaşi timp infinit de mare şi infînit de mică, ceea ce este o contradicţie, contradicţie care 
face imposibilă existenţa spaţială. 

Dar argumentele cele mai cunoscute ale lui Zenon, şi care totodată au dat şi cel mai 
mult de gândit, sunt argumentele îndreptate împotriva posibilităţii mişcării. Mişcarea nu 
este cu putinţă, spune Zenon, fiindcă într-un timp limitat nu se pot parcurge spaţii infinite. 
Să presupunem că ar fî de străbătut distanţa A—B. Ei bine, ca să străbatem distanţa A— 
B, ar trebui mai întâi să străbatem jumătate din această distanţă. Iar ca să străbatem 
jumătate, ar trebui ca să străbatem jumătatea jumătăţii şi ca să străbatem jumătatea jumătăţii 
ar trebui să străbatem jumătatea jumătăţii jumătăţii, şi tot aşa mai departe la infinit. 
Străbaterea distanţei A—B este deci imposibilă, fiindcă o infinitate de distanţe nu poate să 
fie niciodată străbătută. — Un alt argument invocat de Zenon împotriva existenţei mişcării 
este următorul: Să presupunem ca Ahile cel iute de picior se ia la întrecere cu broasca 
ţestoasă cea greoaie la mers,dându-i acesteia un pas înainte. Acordându-i acest pas, Ahile 
nu numai că nu-şi va putea întrece concurenta, dar nici măcar n-o va putea ajunge. Să 
presupunem că Ahile se află, pe linia alăturată A—B—C—D, în punctul A şi broasca 
ţestoasă în punctul B, şi să mai presupunem că Ahile, punându-se în mişcare, soseşte în 
punctul B; el nu va ajunge broasca ţestoasă, fiindcă, în timpul cât Ahile a străbătut distanţa 
A—B, broasca ţestoasă n-a ramas pe loc, ci s-a mişcat, ajungând în C. Când Ahile ajunge 
şi el în C, broasca ţestoasă are iarăşi făcut un pas, şi se află în D. Şi Ahile va alerga tot aşa, 
căzând mereu în urma broaştei, fără s-o poată ajunge vreodată. Dacă Ahile cel iute de picior 
nu poate ajunge broasca ţestoasă cea înceată, dacă ceea ce se mişcă iute nu este mai iute 
decât ceea ce se mişcă încet, dacă iutele şi mai-iutele sunt totuna cu încetul şi mai-încetul, 
atunci noţiunea de mişcare este contradictorie şi din această pricină mişcarea însăşi e 
inexistentă. Ceea ce mulţimea fără judecată numeşte mişcare, este în realitate simplă 
aparenţă, pură iluzie, căci mişcarea reală este imposibilă. — Un alt argument împotriva 
mişcării este şi acela al săgeţii. Dacă o săgeată este izbită de arc, ea trebuie să ocupe 
succesiv, ca să ajungă la ţintă, în fiecare clipă de timp un anumit fragment de spaţiu. Dar 
în fiecare fragment de timp infînit de mic, ea se va mişca infinit de puţin,ceea ce este totuna 
cu a sta pe loc. Iar dacă săgeata stă pe loc în fiecare fragment de timp infînit de mic din 

mulţimea infinită de fragmente de timp din care se compune mişcarea ei totală, înseamnă 

că ea în realitate nu se mişcă si că mişcarea nu există. 

• • • 

Astfel e xistenţa este, după Zenon , aspaţială, neschimbabil5_şi imobilă. _ 

Pentru a căpăta o idee mai completă despre concepţia logic-naivă, nu este de prisos 
să mai expunem câteva argumente, invocate de cel de al treilea reprezentant al şcolii eleate, 
de Melissos din Samos. „Din nimic nu se naşte şi nu devine nimic“ este un principiu 
fundamental, după Melissos, un principiu cu ajutorul căruia el caută să demonstreze 
eternitatea existenţei. Dacă existenţa, spune el, ar deveni, atunci ar însemna că, înainte de 

a fi, ea nu era şi s-a născut din neant: dar din nimic, din neant nu se naşte, nu devine nimic. 

# 

Existenţa este deci din eternitate. Ea este şi înlro eternitate, căci existenţa nu poate să devină 
non-existenţă, deoarece non-existenţa nu poate fi. Dar existenţa nu este numai eternă, este 
şi infinită. în adevăr, argumentează Melissos, dacă existenţa s-ar fl născut, ea ar avea un 
început şi ar avea şi un sfârşit, fiindcă tot ce se naşte este trecător. S-a dovedit însă că 
existenţa nu se poate naşte şi nu poate dispărea, că ea nu poate avea nici început, nici sfârşit: 
de aici urmează că este infinită, fiindcă infinitul se caracterizează tocmai prin aceea că nu 
are nici început, nici sfârşit. Din infinitatea existenţei deduce Melissos apoi unicitatea ei. 
Dacă ar fl mai multe existenţe, ele s-ar limita unele pe altele; şi flecare din ele fiind limitată, 
ar urma că nici una nu exprimă în întregime existenţa. împotriva multiplicităţii, Melissos 
argumentează în chipul următor: a admite o multiplicitate de lucruri, înseamnă a admite că 
între aceste lucruri multiple se află spaţii goale. Dar spaţiul gol este totuna cu non-existenţa, 
şi neexistând spaţii goale care să le separe, nu există nici multiplicitate de lucruri. Melissos 
examinează şi ipoteza unei multiplicităţi care ar exista fără interspaţii goale, adică în 
contact imediat, găsind-o şi pe aceasta ca inadmisibilă. Ipoteza unei multiplicităţi de lucruri 
în contact imediat nu îngăduie decât două soluţii, amândouă absurde. Prima soluţie este 
aceasta: multiplul este universal divizibil. Dar dacă el este uni versâldivizibil, urmează că 
nu există nimic simplu, iar dacă nu există nimic simplu, nu există niqi multiplu. A doua 
soluţie ar suna aşa: multiplul este numai parţial divizibil, adică divizibil în unele părţi şi 
indivizibil în alte părţi. Nici această soluţie nu poate fi acceptată. Mai întâi, fiindcă n-ar 
exista nici o raţiune pentru care să fie divizibil în unele părţi şi indivizibil în altele: iar în al 
doilea rând, fiindcă nu s-ar putea preciza până unde unele părţi ale multiplului sunt 
divizibile şi până unde altele sunt indivizibile. Existenţa nu este mobilă,fiindcă, dacă s-ar 
mişca, ea ar Irebui să se mişte în gol; dar golul este non-existent şi deci nici mişcarea nu 
există. 

Astfel,după gândirea eleată existenţa este una, nedevenită şi nepieritoare, nespaţială 
şi imobilă, eternă şi infinită, neschimbabilă şi simplă. Iar pentru a ajunge la o astfel de 
concepţie despre existenţă, perspicacii gânditori eleaţi s-au servit de principiul logic al 
contradicţiei, ridicându-1 la cea mai înaltă demnitate teoretică şi făcând din el unicul criteriu 
al adevărului. Dar, lucru semnificativ: principiul contradicţiei,privit ca criteriu şi motor al 
veracităţii,oferă,cum cu foarte mare dreptate relevă E. Diirr 1 , două perspective divergente: 
el poate să lărgească neînchipuit de mult domeniul adevărului, dar îl şi poate reduce la 

1 Erkenntnistheorie , 1910, p 105. 

numai câteva judecăţi. Pot fi, în adevăr, o mulţime de judecăţi care să nu cuprindă în ele 
însele nici o contradicţie, ca de pildă: „Statuia lui Mihai Viteazul se află în Piaţa Romană <( , 
„România este un imperiu**, „Dunărea curge prin Polonia**, „Franţa e situată în Africa**, 
rămânând numai un număr foarte restrâns de judecăţi care cuprind contradicţii interne şi 
care din această pricină să fie declarate ca neadevărate. Cugetarea filosofică n-a urmat însă 
această cale, ci a luat-o pe cea opusă. Făcând din principiul contradicţiei unicul criteri u al 
ad evărului , ea a redus până la mutilare domeniul existenţei şi a sărăcit până la precaritate 
pe acela al adevărului. Căci principiul contradicţiei este necesar, dar Jiu suficient pentru 
întemeierea adevărului. în afară de lipsa de contradicţie mai e nevoie şi de altceva pentru 
ca o judecată să fie adevărată: în primul rând de raportarea ei la obiect. 

Că principiul contradicţiei singur nu este suficient ca să întemeieze şi să justifice o 
cunoştinţă adevărată, să ne gândim numai la faptul că, dacă luăm două judecăţi 
contradictorii, nu vom putea spune niciodată,înainte de a le raporta la obiectele despre care 
este vorba în ele, care din cele două este adevărată. Şi aceasta din cauză că principiul 
contradicţiei are pentru cunoştinţă numai o virtute negativă: el ne spune numai că două 
judecăţi contradictorii nu pot fi ambele adevărate, fără a ne putea spune însă care din ele 
este adevărată. Nici recurgând la celelalte principii logice nu putem avea o garanţie a 
veracităţii vreunei cunoştinţe, din cauză că principiile logice nu garantează şi nu pot garanta 
decât formalitatea adevărului, nu materialitatea lui: principiile logice se mişcă pe un plan 
pur formal, iar o cunoştinţă, ca să fie adevărată, are totdeauna nevoie de două braţe de 
susţinere: de principiile logice, pe de o parte, şi, pe de altă parte, de lumea obiectică 1 . 

Dar gânditorii eleaţi şi-au îngreunat drumul cunoştinţei şi din pricină că au dat 
termenului este (£(jt i) o semnificaţie univocă, când în realitate el este echivoc. A fi , este, 
înseamnă în adevăr şi a exista , există , dar a fi mai are şi semnificaţie de copulă, îndeplinind 
în judecată funcţia de a raporta predicatul la subiect, de a conexa predicatul cu subiectul. 
Eu gândesc bunăoară: „Balaurul este un animal legendar**, dar, gândind această judecată, 
eu nu gândesc şi nu vreau să afirm existenţa actuală, concretă, reală, a balaurului, ci 
raportez numai predicatul,,animal legendar** la subiectul „balaurul**. Nu trebuie să uităm 
că sensul cel mai frecvent, cel mai uzitat al lui a fi este tocmai acest sens logic, de raportare 
a termenilor judecăţii, iar nu sensul lui ontologic, sensul de a exista . în orice caz, oricât de 
generală ar fi întrebuinţarea lui a fi în sensul de conexiune logică şi oricât de excepţională 
ar fi întrebuinţarea lui în sensul de a exista, trebuie să fim atenţi asupra dublului său sens, 
dacă vrem să evităm consecinţe logice greşite, pe care altfel ar fî imposibil să le evităm. Iar 
dacă luăm pe este (4<jti) numai în sens ontologic, aşa cum au făcut eleaţii, adică dacă 
înţelegem prin este totdeauna numai există , atunci facem imposibile orice predicări 
sintetice, îmbogăţitoare de cunoştinţe, şi trebuie să ne mulţumim numai cu predicări de 
identitate, aşa cum au făcut, încă din Antichitate, Antistene şi Stilpon, care nu recunoşteau 
decât exclusiv judecăţi de identitate, ca: „Omul este om**, „Bunul este bun**. Dacă afiai 

1 Întrebuinţăm termenul obiecţie în deosebire de obiectiv , spre a evita unele confuzii pe care le poate 
provoca termenul din urmă. Astfel, se poate spune despre o cunoştinţă că e obiectică, în sensul că se raportează 
la lumea obiectelor, de unde nu urmează că ea este totodată şi obiectivă, adică valabilă. O cunoştinţă poate fi 
obiectică şi în acelaşi timp obiectivă. 

avea sensul numai de a exista, atunci strict logic consecventă nu este decât atitudinea lui 
Antistene şi Stilpon, fiindcă despre un subiect unic nu s-ar putea aserta o multiplicitate de 
predicate diferite, deoarece altfel el ar Irebui să fie în acelaşi timp el însuşi şi altceva, unul 
şi multiplu, simplu şi compus, identic cu el însuşi şi totuşi deosebit de el însuşi. De aceea 
Platon, care şi el a luptat cu dificultăţile implicate în sensul univoc pe care Parmenide îl 
dăduse verbului a fi, s-a simţit silit să declare că, pentru a salva judecata, trebuie „săvârşit 
paricidul** de a distruge acest sens univoc, reintroducând în gândire non-existenţa în sensul 
de altceva, încercând în chipul acesta să asigure cunoştinţei, şi mai precis spus judecăţii, 
dinamismul şi cu aceasta progresul. Abia cu Aristotel însă, cel de-al doilea sens al lui a fi 
îşi căpătă justa lui recunoaştere, devenind un factor cu funcţie pur logică. 

Nu numai raţiuni de natură logică impuneau abandonarea sensului univoc al lui a fi, 

/ 

ci şi motive de natură psihologică. Noi gândim de fapt nu numai lucruri reale, existente, ci 
şi fenomene posibile, imposibile, obiecte pur imaginare sau obiecte ideale, cum sunt cele 
matematice, care nu au nicăieri o existenţă faptică, absurdităţi logice, care dacă nu există 
în înţelesul obişnuit, „sunt** totuşi ceva. Ele sunt obiecte de gândire, gândirea se ocupă cu 
ele şi prin urmare trebuie să li se recunoască şi lor o anumită existenţă. Domeniul gândirii 
este cu mult mai vast decât acela al existenţei în sensul eleaMc. 

Ceea ce constituie o vină tot atât de gravă e că eleaţii confundă, cum dovedeşte 
Bergson, spaţiul parcurs cu actul prin care acest spaţiu este parcurs, poziţiile succesive cu 
sinteza acestor poziţii — două lucruri esenţial deosebite. E adevărat, spune Bergson, că 
spaţiul dintre două puncte este divizibil la infinit, dar nu şi mişcarea care străbate intervalul 
dintre cele două puncte. „Dacă mişcarea ar fi compusă din părţi ca acelea ale intervalului 
însuşi, niciodată intervalul nu ar fi străbătut.** însă adevărul e că fiecare din paşii lui Ahile 
este un act simplu, indivizibil, şi că, după un număr dat de astfel de acte, Ahile va fi depăşit 
broasca ţestoasă. Iluzia eleaţilor vine de acolo că ei identifică kceastă serie de acte 
indivizibile şi sui generis cu spaţiul omogen care le întovărăşeşte (sous-tend). Cum acest 
spaţiu poate fi divizat şi recompus după o lege oarecare, ei se cred autorizaţi să reconstituie 
mişcarea totală a lui Ahile nu cu paşii lui Ahile, ci cu paşii broaştei ţestoase: lui Ahile 
urmărind broasca ţestoasă, ei îi substituie două broaşte care merg una după alta în acelaşi 
fel, două broaşte care se condamnă să facă acelaşi gen de paşi sau de acte simultane astfel 
ca să nu se ajungă niciodată. Pentru ce Ahile întrece broasca ţestoasă ? Pentru că fiecare 
din paşii lui Ahile şi fiecare din paşii broaştei ţestoase sunt indivizibili ca mişcări şi mărimi 
diferite ca spaţiu: aşa că adunarea nu va întârzia să dea, pentru spaţiul parcurs de Ahile, o 
lungime superioară sumei spaţiului străbătut de broasca ţestoasă şi a avansului pe care ea 
îl avea asupra lui. Un fapt despre care Zenon nu ţine seamă când recompune mişcarea lui 
Achile după aceeaşi lege ca mişcarea broaştei ţestoase, uitând că spaţiul singur se supune 
unui mod de descompunere şi recompunere arbitrar, şi confundând astfel spaţiul şi 
mişcarea 1 . Desigur poziţiile succesive ale unui mobil au loc în spaţiu, dar „operaţia prin 
care el trece de la o poziţie la alta**, operaţie care ocupă durată şi care nu are realitate decât 
pentru un spectator conştient, scapă spaţiului. Noi n-avem deloc a face aici cu un lucru, ci 


e 

1 H. Bergsoi, Essai sur Ies donate innnâdiates fie la eonscience , Vingt-deuxgmeâd., 1924, pp. 85—86. 

cu un progres: mişcarea, întrucât e trecere de la un punct la altul, este o sinteză mintală, un 
proces psihic şi prin urmare inextens...într-un cuvânt, sunt două elemente de distins în 
mişcare, spaţiul şi actul prin care se parcurge, poziţiile succesive şi sinteza acestor poziţii. 
Primul din aceste elemente este o cantitate omogenă; al doilea n-are realitate decât în 
conştiinţa noastră; e, cum vreţi, o calitate sau o intensitate. Dar aici se produce un fenomen 
de endosmoză, un amestec între senzaţia pur intensivă de mobilitate şi reprezentarea 
extensivă de spaţiu străbătut. Pe de o parte, în adevăr, noi atribuim mişcării di vizibilitatea 
însăşi a spaţiului pe care ea îl străbate, uitând că se poate divide un lucru, dar nu un act; şi 
pe de altă parte, noi ne obişnuim să proiectăm acest act însuşi în spaţiu, să-l aplicăm de-a 
lungul liniei pe care mobilul o străbate, într-un cuvânt, să-l solidificăm: ca şi când această 
localizare a unui progres în spaţiu nu ar fi totuna cu a afirma că, chiar în afară de conştiinţă, 
trecutul coexistă cu prezentul 1 2 . Să deosebim prin urmare, după Bergson, mişcarea de 
spaţiu, progresul de lucru, actul prin care un spaţiu este parcurs de spaţiul însuşi parcurs, 
poziţiile succesive de sinteza acestor poziţii, şi ne vom convinge că argumentele eleaţilor 
nu sunt în realitate decât simple sofisme. 

Curios este că eleaţii, care au ştiut să releve cu multă pătrundere alegaţiile 
contradictorii ale simţurilor şi incapacitatea lor de a duce la adevăr, nu s-au ocupat cu 
posibilitatea erorii rezultată din gândire. E curios, fiindcă aşa cum e un fapt că simţurile se 
contrazic înlre ele, la fel e un fapt că se contrazice şi gândirea. De ce nu gândim toţi la fel 
asupra aceloraşi probleme? De ce, urmărind cu tenacitate descoperirea adevărului şi silind 

gândirea la cele mai mari eforturi, ajungem totuşi la eroare? Cum e posibilă eroarea, deşi 

» 

vrem adevărul? Iată o chestiune foarte importantă, pe care Parmenide nu şi-a pus-o şi pe 
care ar fl trebuit să şi-o pună, fiindcă stă în strânsă legătură nu numai cu simţurile, dar şi cu 
gândirea. 

Totuşi, dogmatismul logic al eleaţilor a adus servicii dintre cele mai mari dezvoltării 
cugetării filosofice. El a atras atenţia asupra rolului esenţial pe care-1 joacă gândirea în actul 
cunoaşterii şi asupra principiilor logice. Rolul principiului identităţii şi în special acela al 
principiului contradicţiei a fost pentru prima oară relevat cu precizie şi evidenţă. De 
asemenea câteva noţiuni fundamentale, ca noţiunile de unitate, continuitate, substanţiali¬ 
tate, au dobândit prin ei o determinare logică, fiind introduse de ei în reflexia filosofică. 
„Eleaţii i-au ascuţit omenirii conştiinţa logică şi au ajutat la recunoaşterea ideii că fiecărei 
investigaţii empirice speciale trebuie să-i preceadă o cercetare epistemocritică 
(erkenntniskritische Untersuchung) a principiilor şi fundamentelor, care pune la îndemână 
investigaţiei criteriile şi metodele M2 . Nu trebuie să uităm că o şcoală filosofică 
contemporană, cea de la Marburg, îl revendică pe Parmenide ca pe primul său înaintaş şi 
că argumentele lui Zenon l-au preocupat într-o mare măsură pe Bergson, determinându-1 
să adâncească şi să-şi precizeze propria teorie despre mişcare şi cu aceasta concepţia 
metafizică. 


1 Ibid., pp. 84-85. 

2 W. Kinkel, Geschichte dergriechischen Philosophie , 1906, p. 170. 

SCEPTICISMUL 


Că simfurile ne înşală uneori e un fapt pe care îl constată şi conştiinţa naivă; că 
simţurile nu ne dau cunoştinţe adecvate despre lucruri e de asemenea un fapt asupra căruia 
gândirea filosofică, încă de la începuturile ei, nu maî avea îndoială. De aceea s-a căutat cu 
atâta ardoare şi s-a acceptat cu atâta încredere un alt mijloc de cunoaştere,care să meargă 
de-a dreptul la ţintă — şi acesta a fo st găsit înj *â ndire. Dacă se tăgăduia simţurilor orice 
eficientă cognitivă, cu atât mai mult se acorda gândirii o putere totală de a pătrunde şi de a 
stăpâni lucrurile. Nu trebuie să credem însă că a fost nevoie de o prea lungă trecere de timp 
pentru ca şi gândirea să fie pusă sub bănuială, ca şi ei să i se tăgăduiască orice valoare de 
cunoaştere. Am putea spune că motivele d&xeactief aţăde gândire deveneau tot mai multe 
şi ajungeau tot mai puternice pe m ăsură ce şi înc rederea în ea devenea tot maţtiogmatic^ 
Şi astfel am avuTSîcăSirAnBchitate apariţia acelei tendinţe epistemologice care se îndoia 
de posibilitatea cunoştinţei, fie că era vorba de cunoştinţa perceptivă, fie că era vorba de 
cunoştinţa raţională, şi care preconiza, ca singura atitudine consecventă, suspendarea 
oricărei judecăţi. E dir ecţia sceptică . Ace astă direcţie episte mologi că îşi întemeiaz ă 
atitu dinea îndeosebi pe patru lucruri: p e contra zicerea simţurilor între ele, pe contrazicerea 
gândirii cu^a însăşi, pe contrazicerea dintre si mţuri $i gân dire şi pe indemonstrabilitateâ 
oricăr ei judecăţi . E a face din îndoială nu un mijloc, ci un scop, de liberează continuu şi 
socoteşte că niciodată nu se p oate găsi un temei pentru a ne da asentimentul sau aprob area 
vre uneia din aserţiuni şi că singurul bun cu adevărat demn de urmărit şi de realizat este 
linişteasufletească (d Tapaf £a), pe care o dobândim tocmai prin aceea că exercităm oprirea 
aprobării (£iroxn). 

'ar să vedem mai îndeaproape ce, îndeamnă pe sceptici să se îndoiască de 



posibilitatea cunoştinţei, căci dacă se îndoiesc, nu se îndoiesc fiindcă vor să se îndoiască, 
fiindcă aşa le trece lor prin minte, ci fiindcă se simt determinaţi, cred că au anumite temeiuri 
care-i fac să se îndoiască. Temeiurile acestea, care în greceşte poartă mai frecvent numele 
de Tpoiroi (mai rar pe acela de toitoi sau Xoyoi), iar în latineşte poartă numele de modi 
(Cicero le mai numeşte şi loci communes), variază,se înţelege, după gânditorii sceptici 
mai de seamă: după unii sunt mai multe, după alţii mai puţine. Nu interesează însă numărul 

lor exact, ci interesează înainte de toate valoarea lor şi obiectivul pe care-1 vizează. Să le 
luăm pe rând, ca să vedem în ce constau ele. 

Vieţuitoarele,spun scepticii, nu se nasc toate în acelaşi fel şi nu toate au corpul 
constituit din aceleaşi părţi. Dacă ţinem seama de felul naşterii, constatăm că oamenii, de 
pildă, se nasc vii, păsările se nasc din ouă, broaştele se nasc din mocirlă, ţânţarii din apă 
stătută, viermii şi viermişorii din verdeţuri şi fructe etc. De asemenea, dacă dăm atenţie 
părţilor din care se compun corpurile lor, observăm că acestea variază: caprele şi pisicile, 
de pildă, au pupila ochiului lunguiaţă şi îngustă; unele vieţuitoare au ochii mai bulbucaţi 
şi ieşiţi în afară, altele daţi mai înăuntru şi cu o suprafaţă mai plană; unele au o lumină vie 
în ochi, încât aceştia li se văd noaptea ca două scântei; unele au ochii roşii, altele galbeni, 
altele albi. Ţinând seama de toate aceste deosebiri, este probabil că şi imaginile lor vizuale 
despre lucruri sunt deosebite de ale noastre şi între ele. Noi ştim doar de la noi înşine că 
atunci când apăsăm ceva mai tare la colţurile ochilor noştri şi privim lucrurile cu ochii astfel 
apăsaţi, avem imagini lunguieţe despre lucruri; că atunci când suntem bolnavi de gălbinare, 
vedem obiectele în galben. Ştim iarăşi că oglinzile redau chipurile lucrurilor potrivit formei 
pe care acestea o au: cele concave arată lucrurile mai mari, mai lunguieţe şi mai înguste; 
cele convexe le arată mai mici şi mai îndesate; alte oglinzi arată lucrurile nu în poziţia lor 
reală, ci răsturnate. La fel va fi şi cu vieţuitoarele: formele ochilor lor, cât şi culorile din ei 
variind, vor varia şi imaginile lordespre lucruri. — Cu celelalte simţuri, aşijderea. Ştim că 
nu toate vieţuitoarele au corpul acoperitîn acelaşi fel: unele sunt acoperite cu crustă, altele 
cu solzi; unele cu păr, altele cu pene, altele,în sfârşit, cu piele, şi e uşor de presupus că, în 
consecinţă, şi senzaţiile lor tactile se vor deosebi. Ştim apoi că organul auzului nu este la 
fel construit la toate vieţuitoarele şi ştim din experienţă că, dacă ne astupăm urechile, auzim 
mai slab, dacă punem mâna pâlnie, ca să captăm mai multe suneţe^auzim mai bine. De 
unde se poate conchide că, dată fiind această deosebire la organul aurului, şi senzaţiile 
auditive e probabil să difere după diferitele specii de vieţuitoare. —* Probhbil că şi în ceea 
ce priveşte mirosul şi gustul, lucrurile stau la fel. Ştim cu toţii că atunci când suntem răciţi 
şi avem guturai, nu mai putem mirosi deloc sau mirosim foarte slab; şi putem observa, de 
asemenea, că la multe specii de vieţuitoare umiditatea şi mucozitatea lor nazală diferă; mai 
putem observa apoi că, în vreme ce parfumul este plăcut oamenilor, el este evitat de scara¬ 
bei şi de albine; că porcii se scaldă cu mai multă plăcere în apa murdară, rău mirositoare, 
decâtîn apa curată, inodoră. Dacă luăm simţul gustului, aceleaşi deosebiri. Mai întâi, nouă 
înşine, aceleaşi însuşiri gustative ne apar diferit, după cum avem limba aspră, uscată sau 
umedă. Astfel, când avem friguri, tot ceea ce gustăm ni se pare amar. Se poate observa însă 
că organul gustativ variază, atât ca umiditate cât şi ca structură, după diferitele specii de 
vieţuitoare. Şi se mai poate observa, de asemenea, că speciile diferite de vieţuitoare se 
comportă diferit faţă de diferitele substanţe cu însuşiri gustative. Astfel, unele animale se 
hrănesc cu iarbă, altele cu grăunţe sau cu lapte; unele cu came, şi anume unele cu came 
crudă, iar altele cu came preparată; unora le place apa de mare şi le este binefăcătoare, ca, 
bunăoară, peştilor, altora, ca oamenilor, le este neplăcută şi de-a dreptul vătămătoare. Dar, 
spune Sextus Empiricus, „dacă aceleaşi lucruri unora le sunt neplăcute, altora plăcute, iar 
plăcutul şi neplăcutul stau în senzaţie, atunci imaginile fiinţelor despre lucrurile din afară 
sunt deosebite. Şi dacă aceleaşi lucruri apar neasemănătoare din pricina deosebirii fiinţelor. 

atunci vom putea spune ce fel vedem noi lucrurile extern, dar ce fel sunt ele în esenţa lor, 
despre aceasta ne vom reţine aprobarea** 1 . 

Nu numai feluritele specii de vieţuitoare se deosebesc între ele, ci chiar oamenii 
înşişi, şi anume se deosebesc atât prin forma lor exterioară, cât şi prin dispoziţiile lor 
organice. Nu toate popoarele, în adevăr, manifestă interes şi au plăcere faţă de aceleaşi 
lucruri. Sunt indivizi care beau cucută fără să simtă nici cel mai mic rău; sau mănâncă 
scorpioni şi şerpi fără să sufere nimic; indivizi care, stând la soare, simt că le e frig sau, 
stând la umbră, simt că le e cald; care, ca împăratul Tiberiu, vădîn întuneric, sau ca alţii, 
care sunt convinşi că sunt însoţiţi continuu de chipul cuiva. Dacă deci aceleaşi lucruri sunt 
dorite de unii şi ocolite de alţii, dacă unora le face bine şi altora le face rău, înseamnă că 
deosebirile se află nu în lucruri, ci în oameni, căci dacă deosebirile ar fi în lucruri şi nu în 
oameni, atunci toţi oamenii ar reacţiona în acelaşi fel la excitaţiile lucrurilor. Dar dacă 
aceleaşi lucruri provoacă la oameni reacţii diferite, atunci una din doifă: sau credem cele 
ce ne spun toţi oamenii, şi în cazul acesta ajungem să admitem aserţiuni contradictorii, sau 
credem numai pe unii din ei, şi în cazul acesta se pune întrebarea: de ce să credem pe unii 
mai curând decât pe alţii? Concluzia logică a acestei alternative nu poate fi decât aceea a 
suspendării judecăţii, a reţinerii oricărei aprobări. 

Ceva mai mult încă: simţurile aceleiaşi persoane nu sunt de acord unele cu altele, 
ci adesea se contrazic. Astfel, tablourile pictate par, din punct de vedere vizual, că au 
reliefuri şi adâncimi, iar dacă le pipăim, ele se prezintă cu o suprafaţă netedă; parfumul este 
plăcut la miros, dar neplăcut la gust; mierea ne f ace plăcere când o punem pe limbă, dar ne 
displace când o vedem. Din această cauză putem spune numai cum ne apar nouă lucrurile, 
nu putem însă spune cum sunt în ele însele. Fiecare lucru apare simţurilor noastre ca având 
mai multe însuşiri; că el are în esenţă toate aceste însuşiri, că are mai multe sau că are numai 
una, nu se poate spune. Nu este exclus ca mărul, bunăoară, să aibă o singură calitate, dar 
această calitate să fie percepută în diferite feluri, după natura organelor de percepţie, aşa 
cum, de pildă, acelaşi suflu al muzicantului se modifică în diferite chipuri,după cum intră 
în flaut sau în fluier; sau cum se modifică chiar când intră în acelaşi instrument, dând tonuri 
variate. Lucrurile ar putea avea însă în realitate mai multe însuşiri decât acelea pe care le 
percepem de fapt şi, ca să ne convingem de aceasta, să facem ipoteza următoare: anume să 
presupunem că am fi lipsiţi de simţul văzului şi de cel al auzului. Ce convingere ne-am face 
în acest caz despre realitate? Ne-am face convingerea că nu există lucruri vizibile şi 
audibile. Nu este deci exclus ca lucrurile să aibă mai multe însuşiri decât acelea pe care le 
percepem, însă însuşiri pentru care noi să nu posedăm simţurile respective. 

Dar şi împrejurările în care ne aflăm îndeamnă la ţiroxii. Căci nu este indiferent 
pentru cunoaşterea lucrurilor faptul că suntem în stare normală sau anormală, de veghe sau 
de somn, că avem o vârstă sau alta, că suntem flămânzi sau sătui, treji sau beţi, fricoşi sau 
temerari, mâhniţi sau veseli, că iubim sau că urâm. în adevăr, celor sănătoşi mierea le pare 
dulce, celor bolnavi de gălbiriare însă ea le pare amară; posedaţii sau „inspiraţii de zei** sunt 
convinşi că aud şi stau de vorbă cu demoni sau cu divinităţi, pe când ceilalţi oameni nu simt 

1 Sextus Empiricus, Scurtă expunere a filosofiei sceptice , trad. Ştefan Zeletin, 1923, pp. 28—29. De 
altfel cea mai mare parte din expunerea acestui capitol se bazează pe Sextus Empiricus. 


28 



aşa ceva. Iar dacă s-ar invoca faptul că anormalii au imagini inadecvate din pricina unor 
anumite lichide din corpul lor, s-ar putea răspunde că lichide amestecate în corpul lor au şi 
normalii; că dacă lichidele fac să le apară celor anormali lucrurile altfel de cum sunt, la fel 

lichidele pe care le au normalii fac ca lucrurile să le apară altfel de cum sunt. Şi nu avem 

/ 

vreun temei de a crede ceea ce spun normalii şi a nu-i crede pe anormali, căci aşa cum 
„normalii se află faţă de normali în stare naturală, însă în stare nenaturală faţă de cei 
anormali, tot aşa anormalii se află în stare nenaturală f aţă de normali, dar în stare naturală 
faţă de anormali 14 . Dar dacă şi anormalii sunt în diferite raporturi în stare naturală, nu le 
putem refuza crezarea. Imaginile sunt în funcţie însă şi de starea de veghe sau de somn: 
percepem lucrurile în starea de veghe pe care în starea de somn nu le vedem. — Şi vârsta 
influenţează modul nostru de a percepe. Aceeaşi culoare bătrânii o găsesc palidă, iar tinerii 
vie; acelaşi sunet penmi bătrâni este slab, pentru tineri este puternic; acelaşi aer celor dintâi 
le pare rece, celor din urmă cald. Faptul că ne aflăm în mişcare sau stând pe loc, înrâureşte 
percepţiile noastre: acelaşi lucru în mişcare, ne pare că stă pe loc când stăm şi noi pe loc, 
şi ne pare că se mişcă şi el atunci când ne mişcăm noi: cazul pomilor de pe ţărm, care par 
că se mişcă atunci când noi plutim cu corabia pe apă. — Celor care iubesc, lucrurile urâte 
le par frumoase; iar celor care urăsc, lucrurile frumoase le par urâte. Când suntem flămânzi, 
mâncăm cu poftă şi nesaţ o mâncare, de la care ne întoarcem dispreţuitori ochii când 
suntem sătui. Găsim bun un lucru când suntem treji şi, din contră, îl găsim rău, dacă suntem 
în stare de ebrietate. Acelaşi lucru inspiră teamă şi groază celui fricos, în vreme pe pe un 
îndrăzneţ îl lasă indiferent. Starea de triste(e sau de bucurie face ca aceleaşi lucruri celor 
trişti să le pară supărătoare, iar celor veseli plăcute. 

Pozi(iile, distantele şi locurile unde se află lucrurile îşi exercită efectele asupra 
percepţiilor, făcând ca aceleaşi lucruri să fie percepute deosebit. Poziţiile: gâturile 
porumbeilor îşi variază culorile după poziţia în care sunt ţinute. Distanţele: un turn văzut 
de departe pare rotund, iar de aproape pare pătrat; o corabie văzută de departe în largul 
mării pare mică şi în nemişcare, văzută însă de la o distantă mai mică pare mare şi în 
mişcare. Locurile: acelaşi baston băgat cu un capăt în apă pare frânt, dar scos afară el pare 
drept; aceeaşi lampă la întuneric pare să aibă o lumină puternică, iar la lumina soarelui pare 
să aibă o lumină foarte slabă. 


Cantităţile şi compoaţiile, adică felul cum sunt legate între ele părţile componente 
ale lucrurilor, sunt de asemenea piedici de netrecut în calea cunoaşterii în sine a lucrurilor. 
Mâncarea în cantită(i potrivite e indispensabilă şi face bine corpului; luată însă în cantităţi 
mari, primejduieşte sănătatea corpului prin indigestii şi vărsături. La fel cu vinul: dacă-1 
bem cu măsură, ne întăreşte organismul, dar dacă-1 bem în cantităţi mari, ni-1 ruinează. 
Cornul de capră este negru în starea lui naturală, transformat însă în rozătură el pare alb; 
din contră, pilitura de argint este neagră, pe când argintul înainte de a fi pilit este alb; 
boabele de nisip,când sunt puţine şi izolate, par aspre la pipăit, iar când suntîn grămadă 
ele par moi. 

Rela(ia este şi ea un trop, determinat de îndoială. Toate lucmrile se află în rela(ie. 
în relaţie atât faţă de cel ce le percepe sau le gândeşte,cât şi unele faţă de altele. Ca atare, 
noi le vom cunoaşte aşa cum ne par nouă că stau în relaţie, dar nu cum sunt ele în ele însele. 
Dacă se presupune că sunt lucruri relative şi lucruri absolute, adică lucruri care stau în 

relaţie şi lucruri care nu stau în relaţie, atunci se naşte întrebarea: se deosebesc lucrurile 
absolute de cele relative? Numai în două feluri se poate răspunde la această întrebare. Sau 
lucrurile absolute nu se deosebesc de cele relative, de unde urmează că şi ele stau în relaţie, 
sau ele se deosebesc, şi în acest caz înseamnă că ele stau în relaţie, fiindcă un lucru nu se 
deosebeşte de un altul decât dacă stă în relaţie cu el. Dacă cineva ar tăgădui că toate 
lucrurile au relaţie, tăgada lui ar fi şi ea relativă, fiindcă el nu ar spune-o în mod absolut, ci 
din acel punct de vedere opus scepticului. Dar dacă toate lucrurile ne apar ca stând în 
relaţie, înseamnă că noi nu le putem cunoaşte cum sunt în esenţa lor şi deci trebuie să 
exercităm ciroxii asupra esenţei lor. 

Gradul de frecvenţă al întâmplărilor, adică faptul că ele apar mai des sau mai rar, e 
încă un motiv de a ne opri aprobarea. Fenomenele ce se întâmplă rar, cum este cazul cu 
apariţia unei comete, ne pun într-o mare uimire, şi ne fac să le interpretăm ca semne ale 
divinităţii, în timp ce fenomenele obişnuite, cum este soarele, care are o mare putere de 
luminare şi aruncă dintr-o dată lumină asupra tuturor lucrurilor sau le cufundă tot aşa de 
bine în întuneric, nu ne pun pe gânduri. Un cutremur de pământ îngrozeşte pe cel care-1 
simte pentru prima oară, dar lasă indiferenţi pe cei care l-au simţit de mai multe ori. 
Aşijderea cu lucrurile rare. Apa, dacă ar fi în cantităţi mai mici, ne-ar părea mai de preţ 
decât toate lucrurile pe care le socotim preţioase, iar aurul, dacă ar fi în cantităţi mari, ca 
pietrele, n-ar mai fi socotit preţios şi n-ar mai fi atât de căutat. 

Concepţiile despre viaţă, obiceiurile, legile, credinţele mitice şi părerile dogmatice, 
prin faptul că se contrazic între ele, constituie încă un mod de reţinere a judecăţii. Concepţia 
lui Diogene stă în contrazicere cu aceea a lui Aristip, şi tot aşa concepţia lacedemonienilor 
cu a italienilor. Unele popoare îşi tatuează copiii, altele nu. După legile romane, copiii care 
renunţă la averea părintească nu plătesc datoriile tatălui, pe când după legile rodiene 
trebuie să le plătească în orice caz. Credinţele mitice se contrazic, de asemenea, căci după 
unele tatăl zeilor este Iupiter, după altele Okeanos. în sfârşit, după unele păreri dogmatice 
există un singur element, după altele este un număr infinit de elemente; după unele că 
sufletul este muritor, după altele că el este nemuritor; după unele că în lume guvernează 
providenţa, pe când, după altele, hazardul. Nu numai concepţiile se opun concepţiilor, 
obiceiurile obiceiurilor, legile legilor, credinţele mitice credinţelor mitice şi părerile 
dogmatice părerilor dogmatice, dar şi fiecare din aceste categorii se opune altei categorii. 
Concepţiile se opun obiceiurilor şi legilor, cum e adulterul, care la romani este oprit prin 
lege, iar la mesageţi este transmis prin obicei. La fel şi cu celelalte categorii. 

în afară de aceşti zece tropi , socotiţi în genere ca alcătuind fundamentul scepticis¬ 
mului şi pe care am căutat să-i redăm cât mai fidel, şcoala lui Agripa a mai introdus încă 
cinci: al contrazicerii, al ducerii la nesfârşit, al relaţiei, al ipoteticului şi al cercului vicios, 
tropi care, cum arată Sextus Empiricus, stau în strânsă legătură unii cu alţii. Tropul 
contrazicerii, ştim ce susţine: că simţurile se contrazic între ele, că se contrazice şi gândirea, 
că se contrazic şi simţurile cu gândirea şi că prin urmare nu putem avea o cunoştinţă 
adecvată. După tropul mersului la nesfârşit, orice întemeiere a unei chestiuni are nevoie de 
o altă întemeiere, şi aceasta iarăşi de o alta şi tot aşa mai departe la infinit. Pentru a evita 
acest mers la infinit, unii filosofi, dogmatici se înţelege, acceptă ceva ca valabil fără să-l 
mai demonstreze, întemeindu-şi pe ideea, pe care şi-au concedat-o singuri,toată argumen- 

tarea. Acest procedeu de demonstrare este însă şubred şi nu poate sprijini cunoştinţa. „Căci 
dacă cel ce face o ipoteză merită crezare, noi — presupunând întotdeauna contrariul — nu 
vom fi mai pu(in vrednici de crezare. Şi dacă presupunem un adevăr, autorul ipotezei fi face 
suspect, luându-1 prin ipoteză, nu cu demonstrare; dacă însă e eroare, va fi şubredă baza 
celor clădite pe ea. Şi dacă facerea unei ipoteze e de vreun folos pentru confirmare, atunci 
autorul ei să presupună însuşi lucrul cercetat şi nu altceva, prin care să se dovedească lucrul 
în discuţie. Dacă însă e absurd a admite lucrul cercetat prin ipoteză, va fi tot atât de absurd 
şi a presupune un principiu general" 1 , Tropul cercului vicios se prezintă în chipul următor. 
Să presupunem că avem o contradicţie de înlăturat. Ca s-o înlăturăm, avem două căi: datele 
simţurilor şi datele gândirii. Dacă alegem calea simţurilor spre a rezolva contradicţia, se 
ridică o dificultate pe care n-o putem evita; anume, cum toate datele simţurilor sunt supuse 
îndoielii, datele noi sensibile invocate vor avea nevoie de noi date spre a fi întemeiate şi 
acestea de alte date şi aşa mai departe la infinit. Nici în cazul când alegem calea cealaltă, 
ca datele simţurilor să fie examinate şi dovedite de datele gândirii, nu putem evita 
dificultatea. De ce? Din cauză că şi datele gândirii se contrazic între ele şi au şi ele nevoie 
prin urmare să fie examinate şi întemeiate. Dar dacă vor fi examinate şi întemeiate de alte 
date ale gândirii, atunci şi acestea vor trebui la rândul lor să fie întemeiate de altele şi astf el 
la infinit. Iar dacă vor fi întemeiate de datele simţurilor, avem cercul vicios, căci pentru 
întemeierea datelor simţurilor am recurs la datele gândirii, iar pentru întemeierea datelor 
gândirii am recurs la datele simţurilor. De tropul relaţiei nu este nevoie să ne mai ocupăm, 
întrucât l-am văzut mai sus în ce constă. 

Astfel, nici percepţiile, nici gândirea, nici cunoştinţa perceptivă, nici cea intelectivă 
nu sunt în stare, după cugetarea sceptică, să sesizeze esenţa lucrurilor. Percepţiile înşală şi 
se contrazic; de asemenea cunoştinţa obţinută prin judecată înşală, fiiridc^ se contrazice şi 
nu poate să fie întemeiată, decât căzând în eroarea cercului vicios. Dar nicj procedeul de 
cunoaştere deductiv silogistic nu ne poate furniza vreo cunoştinţă. Astfel, celebrele sorite 
din Antichitate au fost utilizate pentru a arăta insuficienţa raţiunii, prin aceea că nu se poate 
indica exact când un obiect devine altul, când o stare se schimbă în alta, cum, de pildă, nu 
putem spune cu care grăunte adăugat, mai multe grăunţe devin o grămadă, cu ce sumă 
dobândită, din sărac un om devine bogat. Silogismul însuşi ne duce la absurdităţi şi ne 
convinge astfel de ineficacitatea raţiunii, cum ne-o arată silogismul următor: 

Dacă tu spui că minţi, şi spui adevărul, tu minţi; 

Dar tu spui că minţi şi spui adevărul; _ 

Deci tu minţi, 

pe care scepticii l-au întrebuinţat ca să arate că principiul după care orice înlănţuire de idei 
este sau adevărată sau falsă e nevalabil. „Căci dacă e socotit valabil, atunci rezultă afirmaţia 
absurdă că cineva în acelaşi timp spune adevărul şi minte; dacă e declarat însă fals, atunci 
întreaga artă silogistică ajunge fără valoare, fiindcă ea are loc totdeauna şi pretutindeni în 
această formă" 2 . 

1 Sextus Empiricus, ibid., p. 59. 

2 Alb. Goedeckemeyer, Die Geschichte des gricchischen Skeptikismus , 1905, p. 56. 


31 


împotriva silogismului a mai fost aruncată însă şi învinuirea de petitio principii. 
Silogismul, s-a spus, nu dovedeşte nimic, fiindcă nu înseamnă a afla ceva nou despre un 
anumit individ când se afirmă despre el, pe cale silogistică, că este muritor, şi se crede că 
această concluzie este scoasă din premisa majoră: „Top oamenii sunt muritori". Căci noi 
n-am fi putut face afirmaţia: „Toţi oamenii sunt muritori" dacă am fi avut vreo umbră de 
îndoială asupra însuşirii de a fi muritor a individului, a cănii mortalitate vrem s-o dovedim 
silogistic. Noi presupunem mortalitatea individului când afirmăm: „Toţi oamenii sunt 
muritori", aşa încât nu poate fi vorba de dovedirea concluziei prin premise, de dobândirea 
unui adevăr nou. 


Tot aşa de puţin valabil ca raţionamentul silogistic este raţionamentul inductiv. Căci 
a conchide de la câteva cazuri la toate cazurile similare înseamnă a obţine o cunoştinţă care 
nu are o bază suficientă, o cunoştinţă fără valoare. Să presupunem că pornim de la obser¬ 
varea unui anumit număr de cazuri, pentru a conchide că o anumită categorie de fiinţe 
posedă anumite însuşiri. Dacă n-am observat toate cazurile, de unde ştim că însuşirile 
stabilite convin în adevăr întregii specii? Că nu pot apărea fiinţe cu alte caractere decât cele 
stabilite de noi? Iar a pretinde să ţinem seamă de toate cazurile înseamnă a încerca ceva 
imposibil, „căci cazurile particulare sunt în număr infinit". O idee pe care o vom întâlni, în 
pragul timpurilor modeme, la un om de ştiinţă ca Galilei, care nu era deloc sceptic şi care 
spunea: „Prin simpla inducţiune nu se poate obţine o cunoştinţă de preţ. Dacă raţionamentul 
inductiv trebuie să enumere toate cazurile particulare, el este imposibil, acolo unde 
particularul se repetă infinit de des, şi inutil, acolo unde e posibil" 1 2 . 

De asemenea, definiţiile de care investigarea ştiinţifică nu se poate dispensa nu sunt, 
după sceptici, posibile. Mai întâi, nu poate fi definit decât ceea ce este cunoscut. De pildă, 
numai dacă ştim mai dinainte că omul este raţional şi muritor, putem defini omul ca pe o 
fiinţă raţională şi muritoare. Dar dacă este cunoscut, nu mai e deloc nevoie să fie definit. 
Definiţia în acest caz nu aduce nimic nou. Iar ceea ce este necunoscut, nu poate fi derinit, 
tocmai fiindcă este necunoscut. Şi, apoi, a încerca să defineşti totul înseamnă a merge din 
definiţie în definiţie şi a cădea în regwssus ad in fini turn 1 . 

Atacurile sceptice au fost îndreptate însă şi împotriva a două noţiuni, care sunt 
noţiuni de bază în cunoaşterea fenomenelor naturii: noţiunea de cauzalitate şi aceea de 
mişcare. împotriva determinării cauzale, argumentarea are loc în chipul următor. Să 
presupunem, spun scepticii, că ar exista o determinare cauzală. Ce ar însemna aceasta? Că 
ceva poate da naştere, din el însuşi, la altceva. Să admitem această ipoteză şi să vedem la 
ce concluzii putem ajunge cu ea. Dar mai întâi să stabilim că problema cauzalităţii nu 
comportă decât următoarele conjecturi: că ceva corporal cauzează ceva corporal; că ceva 
incorporai, cauzează ceva incorporai; că ceva corporal cauzează ceva incorporai sau 
viceversa, că ceva incorporai cauzează ceva corporal. Să luăm prima conjectură, anume că 
ceva corporal produce ceva corporal. Pentru ca ceva corporal să producă tot ceva corporal, 
n-ar putea-o face decât în două moduri: sau singur, sau împreună cu altul. Singur însă este 
imposibil să producă altceva decât pe el însuşi. Dar nici cu un alt corporal împreună n-ar 


1 Alois Riehl, Philosophische Studieri, 1925, p. 256. 

2 Vd. şi V. Brochani, opcj/.,p. 348. 

putea să producă un al treilea corporal, căci în cazul acesta ar însemna ca unul să devină 
doi sau unul şi un altul să producă pe al treilea, ceea ce nu se poate, fiindcă e absurd ca din 
unul sau din doi să devină o multiplicitate infinită. Aceleaşi temeiuri sunt valabile şi când 
e vorba de incorporai, cu dificultatea în plus că orice incorporai este ceva intangibil şi că 
deci nu poate nici să exercite, nici să suporte influenţe. Să vedem dacă a treia conjectură, 
ca un corporal să producă un incorporai sau un incorporai un corporal,este posibilă. Pentru 
ca un corporal să producă un incorporai, şi viceversa, ar trebui ca fiecare să conţină 
esenţialitatea celuilalt, ceea ce nu e cazul; şi apoi chiar dacă ar fi cazul, un corporal n-ar 
putea să producă un incorporai, şi viceversa, fiindcă, dacă l-ar produce, ar însemna că el 
exista dinainte şi n-avea prin urmare nevoie să-l producă. 

Nu există demonstrare, susţin scepticii, căci judecăţile care ajută la demonstrare au 
nevoie să fie şi ele demonstrate, şi tot aşa mai departe la infinit. E instructiv,flindcăne ajută 
să înţelegem mai bine perspioacitatea şi utilitatea gânditorilor din acea vreme, să redăm o 
discuţie, pe care o împrumutăm de la R. Richter,în legătură cu această problemă. „Scepticii 
tăgăduiau posibilitatea de a cunoaşte adevărul prin demonstrare; nu există demonstrare 
care să demonstreze în adevăr ceva. Acest lucru ei au căutat însă să-l demonstreze pe toate 
căile posibile. De această inconsecvenţă s-au folosit dogmaticii timpului, conchizând: dacă 
există o demonstrare (aşa cum susţinem noi), atunci există o demonstrare. Dacă nu există 
demonstrare (cum susţin scepticii), atunci există demonstrare. (Căci doar ei înşişi 
demonstrează că n-ar exista demonstrare.) Dar, sau există demonstrare sau nu există. în 
ambele cazuri însă există o demonstrare. Deci — există o demonstrare. Stai! strigă 
scepticul; silogismul tău e fals. Când tu admiţi; dacă există o demonstrare, atunci există o 
demonstrare, nu ţi-e permis să admiţi mai departe: dacă nu există demonstrare, există o 
demonstrare. Căci altfel, din premise contradictorii ar urma concluzii identice, ceea ce 
contrazice regulile logice. Dacă însă dogmaticii îl strâng pe sceptinc măi rău în chingi, 
punându-i această replică sub lupa critică, scepticul, după câteva răspunsuri uşoare 
(demonstraţia: că nu există demonstraţie, este singura excepţie la regula: că nu există 
demonstraţie), îşi execută strălucit adversarul: Ce vreţi voi, la drept vorbind: Voi aţi arătat 
numai că, pentru demonstrare, se pot aduce şi temeiuri serioase, iar noi că se poate vorbi 
cu temeiuri contra. Noi nu suntem atât de dogmatici încât să susţinem că temeiurile noastre 
ar fi adevărate. Nu există adevăr! Dacă deci temei si contra-temei stau fată în fată în tema 

t # • 

demonstrabilitădi, atunci noi am obţinut ceea ce vrem: aceeaşi tărie a tezelor, isostenia, şi 
epohea, care decurge în mod necesar din ea" 1 . 

Rezultatele pe care le obţin scepticii cu ajutorul îndoielii sunt: liniştea sufletească 
(<rrapa£ia), calmul sufletesc (dndvcia), indiferenţa (d6idopîa), care duc la fericire 
(c\!i8aipov(a). Principiul sceptic universal e al isosteniei, adică al „afirmaţiei că fiecărei 
teze asupra naturii lucrurilor i se poate opune o antiteză la fel de puternică, adică la fel de 
bine întemeiată". Un principiu pe care R. Richter îl caracterizează ca monumental şi despre 
care spune că scepticii l-au executat cu îndrăzneală şi l-au aplicat cu o simplă măreţie. „Ei 
au pus în adevăr fotu/în contradicţie: senzualul faţă de senzual, noţionalul faţă de noţional 
şi noţionalul faţă de senzual. Orice jumătate de măsură este străină scepticismului antic. 

1 R. Richter, DerSkepdkismus in derPhilosophie. Erster Bând, 1904, pp. 78—79. 

Judecăţi ca: mierea este dulce — mierea este amară, vâsla este frântă — vâsla este dreaptă, 
există determinare cauzală — nu există determinare cauzală, există zei — nu există zei, 
zăpada este neagră — zăpada este albă, erau exemple de isostenie" 1 . Ei au făcut uz de 
principiul isosteniei cu o iară consecventă şi adeseori cu adevărată virtuozitate. 

După ce am cunoscut ideile fundamentale ale scepticismului, să vedem acum dacă 
ele rezistă unui examen critic. 

„Nu există nici o cunoştinţă valabilă despre lucruri şi nu este principial posibilă o 
asemenea cunoştinţă 44 , iată cele două idei fundamentale sau, dacă vre(i, iată ideea 
fundamentală a scepticismului. Dacă e vorba să (inem seama de formele extreme ale 
scepticismului, adică, pe de o parte, de acel „dogmatism negativ 4 ', care tăgăduieşte 
categoric posibilitatea oricărei cunoştin(e şi aduce dovezi peste dovezi înlni aceasta, iar, 
pe de altă parte, de forma mai atenuată şi mai consecventă cu ea însuşi, de scepticismul 
probabilist, care nu sus(ine nimic categoric, ci orice aserţiune o exprimă în judecăţi 
problematice, cum se prezintă lucrurile? 

Scepticismul sau dogmatismul negativ neagă posibilitatea cunoştinţei, nerecu- 
noscând valabilitatea nici unui principiu logic şi punând sub bănuială orice criteriu al 
veracităţii. Şi totuşi, în chiar momentul când scepticul dogmatic este ferm convins că a 
dizolvat cunoştinţa, în acelaşi moment el o recunoaşte. Căci ce este aserţiunea pe care o 
face, că nu e posibilă nici o cunoştinţă, decât tot o cunoştinţă? Căror principii se supune el 
apoi în argumentarea pe care o face şi în înlănţuirea ideilor pe care le apără dacă nu 
aceloraşi principii logice, cărora li s-au supus şi acei care apără posibilitatea cunoştinţei? 
Cum a deosebit el, în sfârşit, probele pe care le-a socotit valabile de cele pe care le-a socotit 
ineficace pentru combaterea teoriilor adverse, dacă nu pe baza unui criteriu? 

Dacă luăm cealaltă formă sceptică, pe cea probabilistă, lucrurile nu stau mai bine. 
După scepticismul probabilist, scepticul se fereşte de a face vreo aserţiune categorică; el 
se men(ine la aserţiuni ca: „se poate să fie aşa 44 , „se poate să nu fie aşa 44 , termenii „poate 44 , 
„cu putinfă 44 „posibil 44 , „probabil 44 nelipsind din nici o judecată pe care o face. Privite mai 
îndeaproape, aserţiunile acestei direcţii nu sunt, la drept vorbind judecăţi, fiindcăele se află 
„dincoace 44 de adevăr şi eroare, deoarece nu au fost împinse până la treapta logică de unde 
judecăţile încep să devină teoretic diferente, adică să întrunească atributul veracităţii şi al 
falsită(ii. Apreciat strict logic, acest scepticism nu este o teorie, fiindcă o teorie este 
constituită din semnificările unor judecăţi asertorice şi apodictice. Şi, nefiind o teorie, nici 
nu poate fi combătut, căci combătut nu poate fi decât ceea ce, într-un fel sau altul, este 
asertat cu un anumit grad de certitudine, care atrage după sine veracitatea sau falsitatea. 

„O tăgăduire necondiţionată a oricărui adevăr , spune Lotze, nu poate include 
niciodată această părere finală a scepticismului, căci nu numai dezlegarea îndoielii, ci 
îndoiala însăşi este posibilă numai cu presupunerea vreunui adevăr recunoscut. Cine speră 
într-o ieşire din labirintul scepticismului la vreo cunoştin(ă, concede el însuşi aceasta, căci 
nu poate găsi acest drum decât printr-o cercetare; orice cercetare este insă posibilă numai 
dacă presupunem principii formale ale judecăţii, după care o legătură de idei poate fl 
deosebită ca justă de o alta ca falsă sau de o a treia ca îndoielnică. Şi iarăşi, cine tăgăduieşte 

1 R. Richter, op. cit., p. 122. 

acea ieşire, tăgăduind recunoaşte însuşi ceea ce neagă. Când scepticismul antic susţinea că 
nu există nici un adevăr, şi dacă ar exista unul, el n-ar fi cognoscibil, în sfârşit, dacă ar fi 
cognoscibil, nu ar fl comunicabil — el contrazicea prin fapt fiecare din aceste poziţii. Căci 
întregul lor el îl dădea doar ca adevăr şi nu putea tăgădui prin urmare orice adevăr; el căuta 
să demonstreze apoi exactitatea afirmaţiilor sale şi trebuia de aceea tocmai să presupună 
în folosul său cunoaşterea mijlocită a adevărului, a cărui imposibilitate ar fl expus-o cu cea 
mai mare plăcere. Comunicabilitatea, în sfârşit, o tăgăduia el în clipa când, pe baza ei, voia 
să convingă pe alţii. Acestor contradicţii nu li se sustrag nici aceia care, în expresia 
rezultatului lor, ocolesc forma afirmaţiei şi nu exprimă nonvaloarea vreunui adevăr, ci ar 
dori numai să aplice al lor non liquet şi la această problemă generală; desigur, ei pot, şi cu 
ei şi noi, să dăm acest răspuns acolo unde e vorba de examinarea unor aserţiuni particulare 
pe baza adevărurilor valabile; că, însă, valoarea oricărui adevăr este îndoielnică, se poate 
spune, ce-i drept prin cuvinte, dar cuvintelor nu le mai corespunde nici o idee realizabilă; 
noi n-am putea indica însemnătatea acelui liquet,pe care-1 tăgăduim, aici, dacă nu am gândi 
anumite condiţii în care ar avea loc,dacă deci n-am presupune vreun adevăr necondiţionat 
valabil, din care ar decurge îndreptăţirea să fim îndoielnici asupra unui lucru a cărui 
concordanţă cu el nu este indicabilă 4 * 1 . 

Scepticii pun un mare preţ, cum am văzut, pe contradicţiile dintre judecăţi şi 
sisteme, pentru a conchide asupra imposibilităţii spiritului omenesc de a ajunge la adevăr. 
Dar din constatarea opoziţiilor dintre cunoştinţe nu se poate trage concluzia că n-ar exista 
adevăr sau că el ar fi absolut inaccesibil. Faptul că adevărul n-a putut fi dobândit se poate 
explica şi în alt mod. Anume, nu prin aceea „că oamenii nu pot cunoaşte adevărul, ci prin 
aceea că ei îl caută prost; el are drept origine un neajuns de metodă... E prea clar că o lungă 
rătăcire nu dovedeşte nimic contra posibilităţii de a găsi drumul: dezacordul trecut sau 
prezent nu dovedeşte nimic contra acordului posibil în viitor; şi ,în fapt,nbivedem că acest 
acord se realizează puţin câte puţin în ştiinţe. în sfârşit,o analiză psihoţogicăjfoarte simplă 
ne arată că credinţele oamenilor, chiar ale celor mai savanţi şi mai mari, depind,într-o mare 
parte, de sentimentele şi pasiunile lor. Şi atunci, de ce să se impute infirmităţii inteligenţei 
lor ceea ce poate fl un fapt al pasiunilor lor, esenţial trecătoare şi schimbătoare?* 42 

Scepticismul, în genere, predică refuzul asentimentului faţă de orice percepţie şi 
judecată, reţinerea oricărei aprobări, ţiroxij- Se pune însă întrebarea — şi această întrebare 
s-a pus încă de la începuturile istorice înfloritoare ale scepticismului — dacă o asemenea 
reţinere a aprobării este omeneşte posibilă, dacă, altminteri spus, noi oamenii, fiinţe 
cugetătoare, suntem în stare să refuzăm asentimentul atâtor percepţii, reprezentări şi 
judecăţi, pe care le avem vrând-nevrând în legătură cu realitatea. Răspunsul la această 
întrebare este, şi nici nu poate fl altfel, negativ. De altfel scepticii înşişi, care în chesliunile 
teoretice se străduiesc să-şi reţină aprobarea, nu şi-o pot reţine în cele practice. Ei vorbesc 
de fericire ca scop al vieţii, de virtuţi şi viaţă virtuoasă, de datoriile cetăţeneşti,definind şi 
descriind aceste „fenomene 4 * morale, expunându-le în judecăţi care au întregul lor 
asentiment. Şi acest lucru este explicabil: reţinerea aprobării, reţinerea integrală şi radicală 

1 H. Lotze, Logik , p. 302. 

2 V. Bmchard, Les sceptiques grecs. Deuxiâeme ădition, 1932, pp. 395—396. 

a aprobării, dacă ar fi posibilă, ar pune fără nici o discuţie în primejdie atât viaţa 
individuală, cât şi pe cea socială. Căci viaţa noastră întreagă este un lanţ de acţiuni, însoţită 
de aprobări şi dezaprobări. Dacă scepticii ar fi consecvenţi cu ei înşişi, ar trebui să 
tăgăduiască nu numai posibilitatea „fizicii", ci şi pe aceea a eticii; ceea ce de fapt nu fac. 
Căci scepticii nu au fost numai oameni care au reflectat asupra cunoştinţei, ci şi oameni 
care au trăit în came şi oase. Iar ca să trăiască, ei au trebuit să acţioneze. Dar „a acţiona 
înseamnă a alege, a prefera,între mai multe acţiuni posibile, pe aceea considerată a fi cea 
mai bună". Şi cum „nu există acţiune fără judecată, ce devine atunci maxima sceptică: 
trebuie să suspendăm judecata? 1 Această întrebare a pus în mare încurcătură pe sceptici. 
Ei au căutat s-o înlăture, susţinând că,în viaţa practică, „se conformează principiilor admise 
de acei în mijlocul cărora trebuie să trăiască". Dar răspunzând astfel, ei ignorau că 
„experienţa dobândită şi tradiţia se codifică oarecum sub formă de axiome, maxime sau 
proverbe. Fără îndoială, pentm a nu furniza arme adversarilor săi, [scepticul] va evita să 
formuleze aceste legi generale: cu aceasta vor fi ele mai puţin inspiratoarele acţiunilor lui? 
El nu le va afirma poate; va f ace mai bine, le va observa; el nu va spune că crede în ele: se 
va dispensa de a crede cu adevărat în ele, dacă le aplică? O credinţă este tot atât de reală şi 
pozitivă când se manifestă prin acte, în loc de a se traduce prin cuvinte: ea e poate mai mult. 
Credinţa cea mai sinceră este credinţa care lucrează" 1 . 

împotriva percepţiei ca mijloc de cunoaştere, scepticismul invocă erorile pe care le 
săvârşesc faptic simţurile, precum şi contradicţiile dintre percepţiile furnizate de diferite 
simţuri; el pune la îndoială principială cunoştinţa perceptivă şi neagă existenţa evidenţei. 
Cu deplină dreptate însă? E drept că simţurile înşală uneori; putem chiar concede că 
simţurile înşală adeseori. Acest fapt ne îndreptăţeşte oare să susţinem că niciodată 
percepţiile nu ne duc la adevăr? Că orice percepţie înşală ? Că nu există mijloace de a pune 
în gardă percepţiile faţă de erori, de a le ajuta în opera lor de cunoaştere, de a le corecta şi 
de a le da astfel posibilitatea să-şi ajungă scopurile? Stoicii s-au străduit să arate că acest 
lucru este cu putinţă. Ei deosebeau reprezentările cataleptice de reprezentările acataleptice , 
prin cele dintâi înţelegând reprezentările care se bazează pe îndeplinirea tuturor condiţiilor 
de bună percepere a obiectelor, iar prin cele din urmă pe acelea care nu îndeplinesc aceste 
condiţii. Care sunt condiţiile de bună percepere a obiectelor? Ca simţurile să fie normale 
şi suficient de puternice; ca obiectul perceput să fie la distanţa potrivită a unei exacte 
perceperi; ca el să fie aşezat în condiţii de percepere normală (de ex.: să fie luminat 
suficient); să fie lăsat destulă vreme spre a fi perceput etc. într-un cuvânt, stoicii înţelegeau 
prin reprezentări cataleptice reprezentările care au fost examinate critic din toate punctele 
de vedere şi asigurate suficient împotriva erorilor. Important în această privinţă este faptul 
că dezvoltarea istorică a ştiinţelor confirmă punctul de vedere stoic; percepţiile şi 
reprezentările n-au fost abandonate, ci au fost socotite ca factori indispensabili ai 
cunoaşterii fenomenelor reale; prevăzându-le însă cu toate măsurile necesare împotriva 
erorilor, înarmându-le cu instrumentele şi punându-le sub controlul gândirii critice. 

Scepticii susţin că orice lucru ne apare în relaţie cu alte lucruri, că noi nu putem 
sesiza decât aceste relaţii, că deci natura lor intimă ne este inabordabilă şi descoperirea 

1 V. Brochanl, op. cj'f.,p. 413. 

adevărului ne scapă —, un argument care a fost invocat şi în timpurile noastre în legătură 
cu teoria relativităţii, ca să se demonstreze relativitatea cunoştinţei în genere. E aici o 
confuzie ce trebuie demascată. Să admitem că noi nu cunoaştem lucrurile decât raportân- 
du-le unele la altele, că noi nu putem cunoaşte un lucru în el însuşi. Rezultă de aici că orice 
cunoştinţă ce se referă la relaţiile dintre lucruri este relativă? Câtuşi de puţin. O cunoştinţă 
a rel aţiilor dintre lucruri poate fi tot atât de absolută ca şi o cunoştinţă a esenţei însăşi a 
lucrurilor; dacă aceasta este sau ar fi posibilă. Iar rezultatele la care ajunge teoria 
relativităţii, privite îndeaproape, nu pot fi interpretate ca pledând pentru o relativizare a 
cunoştinţei. Teoria relativităţii susţine relaţionalitatea lucrurilor, relaţionalitate care nu 
duce la relativitatea cunoştinţelor. Cunoştinţele relaţionale nu sunt cunoştinţe relative. De 
aceea trebuie să facem o deosebire fundamentală între relaţionalitate şi relativitate, fiindcă, 
din punct de vedere logic, avem aici două noţiuni complet diferite. Noi puterii avea 
cunoştinţe adevărate, absolut valabile, despre relaţiile dintre lucruri, ceea ce înseamnă că 
relaţionalitatea şi valabilitatea absolută a cunoştinţelor nu sunt noţiuni ce se exclud, căci 
valabilitatea absolută nu stă în legătură indisolubilă şi necesară cu existenţa în sine a 
lucrurilor. Principial nu stă nimic în calea unei cunoştinţe absolute despre lumea 
fenomenală, aşa cum din acelaşi punct de vedere nu stă nimic în calea unei cunoştinţe 
relative despre lumea noumenală. E aici un distinguo extrem de important pe care trebuie 
să-l facem, căci altminteri cădem în erori grave şi tragem consecinţe ne justificate. 

în legătură cu afirmaţia sceptică după care orice judecată este indemonstrabilă, 
fiindcă orice dovadă adusă în sprijinul unei judecăţi ar avea la rândul ei nevoie ea însăşi de 
o dovadă, aceasta din urmă necesitând de asemenea să fie demonstrată, şi aşa mai departe 
la infinit, şi că dacă, pentru a evita regresul la infinit, acceptăm o judecată ca adevărată, 
deşi nedemonstrată — ceea ce ei numesc o judecată „ipotetică", adică arbitrar admisă ca 
adevărată — cum stau lucrurile? Are, în adevăr, orice judecată nevoie şlffie demonstrată? 
Nu există judecăţi evidente prin ele însele, care n-au nevoie să fie dovedite, daf care slujesc 
la demonstrarea altor judecăţi? Dezvoltarea istorică a ştiinţelor pledează împotriva 
susţinerilor sceptice că demonstraţia se pierde în infinit şi că judecata „ipotetică" e 
arbitrară; că adică „este just la tropii scepticilor că nu orice judecată adevărată se lasă 
dovedită, dar fals că resturile nedemonstrabile [judecăţile evidente prin ele însele, capabile 
să susţină veracitatea altor judecăţi] exercită o influenţă mai puţin convingătoare decât ceea 
ce e demonstrat"; că deci nici un silogism logic valabil, dacă e urmărit până la originile 
valabilităţii lui, nu se termină în infinit, ci în finit, sprijinindu-se pe judecăţi nemijlocit 
evidente şi deci absolut certe 1 . 

Consideraţii de natură sceptică au fost îndreptate şi împotriva raţionamentului 
deductiv. Silogismul, s-a afirmat, s-ar baza pe o petitio principii şi ar avea o natură 
tautologică; el n-ar fi progresiv, creator, n-ar îmbogăţi cunoştinţa. Lăsând la o parte faptul 
istoric că anumite adevăruri noi au fost descoperite cu ajutorul silogismului şi admiţând că 
critica împotriva silogismului este justificată, urmează de aici că nu mai posedăm nici un 
alt mijloc de demonstrare şi de descoperire de noi cunoştinţe? în timpurile noastre s-a căutat 
să se demonstreze că ştiinţele matematice nu se folosesc de silogism în dovedirea şi 

1 R. Richter, op. cit., p. 238. 

descoperirea adevărurilor lor, ci de cu totul alt procedeu, care ar întruni însuşirile 
îmbogăţitoare de cunoştinţe pe care gânditorii mai vechi le atribuiau silogismului. Să ne 
gândim în această privinţă la încercările lui H. Poincară şi E. Goblot de a determina 
demonstraţia matematică. Chiar dacă se demonstrează ineficacitatea şi infructuozitatea 
raţionamentului deductiv silogistic, nu urmează că este ipso facto demonstrată şi lipsa de 
progresivitate a cunoştinţei. 

Noţiunea de cauzalitate, aşa cum o înţeleg scepticii şi pe care ei vor s-o dizolve, este 
mai ales noţiunea de cauzalitate creatoare, nu aceea de determinare cauzală în sens 
ştiinţific, şi din aceste motive nu este necesar să ne oprim asupra criticilor sceptice. Un 
lucru numai am vrea să subliniem: chiar dacă noţiunea de cauzalitate se sustrage unei 
complete şi mulţumitoare analize logice, nu urmează deloc de aici că ea ar fi inutilă în 
investigarea fenomenelor reale. Iată, de pildă, noi nu cunoaştem nici astăzi cum fenomenele 
fizice determină pe cele psihice, sau fenomenele psihice pe cele fizice, şi totuşi 
determinarea cauzală dintre fizic şi psihic ne-a adâncit mai mult decât pare la prima vedere 
cunoştinţele noastre despre aceste fenomene. Cu alte cuvinte,chiar dacă nexul cauzal însuşi 
este învăluit încă în mister, noi putem totuşi să cunoaştem o parte din natura fenomenelor 
ce stau în raporturi cauzale. 

Dacă scepticismul nu există ca toorie şi dacă multe din criticile aduse de el împotriva 
cunoştinţei sunt nefondate, nu trebuie totuşi să pierdem din vedere că străduinţa scepticilor 
de a scoate în evidenţă dificultăţile imense ale cunoaşterii au fost de mare folos progresului 
ştiinţific, prin aceea că ei au atras atenţia asupra insuficienţelor mijloacelor de cunoaştere 
şi au silit astfel cercetarea ştiinţifică să fie mai precaută şi să se înarmeze mai bine, spre a 
putea rezolva mai cu temei problemele ce-i incumbă. Criticile sceptice îşi au în această 
privinţă partea lor de merit în dezvoltarea gândirii ştiinţifice şi filosofice. 

Nu este de prisos să mai relevăm încă un folos pe care ideile sceptice l-au adus 
cercetării ştiinţifice. Străduinţele scepticilor de a arăta că orice cunoştinţă este numai 
probabilă, că mintea omenească, oricâte eforturi ar face, nu se poate ridica la judecăţi 
apodictice, au dat şi ele un impuls pentru cercetările pe care gândirea modernă le-a 
îndreptat asupra fenomenelor probabile, punându-se astfel bazele unei teorii a proba¬ 
bilităţilor. 

BIBLIOGRAFIE 

Sextus Empiricus, Scurtă expunere a filosofiei sceptice , traducere de St. Zeletin, 1923. 

— Adversus mathematicos. 

Eugen Pappenheim, Erlăuterungen zu des Sextes Empirikus pyrrhonei'schen Grundziigen , 1881. 
Diogene Laertiu, De vitis , dogmatibus et apophthegmatibus claromm philosophorum , trad. germ. de 

O.Apelt, 1921. 

Montaigne, Essais. 

P. Charon, De la sagesse , 1601. 

Fr. Sanchez, Quod nihil scitur , 1581 . 

Wilhelm Nestle, Die Nacbsokratiker. Zweiter Bând, 1923. 

Alb. Goedeckemeyer, Die Geschichte des griechischen Skeptikismus , 1905. 

R. Richter, DerSkeptikismus in der Philosophie. ErsterBand, 1904, Zweiter Bând, 1908. 


38 



Victor Brochard, Les scepdques grecs. Deuxi£me Idition, 1932. 

R. HOnigswald, Die Skepsis inderPhilosophie und Wissenschaft , 1914. 
Max Raphael, Die pyrrhoneische Skepsis , 1910. 

Ed. Husserl, Logischc Untersuchungen, Erster Bând,Zweitc Aufl1913. 
H. Rickert, Der Gegenstand derErkenntnis , 4 u. 5 Aufl., 1921. 

R. Herbeitz, Das V/ahrh eitsproblem in der griechischen Philosophie, 1913. 
W. Wundt, KJeine Schriften. 



RAŢIONALISMUL 


Două izvoare de cunoştinţe, din capul locului deosebite de gândirea filosofică şi 

opuse unul altuia, fiecare îndreptat împotriva celuilalt, se înfăţişează pe scena filosofică: 

si mţurile pe de o parte , ra ţiune a, intelectul, pe d e altăparte. Filosof ia antică nu numai că 

reuşise să le descopere, dar făcuse ceva mai mult: examinase valoarea lor cognitivă şi, prin 

gânditorii ei de seamă, hotărâse şi căruia din aceste izvoare îi revine revelarea esenţei în 

sine a transcendentului şi descoperirea adevărului absolut şi imuabil: raţiunii. Totuşi ar fi 

o eroare să credem că o dată cu aceasta avem si o fundamentare teoretică a eficacităţii 

• • 

acestui izvor de cunoaştere şi o expunere a tuturor aspectelor şi articulaţiilor lui episte¬ 
mologice. Abia în timpurile modeme raţiunea îşi găseşte reprezentantul ei genial în 

Descartes, care-i va scoate minunat în evidentă însuşirile si va căuta să demonstreze că ea 

y • • • 

este singurul mijloc în stare să ne ducă la adevăr şi în care să ne putem încrede._Lui 
Descartes i se raliază un gânditor cu o minte de epocală stringenţă logică, cum a fost aceea 
a luTS pinoz a, şi un altul cu un spirit universal ca acela al lui Leibniz, luând astfel naştere 
un întreg curent filosofic, care va domina o bună bucată devreme gândirea europeană. 
Dintre ştiinţele existente, aceea care impune acestui curent şi pe care Descartes o priveşte 
ca pe prototipul oricărei ştiinţe este matematica, cu metoda ei deductivă, care porneşte de 
la o idee şi ajunge încetul cu încetul la un întreg sistem unitar şi bine legat de idei, 
îmbogăţind treptat şi sigur cunoştinţele noastre şi dându-ne o concepţie solidă despre un 
întreg domeniu de „fenomene**. Prin Descartes întemei etorul său, cât şi prin c eilalţi 
reprezentanţi ai s ăi, raţionalismu l vrea să ridice filosofi a la rangu l unei ştiinţe cu idei t ot 
aşa de certe şi de necesar legate între ele ca şi matematica , vrea să transform e adică filosofi a 
într-o disciplină deductivă. D eductivă, nu silogistică , fiindcă Descartes, admiratorul fără 
rezerve şi partizanul înflăcărat al metodei deductive, este în acelaşi timp, ca atâţia alţi 
gânditori din vremea lui, mare adversar al deducţiei silogistice, de care uzase şi abuzase 
Evul Mediu, pe care el o crede sterilă şi infructuoasă. „Căci silogismul este desigur un mod 
de expunere, dar nu unul de cunoaştere; el este un principiu de dovedire şi convingere, dar 
nu unul de investigare şi descoperire. El poate dovedi ceea ce s-a descoperit, însă el însuşi 
nu poate descoperi. Pare în adevăr că geometria euclidiană s-ar servi numai de deducţii 
logice, dar ea face de fapt acest lucru într-atât cât ea nu este un sistem demonstrativ; însă 

cari 


progresul de la una din teoremele ei la alta nu este niciodată o simplă consecvenţă logică, 
ci, din contră, constă într-o combinare succesivă de intuiţii originare, iar silogismul are 
numai însemnătatea de a da adevărurilor izvorâte din aceste noi intuiţii dovezile cu ajutorul 
celor găsite mai dinainte. Metoda cu adevărat creatoare a matematicii este aşadar aceea a 
sintezei; descoperirea de adevăruri noi este posibilă numai pe calea combinaţiei creatoare. 
Această metodă sintetică trebuie să fie transpusă de la mărimile spaţiale şi numerice la 
noţiuni. Filosofia carteziană vrea să fie şi o ars invenie n di ; ea crede să ii găsit în metoda 
sin tetică a matematicii principiul după care, pornind de la punctulcel ei mai în alte 
certitudini, poate fi crea t întregul conex al ştiinţei omeneşti 4 * 1 .0 singură metodă care să se 
aplice în toate domeniile, o metodă universală, care să fie în acelaşi timp investigaţi vă şi 
demonstrativă, inventivă şi deductivă, este unul din scopurile de seamă, urmărite cu o 
impresionantă perseverenţă, ale raţionalismului... „în ideea deşartă, spune acelaşi gânditor 
citat mai sus, de a putea descoperi o metodă universală a oricărei cunoaşteri, filosofia 
modernă a cheltuit spre paguba ei multă perspicacitate, şi abia eşecul total al celei mai 
măreţe din aceste încercări, pe care a făcut-o Hegel, a adus cu sine lumină asupra 
imposibilităţii ei/* 2 Nu trebuie totuşi să conchidem că silogismul îşi pierde orice valoare 
în ochii raţionalismului. El a fost menţinut, dar nu mai era socotit ca singura metodă 
originară de demonstrare. El urma să mai fie utilizat, acolo unde se impunea o dovedire 
constrângătoare a unui adevăr. 

Dar mână în mână cu metoda aceasta deductiv-sintetică se află metoda analitică. 


Sau, mai exact spus, metodei deductiv-sintetice îi precede metoda analitică, metodei 
deductiv-sintetice îi pregăteşte terenul metoda analitică. Nu trebuie să pierdem din vedere 
că metoda analitică este tot o metodă matematică şi că printre cei care i-au sesizat 
importanţa ştiinţifică stă şi întemeietorul şi reprezentantul de seardă>al raţionalismului, 
Ren6 Descartes. Transpusă în filosofle, metoda analitică constă în trierea în revistă a 
tuturor ideilor, în deosebirea celor clare şi distincte de cele confirme şi obscure, în 
examinarea celor dintâi din punctul de vedere al gradului de evidenţă şi în descoperirea 
celei sau celor mai evidente din toate, punctul de plecare apoi şi baza tuturor sistemelor de 
cunoştinţe. Prin analiză la sinteză , iată calea cea mai sigură, după raţionalism, pentru a 
ajunge la un sistem fundamental de cunoştinţe sever legate între ele, de o certitudine şi 
valabilitate absolute. Nu existăîn adevăr un mijloc mai indicat care să ne dea posibilitatea 
ca, pornind de la fapte şi date, să descoperim principiile lor, decât metoda analitică. Cu 
ajutorul analizei,noi ne putem da seama de articulaţiile interioare ale oricărei probleme şi 
putem dezvălui originile principiale ale oricărui dat sau grup de date, pentru a le deduce 
apoi sintetic din originile principiale descoperite. 

- Nu putem aprecia îndeajuns metoda matematică aplicată în filosofle, dacă nu 
cunoaştem mai întâi convingerile metafizice pe care le împărtăşeau reprezentanţii acestei 
metode. în univers domneşte, după ei, necesitatea absolută şi inflexibilă, o ordine perfectă 
şi intangibilă. Totul în natură este construit după număr şi măsură. Platon afirmase încă din 
Antichitate/ Aci 6 vcos* ycwpcTpcî , Dumnezeu totdeauna geometrizează, iar în pragul 


1 W. Windelband, Geschichte derneueren Philosophie. 7—8, Aufl., Bd. I,pp. 174—175. 

2 IbitL, p. 174. 

timpurilor modeme, Nicolaus Cusanus, acest gânditor dornic de armonie şi unitate, care a 
plătit un greu tribut misticii, era convins că numai matematica poate împrumuta ştiinţei 
certitudinea: Nihil ceriihabemus in nostra scienda , spunea el, nisi nostram mathematicam. 
„Adevărata filosofie, spunea apoi Galilei, care este scrisă numai în marea carte a 
universului, carte ce stă deschisă ochilor tuturor, poate fi înţeleasă numai dacă ai învăţat 
limba şi trăsăturile în care este scrisă. Această carte este scrisă în limba matematică, 
trăsăturile ei scriptice sunt triunghiuri, cercuri şi alte figuri geometrice, fără ajutorul cărora 
nu e posibil să în(elegi ceva dintr-însa.“ Leibniz era de asemenea convins că lumea s-a 
născut în urma unor calcule matematice pe care le-afăcut Dumnezeu, căci el susţinea: Cum 
Deus calculat , fit mundus. Iar mai încoace, ca un ecou întârziat al acestei convingeri, un 
Robert Mayer spunea: Jn adevăr, vă spun vouă, un singur număr are o valoare mai 
adevărată şi mai durabilă decât o întreagă bibliotecă plină de ipoteze. Numerele sunt 
fundamentele căutate ale unei cercetări exacte a naturii* 4 . Cosmosul nu se mai înfăţişa deci 
unei atare convingeri ca fiind guvernat de nişte forţe oculte şi capricioase, de puteri divine 
misterioase ce s-ar sustrage pentru totdeauna ştiinţei omeneşti, ci, din contră, ca un 
ansamblu de fenomene ce stau în raporturi de necesitate, ca o lume guvernată de legi fixe, 
universale, de forţe variate şi multiple, dar de nişte forţe măsurabile, subordonabile 
numărului şi calculului. Cosmosul era socotit ca fructul raţiunii calculatorii şi al calculului 
raţional, creaţie a raţiunii divine, pe care raţiunea umană are menirea şi puterea să-1 
cunoască. Iar dacă marea carte a naturii este scrisă în limba clară şi inteligibilă a 
matematicii, este explicabil de ce metoda matematică trebuie extinsă şi asupra naturii, de 
ce şi fenomenele naturii nu pot fi mai bine cunoscute, şi mai exact spus: nu pot fi cunoscute 
decât tot cu ajutorul metodei matematice. 

„Bunul-simţ“, adică raţiunea, este, spune Descartes, lucrul cel mai egal împărţit 
între oameni, fiindcă nimeni nu se plânge că are prea puţină şi că i-ar trebui mai multă. Iar 
dacă există divergenţe între oameni în ceea ce priveşte opiniile lor, acest lucru nu se 
datorează unei inegale distribuiri a raţiunii, ci faptului că nu toţi ştiu s-o aplice la fel de 


bine. De aceea Descartes crede că nimic nu este mai necesar şi mai imperios decât d e a 
descop eri căile uneTbune aplicări a raţiunii , de a găsi „regulile unei bune fconduceri a 
spiriSlm^Să vedem care sunt aceste/honne generalej)cu ajutorul cărora fiecare din noi 
poate ajunge la cunoaşterea celor mai cupnn22toâreşi mai adânci adevăruri. Mai întâ i 
raţion alismul nu acceptă ca adevărate decât numai acele idei care se impun minţii cu o 
claritate şi distincţie mai presus de orice îndoială, acele idei care i 


constiinjâ ^sentimentul de nezdruncinat al evidenţei . De scartes, întemeietoru l 
raţionalismului, sta bileşte,în urm a uno r îndelungate meditaţii, p atru precepte ale cercetării, 
pe care şi-a impus să le respecte cu sfinţenie, să nu le încalce niciodată, subtilei un motiv. 


dintre care primuTsună astfel: „de a nu accepta nici un lucru ca adevărat pe care să nu-1 


cunosc evident ca atare, adică de a evita cu grijă precipitarea şi prevenţia şi de a nu cuprinde 


nimic mai mult în judecăţile mele decât ceea ce s-ar prezenta aşa de clar şi aşa de distinct 


spiritului meu, încât să nu am nici un prilej de a-1 pune la îndoială". Dar ce trebuie s ă 
înţelege m prin idei clare şi distincte, prin idei care să se impună ca evidente spiritului, car e 
să fie în afară de orice prime jdie de a fi dizolvate de îndoială? Căci noţiunile de claritate şi 


distincţie nu sunt în adevăr aşa de clare şi de distincte 


încât să nu mai aibă nevoie de nici o 

ne lămureşte în această privinţă. O reprezentare este clară, atunci când noi 
putem să recunoaştem obiectul pe care-1 desemnează; când, de pildă, având reprezentarea 
de trandafir, recunoaştem un trandafir şi-l putem deosebi de alte flori. Din contră, o 
reprezentare este obscură când cu ajutorul ei nu putem recunoaşte obiectul pe care-1 
desemnează şi nu-1 putem deosebi de altele. O idee este distinctă atunci când cunoaştem 
toate notele ei, când cuprinsul ei se înfăţişează minţii în aşa mod, încât în baza ei noi putem 
deosebi însuşirile şi părţile obiectului pe care-1 semnifică. Astfel, chimistul are distinctă 
noţiunea de apă, fiindcă ştie din ce se compune apa şi care sunt proporţiile elementelor 
componente. Confuză este o idee atunci când nu cunoaştem cuprinsul ei şi când, cu ajutorul 
ei, nu putem spune care sunt părţile şi însuşirile obiectului pe care-1 semnifică, cum este 
ideea de apă a acelui care nu cunoaşte componenţa şi proprietăţile apei. O idee poate deci 
să fie clară şi să nu fie distinctă; dar nu poate fi în nici un caz distinctă fără să nu fie clară. 

Cel de al doilea precept stabilit de Descartes constă în „a divide fiecare din 
dificultăţile pe care le voi examina în atâtea părţi câte s-ar putea şi câte s-ar cere pentru a 
le dezlega mai bine"; cu alte cuvinte, într-o analiză cât mai completă şi cât mai temeinică 
a oricărei probleme, pentru a-şi da seama de structura ei interioară, de fragmentele ei 
constitutive şi de articulaţiile lor în complexul problemei. Avem aici unul din acele 
precepte pe care nu numai filosoful Descartes, dar şi omul de ştiinţă exactă Galilei îl 
socotea ca un fir conducător necesar şi indispensabil oricărei cercetări: e vorba de acea 
„metodo risolutivo*\ analiza cantitativă a cazului individual, pentru a vedea dacă el se 
supune principiilor universale care exprimă raporturi matematice — principii universale 
statuate cu ajutorul aşa-numitei de el „metodo compositivo ", cu alţi termeni, al metodei 
sintetice. Procedeul analitic este, după ambii gânditori, complei^ntul necesar al celui 
sintetic, cu deosebirea însă că, în vreme ce după Descartes el precede^celui sintetic, după 

Galilei urmează acestuia şi are menirea să arate dacă derivarea cazqlui particular din 

"* * 

principiile universale este exactă. 

Al treilea precept recomandă „de a conduce în ordine ideile mele, începând prin 
obiectele cele mai simple şi cele mai uşoare de cunoscut, penlm a urca încetul cu încetul 
ca pe nişte trepte până la cunoştinţa cea mai compusă, şi presupunând ordine chiar între 
cunoştinele care nu se preced în mod natural unele pe altele"; adică după ce au fost 
descoperite ideile simple, clare şi distincte, evidente prin ele însele, de a arăta cum aceste 
idei duc în mod necesar la alte idei mai complicate, pe care le putem înţelege cu ajutorul 
celor dintâi; cum ideile nu stau izolate unele de altele, ci se leagă între ele, formând 
împreună un sistem, ale cărui încheieturi le putem sesiza şi pe care-1 putem parcurge în tot 
cuprinsul lui. 

în sfârşit, un al patrulea precept prescrie „de a face pretutindeni enumerări aşa de 
întregi şi revederi aşa de generale, încât să fiu încredinţat că n-am omis nimic"; este, cu alte 
cuvinte, un fel de control, pentru a vedea dacă celelalte precepte au fost bine întrebuinţate. 

Dacă ştim să ne supunem acestor precepte şi înţelegem să le întrebuinţăm cum 
trebuie, nu există adevăr cât de îndepărtat pe care să nu reuşim să-l cunoaştem, nici adevăr 
cât de ascuns pe care în cele din urmă să nu-1 putem descoperi. Raţiunea, aceeaşi la toţi 
indivizii, supunându-se aceloraşi precepte, ajunge la cunoaşterea aceloraşi adevăruri. 

Raţiunea este capabilă săpătmndă misterele existentei şi să le dezlege, căci ea nu se mişcă 
într-o lume străină şi adversă, ci în una înrudită şi prietenă. 

Cum se înfăţişează însă, văzută mai îndeaproape, această raţiune pe care 
raţionalismul o socoateîn stare să pătrundă toate enigmele, să cunoască şi să demonstreze 
totul? Este ea înzestrată cu virtuţi în adevăr infailibile, care-i dau posibilitatea să evite 
erorile şi să meargă, sigură de sine şi plină de încredere în forţele ei, drept la ţintă? Marii 
raţionalişti ai timpurilor modeme împărţeau ideile pe care le posedă raţiunea în două mari 
categorii: în idei dobândite si idei înnăscute. (E drept că Descartes mai distinge o clasă, 
ideile făcute de noi înşine.) Raţionaliştii nu tăgăduiau posibilitatea de a avea cunoştinţe şi 
pe altă cale decât cea a raţiunii; ei admiteau că şi simţurile pot furniza cunoştinţe şi că deci 
şi ele sunt necesare. Dar ei făceau o deosebire principială între valabilitatea unora şi altora, 
în vreme ce cunoştinţele dobândite, adică empirice, au o simplă valabilitate contingenţă, 
ca şi faptele empirice însele care le provoacă, cunoştinţele înnăscute au, din contră, o 
valabilitate necesară şi absolută, ele sunt mai presus de schimbările temporale şi de 
relativităţile spaţiale: cunoştinţele raţionale sunt eterne. Astfel Leibniz distinge 
aşa-numitele de el vâritâs de fait de v6rit6s de raison , străduindu-se să demonstreze că 
fiecare din aceste două categorii de adevăruri este guvernat de un principiu logic special. 
Adevărurile de fapt se supun, după el, principiului raţiunii suficiente, potrivit căruia atât 
esenţa cât şi existenţa unui lucru îşi are raţiunea lui, şi anume raţiunea lui suficientă de ce 
este şi de ce este de fapt aşa şi nu altfel. Adevărurile de raţiune sau eterne sunt guvernate 
de principiul logic al contradicţiei, potrivit căruia tot ceea ce cuprinde o contradicţie este 
imposibil, tot ceea ce e lipsit de contradicţie se prezintă ca posibil şi orice idee a cărei 
contradictorie cuprinde o contradicţie se impune cu necesitate şi ca etern adevărată. Dar 
Leibniz, care în această privinţă nu face altceva decât să continue şi să precizeze gândirea 
lui Descartes, distinge, atât în domeniul adevărurilor raţionale cât şi în acela al adevărurilor 
empirice două specii de adevăruri: de o parte sunt adevărurile evidente prin ele însele şi 
nemaiavând deci nevoie de nici o demonstraţie, iar de altă parte sunt adevărurile care nu 
sunt evidente prin ele însele şi de aceea trebuie să recurgem la alte adevăruri pentru a scoate 
în evidenţă necesitatea veracităţii lor. Cele dintâi sunt intuitive şi originare, cele din urmă 
sunt demonstrative şi derivate; cele dintâi sunt totdeauna necesare pentru dovedirea celor 
din urmă. 

Dar ce trebuie să înţelegem prin adevăruri înnăscute? Sunt aceste adevăruri sădite 
în mintea omului din chiar clipa naşterii? Au fost sădite in mintea omenească încă de la 
crearea umanităţii şi apoi transmise prin ereditate până astăzi? Sau ele sunt achiziţii 
empirice pe care omenirea le-a făcut încetul cu încetul în lunga ei evoluţie şi pe care ea le 
transmite apoi fiecămi individ nou care se naşte, aşa încât ceea ce din punctul de vedere al 
umanităţii este empiric, este înnăscut din punctul de vedere al individului? Există un număr 
anumit de astfel de adevăniri? Le avem noi de-a gata şi, pentru a le afla, n-avem nevoie de 
nici un efort? Iată o seamă de întrebări ce se pot pune în legătură cu termenul de înnăscut 
şi care dovedesc totodată cât de complicată este problema „ineităţii" ideilor. Un lucru este 
cert: anume că marii raţionalişti n-au înţeles prin „idei" înnăscute o sumă de reprezentări, 
noţiuni sau idei, pe care spiritul le-ar avea sădite în el, cu care individul s-ar naşte, 
avându-le oricând clare şi distincte şi stându-i totdeauna gata la dispoziţie, fără nici un efort 

de atenţie. După Descartes,avem idei înnăscute, dar nu în sensul că le avem gata şi în act, 
ci în sensul că „sufletul are facultatea de a le produce şi de a le dezvolta cu ajutorul propriei 
sale reflexii". Prin ineitatea ideilor trebuie să înţelegem, precizează şi Leibniz, o seamă de 
înclinaţii, dispoziţii, predispoziţii, aptitudini, care sunt active în suflet, care determină 
mintea să scoată anumite idei din propriul ei fond. Sufletul este, ca să întrebuinţăm o 
imagine tot a lui Leibniz, ca o piatră de marmură cu vine care ar marca de preferinţă figura 
lui Hercule mai mult decât alte figuri şi care ar indica artistului cum să cioplească pentru a 
scoate chipul clar şi pregnant al lui Hercule. Figura lui Hercule ar fi în cazul acesta oarecum 
înnăscută, căci piatra nu se prezintăindiferentă faţă de intenţiile artistului, cum sunt pietrele 
de marmură de culoare unică şi cărora le este indiferentă figura pe care sculptorul vrea s-o 
sape într-însele. Şi aşa cum artistul trebuie să depună eforturi ca să desluşească în vinele 
marmurei chipul lui Hercule, tot aşa trebuie să depună eforturi omul pentru ca să poată 
descoperi în conştiinţa lui adevărurile înnăscute şi să le recunoască ca atare. Ideile 
înnăscute nu sunt prin urmare nişte idei continuu prezente conştiinţei, nişte idei actuale, ci 
sunt nişte idei virtuale , potenţiale , pe care cu anumită trudă le putem actualiza şi face 
conştiente. Căci şi memoria nu are totul prezent şi actual, şi totuşi atunci când căutăm ceva 
în depozitul ei, reuşim în cele din urmă,după oarecare sforţări, să găsim acel ceva. Sufletul 
nu este ca ceara, o „putere" pur pasivă, susceptibilă să primească o figură sau alta, 
nemanifestând nici o preferinţă pentru vreuna din ele; el nu are numai capacitatea de a 
cunoaşte ideile şi de a le înţelege, ci şi pe aceea de a le găsi; sufletul este o „putere" activă, 
capabil să scoată din el însuşi idei, să producă el singur adevăruri, şi anume adevărurile 
cele mai înalte, adevărurile eterne. 

Există idei înnăscute, există adevăruri necesare, pe care le întâlnim din belşug în 
logică şi metafizică, în aritmetică şi geometrie, în morală şi drept. Ele tiu "derivă din simţuri, 
ci din intelect. Nu derivă din simţuri, fiindcă dacă şi-ar avea originea îţ simţuri şi în 
experienţă, ar fi lipsite de însuşirea necesităţii şi de aceea a valabilităţii absolute, deoarece 
experienţa şi inducţia, oricât de numeroase ar fi cazurile, nu pot duce niciodată la 
necesitatea stringentă a unei idei. Observaţia empirică şi generalizarea inductivă nu pot 
duce niciodată la adevăruri necesare. Necesitatea nu este un fruct al simţurilor şi al 
experienţei, ci unul al intelectului activ, al raţiunii productive. Raţionaliştii recunosc însă 
că şi simţurile pot avea un rol în actualizarea adevărurilor eterne, prin aceea că ele dau 
ocazie intelectului să intre în funcţiune şi-l solicită într-o direcţie sau alta. Simţurile sunt 
cu alte cuvinte necesare,dar nu sunt suficiente. „Simţurile,spune Leibniz, nu dau niciodată 
decât exemple, adică adevăruri particulare sau individuale. Or, toate exemplele care 
confirmă un adevăr general, în orice număr ar fi, nu sunt suficiente pentru a stabili 
necesitatea universală a acestui adevăr însuşi, deci nu urmează că ceea ce s-a întâmplat se 
va întâmpla totdeauna în acelaşi fel." Noi recurgem bunăoară în geometrie la anumite figuri 
sensibile pentru a demonstra anumite adevăruri matematice eterne, dar nu trebuie să 
credem că, făcând demonstraţiile la acele figuri, principiile demonstraţiei însăşi şi 
adevărurile demonstrate ar deriva din acele exemple şi şi-ar avea originile în simţuri. 
„Proba originară a adevărurilor necesare, spune tot Leibniz, vine numai din intelect",nu şi 
din altă parte. Astfel,principiile cunoaşterii lucrurilor nu se aflăîn lucruri, ci în noi; ele nu 
rezidă în lumea externă, ci în cea internă, în intelectul nostru. Intelectul nu este însă numai 

capabil de a produce din el, la solicitările şi ocazionările simţurilor, adevărurile necesare, 
ci el poate să cunoască şi pe cele empirice, contingente. Fie deci că e vorba de cunoaşterea 
adevărurilor eterne sau a celor de fapte, intelectul este totdeauna necesar şi indispensabil. 

O noţiune care stăîn strânsă legătură cu ineitatea şi joacă în cadrul raţionalismului 
un mare rol este aceea de a priori. împotriva sensului dat acestei noţiuni de Aristotel şi 
păstrat de conştiinţa filosofică până în timpurile modeme, sens după care a cunoaşte a priori 
(ex aprioribus) înseamnă a cunoaşte un lucru din cauzele sau din raţiunile lui (ex causis) y 
iar a-1 cunoaşte a posteriori (ex posterioribus) înseamnă, dimpotrivă, a-1 cunoaşte din 
efectele sau din urmările lui (ex effectibus), raţionalismul impregnează termenului a priori 
un nou sens, complet diferit de cel vechi. Raţionalismul înţelege prin a priori ceea ce este 
independent de experienţă şi derivă din pura raţiune. Apriorică, în acest sens, este o idee 
atunci când ea nu datorează nimic experienţei, când decurge din raţiune. Iar dovedită 
aprioric este o idee atunci când se arată că provine din alte noţiuni apriorice, când se 
dovedeşte noţional, fără să se recurgă la experienţa sensibilă, însuşirile unui lucru sau 
existenţa lui sau veracitatea unei idei. 

Ineitatea ideilor, aprioritatea şi deducţia noţională presupun însă, în cadrul 
raţionalismului, spontaneitatea gândirii, activitatea pură a raţiunii. Sclavul pe care îl 
întreabă Socrate în Menon al lui Platon ştie să dea răspunsurile cele mai exacte fără a fi 
învăţat vreodată matematica. Iar dacă, în doctrina lui Platon, lucrul acesta este explicat cu 
ajutorul lui anamnesis , al amintirii adică pe cam sufletul o păstrează în sine din timpul când 
se afla în lumea eternă a ideilor şi, în cazul acesta, nu iese suficient în relief rolul activ al 
raţiunii, din contră, la elevul şi urmaşul genial al lui Platon, la Aristotel, apare cu o 
pregnanţă pe care şi-o va menţine până în zilele noastre, bineînţeles sub diferite forme, 
noţiunea de intelect activ, de raţiune creatoare, voti? Şi iarăşi, dacă, după unii 

gânditori raţionalişti, e nevoie de intervenţia simţurilor, pentru ca raţiunea să intre în 
activitate, după alţii, dimpotrivă, raţiunea produce din ea însăşi, fără să fie provocată de 
simţuri, creează spontan adevărurile pe care le gândeşte. Căci prin raţiune raţionaliştii nu 
înţeleg o funcţiune empirică şi subiectivă, ce procedează arbitrar şi capricios, ci o unitate 
logică, supusă în funcţionarea ei unor legi severe, o funcţiune generică, totdeauna identică 
cu ea însăşi, care în actele de cunoaştere procedează legal, supunându-se continuu 
necesităţii logice. „Ştiinţele, spune Descartes, nu sunt nimic altceva decât inteligenţa 
umană care rămâne una şi totdeauna aceeaşi, oricare ar fi varietatea obiectelor cărora ea se 
aplică." 

Claritatea şi distincţia — criteriile adevărului — supt atribute ale cunoştinţei 
raţionale, nu ale celei sensibile. Lucrurile perceptibile, care, se crede, în genere, că sunt 
cele mai uşor de cunoscut şi cele mai distinct cunoscute, sunt în realitate cele mai greu de 
cunoscut, iar ceea ce este cognoscibil la ele este nu cu ajutorul simţurilor, ci cu acela al 
intelectului. „Să luăm de exemplu, spune Descartes, această bucată de ceară. Ea a fost 
scoasă cu totul de curând din stup, n-a pierdut încă dulceaţa mierii pe care o conţinea, ea 
mai are încă ceva din mirosul florilor din care a fost adunată: culoarea, figura, mărimea ei 
sunt aparente, ea este tare, rece, maniabilă şi, dacă loviţi într-însa, va produce un sunet. în 
sfârşit, tot ceea ce poate face să se cunoască distinct un lucru se întâlneşte la ea. Dar iată, 
în timp ce vorbesc, ea este apropiată de foc, ceea ce-i mai rămăsese ca gust dispare, mirosul 

se evaporă, culoarea se schimbă, figura i se pierde, mărimea îi sporeşte, devine lichidă, se 
încălzeşte, abia mai poate fl apucată şi, deşi este lovită, ea nu mai scoate nici un sunet. 
Rămâne însă după această schimbare aceeaşi ceară? Trebuie mâiturisit că rămâne, nimeni 
nu se îndoieşte de aceasta, nimeni nu judecă altfel. Ce era deci la această bucată de ceară 
care să poată fl cunoscut cu atâta distincţie? Fireşte nimic din ceea ce am remarcat la ea 
prin mijlocirea simţurilor, fiindcă tot ceea ce cădea sub gust, miros, vedere, tact şi auz, s-a 
schimbat şi totuşi rămâne aceeaşi ceară. Poate că era ceea ce gândesc acum, anume că 
această bucată de ceară nu avea nici acea dulceaţă a mierii, nici acel miros plăcut al florilor, 
nici acel alb, nici acea figură, nici acel sunet, ci era numai un corp care puţin mai înainte 
îmi apărea sensibil sub aceste forme şi care acum se face simţit sub altele. Dar, la drept 
vorbind, ce-mi imaginez când o concep în acest mod? Să examinăm cu atenţie şi, lăsând la 
o parte tot ceea ce nu aparţine cerii, să vedem ce rămâne. Desigur, nu rămâne decât ceva 
întins, flexibil şi muabil. Dar ce înseamnă flexibil şi muabil? Nu cumva faptul că eu îmi 
imaginez că această ceară, fiind rotundă, este capabilă de a deveni pătrată şi de a trece apoi 
de la pătrat într-o figură triunghiulară? Nu, desigur, nu este aceasta, fiindcă eu o concep 
capabilă de a primi o infinitate de schimbări asemănătoare, dar nu aş putea totuşi parcurge 
cu imaginaţia mea această infinitate şi, prin urmare, această concepţie pe care o am despre 
ceară nu are loc cu ajutorul imaginaţiei. Ce este acum întinderea? Nu este şi ea tot aşa de 
necunoscută, căci ea devine mai mare când ceara se topeşte, mai mare când ea se încălzeşte 
şi încă şi mai mare când căldura creşte; şi nu aş concepe clar şi adevărat ce este ceara dacă 
nu aş gândi că aceeaşi bucată pe care o examinăm este capabilă de a primi mai multe 
varietăţi de întindere cât n-am imaginat niciodată. Trebuie deci să cădem de acord că eu nu 
aş putea concepe prin imaginaţie ceea ce este această bucată de ceară, şi că nu e decât singur 
intelectul meu care concepe. Eu spun «această bucată de ceară» fiindcă pentru ceară în 
general lucrul este şi mai evident. Dar care este această bucată de c^arăVare nu poate fl 
concepută decât de intelect sau de spirit? Desigur este aceeaşi pe care o Jăd, o ating, o 
imaginez şi în spirit este aceeaşi pe care am crezut-o totdeauna că era de la început; ceea 
ce e aici din belşug de remarcat e faptul că perceperea nu este deloc o vedere, nici o pipăiie, 
nici o imaginare şi n-a fost niciodată, cu toate că părea astfel înainte, ci numai o inspecţie 
a spiritului, care poate fl imperfectă şi confuză, cum era mai înainte, sau clară şi distinctă, 
cum este acum, după cum atenţia mea se îndreaptă mai mult sau mai puţin asupra însuşirilor 
ei şi din care este compusă/ 4 Nu există deci cunoştinţă clară şi distinctă fără raţiune, căci 
claritatea şi distincţia sunt atribute ale cunoştinţei adevărate, care este totdeauna raţională. 
Simţurile pot prezenta obiectele, dar nu le pot cunoaşte. Tot ceea ce „cunoaştem 44 noi la 
lucruri cu ajutorul simţurilor este obscur şi confuz, pluteşte într-o sferă cu totul vagă şi 
imprecisă, nu este la drept vorbind cunoştinţă. Prin raţiune numai, simţurile dobândesc un 
rol cognitiv; prin raţiune numai, ele capătă relevanţă ştiinţifică. Nici o cunoştinţă deci fără 
raţiune, şi tot ceea ce este cunoştinţă adevărată, universală şi necesară, provine din raţiune, 
chiar atunci când este vorba de lucruri perceptibile. 

Raţiunea este socotită capabilă să cunoască tot ceea ce poate fi cunoscut. Nu numai 
lumea empirică, sensibilă, ci şi lumea suprasensibilă, absolută. Nimic din ceea ce este 
obiect de cunoaştere nu se sustrage facultăţilor cunoscătoare ale raţiunii. însăşi fiinţa 
supremă, Dumnezeu, cade în imperiul lumii cognoscibile raţional. Celebrul argument 

ontologic este izvorât, între altele, şi din spirit raţionalist şi utilizat de către reprezentanţii 
de seamă ai raţionalismului ca una din piesele lor de rezistenţă. Se ştie în ce constă 
argumentul ontologic: din ideea de substanţă infinită, eternă, imuabilă, independentă; 
atotştiutoare, atotputernică, din ideea de fiinţă necreată, creatoare, absolută şi perfectă, se 
conchide existenţa ei reală. Gândit ca fiinţă perfectă, Dumnezeu există în chip necesar, 
fiindcă în ideea de fiinţă perfectă este cuprins ca o notă esenţială atributul existenţei. Ideea 
de fiinţă infinită şi perfectă, raţionează Descartes, nu poate fl produsul minţii noastre, 
fiindcă noi suntem fiinţe finite şi imperfecte şi efectul nu poate să cuprindă mai mult decât 
cauza. Ideea de Dumnezeu nu este o idee dobândită pe calea experienţei, nici una construită 
de noi, ci este o idee înnăscută. Dumnezeu există fiindcă existenţa face parte din 
perfecţiunile lui şi, lipsit de existenţă, el n-ar mai putea fl gândit ca o fiinţă perfectă. 
Existenţa lui Dumnezeu este scoasă din noţiunea de Dumnezeu, existenţa reală a lui 
Dumnezeu este dedusă noţional din conceptul abstract de Dumnezeu. 

Nu trebuie să uităm însă că raţionalismul se prezintă istoric sub diferite forme. Toţi 
raţionaliştii îşi dau seama că, alături cu raţiunea, sunt simţurile, dar nu toţi sunt de acord în 
ce priveşte valoarea cunoştinţei sensibile. Astfel, în vreme ce unii din ei recunosc simţurilor 
un anumit rol în opera cunoaşterii, privindu-le ca pe un mijloc inferior de cunoaştere, alţii 
refuză cu hotărâre să le recunoască vreun rol cognitiv, respingând orice amestec al lor în 
funcţiunea cunoştinţei şi susţinând că orice cunoştinţă adevărată este fructul gândirii pure. 
în cazul dintâi avem un raţionalism larg, iar în cazul al doilea avem un raţionalism sever 1 . 

înrudit cu raţionalismul este intelectualismul; înrudit numai, şi de aceea nu totuna 
cu el. Raţionalismul postulează ordinea necesară în lume şi capacitatea raţiunii de a o putea 
pătrunde cu mijloacele ei şi a o domina teoretic; el postulează, cu alte cuvinte, congruenţa 
dintre ordinea reală şi ordinea raţională. Nu stă însă neapărat în structura raţionalismului 
de a interpreta ordinea reală, lumea obiectelor cunoştinţei, ca pe o lume de obiecte raţionale, 
de a reduce obiectele cunoştinţei la natura mijlocului cu ajutorul căruia ele sunt cunoscute, 
la natura raţiunii. Aşa se face că avem atâţia mari raţionalişti, solidari şi de acord în ce 
priveşte interpretarea şi aprecierea raţiunii ca mijloc de cunoaştere, dar complet diferiţi 
atunci când interpretează obiectul cunoştinţei, lumea reală. Dacă luăm numai pe Descartes, 
Spinoza, Leibniz, câteşitrei mari raţionalişti, ce deosebiri prăpăstioase între ei din acest 
punct de vedere! Raţionalismul poate merge până acolo încât să recunoască chiar şi un 
iraţional caexistent în lume, bineînţeles un iraţional provizoriu, pe care raţiunea n-a reuşit 
încă să-l pătrundă, dar pe care în cele din urmă va reuşi să şi-l supună puterii ei eficace. 
Raţionalismul nu implică, prin urmare, în mod necesar că, fiind raţională, lumea este 
gândire pură, raţiune; că lumea poate foarte bine să fie raţională, adică susceptibilă să fie 
gândită şi cunoscută cu raţiunea, fără să fie raţiune. Dimpotrivă, intelectualiste sunt toate 
acele teorii şi concepţii care susţin nu numai că realul poate fi sesizat numai de către 
intelect, dar totodată ceva mai mult: că realul este raţional în sensul că este logic, că este 
de aceeaşi esenţă cu raţiunea, că existentul real este raţiune. Exemplul clasic îl avem în 
concepţia panlogistă a lui Hegel, precum şi în aceea a lui Paul Natorp din ultima fază a 
gândirii lui. Spre deosebire însă de acest intelectualism universal şi metafizic există, cum 


1 Vezi şi Jonas Cohn, Die Hauptformen des Raţionalismus , „Philosophische Studieri", Bd. XIX, 1902. 


cu dreptate sus(ine J. Cohn, un intelectualism mai restrâns, care se raportează la fenomenele 
sufleteşti şi la domeniul valorilor. Intelectualismul acesta în sens restrâns are, după Cohn, 
două ramuri independente una de alta. Una care se referă la faptele sufleteşti şi care susţine 
că, între acestea, fundamentale şi originare sunt cele intelectuale, din care apoi caută să 
derive pe cele volitive şi afective. Cealaltă ramură se referă la valori — estetice, etice, 
religioase etc. —, căutând să demonstreze că toate valorile, fără deosebire, se reduc la cele 
logice şi de cunoaştere şi pot fi deduse din acestea. 

Termenul de intelectualism nu este un termen prea vechi şi, în genere, nu e 
revendicat ca un litiu, ci mai mult întrebuinţat, în special de pragmatişti şi intuilivişti, pentru 
a aduce o învinuire gânditorilor care văd în intelect singurul mijloc eficace de cunoaştere, 
iar adevărul mai presus de timp şi spaţiu. Adresat unui gânditor, el are deci un sens peiorativ 
şi înseamnă o acuzaţie gravă. Dacă pe drept sau pe nedrept, este o altă chestiune. 

Raţionalismul şi-a pus şi problema erorii, o problemă nu tocmai uşor de rezolvat în 
cadrele lui. Căci dacă raţiunea posedă idei înnăscute, clare şi distincte, şi poate proceda 
aprioric, dispensându-se de injoncţiunile nedorite ale simţurilor, cum mai e posibilă 
eroarea? Ca fapt ea însă nu putea fi tăgăduită: noi ne înşelăm adeseori, deşi urmărim cu 
ardoare adevărul. Unde se află cauzele aserţiunilor greşite şi cum se face că ne înşelăm? 
Descartes a privit în faţă problema erorii şi i-a dat o soluţie care merită să fie cunoscută. 
După el, aserţiunile pe care le facem îşi au originile în două funcţiuni sufleteşti diferite, în 
intelect şi voinţă. Intelectul este o funcţiune limitată. El are idei despre o seamă de lucruri, 
dar sunt o infinitate altele despre care el nu are nici o idee. Intelectul apoi nu are capacitatea 
de a afirma sau a nega, el posedă idei — reprezentări, noţiuni — dar nu poate aserta. în 
afară de intelect, care prin fmitudinea lui dovedeşte că noi suntem nişte fiinţe imperfecte, 
mai este voinţa, care este absolut necesară şi indispensabilă adulţii cunoaşterii. Spre 
deosebire însă de intelect, care este limitat, voinţa este aşa de amplă şi x de întinsă, încât noi 
n-o putem concepe mai amplă şi mai întinsă decât este. Nici una dirfcelelalte facultăţi 
sufleteşti, nici memoria, nici imaginaţia, nici oricare alta nu se poate compara în această 
privinţă cu voinţa. Ea este în noi aşa de amplă şi de întinsă, încât ne îndreptăţeşte să 
susţinem că ne asemănăm cu Dumnezeu şi purtăm imaginea lui. Dar voinţa nu are, după 
Descartes, numai un simplu rol practic, ci şi unul teoretic, căci voinţa este aceea care afirmă 
sau neagă, ea este aceea care efectuează sinteze între noţiuni, constituind astfel judecăţi. 
Dar tocmai &faptul că voinţaface aserţiunile şi că este mai întinsă decât intelectul îşi are 
eroarea geneza ei. Fiind mai întinsă decât intelectul, voinţa depăşeşte peste orice măsură 
puterea intelectului, săvârşind sinteze între idei pe care intelectul nu le-a supus analizei şi 
cărora nu le-a dat certificatul clarităţii şi distincţiei. Discrepanţa dintre intelect şi voinţă, 
disproporţia dintre facultatea cunoaşterii şi aceea a libemlui-arbitru sunt, după Descartes, 
cauza atât a erorii cât şi a răului. Numai în două împrejurări s-ar putea evita eroarea, în două 
împrejurări care însă nu se întâlnesc în realitate: a) ca intelectul să nu posede decât idei 
clare şi distincte; sau b) ca voinţa să nu stabilească sinteze decât între noţiuni, care sunt în 
adevăr clare şi distincte. însă nici intelectul nu posedă numai idei clare şi distincte, nici 
voinţa nu se mărgineşte să facă aserţiuni numai despre idei clare şi distincte: de aici eroarea. 

Izvorât din necesitatea de a descoperi condiţiile universale şi necesare ale 
cunoştinţei, de a demonstra posibilitatea cunoştinţei în genere şi, în particular, a cunoştinţei 
despre realitate, raţionalismul a îndeplinit un rol dintre cele mai importante în istoria 
gândirii. Punând accentul pe factorii apriorici ai cunoştinţei şi sco(ându-i pregnant în relief, 
preţuind metoda deductivă şi făcând din raţiune unicul instrument de descoperire a 
adevărurilor absolute, raţionalismul aducea interesante contribuţii epistemologice, dar 
închidea în sine şi reale primejdii, pe care în cele din urmă nu le-a putut evita. Ştim cum 
Galilei, cu o viziune genială, preconiza ca ideal ştiinţific pentru orice cercetare despre 
natură colaborarea dintre „experienţa sensibilă, care singură este fundamentul investigaţiei, 
şi gândirea matematică, care, în observaţia ce se serveşte de măsură, în experiment, în 

relevarea raporturilor legale din curentul devenirii, poate sesiza fenomenele naturii externe 

% 

şi cu aceasta poate ridica simpla cunoştinţă empirică la o ştiinţă demonstrabilă. Nici numai 
observaţia sensibilă, nici speculaţia din pura gândire nu sunt de ajuns; şi nici clasificarea 
nofională a lucrurilor percepute: ci numai analiza matematică a fenomenelor duce la 
cunoaşterea lor ul . Această idee cu adevărat revoluţionară, pe care, sub altă formă, dar în 
fond susţinând acelaşi lucru, o va expune şi Imm. Kant cu un veac şi jumătate mai târziu, 
meritând să fie considerată ca un imperativ vital pentru orice investigare exactă şi menită 
să ducă la cele mai strălucite cuceriri ştiinţifice, n-a fost însă respectată de toţi gânditorii 
raţionalişti. Văzând în formele apriorice condiţiile oricărei cunoştinţe şi în raţiune, 
purificată de orice elemente empirice şi subiective, izvorul adevărurilor universale şi 
necesare, unii gânditori raţionalişti au crezut apoi că experienţa perceptibilă e un factor 
dispensabil şi că deci raţiunea cu formele ei este suficientă pentru cunoaşterea lumii reale. 
Astfel, am avut în timpurile modeme acele sisteme filosofice care pretindeau să dea o 
explicare integrală şi fără rest existentei, şi anume o explicare raională, din raţiune şi cu 
date pur raţionale. Lumea apărea în chipul acesta numai ca produsul raţiunii, aşa cum 
păianjenul îşi construieşte pânza scofând-o din el însuşi fără să recurgă la materiale din 
afară. Toate concepţiile filosofice care,bazate pe activitatea spontană şi pe spontaneitatea 
pură a gândirii, au încercat să deducă aprioric realitatea, fără să se refere la datele sensibile, 
sunt desigur ingenioase şi interesante, dar suni construcţii fără fundamentum in re, 
speculaţii lipsite de atributele exactităţii şi veracităţii. Raţiunea raţionaliştilor se aseamănă, 
ca să întrebuinţăm o imagine a lui Kant, cu acel porumbel care, străbătând văzduhul, a cărui 

rezistentă o simte, îşi închipuie că în spa(iul vid ar putea zbura şi mai bine; întâlnind 

* 

dificultăţile pe care le pun simţurile, raţiunea nu le vine în ajutor acestora, pentru ca 
împreună cu ele să poată sesiza natura lucrurilor, ci preferă să le repudieze şi să se 
emancipeze de ele, închipuindu-şi că singură ar izbuti mai bine. Zadarnică s-a dovedit în 
această privinfă şi intervenea lui Kant, care susţine, împotriva raţionalismului, că orice idee 
fără con(inut intuitiv şi sensibil este formă goală, lipsită de relevanţă ontologică şi 
ştiinţifică. Căci, imediat după el, gânditori care pretindeau că lucrează în spiritul lui Kant 
şi duc mai departe firul gândirii lui au căutat să scoată din raţiune nu numai formele 
universale şi necesare ale conştiinţei, ci şi conţinutul ei. Ştiinţele matematice, ale căror 

1 Oberweg — Frischeisen-Ktihler — Willy Moog, Die Philosophie der Neuzeit bis zum Ende des XVIII 
Jahihunderts, Zwdlfte Aufl., 1924, pp. 64—65. 

procedee de dovedire şi de mers progresiv în cunoaştere raţionalismul le-a transpus în 
cercetări metafizice, s-au dovedit pe cât de utile şi de indispensabile investigaţiilor asupra 
naturii, pe atât de ademenitoare şi în acelaşi timp de pierzătoare pe căi greşite pentru 
gândirea metafizică. Stringenţa logică şi deducţia creatoare de noi cunoştinţe ale ştiinţelor 
matematice nu puteau decât să smulgă admiraţie. 

Aplicând metodele matematice la cunoaşterea lumii reale, sensibile şi suprasen- 
sibile, raţionalismul a trecut cu prea uşoară inimă peste faptul,exirem de important,că între 
obiectele matematice şi cele empirice există deosebiri nu graduale, ci esenţiale. Obiectele 
matematice sunt ideale; ele sunt creaţii necesare ale gândirii pure şi nu există nicăieri în 
lumea empirică. Ca atare, ştiinţele matematice nu sunt obligate să ţină seama de faptele 
perceptibile, ci fac abstracţie de ele. Este de prisos să spunem că figurile pe care geometral 
le construieşte pe tablă sau pe hârtie nu sunt figurile geometrice însele, ci doar nişte 
simboluri sensibile ale figurilor ideale, simboluri sensibile care îndeplinesc rolul de a 
înlesni inteligibilitatea raţionamentului matematic. Dimpotrivă, filosofia, care, totdeauna 
cu tenacitate şi ardoare, a vrut să fie philosophia prima , adică ontologie, urmăreşte să 
cunoască o lume de obiecte care există independent de raţiune, obiecte reale sau realisme, 
nu importă, după care trebuie să se orienteze, ca să le cunoască. Ea nu poate, nu are 
privilegiu] să ignore nici esenţa şi nici existenţa acestor obiecte. Obiectele reale nu pot fi 
reduse la structura obiectelor ideale matematice, şi orice încercare de a le reduce 
echivalează cu o încercare de a le denatura şi de a le suprima propria natură. Lumea 
obiectelor reale cere să fie cunoscută în specificitatea şi particularitatea ei şi nu îngăduie o 
matematizare absolută, care o desfiinţează. Să nu uităm: unul este sprijinul enorm pe care-1 
oferă ştiinţele matematice cunoaşterii exacte a naturii şi cu totul altceva este idealizarea 
matematică a existenţei. în vreme ce primul lucru este necesar şi indispensabil, căci fără el 
nu e posibilă stăpânirea exactă a fenomenelor reale, cel de al doilep este primejdios în cel 
mai înalt grad, căci nu duce la cunoaşterea, ci la mutilarea lor. ' ) 

Raţionalismul face din claritatea şi distincţia ideilor criteriul însuşi al adevărului. 
Ceea ce este clar şi distinct e, după el, adevărat, iar ceea ce este obscur şi confuz este fals. 
E uşor să ne dăm însă seama că claritatea şi distincţia ideilor constituie un criteriu necesar 
al veracităţii, dar nu unul suficient. Judecata aceasta bunăoară: „E un viscol cumplit acum" 
e o judecată clară şi distinctă, şi totuşi ea nu este adevărată. Deşi clară şi distinctă, judecata: 
„E un viscol cumplit acum" e falsă, fiindcă în realitate e o vreme liniştită, fără nici o adiere, 
un soare luminos care face ca zăpada căzută din belşug să arunce scântei de diamante. O 
judecată poate deci să fie clară şi distinctă şi totuşi să nu fie adevărată. Ba chiar ceva mai 
mult: o judecată poate să fie obscură şi confuză şi totuşi să fie adevărată. Fiecare din noi 
am avut de atâtea ori prilejul să considerăm anumite judecăţi, reprezentând nişte sinteze 
cu totul noi şi neaşteptate, ca judecăţi confuze şi obscure şi deci false, pentru ca mai curând 
sau mai târziu să ne convingem că confuzia şi obscuritatea erau în mintea noastră şi că 
judecăţile erau în realitate adevărate. Claritatea şi distincţia sunt motive subiective de a 
considera o judecată ca adevărată, de a ne face să credem în veracitatea ei, dar nu sunt o 
garanţie obiectivă a veracităţii. 

Pentru raţionalism, claritate şi distincţie nu înseamnă însă numai veracitate, ci 
totodată realitate. Când raţionalismul susţinea că ceva este adevărat, el înţelegea că este şi 

real. Am văzut la argumentul ontologic cum se trece de la gândirea noţiunii de Dumnezeu 
la existenţa fiinţei pe care o semnifică noţiunea, cum din ideea de Dumnezeu se conchide 
asupra existenţei lui. Este vreun drept pentru această trecere de la gândire la realitate, de la 
noţionalitate la existenţă? Se poate conchide, din nota pe care o posedă o noţiune, însuşirea 
reală a obiectului desemnat de noţiune? Dacă acest lucru ar fi posibil n-ar mai exista 
imaginaţie şi lucruri imaginate, ar dispărea orice graniţă între realitate şi ficţiune şi n-ar 
mai fi nici un criteriu de a distinge pe una de alta sau, dacă ar fi vreunul, acesta ar fi cu totul 
arbitrar. Dintr-o noţiune se poate deduce o altă noţiune, în nici un caz însă, din simpla notă 
a existenţei unei noţiuni, existenţa reală a obiectului semnificat. Aserţiuni noţionale, adică 
aserţiuni care afirmă numai ceva despre noţiuni, nu au niciodată ca atare, spune Riehl, 
semnificaţia de aserţiuni reale, adică de aserţiuni care afirmă ceva despre real. Cel dintâi 
mare gânditor care, ocupându-se cu argumentul ontologic, îl respinge tocmai pe acest 
temei, influenţând liberator cugetarea filosofică, a fost Kant. O sută de taleri reali, spune 
Kant, sunt, din punct de vedere noţional, egali cu o sută de taleri posibili. Deosebirea dintre 
realitate şi simpla posibilitate nu stă în noţiunile însele, ci în faptul că una are acoperire 
reală şi alta nu, că una are un corelat în experienţă, pe când cealaltă este rezultatul unui 
simplu act de gândire, care nu este cerut şi acoperit de experienţă. Ontologismul raţionalist 
nu este aşadar legitim, căci, pentru ca gândirea să aibă relevanţă ştiinţifică şi funcţiune 
cognitivă, trebuie ca ea să aibă un conţinut intuitiv sau empiric. 

Dacă raţionalismul prezintă exagerări, care nu pot fi admise, el cuprinde însă şi o 
seamă de principii, a căror valabilitate nu poate fi tăgăduită fără a nu primejdui posibilitatea 
cunoştinţei înseşi. Dintre acestea trebuie să fie pomenit în primul rând acela că spiritul nu 
este o simplă dispoziţie pasivă, o bucată de ceară moale pe care senzaţiile vin şi se imprimă 
după voie. împotriva tendinţelor empiriste, manifestate mai întâi izolat, neîndestul de 
închegat şi temeinic şi apoi rotunjindu-se într-un sistem şi transformându-se într-un 
adevărat curent filosofic, raţionalismul se ridică energic şi categoric, afirmând cu tărie 
activitatea şi spontaneitatea spiritului. Spiritul, susţine pe drept raţionalismul, nu 
înregistrează pasiv senzaţiile care-i vin din afară, ci le prelucrează; el nu este o oglindă ce 
reflectă, fără să participe cu ceva, imaginile exterioare, ci este o unitate de funcţiuni ce 
participă efectiv la actul cunoaşterii. Dacă, la percepţii şi reprezentări, activitatea spiritului 
e mai puţin vizibilă şi mai greu sesizabilă, ea este însă evidentă la noţiuni, judecăţi si 
raţionamente. Nicăieri în lumea externă nu există noţiuni, judecăţi şi raţionamente; nu 
există fiindcă aceste „fenomene" logice sunt produse ale raţiunii, nu sunt posibile fără 
raţiune. Este însă cu totul altă chestiune dacă ele ar putea lua naştere numai din raţiune, fără 
ca raţiunea să fie solicitată de experienţă — chestiune pe care în treacăt am atins-o mai sus 
şi pe care o vom dezvolta mai pe larg când va fi vorba de teoria criticistă. Spiritul este deci 
activ şi cunoştinţa este produsul acestei activităţi a spiritului. Receptivitate pură, pasivitate 
absolută nu se găsesc nici în cel mai elementar act de cunoaştere a conştiinţei. Psihologia, 
prin rezultatele pe care le-a stabilit pe baza cercetărilor exacte, n-a făcut altceva în această 
privinţă decât să confirme susţinerile raţionaliste. 

Raţionalismul are însă dreptate şi când susţine că anumite principii — trebuie să ne 
gândim înainte de toate la cele logice — nu provin din experienţă şi nu sunt fructul 
experienţei, ci îşi au originea în raţiune. Ele nu provin din experienţă întrucât, dacă ar fi 

aşa, nu s-ar mai bucura de o valabilitate absolută şi necondiţionată, ci ar fi nişte principii 

empirice, cu o valabilitate redusă, relativă. Fiindcă, oricât de vastă ar fi experienţa din care 

ar izvorî o idee şi oricât de riguroase raţionamentele inductive pe care s-ar sprijini această 

idee, noi nu putem pe această cale să explicăm valabilitatea ei absolută. Experienţa nu poate 

fundamenta necesitatea şi universalitatea. Experienţa ne poate spune ce a fost până acum, 

dar nu ne poate spune că aceleaşi fenomene se vor întâmpla cu necesitate şi în viitor. Baza(i 

pe experienţă, noi putem enunţa simple judecăţi problematice asupra evenimentelor 

viitoare, dar nu ne putem ridica până la apodicticitatea şi previzibilitatea matematică pe 

care le prezintă şi le oferă principiile. Cunoştinţa izvorâtă din empirie şi întemeiată pe 

empiric nu poate sparge cercul îngust al valabilităţii empirice, pentru a pătrunde în sfera 

valabilităţii suprasubiective şi extratemporale a principiilor. Experienţa este şi rămâne 

experienţă, adică „generalitate comparaţivă <4 , fără posibilitatea de a se ridica la gradul 

generalităţii universale şi necesare. Nici unul din principiile fundamentale ale cunoştinţei 

şi ale cunoaşterii ştiinţifice a naturii nu-şi datorează autoritatea teoretică şi stringenţa logică 

experienţei. Ele pot fi sugerate şi ocazionate de experienţă, ceea ce nu înseamnă că derivă 

din experienţă. Semnificativ şi demn de relevat este însă faptul că, deşi nu au o origine 

empirică, ele sunt totuşi valabile în legătură cu experienţa, pentru experienţă. 

* 

Principiile logice, care sunt principii raţionale, sunt valabile, şi valabilităţii lor 
trebuie să i se supună mintea cercetătoare, nu numai atunci când este vorba de cunoscut 
ceea ce este conform lor, ci şi atunci când este vorba de ceea ce este contrariu lor. Absurdul 
însuşi noi îl cunoaştem şi-l recunoaştem ca atare cu ajutorul şi pe baza principiilor logice. 
Gândirea noastră şi orice gândire în adevăratul înţeles al cuvântului nu-şi poate îndeplini 
sarcina decât supunându-se docilă principiilor logice. Chiar când e ceva care depăşeşte 
puterile raţiunii şi pare că se sustrage principiilor ei, noi îl stabilim şi îl recunoaştem ca 
supraraţional tot cu ajutorul acestor principii. Orice încercare de a contraveni principiilor 
logice,de a le dovedi nulitatea, echivalează cu o încercare de a face imposibilă gândirea, 
de a o anula. Căci a gândi şi a dovedi, înseamnă vrând-nevrând a recunoaşte valabilitatea 
principiilor logice. Raţiunea nu-şi poate tăgădui principiile fără a se tăgădui pe sine. Numai 
într-un singur caz principiile logice s-ar arăta ineficace: când ne-am hotărî să renunţăm la 
orice cunoaştere, când am suspenda orice activitate a gândirii. Un caz ipotetic care n-ar 
dovedi însă nimic. Căci prin eficacitatea principiilor logice se înţelege eficacitatea lor 
pentru gândire, în câmpul cunoaşterii. Gândirea ştiinţifică nu poate depăşi principiile 
logice, aşa cum noi nu putem sări peste propria noastră umbră. 

Dacă luăm intelectualismul şi-l privim cu puţin spirit critic, ce constatăm? Că sunt 
unii gânditori care caută în adevăr să reducă spiritul la intelect, să identifice spiritul cu 
intelectul, considerând celelalte fapte sufleteşti ca fiind compuse şi derivate din elemente 
intelectuale. Avem în acest sens, în psihologie, precum se ştie, o teorie intelectualistă a 
afectelor, precum şi o teorie intelectualistă, care datează încă din Antichitate, a voinţei. Că 
încercările de a explica varietatea faptelor sufleteşti cu ajutorul reprezentărilor şi al ideilor 
sunt greşite, e un lucru asupra căruia cercetările psihologice au adus destulă lumină şi 
asupra căruia nu mai e nevoie să insistăm. Intelectualismul luat în acest înţeles violentează 
realitatea, denaturează fiinţa particulară a faptelor şi din această pricină trebuie respins. 
Dar dacă prin intelectualism se înţeleg acele teorii după care mijlocul sigur de cunoaştere 

stă în intelect, după care tot ceea ce cunoaştem ceit şi indubitabil cunoaştem prin intelect, 
atunci lucrurile se prezintă în altă lumină. In acest înţeles, intelectualismul este atacat în 
fîlosofia contemporană cu o vehemenţă şi o energie rar întâlnite. Pragmatiştii, în frunte cu 
James, şi intuitiviştii, în frunte cu Bergson, sunt adversarii lui înverşunaţi. De atacurile lor 
antiintelectualiste vom lua cunoştinţă pe largîn capitolele respective, în care vom expune 
pragmatismul şi intuiţionismul. Tot cu acel prilej vom avea posibilitatea să vedem şi cât 
cântăresc argumentele antiintelectualiste. Deocamdată ţinem să relevăm un singur lucru: 
anume că, dacă anumiţi gânditori au exagerat rolul epistemologic al intelectului, ajungând 
la teorii greşite şi lipsite de orice fundament, de aici nu trebuie să conchidem că intelectul 
însuşi e de vină şi că din această cauză trebuie abandonat. Ce-i de vină, bunăoară, maşina 
care se loveşte de un pom sau se prăbuşeşte în prăpastie, omorând pe cei dintr-însa şi 
făcându-se şi ea praf, dacă cel care o conduce n-a ştiut s-o conducă? Intelectul, ca mijloc 
de cunoaştere, este esenţial şi indispensabil. Depinde numai cum îl determinăm şi mai ales 
cum îl aplicăm. 

Nu putem încheia acest capitol asupra raţionalismului fără a sublinia faptul că toţi 
oamenii de ştiinţă sunt stăpâniţi de credinţa raţionalistă că gândirea este factorul esenţial 
al cunoştinţei, că raţiunea neinfluenţată de afecte şi de interese ateoretice, raţiunea rece şi 
obiectivă este factorul constitutiv al cunoştinţei ştiinţifice. Raţionalişti sunt oamenii de 
ştiinţă pozitivă nu numai în înţelesul că, după ei, adevărata cunoştinţă, cunoştinţa universal 
valabilă, izvorăşte din gândire — trebuie să adăugăm: susţinută de simţuri —, ci şi în 
înţelesul că ei cred cu tărie în posibilitatea principială a raţiunii de a pătrunde treptat şi 
continuu tot mai adânc în fondul realităţii, de a reduce din ce în ce mai mult imperiul 
iraţional al existenţei. Acestei credinţe raţionalistele care au fost stăpâniţi oamenii de 
ştiinţă, se datorează progresele de-a dreptul uimitoare pe care le-au făcut ştiinţele pozitive 
în timpurile modeme. 

EMPIRISMUL 


Cu cât se căuta să se demonstreze mai mult că ra(iunea este singurul izvor al 
cunoştinţei necesare şi universale, cu atât se manifesta mai puternic şi tendinţa de a dovedi 
că senzaţiile şi percepţiile, într-un cuvânt simţurile, sunt izvorul din care provin 
cunoştinţele noastre. Ca în atâtea alte probleme epistemologice, şi în problema originilor 
cunoştinţei opoziţia o întâlnim încă din Antichitate. Să ne gândim numai cu câtă energie 
una din şcolile socratice, cea cinică, susţinea că orice cunoştinţă provine din senzaţii şi cum, 
ceva mai târziu, stoicii indicau drept unicul izvor al cunoştinţei senzaţiile. Totuşi, o 
adevărată teorie în acest sens, cuprinzătoare şi întemeiată, nu apare decât în timpurile 
modeme, ca o reacţie puternică faţă de raţionalismul care primise corp de doctrină şi 
începuse să devină dominant. Asupra întemeietorului noii direcţii epistemologice, părerile 
sunt împărţite. După unii ar fi Fr. Bacon, crainicul unei noi metode de investigare ştiinţifică, 
al metodei inductive, după alţii ar fi Hobbes, iar după cei mai mulţi ar fi John Locke. Cum 
preocupările noastre sunt de ordin sistematic, nu istoric, nu este nevoie să arătăm aici pe 
larg de ce trebuie socotit ca întemeietor, cum credem şi noi, John Locke. Mai întâi, fiindcă 
Bacon se ocupă mai mult cu „noua metodă” decât cu originile cunoştinţei, iar concepţia lui 
Hobbes este prea impregnată cu motive şi idei raţionaliste; în al doilea rând, fiindcă, aşa 
cum cu dreptate s-a susţinut, şi unul şi altul sunt încă puternic influenţaţi de scolastică, fn 
schimb, John Locke şi-a p us problem a originii em pirice a cunoştinţei în toatăîntinderea şi 
comp lexitatea ei, cu clar itate şi păt rundere,carg,a y trezit din capul i r^ninî w îftfeiBS v in ş i 
o sinceră admiraţie, căutând s-o rezolve în se ns op us ra ţiona li smului, cu o consecvenţă care 
a determi nat puter nice ecouri. Indiferent însă asupra cămiadin cele trei nume ar cădea sorţii 
paternităţii istorice, fapt cert şi semnificativ este că noua direcţie apare în Anglia şi că tot 
aici îşi va avea cei mai tipici reprezentanţi. 

Nici una din ideile noastre — si prin „idei“ trebuie să înţelegem atât reprezentări, 
cât şi noţiuni şi judecăţi — nu-şi are sediul în raţiune, nici una, susţin empiriştii, nu este 
înnăscută, ci toate ideile, făr& deosebire, provin din experienţă, toate aujievoie de simţuri. 
Experienţa $şţe însă de două feluri, una externă, de care luăm cunoştinţă cu ajutorul 

* f *• 

simjurilor externe, iar alta internă, de care luăm cunoştinţă cu ajutorul simţului intern. 
Sufletul nu vine pe lume cu un depozit de idei înnăscute, el nu are nici posibilitatea ca din 

el însusi. fără concursul efectiv al simţurilor, să creeze, idei , să construiască unnumăr de 
principii, valabile oricând şi oriunde. Sufletul e la început ojoaiejjehârti e albă sau, c um 

spuneau stoicii .ca o BucatiTde ceară moale, pe care vin şi se întip^sc diferilejirme. Ce 
urme sunt acestea? Sunt urmele pe care le lasă asupra sufletuluipercepţiile. Materialul sau 
conţinutul cunoştinţelor no astre este aşadar constit uit dip ce e a ce fumize^ Latâţsiniţurile 
externe, fiecare în parte sau mai multe la unjoc, cât şi simţul intern. Prima capacitate a 
intelectului omenesc este, după Locke, aceea de a inimi percepţiile, care-i parvin fTeHeTa* 
lumea din afară, prin simţurile externe, fie de Ia lumea interioară,prin simţul intern. A denia 
capacitate a lui stă în prelucrarea materialului furnizat de simţuri, în analiza şi reuniunea 
reprezentărilor,în raportarea ideilor unele la altele şi în izolarea lor, în formarea de Jiidecăţr 
şi raţionamente. „Toate acele idei sublimţ, care UeCilincolo de nori şi ajung chiar până la 
cerTşi au aici [în simţ uri ) p unctul lor de plecare şi de sprijin; în întregyldoj£eniu întins pe 
care-1 străbate spiritul, în acele speculaţii îndepărtate, prin care poate apărea .fjtflţat, el nu 
depăşeşte nici cu o iotă ideile care-i sunt oferite observaţiei de către percepţiile externe 
sau de către percepţia internă". Tot cuprinsul activităţii lui, intelectul şi-l trage deci din 
simţuri. Intelectul depune o activitate, dar o activitate care constă în prelucrarea 
materialului procurat de simţuri. Intelectul nu este, la empirişti, activ în sensul în care el 
este activ la raţionalişti, adică creator; el nu poate produce nimic din sine însuşi, el nu face 
altceva decât să prefacă, să transforme ceea ce-i furnizează simţurile. Aşa cum nu poate 
crea nimic, el nu poate nici distruge nimic din ceea ce-i prezintă simţurile. Nihil est in 
intellectu quod non fuerit in sensu este un principiu fundamental al empirismului. 
Reprezentările sensibile sunt fundamentale şi punctul de plecare al oricărei cunoştinţe. 
Sufletul este la naştere o tabula rasa, o tablă nescrisă, pe care apoi, treptat-treptat, se înscriu 
percepţii variate şi nenumărate, din care intelectul scoate mulţimea felurită de cunoştinţe 
pe care o posedăm. 

Nu există idei şi principi i înnăscu te. Cfo pam-SUSţin ine.itfltfta^ani^nitnr idei csmîX 

ai întâi, obkţtează 


explice şi să le justifice meitateacuaj 
Lock e. aceas tăv alabi li tate universală nu există, adicănuexistăideipe caretaţi oameaiisă 
le recunoască si cărora să-şi <Jea consimţământul* Ideea de Dumnezeu, bunăoară, nu este 
recunoscută caValabilă de către atei. Să presupunem totuşi că.ar exista idei car^fcă se 
bucure de o valabilitate universală. Ar însemna aceasta numaidecât căele suntinpăscute? 
Câtuşi de puţin. Dacă toţi oamenii ar crede în Dumnezeu, credinţa generală în Dumnezeu 

- * *■ . § - ■ k.-.-— , -■ - t— — - —Z ■ I. - g .. . . ..— 

ar putea^_explicaţă şi pe altă cale. decât pe aceea a ineităjii, de pildă ea ar putea fi 
considerată ca fiind formată de către intelect din percepţiile pe care~IîTavem despre 
fenomenele naturii, fenomene. Atât de vizibile ale înţelepciunii şi puterii divine. Dacă din 
recunoaşterea generală a unei idei se poate conchide asupra ineităţii acelei ideT, atunci ideea 
de Dumnezeu înnăscută trebuie socotită şi ideea de foc, fiindcă nu este nimeni pe lume care 
să aibă ideea de Dumnezeu şi să n-o aibă pe aceea de foc. fn realitStfeŢfRetWtiţideirdr 

...... . • #• • • ...... r . |^ g• • •v ° : ■* « 

Dumnezeu dovedeşte aşa de puţin exist^ţifa , j>e cât lipsanumelui sau a 

noţiunii de Dumnezeu din conştiinţa oamenilor dovedeşte inexistenţa lui; tot aşa după c^m 
faptul că o bună parte din oameni nuau numele şi noţkmea deihâgnefnatural nu dovedeşte 
că magnetul natural nu există. înnăscute nu sunt nici principiile logice — principiul 
identităţii şi principiul contradicţiei. Dacă principiile logice ar fi înnăscute, ele ar trebui să 

fie prezente, şi anume conştient prezente, şi în conştiinţa copiilor şi a idioţilor. Dar lucrul 
acesta nu există. E nevoie de mare grijă şi atenţie pentru ca principiile logice să se poată 
formaîn intelectul nostru. Ele sunt aşa de puţin înnăscute, încât,dacă am cerceta, am putea 
constata că mulţi oameni maturi sunt lipsiţi de ele. (După Locke „a fi în conştiinţă" n-are 
nici un sens să însemne altceva decât „a fi conştient 4 *; el nu poate concepe fapte de 
conştiinţă inconştiente.) Dacă principiile logice ar fi înnăscute, ele ar trebui să apară cele 
dintâi în conştiinţa copilului. înainte însă ca un copil să înţeleagă ce înseamnă „ceea ce este, 
este 4 * şi „e imposibil ca un lucru în acelaşi timp să fie şi să nu fie 44 , el ştie că albul este alb 
şi nu negru, că dulcele este dulce şi nu amar, că albul se deosebeşte de negru şi dulcele de 
amar. înainte de a ajunge în posesiunea principiilor, noi avem mai întâi cunoştinţe 
particulare despre lucruri; înainte de a ajunge la noţiuni abstracte, noi avem percepţii şi 
reprezentări. Noţiunile şi principiile, speculative sau practice, pe care raţionalismul le 
pretinde înnăscute, nu sunt în realitate decât tot nişte idei dobândite —, dobândite din 
senzaţiile particulare. A susţine că sunt înnăscute, dar că din diferite împrejurări s-au 
întunecat sau au fost sufocate, nu este, după Locke, un argument. Căci dacă sunt înnăscute 
şi le posedăm la naştere, dar încetul cu încetul se dau la fund şi nu-şi mai fac auzite glasul, 
atunci normal ar fi ca să le găsim în toată puritatea lor la copii şi la oamenii fără cultură, 
fiindcă asupra acestora influenţele tulburătoare nu şi-au exercitat încă efectul. Ceea ce însă 
nu e cazul. Nu există idei înnăscute, ci toate ideile derivă din experienţă, vin din simţuri, 
înnăscute nu sunt, după Locke, decât tendinţa spre fericire şi teama de nenorocire. 

Greu a fost începutul, de a arăta că toate ideile derivă din experienţă şi a doved^ 

aceastalaTcIteV!TCazCfrt 7 (îeoarece apoi una câte una noţiunile fundamentale, categoriile, 

_ * 

au lost supuse’cercetării şi aplicării genetice, pentru ca astfel să li se zdruncine valabilitatea. 

supuse acestui examen genetic au fost noţiunea de substanţă şi cea 
de cauzalitate . Dacă J. Locke trece uşor peste problema substanţei, susţinând că „noi nu 
avem despre substanţă în genere o idee clară şi de aceea desemnăm cu acest cuvânt numai 
o ipoteză nedeterminată despre ceva, care nu ştim ce este, adică despre ceva despre care nu 
avem o idee particulară, distinctă, pozitivă, pe care noi 71 socotim drept substratul sau 
suportul ideilor cunoscute nouă 44 , ceea ce în fond înseamnă recunoaşterea ei din partea lu 








urmaşu marelui empirist, G. Berkeley şi D. Hume, continuă în acelaşi sens cercetarea lu 
Locke. Acel „nu ştiu ce 44 pe care Locke îl menţinuse, este pur şi simplu distrus de urmaşi 
săi. Dacă la un măr, spune Berkeley, sustragem toate senzaţiile pe care le avem de la el — 
de văz, pipăit, gust, miros etc. — nu mai rămâne nimic, nu mai rămâne acel substrat sau 
suport, numit de gânditori substanţă. Mărul nu are o existenţă substanţială, ci este numai 
un simplu complex de senzaţii. în acelaşi chip procedează Hume cu noţiunea de substanţă. 
Ceea ce percepem noi sunt însuşiri, stări şi activităţi, nu substanţe. Noi nu avem un simţ 
special cu ajutorul căruia să percepem ceea ce s-ar afla la baza complexului de însuşiri ce 
formează lucrurile, pretinsul substrat substanţial. Lucrurile nu sunt altceva decât conexuri 
de însuşiri, mănunchiuri de calităţi, cărora noi le dăm câte un nume. Aceste calităţi stau 
împreună şi formează un întreg fără să aibă nevoie de un suport, de ceva necunoscut, căruia 
însuşirile să-i fie inerente. Ideead g sufatanţă nu o ficţiune, fn } nt a 1 imaflP a ţ^ 

noastre, şi nimic altceva; ea îşi are originea într-on Nşnninţă su bie ctiv ă, pe care noi înşft o 

obiectivăm în mod greşit, şi fără nici un drept. Iată cum ianaştere ideea de substanţă. Când 
văd un lucru^de pildă zahăr, eu unesc însuşirile lui diferite — alb, dulce Jtare etc. — şi de 
câtej)rij)ercep bucatade zahăr, de atâtea ori fac acelaşi lucru. Percepând de mai multe ori 
acelaşi grup de însuşiri, eu percep interior că facultatea mea de reprezentare se comportî 
totdeaunaîn acelaşi fel, sau am percepţia internă că reunirea de idei este aceeaşi. „Eronată 
devine ideea de substanţă prin aceea că n-o raportăm la activitatea interioară a funcţiunii 
de reprezentare, căreia îi aparţine pe drept, ci o raportăm la grupul extern de însuşiri şi 
facem din ea un substrat real şi constant al acestuia" 1 . Hume nu dizolvă în chipul acesta 
numai ideea de substanţă corporală, ci şi pe aceea de substanţă sufletească sau spirituală. 
Sufletul însuşi este un conex de reprezentări şi de stări, în permanentă schimbare şi 
devenire,fără nici un substrat substanţial; căci aşa cum nu avem o percepţie specială pentru 
suportul material, tot aşa nu avem o percepţie specială pentru suportul spiritual. 

Dar noţiunea a cărei analiză a stârnit cel mai viu interes şi a avut cel mai puternic 
răsunet este aceea de cauzalitate, adică aceea care stă la baza cunoaşterii faptelor. Kant 
însuşi mărturiseşte că Hume l-a trezit din somnul dogmatic, şi l-a trezit din somnul 
dogmatic tocmai prin analiza căreia gânditorul englez a supus problema cauzalităţii. Pentru 
cunoaşterea determinării cauzale nu avem, după Hume, decât două căi: calea intuitivă a 
simţurilor şi calea demonstrativă a raţiunii, ambele însă incapabile să ducă la cunoaşterea 
raportului cauzal. în adevăr, pe calea simţurilor raportul cauzal nu poate fi cunoscut, fiindcă 
noi nu posedăm un simţ special pentru perceperea acestui raport. Dar nici pe calea raţiunii 
determinarea cauzală nu poate să fie cunoscută, fiindcă în orice determinare cauzală 
particulară efectul este deosebit de cauză şi ca atare nu poate să fie dedus analitic din ea. 
Cum se explică totuşi că noi gândim determinarea cauzală, deşi n-o putem cunoaşte? 
Procesul psihologic este următorul. Noi observăm că un fenomen urmează altuia, că lovirea 
uneia din bilele de biliard este însoţită de mişcarea bilei a doua, sau că fţacâf^ este însoţită 
de căldură. Şi dacă percepem de mai multe ori aceleaşi fenomene, noi pu nejmulţumim 
numai să susţinem că unul urmează celuilalt, ci susţinem ceva mai mult, câ unul determină 

pe celălalt, că unul este cauza celuilalt. Cu alte cuvinte, simpla succesiune temporală dintre 

. » 

fenomene este interpretată ca o determinare cauzală, simpla contiguitate în timp şi spaţiu 
a două fenomene este gândită ca o necesitate cauzală. Cum e posibil acest lucru? De ce, 
când vedem apărând unul din fenomene, aşteptăm cu certitudine şi apariţia celuilalt? Unde 
îşi are temeiul faptul că, întrucât două fenomene au fost percepute de mai multe ori în trecut 
ca fiind în raport unul cu altul, noi susţinem că şi pe viitor aceste fenomene, cât şi cele 
similare lor se vor comporta în acelaşi mod? Temeiul acestei legături cauzale nu este de 
natură obiectivă, ci de natură subiectivă, el nu stă în lumea externă, ci în noi înşine. El se 
află în obişnuinţă. Fiindcă de repetate ori am văzut două fenomene apărând împreună, noi 
suntem constrânşi, în virtutea legilor de asociaţie, să legăm în conştiinţă cu apariţia celui 
dintâi apariţia celui de-al doilea, şi înainte ca simţurile să perceaptă apariţia celui de-al 
doilea, noi să prevedem ca necesară apariţia lui. Şi fiindcă, după Hume, orice „idee" este 
copia unei „impresii", el susţine că „impresia" care se află la baza ideii de cauzalitate nu 
este alta decât cea a „trecerii din obişnuinţă a imaginaţiei" de la un obiect la însoţitorul lui 


1 R. Falckenberg, Geschichte derneueren Phihsophie, Achte Aufl., 1921, p. 211. 

obişnuit. „Obişnuinţa lui post hoc este originalul ideii lui propterhoc. însă acest propter 
hoc, şi cu el întregul conex necesar al fenomenelor, nu poate fi niciodată demonstrat, ci 
numai crezut" 1 . Obişnuinţa este aceea care determină sentimentul constrângerii şi joacă 
rolul hotărâtor în formarea ideii de cauzalitate. Un singur caz de apariţie împreună a două 
fenomene n-ar fi niciodată în stare să trezească în noi sentimentul constrângerii de a lega 
ideea unuia de ideea celuilalt, oricâte lumini am proiecta, din toate părţile, asupra lui. Dar 
legătura subiectivă dintre reprezentări este socotită, pe nedrept, ca exprimând o legătură 
obiectivă între fenomene, necesitatea psihică dintre idei este interpretată fără nici un temei 
logic, ca simbolul necesităţii reale dintre obiectele percepute. Ajungând să demonstreze că 
raportul cauzal nu poate fi cunoscut nici intuitiv (prin simţuri), nici demonstrativ (prin 
raţiune) şi căutând să arate că el îşi are temeiul în credinţă (beîief), Hume dădea o soluţie 
sceptică problemei cauzalităţii, soluţie ce echivala cu dizolvarea ideii de cauzalitate 2 . 

Dar explicaţiile genetice empiriste ale cunoştinţei nu s-au oprit aici. Dacă J. Locke 
şi D. Hume respectaseră şi nu se atinseseră de caracterul demonstrativ al ştiinţelor 
matematice, urmaşii lor întru empirism au înglobat însă şi obiectele matematice în cercul 
preocupărilor lor explicative. John Stuart Mill, care în această privinţă se dovedeşte a fl un 
empirist consecvent, împingând cercetările până la ultimele lor consecinţe, nu se 
mărgineşte numai să susţină că principiile logice îşi au originea în experienţă şi sunt 
rezultatul unor generalizări inductive, ci caută să demonstreze că şi obiectele matematice 
au o origine empirică. 

Geometria este,după Mill, o ştiinţă izvorâtă din observaţii empirice şi generalizări 
inductive, obiectele ei îşi au originea în simţuri, iar definiţiile ei presupun implicit existenţa 
lucrurilor reale. „Punctul, liniile, cercurile pe care fiecare le are în minte sunt, mi se pare, 
simple copii ale punctelor, liniilor, cercurilor şi pătratelor pe care le-am cunoscut prin 
experienţă." Ideea pe care o avem despre punct nu este altceva decât ideea unui minimum 
vizibil , spune Mill, adică cea mai mică porţiune de suprafaţă pe care o putem percepe 
vizual. Linia geometrică, fără întindere, este pur şi simplu inconceptibilă, iar dacă vorbim 
de un astfel de obiect, o putem face în virtutea posibilităţii pe care o are mintea noastră de 
a da atenţie, atunci când are o reprezentare sau o idee, numai unei anumite părţi a 
reprezentării sau a ideii. Ne este însă peste putinţă să ne imaginăm o linie fără lărgime. 
Geometria nu se ocupă cu lucruri imaginare, cu nonendtăţi, ci obiectele ei sunt lucruri care 
există în realitate. Definiţiile ei nu sunt descrieri ale unor obiecte pur ideale, ci „sunt 
primele şi cele mai evidente generalizări relative la aceste obiecte naturale. Aceste 
generalizări, ca generalizări, sunt perfect exacte. Egalitatea tuturor razelor este adevărată 
despre toate cercurile atât cât e adevărată despre un cerc, dar ea nu este complet adevărată 
decât foarte aproape şi aşa de aproape că supoziţia că ea este absolut adevărată n-ar atrage 
în practică nici o eroare de vreo importanţă oarecare. Când ni se întâmplă să extindem 
aceste inducţii sau consecinţele lor la cazuri în care eroarea ar fl apreciablă, la linii de o 
lărgime sau de o grosime perceptibile, la paralele care deviază sensibil de la echidistanţă, 
şi altele la fel, noi corijăm concluziile noastre, combinând noi teoreme relative la aberaţie; 


1 W. Windelband, Geschichte der neueren PhiJosophie, Bd. I, Aufî. p. 344. 

2 A se vedea şi introducerea noastră la David Hume, Cercetare asupra intelectului omenesc , traducere 
de S. Căteanu. 



absolut cum facem pentru teoremele relative la proprietăţile fizice şi chimice, dacă se 
întâmplă ca aceste proprietăţi să aducă vreo modificare în rezultat; ceea ce are loc adesea, 
chiar pentru figură şi întindere, ca, de pildă, în cazul dilatării corpurilor prin căldură". 
„Exactitatea cu totul particulară ce se atribuie primelor principii ale geometriei este deci 
iluzorie. Aserţiunile pe care se fundează raţionamentele nu corespund aici mai exact decât 
în celelalte ştiinţe faptelor; dar noi presupunem că ele le corespund, pentru a putea trage 
consecinţele ce decurg din supoziţie." Axiome, definiţii, teoreme, sunt scoase din 
experienţă, sunt demonstrate recurgându-se la experienţă şi confirmate de experienţă. Noi 
n-am fi ştiut niciodată că două linii nu pot închide un spaţiu, sau că două linii drepte, care 
s-au întâlnit o dată, nu se vor mai întâlni a doua oară şi vor continua să fie divergente, dacă 
n-am fi văzut niciodată vreo linie dreaptă. împotriva aprioriştilor, care susţin că rolul 
experienţei la astfel de adevăruri ar consta numai în aceea de a le sugera , iar nu de a le 
dovedi , Mill relevă că axiomele sunt evidente şi prin experienţă, că e un fapt că experienţa 
le confirmă la fiecare pas şi că nu se prezintă nici un caz în experienţă care să ne facă să-l 
bănuim ca o excepţie la regulă. De ce să admitem, se întreabă Mill, o altă origine a acestor 
adevăruri decât a tuturor celorlalte, când, explicându-le în acelaşi chip ca pe toate celelalte, 
convingerea în necesitatea lor nu numai că nu iese micşorată, ci, din contră, mărită? 

Geometria este deci o ştiinţă inductivă; adevărurile ei sunt scoase din experienţă; 
evidenţa lor este o evidenţă de experienţă. 

Dar nu numai geometria, ci şi aritmetica şi algebra sunt discipline inductive, cu 
adevăruri scoase din experienţă. Astfel, numerele sunt scoase, după Mill, din senzaţii cu 
ajutorul abstracţiei, senzaţii pe care le avem de la lucruri ce pot fi numărate şi pe care le 
întâlnim în diferite grupe ce concordă între ele. Numerele sunt, după el, totdeauna numere 
despre ceva, însuşirile numerelor sunt însuşiri ale lucrurilor, căci numere în abstract nu 

există. Toate adevărurile fundamentale ale ştiinţei numerelor se bazează pe mărturia 
simţurilor. „Ele se dovedesc, spune Mill, făcând să se vadă şi să se pipăie c| un număr dat 

de obiecte, zece bile de pildă, separate şi aranjate divers, pot să ofere simţurilor noastre 
loate grupele de numere al căror total este egal cu zece. Toate metodele perfecţionate ale 
predării aritmetice copiilor pleacă de la cunoaşterea acestui fapt. Dacă doreşti astăzi să pui 
spiritul copilului pe jumătate în studiul aritmeticii, dacă vrei să-l înveţi numerele şi nu pur 
şi simplu cifre, procedezi, cum am spus, prin mărturia simţurilor." Ştiinţa numerelor îşi 
scoate adevărurile tot din experienţă, pe calea generalizărilor, şi înseşi primele ei principii 

nu sunt, după Mill, decât generalizări ale experienţei. 

Nici algebra n-a fost exceptată de încercările de a întemeia orice cunoştinţă şi orice 
ştiinţă pe experienţă. Simbolurile algebrice sunt simboluri despre lucruri şi deosebirea 
dintre ele şi numere stă în faptul că, în vreme ce simbolurile au facultatea de a reprezenta 
nu numai un lucru, ci toate lucrurile în general, numerele au numai pe aceea de a reprezenta 
lucrurile particulare. „Orice număr, spune tot Mill în acelaşi loc, reprezintă un număr 
particular de lucruri oarecare fără deosebire, dar fiecare simbol algebric face mai mult; el 
reprezintă toate numerele fără deosebire. îndată ce concepem un lucru divizat în părţi egale, 
fără a cunoaşte numărul acestor părţi, putem să-1 numim a sau x şi să-i aplicăm fără risc de 
eroare, o formulă algebrică oarecare. Judecata 2 (a + b) = 2a + 2b este un adevăr care 

îmbrăţişează toată natura. Dacă deci adevărurile algebrice sunt adevărate despre toate 
lucrurile, şi nu numai, cum sunt cele ale geometriei, despre linii şi unghiuri, nu e de mirare 
că simbolurile nu deşteaptă în mintea noastră ideea nici unui lucru particular. Când se 
demonstrează teorema 47 a lui Euclid, nu este necesar ca termenii să ne prezinte imaginea 
tuturor triunghiurilor cu unghiuri drepte; la fel, în algebră, nu e nevoie de a ne reprezenta 
prin simbolul a toate lucrurile, ci numai un lucru şi, prin urmare, de ce nu şi litera însăşi? 
Caracterele a , 6, c, x, y, z servesc tot aşa de bine să reprezinte lucrurile în general ca şi orice 
altă concepţie mai complexă şi mai concretă. Că noi avem, totuşi, conştiinţa lucrurilor 
însele, ca atare, şi nu a unor simple semne, rezultă din faptul că, în orice raţionament pe 
care-1 facem, noi le atribuim proprietăţi lucrurilor. Prin ce reguli procedăm noi la rezolvarea 
unei ecuaţii? Aplicând la fiecare pas lui a, b şi x judecata că lucruri egale adăugate la lucruri 
egale sunt egale, că dacă scădem lucruri egale din lucruri egale, resturile sunt egale; şi alte 
judecăţi întemeiate pe acestea. Nu e vorba aici de proprietăţi ale cuvintelor sau ale sumelor 
ca atare, ci de proprietăţi ale mărimilor sau, altfel spus, ale lucrurilor. Prin urmare, 
concluziile succesiv trase se raportează la lucmri şi nu la simboluri.“ 

Cu un cuvânt: ştiinţele matematice sunt, toate, ştiinţe de experienţă; adevărurile lor 
sunt generalizări ale observaţiei, adevăruri inductive ce rezultă din mărturia simţurilor; 
ştiinţele matematice sunt, ca toate celelalte ştiinţe pozitive, ştiinţe inductive. Ele au însă un 
accentuat caracter ipotetic din pricina formulelor generale potrivit cărora fac inducţiile. 
„Concluzile lor sunt adevărate numai sub anumite supoziţii care sunt sau care ar trebui să 
fie aproximaţii ale adevărului, dar care sunt rar, dacă sunt vreodată, exact adevărate; 
şi acestui caracter ipotetic îi datorează ele certitudinea particulară ce se atribuie demon¬ 
straţiei .“ 

Dar în strânsă legătură cu originea sensibilă, empirică, a cunoştinţei stă metoda de 
investigare a obiectelor ei, procedeul de a o face să progreseze şi de a dobândi noi 
adevăruri. Ştim cum raţionalismul, potrivit spiritului său, susţinea metoda deductivă, pe 
care o credea singura capabilă să ducă la cunoştinţe universale şi necesare, o metodă care 
nu poate sta în concordanţă cu concepţia empiristă. Potrivit originilor diferite ale 
cunoştinţei, empirismul susţine o altă metodă, pe care încă de la începuturile lui de a se 
întemeia sistematic a căutat s-o prezinte ca pe o metodă opusă celei deductive, scoţându-i 
puternic în relief caracterul investigativ şi inventiv: e metoda inductivă. Ne aducem aminte 
cu câtă energie Bacon de Verulam combătea raţionamentul silogistic precum şi 
raţionamentul inductiv aristotelic, acea inductio per enumerationem simplicem, şi cu cât 
patos propunea el o nouă metodă de cunoaştere a fenomenelor naturii şi de aflare a cauzelor 
lor, cunoscută de atunci şi până astăzi sub numele de metodă inductivă. Din această cauză 
Bacon a şi fost botezat şi recunoscut ca întemeietorul filosofiei inductive. Totuşi cel care 
în această direcţie a aprofundat mai mult lucrurile şi a adus mai interesante contribuţii 
empirismului a fost John St. Mill. Critica pe care acesta a adus-o silogismului n-a fost 
numai cea mai corozivă şi mai temeinică, dar totodată şi cea care a trezit cel mai viu interes 
şi a exercitat cea mai mare influenţă. Demn de relevat la Mill este faptul că mână în mână 
cu critica silogismului merge aprofundarea raţionamentului inductiv şi a metodei inductive. 
Nu e nevoie să insistăm asupra acestei critici, fiindcă lucrurile acestea se cunosc din şcoala 
secundară. Câteva cuvinte sunt de aceea suficiente. Orice silogism, dacă e considerat ca o 

înlănţuire de judecăţi capabilă să dovedească veracitatea concluziei, cuprinde o petitio 
principii . Astfel în silogismul: „Toţi oamenii sunt muritori, Socrate este om, deci Socrate 
este muritor**, concluzia nu este dovedită de premisa majoră. Căci noi nu suntem siguri de 
caracteristica de muritor a tuturor oamenilor, dacă nu suntem siguri de caracteristica de 
muritor a fiecărui om în parte; că dacă îndoiala afectează valabilitatea judecăţii „Socrate 
este muritor* 4 , această îndoială afectează şi valabilitatea judecăţii ce figurează ca premisă: 
„Toţi oamenii sunt muritori**. Desigur, concluzia unui silogism poate fi privită ca o 
inferenţă, ca o judecată conchisă din alte judecăţi; dar nu trebuie considerată ca fiind scoasă 
dintr-o judecată generală. De unde şi cum este ea atunci conchisă? Unde îşi are temeiul 
veracitatea judecăţii: „Ducele de Wellington este muritor**, când apare ca concluzie într-un 
silogism a cănii premisă majoră este: „Toţi oamenii sunt muritori?** Toată eroarea în 
interpretarea valorii deductive a silogismului provine, după Mill, din faptul că nu se disting 
două lucruri distincte şi care merită să fie distinse în premisa majoră, anume partea de 
inferenţă şi partea de înregistrare, şi de a atribui părţii a doua, în loc de a atribui celei dintâi, 
puterea concluzivă. Pe ce se întemeiază valoarea judecăţii: „Toţi oamenii sunt muritori?** 
Pe observaţie, din cazuri particulare. S-a observat că cutare şi cutare etc. individ a murit, 
şi din aceste cazuri scoatem judecata universală: „Toţi oamenii sunt muritori**. Noi 
conchidem de la ceea ce am stabilit la anumite cazuri pe care le-am observat la toate 
cazurile similare, trecute, prezente şi viitoare, pe care nu le-am observat încă. Avem cu alte 
cuvinte o inferenţă. Dar judecata universală mai este şi altceva: „un mod prescurtat de a 
reduce şi de a conserva în memorie un număr de fapte particulare care toate au fost 
observate**, un registru care cuprinde concis toate cazurile observate în parte şi care ne 
scuteşte de a înşira toate judecăţile particulare, din care a fost scoasă judecata universală. 
Orice judecată universală, privită ca premisă majoră a unui silogism, se compune prin 
urmare din două părţi diferite, una inductivă şi alta de simplă înregistrare a inducţiei făcute. 
Garanţia temeiniciei judecăţii: „Ducele de Wellington este muritor** riu stă in judecata: 
„Toţi oamenii sunt muritori**, ci în operaţia logică de inferenţă, care ne dă posibilitatea să 
ne ridicăm de la adevărurile particulare la adevărul general: „Toţi oamenii sunt muritori**. 
Inferenţa are loc înainte de a fi fost stabilit adevărul general. Noi putem utiliza adevărul 
general ca „staţie intermediară**, pentru a conchide în cazul de faţă asupra caracteristicii de 
muritor a Ducelui de Wellington, dar trebuie să fim conştienţi că ceea ce dovedeşte 
veracitatea concluziei nu este adevărul general: „Toţi oamenii sunt muritori**, ci cazurile 
particulare din care acest adevăr general a fost scos. „Intercalarea unei judecăţi generale 
nu adaugă, spune Mill, o iotă la dovedire** — la dovedirea în speţă a judecăţii particulare 
în care este afirmată caracteristica de muritor a Ducelui de Wellington. Judecata universală 
ce figurează ca premisă majoră într-un silogism nu are o valoare mai mare decât 
memoratorul pe care Q poartă cineva în buzunar şi care-1 ajută să dea răspuns la o întrebare 
asupra unui fapt, citind notele relative la acest fapt, trecute într-însul. Ceea ce nu înseamnă 
că, servindu-se de carnet, cunoaşterea faptului s-ar datora împrejurării că el a fost notat în 

Singurul raţionament conclusiv şi probant, cu posibilităţi inventive şi îmbogăţitoare 
de cunoştinţe, este, după Mill, cel inductiv, care duce de la cunoscut la necunoscut, de la 
observat la neobservat încă. „Inducţia, deci, este operaţia spiritului, spune Mill, prin care 

noi inferăm că ceea ce ştim că este adevărat în unul sau mai multe cazuri particulare va fi 
în toate cazurile care seamănă cu primele sub anumite raporturi asignabile. Cu alţi termeni, 
inducţia este procedeul prin care noi conchidem că ceea ce este adevărat despre anumiţi 
indivizi ai unei clase este adevărat despre clasa întreagă, sau că ceea ce-i adevărat uneori 
va fl întotdeauna în împrejurări similare." Inducţia nu este numai singurul procedeu 
îndreptăţit de cunoaştere a fenomenelor naturii, dar este şi singurul procedeu admisibil în 
cadrul empirismului. Susţinându-1 cu tărie, Mill se dovedeşte în această privinţă cel mai 
consecvent empirist, mai consecvent decât Locke însuşi şi decât Hume, care menţineau în 
cadrul concepţiilor lor cunoştinţa raţională deductivă. 

Mill nu se mulţumeşte numai să demonstreze că orice ştiinţă, deci şi matematica, 
se foloseşte de inducţie ca fiind singurul raţionament progresiv, ci caută să arate şi 
fundamentul teoretic pe care se sprijină raţionamentul inductiv în genere. Pe ce ne 
întemeiem noi ca să afirmăm că, dacă ceva e adevărat despre indivizii unei clase, va fi 
adevărat despre clasa întreagă, că dacă ceva e adevărat uneori, va fi adevărat totdeauna în 
împrejurări similare? Pe principiul fundamental, pe axioma generală, răspunde Mill, că 
mersul naturii este uniform. Cu aceasta Mill n-a spus însă totul. Căci se poate pune acum 
întrebarea, şi Mill şi-a şi pus-o: de unde provine acest principiu fundamental, această 
axiomă generală? Şi s-ar putea răspunde la ea, că e vorba de un postulat al minţii noastre, 
de un principiu raţional şi aprioric, care explică şi fundamentează inducţia. Un asemenea 
răspuns ar fl desigur interesant şi demn de luat în seamă, dar nu s-ar împăca deloc cu 
concepţia empiristă, pe care Mill o vrea cât mai consecventă cu putinţă. Şi atunci el dă un 
răspuns complet opus acestuia. Principiul uniformităţii mersului naturii este, după Mill, o 
vastă generalizare, scoasă din alte generalizări anterioare, este o inducţie, şi anume o 
inducţie dintre cele mai dificile şi mai târzii dobândite, care, ca axiomă generală, n-a apărut 
încă decât în spiritul filosofilor, fără ca totuşi nici aceştia să-i fl putut aprecia întinderea şi 
limitele. Derivat din experienţă pe baze inductive, principiul uniformităţii cursului naturii 
nu este de o exactitate matematică, de o stringenţă logică absolută, căci natura prezintă, 
alături de uniformitate, şi o varietate infinită. Astfel, alternarea timpului frumos cu ploaia 
nu este aşteptată de nimeni să se petreacă în fiecare an în acelaşi chip; iar când anumite 
întâmplări, pe care nu le aşteptăm să se petreacă la fel, are loc totuşi, noi le găsim 
extraordinare. „A te aştepta, spune Mill, la constanţă în cazurile în care constanţa nu trebuie 
să fie aşteptată; a crede, de pildă, că un eveniment fericit întâmplându-se într-o anumită zi 
a anului, această zi va fl totdeauna fericită, este pe drept considerat ca superstiţie." 
Europenii au crezut mii de ani că toate lebedele sunt albe, până când într-o bună zi s-au 
descoperit,înalteregiuni ale globului, şi lebede negre. Ei au crezut deci fatr-o uniformitate 
care s-a dovedit a nu fl o uniformitate. Noi putem conchide uneori de la un caz asupra 
tuturor cazurilor similare, alteori însă nu putem conchide, dintr-un număr indefinit de 
cazuri asemănătoare, decât o vagă şi foarte slabă prezumţie. De ce într-un caz putem infera 
cu temei şi în altul nu? Cine va fl în stare să răspundă la această întrebare va rezolva, după 
Mill, în întregime problema inducţiei. 

Empirismul induce, după cum vedem, totul din experienţă şi prin simţuri. Nu există, 
după concepţia empiristă, un for mai înalt şi cu puteri mai pline, care să confere cunoştinţei 
legitimitate şi confirmare, decât experienţa. Experienţa este instanţa primă şi ultimă şi 

supremă, din care cunoştinţa îşi trage temeinicia şi valabilitatea. Totul din experienţă şi 
nimic în afară de experienţă, acesta este principiul fundamental al empirismului. 

Empirismului îi datorăm însă şi o contribuţie interesantă cu privire la factorii 
apriorici ai cunoştinţei. Kant deosebeşte la cunoştinţă, după cum vom vedea, două categorii 
de factori: unii universali şi necesari, factorii apriorici , şi alţii contingenţi şi de origine 
empirică, factorii aposteriorici. în orice cunoştinţă ştiinţifică întâlnim şi pe unii şi pe alţii, 
în chipul acesta gânditorul de la Konigsberg credea că areuşit să împace raţionalismul cu 
empirismul. Concepţia cu adevărat revoluţionară a lui Kant n-a fost însă în stare să-i 
satisfacă pe empirişti. Căci şi după Kant empirismul este încă foarte puternic, reprezentat 
de doi gânditori de marcă, J. St. Mill şi H. Spencer. Am văzut câtde consecvent cu punctul 
de plecare gândeşte Mill. Spencer, a cărui întreagă teorie empiristă n-o vom expune aici, 
caută să demonstreze cum, cu ajutorul experienţei şi al evoluţiei, se poate explica şi 
aprioricul, fiind convins că prin teoria lui se reconciliază teoria empiristă cu cea 
transcendentali stă. Iată în ce constă explicarea empiristă a aprioricului după Spencer. 
„întreaga inteligenţă, spune Spencer, este dobândită prin experienţăPrin urmare şi 
factorii ei apriorici. Trebuie însă să distingem între experienţa individuală şi experienţa 
speciei. Căci ceea ce din punctul de vedere al speciei este a posteriori , din punctul de vedere 
al individului este a priori . Cu alte cuvinte, aprioricul, care după Spencer e totuna cu 
inconceptibilitatea contrariului , există numai pentru individ, nu şi pentru specie. în cadrul 
empirismului se poate găsi aşadar o explicare şi aprioricului. E util să reproducem, în 
legătură cu această idee originală şi interesantă a lui Spencer, consideraţiile unui gânditor 
român. Justeţea lor va scuza lungimea citatului. „Dacă geneza elementelor apriorice, spune 
I. Petrovici, este pur şi simplu «interiorizarea» unei experienţe constante şi îndelung 
repetate în decursul evoluţiei speţei, atunci cu vremea tezaurul aprioric poate spori la 
infinit, şi, destul de bogat — după Spencer — chiar astăzi, poate deveni treptat un 
microcosm leibnizian, care să cuprindă în mic totalitatea detaliilor universului, cel puţin al 
universului experienţei strămoşilor. La Kant, porţiunea elementelor apriorice era cu 
necesitate fixă: formele de rânduială si îmbinare, si nu numai atât. Aceste forme, nici astăzi 
şi niciodată, n-au putut veni din experienţă, fiindcă tocmai ele fac experienţa posibilă. 
Dimpotrivă, ceea ce e material de cunoaştere, acesta şi astăzi şi în viitor va rămânea 
a posteriori. în teoria spenceriană, această distincţie calitativă pare a nu mai avea un prea 
mare înţeles, şi dacă „timpul 44 , «repetirea» şi «evoluţia» sunt factorii care determină 
apriorizarea experienţelor îndelungate, atunci tezaurul aprioric nu este fix, ci variază, 
creşte; şi, odată admiţând aceasta, nu putem pune nici o limită creşterii sale. Pornit de la 
zero, el poate ajunge la infinit şi ceea ce e în adevăr straniu e că aceastăleorie spenceriană, 
care în fond se reduce la empirism şi care pentru vremurile îndepărtate ale trecutului nu 
admite nici o umbră de idee înnăscută, făgăduieşte într-un viitor, desigur îndepărtat şi el, 
pentru fiinţele acelea, în al căror suflet se va fi acumulat experienţa integrală a unui şir 
nesfârşit de strămoşi, posibilitatea de a găsi totalitatea adevărurilor în cuprinsul spiritului 
lor şi a construi universul prin speculaţii curat mintale —, aşa precum printr-o anticipare 
grăbită şi fatal imposibilă încercase un Hegel, sau şi mai devreme Spinoza. Pentru trecut 
empirism absolut , fără nici o cunoştinţă necesară şi chiar fără nici o cunoştinţă sigură. 
Pentru viitor apriorism absolut , cu toate cunoştinţele necesare şi fără nici o cunoştinţă 

contingenţă. întâi totul empiric, la urmă totul aprioric. Evoluţia mijloceşte frifct aceste două 
stări, legând prin nenumărata ei serie de trepte aceste două capete opuse. Teoria evoluţiei 
nu este numai o teorie de conciliere logică , ea devine un inslmment de conciliere istorică . 
Iar cele două teorii cărora Kant le prezentase ramura împăcării şi care se războiseră cu 
pretenţia de a înfăţişa fiecare adevărul actual , reprezintă una adevărul trecutului, alta 
adevărul viitorului, pe când prezentul nu-1 poate exprima decât combinarea ambelor teorii, 
deoarece în această clipă de tranziţie, între ce a fost şi ce va fi, spiritul nostru nu mai este 
nici «tabula rasa» şi n-are încă în cutele sale nici tezaurul tuturor adevărurilor posibile." 1 

Este concepţia epistemologică empiristă îndreptăţită în totul? Ideile ei cardinale şi 
principiile ei fundamentale sunt aşa de evident dovedite şi de certe,încât se impun fără să 
provoace reacţii critice? Să le luăm pe rând, ca să vedem în ce constă valoarea lor teoretică 
şi fundamentarea lor epistemologică. 

în ce priveşte critica empiristă a ideilor înnăscute, ea este interesantă, fireşte, dar în 
fond lipsită de obiect. Ea ar fi fost nu numai interesantă, ci şi îndreptăţită, dacă ineitatea 
ideilor ar fi fost susţinută de marii raţionalişti în forma pe care o combate Locke. Noi am 
văzut însă, când am expus doctrina raţionalistă, că ineitate nu înseamnă un număr 
determinat de idei, pe care sufletul îl aduce de-a gata când vine pe lume. Ineitate înseamnă 
dispoziţie înnăscută a sufletului pentru formarea anumitor idei. Iar că sufletul posedă 
asemenea dispoziţii înnăscute este un lucru asupra căruia astăzi, în urma atâtor cercetări, 
nu mai încape îndoială. Este de ajuns să ne gândim numai ce rol joacă ereditatea în viaţa 
organică şi, mutatis mutandis , în viaţa sufletească, pentru a ne putea da uşor seama cât de 
nejustificată este ideea fundamentală a empirismului că sufletul ar fi o tabula rasa. E fapt 
stabilit psihologic că nici chiar în actele sufleteşti cele mai elementare,în reflexe şi senzaţii, 
sufletul nu se comportă cu totul pasiv, ci, din contră, depune o activitate şi interpretează 
înlr-un anumit sens datele experienţei. E de asemenea stabilit că nu tot ceea ce se petrece 
în lumea externă este receptat de suflet, ci că totdeauna sufletul efectuează o alegere printre 
datele experienţei, manifestă preferinţă pentru unele din ele şi neglijează sau ignoră cu totul 
altele, fapt ce nu se împacă deloc cu concepţia unui suflet-oglindă, care ar reflecta pasiv şi 
cu egală indiferenţă tot ceea ce ajunge în faţa ei. Sufletul se simte solicitat, din infinitatea 
de date externe şi interne, de unele mai mult, de altele mai puţin, el are interes, practic sau 
teoretic, penlm unele, pentru altele însă nu, ceea ce dovedeşte cât de greşită este ideea 
empiristă despre pasivitatea sufletului şi cât de îndreptăţite sunt teoriile opuse, care caută 
să scoată în relief „activitatea" sufletului, „spontaneitatea" gândirii, facultatea aperceptivă 
a spiritului. Ştim cât de dificilă este opera cunoaşterii şi câte funcţiuni sufleteşti variate 
sunt necesare pentru a ajunge la cunoştinţe valabile şi veridice. Dacă sufletul ar fi o tabula 
rasa , pe care vin şi se înscriu singure senzaţiile, atunci n-ar mai fi nevoie de nici un efort şi 
de nici o operă selectivă din partea sufletului. Ceea ce în realitate nu este cazul. 

A reduce cunoştinţa la senzaţii şi a nega activitatea spiritului nu înseamnă câtuşi de 
puţin a explica şi a descrie actele cunoaşterii, ci pur şi simplu a ignora adevărata natură a 
acestor acte. Căci cunoştinţa nu stă în senzaţii, percepţii şi reprezentări, ci în operaţii ale 

1 I. Pelrovici, Studii istorico-filosofice, Ed. Casei şcoalelor, 1925, pp. 191 —193. 

gândirii, în acte de judecată, adică în acele acte în care poate fi vorba de adevăr sau fals. 
Niciodată o senzaţie, percepţie sau reprezentare nu poate pretinde că întruneşte atributul 
veracităţii. Sensibilitatea procură material pentru cunoaştere şi constituie de cele mai multe 
ori punctul de plecare pentru cunoaştere, dar cunoaştere propriu-zisă ea nu poate procura. 
Cunoaşterea cade în domeniul de activitate al gândirii,acolounde intervin operaţiile logice, 
căci aici avem aserţiuni pozifcivesau negative, adică adevăruri. 

Principiului empirist Nihilest in intellectu quod non fueritin sensu trebuie să i se 
răspundă cu aceeaşi energie cu care a dat lui Locke răspunsul Leibniz acum două veacuri 
şi mai bine: Nimic nu este în intelect care să nu fi fost în simţuri , excipe , nisi ipse 
intellectus, afară de intelectul însuşi. De la simple senzaţii,fie ele chiar pure, nu ne putem 
ridica, fără construcţii arbitrare şi forţate, la acele noţiuni pe care nici unul din simţuri şi 
nici toate împreună nu sunt în stare să ni le furnizeze, cum sunt noţiunile de identitate, 
substanţă, cauzalitate, existenţă, număr, percepţie, raţionament etc. Experienţa singură este 
mută în această privinţă, iar simţurile sunt cu totul incapabile. Atare noţiuni nu-şi pot avea 
originea în experienţă, ele şi-o au în altă parte, şi anume în intelect, gândire, raţiune sau 
cum altfel mai poate fi numită funcţiunea care le produce. Atâtea principii, apoi, care stau 
la baza ştiinţelor şi fac posibilă cunoaşterea fenomenelor nu-şi pot avea originea în 
experienţă, fiindcă experienţa este limitată, pe când principiile depăşesc experienţa reală, 
trecută şi actuală, şi se întind şi asupra experienţei posibile viitoare. Principiul constanţei 
energiei n-a putut fi scos din experienţă, fiindcă el se referă la toată experienţa, iar 
experienţa de până acum este limitată. Desigur, principiile nu plutesc în vid, ci ele se cer 
întărite, susţinute de experienţă, dar acest luciu nu trebuie interpretat în sensul că ele derivă 
din experienţă şi ar avea o origine empirică. Putem merge mai departe şi susţine că 
experienţa poate chiar sugera anumite idei, dar aceasta nu înseamnă că ideile sugerate de 
experienţă derivă din experienţă. Avem aici două lucruri esenţial deosebite, pe care avem 
datoria imperativă de a le deosebi cât cer ele însele de sever. Cunoştinţele scoase din 
experienţă pot cuprinde cel mult o generalitate empirică şi o valabilitate relativă, nu se pol 
însă în nici un caz ridica până la universalitatea apodictică şi valabilitatea absolută a 
principiilor. Locke şi Hume, dându-şi seama că posedăm două genuri de cunoştinţe din 
punctul de vedere al valabilităţii,n-au îndrăznit să deducă empiric judecăţile matematice. 
Ba Locke susţinea că morala posedă, ca şi matematica, judecăţi cu valabilitate absolută, 
ca, de pildă, judecata: Crima merită să fie pedepsită, care este după el valabilă, chiar dacă 
nu s-ar săvârşi nici o crimă sau chiar dacă nici una n-ar fi pedepsită. 

Dar apoi se pune întrebarea, dacă nu chiar cea mai dificilă, în tot cazul una dintre 
cele mai dificile: ce înţelegem şi ce trebuie să înţelegem prin experienţă? Este noţiunea de 
experienţă aşa de clară, de distinctă, de evidentă, încât ar fi de prisos să mai insistăm asupra 
ei? Este în adevăr noţiunea de experienţă aşa de simplă, aşa de indecompozabilă, cum o 
prezintă empiriştii? Empiriştii reduc totul la experienţă şi deduc totul din experienţă, dar 
fără să supună unui aprofundat şi sistematic examen critic noţiunea de experienţă. Ceea ce 
nu trebuie să trecem cu vederea e faptul că ideea de experienţă pe care o au empiriştii şi de 
la care pornesc ei este ideea naivă de experienţă. în realitate însă, noţiunea de experienţă 
este cu mult mai complicată şi prezintă o multiplicitate de sensuri, asupra cărora empiriştii 
nu găsesc de cuviinţă să se oprească. Noi căpătăm desigur despre lucrurile sensibile 

cunoştinţe pe bază de percepţii. Dacă am, de pildă, în faţa mea un obiect, să zicem o 
călimară, eu iau cunoştinţă de calităţile ei cu ajutorul diferitelor mele simţuri, cu ajutorul 
percepţiilor. Percep că este de stfclă, că este grea, că e plină pe jumătate cu cerneală neagră, 
că are o formă cubică etc.; eu aflu deci pe cale perceptivă despre călimară atâtea însuşiri, 
în acest proces cognitiv simţurile singure sunt totul, dar sunt ele singure suficiente? Iată o 
întrebare căreia cercetările psihologice îi dau un răspuns hotărât negativ. în orice act 
perceptiv cât de elementar se amestecă factori intelectivi, intervin — de ce? — pentru a 
organiza elementele furnizate de simţuri. Eu gândesc obiectul din faţa mea ca fiind un lucru 
şi acest un nu este un produs al senzaţiilor, el nu este perceput de un simţ special ca fiind 
ceva diferit de însuşirile sensibile ale lucrului. Mai mult: eu gândesc obiectul din faţă mea 
ca pe un Jucru f şi iarăşi, lucrul nu este perceput de un simţ special ca fiind ceva diferit şi 
independent de însuşirile sensibile ale lucrului. Ce sunt atunci un şi lucru , aceste elemente 
pe care nu ni le furnizează nici un simţ, dar pe care noi totuşi le gândim când cunoaştem 
obiectul? Sunt noţiunile de unitate şi substanţă , cu ajutorul cărora cunoştinţa noastră 
organizează datele sensibile. Fără aceşti factori, pe care-i numim intelecti vi, fiindcă provin 
din intelect, şi îndeplinesc funcţii de organizare, datele simţurilor ar sta unele lângă altele 
ca nişte fire de nisip, pe care varul stins nu le-a unit încă într-un tot. Credinţa că senzaţiile 
singure pot da cunoştinţe se bazează pe o iluzie, anume pe f aptul că mişcându-se, în genere 
într-un mediu de fenomene cunoscute sau înrudit cu cele cunoscute procesul cognitiv se 
petrece cu o viteză, cu o uşurinţă şi dispensându-se de orice efort al gândirii, încât ne 
trezeşte impresia că gândirea nu este deloc prezentă. Ceea ce nu este decât o eroare,pe care 
o putem constata ca atare de îndată ce ne îndreptăm gândirea la lucruri neîntâlnite,rare şi 
complicate: atunci abia ne dăm seama de rolul gândirii în actul cunoaşterii. în percepţiile 
despre obiectele curente se amestecă fără să observăm urme ale judecăţilor anterioare, care 
ajută la determinarea cognitivă a acestor obiecte. 

încercarea de a deriva principiile logice din experienţă şi a le baza pe experienţă 
este de asemenea zadarnică. Când J. St. Mill susţine că principiul contradicţiei îşi are 
geneza în faptul că „credinţa şi necredinţa sunt două stări sufleteşti deosebite**, care nu pot 
coexista şi care se exclud reciproc, precum şi în faptele oferite de experienţa externă, că 
lumină şi întuneric, zgomot şi linişte, egalitate şi inegalitate, simultaneitate şi succesiune 
sunt fenomene ce se exclud reciproc, şi că el este rezultatul generalizării inductive, 
gânditorul englez în realitate nu întemeiază, ci distruge acest principiu. în faţa unei 
asemenea încercări, întrebările pe care le pune Husserl sunt cum nu se poate mai legitime. 
Faptele pe care le enumeră Mill sunt în adevăr aşa de clare şi de precise ca să suporte 
exactitatea şi valabilitatea absolută a principiului contradicţiei? Afirmaţia că principiul 
contradicţiei e valabil din cauză că fapte sufleteşti opuse nu pot coexista are valoare de 
lege? De lege universal valabilă? Care sunt inducţiile psihologice pe care le-a făcut Mill 
ca să stabilească o asemenea lege? S-au făcut cercetări ca să se vadă dacă nu există cumva 
oameni care cred în acelaşi timp lucruri opuse? Dacă acest lucru nu e posibil la alienaţi, în 
stare de hipnoză, în delir? Dacă nu se întâlneşte cumva la animale? Iar dacă empiriştii, 
spune Husserl, ar răspunde la aceste întrebări, că ei înţeleg să-şi sprijine legea pe fapte 
observate la omul normal şi la gândirea lui normală, atunci s-ar pune întrebarea: ce 
înseamnă „om normal** şi „gândire normală**? Sunt aceste noţiuni aşa de clare şi de precise 

încât să nu mai necesite nici o analiză? A încerca deci să întemeiezi principiile logice pe 
experienţă cu ajutorul inducţiei echivalează în fapt cu distrugerea apodicticităţii lor, a 
valabilităţii lor absolute. Principiile logice, care suntprincipiii originare, ar fi transformate 
în acest caz în nişte principii derivate, cu o valabilitate empirică, relativă. Empiriştii, în 
tendinţa lor de a întemeia totul pe experienţă, confundă, când e vorba de principiile logice, 
lucruri principial eterogene. „Evidenţă şi convingere oarbă, generalitate exactă şi 
generalitate empirică, incompatibilitate logică a judecăţilor (Sachverhalte) şi 
incompatibilitate psihologică a actelor de credinţă, deci a nu putea fi împreună adevărat 
(Nicht-zusammen-wahrsein-konnen) şi a nu putea crede în acelaşi timp (Nicht-zugleich- 
glauben-konnen) sunt pentru el unul şi acelaşi lucru Şi atunci e clar că în asemenea 
condiţii principiile,în loc să iasă întărite, ies, din contră, diminuate, că pretinsa întemeiere 
empiristă, în loc să le salveze valabilitatea, dimpotrivă, le-o distruge. Căci, bazate pe 
experienţă, ele pot să se înfăţişeze mâine altfel decât sunt astăzi, având o valabilitate 
relativă, ele pot să fie valabile pentru noi, oamenii, dar să nu fie valabile pentru alte specii 
de fiinţe. Adevărul ar fi în cazul acesta el însuşi relativ, adevărul de astăzi şi de aici fiind 
eroare mâine şi dincolo, şi viceversa, ideea care pentru noi, oamenii, ar fi adevărată, ar fi 
pentru alte specii de fiinţe falsă ori absurdă. Principiile logice nu sunt scoase din experienţă 
şi nu pot fi dovedite cu ajutorul experienţei, ci tocmai dimpotrivă: în orice determinare 
teoretică a experienţei, valabilitatea principiilor logice este presupusă şi recunoscută. Noi 
n-am putea purcede la determinarea teoretică a experienţei şi n-am putea face absolut nici 
un pas în această determinare, dacă am refuza să recunoaştem sau numai ne-am îndoi de 
valabilitatea principiilor logice. Nici chiar tăgăduirea valabilităţii principiilor logice nu este 
posibilă decât tot cu recunoaşterea valabilităţii acestor principii, încât gânditorii care au 
încercat să facă acest lucru n-au izbutit să facă altceva prin încercările lor decât să deştepte 
imaginea omului care vrea să sară peste propria-i umbră. Este exact însă că^ dacă principiile 
logice nu derivă, în ceea ce priveşte necesitatea şi universalitatea lor, din ^xperienţă, ele 
totuşi pot deveni conştiente pentru individ prin faptul că acesta le aplică latxperienţă, ele 
capătă o mai mare stringenţă subiectivă, dacă sunt tot mai mult şi tot mai bine aplicate la 
experienţă. 

Raţionamentul inductiv, din care Mill vrea să facă mijlocul exclusiv pentru 
dobândirea oricărei cunoştinţe, nu se dovedeşte a fi în câmpul cercetărilor ştiinţifice de 
importanţa pe care i-o acordă gânditorul englez. Dacă în unele ştiinţe şi în unele cazuri este 
nevoie de o observare mai îndelungată a mai multor fapte similare,în alte ştiinţe şi în alte 
cazuri nu este nevoie de o astfel de observare. Câte adevăruri ştiinţifice dintre cele mai 
importante n-au fost descoperite datorită observării unui singur fapt, care a avut însă danii 
de a Irezi în mintea omului de ştiinţă o idee, adică o ipoteză, pe care observările ulterioare 
n-au făcut altceva decât s-o confirme! Experimentul, cunoscut îndeobşte ca fiind de o 
eficacitate teoretică de mâna întâi, nu presupune totuşi în chip necesar raţionamentul 
inductiv ca vehicul logic. Un exemplu ar lămuri poate şi mai bine ceea ce vrem să spunem. 
Principiul gravitaţiei, cu ajutorul căruia ne explicăm atâtea fenomene cosmice, n-a fost 
stabilit pe bază de observaţii ale unor fenomene particulare, n-a fost indus din aceste 

1 E. Husserl, Logische Untersuchungen , Bd. 1,2 Aufl., 105. 

observaţii, ci el s-a prezentat spiritului lui Newton ca o idee ipotetică, pe care observaţiile 
anumitor fenomene particulare au venit s-o confirme. Galilei ne informează de asemenea 
că el a descoperit legea căderii corpurilor grele cu ajutorul raţiunii şi că a verificat-o apoi 
cu ajutorul experienţei. Atâtea alte exemple de acest gen s-ar putea da încă. Chiar şi în 
ştiinţele de pură observaţie, spiritul nu se comportă pasiv, el pune întrebări naturii şi 
aşteaptă răspunsuri, el face observaţii condus de anumite idei şi urmărind anumite ţinte. 
Spiritul intervine deci activ în observarea fenomenelor, anticipează asupra lucrurilor, el 
este spontan şi productiv. 

Am văzut cum Hume, analizând noţiunea de determinare cauzală, îi găseşte 
explicaţia în experienţa internă, în asociere, în obişnuinţă, într-un act de credinţă, explicaţie 
pe care el însuşi o socoate insuficientă ca să întemeieze noţiunea de cauzalitate şi, din 
această pricină, o numeşte „sceptică". Hume avea desigur dreptate: experienţa nu poate 
întemeia ideea de cauzalitate, căci raporturile cauzale, determinarea cauzală însăşi, nu pot 
fl percepute. 

Şi chiar dacă ar putea fi percepute, aceasta n-ar însemna mare lucru, căci atunci ar 
însemna că se bazează pe experienţă şi experienţa nu poate duce la necesitatea şi 
universalitatea determinării cauzale. Şi totuşi, determinarea cauzală se află la baza tuturor 
investigaţiilor noastre despre fenomene reale, dându-ne posibilitatea să ajungem la legi şi 
să aprofundăm tot mai mult natura acestor fenomene. Cum e cu putinţă acest lucru? 
Datorită faptului că ideea cauzalităţii este un principiu a priori. Că orice schimbare are o 
cauză şi că aceleaşi cauze produc în aceleaşi condiţii aceleaşi efecte, e un principiu care 
depăşeşte orice experienţă şi tocmai de aceasta nu poate fi scos din experienţă. „în 
anticiparea viitorului se află mai mult decât o simplă necesitate psihologică sau biologică, 
ea are semnificare logică şi obiectivă, fiindcă fără ea nu este posibil conexul experienţei. 
Prin simpla repetare a observării unei succesiuni, aceasta nu devine o determinare a unuia 
din altul sau a unuia de către altul, care se află în cauzalitate, gândit prin raţiunea de 
cauzalitate. Făcând abstracţie de faptul că geneza asocierii şi a obişnuinţei, precum şi a 
«credinţei» şi a sentimentului de aşteptare ce se bazează pe ea, presupune, cel puţin pentru 
psihologie, valabilitatea cauzalităţii, a lui ceva determinat de altceva, repetarea nu e 
îndestulătoare pentru formarea noţiunii de cauzalitate, prin care ea este, desigur, adusă la 
o aplicare mai uşoară şi mai sigură, însă nu întotdeauna demnă de încredere, dar chiar 
adesea într-o singură succesiune ea îşi poate avea criteriul său de aplicare." 1 Deşi aprioric, 
principiul cauzalităţii este aplicabil la experienţă şi vizează totdeauna realitatea. Nici un 
fenomen real, susceptibil de a fl cunoscut, nu se sustrage valabilităţii acestui principiu. 
Principiul cauzalităţii are, după cum vom vedea 1 a Kant, o semnificare transcendentală. 

Nejustificată este şi tendinţa empiristă de a deriva obiectele matematice, după cum 
am văzut că a încercat să facă J. St. Mill, din experienţă. Este, în adevăr, mai presus de orice 
îndoială că noi învăţăm să numărăm recurgând la obiectele sensibile, altminteri spus, 
experienţa externă, cu muMplitudineaei de lucmri,ne ajută în sforţările de a degaja raţional 
unităţile numerice şi obiectele geometrice. Acesta e un luciu prea cunoscut oricui ca să mai 
merite să ne oprim asupra lui. Dar dacă învăţăm operaţiile matematice elementare, 

1 R. Eisler, Erkenntnistheorie , Dritte Aufl., pp. 111 —112. 



folosindu-ne pentru aceasta de lucrurile din experienţă, nu înseamnă numaidecât că 
operaţiile acestea decurg din experienţă. Mai mult, experienţa ne poate sugera idei , dar a 
fi sugerat de către experienţă nu înseamnă a fi derivat din experienţă. Oricât de dezvoltată 
ar fi posibilitatea noastră de abstractizare şi de generalizare, totuşi noi nu am putea ajunge 
niciodată la exactitatea precisă şi la determinarea absolută a obiectelor matematice. Căci 
experienţa nu poate învinge vagul şi aproximativul, bazat pe ele, spiritul nu poate ajunge 
la necesar şi apodictic. în înţelegerea aportului experienţei şi a rolului pe care-1 joacă 
spiritul în judecăţile matematice este cât nu se poate de semnificativ cazul lui Blaise Pascal, 
înzestrat cu aptitudini excepţionale pentru ştiinţe. Pascal nu este totuşi iniţiat de timpuriu, 
cum îl recomandau aptitudinile, de către tatăl său în ştiinţele matematice, de teamă ca nu 
cumva, absorbit prea mult de acestea, să neglijeze pe celelalte. Tatăl ascunde cărţile de 
matematică ce se aflau în biblioteca sa pentru ca micul Blaise să nu le găsească; de 
asemenea evită să discute probleme de matematică în faţa copilului. Şi totuşi acestui copil, 
care nu avea atunci decât 12 ani, i-a f ost de ajuns ca tatăl său, la întrebarea pe care i-a pus-o, 
să-i răspundă că geometria este ştiinţa de a face figuri corecte şi a descoperi proporţiile între 
ele, pentm ca singur să înceapă a face cu cărbunele diferite figuri pe duşumea şi a căuta să 
descopere proporţiile dintre ele. Cum nu avea nici o carte la îndemână, el nu cunoştea 
numele figurilor şi nici definiţiile lor, fiind astfel silit să le dea singur atât numele cât şi 
definiţiile respective. El a trecut apoi la axiome, pe care iarăşi le-a creat singur, şi la 
demonstraţii perfecte, ajungând fără ajutorul nimănui până la propoziţia 32 din prima carte 
a lui Euclid. Experienţa să fi fost aici planul în care s-a mişcat Pascal, experienţa să fi fost 
pârghia progresului cognitiv de care dă dovadă spiritul genialului copil? Şi care experienţă? 

Dacă toate aceste critici, precum şi altele ce s-ar mai putea eventual aduce, sunt 
întemeiate, nu trebuie totuşi să uităm foloasele atât istorice cât şi teoretice ale empirismului. 

Marele folos istoric constă în aceea că a reacţionat puternic împotriva raţionalismului, care 

\ 

îşi uitase obligaţia vitală de a ţine seamă de realitate, de lumea concretă. Iâr marele folos 
teoretic,peste care nu se poate trece, este că a concentrat preocupările asupra cunoştinţei 
atrăgând în special atenţia asupra originilor şi diferitelor ei grade, aducând contribuţii foarte 
importante la problema cunoaşterii. El a dat impuls unor cercetări dintre cele mai 
interesante, făcând posibilă şi apariţia criticismului. 

CRITICISMUL 


Orice cunoştinţă derivă din experienţă, afirmă empirismul; orice cunoştinţă 
universală şi necesară îşi are originea în raţiune, susţine raţionalismul; iată cele două soluţii 
asupra originilor şi valorii cunoştinţei care păreau ireductibil opuse şi ireconciliabile. Două 
soluţii, dintre care nici una nu era însă satisfăcătoare. Căci empirismul păstra, ce-i drept, 
contactul intim cu realitatea, dar, în schimb, nu putea explica valabilitatea universală a 
cunoştinţei; raţionalismul oferea drumul spre cunoştinţe universale şi necesare, dar spre 
nişte cunoştinţe universale şi necesare pur formale, care pierdeau orice legătură cu 
realitatea. Empirismul era obiectual, dar relativist, raţionalismul era absolut, dar formalist: 
o situaţie cât se poate de tragică, şi căreia s-ar fi părut că nu i se poate găsi o ieşire. Nu se 
putea trage de pe urma acestui fapt concluzia că spiritul omenesc este incapabil să cunoască 
aprioric realitatea, că el nu este în stare decât de cunoştinţe empirice, aţiroxmxative, despre 
realitate? Că trebuie să renunţe pentru totdeauna la fantoma cunoştinţelor apriorice? Că 
între formele raţiunii şi conţinutul experienţei există o incongruenţă, care niciodată nu va 
putea fi învinsă? Este infinit probabil că empirismul ar fi câştigat de partea sa şi spiritele 
cele mai rebele, dacă n-ar fi existat un fapt peste care nu se putea trece: ştiinţele matematice 
şi ştiinţele matematice ale naturii, adică mecanica şi fizica. Aprioritatea judecăţilor 
matematice era aşa de evidentă, încât chiar Locke şi Hume le-au recunoscut-o; iar 
aprioritatea judecăţilor stabilite de mecanică şi fizică, şi anume de partea pură a acestor 
ştiinţe era, cel puţin de la Newton înainte, foarte greu de tăgăduit. Motiv suficient de 
puternic nu numai de a nu renunţa la aprioritatea cunoştinţelor, dar totodată şi îmbietor 
pentru întrebarea: cum sunt posibile aceste ştiinţe, care conţin cunoştinţe apriorice? 
întrebare al cărei răspuns va constitui nu numai justificarea principială a acestor ştiinţe, dar 
care va hotărî în acelaşi timp şi de soarta metafizicii, a acestei pretinse ştiinţe ce vrea să dea 
o explicaţie raţională, apriorică, fără rest, despre univers. întrebarea aceasta şi-a pus-o Kant, 
iar răspunsul dat de el şi concretizat în Critica raţiunii pure constituie unul din evenimentele 


cele mai de seamă din istoria gândirii omeneşti, 
demonstra. împotriva modului de a 

demonstreze, iarăşi împotriva modului tradiţional de a gândi, că aprioritatea nu este numai 
un atribut al judecăţii analitice, cum credea bunăoară Hume, ci că aprioritatea se întâlneşte 
şi la anumite judecăţi sintetice şi că ceea ce formează structura de ştiinţificitate a ştiinţelor 
matematice şi a ştiinţelor matematice ale naturii sunt tocmai judecăţile sintetice de natură 
apriorică. Dar aceste lucruri nu erau posibile decât printr-o revoluţionare radicală a chipului 
tradiţional de a gândi, care cu drept cuvânt merită să fie numită genială. Ispitit de încercările 
făcute în fizică înainte de el, încercări care constau în aceea că fizicienii nu s-au mulţumit 
să asculte ceea ce natura binevoia să le spună, ci au început să-i pună întrebări şi s-o silească 
să răspundă la întrebările puse, cum a făcut Galilei, care „lăsă sferele sale să ruleze pe 
planul înclinat cu o greutate aleasă de el însuşi 4 *, sau Toricelli, „care lăsă aerul săsusţină o 
greutate pe care el şi-o gândi mai dinainte egală unei coloane de apă cunoscută lui 44 , ori 
Stahl, care „transformă metalele în var şi varul iarăşi în metal, sustrăgându-le şi restituin- 
du-le ceva 44 , Kant socoti că o operaţie analoagăeste necesară şi în domeniul cunoştinţei. 
Atât empiriştii cât şi raţionaliştii presupuneau ca ceva de la sine înţeles şi care nu mai merită 
să fie discutat faptul că, penlru a cunoaşte lucrurile, trebuie să ne orientăm după ele. Dar 
dacă pentru empirişti, care nu recunosc cunoştinţe apriorice, o asemenea credinţă nu 
implică nici o dificultate, pentru raţionalişti, reprezentanţi ai apriorismului, dimpotrivă, ea 
aduce cu sine, potrivit lui Kant, greutăţi absolut de neînvins. Căci dacă în cunoaşterea 
lucrurilor ne orientăm după ele, e de neconceput cum am putea avea cunoştinţe apriorice 
despre ele. Orientându-ne după lucruri, înseamnă că noi suntem constrânşi să primim ceea 
ce lucrurile ne dau, că suntem într-o atitudine pasivă şi nu putem avea de la ele decât 
cunoştinţe empirice. în orice caz, încercarea pe care au făcut-o atâţia gânditori de a se 
îndrepta după lucruri şi de a cunoaşte ceva a priori prin concepte despre ele, şi anume ceva 
care să îmbogăţească cunoştinţa, s-a dovedit, după Kant, zadarnică. De ce nu s-ar încerca 
atunci şi în domeniul cunoştinţei ceea ce au făcut fizicienii în domeniul lor, un experiment 
care, pornind de la un alt fel de a gândi lucrurile, să silească natura să răspundă la întrebările 
puse? Când Copemic, spune Kant, a constatat că nu poate explica mişcările aştrilor dacă 
presupune pe spectator imobil şi armata de stele că se mişcă în jurul lui, el s-a gândit dacă 
mişcările aştrilor nu s-ar putea explica mai bine presupunând că spectatorul se învârte şi că 
stelele stau pe loc. Această idee ipotetică, care la început ar fi părut oricui neverosimilă, 
s-a dovedit a fi întemeiată şi explicativă. Ce ar fi dacă şi cu problema cunoştinţei s-ar 
proceda la fel ? Adică în loc de a lăsa subiectul cunoscător să se orienteze după lucruri, să 
se presupună, dimpotrivă, că lucrurile se orientează după subiectul cunoscător şi că se 
supun legislaţiei acestuia? în acest caz, se poate foarte bine concepe cum sunt posibile 
cunoştinţele a priori despre lucruri: ele sunt posibile din cauză că subiectul este legislator 
şi că în el se află condiţiile universale şi necesare ale oricărei cunoştinţe valabile. Avem 
aici, precum vedem, o totală răsturnare a problemei, o idee profundă şi uluitoare care 
revoluţionează gândirea filosofică. E ceea ce a fost numit şi se cunoaşte sub numele de 
„revoluţie copemicană 44 . 

Dar înainte de a vedea cum îşi întemeiază Kant teoria lui epistemologică şi cum 
demonstrează el posibilitatea cunoştinţei, e bine să stabilim din capul locului sensul câtorva 
noţiuni fundamentale din teoria lui, noţiuni care au dat naştere la multe discuţii şi la 
interpretări cât nu se poate mai greşite. Pentru aceasta este de vină, trebuie s-o recunoaştem. 

Kant însuşi, care, prin determinarea cam laxă a unor noţiuni, a dat prilejul unor astfel de 
interpretări. Dar în cea mai mare parte sunt de vină interpreţii, care adeseori n-au ţinut 
seamă nici de litera şi nici de spiritul filosofiei kantiene. Ceea ce izbeşte din primul moment 
în această filosofie si ceea ce este cu adevărat nou într-însa este caracterul ei transcendental. 
Filosof ia kantiană este si vrea să fie o filosofie transcendentală. Dar ce înseamnă 
transcendental? Nu există litere suficient de groase care să scoată cât trebuie în relief şi 
linie în stare să sublinieze îndeajuns sensul imprimat de Kant termenului de transcendental. 
Acest termen are nu o semnificaţie metafizică, ci una epistemologică. El nu trebuie prin 
urmare confundat cu termenul de transcendent. Termenul de transcendental nu se referă ca 

0 

acela de transcendent, la ceea ce depăşeşte lumea reală a simţurilor, la ceea ce este dincolo 

de experienţa sensibilă, la supraempiric, imuabil şi etern, la imperiul lucrurilor în sine, ci 

la ceva cu mult mai modest, dar, totuşi,foarte important: la anumiţi factori constitutivi ai 

cunoştinţei, la factorii apriorici ai acesteia. Filosofia kantiană este o filosofie 

transcendentală fiindcă urmăreşte să stabilească factorii apriorici şi să determine rolul 

acestor factori la constituirea cunoştinţei. Şi transcendentală poate fi numită orice cercetare 

care urmăreşte acest lucru. Termenul transcendental nu este identic nici cu termenul de 

a priori , nici cu acela de cunoştinţă a priori. Arătarea şi demonstrarea „posibilităţii cunoştin- 

* 

ţei apriorice 44 esle transcendentală, dar cunoştinţa apriorică ea însăşi nu poate fi numită 
transcendentală. „Transcendentală este deci numai cunoştinţa asupra cunoştinţelor a priori; 
numai cunoştinţa că acestea nu pot fi de origine empirică şi posibilitatea prin care ele totuşi 
se raportează a priori la obiectele experienţei poate fi numită transcendentală, deci nu 
aprioricul ca atare, ci condiţia posibilităţii a priori este transcendentală. 441 Iar „un principiu 
transcendental este acela, spune Kant, prin care este reprezentată condiţia universală 
a priori datorită numai căreia lucrurile pot deveni obiecte ale cunoştinţei noastre în genere. 44 
Sau ceva mai clar: „Un principiu este transcendental, întrucât el este condiţia posibilităţii 
a ceva real“ 1 2 , prin posibilitate înţelegându-se, cum vom vedea mai târziu, nu^posibilitatea 
reală, existenţială, faptică, ci cea logică, epistemologică —, posibilitatea teoretică. O 
încercare transcendentală presupune însă şi o metodă corespunzătoare, un procedeu 
investigativ transcendental. „Metoda transcendentală este acel procedeu cu ajutorul căruia, 
plecând de la realitatea obiectului, se conchid condiţiile posibilităţii lui“ 3 , metodă pe care 
Imm. Kant a descoperit-o şi aplicat-o, iar reprezentanţii şcolilor neokantiene au 
aprofundat-o, au determinat-o şi au perfecţionat-o. Metoda transcendentală este ireductibil 
opusă metodei genetice, psihologice. Aceasta din urmă priveşte, când este vorba de 
cunoştinţă, actele sufleteşti care stau la baza cunoştinţei ca pe nişte fapte reale deopotrivă 
de necesare, fie că este vorba de eroare sau de adevăr; ca pe nişte fenomene ce se supun 
deopotrivă, indiferent de conţinutul lor ideal, legilor psihologice. De aceea problemele care 
formează obiectul metodei genetice nu pot fi decât probleme de fapt. Din contră, metoda 
transcendentală nu vizează realul, ci condiţiile universale şi necesare ale posibilităţii 
realului, obiectul metodei transcendentale nu-1 formează probleme de fapt, ci probleme de 

1 Bruno Bauch. Imm. Kant , Zweite Aufl., p. 130 

2 Nicolai Haitniann, Systematische Methode, „Logos* 4 ,1912,p. 125. 

3 Nicolai Hartmann, ibid., p. 125. 

drept, factorii apriorici ai cunoştinţei valabile, prin care realul este determinat ca real. O 
deosebire de scopuri şi de preocupări, decât care mai mare alta nu poate fi şi care totuşi de 
mulţi gânditori este trecută cu vederea. Pentru aceştia se pare că Imm. Kant n-a existat încă. 
Ei cred că este suficient să arăţi geneza unui act de cunoaştere şi felul cum decurge el ca 
fapt psihologic pentru a avea o dată cu aceasta şi îndreptăţirea lui. Ei confundă, cu alte 
cuvinte, explicarea cu justificarea, quaestio facri cu quaestio juris. Poate că, pentru a risipi 
orice urmă de îndoială asupra acestei deosebiri, un mic exemplu n-ar fi de prisos. Să 
presupunem că un individ intră prin efracţie într-o casă şi fură de acolo o seamă de lucruri 
de preţ. Şi să admitem că poliţia, anunţată, întreprinde, împreună cu Parchetul, cercetări 
asidue şi descoperă în cele din urmă pe răufăcător. Se stabileşte, să zicem, că, înarmat cu 
un passe-partout şi o lampă electrică de buzunar, a aşteptat în seara respectivă afară în 
stradă până când stăpânii au plecat la gară şi servitorii s-au culcat, intrând apoi înăuntru. 
Că aici, folosindu-se de lampa de buzunar, a stat două ore, cotrobăind peste tot, până când 
a dat de obiectele de valoare, pe care le-a luat şi apoi a plecat. Acestea sunt faptele, pe care 
Parchetul le-a stabilit punct cu punct, în toate amănuntele lor. Până aici, avem o simplă 
quaestio fac ti, foarte importantă desigur, dar care nu pune capăt întâmplării. Căci de aici 
înainte se pune o altă problemă, nu mai puţin importantă decât cea dintâi, care de asemenea 
se cere imperios rezolvată, se pune quaestio juris. Cum trebuie calificată fapta? în ce articol 
din Codul penal se încadrează? Ce sancţiuni sunt prevăzute pentru o asemenea faptă? 
Merită făptuitorul circumstanţe atenuante? Această deosebire care se face în drept între a 
privi lucrurile din punctul de vedere al faptelor şi a le privi din punctul de vedere al 
dreptului este tot atât de necesar să fie făcută şi în f ilosofie. Iar marele merit de a fi făcut 
pentru prima oară această deosebire principială cu o adâncă pătrundere şi în domeniul 
filosofiei revine, fără discuţie, lui Kant. 

Un alt termen căruia Kant i-a impregnat un sens determinat, dar foarte adesea greşit 
înţeles, este acela de a priori. Kant nu înţelege prin a priori cunoaşterea lucrurilor din 
cauzele lor. El nu înţelege prin a priori însă nici ceva înnăscut, o sumă de cunoştinţe pe care 
sufletul le-ar aduce cu sine prin faptul însuşi al naşterii. Kant nu împărtăşeşte prin urmare 
nici sensul ontologic al lui a priori , sens care-şi are originea istorică la Aristotel şi se 
menţine până în timpurile modeme, nici sensul psihologic de înnăscut, sens care apare în 
timpurile modeme şi care a reuşit să ajungă până în zilele noastre, cu toată opoziţia lui Kant 
şi a neokantienilor. A priori are la Kant o semnificaţie strict epistemologică. El desemnează 
ceea ce este independent de experienţă, ceea ce, deşi independent de experienţă, se 
raportează totuşi la experienţă, o determină şi o condiţionează, ceea ce este universal şi 
necesar în cunoştinţă, adică în formele ei, precum şi cunoştinţele universale şi necesare cât 
şi principiile care fac posibilă cunoaşterea experienţei. De aceea interpretările generic- 
psihologice date noţiunii kantiene de a priori sunt cu totul nefundate. Noţiunea kantiană de 
a priori nu este distrusă, dacă se dovedeşte cu date, psihologice că spaţiul şi timpul, 
bunăoară, care, cum vom vedea, sunt fonne ale sensibilităţii,au o origine empirică şi o 
dezvoltare în timp. Dar această noţiune nu iese nici întărită, dacă se demonstrează că spaţiul 
şi timpul împreună cu categoriile sunt fonne înnăscute, dispoziţii ereditare ale speciei homo 
sapiens. Căci aprioritatea kantiană nu are nimic de-a face cu ineitatea. Astfel s-ar putea face 
încercarea, şi s-a şi făcut, de a demonstra cum iau naştere la un copil intuiţia de timp şi cea 

de spaţiu, şi cum evoluează ele, cum aceste intuiţii sunt în funcţie de experienţa individuală 
şi de cea socială. Tot aşa s-ar putea face încercarea, care şi ea s-a făcut, de a demonstra că 
spaţiul şi timpul sunt intuiţii înnăscute, forme ereditare ale conştiinţei noastre. De pe urma 
primei încercări, concepţia kantiană n-ar pierde nimic; de pe urma celei de a doua, ea n-ar 
câştiga nimic; căci ambele aceste încercări urmăresc originea în înţelesul psihologic a 
intuiţiilor de spaţiu şi timp, ele au preocupări genetic psihologice. Intenţiile lui Kant sunt 
însă de cu totul altă natură. Ceea ce-1 preocupă pe el sunt condiţiile care fac posibilă 
cunoştinţa valabilă în genere, indiferent de ce origine sunt, din punct de vedere psihologic, 
aceste condiţii. Preocuparea lui Kant este de natură strict epistemologică. Problema 
originilor psihologice ale factorilor apriorici ai cunoştinţei este cu totul irelevantă pentru 
dezlegarea problemei apriorităţii. Mai mult chiar, amestecarea consideraţiilor de natură 
genetic-psihologică în dezbaterea problemei cunoştinţei în genere îngreuiază înţelegerea 
strict epistemologică a problemei şi tulbură neînchipuit de mult dezlegarea ei 
epistemologică. „Critica, spune Kant însuşi, nu îngăduie hotărât reprezentări înnăscute; pe 
toate... ea le acceptă ca dobândite. Există însă şi o dobândire originară". Completând 
această idee a lui Kant, Eisler spune: „înnăscută este numai capacitatea de a produce 
noţiuni a priori la ocazionarea experienţei, nu vreo noţiune oarecare însăşi.* 4 

O altă noţiune care merită de asemenea să fie cunoscută înainte de a pătrunde în 
conţinutul concepţiei lui Kant este aceea de posibilitate , noţiune care revine mereu în 
Critica raţiunii pure. Ce înţelege Kant când vorbeşte de „posibilitatea 44 judecăţilor sintetice 
a priori , de „posibilitatea" ştiinţelor matematice şi a ştiinţelor matematice ale naturii, de 
„posibilitatea" metafizicii ca ştiinţă, de „posibilitatea" experienţei? „Posibilitate" şi 
„posibil" sunt termeni pe care Kant îi preia de la leibnizianul Christian Wolf. „Cel mai mare 
dintre toţi filosofii dogmatici", cum îl numeşte Kant pe Wolf, determină filosof ia drept 
„ştiinţa lucrurilor posibile, întrucât ele sunt posibile". Prin posibilitate, dogmaticul Wolf 
înţelege gândibilitate: un lucru e posibil când poate fi gândit. Posibilitate ^ste tot una cu 
lipsa de contradicţie. Posibilitatea lucrurilor nu înseamnă „un bun plac subiectiv, de a ne 
reprezenta lucruri sau şi de a nu ni le reprezenta, de a face supoziţii asupra lucrurilor, de a 
judeca problematic asupra lor. Posibilitate nu înseamnă nici facultatea lucrurilor de a fi, 
nici capacitatea noastră de a ne reprezenta lucrurile. Posibilitate este suma gândibilului la 
obiect, nu forţa gândirii în subiect; posibilul înseamnă ceea ce corespunde în lucruri 
gândirii noastre, iar nu însăşi facultatea noastră de gândire; el priveşte structura logică a 
obiectelor, nu capacitatea logică a omului. Pe scurt, termenul posibilitate nu trebuie 
conceput psihologic şi subiectiv, ci logic şi, de aceea, obiectiv. Exact aceeaşi noţiune de 
posibilitate a menţinut-o şi Kant. Cercetarea lui se sprijină pe „posibilitatea experienţei". 
„Cea mai înaltă întrebare a filosofiei transcendentale este: cum e posibilă experienţa? 
Posibilitatea experienţei este principiul cunoştinţei obiective a priori , a cognoscibilităţii 
lucrurilor prin noţiuni. S-ar înţelege Kant cu totul greşit, dacă s-ar înţelege [la el] prin 
această posibilitate facultatea noastră de a dobândi experienţă, dacă s-ar concepe 
posibilitatea antropologic, ca aptitudinea omului pentru experienţă şi nu logic, ca noţiune 
a experienţei. La Kant nu este vorba de cauzele genetice ale experienţei, ci de raţiunile ei 
de cunoaştere, e vorba de ceea ce e gândit în noţiunea de experienţă. Empiricul, în genere, 
comunul experienţei exteme şi interne, pe scurt noţionalul experienţei este fundamental 

cercetării lui. 4 * 1 în această determinare a noţiunii de posibilitate stă totodată şi enorma 
deosebire dintre criticismul kantian şi dogmatismul raţionalist. Căci în vreme ce 
dogmatismul raţionalist vorbeşte despre „posibilitatea lucrurilor 44 , închipuindu-şi că 
gândibilitatea lucrurilor este totuna cu cognoscibilitatea lor, criticismul kantian vorbeşte 
despre „posibilitatea experienţei lucrurilor 44 , prin aceasta înţelegând că gândirea singură 
nu este suficientă spre a ne da cunoştinţe, ci că mai e nevoie de un alt factor, la care trebuie 
să se raporteze gândirea, pentru a duce la cunoştinţe obiective. „Gândibilitatea este, ce-i 
drept, spune tot Riehl, criteriul pozitiv al cunoştinţei logice, însă numai un criteriu negativ, 
o condiţie indispensabilă a cunoştinţei faptice. De aceea lucrurile nu pot fi niciodată 
cunoscute direct numai prin noţiuni. La posibilitatea gândirii lor trebuie să se adauge 
posibilitatea intuiţiei lor; cunoştinţa izvorăşte din unirea noţiunii cu intuiţia. 4 * 2 

Lămurirea preliminară a acestor noţiuni ne va îngădui să înţelegem, mai pregătiţi, 
teoria criticistă. 

Ceea ce izbeşte la Kant, din capul locului, este încercarea de a arăta că simţurile sunt 
absolut necesare şi indispensabile în orice cunoaştere, că simţurile şi gândirea trebuie să 
meargă mână în mână pentru a avea cunoştinţe. „...Există, spune Kant, două tulpini ale 
cunoaşterii omeneşti, care poate că răsar dintr-o rădăcină comună, dar nouă necunoscută, 
anume sensibilitatea şi intelectul: prin cea dintâi obiectele sunt date, prin cel din urmă însă 
ele sung gândite. 44 „Cunoştinţa noastră, spune Kant în alt loc, îşi are originea în două 
izvoare fundamentale ale minţii, dintre care cel dintâi este a primi reprezentările 
(receptivitatea impresiilor), cel de al doilea este facultatea de a cunoaşte prin aceste 
reprezentări un obiect (spontaneitatea noţiunilor); prin cel dintâi un obiect ne este dat, prin 
cel de al doilea acesta (obiectul) în relaţie cu acea reprezentare (ca simplă determinare a 
minţii) e gândit. 44 Fiecare din aceste două tulpini prezintă o parte pură şi una empirică şi 
din această cauză fiecare necesită o examinare transcendentală. Iar cum, înainte de a fi 
gândite, obiectele trebuie să fie date, se înţelege de ce cercetarea transcendentală a 
sensibilităţii trebuie să preceadă cercetării transcendentale a intelectului. Şi fiindcă Imm. 
Kant numeşte sensibilitatea şi cu termenul de estetică de origine grecească (de la aiaSiiois*), 
partea din Critica raţiunii pure în care este analizată sensibilitatea poartă titlul de „Estetică 
transcendentală 44 ; o denumire care astăzi, când termenul estetică are cu totul alt sens, poate 
să surprindă. 

Orice cunoaştere omenească, de orice fel ar fi, se îndreaptă către obiecte şi nu este 
posibilă decât dacă obiectul este daf. Iar pentru ca obiectul să fie dat, el trebuie să afecteze, 
într-un sens sau altul, subiectul cunoscător. Şi el nu poate afecta subiectul cunoscător decât 
prin mijlocirea sensibilităţii. Sensibilitatea este o funcţie receptivă şi reprezentativă; ea este 
„capacitatea de a dobândi reprezentări prin felul cum suntem afectaţi de obiecte 44 ; ea este 
funcţia intuiţiilor, reprezentărilor, senzaţiilor. Senzaţie se numeşte efectul pe care-1 are 
obiectul asupra sensibilităţii, atunci când acesta o afectează, iar „intuiţia care se raportează 
la obiect prin senzaţie se numeşte empiric#'. Fenomen numeşte Kant „obiectul 
nedeterminat al unei intuiţii empirice 44 . Dar la fenomen el distinge două lucruri: de o parte 

1 A. Riehl, Derphibsophische Kritizismus, Dritte Aufl., 1924, pp. 210—211. 

2 /bid.,p. 213. 

materia fenomenului, factor care corespunde senzaţiei; de altă parte forma lui, ceea ce face 
„ca diversul fenomenului să se poală ordona în anumite raporturi 44 . Corespunzând senzaţiei 
şi fiind dată de senzaţie, se înţelege uşor de ce materia în orice reprezentare este un element 
a posteriori; pe când forma, factorul ordonator al oricărui dat empiric, se află a priori în 
subiect şi ca atare „trebuie să poată fi observată în mod independent de orice senzaţie 44 . 
Kant distinge două categorii de reprezentări: empirice şi pure; empirice sunt aceleaîn care 
sunt amestecate elemente furnizate de către senzaţii, pure sunt acelea care nu cuprind 
într-însele nimic ce ar proveni de la senzaţii. Reprezentările pure, neamestecate cu date 
empirice şi independente de experienţă, aflându-se deci a priori în subiect şi formând 
elementele pure ale sensibilităţii,mai sunt numite de Kant şi intuiţii pure. Pentru a ne da 
mai bine seama de cele două categorii de elemente care figurează în orice reprezentare, să 
luăm un exemplu, pe care de altfel îl dă Kant însuşi. Dacă la reprezentarea pe care o am 
despre un corp oarecare fac abstracţie atât de tot „ceea ce intelectul gândeşte despre el, ca 
substanţă, forţă, divizibilitate etc.“, cât şi de „tot ceea ce aparţine senzaţiei, ca impene¬ 
trabilitate, duritate, culoare etc.“ totuşi reprezentarea nu este suprimată cu totul, ci 
dintr-însa mai rămâne ceva, care nu este aportul nici al intelectului, nici al senzaţiei: 
întinderea şi figura corpului. Cui aparţine acest rest, dacă tot ceea ce a fost intelectual şi 
senzorial în reprezentare a fost substras? Restul, adică în cazul de faţă întinderea şi figura 
corpului, aparţine intuiţiei pure, spaţiului, care este o formă pură a sensibilităţii. O formă 
pură a sensibilităţii, căci în afară de aceasta mai există una: este aceea a timpului. Spaţiul 
şi timpul sunt cele două, şi numai două, intuiţii pure ale sensibilităţii. Ele corespund celor 
două simţuri: spaţiul, simţului extern, iar timpul, simţului intern — simţuri cu ajutorul 
cărora noi ne reprezentăm şi intuim tot ceea ce există. Şi anume simţul extern ne dă 
posibilitatea să ne reprezentăm obiectele din afară de noi ca fiind în afară de noi şi externe 
unele altora, ca fiind în spaţiu, în care „forma, mărimea şi raportul lor reciproc sunt 
determinat sau determinabil 44 ; iar simţul intern ne dă posibilitatea să ris, intuim propriile 
stări sufleteşti ca fiind unele înaintea altora, unele după altele, să ni le reprezentăm ca fiind 
în raporturi de timp, ca fiind în timp şi determinabile temporal. „Timpul nu poate fi intuit 
extern, tot aşa de puţin precum spaţiul poate fi intuit ca ceva în noi. 44 De asemenea, nici una 
din aceste forme pure nu poate fi redusă la cealaltă; fiecare din ele este ireductibilă, fiindcă 
fiecare este originară. 

Dar spunând că obiectele externe sunt reprezentabile şi determinabile în spaţiu şi 
că stările interne sunt intuibile şi determinabile în timp, că atât spaţiul cât şi impui sunt 
intuiţii pure, că nici una nu este reductibilă la cealaltă, s-a spus ceva, dar nu s-a spus totul. 
Căci cu aceasta nu s-a dat răspunsul la câteva întrebări foarte importante: Au spaţiul şi 
timpul o existenţă reală, independentă de lucruri, aşa cum încă din Antichitate se susţinuse? 
Sau atât spaţiul cât şi timpul nu reprezintă decât raporturi între lucruri, aşa cum susţinuse 
Leibniz, şi nu există prin urmare independente de lucruri? Sau, în sfârşit, spaţiul şi timpul 
sunt numai forme ale sensibilităţii noastre, forme subiective, cărora nu le corespunde real 
nimic spaţial şi temporal? Kant nu împărtăşeşte nici una din soluţiile date înainte de el 
problemei timpului şi a spaţiului, aducând una cu totul nouă şi cât nu se poate mai contrară 
bunului-simţ. Pentru a arăta cum nu trebuie înţelese noţiunile de spaţiu şi timp şi ce sunt 
spaţiul şi timpul, Kant aduce o serie de argumente, care merită să fie cunoscute. Să le 

vedem întâi pe cele invocate pentru determinarea spaţiului. „Spaţiul nu este, spune Kant, 
o noţiune empirică,care să fi fost scoasă din experienţe externe 4 *, ci reprezentarea de spaţiu 
se află înaintea şi la baza oricărei experienţe externe, care experienţă externă nu este 
posibilă fără această reprezentare. în adevăr, eu nu pot să-mi reprezint anumite senzaţii ca 
raportându-se la ceva în afară de mine, nici ca exterioare unele altora şi cape unele lângă 
altele, ca aflându-se adică în locuri diferite, fără să am mai întâi reprezentarea de spaţiu. 

„Spaţiul este o reprezentare necesară, a priori , care se află la baza tuturor intuiţiilor 
externe. 44 El nu este în dependenţă de obiecte, nu este o însuşire a lucrurilor, ca figura, 
forma, soliditatea, culoarea, mirosul, gustul unui măr de pildă, căci, în acest caz, cu 
suprimarea lucrurilor ar trebui să fie suprimat şi spaţiul, aşa cum cu suprimarea mărului se 
suprimă şi toate însuşirile lui. Noi putem foarte bine gândi ca suprimate toate lucrurile din 
lume,putem face abstracţie de toate lucrurile existente în spaţiu, spaţiul însuşi însă nu poate 
fl gândit ca suprimat, de el nu se poate face în nici un caz abstracţie. De aceea spaţiul este 
o reprezentare a priori , care se află în mod necesar la baza fenomenelor externe şi formează 
condiţia posibilităţii lor. — „Spaţiul nu este o noţiune discursivă, sau, cum se zice, 
universală despre raporturile lucrurilor în genere,ci o intuiţie pură. 44 Se vorbeşte, ce-i drept, 
de mai multe spaţii, dar aceste spaţii nu trebuie înţelese ca părţi constitutive şi anterioare 
spaţiului, din care spaţiul ar rezulta printr-o împreunare a lor, ci ele trebuie gândite ca 
limitări ale unui acelaşi spaţiu, pe care nu ni-1 putem reprezenta decât ca unic. Spaţiul este 
deci un tot unic, iar diversul dintr-însul, adică diferitele spaţii, se datorează numai limitărilor 
pe care le facem în el. Spaţiul este o intuiţie, fiindcă numai într-o intuiţie întregul este 
anterior părţilor, şi anume o intuiţie a priori care stă la baza tuturor conceptelor discursive 
despre diferitele spaţii. — „Spaţiul e reprezentat ca o unitate infinită dată. 44 Orice noţiune 
se întemeiază pe însuşirile comune ale unei „mulţimi infinite de diferite reprezentări 
posibile 44 , reprezentări pe care şi le subordonează. Dar noţiunea de spaţiu nu poate fi gândită 
că ar cuprinde în sine o mulţime infinită de spaţii. Spatium estunum , continuum,infinitUTn. 

în câte va cuvinte: spaţiul nu este o noţiune, empirică ori discursivă, ci o reprezentare 
necesară, a priori , o intuiţie pură. 

Deşi argumentele aduse de Kant pentru timp sunt similare şi merg paralel cu acelea 
aduse de el pentru spaţiu, nu este totuşi de prisos să luăm cunoştinţă şi de acestea. — 
„Timpul nu este o noţiune empirică, care să fi fost scoasă din vreo experienţă. 44 Căci, pentru 
a putea percepe că ceva este simultan sau succesiv, reprezentarea de timp trebuie să se afle 
deja la baza percepţiilor de simultaneitate şi succesiune. — „Timpul este o reprezentare 
necesară, care stă la baza tuturor intuiţiilor. 44 Noi putem face în adevăr foarte bine abstracţie 
de toate fenomenele existente în timp, dar de timp el însuşi nu putem face abstracţie. Chiar 
dacă toate fenomenele simultane şi succesive ar fl suprimate, timpul n-ar putea fi anulat, 
căci el este o reprezentare necesară, care face posibilă realitatea fenomenelor. — „Timpul 
nu este o noţiune discursivă sau, cum e numită, universală, ci o formă pură a intuiţiei 
sensibile. 44 Timpul nu este o sumare de diferite timpuri, el nu rezultă din adiţionarea 
timpurilor diferite, ci diferitele timpuri nu sunt decât părţi ale unuia şi aceluiaşi timp. 
Dintr-o noţiune universală nu se poate deduce judecata că: „Timpuri diferite nu pot sta 
împreună 44 , căci judecata aceasta este sintetică şi o judecată sintetică nu poate să fie dedusă 
din analiza unei noţiuni universale. Ea nu-şi poate avea deci temeiul decât în intuiţia de 

timp. — Timpul este infinit şi toate mărimile temporale nu sunt posibile decât prin 
limitările unui timp unic, care stă la baza tuturor acestor limitări. Unde însă întregul este 
anterior părţilor şi părţile sunt obţinute prin delimitările întregului, acolo nu mai poate fi 
vorba de o reprezentare prin noţiuni, ci numai de o intuiţie nemijlocită, originară şi 
fundamentală. Tempus est unum, eoniinuum, infînitum. 

Pe scurt: timpul nu este o noţiune, empirică ori discursivă, ci o reprezentare 
necesară, a priori,o intuiţie pură. 

„Expresia intuiţie pură are de delimitat reprezentările astfel desemnate (a spaţiului 
şi a timpului) în două direcţii: ea are să le deosebească de senzaţii, de cuprinsul intuiţiilor 
empirice, şi de noţiunile generale, care sunt derivate dinlr-o multiplicitate de lucruri sau, 
când sunt noţiuni ale intelectului pur, se pot totuşi raporta la o multiplicitate de obiecte/* 1 

Spaţiul şi timpul nu sunt, prin urinare, însuşiri ale lucrurilor în ele însele sau în 
raporturile lor reciproce, independente de percepţiile noastre. Căci dacă spaţiul şi timpul 
ar fi determinări ale lucrurilor în sine, adică absolute, sau determinări ale lucrurilor rezultate 
din raportarea acestora unele la altele, adică relative, atunci aceste determinări spaţiale şi 
temporale n-ar mai putea fi intuite a priori , adică înaintea existenţei obiectelor cărora le 
aparţin. Spaţiul şi timpul sunt forme ale fenomenelor simţurilor noastre, şi anume spaţiul 
este forma tuturor fenomenelor simţurilor externe, iar timpul este forma simţului intern, a 
stărilor sufleteşti proprii fiecăruia din noi. Deosebirea între spaţiu şi timp nu stă numai în 
faptul că cel dintâi este forma fenomenelor simţurilor externe şi că cel de al doilea este 
forma fenomenelor simţului intern, ci şi în faptul că timpul joacă un rol cu mult mai larg 
decât spaţiul în intuirea fenomenelor. Căci pe când spaţiul este forma pură a tuturor 
fenomenelor externe şi exterioare unele altora, din contră, timpul este forma pură a tuturor 
fenomenelor fără deosebire, fiindcă şi fenomenele externe sunt determinate mintal; ca 
determinări mintale aparţin simţului intern şi ca atare sunt supuse şi fomYei pure a simţului 
intern. Timpul este aşadar condiţia a priori nemijlocită a fenomenelor interne, dar el este 
şi condiţia a priori mijlocită a fenomenelor externe. „Dacă pot spune apriori: toate 
fenomenele externe sunt în spaţiu şi determinate a priori după raporturile spaţiului, atunci 
eu pot spune, cu totul general, din principiul simţului intern: toate fenomenele în genere, 
adică toate obiectele simţurilor sunt în timp şi stau în mod necesar în raporturi de timp.** 
Timpul este, cu alte cuvinte, mult mai general decât spaţiul. 

Dacă spaţiul şi timpul ar exprima însuşiri ale lucrurilor în ele însele sau ale lucrurilor 
în raporturile lor unele faţă de altele, nu se poate concepe cum ar fi cu putinţă ceva a priori 
despre ele. Dacă, din contră, spaţiul şi timpul sunt înţelese ca simple forme ale sensibilităţii, 
ca condiţii subiective, dar universale ale simţurilor, se poate concepe uşor cum e posibilă 
aprioritatea spaţiului şi timpului. Cum spaţiul şi timpul sunt forme ale sensibilităţii şi cum 
,receptivitatea subiectului de a fi afectat de lucruri precedă în mod necesar toate intuirile 
acestor obiecte**, atunci formele, ele însele, preced percepţiile reale şi în cazul acesta se 
poate concepe cum sunt ele a priori şi, ca atare, cum pot conţine, independent şi înaintea 
oricărei experienţe, principii ale raporturilor dintre obiecte. Dacă facem abstracţie de spaţiu 
şi timp ca condiţii ale dobândirii de reprezentări despre obiecte, atunci spaţiul şi timpul nu 

1 A. Riehl, Ibid., p. 450. 

mai sunt nimic. Căci predicatele: spaţial şi temporal suntasertate despre obiecte „numai 
întrucât acestea ne apar nouă, adică sunt obiecte ale sensibilităţi" noastre. Sau, mai precis 
spus: spaţiul şi timpul sunt condiţii subiective (şi vom vedea mai departe ce trebuie să 
înţelegem la Kant prin subiectivitate), nu ale posibilităţii lucrurilor în sine, ci ale 
posibilităţii lor ca fenomene, ale posibilităţii lor aşa cum ne apar nouă. Valabilitatea 
intuiţiilor de spaţiu şi timp este restrânsă de către Kant numai la noi oamenii, pentru care 
ele sunt în adevăr universale şi necesare. Noi nu putem însă şti, spune Kant, dacă alte fiinţe 
cugetătoare sunt restrânse şi constrânse să conceapă lucrurile şi să le gândească potrivit 
aceloraşi condiţii, la care sunt restrânşi şi de care suntem constrânşi noi oamenii. Concepţia 
kantiană limitează în două sensuri valabilitatea spaţiului şi timpului: pe de o parte la noi 
oamenii, căci s-ar putea întâmpla să existe alte fiinţe raţionale care să gândească lucrurile 
fără să aibă nevoie de sensibilitate; iar pe de altă parte la obiecte privite ca fenomene. De 
aceea judecata: „Toate obiectele sunt unele lângă altele în spaţiu" nu este valabilă, dacă 
prin „toate obiectele" înţelegem „toate obiectele, independente de intuiţia noastră 
sensibilă”; ea devine valabilă numai dacă restrângem noţiunea: "toate obiectele” la 
noţiunea: „toate obiectele privite ca lucruri ale intuiţiei noastre sensibile". Judecata de mai 
sus, exact exprimată, ar avea forma următoare: „Toate obiectele, ca fenomene externe, sunt 
unele lângă altele în spaţiu", fiindcă astfel formulată, ea ne împiedică de a mai înţelege 
cumva prin obiecte lucruri în sine. „Expunerile noastre, spune Kant, învaţă prin urmare 
realitatea (adică valabilitatea obiectivă) a spaţiului cu privire la tot ce putem întâlni afară 
de obiecte, dar totodată idealitatea spaţiului cu privire la obiecte când sunt examinate în ele 
însele de raţiune, adică fără a se tine seamă de constituţia sensibilităţii noastre. Noi 

* 7 • t • 

susţinem deci realitatea empirică a spaţiului (cu privire la toată experienţa externă posibilă), 
deşi totodată idealitatea lui transcendentală , că el adică nu este nimic, de îndată ce omitem 
condiţia posibilităţii a toată experienţa şi-l privim ca ceva ce stă la baza obiectelor în sine." 
Şi acelaşi lucru este valabil pentru timp. Deşi intuiţii apriorice şi prin urmare ideale, spaţiul 
şi timpul se raportează totuşi la obiecte şi le fac posibile ca fenomene reale; deşi subiective, 
de o subiectivitate care priveşte întreaga specie umană, totuşi spaţiul şi timpul au o 
însemnătate obiectică. Fără raportarea la obiecte, intuiţiile apriorice nu sunt nimic şi nu 
înseamnă nimic pentru cunoaştere. Kant împacă realitatea cu idealitatea, realitatea empirică 
a spaţiului şi timpului (ca condiţii ale oricărei experienţe posibile) cu idealitatea lor 
transcendentală. 

E de prisos să mai subliniem că spaţiul şi timpul, luate ca forme apriorice ale 
sensibilităţii, nu au nimic a face cu teoria care susţine energia specifică a simţurilor. Căci 
senzaţiile, spune cu drept cuvânt Riehl, nu au „nici o idealitate"; ele nu aparţin încă 
reprezentării obiectelor, deşi totuşi lor le corespunde ceva real. „Numai spaţiul şi timpul, 
spune Kant, au o formalitate despre care aprioric se pot indica sintetic însuşirile, nu la fel 
şi culorile." Dovedirea subiectivităţii spaţiului şi timpului nu trebuie, de asemenea, să ne 
facă să interpretăm concepţia kantiană ca pe o concepţie iluzionistă. Căci, deşi subiective, 
formele sensibilităţii noastre sunt în acelaşi timp universale; ele condiţionează posibilitatea 
oricărei experienţe; deşi subiective, ele au temeiuri obiectice şi obiective. Subiectivitatea 
spaţiului şi a timpului nu trebuie înţeleasă la Kant ca o determinare capricioasă, inconstantă, 
individual colorată, denaturantă şi falsificantă. Subiectivitatea formelor se împacă foarte 

bine cu universalitatea lor. Mai mult chiar, subiectivitatea aceasta nu este valabilă, cum am 
văzut mai sus, decât dacă şi întrucât se raportează la lumea obiectelor, date simţurilor 
noastre. Concepţia lui Kant nu are nimic comun cu idealismul lui Berkeley, care neagă 
realitatea lumii materiale externe şi reduce totul la reprezentări. El are aşa de puţin comun 
cu idealismul subiectiv, şi cu idealismul în genere sub formele istorice de până la Kant, 
încât marele filosof s-a văzut silit să protesteze energic,în urma unei recenzii asupra Criticii 
raţiunii pure, împotriva interpretării idealiste a concepţiei lui. „Ferească Dumnezeu, nu un 
idealism mai înalt (cum afirmase recenzentul), spune Kant. Turnuri înalte şi mari bărbaţi 
metafizicieni, în jurul cărora este de obicei mult vânt, nu sunt pentru mine. Locul meu este 
bathos- ul rodnic al experienţei şi cuvântul transcendental, al cărui sens de nenumărate ori 
arătat de mine n-a fost nici măcar sesizat de recenzent (asa de superficial a privit el totul), 
nu înseamnă ceva care depăşeşte orice experienţă, ci ceva care ce-i drept o precede, dar 
care totuşi nu este menită la mai mult decât pur şi simplu să facă posibilă cunoştinţa 
experienţei. Când aceste noţiuni depăşesc experienţa, întrebuinţarea lor se numeşte 
transcendentă, care este deosebită de cea imanentă, adică mărginită la experienţă. Toate 
confuziile de acest fel au fost suficient preîntâmpinate în operă, dar recenzentul şi-a găsit 
câştigul în confuzii. 41 Iar ceva mai departe, în aceeaşi lucrare (Prolegomene) Kant spune 
iarăşi: „Principiul tuturor idealiştilor veritabili, de la şcoala eleată până la episcopul 
Berkeley, este cuprins în această formulă: «orice cunoştinţă prin simţuri şi experienţă nu 
este nimic altceva decât curată aparenţă şi numai în ideile intelectului pur şi ale raţiunii este 
adevăr». Principiul, care guvernează şi determină în genere idealismul meu, este din contră: 
«Orice cunoştinţă despre lucruri numai din intelectul pur sau din raţiunea pură nu este 
altceva decât curată aparenţă, şi numai în experienţă este adevăr». Spre a curma, o dată 
pentru totdeauna, orice confuzii, Kant are în prefaţa la ediţia a doua a Criticii raţiunii pure 
o ieşire drastică la adresa idealismului: „Chiar dacă idealismul, cu primire la scopurile 
esenţiale ale metafizicii, ar fi considerat cu totul inofensiv (ceea ce în realitate nu este), 
rămâne totuşi un scandal al filosofiei şi al raţiunii generale omeneşti de a fi constrânşi să 
admitem numai pe credinţă existenţa lucrurilor din afară de noi (de la care avem doar 
întregul material al cunoştinţelor noaste pentru simţul nostru intern), şi când cuivaîi trece 
prin minte s-o pună la îndoială, de a nu-i putea opune o dovadă suficientă 44 . Kant este 
idealist, dar ideali st într-un sens cu totul determinat: unidealistcare nu transformă realitatea 
empirică în iluzie, experienţa sensibilă în aparenţă. Căci nu trebuie să uităm nici un moment 
măcar că la Kant examinarea cunoştinţei merge mână în mână cu examinarea experienţei, 
că cercetarea critică a raţiunii pure este indisolubil legată de cercetarea critică a experienţei. 
După acestea, e de prisos să mai spunem că fenomen la Kant nu înseamnă aparenţă, iluzie, 
hipostazierea obiectivă a unei stări subiective! 

Până acum am cunoscut numai unul din cele două izvoare ale cunoştinţei, pe acela 
care are funcţiunea de a primi reprezentările, funcţiunea sensibilităţii. Deşi necesară şi 
indispensabilă, fiindcă ea este aceea care ne dă obiectele, totuşi ea singură nu este 
suficientă. Căci nu este de ajuns ca obiectele să fie numai date, mai trebuie ca ele să fie şi 
determinate logic, să fie adică gândite. Iar acest lucru îl face intelectul. Receptivitatea 
impresiilor, sensibilitatea, are nevoie în mod necesar de spontaneitatea noţiunilor, de 
intelect, care este „facultatea de a gândi obiectul intuiţiei sensibile 44 . Numai prin 

colaborarea acestor două funcţiuni, sensibilitatea şi intelectul,este posibilă cunoştinţa. 
Fiecare din ele este avizată la cealaltă, fiecare din ele nu poate îndeplini vreun rol cognitiv 
fără cealaltă. De aceea nici una din ele nu poate fi preferată celeilalte. „Fără sensibilitate 
nu ne-ar fi dat nici un obiect şi fără intelect n-ar fi nici unul gândit. Idei fără conţinut sunt 
goale, intuiţii fără noţiuni sunt oarbe.“ „Intuiţia şi noţiunile constituie deci elementele 
întregii noastre cunoştinţe, astfel că nici noţiunile fără o intuiţie ce le corespunde într-un 
mod oarecare, nici intuiţia fără noţiuni nu pot da cunoştinţe.“,£)e aceea e tot atât de necesar 
de a-ţi face noţiunile sensibile (adică de a li se adăuga obiectul în intuiţie), pe cât e nevoie 
a-ţi face intuiţiile inteligibile (adică de a le supune noţiunilor). 14 Nu numai că cele două 
funcţiuni, pentru a-şi îndeplini rolul, trebuie să ţină reciproc seama una de cealaltă, dar ceva 
mai mult: „ambele puteri sau facultăţi nu-şi pot schimba funcţiunile lor. Intelectul nu poate 
intui nimic şi simţurile nu pot gândi nimic. Numai din faptul că ele se unesc poate izvorî 
cunoştinţa 44 . 

t * 

Dacă cele două funcţiuni sunt obligate să se raporteze una la alta pentru a produce 

cunoştinţă, totuşi acest lucru nu trebuie să ne îndemne în a le amesteca contribuţia, ci, din 

• • ’ • • 7 ' 

contră, trebuie să le separăm cât se poate şi să le deosebim strict una de alta. Această acţiune 
de separare şi distingere, apoi, nu trebuie să se limiteze numai la cele două funcţiuni privite 
global, ci trebuie să se îndrepte şi asupra funcţiunii înseşi a intelectului, pentru a vedea dacă 
şi la el există, ca la sensibilitate, elemente apriorice şi elemente empirice, care suni cele 
dintâi şi cum pot fi ele stabilite. în sfârşit, ea trebuie să fie cu ochii în patru ca elementele 
apriorice ale intelectului să aparţină în adevăr acestuia şi nu sensibilităţii, să fie cu adevărat 
pure, iar nu amestecate cu elemente empirice, să fie originare, nu derivate,şi tabloul lor să 
fie complet. Dar pentru a degaja şi a stabili elementele pure, originare şi complete ale 
intelectului, simpla inducţie nu este suficientă, fiindcă aceasta nu ne poate spune de ce 
tocmai unele şi nu altele aparţin intelectului, ci e nevoie de un principiu comun şi sigur, 
care să ne dea posibilitatea de a determina a priori fiecărei noţiuni a intelectului locul său, 
precum şi numărul lor complet. Cu alte cuvinte, Kant, căutând un principiu unic şi comun, 
vrea să evite în această privinţă dificultăţile pe care le-a întâlnit Aristotel, care, tocmai din 
această pricină, trece elementele apriorice ale sensibilităţii printre cele ale intelectului, 
amestecă printre elementele apriorice elemente empirice, nu distinge pe cele originare de 
cele derivate, iar unele din cele originare nu figurează deloc în tabla lui. Care este acest 
principiu socotit de Kant capabil să-l călăuzească fără greş în „descompunerea facultăţii 
intelectului 44 , pentru a descoperi în mod sistematic conceptele a priori ? E facultatea de 
judecare, ceea ce, adaugă Kant în paranteză, este totuna cu facultatea de gândire. Dar ce 
înseamnă facultatea de judecare, ce înseamnă a judeca sau a gândi? 

Spre deosebire de sensibilitate, care este o facultate de cunoaştere prin intuiţii, 
intelectule£e o facultate de cunoaştere prin noţiuni. Cu alţi termeni,intelectul nu cunoaşte 
intuitiv, ci discursiv, el nu cunoaşte nemijlocit, ci mijlocit. „Toate intuiţiile, ca sensibile, 
se întemeiază pe afecţiuni, noţiunile deci pe funcţiuni. înţeleg însă prin funcţiune unitatea 
acţiunii de a rândui reprezentări diferite sub una comună. Noţiunile se întemeiază deci pe 
spontaneitatea gândirii, aşa cum intuiţiile sensibile se întemeiază pe receptivitatea 
impresiilor. 44 Noţiunile sunt pentru intelect mijloace prin care acesta judecă despre lucruri, 
cunoaşte lucrurile. Dar nişte mijloace indirecte. Căci direct nu se raportează la obiecte decât 

intuiţiile, în vreme ce noţiunea se raportează la obiect sau prin mijlocirea unei reprezentări, 
sau prin mijlocirea unei alte noţiuni. Judecata este deci cunoaşterea mijlocită a unui obiect, 
deci reprezentarea unei reprezentări a acestuia. în orice judecată este o noţiune care e 
valabilă pentru multe şi, printre acestea multe, cuprinde şi o reprezentare dată, care este 
raportată nemijlocit la obiect. 44 în judecata, spune Kant, Toate coqyurile sunt divizibile , 
noţiunea divizibil, care este predicat în această judecată, se raportează la noţiunea corp, 
care şi aceasta, la rândul ei, se raportează la anumite fenomene ce ne apar, sau altfel spus: 
noţiunea divizibil se raportează indirect, prin intermediul noţiunii corp, la anumite 
fenomene ce ne apar, pe care le determină. Şi în orice judecată are loc acest lucru. De aceea 
Kant se simte îndreptăţit să susţină că „toate judecăţile sunt funcţiuni ale unităţii [noi am 
spune mai exact: ale unificării] în reprezentările noastre, căci în locul unei reprezentări 
nemijlocite se întrebuinţează, penlru cunoaşterea obiectului, una superioară, care cuprinde 
pe aceasta şi multe altele în sine, sintetizându-se în felul acesta multe cunoştinţe posibile 
în una“. Orice noţiune este predicat al unei judecăţi posibile şi, ca atare, se raportează la o 
reprezentare despre un obiect, care, tocmai fiindcă n-a fost gândit, este încă nedetenninat. 
El îşi capătă determinarea de la gândire prin judecată, care lucrează cu noţiuni. A gândi 
înseamnă deci a gândi prin noţiuni, a cunoaşte înseamnă a cunoaşte prin noţiuni. „Astfel 
noţiunea de corp înseamnă ceva, de exemplu metal, ce poate fi cunoscut prin acea noţiune. 
Ea este deci noţiune numai prin faptul că sub ea sunt cuprinse alte reprezentări, prin 
intermediul cărora ea se poate raporta la obiecte. Ea este deci predicatul la o judecată 
posibilă, de exemplu: Orice metal este un corp.“ A gândi sau a cunoaşte înseamnă a judeca, 
iar a judeca înseamnă a subordona reprezentări sau noţiuni unei sau unor noţiuni mai 
cuprinzătoare. Sau, ceea ce înseamnă acelaşi lucru: a judeca e totuna cu a pune ordine între 
reprezentări şi noţiuni, a le ierarhiza şi a le sintetiza, a arăta cum anumite reprezentări sau 
noţiuni sunt determinate şi guvernate de anumite noţiuni. Dar â pune ordine între 

reprezentări şi noţiuni, a le sintetiza şi subordona,într-un cuvânt a gândi spu a cunoaşte, 
ceea ce nu este altceva decât a judeca, este funcţiunea intelectului. Trit ceea ce face 
intelectul, este judecată sau poate să fie redus la judecată şi de aceea, spune Kant, 
„intelectul în genere poate fi reprezentat ca o facultate de a judeca”. în această acţiune a 
intelectului, „de a aduce multiplicitatea reprezentării sub unitatea gândirii în genere 44 în 
intelect, ca „facultate de a judeca 44 , privită în modificările sau momentele ei fundamentale, 
vede Kant principiul călăuzitor pentru descoperirea noţiunilor originare, pure, apriorice, 
ale intelectului, noţiuni cunoscute încă de la Aristotel sub numele de categorii. în privinţa 
aceasta Kant avea sarcina mult uşurată, prin aceea că logicienii de până la el sesizaseră 
momentele fundamentale ale intelectului ca facultate de a judeca, stabilind grupele de 
judecăţi şi aşa-zisa tablă a judecăţilor, tablă pe care Kant o socoate incompletă şi căreia îi 
aduce întregirile considerate de el necesare. Se ştie că logica de până la el împărţea 
judecăţile în patru grupe, după cantitate, calitate, relaţie şi modalitate. Kant îşi însuşeşte 
această împărţire, adăugând însă la primele două câte o nouă subgrupă, aşa încât tabla 
judecăţilor este după el următoarea: 1) din punctul de vedere al cantităţii avem judecăţi: 
universale,particulare, singulare: 2) din acela al calităţii: afirmative, negative, infinite; 3) 
al relaţiei: categorice, ipotetice, disjunctive; 4) al modalităţii: problematice, asertorice, 
apodictice. Din această tablă a judecăţilor, care exprimă toate funcţiunile originare ale 

intelectului, el derivă categoriile, adică noţiunile pure ale intelectului, obţinând atâtea 
categorii câte astfel de funcţiuni sunt, căci fiecărei funcţiuni îi corespunde o categorie. 
Astfel avem următoarea tabelă a categoriilor: 1) ale cantităţii: unitate, multiplicitate, 
totalitate; 2) ale calităţii: realitate, negaţie, limitaţie: 3) ale relaţiei: inerenţă şi subzistenţă 
(substantia et accidens), cauzalitate şi dependenţă (cauză şi efect), comunitate (acţiune 
reciprocă între cel activ şi cel pasiv); 4) ale modalităţii: posibilitate — imposibilitate, 
existenţă — neexistenţă, necesitate — contingenţă. „Aceasta este, spune Kant, 
consemnarea tuturor noţiunilor originar pure ale sintezei, pe care intelectul le conţine 
a priori în sine, şi numai datorită cărora este un intelect pur, înlrucât el numai prin ele poate 
înţelege ceva din varietatea intuiţiei, adică poate gândi un obiectai ei. Această diviziune 
este creată în mod sistematic dintr-un principiu comun, anume din facultatea de judecare 
(ceea ce e totuna cu facultatea de gândire) şi nu s-a născut în mod rapsodic dintr-o căutare 
întreprinsă la noroc a noţiunilor pure, de a căror enumerare completă nu poţi fi niciodată 
sigur, fiindcă e conchisă numai prin inducţie/ 4 Derivarea sistematică a noţiunilor pure 
dintr-un principiu, conform acestui principiu, are, după Kant, marele avantaj că nu lasă nici 
o îndoială asupra faptului că noţiunile pure sunt acelea stabilite şi nu altele, că nici una n-a 
fost omisă şi că nici una de origine empirică n-a fost trecută printre ele, că avem adică un 
tablou complet, întemeiat sistematic, al categoriilor. Categoriile din primele două grupe, 
adică acelea care nu au corelate şi care se îndreaptă totdeauna asupra obiectelor intuiţiei, 
indiferent dacă aceasta este pură sau empirică, sunt numite de Kant matematice; categoriile 
din ultimele două grupe, care au corelate şi sunt îndreptate spre existenţa obiectelor date 
în intuiţie, „fie numai în raportul lor faţă de altele, fie în raportul lor faţă de intelect 44 , Kant 
le numeşte dinamice. Marele gânditor ţine de asemenea să sublinieze că la fiecare grupă 
se întâlneşte un număr de categorii (trei), „ceea ce dă de gândit 44 , şi că a treia categorie din 
fiecare grupă se naşte din combinarea subgrupei întâi cu a doua. „Astfel, totalitatea nu este 
altceva decât multiplicitatea privită ca unitate, limitaţia nimic altceva decât realitatea unită 
cu negaţia, comunitatea este cauzalitatea unei substanţe în determinarea celeilalte în mod 
reciproc, în sfârşit necesitatea nu este altceva decât existenţa, care e dată chiar prin 
posibilitate. 44 Kant ţine însă să sublinieze că acest lucru, adică rezultarea din fiecare grupă 
a categoriei a treia din combinarea primeia cu cea de a doua, nu trebuie interpretat câtuşi 
de puţin în sensul că ultima categorie din fiecare grupă ar fi cumva derivată şi nu la fel de 
originară ca toate celelalte. Fiecare a treia categorie este originară, fiindcă, pentru 
producerea ei, e nevoie de un alt act al intelectului, act deosebit de acelea pe care le 
întrebuinţează intelectul pentru a produce categoria întâi şi a doua din fiecare grupă. Astfel, 
din simpla combinare a noţiunii de cauză cu aceea de substanţă nu se poate concepe cum 
o substanţă influenţează o altă substanţă, cum o substanţă este cauza a ceea ce se întâmplă 
într-o altă substanţă, ci, pentru a concepe acest lucru, intervine un nou act al intelectului, 
şi tocmai din această pricină avem aici a face cu o nouă categorie, la fel de originară ca şi 
celelalte două anterioare din grupa ei. 

Categoriile sunt deci noţiuni originare, pure şi apriorice, funcţiuni de unificare a 
datelor furnizate de simţuri. Cum are însă loc această operă de unificare? Logica 
transcendentală, pe care Kant o deosebeşte profund de logica generală — aceasta din unnă 
face abstracţie de orice conţinut al cunoştinţei, pe când cea dintâi se referă continuu la 

obiecte — are obligaţia să răspundă la această întrebare. Logica transcendentală presupune 
estetica transcendentală, categoriile presupun diversitatea dată de sensibilitate, formele 
categoriale presupun materialul sensibil, asupra căruia se îndreaptă, căci altminteri, cu toată 
originaritatea, puritatea şi apriori tatea lor, ele n-ar îndeplini nici un rol cognitiv: 
spontaneitatea gândirii nu poate duce la cunoaştere decât în colaborare cu receptivitatea 
impresiilor. Dar diversitatea cuprinsă în intuiţiile de timp şi spaţiu trebuie să afecteze la 
rândul ei noţiunile gândirii, pentru ca acestea să înceapă a-şi îndeplini funcţia. 
„Spontaneitatea gândirii noastre cere ca această diversitate să fie mai întâi într-un anumit 
mod parcursă, preluată şi reunită, pentru a face din ea o cunoaştere 44 —, acţiune intelectuală 
de prim ordin şi pe care Kant o numeşte sinteză. „înţeleg... prin sinteză , spune el, în cel mai 
general sens, acţiunea de a aduna diferite reprezentări la un loc şi a concepe diversitatea 
lor într-o cunoştinţă 44 ; „sinteza este aceea care adună la drept vorbind elementele în 
cunoaşteri şi le reuneşte într-un anumit conţinut; ea este deci primul lucru căruia trebuie 
să-i dăm atenţie, când vrem să judecăm asupra primei origini a cunoştinţei noastre 44 . Sinteza 
în genere este o funcţie indispensabilă a cunoştinţei, o funcţie fără de care nu se pot avea 
cunoştinţe şi este efectul „imaginaţiei productive 44 . Dar sinteza în genere, ea singură, nu 
este suficientă, căci penfcu a avea cunoştinţe în adevăratul înţeles al cuvântului, sinteza 
trebuie să fie ridicată la noţiuni , operă pe care o săvârşeşte intelectul. Pură este sinteza 
atunci când ea „se întemeiază pe un principiu al unităţii sintetice a priori", cum avem 
exemplul cu numărarea, care este de asemenea o sinteză prin noţiuni, fiindcă are loc după 
un principiu comun de unificare, anume acela al decadicei. Necesitatea în reuniunea 
noţională a diversului intuiţiilor provine tocmai de la această sinteză pură. „Primul lucru 
ce trebuie să ne fie dat a priori pentru scopul cunoaşterii tuturor obiectelor este diversul 
intuiţiei pure; sinteza acestui divers prin imaginaţie este al doilea lucru, dar încă nu dă nici 
o cunoştinţă. Noţiunile, care dau acestei sinteze pure unitate /şi constă numai în 
reprezentarea acestei unităţi sintetice necesare,fac al treilea lucru pentru cunoaşterea unui 
obiect dat, şi se întemeiază pe intelect. 44 Avem adică trei trepte îft sinteză, câteşitrele 
necesare şi indispensabile actului cunoaşterii. „Aceeaşi funcţiune care dă diferitelor 
reprezentări unitate într-o judecată dă simplei sinteze de diferite reprezentări într-o intuiţie 
unitate, care,exprimată general, se numeşte noţiunea pură a intelectului. Acelaşi intelect 
deci, şi anume prin aceleaşi acţiuni, prin care a produs în noţiuni, cu ajutorul unităţii 
analitice, forma logică a unei judecăţi, aduce, de asemenea, cu ajutorul unităţii sintetice a 
diversului în intuiţia în genere, un conţinut transcendental în reprezentările sale, din care 
cauză ele se numesc noţiuni pure ale intelectului, care se raportează a priori la obiecte. 44 
Ordonarea sistematică a diversului intuiţiei este deci opera intelectului, şi anume a 
intelectului pur,care se serveşte pentru aceasta şi de imaginaţie. Ceea ce noi găsim reunit 
în obiect, diversul intuitiv privit ca unitate obiectică, nu este fructul sensibilităţii, ci acela 
al intelectului pur, care mai poate fi numit şi „facultatea de a reuni a priori 4 . Noi găsim 
unitatea necesară în obiect fiindcă intelectul a pus asemenea unitate; nimic nu este reunit 
în obiect, fără să fi fost reunit de intelect; iar unde intelectul n-a efectuat asemenea 
unificare, nu putem vorbi de obiect sau fenomen. în intelectul pur se află principiul 
unificării diversului reprezentărilor; el este acela care aduce la „unitatea de apercepţie 44 
diversul dat de reprezentări sau chiar şi de noţiuni. 

Deducerea sistematică, dintr-un principiu — Kant o numeşte şi „metafizică 4 * — a 
noţiunilor originare şi apriorice, a categoriilor, este un lucru de seamă, care totuşi nu 
scuteşte de o altă obligaţie: aceea de a arăta cum categoriile, deşi provin din intelect, se 
aplică totuşi la obiect, cum, deşi apriorice, au totuşi o semnificaţie obiectică,fiindcă fără 
conţinutul procurat de sensibilitate, pe care îl prelucrează, ele n-ar fi decât forme goale, 
n-ar exercita un rol cognitiv. în afară de deducţia „metafizică 44 a categoriilor,e nevoie deci 
şi de o deducţie „transcendentală 44 . Cu alţi termeni, în afară de stabilirea metodică şi 
sistematică a categoriilor, e nevoie şi de o demonstrare a aplicării lor la experienţă, de 
justificarea lor cognitivă. Deducţia transcendentală are menirea să demonstreze că nici o 
cunoştinţă nu este posibilă fără categorii, că posibilitatea experienţei este în funcţie,în afară 
de formele pure ale sensibilităţii, şi de noţiunile pure ale intelectului. Am văzul că nu există 
nimic legat în obiect care să nu fi fost legat mai întâi m noi înşine, că orice legătură în obiect 
este produsă numai de subiectul gânditor însuşi, că ea este rezultatul spontaneităţii gândirii 
înseşi. Am văzut de asemenea că noţiunea de legătură cuprinde în sine trei alte noţiuni: a 
diversului, a sintezei şi a unităţii lui: „Legătura este reprezentarea unităţii sintetice a 
diversului 44 . Unitatea nu derivă însă din legătură, ci, din contră, ea face posibilă legătura, 
prin aceea că se adaugă la reprezentarea diversului. Dar această unitate sintetică a 
diversului nu trebuie nici confundată cu unitatea categorială , cu categoria de unitate , căci 
categoria de unitate presupune legătura şi de aceea nu poate să fie totuna cu ea. Unitatea 
aceasta se află „mai sus 44 decât funcţiunile logice în judecăţi, cu ajutorul cărora au putut fi 
stabilite şi din care au f ost derivate categoriile, se află „chiar în ceea ce conţine principiul 
unităţii unor noţiuni diverse în judecăţi, deci al posibilităţii intelectului 44 ; cu un cuvânt, în 
noţiunea de „conştiinţă de sine 44 . Toate reprezentările pe care le am eu ca subiect cunoscător 
trebuie să poată fi însoţite de acel Eu gândesc , căci altfel ele n-ar putea fi gândite. Lipsite 
de raportarea la Eu gândesc, reprezentările ar fi imposibile. „Deci tot diversul intuiţiei are 
un raport necesar cu acel Eu gândesc , în acelaşi subiect în care se întâlneşte acest divers. 44 
Reprezentarea lui „Eu gândesc 44 este un act al spontaneităţii, iar nu al receptivităţii. Kant o 
numeşte ^percepţie pură, pentru a o deosebi de cea empirică, sau şi apercepţie originară, 
fiindcă ea este acea cunoştinţă de sine care, întrucât produce reprezentarea Eu gândesc, ce 
trebuie să poată însoţi pe toate celelalte şi este una şi aceeaşi în orice conştiinţă, nu mai 
poate fi însoţită de nici una 44 . Unitatea ei mai este numită de Kant şi unitate transcendentală, 
fiindcă ea face posibilă orice cunoştinţă apriorică. „Diversele reprezentări care sunt date 
într-o anumită intuiţie n-ar fi toate reprezentările mele dacă n-ar aparţine toate unei 
conştiinţe de sine, ca reprezentări ale mele (deşi eu nu sunt conştient de ele ca atare), ele 
trebuie să fie totuşi în chip necesar conforme condiţiei, numai sub care ele pot sta la un loc 
într-o conştiinţă de sine generală, fiindcă altminteri ele nu mi-ar aparţine toate mie. 44 
Diversele reprezentări trebuie să poată fi unite într-o conştiinţă de sine şi numai în măsura 
în care ele sunt astfel unite, pot eu spune că sunt ale mele . Dacă n-ar exista această 
conştiinţă de sine, care adaugă o reprezentare la alta şi le leagă în mod conştient, atunci eul 
meu ar fi un eu fragmentar şi multicolor, atât de fragmentar şi de multicolor câte 
reprezentări ar avea, de care ar fi conştient. Ceea ce ar echivala cu imposibilitatea oricărei 
cunoştinţe. Diversele reprezentări trebuie să fie raportate unele la altele şi să stea în raport 
cu conştiinţa de sine penlm a deveni epistemologic relevante; ele trebuie să fie legate într-o 

conştiinţă pentru a deveni cunoştinţe. „Unitatea sintetică a diversului intuiţiilor, ca a priori 
dată, este deci principiul identităţii apercepţiei înseşi, care precedează a priori toată 
gândirea mea determinată. 4 * Identitatea conştientă a eului meu cu privire la diversul 
reprezentărilor date în intuiţie este condiţia necesară şi indispensabilă a aserţiunii că ele 
sunt ale mele. „Aceasta este însă totuna cu a spune căeu sunt conştient a priori de o sinteză 
necesară a lor, care se numeşte unitatea sintetică originară a apercepţiei, sub care stau toate 
reprezentările date mie, dar şi sub care ele trebuie aduse prinlr-o sinteză. 44 

Intuiţia empirică devine teoretic relevantă prin îndeplinirea a două condiţii: întâi, 
ca diversul intuitiv să se supună formelor pure ale sensibilităţii, spaţiului şi timpului; al 
doilea, ca el să se supună condiţiilor puse de unitatea originar sintetică a apercepţiei. Căci, 
cum ştim acum, nu este suficient ca diversele reprezentări să fie date şi să se supună formei 
spaţiului şi celei a timpului, ci ele trebuie să fie şi legate: legătura le face gândibile şi 
cognoscibile. Reprezentările, care sunt numai date, nu au comun actul apercepţiei: Eu 
gândesc, şi din această cauză ele nu sunt legate, sintetizate, prinse împreună într-o 
conştiinţă de sine. Unitatea conştiinţei, recte actul apercepţiei, trebuie să le fie comun, 
pentru a putea deveni cunoştinţe. Orice cunoştinţă „constă în raportarea determinată a 
reprezentărilor date la un obiect 44 . Dar ce înseamnă „obiect 44 ? „Obiect este ceva în a cănii 
noţiune e unit diversul unei intuiţii date, unire sau reunire care are la bază unitatea 
conştiinţei. Unitatea diversului unei intuiţii date 44 , exprimată de noţiunea obiect, este 
condiţionată formal de unitatea conştiinţei. „Unitatea sintetică a conştiinţei este deci o 

condiţie obiectivă a întregii cunoştinţe, nu de care numai eu însumi am nevoie pentru a 
cunoaşle un obiect, ci sub care trebuie să stea orice intuiţie, spre a deveni obiect pentru 
mine , fiindcă în alt chip, şi fără această sinteză, diversul nu s-ar uni într-o conştiinţă. 44 

„Unitatea transcendentală a conştiinţei, spune Riehl interpretându-1 p&JCant, este forma 

* 

unirii diversului unei intuiţii oarecare, ea întemeiază de aceea reprezentarea unui obiect în 
genere şi este deci principiul formei apriorice a noţiunii despre obiect. Di aceea ea se 
numeşte unitatea obiectivă a conştiinţei de sine. 4 * 1 „Unitatea transcendentală a apercepţiei 
este aceea, spune Kant, prin care tot diversul dat într-o intuiţie este unit într-o noţiune 
despre obiect. De aceea ea se numeşte obiectivă , şi trebuie deosebită de unitatea subiectivă 
a conştiinţei, care este o determinare a simţului intern , prin care acel divers al intuiţiei e dat 
empiric pentru o astfel de legătură.“ 

Unirea diversului intuiţiei într-o noţiune îşi are principiul în unitatea transcendentală 
a aperceţiei; mijlocul însă prin care se efectuează această unire de către unitatea 
transcendentală a apercepţiei este actul judecăţii. Dar ce trebuie să înţelegem prin judecată? 
Determinarea judecăţii de către logicieni, că ea ar fi „reprezentarea raportului între două 
noţiuni 44 , nu-1 mulţumeşte pe Kant. Nu-1 mulţumeşte, mai întâi, fiindcă determinarea 
aceasta nu se potriveşte decât judecăţilor categorice, necuprinzând pe cele ipotetice şi 
disjunctive, care exprimă raporturi între judecăţi, nu numai între noţiuni; iar, în al doilea 
rând, fiindcă această deteminare nu arată în ce constă acest raport. E deci nevoie de o 
determinare care să cuprindă toate judecăţile fără deosebire şi care să scoată în relief 




1 Ibid., p.515. 



adevărata natură a judecăţii, deosebind-o totodată de simplele asocieri subiective. Această 
determinare e următoarea: „o judecată nu este nimic altceva decât modul de a aduce 
cunoştinţe date la unitatea obiectivă a apercepţiei“. Copula „este“ din fiecare judecată nu 
urmăreşte altceva decât tocmai de a deosebi unitatea obiectivă a unor reprezentări date de 
unitatea lor pur subiectivă: ea raportează reprezentările la apercepţia originară şi la unitatea 
ei necesară. Cu alte cuvinte, anumite reprezentări stau împreună „în virtutea unităţii 
necesare a apercepţiei în sinteza intuiţiilor, adică după principii ale determinării obiective 
a tuturor reprezentărilor, întrucât din aceasta poate rezulta cunoştinţă, principii care toate 
sunt derivate din principiul fundamental al unităţii transcendentale a apercepţiei“. Numai 
prin faptul raportării raportului dintre reprezentări la unitatea transcendentală a apercepţiei 
ia naştere o judecată, „adică un raport care este obiectiv valabif\ nu numai subiectiv 
valabil, adică rezultat după legile asociaţiei. Aceste două judecăţi: „Corpurile sunt grele” 
şi „Dacă port un corp, eu simt o apăsare a greutăţii” redau clar deosebirea dintre cele două 
moduri de valabilitate. Pe când cea dintâi exprimă unirea reprezentărilor în obiect, adică 
independent de starea subiectului gânditor, din contră, cea de a doua exprimă o unire 
empirică, adică în funcţie de starea subiectului. 

Unitatea intuiţiei este deci posibilă numai prin faptul că datul divers din intuiţia 
sensibilă stă sub unitatea sintetică originară a apercepţiei. Dar acest divers dat al intuiţiei 
sensibile, acest divers de reprezentări date este adus sub o apercepţie în genere prin funcţia 
logică a judecăţii. Diversul este determinat de către una din aceste funcţiuni logice de a 
judeca, el este raportat prin una din aceste funcţiuni la o conştiinţă în genere. Cum însă 
„categoriile nu sunt nimic altceva decât tocmai aceste funcţiuni de a judeca, întrucât 
diversul unei intuiţii date este determinat cu privire la ele”, urmează în chip necesar că 
diversul intuiţiei sensibile stă în mod necesar sub funcţiile de determinare a categoriilor. 
„Un divers care este cuprins într-o intuiţie,pe care o numesc a mea,este reprezentată prin 
sinteza intelectului ca aparţinând unităţii necesare a conştiinţei de sine, şi acest lucru are 
loc prin categorie.” 

Fără diversul intuiţiei sensibile, categoriile nu au nici o raţiune de a fi. Căci având 
rolul de a determina şi de a ridica la unitatea originară a apercepţiei un divers dat, acolo 
unde diversul ar lipsi, ele n-ar avea ce să determine şi prin urmare ar fi cu totul inutile. 
Intelectul se serveşte de categorii numai din cauză că el nu poate intui. Un intelect, cum 
l-am putea gândi pe cel divin, care, reprezentându-şi sau gândind un obiect, l-ar şi produce 
sau crea, care adică n-ar fi constrâns,pentru a cunoaşte, să se raporteze la intuiţia sensibilă, 
n-ar avea nevoie de categorii, fiindcă nu i-ar fi nimic dat spre unificare. De aceea, după 
Kant, categoriile „sunt numai reguli pentru un intelect, a cărui întreagă facultate stă în 
gândire, adică în acţiunea de a aduce la unitatea apercepţiei sinteza diversului, care i-a fost 
dat în intuiţie din altă parte, un intelect deci care, pentru sine, nu cunoaşte nimic, ci numai 
leagă şi ordonează materia pentru cunoaştere, intuiţia, care trebuie să-i fie dată prin obiect”. 
De ce însă intelectul nostru se foloseşte pentru cunoaştere de categorii, şi anume de 
categoriile cunoscute mai sus şi numai de atâtea şi nu şi de altele şi de mai multe, de ce el 
posedă pentru judecăţi funcţiile arătate şi nu altele, de ce spaţiul şi timpul sunt singurele 
forme pure ale sensibilităţii noastre, sunt,după Kant, fapte, ale căror cauze nu pot fi indicate? 

Categoriile sunt deci funcţii de unificare ale unui divers intuitiv sensibilele „nu au 
altă întrebuinţare pentru cunoaşterea obiectelor decât aplicarea lor la obiectele experienţei 44 . 
Categoriile şi intuiţia prin care un obiect e dat sunt cele două condiţii necesare şi 
indispensabile pentru orice cunoaştere. Categoria, fără conţinut intuitiv, fără o intuiţie 
corespunzătoare, ar fi o simplă formă goală, fără relevanţă cognitivă. Trebuie deci mai întâi 
să existe ceva, asupra căruia categoriile să se aplice, şi anume trebuie să existe ceva 
sensibil, asupra căruia intelectul nostru trebuie să aplice categoriile, ca să se poată ajunge 
la cunoaştere. Intuiţie sensibilă sau empirică şi categorie se cer reciproc în actul cunoaşterii; 
una are neapărată nevoie de cealaltă, căci numai împreună ele pot da cunoaştere. 
„... Categoriile n-au altă întrebuinţare pentru cunoaşterea obiectelor decât numai întrucât 
acestea sunt considerate ca obiecte ale unei experienţe posibile 44 , categoriile nu servesc 
pentru altceva decât „numai pentru posibilitatea cunoştinţei empirice Materialul sensibil, 
diversul empiric, dat în formele pure ale sensibilităţii, ordonat şi unificat de formele 
apriorice ale intelectului, de categorii, constituie experienţa. 

Categoriile se aseamănă cu spaţiul şi timpul prin aceea că sunt forme apriorice. Dar 
ele se deosebesc de spaţiu şi timp nu numai prin faptul că spaţiul şi timpul sunt forme 
apriorice ale sensibilităţii, pe când categoriile sunt forme apriorice ale intelectului, ci şi 
prin faptul întinderii lor. Astfel, „spaţiul şi timpul, ca condiţii ale posibilităţii cum ne pot 
fi date obiecte, n-au altă valabilitate decât pentru obiecte ale simţurilor, deci numai ale 
experienţei. Peste aceste limite ele nu reprezintă absolut nimic; căci ele sunt numai în 
simţuri şi nu au realitate în afară de acestea 44 . Din contră, categoriile pot fi aplicate şi la o 
altă intuiţie decât aceea pe care o avem noi oamenii, aplicarea nefiind limitată la intuiţia 
noastră. Categoriile au adică o întindere mai mare decât formele sensibilităţii. Totuşi 
aceastăîntindere a categoriilor dincolo de domeniul intuiţiilor pure nu este de nici un folos, 
căci categoriile fărăconţinutsunt numai forme goale despre obiecte, „simple forme de idei 
fără realitate obiectivă 44 , cu ajutorul cărora numai noi nu putem spune despre obiectele 
astfel gândite dacă sunt cândva posibile sau nu. Noi ne putem fără îndoiajă reprezenta, 
spune Kant, existenţa unui obiect al unei intuiţii nesensibile, prin aceea că-i tăgăduim toate 
atributele ce aparţin intuiţiei sensibile; putem să gândi m, de pildă, un obiect aspaţial, a cărui 
durată să nu fie temporală, a cărui existenţă să nu fie schimbătoare etc. Pot să gândesc un 
atare obiect, ceea ce nu înseamnă că-1 şi cunosc. Căci a „arăta cum nu este intuiţia 
obiectului, fără a putea spune ce anume e cuprins în ea 44 , nu este câtuşi de puţin o 
cunoaştere. Eu nu-mi reprezint în acest caz „posibilitatea unui obiect pentru noţiunea mea 
intelectuală pură, deoarece n-am putut da o intuiţie ce i-ar corespunde, ci am putut numai 
spune că a noastră nu este valabilă pentru el 44 . Noi putem deci face abstracţie în 
întrebuinţarea categoriilor de aplicarea lor la intuiţia empirică, dar făcând acest lucru, noi 
doar gândim cu ele, nu şi cunoaştem. A gândi nu este totuna cu a cunoaşte. Categoriile 
capătă înţeles logic şi importanţă cognitivă numai datorită intuiţiei noastre sensibile şi 
empirice. Fără aplicarea categoriilor la intuiţia empirică, dată în forma timpului sau a 
spaţiului, produsele intelectului ar fi simple himere, n-ar avea nici o semnificaţie obiectică. 

Toate obiectele ce se prezintă sau s-ar putea prezenta simţurilor noastre stau sub 
condiţiile apriorice ale cunoştinţei. Căci orice unitate a sintezei unui divers, fie acest divers 
în noi sau în afară de noi, precum şi legătura în conformitate cu care noi ne reprezentăm 

ceva ca determinat în spaţiu şi timp, sunt date a priori , ca nişte condiţii ale sintezei oricărei 
aprehensiuni. Prin sinteză a aprehensiunii , Kant înţelege „compunerea diversului într-o 
intuiţie empirică, prin care fapt devine posibilă percepţia, adică o conştiinţă empirică a ei 
(ca fenomen) 44 . Percepţiile însele nu sunt prin urmare posibile decât datorită sintezei, care 
ea însăşi stă sub imperiul categoriilor. „Unitatea sintetică nu poate fi alta decât cea a 
legăturii diversului unei intuiţii date în general într-o conştiinţă originară, în conformitate 
cu categoriile, aplicată numai la intuiţia noastră sensibilă. 44 Şi cum experienţa nu este 
altceva decât „cunoştinţă prin percepţii legate 44 , este uşor de înţeles cum „categoriile sunt 
condiţii ale posibilităţii experienţei şi sunt deci valabile a priori şi despre toate obiectele 
experienţei 44 . A arăta cum experienţa în genere este posibilă cu ajutorul categoriilor, care 
sunt forme apriori ale intelectului, înseamnă a arăta totodată şi cum sunt posibile obiectele 
experienţei, idee pe care Kant o mai formulează şi în chipul următor: „Condiţiile a priori 
ale unei experienţe posibile în genere sunt totodată condiţii ale posibilităţii obiectelor 
experienţei 44 . 

Intelectul s-a dovedit astfel a cuprinde în sine legile înseşi ale naturii, el s-a dovedit 
a fi „însuşi izvorul legilor naturii 44 . Intelectul nu se orientează după natură, pentru a 
descoperi înlr-însa legile ei, căci aceste legi se află în el însuşi. Intelectul nu-şiscoate din 
natură legile sale (a priori), ci i le prescrie acesteia pe ale sale ; intelectul nu este sclavul 
naturii, ci legislatorul ei; el nu ascultă, ci ordonă. Fără intelect n-ar exista natură,căci natura 
nu este nimic altceva decât „unitatea sintetică a diversului fenomenelor după reguli 44 , iar 
fenomenele ştim că nu au o existenţă independentă de noi, „ci există numai în sensibilitatea 
noastră 44 . Legalitatea naturii, adică „legalitatea necesară a tuturor fenomenelor într-o 
intuiţie 44 îşi are principiul fundamental în unitatea apercepţiei originare, unitate care „cu 
privire la o diversitate de reprezentări (anume de a o determina din una singură) este regula 
şi facultatea acestor reguli este intelectul 44 . Fenomenele sunt posibile printr-o dublă 
condiţionare formală: prin condiţionarea formală a intelectului şi prin condiţionarea 
formală r. sensibilităţii. „Toate fenomenele se află deci ca experienţe posibile a priori în 
intelect, şi primesc unitatea lor formală de la el, tot aşa precum ele se află ca simple intuiţii 
în sensibilitate, şi sunt posibile după formă numai prin ea. 44 Prin natură în sens kantian nu 
trebuie prin urmare să înţelegem o totalitate unitară de fapte, supuse unor legi proprii, 
independente de unitatea conştiinţei noastre în genere, ci, din contră, unitatea sintetică a 
fenomenelor, unitatea sintetică formală a lor, guvernată de legile universale şi necesare ale 

intelectului pur. „Natura este, spune Kant, existenţa lucrurilor, întrucât este determinată 

* 

după legi universale 44 , dar existenţa lucrurilor, nu întrucât acestea sunt în sine şi supuse 
propriilor lor legi, ci numai întrucât ele ne apar nouă şi sunt supuse legislaţiei necesare a 
intelectului, adică existenţa lucrurilor ca fenomene. Dacă prin natură s-ar înţelege existenţa 
lucrurilor în sine, atunci n-ar fi posibilă despre ea nici cunoaştere a priori , nici cunoaştere 
a posteriori. N-ar fi posibilă cunoaştere a priori , fiindcă noi nu putem afla nicicând pe calea 
despicării noţiunilor, cu ajutorul judecăţilor analitice, ceea ce cuprind în ele lucrurile în 
sine. Judecăţile analitice şi analiza noţională ne pot spune ceea ce cuprinde noţiunea despre 
un lucru, ne lămuresc logic asupra noţiunii care semnifică lucrul, dar niciodată nu ne pot 
spune ceea ce „se adaugă în realitatea lucrului 44 pe lângă noţiune şi în afară de noţiune, „şi 
prin ce este determinat lucrul însuşi în existenţa lui în afară de noţiunea mea 44 . Intelectul 

este legislator, el prescrie reguli, dar este legislator nu faţă de lucrurile în sine şi prescrie 
reguli nu acestora. Lucrurile în sine nu se orientează după intelectul meu pur, ci intelectul 
ar trebui să se orienteze după lucrurile în sine, pentru a le sesiza acestora determinările lor. 
în cazul acesta însă ele n-ar mai fi cunoscute a priori. Dar şi cunoştinţa a posteriori despre 
lucrurile în sine este imposibilă. în adevăr, dacă experienţa ar cuprinde legile cărora le sunt 
supuse lucrurile în sine, dacă aceste legi ar fi scoase din experienţă, atunci ele ar trebui să 
guverneze lucrurile în sine în mod necesar, independent de experienţa mea, în afară şi mai 
presus de această experienţă. Experienţa însă ne arată că este şi cum este ceva, dar ea nu 
este în stare să ne înveţe că ceva există în mod necesar aşa şi nu altfel. Necesitatea nu poate 
decurge din experienţă. „Deci experienţa nu ne poate învăţa niciodată natura lucrurilor în 
sine**, cu ajutorul experienţei nu putem afla nicicând ceea ce sunt lucrurile în sine. 

Kant demonstrează universalitatea şi necesitatea condiţiilor apriorice ale 
cunoştinţei, dar în acelaşi timp le şi restrânge: noi avem şi putem dobândi cunoştinţe 
apriorice, dar despre fenomene, nu despre noumene, despre lucruri cum ne apar nouă, nu 
despre ele cum sunt în sine. Noi stăpânim aprioric natura, privită ca totalitate a feno¬ 
menelor, dar o stăpânim numai formal, nu şi material, numai cu privire la cadrul, nu şi la 
conţinutul lor. „Numai legalitatea generală a fenomenelor, nu cea particulară a raporturilor 
şi înfăţişărilor lor determinate, poate fi cunoscută şi presupusă a priori din legile gândirii 
în aplicarea lor la spaţiu şi timp. Nu este deci vina lui Kant dacă mai târziu a fost ştearsă 
despărţirea perfect raţională a formei universale a experienţei, care izvorăşte din legalitatea 
conştiinţei, de conţinutul ei particular, primit ce-i drept în această formă, însă provenind 
de la lucruri, şi se caută să se producă a priori sâmburele realităţii din coaja conştiinţei. 
Condiţiile apriorice ale cunoştinţei sunt universal şi necesar valabile, dar cu restricţia de o 
însemnătate primordială şi pe care nu trebuie s-o pierdem nici un moment din vedere, dacă 
vrem să-l înţelegem pe Kant, că sunt valabile numai despre natură ca totalitate a 
fenomenelor, nu despre ea ca unitate sistematică a lucrurilor în sine. Cunoştinţa apriorică 
„este limitată numai la experienţă 4 *. Poate că pentru determinarea ideii fundamentale a lui 
Kant, asupra căreia am insistat până acum, pe cât ne-a permis spaţiul, citatul următor, în 
legătură cu ea, să nu fie de prisos: „Noi nu putem gândi nici un obiect decât prin categorii; 
noi nu putem cunoaşte nici un obiect gândit decât prin intuiţii, care corespund acelor 

noţiuni. Or, toate intuiţiile noastre sunt sensibile si această cunoştinţă, întrucât obiectul ei 
• T • • • • ' 

este dat, e empirică. Cunoştinţa empirică însă este experienţă. Prin urmare nouă nu ne este 
posibilă nici o cunoştinţă a priori decât numai despre obiectele experienţei posibile “. 
Limitarea cunoştinţei la experienţă nu trebuie interpretată însă în sensul că ea ar fi 
„împrumutată în întregime de la experienţă**. Formele apriorice sunt, cum ştim acum, 
eficient cognitive, tocmai prin aceea că se raportează la experienţă. Dar raportându-se la 
experienţă, ele nu pierd nimic, absolut nimic, din aprioritatea lor, ci şi-o păstrează intactă 
şi inalterabilă. Cunoştinţă şi experienţă stau înlr-o strânsă legătură, mai mult: cunoştinţa 
începe cu experienţa, ceea ce nu înseamnă însă că derivă din experienţă. „Că toată 
cunoştinţa noastră începe cu experienţa, nu există nici o îndoială; căci prin ce ar trebui să 
fie trezită altminteri spre funcţionare facultatea noastră de cunoaştere, dacă n-ar avea loc 


1 A. Riehl, ibid. y p. 520. 

prin obiecte, care mişcă simţurile noastre şi care în parte produc ele însele reprezentări, în 
parte pun activitatea noastră intelectuală în mişcare spre a le compara, a le lega sau a le 
separa, prelucrând astfel materialul brut a] impresiilor noastre sensibile într-o cunoştinţă a 
obiectelor, care se numeşte experienţă? Ţinând scamă de timp, nici o cunoştinţă deci nu 
precede în noi experienţei şi cu aceasta începe orice cunoştinţă. Dar, deşi toată cunoştinţa 
noastră începe cu experienţa, ea nu izvorăşte totuşi din această cauză toată din experienţă. 
Căci s-ar putea prea bine ca însăşi cunoştinţa noastră de experienţă să fie un compus din 
ceea ce primim noi prin impresii şi din ceea ce facultatea noastră proprie de cunoaştere 
(numai îmboldită prin impresii sensibile) produce din ea însăşi, adaus pe care noi nu-1 
deosebim de acea materie fundamentală mai înainte ca un lung exerciţiu să ne fi făcut atenţi 
asupra-i şi îndemânatici la separarea ei." Formele apriorice nu stau izolate de experienţă, 
nu există gata înaintea oricărei experienţe, ci ele stau cu experienţa, există la orice 
experienţă, pe care tocmai o fac posibilă. Numai printr-un mare efort de atenţie şi în urma 
„unui lung exerciţiu" ele pot fl desprinse din experienţă, separate de experienţă şi studiate 
în natura lor independent de experienţă. A fl împreună cu experienţa nu înseamnă a fl totuna 
cu experienţa. Nici vorbă nu poate fi prin urmare de o prioritate temporală, de o anterioritate 
a aprioricului faţă de experienţă. Numai gândul unei injoncţiuni temporale în acest 
domeniu, care este strict epistemologic, înseamnă o impietare a lui. 

După Kant, nu există decât două căi ce ar putea fl apucate penlru a dezlega problema 
concordanţei necesare dintre experienţă şi noţiunile despre obiectele ei. Una este calea 
experienţei, aceea adică bătută de empirişti; o cale însă fără perspectivă, fiindcă, după cum 
am văzut, categoriile, precum şi formele pure ale sensibilităţii, sunt de natură apriorică, 
independente de orice experienţă, iar încercarea de a le demonstra originea empirică ar fl 
echivalentă cu încercarea de a dovedi existenţa unei generatio aequivoca. O a doua este 
calea apucată de Kant însuşi, după care categoriile (dimpreună cu intuiţiile pure) conţin 
principiile posibilităţii experienţei în genere, cale care echivalează cu întemeierea unui 
sistem al epigenezei raţiunii pure şi care este singura capabilă să dea seamă de aprioritatea 
cunoştinţei şi de valabilitatea ei absolută. Kant ia în treacăt în considerare şi a treia cale, pe 
care însă n-a mers nimeni, care eventual ar putea fi propusă totuşi de cineva, după care 
principiile a priori n-ar fi nici scoase din experienţă şi n-ar fi nici produsul spontaneităţii 
intelectului pur, ci ar fl nişte dispoziţii sădite în conştiinţa noastră de autorul suprem în aşa 
fel încât „întrebuinţarea lor să concorde în mod exact cu legile naturii după care se 
desfăşoară experienţa". Ar fi vorba, cu alte cuvinte, în această ipoteză, de o armonie 
prestabilită între natură şi raţiunea pură, între legile naturii şi legile intelectului pur, sau, 
cum spune Kant, de „un fel de sistem depreformaţie al raţiunii puie". O asemenea cale este 
însă, după Kant, cu totul de neapucat. Căci în afară de dificultatea că într-o asemenea 
ipoteză nu s-ar putea întrevedea până unde s-ar întinde „supoziţia dispoziţiilor 
predetermiate faţă de judecăţile viitoare", mai pledează împotriva ei dificultatea de 
neînvins că „în acest caz categoriilor le-ar lipsi necesitatea, care în mod esenţial aparţine 
noţiunii lor". Categoria de cauzalitate, „care exprimă necesitatea unui rezultat sub o 
condiţie presupusă", ar Fi în adevăr falsă, dacă s-ar baza pe o necesitate subiectivă sădită 
de fiinţa atotputernică în mintea noastră. în acest caz, susţine Kant, eu n-aş putea spune: 
Efectul este legat cu cauza în obiect (adică în mod necesar), ci aş putea spune numai că eu 

sunt astfel constituit încât nu pot gândi această reprezentare decât astfel legată şi nu altfel; 
categoria ar exprima deci nu natura obiectică a legăturii, ci constituţia noastră particulară 
de a face legătura. O soluţie menită să satisfacă în totul pe sceptic. „Căci atunci toată 
cunoştinţa noastră, dobândită prin pretinsa valabilitate obiectivă a judecăţilor noastre, nu 
este decât curată aparenţă, şi n-ar lipsi nici oameni care ar mărturisi despre sine această 
necesitate subiectivă (care trebuie să fie simţită): cel puţin nu ne-am putea certa cu nimeni 
despre ceea ce se întemeiază numai pe modul cum e organizat subiectul său. 44 Nu rămâne 
deci valabilă decât soluţia apriorităţii formelor cunoştinţei, singura în stare după Kant să 
salveze universalitatea şi necesitatea cunoştinţei, fiindcă formele sunt condiţii ale 
posibilităţii experienţei şi ale obiectelor ei ca fenomene. 

Cu aceasta însă cercetarea transcendentală a cunoştinţei nu s-a terminat. Kant se 
simte în adevăr obligat nu numai să demonstreze aprioritatea noţiunilor fundamentale, să 
le deducă sistematic după un principiu şi să scoată în evidenţă rolul lor cognitiv prin 
necesitatea aplicării lor la intuiţii, ci totodată să arate şi în ce mod categoriile se aplică la 
intuiţii. Dacă intelectul, care este „facultatea de a judeca“, s-ar folosi în actele lui, în 
judecăţi, numai de noţiuni, lucrul ar fi uşor de explicat: noţiunile sunt, toate, omogene şi 
se poate lesne înţelege cum una este subsumată în judecată alteia: omogenitatea noţiunilor 
face posibilă subordonarea lor unele la altele. Intuiţiile empirice nu sunt însă de aceeaşi 
natură cu noţiunile, ci sunt eterogene faţă de acestea. Căci în vreme ce noţiunile sunt 
generale, intuiţiile sunt individuale. Cum este atunci posibilă aplicarea noţiunilor la 
reprezentări, a categoriilor la fenomene? Care este termenul intermediar care să facă 
legătura între generalul noţiunilor şi individualul intuiţiilor? Termenul acesta trebuie să 
aibă o structură cu totul particulară: el „trebuie să stea, pe de o parte, în omogenitate cu 
categoria 44 , pe de altă parte, cu fenomenul, făcând posibilă aplicarea celei dintâi la cel din 
urmă. Această reprezentare mijlocitoare trebuie să fie pură (fără nimic empiric) şi lotuşi 
„pe de o parte intelectuală , pe de altă parte sensibilă 4 . Mijlocitorul acesta îrt^re noţiuni şi 
reprezentări, între categorii şi fenomene, este, după Kant, timpul. Căci orice'determinare 
transcendentală de timp, prin faptul că este generală şi că se întemeiază pe o regulă a priori , 
este omogenă cu categoria; iar prin faptul că timpul este cuprins în orice reprezentare 
empirică a diversului, ea este omogenă cu fenomenul. „De aceea o aplicare a categoriei la 
fenomene va fi posibilă cu ajutorul determinării transcendentale de timp, care, ca schemă 
a noţiunilor intelectului, mijloceşte sumarea celor din urmă la cea dintâi. 44 O schemă este 
un produs al imaginaţiei, având menirea să mijlocească între categorii şi fenomene, să 
subordoneze categoriilor fenomenele şi să restrângă astfel întrebuinţarea noţiunilor pure 
ale intelectului la fenomene. Schemele sunt, altminteri spus, reguli produse de imaginaţie 
şi cu care procedează intelectul în cunoaşterea obiectelor. De aceea Kant numeşte 
procedeul intelectului cu aceste scheme schematism al intelectului pur. 

Schema nu este nici noţiune, nici imagine, ci ceva între ele. Astfel,în aşezarea unele 

după altele a cinci puncte (.) avem imaginea numărului cinci. Dar eu pot să gândesc un 

număr în genere, adică un număr ce poate fi indiferent, cinci sau o sută sau oricare altul, şi 
în acest caz nu mai am imaginea unui număr, ci „mai mult reprezentarea unei metode de a 
reprezentaînlr-o imagine, conform unei anumite noţiuni, o mulţime (de exemplu, o mie) 44 , 
adică un drum care mă îndreaptă spre o imagine, o cale care mă conduce spre o imagine. 

Cu alte cuvinte, o schemă. „Această reprezentare despre un procedeu universal al 
imaginaţiei de a procura unei noţiuni imaginea sa, eu o numesc, spune Kant, schema acestei 
noţiuni/ 4 Noţiunea de triunghi nu are la bază o imagine, ci o schemă. Dacă noţiunea de 
triunghi ar avea în adevăr la bază o imagine, atunci generalitatea noţiunii ar fi extrem de 
mult restrânsă, căci în vreme ce noţiunea este valabilă despre toate triunghiurile fără 
deosebire (dreptunghiulare, isoscele, scalene), imaginea nu este valabilă decât numai 
despre o categorie de triunghiuri. Nu numai imaginile, dar şi noţiunile empirice, acestea 
chiar mai mult decât imaginile „se raportează totdeauna mijlocit la schema imaginaţiei ca 
o regulă a determinării intuiţiei noastre în conformitate cu o anumită noţiune generală 44 . 
Nici imaginile, nici noţiunile empirice nu se pot deci dispensa de scheme. „Noţiunea de 
câine înseamnă o regulă, după care imaginaţia mea poate să trateze în mod general figura 
unui animal patruped, fără a fi limitată la vreo figură particulară sau unică, pe care mi-o 
oferă experienţa, sau şi orice imagine posibilă, ce o pot reproduce in concreto în vreme 
ce imaginea este un produs empiric, şi anume un produs empiric al facultăţii empirice a 
imaginaţiei productive, schema noţiunilor sensibile este, dimpotrivă, „un produs şi 
oarecum un monogram al imaginaţiei pure a prior?'. Imaginile, pentru a îndeplini un rol 
teoretic, trebuie să fie legate cu noţiunile printr-o schemă, şi aceasta, oricât ar fi de bine 
efectuată, nu poate totuşi face imaginile în totul congruente cu noţiunile. Prin faptul 
mijlocirii între imagini şi noţiuni, schema nu-şi pierde structura ei de schemă: ea nu devine 
nici imagine, nici noţiune. „Schema unei noţiuni pure a intelectului este ceva ce nu poate 
fi adus în nici o imagine, ci este numai sinteza pură, în conformitate cu o regulă a unităţii 
după noţiuni în genere, regulă ce exprimă categoria, şi este un produs transcendental al 
imaginaţiei, care priveşte determinarea simţului intern în genere după condiţiile formei sale 
(ale timpului) cu privire la toate reprezentările, întrucât acestea ar trebui să se lege a priori 
într-o noţiune, potrivit unităţii apercepţiei. 44 

Fiecăreia din noţiunile pure, fiecărei categorii îi corespunde, după Kant, o schemă. 
De aceea ordinea schemelor corespunde cu totul ordinii categoriilor. Astfel, schema pură 
a cantităţii este numărul care, ca reprezentare a unei adiţiuni succesive de unitate omogenă 
la unitate omogenă, „nu este nimic altceva decât unitatea sintezei diversului unei intuiţii 
omogene în genere 44 , posibilă prin aceea că timpul este creat în aprehensiunea intuiţiei. 
Schema pură a realităţii este gradul timpului plin. Căci prin realitate în înţeles 
transcendental trebuie să înţelegem „ceea ce corespunde unei senzaţii în genere 44 , o noţiune 
care semnifică o existenţă în timp; iar noţiunea de negaţie semnifică neexistenţa în timp. 
De aceea a distinge existenţa de neexistenţă înseamnă a distinge un timp plin de unul gol. 
Cum timpul nu este decât o formă pură a obiectelor ca fenomene, nu timpul, el însuşi, e plin 
şi corespunde senzaţiei, ci „materia transcendentală a tuturor lucrurilor ca obiecte în sine 
(realitatea) 44 . Dar senzaţia în genere are un grad sau o mărime, fiindcă ea poate umple mai 
mult sau mai puţin timpul, se poate cobori de la o mare plinătate până la nimic, la zero, la 
negaţie, sau, din contră, se poate ridica de la negaţie, zero sau nimic, de la dispariţia ei, până 
la cantitatea ei. Substanţa are ca schemă persistenţa realului în timp, „adică reprezentarea 
lui ca substrat al determinării empirice de timp în genere, substrat care deci rămâne, în 
vreme ce toate celelalte se schimbă 44 . Cauza şi cauzalitatea au ca schemă succesiunea 
diveisului în timp, succesiune ce este supusă unei reguli. Comunitatea (acţiunea reciprocă) 

sau cauzalitatea reciprocă are ca schemă simultaneitatea determinărilor, după o regulă, ale 
unei substanţe cu determinările altei substanţe. Posibilitatea are ca schemă „acordul sintezei 
de diferite reprezentări cu condiţiile timpului în genere", cu alte cuvinte, „determinarea 
reprezentării unui lucru într-un timp oarecare". Realitatea are ca schemă existenţa într-un 
timp determinat. Iar necesitatea, existenţa unui obiect tot timpul. 

După cum vedem, din nici o schemă nu lipseşte timpul, căci orice schemă are o 
determinare de timp a priori. „Schemele nu sunt... nimic altceva decât determinări de timp 
a priori după reguli, şi acestea se raportează după ordinea categoriilor la seria timpului, la 
conţinutul timpului , la ordinea timpului, în sfârşit, la noţiunea totală a timpului 
(Zeitinbegriff) cu privire la toate obiectele posibile." Nu trebuie să uităm însă două lucruri 
în legătură cu rolul pe care-1 joacă schemele: întâi, că schemele fac posibilă aplicarea 
categoriilor la intuiţiile empirice, realizează categoriile, şi, în al doilea rând, că ele restrâng 
funcţiunea teoretică a categoriilor, limitând-o la condiţiile sensibilităţii. „Astfel categoriile 
fără scheme sunt numai funcţiuni ale intelectului cu privire la noţiuni, dar nu reprezintă 
nici un obiect. Această semnificare le vine de la sensibilitate, care realizează intelectul, 
reslrângându-1 în acelaşi timp." 

Dar cu stabilirea categoriilor şi a schemelor lor, precum şi cu indicarea rolului pe 
care-1 au ele în acţiunea cunoaşterii, nu s-a terminat cercetarea transcendentală a 
intelectului pur. Căci, în afară de acestea, intelectul mai cuprinde şi judecăţi a priori 
originare, numite şi principii a priori ale intelectului pur. Numite principii a priori , nu numai 
fiindcă ele fundamentează alte judecăţi, ci şi fiindcă sunt în adevăr judecăţi a priori prime, 
superioare şi fundamentale. Care sunt aceste principii? înainte de a proceda la stabilirea şi 
la demonstrarea lor — căci,deşi principii prime, ele nu sunt totuşi scutite de demonstrare 
— Kant ţine să arate preliminar care este principiul judecăţilor analitice, cât şi principiul 
judecăţilor sintetice. Judecăţile analitice au ca principiu suprem principiul contradicţiei. 
Căci în aceste judecăţi, fie ele pozitive sau negative, predicatul nu est§ diferit de subiect, 
nu este opus subiectului, ci, din contră, este în perfectă concordanţă cu el, predicatul este 
conţinut în subiect şi nu face altceva decât să expliciteze subiectul. într-o judecată analitică 
afirmativă, se atribuie prin predicat subiectului ceea ce acesta din urmă cuprinde deja şi 
este gândit în el; într-o judecată analitică negativă, se exclude prin predicat din noţiunea 
subiect ceea ce este opus acesteia. De aceea principiul contradicţiei este un principiu 
universal şi suficient al adevărului tuturor judecăţilor analitice. Principiul contradicţiei este 
de ajuns pentru a stabili, la orice judecată analitică, dacă este adevărată sau nu. Pentru 
judecăţile analitice, el constituie în adevăr un criteriu pozitiv al veracităţii lor. Dincolo de 
aceste judecăţi însă, în domeniul cunoştinţelor sintetice, principiul contradicţiei nu mai are 
decât o valoare negativă, adică trebuie să ne păzim de a contraveni valabilităţii lui, căci 
încălcându-1, cunoştinţele n-ar mai fi valabile, dar el nu ne poate spune, cu privire la o 
judecată sintetică, dacă este adevărată sau nu. Cu alte cuvinte, principiul contradicţiei este, 
penlru cunoştinţele sintetice, o conditio sine qua non , iar nu un principiu cu ajutorul căruia 
să putem stabili veracitatea lor. în judecăţile sintetice, noţiunea subiect este depăşită de 
noţiunea predicat, prin predicat se gândeşte, în legătură cu subiectul, cu totul altceva decât 
se gândeşte în subiect. în judecăţile sintetice nu este vorba nici de un raport de identitate, 
nici de unul de contradicţie, ci de raporturi între noţiuni diferite, dar, totuşi, necon- 


97 



tradictorii. Spre a raporta, într-o judecată sintetică, o noţiune la alta, e nevoie, în afară de 
cele două noţiuni, de un al treilea element care să facă posibilă sinteza între ele. Acest al 
treilea element nu este altul decât simţul intern cu forma lui apriorică, timpul. în orice 
cunoştinţă se efectuează o sinteză de reprezentări, sinteză ce se întemeiază pe imaginaţie 
şi a cărei unitate sintetică, pe care trebuie s-o întâlnim în orice judecată, îşi are temeiul în 
unitatea apercepţiei. Judecăţile sintetice nu sunt deci posibile decât prin cele trei funcţiuni: 
sensibilitate, imaginaţie şi intelect, care, fiindcă flecare din ele are şi o parte pură, fac 
posibile în acelaşi timp şi judecăţile sintetice a priori. Ştim acum că o idee, spre a avea un 
înţeles obiecţie şi o semnificare cognitivă, trebuie să se raporteze la un obiect oarecare dat. 
Fără această raportare, noţiunile care exprimă ideea sunt absolut goale: noi am „gândit, ce-i 
drept, prin ele, în realitate însă prin această gândire n-am cunoscut nimic, ci ne-am jucat 
numai cu reprezentări 44 . Un obiect este însă dat, atunci când el este prezent în mod 
nemijlocit în intuiţie, când reprezentarea lui poate să fie raportată la experienţă, fie că 
această experienţă e reală sau eventual numai posibilă. Şi aceasta nu numai când este vorba 
de reprezentări sau noţiuni empirice. Căci acelaşi lucru este valabil şi despre intuiţiile pure, 
cât şi despre noţiunile apriorice. Intuiţiile de spaţiu şi timp, care sunt pure şi apriorice, nu 
au nici o valabilitate obiectivă, nici un sens sau semnificaţie, fără posibilitatea aplicării lor 
necesare la experienţă, şi la obiectele ei. La fel categoriile, posibilitatea experienţei este 
deci ceea ce dă tuturor cunoştinţelor noastre a priori realitate obiectivă. 44 Problema 
cunoştinţei în genere nu poate să fie rezolvată făcându-se abstracţie de experienţă sau de 
posibilitatea experienţei. Dar experienţa ea însăşi „se întemeiază pe unitatea sintetică a 
fenomenelor, adică pe o sinteză după noţiuni despre obiectul fenomenelor în genere, fără 
care ea nici n-ar fi cunoştinţă, ci o rapsodie de percepţii, care nu s-ar reuni în nici un context 
după regulile unei conştiinţe (posibile) legate în chip desăvârşit, prin urmare nici în unitatea 
transcendentală şi necesară a apercepţiei 44 . Experienţa nu este deci un complex haotic sau 
un agregat mozaical de percepţii sau reprezentări, ci, dimpotrivă, o unitate sistematică 
bazată pe „principii ale formei ei a priori M , pe „reguli universale ale unităţii în sinteza 
fenomenelor, a căror realitate obiectivă, ca condiţii necesare, poate fi arătată oricând în 
experienţă, ba chiar în posibilitatea ei 44 numai. Raportarea la experienţă sau la posibilitatea 
experienţei este constitutivă pentru judecăţile sintetice a priori: fără această raportare, ele 
nu sunt judecăţi ce exprimă cunoştinţe, căci în acest caz ele nu au un obiect, a cărui realitate 
obiectivă să fie exprimată de unitatea sintetică a noţiunilor lor. Noi putem cunoaşte a priori, 
prin judecăţi sintetice, multe lucruri despre spaţiu în genere sau despre figurile pe care 
imaginaţia productivă le trasează în el, totuşi cunoştinţele acestea n-ar avea nici o valoare; 
fiindcă dacă spaţiul n-ar fi în adevăr una din condiţiile fenomenelor, fenomene care 
constituie materia experienţei, cunoştinţele acestea, deşi sintetice şi apriorice, ar avea totuşi 
ca obiect „o simplă himeră 44 , adică n-ar fi la drept vorbind cunoştinţe. Orice cunoştinţă, 
deci şi acelea care sunt totodată sintetice şi apriorice, are ca obiect experienţa sau 
posibilitatea experienţei; orice cunoştinţă sintetică apriorică concordă cu experienţa şi este 
adevărată datorită numai faptului că ea nu cuprinde nimic mai mult şi nimic mai puţin decât 
ceea ce este absolut necesar şi indispensabil pentru unitatea sintetică a experienţei în 
genere. „Principiul suprem al tuturor judecăţilor sintetice este deci: orice subiect stă sub 
condiţiile necesare ale unităţii sintetice a diversului intuiţiei într-o experienţă posibilă. 44 

Din nici o judecată sintetică a priori nu pot să lipsească: condiţiile formale ale intuiţiei 
j priori , sinteza imaginaţiei şi unitatea ei necesară într-o apercepţie transcendentală, toate 
aceste trei raportate la o cunoaştere de experienţă posibilă în genere (mogliche 
Erfahrungserkenntnis iiberhaupt). Judecăţile sintetice a priori sunt prin urmare posibile 
prin posibilitatea experienţei, prin aceea că unitatea necesară a apercepţiei transcendentale, 
folosindu-se de sinteza imaginaţiei şi de formele a priori ale sensibilităţii, se aplică asupra 
materialului procurat de simţuri, legându-1 şi ordonându-1. Experienţa reală sau posibilă e 
unul din factorii constitutivi ai judecăţilor sintetice a priori matematice. Experienţă şi 
cunoaştere sintetică a priori, posibilitatea experienţei şi posibilitatea judecăţilor sintetice 
a priori se condiţionează reciproc: una nu există fără alta, una nu e posibilă fără posibilitatea 
celeilalte. 


Care sunt principiile intelectului pur, acele principii superioare şi originare, „după 
care totul (ce ni se poate prezenta ca obiect) stă în mod necesar sub reguli"? Şi cum pot fi 
stabilite aceste principii necesare, sintetice şi a priori? Fiindcă principiile nu sunt altceva 
decât reguli pentru întrebuinţarea obiectivă a categoriilor, firul călăuzitor pentru 
descoperirea lor nu poate fi altul decât tabla categoriilor. Corespunzător celor patru grupe 
de categorii, vom avea deci următoarele principii ale intelectului pur: 1) axiome ale 
intuiţiei; 2) anticipaţii ale percepţiei; 3) analogii ale experienţei şi 4) postulate ale gândirii 
empirice în genere. Deşi toate principiile posedă o certitudine deplină, totuşi ele se 
deosebesc în parte. Căci, în adevăr, în vreme ce principiile care corespund categoriilor 
cantităţii şi calităţii se bucură de o certitudine intuitivă, cele care corespund categoriilor 
relaţiei şi ale modalităţii se bucură de o certitudine numai discursivă. Cele dintâi exprimă 
în mod direct o necesitate absolută şi conţin o evidenţă nemijlocită, cele din urmă exprimă 
ce-i drept şi ele o necesitate a priori , dar, totuşi, în mod indirect şi conţin o evidenţă 
mijlocită. Cele dintâi privesc intuiţia, cele din urmă existenţa unui fenoirien în genere. 
Ţinând seama de aceste deosebiri, Kant le numeşte pe cele dintâi matematici, iar pe cele 
din urmă dinamice. Numindu-le astfel, Kant ţine totodată să sublinieze că în cazul dintâi 
nu este vorba de principiile matematicii, şi nici în cazul al doilea de principiile dinamicii, 
ci de principii „ale intelectului pur în raportarea lui la simţul intern (fără deosebirea 
reprezentărilor date în el)". Cu alte cuvinte, principiile sunt denumite matematice sau 
dinamice, avându-se în vedere, nu conţinutul, ci aplicarea lor. 

Să le luăm pe rând, în ordinea sistematică de mai sus, bazată pe tabla categoriilor, 
ca să vedem cum se formulează şi ce exprimă ele. Principiul axiomelor intuiţiei sună: 
„Toate intuiţiile sunt mărimi extensive". O mărime extensivă avem atunci când repre¬ 
zentarea întregului e făcută posibilă de reprezentarea părţilor, când reprezentarea părţilor 
precede în mod necesar reprezentarea întregului. Astfel, pentru a-mi reprezenta o linie, 
oricât de mică, eu trebuie s-o trag în gând, să pornesc adică de la un punct, adăugând apoi 
succesiv porţiune la porţiune şi consemnând în chipul acesta intuiţia ei. Şi cum e cu spaţiul, 
la fel e cu timpul. Eu nu pot să gândesc o mărime determinată de timp decât adăugând 
succesiv clipă la clipă, progresând de la o clipă la alta, până la mărimea de timp determinată 
pe care vreau s-o gândesc. Dacă aşa stau lucrurile cu mărimile spaţiale şi cu cele temporale, 
şi cum toate fenomenele au spaţiul ori timpul ca intuiţii la bază, urmează că toate feno- 


99 



menele, ca intuiţii, sunt mărimi extensive. Geometria se întemeiază tocmai pe „această 
sinteză succesivă a imaginaţiei productive în crearea figurilor 1 \ iar axiomele ei nu exprimă 
altceva decât „condiţiile intuiţiei sensibile a priori, numai sub care se poate înfăptui schema 
unei noţiuni pure a fenomenului extern, de pildă: între două puncte e posibilă numai o 
dreaptă; Două drepte nu închid un spaţiu 11 . Sintetice şi nu analitice —, progresive şi 
constructive, iar nu pur explicative şi tautologice, sunt şi judecăţile aritmetice. „7+5=12 
nu e o judecată analitică. Căci eu nu gândesc nici în reprezentarea d e 7, nici în aceea de 5, 
nici în reprezentarea compunerii (Zusammensctzung) amândurora numărul 12.“ Numărul 
12 nu este cuprins în 7 + 5 şi deci el nu poate fi dobândit pe cale analitică din 7 + 5. Numărul 
12 este dobândit printr-o sinteză, printr-o succesiune necesară de unitate numerică la unitate- 
numerică. Judecata 7 + 5 = 12 este deci o judecată sintetică, şi anume o judecată sintetică 
a priori , fiindcă se bazează pe intuiţia pură de timp. Principiul acesta al axiomelor intuiţiei, 
pecareKantîl mai numeşte şi „principiul transcendental al matematicii fenomenelor 11 ,are 
o însemnătate fundamentală pentru cunoştinţa a priori, oferindu-i „o mare întindere 11 . „Căci 
numai el face aplicabilă matematica pură, în toată precizia ei, la obiecte ale experienţei... 
Fenomenele nu sunt obiecte în sine. Intuiţia empirică e posibilă numai prin cea pură (a 
spaţiului şi a timpului); ceea ce deci geometria spune despre cea din urmă e valabil fără 
contrazicere şi despre cea dintâi... 11 Şi numai datorită faptului că ceea ce este valabil despre 
intuiţia pură e valabil şi despre cea empirică, devine inteligibil cum matematicile se aplică 
la fenomene, cum matematicile posedă o valabilitate obiectivă. „Toate obiecţiile 
împotriva 11 acestui mod de a vedea lucrurile „sunt, spune Kant, numai şicane ale unei raţiuni 
rău povăţuite, care, greşit, caută să despartă obiectele simţurilor de condiţia sensibilităţii 
noastre, şi, deşi sunt numai fenomene, le reprezintă ca obiecte în sine, date intelectului, în 
care caz, fără îndoială, nu s-ar putea cunoaşte a priori despre ele absolut nimic sintetic, deci 
nici prin noţiuni pure despre spaţiu şi ştiinţa ce le determină, anume geometria, n-ar fi ea 
însăşi posibilă. 11 

Principiul anticipaţiei percepţiei sună: „în toate fenomenele, realul, care este un 
obiect al senzaţiei, are mărime intensivă, adică un grad 11 . Prin anticipaţie trebuie să 
înţelegem tot ceea ce poate fi cunoscut şi determinat a priori într-o cunoştinţă empirică. 
Dacă senzaţia este, precum am văzut, ceea ce constituie o cunoştinţă empirică şi o 
deosebeşte în acelaşi timp de una apriorică, şi dacă la o anumită senzaţie dată nu se poate 
cunoaşte nimic a priori , totuşi este ceva care, la senzaţie în genere, poate fi anticipat şi poate 
fi determinat a priori: anume mărimea ei intensivă. Orice senzaţie este, în adevăr, 
susceptibilă să se micşoreze ca intensitate, să descrească din ce în ce, până când ajunge 
încetul cu încetul să dispară cu totul. O senzaţie de roşu bunăoară, oricât de puţin intensă 
ar fi, nu este niciodată cea mai puţin intensă: totdeauna se va găsi o altă senzaţie de roşu 
care să fie mai puţin intensă decât ea. Cum ceea ce corespunde senzaţiei în intuiţia empirică 
e realitate (realitasphaenomenon), iar ceea ce corespunde lipsei ei e negaţie (= 0), urmează 
că realitatea însăşi are o mărime, şi anume nu o mărime extensivă, ci una intensivă; că „între 
realitatea în fenomen şi negaţie este o legătură continuă de multe senzaţii intermediare 
posibile, a căror deosebire unele de altele este totdeauna mai mică decât deosebirea dintre 
cea dată şi zero sau negaţia totală 11 . „... Orice senzaţie, prin urinare, şi orice realitate în 

fenomen, oricât de mică ar fi, are un grad, adică o mărime intensivă, care totdeauna mai 
poate fi micşorată; şi între realitate şi negaţie e o înlănţuire continuă de realităţi posibile şi 
de percepţii mai mici posibile/* Senzaţia şi realul în fenomen au o mărime intensivă şi nu 
una extensivă; o mărime intensivă, fiindcă ea este sesizată într-o clipă de către senzaţie sau 
cu ajutorul senzaţiei; şi nu una extensivă, fiindcă aceasta, contrar celei intensive, are loc 
printr-o sinteză de reprezentări şi merge, precum ştim, de la părţi la întreg. Mărime 
intensivă este numită prin urmare de Kant „acea mărime care se aprehendează numai ca 
unitate şi în care multitudinea poate fi reprezentată numai prin apropiere de negaţie = O 44 . 
Realul în fenomen are o mărime intensivă,o intensitate, ceea ce e totuna cu a spune: are un 
grad, fiindcă gradul este acela care exprimă intensităţile. însuşirea pe care o au mărimile, 
ca nici o parte din ele, oricât de mică, să nu fie totuşi cea mai mică, însuşire care ne dă 
posibilitatea să trecem treptat de la partea extensivă ori intensivă la o altă parte extensivă 
ori intensivă mai mică, se numeşte continuitate. Toate fenomenele au însă această însuşire 

a continuităţii, a trecerii adică de la mai mult la mai puţin. Iar acolo unde această trecere 
este întreruptă, nu mai avem un fenomen, ci un agregat de fenomene, altminteri spus, nu 
mai avem ceva rezultat „prin simpla continuare a sintezei productive de un anumit fel, ci 
prin repetarea unei sinteze mereu întrerupte' 4 . Dar dacă realul, care corespunde percepţiei 
în fenomen, prezintă o serie nesfârşită de grade, de la cel mai înalt până la cel mai mic care 
e vecin cu zero, urmează în mod necesar că, cu ajutorul percepţiei, şi deci al experienţei, 
nu se poate dovedi existenţa unui spaţiu gol sau a unui timp gol. Căci percepţia, şi deci şi 
experienţa, nu sunt posibile decât tocmai prin raportarea la real: acolo unde realul lipseşte, 
percepţia nu are ce să perceapă şi este prin urmare imposibilă; lipsa realului, vidul, nu poate 
fi perceput. Ceea ce poate fi anticipat la senzaţii nu este deci caii tatea ei, adică însuşirea de 
a fi de gust, de miros, de temperatură etc., ci numai mărimea ei intensivă. Calitatea senzaţiei 
e totdeauna de natură empirică şi de aceea nu poate fi niciodată cunoscută a priori. Numai 
că orice senzaţie are o intensitate, are un grad, numai acest lucru poate fi deterininat a priori. 
„E curios, spune Kant, că noi nu putem cunoaşte a priori la mărimi în genere ckicât o singură 
calitate , anume continuitatea, la toată calitatea însă (realul fenomenelor) noi nu putem 
cunoaşte a priori nimic altceva decât cantitatea ei intensivă, anume că au un grad, toate 
celelalte rămânând pe seama experienţei/ 4 

Cele două principii, al axiomelor intuiţiei şi al anticipaţiei percepţiei, determină 
fenomenul din punctul de vedere al cantităţii şi al calităţii, dar această determinare, deşi 
necesară şi constitutivă, nu este totuşi suficientă. De aceea e nevoie şi de alte principii,care 
să ducă la capăt determinarea fenomenului. Aceste alte principii, care vin acum la rând, 
sunt acelea care corespund categoriilor relaţiei, principii pe care Kant le numeşte, precum 
ştim, analogii ale experienţei. Prin analogie, Kant nu vrea să înţeleagă însă ceea cc 
înseamnă acest termen în matematică, unde, fiind daţi trei termeni ai unei proporţii, prin 
aceştia e dat şi cu ajutorul lor se poate construi şi un al patrulea. Ci prin analogie el înţelege 
raportul pe care trei temeni daţi îl au faţă de un al patrulea, raport care e7 poate fi cunoscut 
şi dat a priori , nu, ca în matematică, termenul al patrulea însuşi. în matematică, analogia se 
sprijină pe raporturi cantitative, în vreme ce în filosofie ea se sprijină pe raporturi calitative, 
şi are valoarea unei reguli de a căuta în experienţă şi de a găsi în ea termenul nedat. 
Analogiile experienţei nu trebuie confundate prin urmare cu analogiile matematice. 

Analogiile experienţei nu sunt altceva decât reguli, „după care din percepţii trebuie să 
izvorască unitatea experienţei (nu percepţia însăşi ca intuiţie empirică în genere)“. 
Principiul lor general se formulează astfel: „Experienţa e posibilă numai prin reprezentarea 
unei legături necesare a percepţii lor“. Experienţa este, precum ştim, una şi unitară, un 
sistem de percepţii, determinate categorial şi necesar; experienţa este o unitate sistematică 
de percepţii, cărora le corespund în realitate obiecte, o sinteză necesară de percepţii ce se 
raportează la obiecte. Percepţiile ele însele nu conţin însă nici o necesitate a legăturii lor şi 
nici nu pot duce vreodată la necesitate. Dar dacă nu conţin necesitate şi nu duc singure la 
necesitate, ele se supun totuşi unor raporturi necesare, ajutând prin aceasta la determinarea 
obiectelor experienţei. „Experienţa este o cunoaştere a obiectelor prin percepţii**, are ca dat 
un divers perceptibil, dar „raportul în existenţa diversului trebuie să fie reprezentat în ea, 
nu cum e compus în timp, ci cum este obiectiv în timp**. Raporturile fenomenelor nu pot fi 
determinate decât printr-o „legătură în timp**, şi anume printr-o legătură obiectivă în timp: 
„Determinarea existenţei obiectelor în timp poate avea loc numai prin legătura lor în timp 
în genere, deci numai prin noţiuni ce leagă a priori \ Necesitatea se află în noţiuni, care le-o 
imprimă percepţiilor, constituind astfel experienţa. Dar dacă „determinarea existenţei 
obiectelor în timp“ nu se poate face decât prin efectuarea legăturii de către noţiuni asupra 
percepţiilor în timp în genere şi cum timpul nu are decât trei moduri: persistenţa , 
succesiunea şi simultaneitatea , principiul general al analogiilor se descompune în trei alte 
principii: principiul persistenţei substanţei, principiul succesiunii după legea cauzalităţii 
şi principiul simultaneităţii după legea acţiunii reciproce sau a comunităţii. Ce spune flecare 
din aceste principii? 

Principiul persistenţei substanţei se formulează astfel: „La toată schimbarea 
fenomenelor persistă substanţa şi cuantuumul ei în natură nici nu se măreşte, nici nu se 
micşorează**. Toate fenomenele nu pot fi reprezentate decât ca simultane sau succesive, 
adică în timp, timpul constituind, ca formă persistentă a intuiţiei interne, substratul 
simultaneităţii sau succesivităţii fenomenelor. Fenomenele sunt deci gândite ca 
schimbându-se în timp,în timpul care el însuşi nu se schimbă,ci rămâne pururea persistent; 
simultaneitatea şi succesiunea nu sunt decât determinări ale timpului. Dar timpul însuşi,în 
sine, nu poate fi perceput. De aceea trebuie să fie ceva în fenomene, un substrat „care 
reprezintă timpul în genere şi în care toată schimbarea sau simultaneitatea poate fi 
percepută în aprehensiune prin raportul fenomenelor faţă de el“. Acest ceva în fenomene, 
acest substrat în ele care persistă şi nu se schimbă, „numai raportate la care toate raporturile 
de timp ale fenomenelor pot fi determinate, este substanţa în fenomen, adică realul lui“. 
Substanţa este substratul neschimbător şi neschimbabil, totdeauna acelaşi, al fenomenelor 
schimbătoare. Neschimbător şi neschimbabil, dar în acelaşi timp suportul oricărei 
schimbări a fenomenelor. Dacă substanţa nu se poate schimba, e lesne de înţeles că 
cuantuumul ei în natură nu poate nici să se mărească, nici să se micşoreze, căci altfel ea 
n-ar mai fi schimbătoare. Cât de necesară şi indispensabilă este reprezentarea stabilului şi 
persistentului ca bază a experienţei rezultă din faptul că orice aprehendare a „diversului 
fenomenului e totdeauna succesivă şi deci totdeauna schimbătoareşi că numai cu ajutorul 
ei noi nu am fi niciodată în măsură să ştim dacă diversul fenomenului, „ca obiect al 
experienţei, este simultan sau succesiv**. De aceea, pentru determinarea acestui divers ca 

simultan ori ca succesiv, e nevoie de acel „ceva stabil şi persistent 44 , de ceea ce „este în orice 
timp* 4 , de substanţă, ale cărei moduri de existenţă sunt simultaneitatea şi succesiunea — 
moduri ale timpului. „Numai în persistent sunt deci posibile raporturi de timp (căci 
simultaneitatea şi succesiunea sunt singurele raporturi de timp), adică persistentul este 
substratul reprezentării empirice a timpului însuşi, substrat numai la care e posibilă orice 
determinare de timp. Persistenţa exprimă în genere timpul ca pe corelatul constant al 
întregii simultaneităţi 44 . Nu timpul însuşi este succesiv, simultan şi schimbător, ci succesive, 
simultane şi schimbătoare sunt fenomenele în timp. Dacă timpul ar fi succesiv, simultan, 
schimbător, atunci ar trebui să gândim un alt timp, fără succesiune, fără simultaneitate şi 
fără durată, în care să fie posibil cel succesiv, simultan şi schimbător. Nu timpul durează, 
ci existenţa, care-i în timp. Iar existenţa ea însăşi dobândeşte atributul duratei numai prin 
raportarea la ceea ce rămâne totdeauna la fel cu sine, adică la persistent sau la substanţă: 
„Căci în simpla succesiune numai, existenţa nu face decât să dispară şi să apară mereu şi 
nu are niciodată nici cea mai mică mărime 44 , adică durată. Succesiune, simultaneitate, 
schimbare,într-un cuvânt raporturile de timp, nu există decât prin persistent şi datorită 
persistentului. „Deci acest persistentla fengmene e substratul întregii determinări de timp, 
prin urmare şi condiţia posibilităţii întregii unităţi sintetice a percepţiilor, adică a 
experienţei, şi la acest persistent toată existenţa şi toată schimbarea în timp pot fi 
considerate numai ca un modus al existenţei a ceea ce rămâne şi persistă. 44 La toate 
fenomenele trebuie să distingem ceea ce persistă de ceea ce se schimbă, căci ceea ce este 
schimbător la ele nu e altceva decât modul de existenţă a persistentului. „Astfel,în toate 
fenomenele persistentul este obiectul însuşi, adică substanţa ( phaenomenon), dar tot ce se 
schimbă sau se poate schimba aparţine numai chipului cum această substanţă sau substanţe 
există, prin urmare aparţine determinărilor ei. 44 Această înţelegere a noţiunii de persistenţă 
atrage după sine şi o rectificare a noţiunii de schimbare. „Naşterea şi dispariţia nu sunt 
schimbări a ceea ce se naşte sau dispare. Schimbarea este un mod de a exista^ care urmează 
unui alt mod de a exista al aceluiaşi obiect. De aceea tot ce se schimbă e permanent şi numai 
starea lui se schimbă .“ (Pentru că în această frază sunt două noţiuni care nu pot fi redate 
adecvat în româneşte, o transcriem şi în original: Daher ist alles, was sich verăndert , 
bleibend , und nur sein Zustand wechselt. )Prin schimbarea fenomenului sau persistentului 
nu trebuie să înţelegem naşterea şi pieirea, apariţia şi dispariţia substanţei, ci numai moduri 
ale existenţei ei, moduri la care are loc naşterea şi pieirea, apariţia şi dispariţia substanţei, 
căci substanţa se caracterizează tocmai prin aceea că nici nu se naşte, nici nu piere. Kant 
face deosebirea între schimbare (Verănderung) şi schimb (Wechsel). Schimbul nu este tot¬ 
una cu schimbarea. Substanţa suferă o schimbare, dar nu un schimb; starea variabilă a 
substanţei suferă un schimb, dar nu o schimbare. Schimbul are deci la bază schimbarea, 
căci numai la schimbarea substanţei poate fi observat schimbul, adică apariţia şi dispariţia, 
naşterea şi pieirea. De aceea Kant spune într-o formă pe care el însuşi o numeşte 
paradoxală: „Numai persistentul (substanţa) se schimbă, variabilul nu suferă nici o 
schimbare ( Verănderung), ci un schimb (Wechsel), deoarece unele determinări încetează 
şi altele încep. 44 „Orice schimb (succesiune) al fenomenelor este numai schimbare; căci 
naşterea şi dispariţia substanţei nu sunt schimbări ale ei, deoarece noţiunea schimbării 
presupune acelaşi subiect cu două determinări opuse ca existent, deci ca persistent. 44 Dacă 

substanţa însăşi s-ar naşte şi ar pieri, ar apărea din nimic şi ar dispărea în nimic, dacă, 
altminteri spus, ar suferi nu o schimbare, ci un schimb fără nici un substrat permanent, 
atunci naşterea sau pieirea n-ar putea fi percepute. Dacă presupunem că ceva se naşte în 
adevăr în mod absolut, că adică înaintea trecerii la existenţă a fost un moment în care n-a 
existat, noi nu vom putea lega existenţa acestui ceva decât de altceva care există deja, căci 
timpul gol nu poate fi perceput. Dar dacă geneza lui ceva este legatăde lucruri care existau 
şi au continuat să existe până când se naşte acest ceva, atunci înseamnă că el nu este decât 
o determinare a lucrurilor existente de care el este legat, că pretinsul ceva născut nu este în 
realitate decât o determinare a lui altceva preexistent şi persistent. „Substanţele (în 
fenomen) sunt substratele tuturor determinărilor de timp. Geneza unora şi dispariţia altora 
ar suprima însăşi condiţia unică a unităţii empirice a timpului şi fenomenele s-ar raporta 
atunci la două feluri de timp, în care s-ar scurge una lângă alta existenţa, ceea ce este 
absurd. Căci este numai un timp, în care toate timpurile diferite trebuie puse nu simultan, 
ci succesiv.“ Principiul persistenţei substanţei, trebuie să luăm aminte, nu este în concepţia 
lui Kant un principiu metafizic, ci unul transcendental logic. „Substanţa nu este deci o 
esenţă substanţială în sens metafizic sau absolut, ci principiu transcendental logic, lege 
transcendentală a schimbului fenomenelor, prin care acest schimb însuşi capătă abia raport 
şi devine posibil/* 1 

Principiul celei de a doua analogii, al „succesiunii de timp după legea cauzalităţii**, 
se formulează astfel: „Toate schimbările au loc după legea legăturii cauzei şi efectului**. 
Toate percepţiile şi reprezentările noastre, toate intuiţiile noastre empirice, sau, cum mai 
numeşte Kant aceste lucruri, toate aprehensiunile noastre despre diversul fenomenului, au 
loc totdeauna în mod succesiv. Se pune însă întrebarea: ordinii succesive a aprehensiunilor 
noastre îi corespunde şi în diversul fenomenului o ordine succesivă? O întrebare de cea mai 
mare importanţă. Căci noi nu ne mărginim numai să afirmăm că reprezentările noastre 
urmează unele altora, se succed în timp, ci afirmăm, pe baza lor, ceva mai mult, anume că 
fenomenele însele se succed, independent de reprezentările noastre. Cu ce drept însă trecem 
noi de la simpla ordine subiectivă la ordinea obiectivă? Pe ce ne întemeiem ca să susţinem 
că succesiunea nu este numai în aprehensiune, ci în diversul fenomenului însuşi? Pentru a 
ne da mai bine seama de importanţa acestei probleme şi a o înţelege cum trebuie, să luăm 
două exemple, pe care de altfel le dă Kant însuşi. Am, de exemplu, în faţa mea diversul 
fenomenului unei case. Eu percep casa şi percepţiile mele au loc în mod succesiv. Acestei 
succesiuni de percepţii din conştiinţa mea îi corespunde o succesiune în diversul 
fenomenului casă? Nu, fireşte. Căci aşa cum am perceput-o, începând de sus în jos, tot aşa 
aş fi putut s-o percep începând de jos în sus, de la dreapta la stânga sau de la stânga la 
dreapta. Cu alte cuvinte, nu era dată aici o anumită ordine, independentă de conştiinţa mea, 
ordine conform căreia să aibă loc percepţiile mele. Să luăm însă exemplul unei întâmplări, 
anume al unei bărci ce pluteşte pe râu în jos. Aici, eu am mai întâi percepţia bărcii în susul 
râului şi apoi pe aceea în josul râului, adică eu am percepţiile în ordinea locurilor pe care 
barca le străbate succesiv din susul în josul râului. Eu nu pot schimba această ordine a 
percepţiilor, să percep bunăoară barca întâi în josul apei şi pe urmă în susul ei, ci sunt 


1 Bnino Bauch, ibid., p. 247. 

obligat să respect ordinea determinată pe care mi-o impune diversul empiric. Percepţiile 
despre casă sunt arbitrare şi succesiunea lor e subiectivă; percepţiile despre barcă sunt 
constante şi necesare şi succesiunea lor esle obiectivă. Şi pretutindeni unde avem de-a face 
nu cu fenomene, ci cu întâmplări de fenomene, consecventul urmează întotdeauna, după o 
regulă , antecedentului. „Numai prin aceasta pot fi eu îndreptăţit să spun despre fenomenul 
însuşi, şi nu numai despre aprehensiunea mea, că în fenomen se găseşte o succesiune, ceea 
ce înseamnă tot atâta cu a spune că eu nu pot reproduce aprehensiunea decât numai în 
această succesiune/ 4 în ceea ce precede, în antecedent, se află „condiţia la o regulă", 
potrivit căreia în orice întâmplare, ceea ce urmează, urmează totdeauna şi în mod necesar, 
după ceea ce precede, polrivit căreia întâmplarea este determinată pornind de la antecedent 
spre consecvent, consecventul este determinat de antecedent. Şi aceasta din cauză că nici 
un fenomen posterior nu se poate întoarce într-un moment anterior; dar de la un moment 
anterior la altul posterior trecerea este totdeauna necesară. „De aceea, fiindcă este ceva ce 
urmează, eu trebuie să raportez în mod necesar la altceva în genere ce precede şi pe care-1 
urmează după o regulă, adică în mod necesar, astfel că întâmplarea, ca fiind ceea ce-i 
condiţionat, dă o indicaţie certă către o condiţie oarecare, care însă determină întâmplarea." 
Dacă o întâmplare ar avea loc fără să fie precedată de ceva, „căruia ar trebui să-i urmeze 
după o regulă 14 , atunci noi n-am avea decât o simplă aprehensiune subiectivă, un simplu 
„joc de reprezentări" fără nici o semnificaţie obiectivă, fiindcă ele nu s-ar deosebi, în ceea 
ce priveşte impui, prin nimic unele de altele. „Eu nu voi spune deci că în fenomen două 
stări se succed una alteia,ci numai că o aprehensiune urmează alteia, ceea ce e numai ceva 
subiectiv şi nu determină un obiect; prin urmare nu poate avea valoarea cunoaşterii vreunui 
obiect (nici chiar în fenomen)." Percepţia şi experienţa unei întâmplări presupun totdeauna 

un antecedent şi un consecvent, ce se succed după o regulă. Numai astfel putem noi şti că 

* * 

avem a face, când avem o aprehensiune, cu ceva mai mult decât o sirtţplă succesiune 

subiectivă. Numai succesiunea fenomenelor face deci obiective aprehensiunile noastre 

/ 

subiective, numai ordinea obiectivă a fenomenelor ne dă posibilitatea să vedem că 
reprezentările noastre au o valoare obiectică. Dar dacă se spune acum că ordinea 
reprezentărilor noastre este în dependenţă de ordinea întâmplărilor reale, nu se răstoarnă 
întreaga concepţie criticistă, care dovedea tocmai că fenomenele nu sunt posibile decât 
datorită formelor pure ale conştiinţei? Noţiunea de cauzalitate nu este transformată în acest 
caz într-o noţiune empirică, iar regula determinării cauzale nu este cu totul contingenţă? 
Se mai poate vorbi de necesitate şi universalitate, dacă determinarea cauzală este, cum pare, 
scoasă din experienţă? Kant însuşi a prevăzut această obiecţie ce i s-ar putea ridica şi, 
pentru a evita orice neînţelegeri şi confuzii, a ţinut singur să le preîntâmpine. Cu noţiunea 
pură de cauzalitate este, spune Kant, ca şi cu toate celelalte forme pure în genere: noi le 
scoatem din experienţă, fiindcă noi înşine le-am pus într-însa. Experienţa nu este posibilă 
fără formele pure; acestea realizează experienţa. Noi ajungem la o claritate logică a 
categoriei de cauzalitate,ca de altfel şi a tuturor celorlalte categorii,precum şi a intuiţiilor 
pure, numai prin aceea că ne servim de ea în experienţă; cauzalitatea însă, „ca condiţie a 
unităţii sintetice a fenomenelor în timp", se află la baza oricăror percepţii ale fenomenelor 
în timp şi e presupusă ca valabilă înaintea oricărei experienţe. Orientându-ne după ordinea 
evenimentelor reale în timp, nu urmează deci câtuşi de puţin că ne orientăm după 

experienţa empirică şi contingenţă şi că derivăm categoria de cauzalitate din această 
experienţă. Orientându-ne după ordinea evenimentelor reale în timp, înseamnă că ne 
orientăm după legalitatea pe care conştiinţa în genere apus-o în aceste evenimente. 

Principiul analogiei a treia, adică al „simultaneităţii după legea interdependenţei 
sau a comunităţii 14 , se formulează precum urmează: „Toate substanţele, întrucât pot fi 
percepute ca simultane în spaţiu, sunt în interdependenţă desăvârşită 41 . Prin simultaneitate 
trebuie să înţelegem „existenţa diversului în acelaşi timp u sau, ceea ce este acelaşi lucru, 
existenţa lucrurilor în acelaşi timp. Iar prin existenţa „diversului în acelaşi timp 11 trebuie 
iarăşi să înţelegem faptul că percepţiile mele în intuiţia empirică pot să înceapă de la unele 
lucruri şi să meargă la altele sau, viceversa, pot să înceapă de la cele dintâi şi să meargă la 
cele din urmă. Astfel, eu pot să privesc întâi luna şi apoi pământul, sau, din contră, pot privi 
mai întâi pământul şi apoi luna, ceea ce înseamnă în acest caz că percepţiile mele se pot 
succeda în mod reciproc. Dacă lucrurile n-ar fi simultane, ci succesive, atunci eu aş putea 
merge cu aprehensiunea în percepţie, să zicem de la A, trecând prin B, C, D, şi să ajung la 
E, dar n-aş putea proceda invers, să pornesc de la E şi, trecând prin D, C, B, să ajung la A, 
fiindcă A, B, C, D aparţin trecutului, când eu sunt la E şi nu mai pot fi prin urmare 
aprehendate. Nu este deci suficient ca diversul A,B,C,D şi E să existe numai, ca să putem 
spune că A, B, C, D şi E sunt obiecte simultane ale unei percepţii posibile,ci mai e nevoie 
şi de altceva: anume ca fiecare din aceste substanţe să determine în timp locul celeilalte. 
Iar determinarea în timp a locului unei substanţe de către o altă substanţă, pentru ca ele să 
„poată fi reprezentate în mod empiric ca existând în acelaşi timp 14 , nu înseamnă altceva 
decât determinarea cauzală a uneia, sau a determinaţilor ei, de către cealaltă substanţă. 
Căci simultaneitatea nu poate fi cunoscută într-o experienţă posibilă dacă substanţele nu 
stau într-o determinare cauzală reciprocă, dacă ele nu stau, „imediat sau mediat, în 
comunitate dinamică 11 . Să presupunem,spune Kant,că arexista o diversitate de substanţe 
ca fenomene, şi anume că această diversitate ar exista în aşa fel, încât fiecare din substanţe 
să fie cu totul izolată de celelalte; atunci consecinţa necesară ar fi că noi am avea, ce-i drept, 
percepţii succesive despre ele, dar n-am putea determina dacă ceea ce corespunde 
percepţiilor, cu alte cuvinte, diversul în fenomen, este succesiv sau simultan. „Fără 
comunitate, orice percepţie (a fenomenului în spaţiu) e ruptă de cealaltă şi lanţul 
reprezentărilor empirice, adică experienţa, ar începe la un obiect nou cu totul de la început, 
fără ca cea precedentă să poată fi câtuşi de puţin legată cu aceasta sau să poată sta cu ea în 
raport de timp. 11 Numai comunitatea face posibilă trecerea de la un fenomen la altul, numai 
comunitatea reală face posibilă trecerea de la o percepţie la alta şi transformă simpla 
legătură subiectivă a percepţiilor într-una obiectivă. Numai când comunitatea subiectivă 
se întemeiază pe un principiu obiectiv sau când se raportează la fenomene ca substanţe în 
determinarea lor reciprocă, numai atunci comunitatea subiectivă dobândeşte o însemnătate 
transcendentală, devine principiu cognitiv obiectiv. Căci percepţiile, ca aprehensiuni, au 
totdeauna loc în ordine succesivă şi, bazaţi numai pe ele, noi n-am putea niciodată spune 
dacă succesiunea este numai în percepţii sau şi în fenomene. Numai datorită influenţei 
reciproce a substanţelor este deci posibil raportul empiric al simultaneităţii. „Prin acest 
commercium , fenomenele, întrucât sunt exterioare unele altora şi totuşi stau în legătură, 
formează un compus (compositum reale) şi astfel de composita sunt posibile în multe 

feluriPrincipiul comunităţii dinamice sau al influenţei reciproce presupune prin urmare 
principiul substanţei şi pe acela al cauzalităţii, de unde însă nu urmează că este un principiu 
secundar sau derivat. Aceste trei principii sunt solidare şi formează împreună o unitate, 
care reprezintă „unitatea naturii în complexul tuturor fenomenelor 44 . Căci „prin natură (în 
înţeles empiric) noi înţelegem, spune Kant, înlănţuirea fenomenelor după existenţa lor după 
reguli necesare, adică după legi 44 . După legi însă apriorice, nu empirice. Căci numai legile 
apriorice fac posibilă natura; legile empirice au loc în experienţă şi pot fi descoperite cu 
ajutorul experienţei, dar ele nu sunt posibile decât prin cele apriorice. Analogiile 
experienţei fac astfel posibilă şi comprehensibilă „unitatea naturii în înlănţuirea tuturor 
fenomenelor sub anumiţi exponenţi, care nu exprimă nimic altceva decât raportul timpului 
(înmicât el cuprinde în sine toată existenţa), faţă de unitatea apercepţiei, care poate avea 
loc numai în sinteze după reguli. Toate împreună, ele spun deci: toate fenomenele sunt 
într-o natură şi trebuie să fie în ea, deoarece fără această unitate a priori n-ar fi posibilă 
unitatea experienţei, prin urmare nici determinarea obiectelor din ea 44 . 

în sfârşit, modalităţii îi corespund principiile pe care Kant le numeşte „postulate ale 
gândirii empirice în genere 44 . Aceste principii poartă şi ele într-însele însuşirea 
fundamentală a categoriilor modalităţii, adică întocmai ca şi categoriile modalităţii, ele nu 
aduc,faţă de celelalte principii de până acum, ceva nou întru determinarea obiectelor, „ci 
exprimă numai raportul faţă de facultatea de cunoaştere 44 . Când, după ce am noţiunea 
completă despre un obiect, pun întrebarea dacă obiectul în chestiune este posibil, real sau 
necesar, şi constat că e una din acestea, prin aceasta nu determin mai bine obiectul însuşi, 
ci răspund numai la întrebarea „cum se comportă obiectul (cu toate determinările sale) faţă 
de intelect şi întrebuinţarea lui empirică, faţă de puterea empirică de judecată şi faţă de 
raţiune (în aplicarea ei la experienţă) 44 . Postulatele gândirii empirice îngenere nu sunt deci 
altceva decât lămuriri şi „explicaţii ale noţiunilor de posibilitate, realitate şi necesitate în 
întrebuinţarea lor empirică 44 . Ca atare, ele nu se referă la ceva transcendent, ci numai la 
experienţă, restrângând întrebuinţarea categoriilor numai la aceasta. Postulatele gândirii 
empirice în genere au ca obiect nu formele gândirii, ci lucrurile experienţei; ele se îndreaptă 
nu spre semnificaţia logică a noţiunilor, ci spre obiectele experienţei şi posibilitatea 
acesteia. Cu alte cuvinte, postulatele gândirii empirice în genere nu au altă semnificaţie şi 
nu îndeplinesc altă funcţiune decât acelea pe care le au în matematică, unde „nu cuprind 
nimic altceva decât sinteza prin care noi ne dăm mai întâi un obiect şi construim noţiunea 
lui 44 . Corespunzător celor trei categorii, posibilitate, realitate şi necesitate, vom avea deci 
trei postulate. Postulatul posibilităţii este următorul: „Ceea ce concordă cu condiţiile 
formale ale experienţei (în privinţa intuiţiei şi noţiunilor) esteposibi/ 4 . Postulatul realităţii 
sună: „Ceea ce este în legătură cu condiţiile materiale ale experienţei (ale senzaţiei) este 
rea/ 4 . Postulatul necesităţii este: „Ceea ce are determinat raportul cu realul după condiţiile 
universale ale experienţei, este (există) necesar". 

Principiile intelectului pur se împart în două mari grupe. Dintr-o grupă fac parte 
axiomele intuiţiei şi anticipaţiile percepţiei, din alta analogiile experienţei şi postulatele 
gândirii empirice în genere. Cele dintâi sunt numite de Kant matematice , cele din urmă 
dinamice; primele, fiindcă privesc intuiţia şi sunt constructive, se numesc şi constitutive; 

ultimele, întrucât privesc existenţa fenomenelor, care nu poate fi construită, sunt numite 
de Kant şi reguiative. 

Cu aceasta expunerea concepţiei criticiste poate fi socotită, ţinând seama de 
preocupările din această lucrare a noastră, ca încheiată. Prin critică nu trebuie să înţelegem, 
după cum subliniază Kant însuşi, „o critică a cărţilor şi sistemelor, ci a facultăţii raţiunii în 
genere, cu privire la toate cunoştinţele la care ar putea năzui, independent de orice 
experienţă , prin urmare rezolvarea posibilităţii sau imposibilităţii unei metafizici în genere 
şi determinarea atât a izvoarelor cât şi a sferei şi limitelor ei (adică ale raţiunii), toate însă 
din principii 44 . Criticismul este opus în primul rând dogmatismului, teoriilor care pretind 
să cunoască lucrurile în esenţa lor, pe cale pur noţională, fără să-şi pună în prealabil 
problema modului cum au fost dobândite noţiunile, nici a dreptului cu care sunt ele 
întrebuinţate. „Dogmatismul este... procedeul dogmatic al raţiunii pure, fără critică 
prealabilă a facultăţii proprii 44 . Concepţia criticistă nu cere însă, înainte de a păşi la 
examinarea marilor probleme metafizice, numai o examinare critică a izvoarelor, sferei şi 
limitelor cunoştinţei, ci ea implică şi o metodă nouă. Căci dacă se examinează izvoarele, 
sfera şi limitele cunoştinţei şi se examinează toate aceste lucruri „din principii 44 , este neapă¬ 
rată nevoie de o nouă metodă, care să le examineze în adevăr din principii. Şi aceasta nu 
poate fi alta decât metoda transcendentală. Cât de importantă este metoda pentru cercetarea 
acestor chestiuni o spune Kant însuşi, care caracterizează întreprinderea lui ca pe o 
„încercare de a schimba metoda de până acum a metafizicii 44 , iar „Critica raţiunii pure 44 
drept „un tratat despre metodă, nu un sistem al ştiinţei înseşi 44 . Examinarea principială, critică, 
transcendentală, a izvoarelor, sferei şi limitelor cunoştinţei, duce în mod necesar la demon¬ 
strarea imposibilităţii ca ştiinţă a metafizicii, una din preocupările de căpetenie ale lui Kant. 

Concepţia epistemologică a lui Kant, cu adevărat revoluţionară, a suscitat însă multe 
şi variate critici, unele întemeiate, altele de-a dreptul greşite. Am putea chiar spune că 
numărul criticilor provocate de această concepţie stau în raport direct cu amploarea şi 
măreţia ei. Nu e locul aici să le înşirăm pe toate, mai ales pe acelea care pornesc de la o total 
sau parţial greşită înţelegere a lui Kant, căci nu vrem prin aceasta să le reînviem. Ne vom 
mărgini deci la cele care ni se par îndreptăţite şi, chiar şi din acestea, numai la cele mai 
importante. 

Kant porneşte, cum am văzut, de la supoziţia că materialul sensibil al cunoştinţei 
formează un haos de impresii, pe care formele pure vin apoi şi-l ordonează. Cum putem 
însă vorbi de ceea ce este înainte de orice cunoaştere, cum putem vorbi de un haos de 
impresii fără să recurgem la formele cunoştinţei? Când spunem „haos de impresii 44 , noi 
determinăm prin aceasta materialul cunoştinţei, îi dăm o formă, îl facem obiect de 
cunoştinţă. Cu alte cuvinte, noi nu putem nici un moment abandona formele cunoştinţei, 
ca să vedem ce este în afară sau înainte de ele, aşa cum nu putem ieşi din propria noastră 
piele. 

în legătură cu materia şi forma există apoi o altă mare dificultate, anume problema 
acordului „dintre materia (multiplă) şi forma (sintetizantă sau unificatoare) 44 . Dacă materia 
este haotică, fără nici măcar o prefiguraţie, cum înţelegem aplicaţia formelor de la un caz 
la altul, de ce aici se aplică timpul şi cauzalitatea, dincolo se aplică spaţiul şi substan- 

ţialitatea? Ar trebui ca orice material să primească orice formă; cum însă nu e aşa, trebuie 
să admitem că materia nu e cu totul amorfă, ci are în sine o ordine, pe care gândirea n-o 
creează, ci numai o explicitează. Dar atunci „conştiinţa generică, producătoare de forme 
sau sinteze, trebuie înlăturată ca fiind de prisos. 4 * 1 

Kant a urmărit, călăuzit de un principiu, să descopere funcţiunile intelectului, 
categoriile, pentru a afla apoi la baza lor principiile intelectului pur. în această privinţă, 
fără îndoială că meritul lui este cu mult mai mare decât al lui Aristotel. Căci în vreme ce 
Aristotel se orientase pentru stabilireacategoriilor după criterii lingvistice şi deci nelogice, 
Kant se orientează după un principiu logic, tabla categoriilor, ceea ce este în adevăr o 
superioritate. Dar, totuşi, principiul de descoperire a categoriilor, pe care Kant se mândrea 
de a-1 fi găsit, nu s-a dovedit a fi suficient de temeinic şi mai presus de orice neajuns. Tabla 
categoriilor, după care se orientase Kant, era un fapt istoric, lipsit însă de semnificaţia 
principială pe care i-o acorda marele gânditor. Este izbitor din capul locului că tabla 
categoriilor, aşa cum a fost stabilită de el, nu cuprinde într-însa categoriile de cantitate, 
calitate, relaţie şi modalitate, ci acestea figurează numai ca titulaturi ale grupelor de 
categorii, ceea ce fireşte este o eroare. Din tabla kantiană a categoriilor lipseşte apoi spaţiul 
şi timpul, pe care Kant le consideră forme pure ale sensibilităţii. Că aceasta este iarăşi o 
eroare, au recunoscul-o neokantienii înşişi, care,ca H. Cohen şi Paul Natorp, au reintegrat 
spaţiul şi timpul în drepturile lor de funcţiuni ale gândirii pure, de categorii. De asemenea, 
lipsesc o seamă de alte categorii, cum ar fi, bunăoară,categoria de scop şi mijloc, identitate 
şi deosebire, în vreme ce unele figurează de două ori, ca, de pildă, cauzalitatea şi acţiunea 
reciprocă, limitaţia şi negaţia. Kant a înscris deci în tabla categoriilor, pe de o parte, prea 
puţin, iar, pe de altă parte, prea mult, ceea ce dovedeşte că principiul ales nu întrunea 
virtuţile ce i le atribuia el. în adevăr, tabla tradi ţională a judecăţilor nu îngăduia o stabilire 
sistematică a categoriilor din pricină că această tablă nu are decât o simplă valoare istorică, 
nu şi una sistematică. De aceasta ne dăm bine seama dacă ne gândim ce dekacord profund 
domneşte între logicieni astăzi în ceea ce priveşte clasificarea judecăţilor. ) 

Categoriile, dacă e să îndeplinească un rol cognitiv, trebuie să se raporteze la 
experienţă. De îndată ce nu mai au drept conţinut experienţa, de îndată ce depăşesc 
materialul sensibil, ele nu mai cunosc , ci numai gândesc: combină în diferite chipuri 
reprezentări, fără funcţii cognitive. Dar, deşi Kant recunoaşte aceste funcţii categoriilor şi 
caută să le dovedească pe toate căile, totuşi el însuşi dă o întrebuinţare transcendentă 
categoriei de cauzalitate, atunci câpd afirmă că lucrul în sine este cauza lumii fenomenale. 
Căci lucrul în sine are o existenţă suprasensibilă, transcendentă, el se sustrage tuturor 
formelor cunoştinţei, şi, socotindu-1 drept cauză a lumii sensibile, înseamnă că am extins 
categoria de cauzalitate cu mult dincolo de ceea ce ea poate da după credinţa însăşi a lui 
Kant. Este aici deci o contradicţie flagrantă, de care gânditorul nostru se face vinovat, 
contradicţie care printre cele dintâi a fost relevată. 

în legătură cu categoria cauzalităţii se mai ridică la Kant o altă dificultate. Principiul 
cauzalităţii spune că orice fenomen trebuie să aibă o cauză. El este universal şi, tocmai 
fiindcă este universal, nu este de nici un folos atunci când ne aflăm în faţa fenomenelor, 


1 MirceaFlorian, Cunoaştere şi existenţă, 1939, p. 116. 

căci cu ajutorul lui nu putem afla care fenomen e cauză şi care efect. „Un fenomen fiind 
dat, trebuie să aibă o cauză, adică un antecedent invariabil: care cauză? ce antecedent? Iată 
ceea ce nici un principiu nu ne va îngădui vreodată să ştim a priori. Că e fenomenul cutare 
sau cutare, exigenţele gândirii vor fi la fel de satisfăcute. Cauza reală se poate determina 
prin observaţie, prin ipoteză, prin experiment. Ca instrument de cunoaştere, principiul 
cauzalităţii este fără utilitate şi adesea primejdios. Ni se întâmplă de multe ori să-l aplicăm 
greşit, ca în sofismul atât de frecvent: Posî hoc, ergopropterhoc “ 1 

Partea însă din Critica raţiunii pure care a fost şi cea mai studiată, dar şi cea mai 
combătută chiar de gânditorii care se mişcă pe plan kantian, este aceea asupra 
schematismului. Kant face deosebirea între intuiţie şi noţiune,el izolează abstract ceea ce 
în realitate este dat împreună. După ce efectuează însă, în folosul cercetării transcendentale, 
separarea intuiţiei de noţiune, care în faptul cunoaşterii formează o unitate, Kant uită că 
această izolare era făcută numai în abstracţie şi reflexie, umblând apoi după un al treilea 
factor, care să le reunească, şi acest factor intermediar el îl vede în scheme. Şi atunci se 
pune întrebarea: dacă n-ar fi avut loc izolarea cu ajutorul abstracţiei şi al reflexiei,ar mai 
fi fost nevoie de reunirea cu ajutorul schemelor? Dacă n-ar fi fost abstracţia şi reflexia, 
tulburătoarele păcii dintre intuiţie şi noţiune, ar mai fi fost necesare schemele, 
împăciuitoarele lor? Schematismul apare aşadar ca ceva străin în corpul Criticii raţiunii 
pure , ca ceva artificial construit şi inutil 2 . în acest capitol asupra schematismului, Kant se 
face vinovat şi de o altă eroare. După ce mai întâi susţine că judecăţile sunt funcţiuni, el 
părăseşte apoi această concepţie nouă şi fecundă despre judecată pentru a se reîntoarce la 
concepţia tradiţională, ce-şi are originile încă la Aristotel şi care în cea mai mare parte este 
greşită, anume că predicarea este o subsumare, că în orice judecată subiectul este 
subordonat predicatului. El concepe schematismul nu ca pe un schematism sintetic, ci ca 
pe un schematism subsumaţiv, făcându-se vinovat în cadrul însuşi al schematismului şi de 
o contradicţie. „Pe de o parte Kant accentuează că pentru o subsumare e necesară 
omogenitatea subsumantului faţă de faptul căruia trebuie să fie subsumat: «în toate 
subsumările unui obiect sub o noţiune,reprezentarea celei dintâi trebuie să fie omogenă cu 
cea din urmă». Pe de altă parte însă el cade iarăşi în deşarta supoziţie-aparenţă ce rezultă 
pentm el din izolare şi abstracţie că noţiunea şi intuiţia sunt cu totul neomogene: «Noţiunile 
pure ale intelectului sunt însă, în comparaţie cu intuiţiile empirice (ba chiar cu cele sensibile 
în genere), cu totul eterogene». De aici, crede el, trebuie să rezulte acum întrebarea: «Cum 
este posibilă subsumarea celor din unnă sub cele dintâi, prin unnare aplicarea categoriei 
la fenomene?» Dacă numai omogenul poate intra în raporturi de subsumare şi dacă 
noţiunile şi intuiţiile sunt «cu totul eterogene», întrebarea la drept vorbind nu trebuie deci 
să se pună. Ea devine dimpotrivă, încheie Bauch, absurdă/* 3 

Noţiunea de conştiinţă în genere joacă un rol fundamental în concepţia kantiană. 
Conştiinţa în genere este pentru el subiectul epistemologic cu ajutorul căruia ne putem 
exţilica valabilitatea absolută a judecăţilor, o noţiune care a dat loc la multe neînţelegeri şi 

v V. Brochard, Les sceptiques giccs, 1932, pp. 403—404. 

2 Vezi şi Bauch, Ioc. cit., pp. 233—234. 

3 Ibid., pp. 235-236. 

confuzii, dar care e şi socotită ca o cucerire dintre cele mai originale şi mai interesante. 
Conştiinţa în genere reprezintă suma formelor pure şi a sintezelor apriorice ale cunoştinţei, 
ea are, cu alte cuvinte, o semnificaţie pur formală. Kant însă nu delimitează precis sfera 
noţiunii de conştiinţă în genere faţă de conştiinţa individuală empirică, el nu dă răspuns la 
întrebarea: „Cum să înţelegem cooperarea dintre sintezele apriorice ale percepţiei pure şi 
sintezele trecătoare ale conştiinţei psihologice? Prin ce se mijloceşte trecerea de la unele 
la altele?* 1 Care sunt raporturile dintre conştiinţa individuală şi conştiinţa în genere? Cum 
se ridică conştiinţa individuală la treapta de conştiinţă în genere? Kant nu răspunde la aceste 
întrebări. Dar, chiar când este vorba de determinarea noţiunii de conştiinţă în genere, 
întâlnim la el o „discordanţă 41 flagrantă., Jn teoria apercepţiei, teoria centrală a întregului 
sistem kantian, sunt împreunate două elemente de origine cu totul deosebită. Kant atribuie 
apercepţiei, de o parte spontaneitate, adică face din apercepţie o funcţie organică, şi pe de 
altă parte atribuie aceleiaşi apercepţii identitatea numerică, care este un postulat al 
matematicii. Unitatea apercepţiei se defineşte astfel prin două momente,care se contrazic: 
ea este în acelaşi timp o unitate organică reală şi este şi o unitate abstractă, matematică; este 
unitatea conştiinţei individuale şi în acelaşi timp este şi unitatea Ideală a unei conştiinţe în 
genere, aşa precum postula bunăoară Newton conştiinţa divină, care avea să fundeze 
sistemul mecanicii sale universale. Când este să explice cooperarea apriorismului la 
organizarea impresiilor venite prin simţuri, atunci filosofia kantiană recurge la înrudirea 
care există între unitatea apercepţiei şi celelalte feluri de unităţi, pe care le pregăteşte 
spontaneitatea psihologică, funcţiunea imaginaţiei în primul rând — şi în cazul acesta 
apercepţia este înăuntrul conştiinţei reale, individuale —, iar când este să explice natura 
obiectivă a apriorismului, adică faptul că regulile deduse din unitatea apercepţiei sunt 
singurele reguli posibile ale experienţei omeneşti, atunci filosofia lui Kant recurge la 

r * "* 

identitatea numerică abstractă şi în cazul acesta apercepţia se ridică deasupra realităţii 
individuale, pentru a se confunda cu postulatele matematicii înseşi. Prin urmaiţ,în unitatea 
apercepţiei sunt de fapt două unităţi: şi o unitate a conştiinţei individuale, care se bazează 
pe identitatea presupusă a eului psihologic, şi o unitate a postulatelor logicii abstracte,care 
se bazează pe identitatea numerică a unei conştiinţe supraindividuale, adică a unei 
conştiinţe în genere (Bewusstsein iiberhaupt)... Funcţiunea apercepţiei la el este aci o 
funcţiune psihologică, aci o funcţiune curat logică; este şi în conţinutul conştiinţei 
individuale, este şi în forma care se ridică peste conţinutul conştiinţei individuale, este 
subiectivă şi este şi obiectivă în acelaşi timp. 4 * 2 Este de necontestat că Imm. Kant n-a 
determinat nici cât se poate de unitar, nici cât se poate de precis noţiunea de conştiinţă în 
genere. De aici nevoia pe care au simţit-o neokantienii de a relua cercetarea lui Kant şi de 
a adânci cât mai mult această noţiune. De aici, de asemenea, şi dificultăţile pe care le 
întâlnim la Kant de a şti ce raporturi există între conştiinţa în genere şi conştiinţa 
individuală şi cum se face trecerea de la una la alta, o problemă care merită să fie dezbătută 
şi soluţionată. „Fiindcă, în definitiv, spune tot C. Rădulescu-Motru, interesul nostru este 
să ştim cum în această din urmă conştiinţă, şi nu în conştiinţa în genere, se elaborează 

1 C. Rădulescu-Motm, Elemente de metafizici. Ediţia definiţi vâ, p. 85. 

2 C. Rfldulescu-Motru, ibid., pp. 89—90. 

adevărul universal şi necesar. Dacă trecerea de la conştiinţa în genere la conştiinţa 
individuală este socotită ca neavând nevoie de explicare, atunci negreşitrăspunsul este dat; 
dar în cazul acesta, care mai este superioritatea filosofiei kantiene asupra dogmatismului 
religios, când şi Kant nu face decât să apeleze la vechea credinţă supraomenească? 
Problema cea mare, problemă care datează în filosofia europeană încă de la John Locke, 
este să se ştie cum ajunge conştiinţa individuală omenească să stabilească adevăruri eterne 
şi nu cum conştiinţa supraomenească ajunge la asemenea adevăruri 

O altă eroare mare a lui Kant constă în faptul că, vrăjit de stringenţa principială şi 
de rigurozitatea cunoştinţelor cuprinse în ştiinţele matematice şi în ştiinţele matematice ale 
naturii, s-a orientat, în cercetarea şi întemeierea cunoştinţei, după aceste ştiinţe. Temeinicia 
şi fecunditatea cu care marele gânditor a studiat cunoştinţa de care se servesc aceste ştiinţe 
i-au atras din capul locului admiraţie. Dar dacă perspectivele deschise de el pentru 
întemeierea şi înţelegerea acestei cunoştinţe sunt dintre cele mai interesante, nu trebuie 
totuşi să pierdem dinvedere că ele sunt şi unilaterale. Căci ştiinţele matematice ale naturii 
sunt tipul unui grup de ştiinţe, nu al tuturor ştiinţelor fără deosebire. Nu alţii decât 
neokantieni în cea mai bună accepţie a cuvântului, W. Windelband şi H. Rickert, au văzut 
în această orientare a lui Kant o orientare parţială şi insuficientă. De aceea aceşti doi 
gânditori s-au silit să extindă orientarea epistemologică asupra tuturor ştiinţelor pentru a 
o face cu adevărat comprehensivă. Alături de ştiinţele nomotetice sau ale naturii, cu 
structura lor logică deosebită şi cu scopurile lor proprii,stau, după aceşti gânditori, ştiinţele 
ideografice sau ale culturii, cu o structură logică diferită şi cu scopurile lor de asemenea 
proprii. Nu există nici o raţiune de a restrânge genul cunoştinţei la una din speciile ei, cu 
alte cuvinte, de a considera numai cunoştinţa matematică şi pe cea legală drept cunoştinţă 
în strictul înţeles al cuvântului. Căci şi ştiinţele care studiază individualul, particularul şi 
unicul stabilesc adevăruri cu valabilitate absolută. Adevărul nu trebuie deci identificat cu 
cunoştinţa legală, fiindcă în realitate el este cu mult mai cuprinzător. 

încheind aceste câteva consideraţii critice asupra criticismului, nu trebuie totuşi să 
uităm un lucru: anume că, chiar dacă orice idee din sistemul lui Kant s-ar dovedi 
neîntemeiată, semnificaţia teoretică n-ar fi totuşi distrusă, căci ar rămâne din el spiritul lui, 
cu adevărat original şi fecund. Şi în orice caz ar rămânea metoda filosofică descoperită de 
Kant, care trebuie socotită ca una din prestările cele mai de seamă ale marelui gânditor. 

POZITIVISMUL 


Dintre concepţiile epistemologice expuse până acum, aceea cu care pozitivismul 
are foarte strânse legături şi în care este, am putea spune, îndeaproape înrudit, e empirismul. 
Atât de mult înrudit, încât e aproape imposibil de spus unde sfârşeşte empirismul şi unde 
începe pozitivismul. Aşa se explică de ce D. Hume bunăoară, care în fond continuă pe 
J. Locke, este socotit de unii drept adevăratul întemeietor al pozitivismului. Căci se găsesc 
la el o seamă de probleme care, aşa cum au fost puse şi îndeosebi aşa cum au fost rezolvate; 
îndeamnă fără doar şi poate la o caracterizare pozitivistă a filosofiei lui. De asemenea, la 
un J. St. Mill ideile empiriste se împletesc aşa de mult cu cele pozitiviste, încât e foarte greu 
să se deosebească unele de altele. De aceea aceşti doi gânditori empirişti trebuie consideraţi 
în acelaşi timp şi ca doi gânditori pozitivişti. Dacă idei pozitiviste întâlnim în istoria 
filosofiei încă din Antichitate şi foarte accentuate în timpurile modeme la cei doi gânditori 
pomeniţi, întemeietorul pozitivismului ca sistem este socotit însă gânditorul francez 
Aug. Comte. Căci Aug. Comte este acela care, cu o deosebită claritate, a definit ce 
înseamnă pozitiv şi pozitivism şi a exercitat una dintre cele mai mari influenţe în istoria 
filosofiei. Iată de ce o expunere a pozitivismului trebuie să înceapă cu modul cum concepea 
acest mare gânditor francez pozitivismul. 

Mai întâi, ce semnifică după Aug. Comte termenul pozitiv? Prin pozitiv el înţelege 
ceea ce este real, în opoziţie cu ceea ce este himeric. în sfera noţiunii de pozitiv în acest 
sens intră toate cercetările „cu adevărat accesibile inteligenţei noastre", dar cade cu totul 
în afara ei tot ce este mister impenetrabil. Pozitiv înseamnă şi utilul în opoziţie cu futilul, 
necesarul în opoziţie cu dispensabilul, desemnând „toate speculaţiile noastre sănătoase 
pentru ameliorarea continuă a adevăratei noastre stări, individuale şi colective", pentru a 
le deosebi de „vana satisfacţie a unei curiozităţi sterile". Pozitiv semnifică de asemenea 
opoziţia dintre certitudine şi indecizie, scoţând în relief însuşirea acelei filosofii, dornică 
şi capabilă „să constituie spontan armonia logică în individ şi comunitatea spirituală în 
specia întreagă", pentru a înlocui „îndoielile indefinite şi discuţiile interminabile" pe care 
fllosoflile nepozitiviste le aduceau cu ele. Termenul pozitiv este apoi, după Aug. Comte, 
menit să releve opoziţia dintre precis şi vag, caracterizând „tendinţa constantă a 
adevăratului spirit filosofic de a obţine pretutindeni treapta de precizie compatibilă cu 

natura fenomenelor şi conformă exigenţei adevăratelor noastre nevoi; în timp ce vechiul 
mod de a fllosofa conducea în mod necesar la păreri vagi, necomportând o disciplină 
indispensabilă decât după o comprimare permanentă, sprijinită pe o autoritate suprana¬ 
turală 44 . Pozitiv este o noţiune care mai are şi sensul de a fi opusă noţiunii de negativ, ea 
indicând în acest caz „una din cele mai eminente proprietăţi ale adevăratei filosofii 
modeme, arătând-o destinată mai cu seamă, prin natura ei, nu de a distruge, ci de a 
organiza 44 . în sfârşit, un ultim sens al acestei noţiuni este menit de a releva la toate 
cunoştinţele fără deosebire valoarea lor relativă, în opoziţie cu valoarea absolută ce le 
fusese atribuită de cătisp ceilalţi filosofi. 

în studierea problemei cunoştinţei nu există, după Aug. Comte, o altă cale în stare 
să ducă la scopurile propuse decât aceea indicată de Bacon, adică observaţia. Dar la 
observaţie s-au distins de către metafizicieni, pentru a-şi justifica pretenţiile lor 
nejustifîcabile, două specii: o observaţie externă şi una internă. Observaţia internă ar fi, 
după ei, deosebită de cea externă şi ar consta în îndreptarea spiritului asupra lui însuşi,în 
„contemplarea de sine a spiritului, pentru a-şi studia fenomenele intelectuale. Această 
pretinsă observaţie internă nu este în realitate, spune Aug. Comte, decât „o pură iluzie 44 . 
Căci ar însemna ca spiritul să se poată desface în două, pentru ca una din părţi să observe 
pe cealaltă, ceea ce este o imposibilitate. Observaţia internă poate fi, ce-i drept, 
întrebuinţată, dar numai când e vorba de fenomene morale, şi aceasta datorită faptului că 
pasiunile au un alt sediu anatomic decât funcţiunile care observă. Dar chiar şi în cazul 
pasiunilor, cel mai bun mijloc de a le observa rămâne tot observaţia externă. în ce priveşte 
fenomenele intelectuale însă, e o „imposibilitate manifestă 44 de a le cunoaşte cu ajutorul 
observaţiei interne. Căci „individul gânditor nu se poate împărţi în două, dintre care una 
din părţi ar raţiona, în timp ce cealaltă ar privi raţionând. Organul observat şi organul 
observator fiind, în acest caz, identice, cum ar putea avea loc observaţia? 44 „Pretinsa metodă 
psihologică 44 a observaţiei interne cuprinde în sine contradicţii flagrante şi nu duce la nici 
un rezultat. Cuprinde contradicţii flagrante fiindcă, pe de o parte, ea cere izolarea de orice 
senzaţie externă, pentru a face astfel posibilă observaţia internă, iar, pe de altă parte, cere 
o contemplare a operaţiilor care au loc în spirit. Dar din momentul în care orice contact cu 
lumea externă a fost rupt, a fost aşa de bine rupt încât a fost „atinsă, cum spune Comte,acea 
stare perfectă de somn intelectual 44 , încât nimic nu se mai petrece în spirit, ce să se mai 
observe? Şi că nu duce la nici un rezultat,o dovedeşte faptul că de două mii de ani, de când 

este făcută astfel psihologia, n-a putut fi stabilit nici un principiu inteligibil. Cercetătorii 

# 

partizani ai acestei metode se împart într-o mulţime de şcoli, „disputând fără încetare 
asupra primelor elemente ale doctrinei lor 44 . Observaţia internă este incapabilă să ducă la 
idei acceptate de toţi cercetătorii sau măcar de o parte din ei; ea produce atâtea idei câţi 
gânditori sunt care au aplicat-o sau o aplică. Dacă am fi deci restrânşi la ea, noi n-am poseda 
decât o sumă anarhică de păreri individuale, n-am putea realiza descoperirea nici unui 
adevăr şi n-am pătrunde cu nimic în structura fenomenelor intelectuale. Iar dacă totuşi în 
scrierile acestora se mai găseşte şi altceva decât „metafore luate drept raţionamente 44 , lucrul 
se datorează faptului că ei n-au fost consecvenţi cu ei înşişi,ci au părăsit observaţia internă, 
folosindu-se de observaţii îndreptate asupra „mersului spiritului uman 44 . 

Metoda observaţiei interne, metoda psihologică sau, cu numele ei mai răspândit 
astăzi, metoda introspectivă,este,după Aug. Comte,„nulăîn principiul ei", contradictorie 
şi inutilă. Singura metodă cu adevărat fecundă, fiindcă duce la scopurile propuse, este 
metoda pozitivă. Pentru a ne da seama în ce constă ea, precum şi pentru a şti s-o utilizăm 
în investigarea fenomenelor, nu este suficientă simpla citire a preceptelor lui Bacon sau a 
Discursului asupra metodei al lui Descartes, ci e nevoie de o examinare a ştiinţelor însele, 
şi anume de o examinare a genezei şi evoluţiei lor. O studiere rodnică a metodei nu se poate 
face decât în intimă legătură cu studierea filosofică a ştiinţelor, din cauză că „studiul 
metodei nu este susceptibil de a fi separat de acela al cercetărilor în care ea este aplicată". 
Bazat pe această convingere, Aug. Comte îşi îndreaptă cercetările asupra „mersului 
spiritului uman în exerciţiu", asupra „ansamblului mersului progresiv al spiritului uman", 
cu alte cuvinte asupra istoriei acestui spirit, mai precis asupra „produselor succesive ale 
activităţii lui, adică asupra credinţelor şi ştiinţei lui". Căci, spune Comte, „o concepţie nu 
poate fi bine cunoscută decât prin istoria ei". 

Supunând deci cercetării „dezvoltarea inteligenţei de la avântul ei cel mai simplu 
până în zilele noastre", marele gânditor „crede să fi descoperit o mare lege, căreia îi este 
supusă această dezvoltare": e legea celor trei stări sau stadii. (în paranteză fie spus, nu poate 
fi vorba de o descoperire făcută de Comte, fiindcă această lege fusese formulată, înaintea 
lui, de Turgot, Condorcet şi d-rul Burdin; meritul lui Comte constă, cu privire la această 
lege, în semnificaţia ştiinţifică pe care i-o recunoaşte, cum cu drept cuvânt observă şi 
Levy-Bruhl 1 . în ce constă această lege? Ce rol joacă ea pentru cunoaştere? „Ea constă, 
spune Aug. Comte, în aceea că fiecare ramură a cunoştinţelor noastre trece succesiv prin 
trei stări teoretice succesive: starea teologică sau fictivă, starea metafizică sau abstractă, 
starea ştiinţifică sau pozitivă. în alţi termeni, spiritul uman întrebuinţează succesiv, în 
fiecare din cercetările lui, trei metode de a filosofa, diferite şi chiar opuse: mai întâi metoda 
teologică, pe urmă metoda metafizică şi în sfârşit metoda pozitivă. Prima este punctul de 
plecare al inteligenţei; a treia, starea ei fixă şi definitivă; a doua este exclusiv destinată să 
servească de tranziţie." Care este însă caracteristica fiecărui stadiu? în primul stadiu, cel 
teologic, spiritul omenesc îşi îndreaptă cercetările asupra cauzelor prime şi a cauzelor 
finale, el caută să afle „natura intimă a lucrurilor", el umblă să descopere cunoştinţe 
absolute. în acest stadiu el îşi imaginează „fenomenele ca fiind produse de acţiunea 
agenţilor supranaturali, mai mult sau mai puţin numeroşi, a căror intervenţie explică toate 
anomaliile aparente ale universului". E un stadiu în care imaginaţia joacă un rol de prim 
ordin, din care cauză Comte mai numeşte acest stadiu şi „imaginar", precum şi „mitologic". 
Tot ce se întâmplă în univers este pus de mintea omenească în acest stadiu pe seama unor 
fiinţe asemenea oamenilor, dar mult mai puternice decât ei, a căror voinţă, adeseori 
arbitrară, face şi desface totul, de la lucrurile cele mai mici până la cele mai însemnate. Nu 
trebuie să pierdem din vedere că, după Comte, fiecare stadiu descrie o dezvoltare, care este 
totuna cu o perfecţionare, aşa cum fiecare stadiu succesiv este superior celui precedent. 
Astfel, de la reprezentarea unui număr variat de divinităţi, inteligenţa omenească s-a ridicat 
încetul cu încetul, în stadiul teologic, la reprezentarea unei fiinţe unice, dotată cu puteri 


1 Vezi L. Llvy-Bmhl, La philosophie d’Auguste Comte, Cinqui&me Edition, p. 79. 

providenţiale, treaptă care înseamnă „cea mai înaltă perfecţiune 14 a „sistemului teologic 44 . 
Noţiunea de teologie are la Comte o determinare precisă. El „numeşte teologie, spune 
Levy-Bruhl. un sistem general de concepţii asupra ansamblului fenomenelor, care explică 
apariţia acestor fenomene prin voinţa zeilor. El n-are în vedere speculaţia teologică aşa cum 
se înţelege de obicei, ca ştiinţă raţională sau sacră. El nu se gândeşte câtuşi de puţin la un 
studiu al adevărului revelat. El nu desemnează sub acest nume decât o interpretare a 
fenomenelor naturii cu ajutorul cauzelor supranaturale şi arbitrare 44 ’. O interpretare care 
nu are un fundament obiectiv, o justificare reală, ci este arbitrară; de aceea Comte mai 
numeşte stadiul teologic şi fictiv. 

Prin trecerea inteligenţei în stadiul metafizic, cauzele generatoare şi explicative ale 

fenomenelor sunt socotite a fi nu „agenţi supranaturali 44 ,ci forţe abstracte,entităţi. Fiecărui 

fenomen i se atribuie acum o entitate, care-1 produce sau îl modifică; fiecare fenomen e 

considerat ca având la bază o „forţă abstractă 44 , capabilă a-1 face să fie ceea ce este. Stadiul 

metafizic îşi atinge punctul culminant de dezvoltare, perfecţiunea, când se reuşeşte „să se 

conceapă, în locul entităţilor deosebite, o singură entitate generală, natura, privită drept 

cauza tuturor fenomenelor 44 . Precum vedem, noţiunea de metafizic are la Comte de 

asemenea un sens determinat. „Comte, spune iarăşi Levy-Bruhl, nu ia cuvântul «metafizic» 

în extinderea lui cea mai obişnuită. Stiinta existentei ca existentă sau a substanţei, sau a 

• • • • • • ' 

primelor principii, nu este în cauză aici, cel puţin direct. Nu e vorba decât de un anumit 
mod de explicare a fenomenelor date în experienţă. De pildă, în fizică, ipoteza eterului 
pentru a explica fenomenele optice sau electrice este metafizică. La fel în fiziologie, ipoteza 
unui principiu vital, sau în psihologie, ipoteza unui suflet 442 . Modul metafizic de explicare 
a fenomenelor nu este altceva decât o continuare, mai dezvoltată şi mai progresivă, a 
modului teologic: un mod de gândire în care elementele intuitive nu ornai joacă un rol 
important. De aceea Comte denumeşte acest stadiu metafizic sau abstract:. 

Stadiul ştiinţific se caracterizează prin aceea că inteligenţa, ajunsă aiurn să-şi dea 
seama de puterile ei, socoteşte problema noţiunilor absolute ca pe o problemă peste putinţă 
de rezolvat,renunţă la „cercetarea originii şi menirii universului şi la cunoaşterea cauzelor 
intime ale fenomenelor 44 . Ea se mulţumeşte cu mult mai puţin, în schimb sigur de atins: 
anume cu descoperirea legilor cărora le sunt supuse fenomenele, legi care exprimă 
raporturile de succesiune şi similitudine dintre fenomene. A explica înseamnă, în acest 
stadiu, a stabili legături între „fenomenele particulare şi câteva fapte generale 44 , fapte 
generale al căror număr ştiinţele urmăresc,prin progresele lor continue, să-l micşoreze tot 
mai mult. Aşa încât stadiul pozitiv în care ne aflăm, începând cu Bacon, Descartes şi 
Galilei, va ajunge la o dezvoltare perfectă atunci când se va izbuti să se „prezinte toate 
fenomenele drept cazuri particulare ale unui singur fapt general, cum este cel al gravitaţiei 44 . 
Pentru descoperirea legilor şi explicarea legală a fenomenelor, mintea se slujeşte nu numai 
de raţionament şi nici numai de observaţie,ci de ambele procedee, căci ambele sunt la fel 
de necesare şi indispensabile. Stadiul ştiinţific mai este denumit şi pozitiv sau real tocmai 
din pricină că mintea „îşi circumscrie eforturile ei în domeniul, din momentul acela radical 


1 Ibid.,p. 41. 

2 Jbid. t p. 42. 

progresiv, al adevăratei observaţii, singura bază posibilă a cunoştinţelor noastre cu adevărat 
accesibile, înţelepţeşte adaptate nevoilor noastre reale“. Tot ceea ce este misterios, impe¬ 
netrabil, absolut, tot ceea ce depăşeşte datele sensibile şi este necontrolabil şi neverificabil, 
tot ceea ce este himeric şi inutil, nu formează obiect de cercetare în stadiul pozitiv, pentru 
gânditorii pătrunşi de spiritul pozitiv. Logica, această disciplină care în stadiul teologic şi 
metafizic purta un caracter speculativ, opera cu subtilităţi, orientându-se după „principii 
confuze 44 , în stadiul pozitiv „recunoaşte, ca regulă fundamentală , că orice propoziţie care 
nu este strict reductibilă la simpla enunţare a unui fapt, sau particular sau general,nu poate 
oferi nici un sens real şi inteligibil 44 . Fapte veritabile sunt pentru ea nu numai fenomenele 
asupra cărora se îndreaptă, dar şi principiile conform cărora le studiază. Contactul, direct 
sau indirect, cu faptele nu este nici un moment întrerupt. Imaginaţia, care în copilăria 
inteligenţei, adică în stadiul teologic, precum şi în adolescenţa ei, adică în stadiul metafizic, 
deţinea supremaţia mentală, este în stadiul pozitiv constrânsă să-şi îndeplinească rolul ei 
normal în ansamblul funcţiunilor mintale şi dintr-o stăpână tiranică să devină o preţioasă 
colaboratoare, „îndeplinind în speculaţiile pozitive un oficiu pe cât de capital pe atât de 
inepuizabil, pentru a crea sau perfecţiona mijloacele de legătură fie definitivă, fie 
provizorie 44 . Noţiunea de legătură constantă şi uniformă între fenomene, noţiunea de lege, 
joacă un rol fundamental, constitutiv. „într-un cuvânt, spune Comte, revoluţia 
fundamentală care caracterizează virilitatea inteligenţei noastre [stadiul pozitiv] consistă 
în mod esenţial în a substitui pretutindeni determinării inaccesibile a cauzelor propriu-zise, 
simpla cercetare a legilor , adică a relaţiilor constante care există între fenomenele 
observate. Fie că e vorba de efectele cele mai mici sau de cele mai sublime, de lovire şi de 
greutate, precum şi de gândire şi de moralitate, noi nu vom putea cunoaşte cu adevărat la 
ele decât diversele legături mutuale proprii îndeplinirii lor, fără să pătrundem vreodată 
misterul producerii lor 44 . Noţiunea de cauzalitate este cu totul eliminată din cercetările 
pozitive, fiind considerată ca neînstare cu totul să ducă la o explicare genetică a 
fenomenelor. Filosofia pozitivă „priveşte toate fenomenele ca supuse /egf/orinvariabile. 
Ea consideră ca zadarnică cercetarea cauzelor , fie prime, fie finale. în explicaţiile pozitive 
nu se arată cauzele generatoare ale fenomenelor; se analizează circumstanţele producerii 
lor şi se pun în legătură unele cu altele prin relaţii de succesiune şi similitudine 44 . în 
cercetările pozitive nu are nici un sens întrebarea de ce?, indiferent dacă luăm această 
întrebare în înţelesul că aşteaptă ca răspuns o explicare cauzală pur şi simplu sau o explicare 
cauzală finală. Nu are nici un sens fiindcă nu poate duce la nici un rezultat: ea nu poate 
căpăta un răspuns adecvat şi veridic. De aceea pozitivismul înlocuieşte întrebarea de ce? 
prin întrebarea cum se produc fenomenele? O întrebare nu mai puţin importantă decât cea 
dintâi şi de o semnificare teoretică de prim ordin. Ea prezintă supremul avantaj că este o 
întrebare la care spiritul omenesc este în adevăr capabil să răspundă, şi anume să răspundă 
temeinic, bazat pe fapte şi raţionând asupra lor totdeauna în contact cu ele. E drept că 
întrebarea cum ?exprimă o pretenţie cu mult mai modestă a spiritului omenesc decât 
întrebarea de ce?, dar nu este iarăşi mai puţin adevărat că, în vreme ce cea dintâi s-a dovedit, 
fără nici o discuţie, fecundă, cea de a doua, din contră, s-a dovedit pe de-a întregul sterilă. 
Iar dezvoltarea fără precedent a ştiinţelor exacte în timpurile modeme se datorează tocmai 

acestei noi orientări a investigaţiilor ştiinţifice spre cunoaşterea modului cum se petrec 
fenomenele, nu spre aflarea cauzelor din care sau pentru care se produc ele. 

Dar legea celor trei stadii are,după Aug. Comte, nu numai un fundament istoric, ci 
şi unul psihologic. Ea nu se verifică numai cu privire la lunga evoluţie istorică a omenirii, 
ci şi cu privire la „dezvoltarea inteligenţei individuale* 4 . Fazele dezvoltării inteligenţei la 
individ sunt aceleaşi ca şi fazele dezvoltării acestei facultăţi la specie şi îşi corespund 
întocmai, adică ele au loc în aceeaşi ordine. „Cine nu-şi aminteşte, întreabă plin de 
convingere Comte, că a fost teologian în copilăria lui, metaflzicianîn tinereţe şi fizician în 
maturitatea lui?** 

Cele trei stadii au o evoluţie necesară, şi anume o evoluţie necesară în ordinea 
enunţată. Stadiul metafizic sau pozitiv nu pot fi înaintea celui teologic şi nici stadiul 
metafizic nu poate fi după cel pozitiv. Teologie, metafizică, pozitivitate, acestea sunt 
treptele de dezvoltare care marchează în acelaşi timp progresele spiritului omenesc. De la 
una la alta mersul este necesar,inevitabil,ineluctabil. Şi în vreme ce stadiile prime, teologic 
şi metafizic, îndeplinesc un rol preliminar şi trecător, pe acela de a pregăti inteligenţa pentm 
cunoaşterea pozitivă, stadiul pozitiv este, din contră, o fază ultimă şi definitivă,ea formează 
linia de dezvoltare completă a inteligenţei. Dincolo de faza pozitivă nu mai poate fi o alta. 

Dar, deşi legea celor trei stadii formulează trecerea succesivă a spiritului de la o fază 
de dezvoltare la alta, nu trebuie totuşi să credem că în interiorul fiecărei faze domneşte o 
unitate coerentă de idei, o omogeneitate perfectă de concepţie. Chiar în faza teologică există 
fenomene pe care omul nu şi le explică cu ajutorul vreunei divinităţi, fenomene despre a 
căror invariabilă regularitate de producere el are un sentiment destul de precis. „Germenul 
elementar al filosofiei pozitive, spune Comte, este tot aşa de primitiv, în fond, ca şi acela 
al filosofiei teologice, deşi el n-a putut să se dezvolte decât mult mai târziu.** Stadiul 
metafizic nu este , în concepţia lui Comte, un stadiu în strictul înţeles al o^vântului, cu 
principii proprii şi unitare, ci un compositum , „un compositum intangibil “ de idei teologice 
şi idei fizice sau pozitive, cu menirea de a face trecerea de la cel teologic la cel pozitiv: e 
un stadiu tranzitoriu. De aici lipsa de omogenei tate a filosofiei metafizice, opoziţia, uneori 
aspră şi ireductibilă, dintre ideile emise. Dar nici stadiul pozitiv nu prezintă încă, deşi are 
principii proprii şi concordante, o unitate desăvârşită de concepţie. Căci şi în acest stadiu 
stau, alături de idei pozitive, idei teologice şi metafizice, ce se luptă între ele. Şi acum, deşi 
ne aflăm în plin stadiu pozitiv, nu s-a renunţat încă la cercetarea cauzelor şi esenţei 
lucrurilor! Nu încape însă îndoială că preponderenţa o au ideile pozitive şi că încetul cu 
încetul principiile pozitive îşi vor dovedi în totul eficacitatea, punând stăpânire completă 
pe spirite, pentru a le face să explice toate fenomenele numai cu ajutorul observaţiei şi al 
raţionamentului, pentru a descoperi numai cum, nu şi de ce se produc fenomenale. 

Aprofundarea istoriei spiritului omenesc, care a dus la descoperirea legii celor trei 
stări, evidenţiază, împreună cu stabilirea acestei legi, şi constatarea faptului că ştiinţa şi 
cunoştinţa sunt relative. Oricât de circumspect ar fl făcut, oricât de temeinic şi de complet, 
studiul fenomenelor nu poate rămâne decât relativ, în funcţie, pe de o parte, de „organizarea 
noastră**, pe de altă parte, de „situaţia noastră**. Această dublă dependenţă este menită să 
scoată în relief „imperfecţia necesară a diverselor noastre mijloace speculative**. Nu numai 
că noi nu putem „studia pe de-a-ntregul nici o existenţă efectivă**, dar nu suntem măcar în 

stare să constatăm, „chiar foarte superficial, toate existenţele reale“,fiindcă o bună parte 
din ele se sustrag şi se vor sustrage poate pentru totdeauna observaţiei noastre. Aşa după 
cum pierderea unui simţ important ne-ar „ascunde radical o categorie întreagă de fenomene 
naturale 44 , tot aşa putem presupune că dobândirea unui simţ nou, peste cele existente, „ne-ar 
descoperi o clasă întreagă de fapte, despre care noi n-avem acum nici o idee 44 . Astronomia, 
mai mult decât oricare altă ştiinţă, exprimă vădit „această natură în mod necesar relativă a 
tuturor cunoştinţelor noastre reale 44 . Să ne închipuim, în adevăr, că singurul simţ de care se 
serveşte această ştiinţă, la investigarea fenomenelor, ar fi suprimat sau ar fi numai alterat! 
Consecinţele ar fi enorme: sau n-am mai poseda nici o ştiinţă despre astre, sau am poseda 
altă astronomie, diferită de cea existentă. „Nu ar exista nici o astronomie la o specie oarbă, 
oricât de inteligentă ar fi ea presupusă, nici faţă de aştrii obscuri, care sunt poate cei mai 
numeroşi, nici chiar dacă numai atmosfera prin care noi observăm corpurile cereşti ar 
rămâne totdeauna şi pretutindeni nebuloasă. 44 Orice cunoştinţă şi orice concepţie trebuie 
deci să fie considerate ca „fenomene omeneşti 44 , adică dependente de structura organică a 
omului, precum şi de situaţia lui. Dar sunt „fenomene omeneşti 44 dependente de structura 
organică şi situaţia omului, omul fiind privit nu numai ca fiinţă individuală, ci şi ca fiinţă 
socială. Concepţiile ştiinţifice sunt fenomene omeneşti sociale, „pentru că ele rezultă, în 

adevăr, dintr-o evoluţie colectivă si continuă, ale cărei elemente si toate fazele sunt esenţial 

9 • • 9 • * 

conexe 44 , „supuse ansamblului progresiunii sociale, în aşa fel că nu pot nicicând comporta 
acea fixitate absolută pe care au presupus-o metafizicienii 44 . Dacă privim teoriile şi 
concepţiile ştiinţifice din punct de vedere istoric, de la originea lor până astăzi, putem 
constata că ele caută să sesizeze exact şi complet fenomenele care formează obiectul 
investigaţiilor constante ale umanităţii, fără ca totuşi să reuşească în vreun caz, „perfec¬ 
ţiunea ştiinţifică 44 neconstând în asemenea împrejurări în altceva decât în „apropierea 44 de 
„limita ideală 44 a cunoaşterii complete, „în măsura în care o cer diversele noastre nevoi 
reale 44 . Cunoaşterea „constituţiei adevărate 44 a fenomenelor este o ţintă supremă, către care 
tinde necontenit umanitatea, fără s-o poată însă ajunge vreodată. 

Aug. Comte ţine să delimiteze pozitivismul faţă de două primejdii ce-1 ameninţă în 
aceeaşi măsură: faţă de empirism, pe de o parte, de misticism, pe de altă parte, „două 
aberaţii deopotrivă de funeste 44 . Pozitivismul trebuie să-şi facă drum printre Scylla 
empirismului şi Caribda misticismului. Mistice sunt după el toate acele concepţii care văd 
în noţiuni absolute,în substanţe,cauze şi scopuri,în principii suprasensibile, necontrolabile 
şi neverificabile, în ipoteze abstracte, care vizează mai mult decât constatarea fenomenelor 
şi descoperirea legilor lor, marele scop al ştiinţei — scop, după pozitivism, inabordabil şi 
inaccesibil. Empiriste sunt, penlru Comte, teoriile care văd rostul ştiinţelor în acumularea 
de fapte şi observarea lor, ceea ce înseamnă o înţelegere total greşită a noţiunii de ştiinţă. 
Căci „acumularea mecanică de fapte 44 , care nu aspiră „să le deducă pe unele din altele 44 , 
este erudiţie vană, nu este ştiinţă. Procedând astfel, empirismul nu face altceva decât „să 
ia o carieră drept un edificiu 44 . Nu în fapte, ci în legile fenomenelor constă ştiinţa. Faptele, 
„oricât de exacte şi de numeroase, nu furnizează niciodată decât material indispensabil 44 . 
Ştiinţa nu numai că nu constă din simple observaţii, dar, din contră, ea „tinde totdeauna să 

se dispenseze, pe cât posibil, de explorarea directă 44 , înlocuind-o cu previziunea raţională, 
„caracterul principal al spiritului pozitiv 44 . 

între gândirea vulgară, cotidiană şi, în primul rând, practică, cu un cuvânt, între 
bunul-simţ şi gândirea ştiinţifică, deşi sunt mari deosebiri, nu sunt totuşi de natură 
principială. Căci germenii pozitivităţii îi găsim chiar şi în faza „teologică cea mai grosieră 44 , 
în acele schiţări de legi naturale cu previziunile lor corespondente, pe care, din nevoi 
practice, le-a făcut „raţiunea publică 44 , asupra câtorva cazuri particulare, socotite ce-i drept 
atunci ca secundare si excepţionale. Domeniul bunului-simt si al adevăratei filosofii este 

„radical identic 44 , „pentru că cele mai mari probleme ale filosofiei sănătoase se raportează 
pretutindeni la fenomenele cele mai vulgare 44 . „De o parte şi de alta e acelaşi punct de 
plecare experimental, acelaşi scop de a lega şi prevedea, aceeaşi preocupare continuă de 

realitate, aceeaşi intenţie finală de utilitate. 44 De aceea Comte crede că are molive suficiente 

să susţină că „adevăratul spirit filosofic constă mai cu seamă în extinderea sistematică a 
simplului bun-simţ la toate speculaţiile cu adevărat filosofice 44 , că „conexitatea 
fundamentală 44 dintre spiritul ştiinţific şi „înţelepciunea universală 44 ,reprezintă ştiinţa 
propriu-zisă ca pe o simplă prelungire metodică a înţelepciunii universale 44 . „Adevăratele 
speculaţii filosofice 44 împrumută noţiunile iniţiale de la „raţiunea comună 44 , pe care însă le 
elaborează sistematic, dându-le un grad de generalitate şi de consistenţă pe care nu le-ar fi 
putut produce în mod numai spontan. în tot acest proces de elaborare şi „înţelepciunea 
vulgară 44 exercită un control continuu, „pentru a preveni, pe cât posibil, diversele aberaţii, 
provocate de neglijenţă sau iluzie, pe care le suscită adesea starea continuă de abstracţie, 
indispensabilă activităţii filosofice 44 . Căci deosebirea ce există între raţiunea comună şi 
filosof ia sănătoasă, deosebire ce constă, pe de o parte, în „specialitatea incoerentă, 

totdeauna ocupată de concret 44 a celei dintâi, iar, pe de altă parte, în „generalitatea 

• • • 

sistematică, ţinând de abstracţia ei necesară 44 a celei din urmă, nu împiedică legăturile 
reciproce şi colaborarea continuă între ele. De pe urma acestei colaborări silnice ambele 
trag foloase din belşug. 

Stiinta manifestă două tendinţe fundamentale: una, de a asimila fenomenele, si alta, 

de a le lega. Astfel, noi nu ştim ce sunt în ele însele gravitaţia universală şi greutatea şi în 
ce constă esenţial condiţionarea reciprocă dintre aştri şi greutatea corpurilor terestre. Dar 
cunoaştem în schimb un lucru: existenţa celor două categorii de fenomene, cu legile cărora 
le sunt supuse, ceea ce ne îngăduie să le considerăm ca identice. în ştiinţă noi comparăm 
fenomenele necunoscute cu fenomenele cunoscute similare, noi asimilăm fenomenele 
necunoscute cu fenomenele cunoscute sau, cu un alt termen,reducem unele fenomene la 
altele, căutând astfel să le explicăm cu ajutorul relaţiilor lor reciproce. Astfel, „pentru 
geometru, greutatea este explicată când o concepe ca pe un caz particular al gravitaţiei 
generale. Din contră, greutatea este aceea care face pe fizicianul propriu-zis să conceapă 
gravitaţia cerească. Noi nu putem niciodată trece de asemenea apropieri 441 . 

Ştiinţa însă nu numai asimilează, ci şi leagă faptele. Şi cum în lumea externă se 
observă două categorii de fapte, unele coexistente şi altele succesive, ştiinţa efectuează şi 
ea două moduri de legături: ea leagă prin filiaţiune faptele succesive, şi în acest caz avem 

1 L6vy-Biuhl ( ibid., p. 76. Vezi şi Couis, ediţia citată de L6vy-Bnihl, 1,108; II, 18, pp. 188—189. 

o legătură dinamică; şi leagă prin similitudine faptele coexistente, şi în acest caz avem o 
legătură statică. Deşi legile de coexistenţă sau, cum le mai numeşte Comte, de armonie, 
par mai mult sortite să explice fenomenele, iar legile de succesiune par mai mult să le 
prevadă, totuşi şi unele şi altele explică şi prevăd în acelaşi timp unele fenomene cu ajutorul 
altora. Previziunea „constă fără încetare în a cunoaşte un fapt independent de explorarea 
lui directă, în virtutea relaţiilor lui cu altele de mai înainte date. Astfel, de pildă, asimilaţia 
demonstrată între gravitaţia cerească şi greutatea terestră a condus, după variaţiile 
pronunţate ale celei dintâi, la prevederea slabelor variaţii ale celei de a doua, pe care 
observaţia imediată nu le putea suficient dezvălui, deşi ea le-a confirmat apoi; la fel,în sens 
invers, corespondenţa demult stabilită între perioada elementară a mamelor şi ziua lunară, 
s-a găsit explicată îndată ce s-a recunoscut ridicarea apelor din flecare punct ca rezultând 
din trecerea lunii prin meridianul local". A cunoaşte înseamnă a conchide de la anumite 
fapte date anumite alte fapte nedate direct, înseamnă a vedea pentru a prevedea — voirpour 
prâvoir. Previziunea, în acest sens, nu se referă numai la fenomenele ce se pot întâmpla, ci 
şi la cele prezente, precum şi la cele trecute, căci şi fenomenele prezente sau trecute nu pot 
fl cunoscute decât pe calea explorării indirecte şi pe baza legăturii ce o au cu alte fapte date. 
„Orice ştiinţă tinde să substituie experienţei deducţia, cunoştinţei empirice cunoştinţa 
raţională", şi numai în măsura în care reuşeşte să facă acest lucru, ea poate să şi prevadă. 

Spiritul pozitiv expulzează din imperiul cercetărilor lui orice interpretare în sens 
absolut a vreunei noţiuni. Nici chiar legile, care sunt considerate că exprimă raporturi 
constante şi uniforme, nu poartă un caracter absolut. Căci ceea ce astăzi e socotit ca 
sesizarea adecvată a unor regularităţi invariabile, poate fl mâine socotit ca fundamental 
greşit — ceea ce de atâtea ori s-a întâmplat cu atâtea legi în evoluţia istorică a ştiinţelor. 
Nu există în cadrul concepţiei pozitiviste adevăruri mai presus de timp şi loc, sustrase 
devenirii, adevăruri transcendente, absolute, imuabile. Orice cunoştinţă este relativă — 
relativă din cauza structurii noastre biologice, a momentului pe care-1 ocupăm în seria 
evoluţiei, precum şi a poziţiei pe care o ocupăm în univers. O relativitate care nu are un 
caracter tranzitoriu, preambular, ci o relativitate definitivă şi absolută, pe care, oricât se va 
dezvolta inteligenţa, n-o va putea niciodată depăşi. 

Am văzut că a cunoaşte înseamnă a lega. Unde îşi are însă impulsul iniţial această 
tendinţă a omului de a căuta continuu să lege fenomenele, de a stabili legături necesare şi 
uniforme între ele? într-o tendinţă a inteligenţei noastre, tendinţă pe care Comte o mai 
numeşte şi „instinct orb“, „de a lega totdeauna între ele două fenomene oarecare, simultane 
sau succesive". De multe ori însă această tendinţă dă greş, legăturile stabilite fiind 
„himerice", efectuate de inteligenţa noastră cu totul arbitrar şi subiectiv. Aşa sunt toate 
legăturile făcute în stadiile teologic şi metafizic sau conforme spiritului lor. Numai spiritul 
pozitiv posedă un corectiv, menit să aducă inteligenţa de a face legături valabile: e obligaţia 
impusă ei ca în legăturile pe care le face să se orienteze după realitatea fenomenelor, ca 
legăturile efectuate să fie suficient de conforme fenomenelor independente de ea. în chipul 
acesta inteligenţa este limitată în tendinţa ei oarbă de a lega orice, chiar fenomene care în 
realitate nu sunt legate, şi avem totodată un criteriu al legăturilor ei. 

Tinzând instinctiv să dea o concepţie unitară — tendinţă pe care i-au sprijinit-o atât 
spiritul teologic cât şi cel metafizic — inteligenţa omenească a încercat, când a trecut în 

stadiul pozitiv, să împingă unitatea de doctrină aşa de departe, încât „să reducă toate 
diversele ordine de fenomene la o singură lege comună“. Toate încercările făcute în acest 
sens n-au dus însă la nici un rezultat, sau, mai bine-zis, n-au dus decât la unul singur: să 
discrediteze orice întreprindere de acest fel. O cunoaştere mai temeinică a lumii externe 
arată că aceasta este de fapt „cu mult mai puţin legată decât o presupune şi o doreşte 
intelectul nostru“; intelectul are slăbiciunea „de a multiplica relaţiile favorabile mersului 
său şi în special pe acelea favorabile odihnei lui“. Unitatea obiectivă de explicaţie este cu 
mult mai restrânsă decât caută să realizeze nevoia de unitate a inteligenţei noastre. „Trebuie 
să recunoaştem deschis această imposibilitate directă de a reduce totul la o singură lege 
pozitivă ca pe o gravă imperfecţiune, urmare inevitabilă a condiţiei umane, care ne sileşte 
să aplicăm o foarte slabă inteligenţă la un univers foarte complicat/ 4 

Potrivit spiritului pozitiv, ştiinţa nu trebuie înţeleasă ca un ansamblu de cunoştinţe 
fără nici o legătură cu omul şi destinul lui, ea nu trebuie înţeleasă, cu alte cuvinte, ca o sumă 
de cunoştinţe dezinteresate şi inutile. Dimpotrivă, „toate speculaţiile noastre 44 trebuie 
„concepute ca produse ale inteligenţei noastre, menite să satisfacă diversele noastre nevoi 
esenţiale, neîndepărtându-se niciodată de om decât pentru a se întoarce mai bine la el, după 
ce s-au studiat celelalte fenomene ca indispensabile să fie cunoscute, fie pentru a dezvolta 
forţele noastre, fie pentru a aprecia natura şi condiţia noastră 44 . Adevărurile nu stau într-o 
lume transcendentă, pe care omul, cu mijloacele lui restrânse, le-ar sesiza numai în treacăt 
şi cu totul parţial şi imperfect, ci adevărurile se află în cunoştinţele noastre şi împărtăşesc 

în totul soarta acestora. Nu există, cu alte cuvinte, o lume a cunoştinţelor si o lume a 

adevărurilor, ci cunoştinţele şi adevărurile formează una şi aceeaşi lume: adevărurile sunt 
ceea ce sunt cunoştinţele. Iar cum cunoştinţele sunt mijloace la care a recurs umanitatea 

pentru propria ei dezvoltare, urmează că cunoştinţele sunt de o utilitate indispensabilă 
umanităţii în progresul ei. De aceea Comte nu se mulţumeşte numai să scoată în relief 
caracterul de legalitate şi deci de previzibilitate al ştiinţei în genere când afirmă: voirpour 
prevoir , ci scoate, de asemenea, în relief şi caracterul utilitar, când afirmă: prevoirpour 
pouvoir. Prin aceasta el dădea o şi mai mare valoare circulatorie unor idei ale înaintaşului 
său Bacon, de la care de atâtea ori se reclamă, si care susţinuse cu două veacuri si mai bine 

înaintea lui: Scientia estpotentia; tantumpossumus quantum scimus. Ştiinţa stă în serviciul 
omului; fiecare cunoştinţă ştiinţifică este un izvor de putere, pe care omul o foloseşte pentru 
a putea stăpâni mai bine fenomenele; fiecare cunoştinţă ştiinţifică este o unealtă de care se 
serveşte omul şi, prin el, umanitatea în mersul ei progresiv. Cu cât ştim mai mult, cu atât 
suntem în stare să facem mai mult. Ştiinţa nu este prin urmare detaşată de nevoile omului, 
ci stă în cele mai strânse legături cu aceste nevoi reale, pe care caută a le satisface cât mai 
bine posibil, căci numai aşa umanitatea poate progresa. 

Numai spiritul pozitiv şi filosofia pozitivă sunt în stare să pună ordine în concepţiile 
noastre şi să ducă la acea „coerenţă logică 44 menită să satisfacă nevoia de unitate a 
inteligenţei noastre. Dacă privim, spune Comte, „deplorabila situaţie filosofică a elitei 
umanităţii 44 , nu vom observa „adevărata comunitate de opinii decât asupra subiectelor deja 
aduse la teorii pozitive şi care, din nenorocire, nu sunt cu mult cele mai importante 44 . Dar 
o cercetare mai îndeaproape a situaţiei ne face „să simţim uşor că filosofia pozitivă singură 
poate să realizeze gradual acest nobil proiect de asociaţie universală 44 , de comunitate 


123 



solidară de idei, pe care a schiţat-o şi a unnăril-o în Evul Mediu catolicismul, dar pe care 
n-a putut-o realiza, fiindcă nu poseda principiile necesare, compatibile cu un asemenea 
mare proiect. Numai filosofia pozitivă,fiindcă posedă principii proprii şi unitate de metodă, 
poate duce la „perfecta coerenţă logică 44 , compatibilă cu stadiul de dezvoltare în care se 
află umanitatea astăzi. 

Astfel, pentru a dezlega problema cunoştinţei. Aug. Comte porneşte de la un subiect 
cunoscător,pe care-1 concepe universal, de-o universalitate care cuprinde întreaga specie 
umană în devenirea ei istorică. Subiectul universal al lui Comte „nu mai este raţiunea 
sesizându-se pe sine în afară şi mai presus, pentru a spune astfel, de condiţiile timpului şi 
ale experienţei: e spiritul uman luând cunoştinţă de legile activităţii sale prin studiul 
propriului său trecut. în locul «eului absolut», al «raţiunii impersonale» sau al «conştiinţei 
intelectului», filosofia pozitivă analizează istoria intelectuală a umanităţii 441 .0 schimbare 
profundă de orientare,cu consecinţe epistemologice extrem de importante. 

O importantă contribuţie a adus pozitivismul însă în legătură cu problema originii 
sociale a cunoştinţei. Se ştie că sociologia s-a constituit ca disciplină filosofică abia în 
secolul trecut şi s-a dezvoltat relativ repede, în primul rând fiindcă în genere s-a mărginit 
să cerceteze în spirit pozitivist fenomenele sociale. Renunţând la speculaţii metafizice, 
căutând să determine obiectiv şi ştiinţific faptele sociale şi să stabilească raporturile lor 
necesare,extinzând investigaţiile şi la aşa-zisele popoare primitive, sociologia a descoperit 
domenii noi şi a adus în legătură cu ele contribuţii foarte interesante şi pentru teoria 
conştinţei. în adevăr,înainte ca direcţia pozitivistă să ia cunoştiinţă de sine şi ca sociologia 
să se constituie ca ştiinţă, problema cunoştinţei era socotită ca privind sensibilitatea şi 
gândirea subiectului cunoscător fără nici o legătură a acestuia cu mediul social în care trăia. 
Aug. Comte a fost însă deschizător de orizonturi şi în această problemă. Scoţând în relief 
rolul durabil şi permanent al societăţii în raport cu acela trecător al individului şi arătând 
cum individul este subordonat evoluţiei sociale,el punea o problemă vastă care îngloba în 
mod necesar şi pe aceea a cunoştinţei. Alţi gânditori de după el, ca E. de Roberty, G. Tarde, 
dar în special E. Durkheim şi L. Levy-Bruhl, la care trebuie să alăturăm şi pe gânditorul 
român D. Drăghicescu, au reluat această problemă, arătând ce rol imens exercită societatea 
asupra conştiinţei individului si cum cunoştinţa nu poate fi înţeleasă în ceea ce are ea 

fundamental si esenţial dacă facem abstracţie de societate. Nu e fireşte locul să expunem 

aici contribuţiile aduse de fiecare din aceşti gânditori, de aceea ne mulţumim să expunem 
ideile lui Durkheim,care sunt şi cele mai pregnante. 

Se ştie că în legătură cu problema noţiunilor şi a categoriilor existau două teorii 
opuse, empirismul şi apriorismul, care căutau să dea seama de geneza şi valoarea lor. Dar 
şi o teorie şi alta, spune marele sociolog pozitivist E. Durkheim, se lovesc de cele mai grave 
dificultăţi. Dacă se adoptă teza empiristă, spune el, atunci se răpeşte categoriilor tocmai 
ceea ce au ele mai caracteristic. „Ele se disting, în adevăr,de toate celelalte cunoştinţe prin 
universalitatea, impersonalitatea şi necesitatea lor. Ele sunt conceptele cele mai generale 
din câte pot fi, pentru că se aplică la tot realul şi, fiindcă nu sunt ataşate la nici un obiect 
particular, ele sunt independente de orice subiect individual; sunt terenul comun unde se 


1 L^vy-Bmhl, op. cit., p. 400. 

întâlnesc toate spiritele. Mai mult, ele se întâlnesc acolo în mod necesar, căci raţiunea, 

care nu este altceva decât ansamblul categoriilor fundamentale, este investită cu o autoritate 

căreia nu i ne putem deroba după voinţă. Când încercăm să ne ridicăm împotriva lor, să ne 

eliberăm de unele din aceste noţiuni esenţiale, ne lovim de vii rezistente. Nu numai că ele 

nu depind deci de noi, dar ni se impun nouă/* 1 Nici una din datele empirice nu are însă acest 
atribut de universalitate, impersonalitate şi necesitate, pe care îl au categoriile: date ale 
experienţei şi categorii au caractere diametral opuse. A încerca să reduci pe cele din urmă 
la cele dintâi, înseamnă să transformi categoriile în simple aparenţe şi iluzii, înseamnă „să 
refuzi orice realitate obiectivă vieţii logice, pe care categoriile au funcţiunea de a o ordona 
şi organiza. Empirismul clasic ajunge la iraţionalism** 2 . Nici apriorismul nu este, după 
E. Durkheim, cu mult mai îndreptăţit. El păstrează categoriilor caracterele lor specifice, 
dar nu poate da seamă de un lucru care necesită neapărat o explicaţie: susţinând că spiritul 
are puterea de a depăşi experienţa, de a adăuga la experienţă elemente care nu erau cuprinse 
în ea, aprioriştii sunt datori să arate cum şi cu ce drept face spiritul acest lucru. A spune că 
acest lucru stă în natura raţiunii omeneşti nu înseamnă a da o explicaţie, căci atunci se pune 
întrebarea: de unde are spiritul omenesc acest „privilegiu surprinzător şi cum putem vedea 
noi în lucruri raporturi pe care privirea lucrurilor nu-1 poate revela?** „A spune că experienţa 
ea însăşi nu e posibilă decât cu această condiţie înseamnă a deplasa problema, nu a o 
rezolva. Căci e vorba tocmai de a şti cum se face că experienţa nu-şi ajunge, ci presupune 
condiţii care-i sunt exterioare şi anterioare, şi cum se face că aceste condiţii se găsesc 
realizate, când şi cum convine.** S-a încercat,pentru rezolvarea acestei probleme, să se 
invoce o raţiune superioară şi perfectă, raţiunea divină, din care ar emana raţiunea 
indivizilor si către care ar tinde. Dar nici această soluţie nu este mulţumitoare si nu poate 

fi acceptată. Mai întâi, fiindcă e „sustrasă oricărui control experimentaseşi apoi, fiindcă 

i 

aceste noţiuni fundamentale nu sunt fixe şi definitive, ci „ele se fac, se desfâ^,se refac fără 

încetare; ele se schimbă după locuri şi timpuri. Raţiunea divină este, diircoritră, imuabilă. 

Cum ar putea da socoteală această imuabilitate de această necontenită variabilitate?** 3 

Argumentele aduse împotriva empirismului, precum şi acelea aduse împotriva 

apriorismului sunt la fel de puternice şi nici una din aceste teorii nu are puterea de a se 

impune. Atunci unde se află soluţia? Durkheim o caută şi o găseşte într-o direcţie care, până 

la el, nu fusese indicată: în sânul societăţii, în mentalitatea socială. Analizând credinţele 
w • 7 • 

religioase primitive, el se crede îndreptăţit să afirme că noţiunile fundamentale — 
categoriile — „s-au născut în religie ^i din religie**, că „ele sunt un produs al gândirii 
religioase**. El se crede îndreptăţit să afirme chiar ceva mai mult: că „religia este un lucru 
eminamente social**, că „reprezentările religioase sunt reprezentări colective care exprimă 
realităţi colective**. Pentru Durkheim, în acest caz, lucrurile sunt clare: dacă sunt de origine 
religioase, categoriile „trebuie să participe la natura comună a tuturor faptelor religioase; 
ele trebuie să fie ele însele lucruri sociale, produse ale gândirii colective**, sau, fiindcă în 
stadiul actual al cercetărilor nu se poate susţine o teză prea radicală şi exclusivă, că ele cel 


1 E. Durkheim, Les formes 616mentaires de la vie religieuse, Deuxiemeed., 1925, p. 19. 

2 Ibid p. 20. 

1 Ibid., p. 2!. 

puţin cuprind o seamă de elemente sociale. în adevăr, spune Durkheim, dacă am încerca 
să ne reprezentăm noţiunea de timp, „făcând abstracţie de procedeele prin care-1 divizăm, 
îl măsurăm, îl exprimăm cu ajutorul semnelor obiective 44 , să ne reprezentăm adică „un timp 
care n-ar fi o succesiune de ani, de luni, de săptămâni, de zile,de ore 44 , ne vom convinge 
îndată că aşa ceva e imposibil. Căci timpul nu poate fi conceput decât distingând în el 
momentele lui diferite. Iar momentele acestea diferite îşi au originea în mentalitatea 
religioasă,caree de natură socială. „Diviziunile în zile, săptămâni, luni, ani etc. corespund 
periodicităţii riturilor, sărbătorilor, ceremoniilor publice. Un calendar exprimă ritmul 
activităţii colective, având în acelaşi timp drept funcţiune de a-i asigura regularitatea 441 . 

La fel stau lucrurile, după Durkheim, cu spaţiul. Dacă spaţiul ar fi în adevăr absolut 

omogen, dacă n-ar fi divizat şi diferenţiat, el n-ar putea fi utilizat de gândire şi n-ar aduce 

nici un serviciu. „Reprezentarea spaţială constă esenţial dintr-o primă coordonare introdusă 

între datele experienţei sensibile. Dar această coordonare ar fi imposibilă dacă părţile 

spaţiului s-ar echivala calitativ, dacă ele ar fi real substituibile unele altora. Pentru a putea 

dispune spaţial lucrurile Irebuie să le poţi situa diferit: să le pui pe unele la dreapta, pe altele 

la stânga, pe unele sus, pe altele jos, la Nord sau la Sud, la Est sau la Vest etc., etc., după 

cum, pentru a dispune temporal stările de conştiinţă, trebuie să le poţi localiza la date 

determinate. Aceasta înseamnă a spune că spaţiul nu ar fi el însuşi dacă, ca şi timpul, n-ar 

fi divizat si diferenţiat. Dar aceste diviziuni, care-i sunt esenţiale, de unde-i vin? Prin el 

• • * • 7 

însuşi, el n-are nici dreaptă, nici stângă, nici sus, nici jos, nici Nord, nici Sud etc. Toate 
aceste distincţii vin evident de acolo că valori afective diferite au fost atribuite regiunilor. 
Şi cum toţi oamenii unei aceleiaşi civilizaţii îşi reprezintă spaţiul în acelaşi chip, trebuie 
evident ca aceste valori afective şi distincţiile care rezultă din ele să le fie la fel comune; 
ceea ce implică aproape în mod necesar că ele sunt de origine socială. 4 * 2 Durkheim dă 
exemple prin care demonstrează cum, la unele triburi din Australia şi America de Nord, 
spaţiul e reprezentat ca un cerc imens, divizat ca şi cercul tribal în diferite regiuni, după 
clanurile pe care le cuprinde tribul şi cum „fiecare regiune se defineşte prin totemul clanului 
căruia ea îi este atribuită 44 . 

Aceleaşi caracteristici se întâlnesc, după sociologul francez, nu numai la categoriile 
de timp şi spaţiu, ci la toate celelalte categorii, cum sunt acelea de gen, de forţă, de 
personalitate, de cauzalitate: toate sunt în funcţie de condiţiile sociale. 

Susţinând ipoteza originii sociale a categoriilor, Durkheim ţine să sublinieze că 
această ipoteză se apropie de una din aserţiunile fundamentale ale apriorismului, după care 
cunoştinţele ar fi alcătuite din două straturi, şi anume din stratul cunoştinţelor empirice, 
născute din acţiunea directă a obiectelor asupra cunoştinţelor individuale, şi din stratul 
reprezentărilor colective, din care fac parte şi categoriile, care depăşesc pe indivizi şi sunt 
în funcţie de modul de organizare a societăţii, de morfologia ei, de natura instituţiilor 
religioase, morale, economice etc. „între aceste două specii de reprezentări există toată 
distanţa care separă individualul de social, cele din urmă neputând fi derivate din cele 
dintâi, aşa cum nu se poate deduce societatea din individ, totul din parte, complexul din 

i Ibid. p. 15. 

2 Ibid. 1 pp. 15-16. 

simplu Există o mare deosebire şi în felul lor de a se forma. „Reprezentările colective 
sunt produsul unei imense cooperaţii,care se întinde nu numai în spaţiu, ci şi în timp; pentru 
a le produce, o mulţime de spirite diverse au asociat, au amestecat, au combinat ideile şi 
sentimentele lor; lungi serii de generaţii şi-au acumulat aici experienţa şi ştiinţa lor. O 
intelectualitate foarte particulară, infinit mai bogată şi mai complexă decât aceea a 
individului, e deci concentrată în ele. Se înţelege atunci cum raţiunea are puterea de a depăşi 
întinderea cunoştinţelor empirice. Ea n-o datorează nu ştiu cărei virtuţi misterioase, ci se 
datorează pur şi simplu faptului că, după o formulă cunoscută, omul este dublu. în el sunt 
două fiinţe: o fiinţă individuală, care-şi are baza în organism şi al cărei cerc de acţiune este, 
prin aceasta, îngust limitat, şi o fiinţă socială,care reprezintă înnoi cea mai înaltă realitate, 
în ordine intelectuală şi morală, pe care am putea-o cunoaşte prin observaţie — înţeleg 
societatea. Această dualitate a naturii noastre are drept consecinţă, în ordinea practică, 
ireductibilitatea idealului moral la mobilul utilitar, iar,în ordinea gândirii, ireductibilitatea 
raţiunii la experienţa individuală. în măsura în care participă la societate, individul se 
depăşeşte în mod natural pe el însuşi, atât când gândeşte, cât şi când acţionează/' 2 

Dacă „o idee este a priori când ne este dată gata făcută, fără să fie însoţită de dovada 
ei şi că totuşi, dintr-o dată, ea atrage, necesită adeziunea noastră", atunci putem înţelege, 
spune Durkheim, cum şi în ce sens sunt categoriile a priori. Categoriile nu sunt însoţite de 
dovada lor, fiindcă ele nu sunt opera noastră individuală, ci a societăţii şi a istoriei. întrucât 
n-am putut asista la geneza lor şi nu ştim ce elemente au intrat în constituţia lor, noi nu ştim 
ce le justifică. Numai o analiză istorică ne poate revela adevărata lor natură şi justificarea 
lor. Fiind noţiunile cele mai generale, ele le domină pe toate celelalte şi tot ceea ce formează 
viaţa noastră intelectuală. „Dacă deci oamenii nu s-ar înţelege, în fiecare moment, asupra 
acestor idei esenţiale, dacă ei n-ar avea o concepţie omogenă despre timp* spaţiu, cauză, 
număr etc., orice acord ar deveni imposibil între inteligenţe şi, prin urmarţ, toată viaţa 
comună. Aşa încât societatea nu poate abandona categoriile liberului arbitru al 
particularilor fără să se abandoneze pe ea însăşi. Pentru a putea trăi, ea nu are nevoie numai 
de un suficient conformism moral; există un minimum de conformism logic de care ea nu 
se poate, de asemenea, dispensa. Pentru acest motiv, ea apasă cu toată autoritatea asupra 
membrilor ei, ca să prevină disidenţele." Categoriile se impun felului nostru de a gândi, şi 
orice am face noi ca să ne sustragem autorităţii lor, nu reuşim. Ele se impun din afară şi se 
impun totodată dinăuntru, fiindcă avem impresia că dacă nu ne-am opune imperiului lor, 
am înceta să mai gândim. „E autoritatea însăşi a societăţii, comunicându-se anumitor 
moduri de a gândi, care sunt condiţii indispensabile ale oricărei acţiuni comune. 
Necesitatea cu care categoriile ni se impun nu este deci efectul unor simple habitudini al 
căror jug l-am putea scutura cu puţin efort; nu e nici o necesitate fizică sau metafizică, 
deoarece categoriile se schimbă după locuri şi timpuri; e o speţă particulară de necesitate 
morală, care este pentru viaţa intelectuală ceea ce obligaţia morală este pentru voinţă." 3 

1 Ibid ., p. 22 

2 Ibid.,pp. 22—23. 

3 Ibid., pp. 24-25. 

Cu aceste perspective pe care i le deschide, Durkheim e convins că teoria 
cunoştinţei va reuşi să întrunească avantajele pe care le cuprind cele două teorii, empirismul 
şi apriorismul, evitând însă neajunsurile lor. „Ea păstrează toate principiile esenţiale ale 
apriorismului; dar, în acelaşi timp, ea se inspiră de la acest spirit pozitiv pe care empirismul 
se silea să-l satisfacă. Ea lasă raţiunii puterea ei specifică, dar îşi dă seamă de aceasta, şi 
face acest lucru fără să iasă din lumea observabilă. Ea afirmă ca reală dualitatea vieţii 
noastre intelectuale, dar o explică prin cauze naturale. Categoriile încetează de a fi 
considerate ca fapte prime şi inanalizabile; şi totuşi, ele rămân de o complexitate despre 
care analizele atât de simpliste cu care se mulţumea empirismul nu ar putea avea dreptate. 
Căci ele apar atunci nu ca noţiuni foarte simple,pe care primul venit poate să le desprindă 
din observaţiile sale personale şi pe care imaginaţia populară le-ar fi complicat în mod 
nefericit, ci, din contră, ca savante instrumente de gândire, pe care grupurile omeneşti le-au 
făurit în mod laborios în decursul secolelor şi în care au acumulat ce e mai bun din capitalul 
lor intelectual. O întreagă parte din istoria omenirii se află rezumată în ele.** 1 

Ştim ce deosebiri există între reprezentări şi concepte, sau, cum le mai numeşte 
Durkheim, între reprezentările sensibile şi reprezentările colective. Cele dintâi sunt 
schimbătoare, fugitive, supuse unui flux perpetuu, nemairevenind a doua oară aşa cum au 
mai fost; din contră, cele din urmă sunt durabile, fixe, stabile, ca şi când s-ar afla în afară 
de timp şi deasupra devenirii. Conceptele sunt imuabile şi, dacă nu universale, cel puţin 
universalizabile. Căci, afirmă Durkheim, nu se poate spune despre un concept că e numai 
conceptul meu, fiindcă eu îl am comun cu alţi oameni sau îl pot oricând comunica altor 
oameni. „Conceptul este o reprezentare esenţial impersonală: prin el comunică între ele 
inteligenţele omeneşti/* 2 A spune însă despre concept că e impersonal, că e comun tuturor 
oamenilor, înseamnă totodată a-i arăta şi originea: el e „opera comunităţii* 4 , e de origine 
socială. A spune apoi că un concept e comun unui întreg grup social nu înseamnă, după 
Durkheim, a spune că el reprezintă media dintre reprezentările individuale corespondente, 
căci atunci ar fi să-l sărăcim de conţinutul lui intelectual. Conceptele nu sunt rezultate 
obţinute de inteligenţa individuală pe cale de abstractizare din reprezentările sensibile, ci 
sunt tot atât de concrete ca şi acestea din urmă şi „corespund modului în care această fiinţă 
socială, care este societatea, gândeşte lucrurile cu propria ei experienţă**. Conceptele 
exprimă, ce-i drept, de cele mai multe ori categorii şi clase de obiecte; aceasta se datorează 
faptului că „aspectele singulare şi variabile ale lucrurilor nu interesează decât rar societatea; 
în virtutea însăşi a întinderii sale,ea nu poate fi afectată decât de proprietăţile lor generale 
şi permanente** 3 . Societatea se interesează de lucruri în masă şi le priveşte cel mai adesea 
din punctul de vedere al generalităţii. Tocmai datorită faptului că sunt reprezentări colective 
— şi nu simple idei generale obţinute prin abstractizare de către indivizi din reprezentările 
lor sensibile —, ele cuprind incomparabil mai mult decât experienţa personală, şi anume 
„tot ceea ce colectivitatea a acumulat ca înţelepciune şi ştiinţă în decursul secolelor**. 
Gândirea logică, adică gândirea prin concepte, este o gândire impersonală, care s-a relevat 


1 Ibid., p. 27. 

2 Ibid., p.619. 

3 Ibid., p. 621. 




omenirii, pentru prima oară, sub forma gândirii colective, căci în experienţa personală, 
imediată, nimic n-o poate sugera. „Prin faptul numai că există societatea, există de 
asemenea, în afară de senzaţii şi de imagini individuale, un întreg sistem de reprezentări, 
care se bucură de proprietăţi deosebite. Prin ele oamenii se înţeleg, inteligenţele se pătrund 
unele pe altele. Ele au într-însele un fel de forţă, de ascendent moral, în virtutea căruia se 
impun spiritelor particulare. Din acest moment individul îşi dă seamă, cel puţin obscur, că 
deasupra reprezentărilor lui private există o lume de noţiuni-tipuri,după care trebuie să-şi 
ordoneze ideile; el întrevede un întreg regn intelectual la care participă, dar care-1 
depăşeşte. Aceasta e prima intuiţie a regnului adevărului" 1 — impersonal, stabil, 
permanent. 

împotriva obiecţiei pe care o întrevedea, anume că el ar întemeia veracitatea 
conceptelor pe acordul spiritelor, când în realitate se întemeiază pe acordul lui cu lucrurile, 
Durkheim răspunde: „Conceptul care, primitiv, e considerat ca adevărat pentru că este 
colectiv, tinde a nu deveni colectiv decât cu condiţia de a fi considerat ca adevărat: noi îi 
cerem titlurile înainte de a-i acorda credit". Dar, adaugă Durkheim, nu trebuie să pierdem 
din vedere că numărul conceptelor elaborate critic este foarte redus şi că ne servim încă de 
un foarte mare număr de concepte pe care-1 luăm din experienţa comună, aşa cum ni le 
oferă societatea. Apoi nu trebuie să uităm că şi reprezentările colective sunt prevăzute cu 
anumite garanţii de obiectivitate. „O reprezentare colectivă, pentru că e colectivă, prezintă 
garanţii de obiectivitate; căci ea nu s-a putut generaliza şi menţine cu o suficientă 
persistenţă fără raţiune. Dacă ar fi fost în dezacord cu natura lucrurilor, ea n-ar fi putut 
dobândi un imperiu întins şi prelungit asupra spiritelor. în fond, ceea ce constituie 
încrederea pe care o inspiră conceptele ştiinţifice e că ele sunt susceptibile de a fi controlate 
metodic. Căci o reprezentare colectivă este în mod necesar supusă urjui control indefinit 
repetat: oamenii care aderă la ea o verifică prin propria lor experienţă. Ea\ju poate deci fi 
complet inadecvată obiectului ei. Ea poate să-l exprime, fără îndoială, cuVjutorul unor 
simboluri imperfecte; dar şi simbolurile ştiinţifice nu sunt nici ele mai mult decât 
aproximative." 2 Nu este apoi suficient ca „conceptele, chiarcândsunt constituite după toate 
regulile ştiinţei", „să fie adevărate, pentru a fi crezute", ci mai e nevoie de încă un lucru: 
de acordul lor cu celelalte credinţe şi opinii acceptate şi recunoscute, de integrarea lor în 
ansamblul reprezentărilor colective. Altfel existenţa lor ar fi inutilă, ele n-ar fi luate în 
seamă. „Dacă astăzi este suficient în general ca ele să poarte ştampila ştiinţei pentru a 
întâlni un soi de credit privilegiat, e pentru că noi credem în ştiinţă. Dar această credinţă 
nu diferă în mod esenţial de credinţa religioasă. Valoarea pe care o atribuim ştiinţei depinde 
în definitiv de ideea pe care ne-o facem colectiv despre natura şi rolul ei în viaţă; aceasta e 
tot una cu a spune că ea exprimă o stare de opinie." 3 

Folosindu-se de noţiunile pe care le-a format religia, ştiinţa nu le lasă aşa cum le 
găseşte formate gata, ci le supune, pentru scopurile sale, unor noi elaborări. „Ea le epurează 
de orice fel de elemente întâmplătoare; într-un chip general, ea aduce, în toate demersurile 

1 Ibid., pp. 623-624. 

2 Ibid., p. 628. 

3 Ibid. p. 626. 

ei, un spirit critic pe care religia îl ignoră; ea se înconjoară de precauţii penmi a «evita 
precipitarea şi prevenţia», pentru a ţine la o parte pasiunile, judecăţile şi toate influenţele 
subiective/* 1 Ştiinţa perfecţionează mijloacele metodologice, pe care le preia de la religie, 
urmărind însă aceleaşi scopuri ca şi religia, căci „gândirea ştiinţifică nu este decât o formă 
mai perfecţionată a gândirii religioase". 

Categoriile, aceste „cadre permanente ale vieţii mentale", nu pot avea altă origine, 
după Durkheim, decât cea socială. Desigur, individul are un anumit simţ al orientării 
temporale şi spaţiale, de asemenea pe acela al regularităţii fenomenelor din natură şi al 
asemănării dintre reprezentări. Dar pe baza experienţei lui individuale, el nu se va putea 
ridica niciodată la ideea de clasă, adică la conceptul de grup total , căruia-i sunt subordonate 
toate obiectele similare. „Dar, mai ales, nu este experienţă individuală, oricât de întinsă şi 
de prelungită, care să ne poată face să bănuim măcar existenţa unui gen total, care ar 
îmbrăţişa universalitatea existenţelor, şi din care celelalte genuri nu ar fi decât genuri 
coordonate între ele sau subordonate unele faţă de altele. Această noţiune de tot... nu poate 
să ne vină de la individ, care el însuşi nu este decât o parte în raport cu totul şi care nu atinge 
niciodată decât o fracţiune infimă din realitate/* 2 La fel stau lucrurile cu spaţiul, cu timpul 
şi cu cauzalitatea, care, privite drept „cadre permanente**, nu pot fi opera minţii individuale, 

ci a conştiinţei colective. „Pentru că lumea pe care o exprimă sistemul total de concepte 

■ 

este aceea pe care şi-o repreaintă societatea, societatea singură poate să ne procure noţiunile 
cele mai generale potrivit cărora ea poate fi reprezentată. Numai un subiect care cuprinde 
toţi subiecţii particulari, e capabil să îmbrăţişeze un atare obiect. Pentru că universul nu 
există decât întrucât este gândit şi pentru că nu este gândit total decât de către societate, el 
ia loc într-însa; el devine un element al vieţii ei interioare, şi astfel este ea însăşi genul total, 
în afară de care nu există altul. Conceptul de totalitate nu este decât forma abstractă a 
conceptului de societate: ea este întregul care cuprinde toate lucrurile, clasa supremă care 
cuprinde toate celelalte clase.** 3 Totalitate, spaţiu, timp, cauzalitate, având ca subiect de 
cugetare societatea, planează deasupra conştiinţelor individuale şi a fenomenelor 
particulare, şi tocmai de aceea posedă virtutea de a domina ceea ce formează conţinutul lor. 

O altă dovadă că noţiunile fundamentale, categoriile, provin de la societate o 
constituie faptul „că relaţiile pe care le exprimă nu puteau deveni conştiente decât în 
societate şi prin societate**. Pentru a-şi satisface nevoile lui particulare, individul nu e 
numaidecât silit să se ridice până la treapta categoriilor. El se poate orienta în spaţiu şi fără 
categoria spaţiului; are sentimentul duratei fără să recurgă la categoria de timp; poate 
observa că un lucru se aseamănă cu altul fără să aibă nevoie să le clasifice în genuri şi 
specii. Societatea însă nu poate fiinţa decât „dacă indivizii şi lucrurile care o compun sunt 
repartizaţi în diferite grupe, adică clasaţi, şi dacă aceste grupe însele sunt clasate unele în 
raport cu altele**. Nu există societate fără organizare, şi anume o organizare conştientă de 
sine. Această organizare care, din punct de vedere logic, „nu este altceva decât o 

1 /6/d., p. 613. 

2 Ibid. % p. 629. 

3 Ibid. y p. 630. 

130 



clasificare 44 , se comunică şi spaţiului pe care-1 ocupă societatea. „Pentru a preveni orice 
ciocnire, fiecărui grup particular trebuie să-i fie afectată o anumită porţiune de spaţiu; cu 
alţi termeni, spaţiul total trebuie să fie divizat, diferenţiat, orientat, şi ca aceste diviziuni şi 
aceste orientări să fie cunoscute de toate spiritele. Pe de altă parte, orice participare la o 
sărbătoare, la o vânătoare, la o expediţie militară cere ca acestea să fie fixate, convenite şi, 
prin urmare, să fie stabilit un timp comun pe care toată lumea să-l conceapă la fel. în sfârşit, 
concursul mai multora în vederea urmăririi unui scop comun nu este posibil decât dacă se 
stabileşte un acord asupra raportului care există între acest scop şi mijloacele care permit 
de a-1 atinge, adică'dacă o aceeaşi relaţie este admisă de toţi cooperatorii aceleiaşi 
întreprinderi. Nu e deci de mirare că timpul social, spaţiul social, clasele sociale, 
cauzalitatea colectivă se află la baza categoriilor corespunzătoare, pentru că sub formele 
lor sociale diferitele relaţii au putut fi, pentru prima oară, aprehendate cu o anumită claritate 
de conştiinţa umană. 4 * 1 

Având o origine socială, conceptele au, de asemenea, rolul să exprime lucruri 
sociale. „Nu numai că societatea le-a instituit, dar ceea ce le serveşte drept conţinut sunt 
aspecte diferite ale existenţei sociale: categoria de gen a început prin a fi indistinctă de 
conceptul de grup uman; la baza categoriei de timp se află ritmul vieţii sociale; ceea ce a 
furnizat materia pentru categoria de spaţiu e spaţiul ocupat de societate; forţa colectivă este 
aceea care a fost prototipul conceptului de forţă eficace, element esenţial al categoriei de 
cauzalitate .“ 2 De unde nu urmează însă că ele sunt sortite să exprime totdeauna numai 
fenomene sociale, căci ele şi-au extins imperiul dincolo de regnul social — la realitatea 
întreagă. 

A atribui gândirii logice, spune Durkheim, origini sociale, nu înseamnă câtuşi de 
puţin a o coborî şi a-i diminua valoarea, ci, din contră, a o ancora de ceva mult mai solid şi 
mai puternic decât conştiinţa individuală. Căci „societatea nu este nicidecym existenţa 
ilogică sau alogică, incoerentă şi fantastă 4 ', cum e socotită adesea şi le place unora s-o 
considere. „Conştiinţa colectivă este forma cea mai înaltă a vieţii psihice, pentru că este o 
conştiinţă a conştiinţelor. Aşezată în afară şi deasupra contingenţelor individuale şi locale, 
ea nu vede lucrurile decât prin aspectul lor permanent şi esenţial, pe care-1 fixează în noţiuni 
comunicabile. în timp ce vede sus, ea vede departe; în fiecare moment, ea îmbrăţişează 
toată realitatea cunoscută. Ea singură poate procura spiritului cadre care se aplică totalităţii 
existenţelor şi care permit de a le gândi. Ea nu creează aceste cadre artificial, le găseşte în 
ea însăşi; nu face decât să ia cunoştinţă de ele. Ele traduc moduri de existenţă, care se 
întâlnesc pe toate treptele realului, dar care nu apar în deplină claritate decât în vârf, pentru 
că extrema complexitate a vieţii psihice care se desfăşoară aici necesită o mai mare 
dezvoltare a conştiinţei. 4 * 3 

Dar sociologii nu s-au mărginit numai să demonstreze originea socială a cunoştinţei, 
ci au mers mai departe: au căutat să demonstreze originea socială a conştiinţei înseşi. 
Printre aceştia se află şi sociologul român D. Drăghicescu. „Conştiinţa, spune el, precum 

* /bk/.,p. 633. 

2 Ibid., p. 625. 

3/b/d., pp. 633-634. 

şi diversele ei forme derivă din constituţia socială în care trăiesc indivizii, iar nu din 
constituţia organică a corpului omenesc." 1 Fără societate n-ar fi putut apărea, după el, 
conştiinţa; societatea este aceea care o face posibilă şi o dezvoltă; ea îi dă naştere şi o 
desăvârşeşte. „Sufletul şi conştiinţa sunt deci flacăra care se aprinde la intercontactul 
indivizilor. Mediul social, colectivitatea, viaţa în comun sunt principiul iniţial al spiritului, 
primum movens al conştiinţei " 2 Conştiinţa are un izvor şi un organ: izvorul îl constituie 
societatea, iar organul prin care se manifestă — creierul. Fiindcă la rândul lui izvorul din 
care derivă e constituit din raporturi imateriale şi fiindcă societatea dăinuie peste individ 
şi independent de el, atributele izvorului, adică eternitatea şi imaterialitatea, se transmit şi 
conştiinţei, creîndu-i sentimentul că şi ea e eternă şi imaterială. Drăghicescu arată apoi cum 
însuşirile pe care le întâlnim la conştiinţă derivă de asemenea de la societate, cum ar fi, de 
pildă, unitatea conştiinţei, care-şi are originea în continuitatea pe care trebuie s-o păstreze 
orice societate pentru a evita dezorganizarea şi prăbuşirea. El caută să demonstreze de 
asemenea cum asociaţia ideilor, memorii, diferitele forme ale abstracţiei, noţiunea, „s-au 
dezvoltat sub influenţa anumitor necesităţi ale vieţii de grup". întrucât spaţiul nu ne 
îngăduie să stăruim mai mult asupra contribuţiilor gânditorului român în rezolvarea acestor 
probleme, ne mărginim numai să atragem atenţia asupra lor. 

încercând să ne arate originile sociale ale cunoştinţei şi aspectul ei social în genere, 
Durkheim apus una din cele mai interesante probleme. Căci atât cunoştinţa comună, cât şi 
cunoştinţa ştiinţifică s-au dezvoltat, cât s-au dezvoltat, datorită vieţii sociale a omului. 
Spiritul critic, fără care nu e posibilă cunoştinţa obiectivă, este rezultatul întreciocnirii 
dintre inteligenţe, deci este un produs social. A discuta, a demonstra, a obiecta, a respinge, 
aceste operaţii indispensabile gândirii logice sunt termeni încărcaţi de semnificaţii sociale 
şi care „trădează caracterul sociologic", nu numai al logicii, cum spune Goblot, ci şi al 
cunoştinţei ştiinţifice în genere 3 . Limbajul articulat, care nu putea să apară decât în 
societate şi fără care nu e posibil progresul ştiinţific, prezintă acelaşi caracter şi dovedeşte 
acelaşi lucru. Colaborarea ştiinţifică, care în vremea noastră a luat o dezvoltare atât de mare 
şi care nu e numai necesară, ci de-a dreptul indispensabilă, dovedeşte cu prisosinţă ce 
înseamnă societatea pentru ştiinţă. 

Dar nu e nevoie să expunem problema originii sociale a cunoştinţei şi a structurii ei 
sociale în toată amploarea sa. E suficient numai să atragem atenţia că, după Durkheim, o 
seamă de alţi gânditori au reluat problema, aducând contribuţii dintre cele mai interesante 
în legătură cu diferitele ei aspecte şi, în genere, în acelaşi spirit pozitivist ca şi marele 
sociolog francez 4 . 


1 D. Draghicesco, Le problâme de la conscience, 1907, p. 20. 

2 E. Goblot, Tiai(£delogique, 1918,p. 37. 

3 E. Goblot, Trăite de logique, 1918 ,p. 37. 

4 în filosofia contemporană, pozitivismul se afirmă puternic prin gânditorii care formează aşa-zisul „Cerc 
vienez*', în frunte cu Moritz Schlick, Rudolf Camap, Ludwig Wittgenstein, Hans Reichenbach. Acest 
neopozitivism trebuie privit mai întâi ca o reacţie împotriva tendinţelor metafizice ale vremii noastre, susţinute 
de unii reprezentanţi ai neokantianismului şi ai şcolii fenomenologice, şi mai ales de filosofia existenţială. în afară 
de opera aceasta, negativă, de a înlătura tot ceea ce este metafizic în gândire şi în cercetarea exactă, neopoziti viştii 
„Cercului vienez*' şi-au dobândit merite reale în special prin contribuţiile lor în domeniul logicii. Aici, reluând 


132 



Astfel pozitivismul distruge noţiunea de substanţă şi toate noţiunile ce fuseseră puse 
şi tratate în legătură cu ea, ca noţiunile de lucru, de corp, de materie, de forţă, de eu. El 
dizolvă de asemenea, începând cu Hume, noţiunea de cauzalitate, care este, după cum se 
ştie, o noţiune fundamentală pentru o serie întreagă de ştiinţe. Spaţiul şi timpul sunt reduse 
şi ele, cum face bunăoară Spencer, la nişte forme ale legăturilor dintre lucruri. Este de 
asemenea dizolvată noţiunea de aprioritate transcendentală: nu există, după pozitivism, 
forme pure ale cunoştinţei, fonne independente de experienţă, dar constituind experienţa, 
forme universale şi necesare. Principiile logice ele însele nu-şi mai menţin, în cadrul 
pozitivismului, valoarea de principii, ci sunt şi ele scoase, ca oricare altă cunoştinţă 
obişnuită, din experienţă, sunt generalizări ale experienţei. Scoase din experienţă şi 
raportându-se totdeauna la faptele experienţei, cunoştinţele sunt toate, fără deosebire, 
relative: nu există cunoştinţă absolută, după cum nu există nici absolut asupra căruia să se 
îndrepte conştiinţa investigatoare. Metafizica nu e posibilă ca disciplină ştiinţifică, nu 
fiindcă, aşa cum prezintă Kant lucrurile, mintea omenească ar fi astfel construită încât nu 
poate pătrunde în domeniul absolutului, ci dintr-o cauză cu mult mai simplă: fiindcă acel 
absolut pur şi simplu nu există. (Excepţie în această privinţă face Spencer, care, deşi 
pozitivist, susţine totuşi că obiectul cunoştinţei îl formează manifestările absolutului . Dar 
şi după Spencer cunoştinţa manifestărilor absolutului nu poate fl altfel decât relativă.) 
Cunoştinţa este prin natura ei utilitară: ea serveşte direct sau indirect nevoile biologice 
mediate sau imediate ale individului, asigurând în chipul acesta conservarea lui şi, prin el, 
a speciei. Pozitivismul se caracterizează printr-o dragoste de date pozitive, adică de fapte 
observabile, constatabile, măsurabile, printr-o restrângere a cercetării la astfel de fapte. 

Cum se prezintă ideile pozitiviste fundamentale, dacă le supunem unui examen 
critic? Prezintă ele temeinicia necesară încât să li se poată recunoaşte o valoare, superioară 
ideilor cuprinse în teoriile contra cărora ele au apărut ca o reacţie şi pe care 1^ combat cu o 
energie necruţătoare? Se găseşte în pozitivism numai adevăr şi în celelalte teorii numai 
eroare? Este pozitivismul filosofia adevărată, singura filosofie adevărată, cum pretinde el? 
Să vedem ce rezistenţă opun ideile pozitiviste examenului critic. Să începem, cum e şi 
firesc, cu Aug. Comte. 

Comte vorbeşte de relativitatea cunoştinţei, dar în momentul în care vorbeşte de 
această relativitate, el cade în contradicţie cu el însuşi, susţinând că există o lege universală 
şi necesară, legea celor trei stări, căreia-i sunt supuse toate cunoştinţele. Dacă toate 
cunoştinţele trec prin cele trei stări şi dacă acesta este, cum susţine Comte, un adevăr cu 
valabilitate absolută, atunci nu este exact că fdafrcunoştinţele sunt relative. Nu se poate în 
adevăr afirma relativitatea absolută a cunoştinţei şi nu se poate respecta în acelaşi timp 
consecvenţa logică. Şi dacă, în contra consecvenţei logice, totul e relativ, atunci e relativă 
şi legea celor trei stadii. 

finii unor tendinţe mai vechi, şi orientându-se după algebră,ei caută să imprime logicii un caracter cfit mai formal, 
urmărind s-o întemeieze axiomatic. „Stringenţă logică şi construcţie axiomatică, logicizaie şi axiomatizare 44 , iată, 
în puţine cuvinte, ceea ce urmăresc ei. Logica nu e posibilă după ei decât ca logistică. Luând în cercetare mai toate 
aspectele fundamentale ale logicului, pozitiviştii „Cercului vienez 44 au adus contribuţii interesante, adâncind 
înţelegerea lui. 

Comte cere ca tot ceea ce este transcendent, suprasensibil, absolut, tot ceea ce este 
„mister impenetrabil" să fie eliminat atât din câmpul cercetărilor ştiinţifice, cât şi din al 
celor filosofice. Pe ce îşi întemeiază Comte această cerere plină de grave consecinţe? Pe 
evoluţia spiritului uman, evoluţie care merge de la teologic prin metafizic spre pozitiv. De 
unde ştim noi însă că spiritul uman se va opri în lunga evoluţie pe care o mai are de străbătut 
de acum înainte la spiritul pozitiv? Admiţând că cele trei stadii sunt exacte, că ele exprimă 
anume treptele fundamentale ale spiritului de la originile lui până astăzi, de unde ştim noi 
că spiritul omenesc se va opri pe veci în stadiul pozitiv? Enunţarea legii celor trei stări se 
bazează pe o constatare istorică; ca atare ea nu poate fi valabilă decât despre seria de fapte 
din care a fost scoasă. Până acum spiritul omenesc s-a supus legii celor trei stări, dar ce va 
fi de acum înainte, de unde putem şti? Suntem noi siguri că nu va fi un al patrulea, un al 
cincilea etc. stadiu? Să ne închipuim numai că Aug. Comte ar fi trăit, cu intuiţia lui de a 
observa spiritul omenesc în devenire,acum o mie de ani. în acest caz el ar fi observat numai 
cele două stadii şi ar fi susţinut poate legea acestor două stadii. Nu trebuie să uităm că 
spiritul omenesc este în continuă evoluţie şi că el nu se va opri niciodată în loc: devenirea, 
schimbarea sunt atributele lui esenţiale şi prin urmare noi nu putem şti ce ne rezervă în 
această privinţă viitorul. Iar dacă ar fi să se oprească vreodată în loc, aceasta ar fi totuna cu 
moartea lui. 

A vorbi de renunţare la dezlegarea misterelor impenetrabile înseamnă de asemenea 
a afirma ceva mai mult decât ne îngăduie faptele. Căci ce înseamnă mister impenetrabil? 
Unde sunt criteriile infailibile, cu ajutorul cărora să împărţim misterele în penetrabile şi 
impenetrabile? Care sunt atributele pe baza cărora să putem stabili că un mister este în 
adevăr impenetrabil? Eşecul străduinţelor omeneşti depuse până la un moment dat pentru 
dezlegarea unei probleme, a unui „mister", nu este o dovadă suficientă. Fiindcă ceea ce, 
din anumite împrejurări, n-a putut fi rezolvat, chiar după cele mai încordate încercări, până 
la o anumită dată, nu înseamnă că este de-a pururea irezolvabil. Să ne gândim că acum 
câteva veacuri în urmă oamenii de ştiinţă şi-ar fi pus problema descompunerii atomului. 
Punându-şi această problemă şi încercând, cu mijloacele de care dispuneau atunci, s-o 
rezolve, cu siguranţă că ei ar fi decretat problema aceasta ca insolubilă. Nu se poate hotărî 
deci aşa de uşor asupra „impenetrabilităţii" unui „mister". A decreta, fără probe suficiente, 
insolubilă o problemă, înseamnă a restrânge arbitrar domeniul pe care mintea omenească 
are sarcina să-l cerceteze, înseamnă a renunţa la o seamă de probleme ce numai în aparenţă 
sunt insolubile 1 . 

Comte cere eliminarea din câmpul cercetărilor a noţiunii de scop, de finalitate, 
cauză finală. în afară de faptul că nu este consecvent cu sine, căci el acordă filosofiei 
tendinţe finaliste, menţinând astfel cauzalitatea teleologică, această cerinţă a lui Comte, 
dacă ar fi realizată, ar îngreuia peste măsură, dacă n-ar face chiar imposibilă investigarea 
anumitor domenii, cum ar fi, bunăoară, cel biologic. Cercetările ştiinţifice au dovedit în 
adevăr că explicaţia fenomenelor vitale nu este posibilă sau în orice caz duce la o înţelegere 
incompletă şi greşită a lor, dacă se renunţă la ideea de scop. Fenomenele vitale sunt 
complexe de stări care nu pot fi reduse la simple agregări şi dezagregări mecanice de 


1 Vd. şi I. Pekuvici, Probleme de logică, Ed. a Il-a, 1923, cap.: „Logica şi Aug. Comte' 4 . 

elemente fizice mai mult sau mai puţin simple. Ideea de scop este o noţiune constitutivă, 
este o categorie pentru cunoaşterea acestor fenomene 1 . 

în sfârşit, dacă Aug. Comte s-ar fi întemeiat numai pe observarea faptelor şi a 
evoluţiei istorice, el n-ar fi putut ajunge, cum foarte just observă Boutroux, la stabilirea 
unui număr de idei fundamentale în sistemul său, cum sunt, de pildă: ideea invariabilităţii 
legilor naturii, legea celor trei stadii, extensia universală a pozitivităţii, apoi ideile de 
conexiune necesară, de sistem, de ordine, de armonie, de natură guvernată de legi 
universale şi necesare, de umanitate, „Fiinţă supremă 41 care depăşeşte pe indivizi, de 
subordonarea practicii faţă de teorie, idei care, spune Boutroux, pledează despre o 
„metafizică latentă 44 la Comte 2 3 . 

Am subliniat în expunere contribuţia importantă pe care sociologia pozitivistă a 
adus-o în legătură cu problema originilor cunoştinţei. Că societatea joacă în legătură cu 
cunoştinţa un rol de seamă, ar fi cu totul neîntemeiat să se nege. Dar, pe de altă parte, a 
reduce aproape la nimic rolul conştiinţei individuale, cum rezultă în bună parte din lucrările 
şcolii durkheimiste, e tot atât de nejustificat. Dacă, în societăţile primitive, individul este 
conformist până la dispariţia personalităţii lui şi suferă, fără împotrivire, influenţele tiranice 
ale societăţii, nu tot astfel stau lucrurile cu individul care trăieşte în societatea civilizată. 
Sociologii pozitivişti trec prea uşor peste faptul că sufletul individului nu este o simplă 
pastă moale, care primeşte formele pe care i le imprimă societatea, ci el însuşi prezintă 
anumite potenţe psihice, cum spune P. Andrei, care prelucrează materialul primit de la 
societate. „Societatea dă materialul, dă conceptele şi cuvintele, pe care omul încă din 
copilărie le învaţă, iar individul are încă de la naştere acele potenţe, prin care stabileşte 
asemănări şi deosebiri şi alte relaţii de tot felul între elementele date lui de societate. 
Diferitele reprezentări sau concepte, care se introduc în mintea individului încă din 
copilărie, sunt prelucrate cu încetul şi combinate în alt mod de către inteligenţa sau 
imaginaţia sa. Sub stăpânirea vofiţţei de a supune natura şi de a o întrebuinţa în propriul 
său scop, omul inventează, creează lucruri noi, reacţionează faţă de structura societăţii 
existente, formulează idealuri noi. De aceea susţine Tarde că acest individ, care trăieşte 
înlr-un somn cvasihipnotic, se trezeşte, iese din sfera sugestiei colective, devine un asociat 
prin creaţiunile sale. 443 După cum trebuie să se recunoască societăţii un rol important în 
geneza şi dezvoltarea cunoştinţei, tot aşa nu se poate ignora în geneza şi dezvoltarea 
cunoştinţei rolul important pe care-1 îndeplineşte conştiinţa individuală. Societate şi individ 
lucrează deci împreună în domeniul cunoştinţei. „Forma gândirii şi direcţia ei, spune tot 
P. Andrei, o dă societatea o dată cu materialul de concepte şi cuvinte, dar forţa şi 
intensitatea ei depind de acele potenţe aperceptive cu care se naşte individul şi care fac din 
el un creator, care dă impulsiunea dinamică în virtutea căreia societatea se transformă. 
Gândirea, ca şi cunoştinţa sunt deci produsul colaborării factorului social, care dă material 

1 Vd. L6 vy-Bruhl, op. cit., p. 98 şi urm. Lăvy-Biuhl caută să demonstreze, în ciuda textelor exprese ale 
lui Comte, că marele gânditor francez nu se contrazice asupra noţiunii de finalitate, ceea ce ni se pare neîntemeiat 
şi forţat. 

2 Vd. E. Boutroux, Comte etla in6taphysique,i n „Bulletin de la Societă Franţaise de Philosophie“, 1903. 

3 P. Andrei, Sociologie generală , p. 244. 

prin reprezentările colective şi prin concepte, care formulează valori, şi a factorului 
individual, care prin puterea gândirii sale asigură progresul ştiinţei/* 1 

Nu trebuie apoi să trecem cu vederea că veracitatea unei idei nu depinde de valoarea 
ei circulatorie, de numărul mai mare sau mai mic de indivizi care o primesc ca valabilă, şi 
nici dacă ea este de origine socială sau individuală, ci de cu totul altceva: de adecvarea ei 
cu obiectul. 

Levy-Bruhl vorbeşte de o mentalitate prelogică la popoarele primitive, mentalitate 
care s-ar sluji de alte principii decât principiile noastre logice. Iar unii gânditori au căutat 
să demonstreze, pornind de la rezultatele stabilite de Levy-Bruhl, că, prin urmare, 
principiile logice cu care operează gândirea ştiinţifică nu sunt singurele principii logice, ci 
că mai sunt altele, cu totul diferite, sau chiar opuse acestora. Că popoarele primitive se 
servesc de alte principii de gândire, nu se poate, fireşte, tăgădui. Dar a conchide de aici 
relativitatea principiilor logice e un pas uriaş, pe care nimic nu ne îndreptăţeşte să-l facem. 
Relativitatea principiilor logice ar putea fi dovedită numai într-un singur caz: când ni s-ar 
dovedi că se pot crea opere ştiinţifice cu ajutorul altor principii logice decât acela al 
identi tăţii, al contradicţiei, al terţiului exclus şi al raţiunii suficiente. Căci, când vorbim de 
cunoştinţă în Teoria cunoştinţei , nu vorbim de orice cunoştinţă, ci de o cunoştinţă 
întemeiată, de o cunoştinţă valabilă, într-un cuvânt de cunoştinţa ştiinţifică. 

Cu toate criticile serioase ce i se aduc, nu trebuie să pierdem din vedere că 
pozitivismul a jucat un important rol istoric, ca reacţia împotriva speculaţiilor metafizice 
lipsite de fundament real, a îndreptat cercetarea filosofică asupra unor chestiuni mai puţin 
seducătoare, dar care meritau nu mai puţin să fie cunoscute, obligând filosofia să stea în 
contact intim cu ştiinţa exactă. 

EMPIRIOCRITICISMUL 


înrudit îndeaproape cu pozitivismul, fiindcă s-a născut în genere din aceleaşi motive 
şi urmăreşte aceleaşi scopuri, este empiriocriticismul, termen prin care se înţelege filosofia 
lui Richard Avenarius şi aceea a lui Emst Mach. Empiriocriticismul urmăreşte să elimine 
din tratarea problemelor filosofice tot ceea ce este explicare metafizică şi să întemeieze 
filosofia ca teorie a cunoştinţei, păstrând contactul strâns cu experienţa — cu experienţa 
pură. El vrea să dea, cum însăşi denumirea lui o spune, o critică a experienţei. Prin 
ostilitatea faţă de metafizică şi prin interesul pe care-1 arată experienţei, empiriocriticismul 
se integrează, am putea spune organic, în mişcarea filosofică a timpului când apare şi se 
afirmă, adică în a doua jumătate a secolului al XlX-lea. 

Ce vrea empiriocriticismul şi care sunt rezultatele teoretice la care a ajuns? Pentru 
a afla acest lucru, să începem, cum e şi firesc, cu expunerea teoriei lui R. Avenarius. 
Oricum am căuta să concepem sufletul şi raportul lui faţă de corp — fie că organizarea lui 
o concepem ca bazându-£e pe condiţiile teleologice ale organismului corporal, fie ca fiind 
identică aceleia a organismului, fie ca având o structură proprie —, nu putem să nu-i 
recunoaştem corpului activitatea teleologică (Zweckmăssigkeit), fiindcă această activitate 
teleologică este de o importanţă eminentă pentru conservarea individului. Căci cu ajutorul 
acestei activităţi este sufletul în stare să rezolve problemele care i se pun. Dar nu orice 
soluţie, indiferent de mijloacele prin care ea este obţinută, se află pe linia activităţii 
teleologice a unei constituţii, ci numai aceea care e dobândită cu „relativ cea mai mică forţă 
posibilă sau cu relativ cele mai puţine mijloace". „O soluţie dată va fl socotită ca fiind 
îndeplinită cu atât mai teleologic, cu cât mai puţină forţă s-a cheltuit pentru realizarea ei, 
cu cât deci s-a economisit forţă pentru alte prestări; o forţă dată va fi considerată ca fiind 
aplicată cu atât mai teleologic, cu cât mai mare este prestarea prin care ea a fost 
dobândită." 1 

Explicaţia activităţii teleologice a sufletului stă în faptul că forţa de care dispune 
sufletul, pentru dezvoltarea reprezentărilor lui, este finită; dacă forţa aceasta ar fi infinită, 
sufletului i-ar fi absolut indiferent câtă consumă şi n-ar mai fi vorba decât de pierderea de 

1 Philosophie als Denken der Welt gcmăss dem Prinzip des kieinsten Kmftmasses, Pivlegomena zu einer 
Kritik derivi ne n Erfahrung, Zweite Aufl., 1903, p. 12. 

timp necesară. Avenarius caută să demonstreze activitatea teleologică, economicoasă, a 
sufletului, cu ajutorul procesului sufletesc al apercepţiei, căci după el „tendinţa de a 
apercepe nu este altceva decât tendinţa sufletului către economia de forţă" 1 , 
a arăta rolul pe care-1 joacă în activitatea sufletului apercepţia, Avenarius scoate în 
rolul reacţiilor de neplăcere (Unlustreaktionen), precum şi înclinaţia spre sistem. Noi 
reacţionăm cu neplăcere, spune el, totdeauna când, în gândire, reprezentările şi ideile nu 
urmează unele după altele în ordinea legăturii lor interne, ceea ce impune spiritului o 
prestare mai mare de forţă. De asemenea, reacţionăm totdeauna cu neplăcere când între 
ideile pe care le gândim se ivesc contradicţii. „Risipirea de forţă stă aici în încercările 
inevitabile, dar zadarnice, de a evita una din reprezentările contradictorii sau de a îndepărta 
contradicţia printr-o a treia reprezentare (rezolutivă). Dar nevoia de a suprima o 
contradicţie dovedeşte iarăşi numai tendinţa spre economia de forţă." 2 înclinaţia spre 
sistem este, după Avenarius, de asemenea o dovadă de economie de forţă, fiindcă prin 
sistematizare un complex de reprezentări importante capătă o poziţie centrală, în jurul 
căreia se grupează celelalte reprezentări. Prin aceasta se realizează trei lucruri: întâi, „o 
înălţare a conştiinţei deasupra rezervei disponibile de reprezentări", apoi o mai bună 
orientare în mijlocul acestor reprezentări şi, în sfârşit, o dezlegare unitară a problemelor. 
Dezlegarea unitară înseamnă aplicarea numai a unei reprezentări centrale pentru 
aperceperea lor, reprezentare centrală „a cărei reproducere... prin poziţia ei privilegiată şi 
prin frecventa aplicare devine mereu mai uşoară şi mai de la sine înţeles". în afară de aceasta, 
„orice problemă nouă ce apare, se orânduieşte comod în grupa de probleme înrudită şi 
găseşte, curând de aici, prin raportarea la reprezentarea centrală, o soluţie aperceptivă" 3 . 

Mai limpede se vede însă această tendinţă spre economie la reprezentările care au 
mai fost întrebuinţate, la apercepţiile din obişnuinţă.,,Noi alegem,spune Avenarius, pentru 
judecarea lucrurilor şi a relaţiilor reprezentările educaţiei noastre, ale proferi, situaţiei şi 
punctului nostru de vedere, fiindcă suntem obişnuiţi să apercepem cu ele.Temeiul acestei 
înclinaţii a sufletului de a judeca asupra lucrurilor aşa cum a mai făcut şi mai înainte, adică 
din obişnuinţă, „stă în tendinţa sufletului de a executa o prestare ce-i este dată cu cea mai 
mică forţă. Reacţiile din obişnuinţă sunt cele mai uşoare, de aceea preferinţa sufletului 
pentru ele". Acest lucru este ilustrat după Avenarius şi de faptul neobişnuinţei: noi nu 
putem gândi neobişnuitul fără să nu simţim un sentiment de neplăcere. în gândirea 
teoretică, sufletul dispune de un mijloc ce-1 face să reducă procesele care cer mai mult efort 
la forţa obişnuită: el schimbă ceea ce este neobişnuit în reprezentarea pe care o apercepe 
în ceva obişnuit. „Cu alte cuvinte, el reduce, cu ajutorul asociaţiilor, ceea ce este nou la 
ceea ce este vechi, ceea ce este străin la ceea ce este familiar, ceea ce este necunoscut la 
ceea ce este cunoscut, ceea ce este neconceput la ceea ce este conceput şi formează 
posesiunea noastră spirituală." 4 Procedând astfel, adică gândind cu reprezentări obişnuite, 
sufletul obţine un rezultat mai important. 


1 Ibid., p. 20. 

2 Ibid., p. 14. 

3 Ibid., p. 16. 

4 Ibid., p. 19. 

Trecând la prestarea apercepţiei, Avenarius susţine că ea îşi datorează geneza nevoii 
pe care o simte gândirea de a se descărca. „Dintre două reprezentări despovărătoare, 
reprezentând o aceeaşi întrebuinţare de forţă, aceea va satisface însă cel mai bine principiul 
activităţii teleologice care leagă cu descărcarea o altă prestare — o mai mare prestare/* 1 O 
mai mare prestare, care,după Avenarius, „se întâlneşte în acele apercepţii teoretice ce au 
drept rezultat o concepere (ein BegreifenJ *. Funcţiunea apercepţiei teoretice numită 
concepere nu poate fi pusă însă mai bine în lumină decât comparând-o cu o altă apercepţie 
teoretică, anume cu recunoaşterea. „Ambele apercepţii au sarcina să transforme un 
necunoscut într-un cunoscut prin aceea că sesizează necunoscutul cu ajutorul unui 
cunoscut. Reprezentarea aperceptivă însă, care cuprinde cunoscutul, poate fi de două feluri: 
o specificitate sau o generalitate, o reprezentare individuală sau o noţiune. în sesizarea cu 
ajutorul reprezentării individuale, reprezentarea de aperceput e identificată perfect cu 
reprezentarea aperceptivă. în sesizarea cu ajutorul unei noţiuni generale, reprezentarea de 
aperceput este relativ subordonată celei aperceptive. în primul caz — şi aici se găseşte 
recunoaşterea — nu se adaugă la reprezentarea de aperceput un conţinut mai amănunţit sau 
mai bogat; acest lucru se întâmplă însă în celălalt caz, în determinarea particularului prin 
general. Din această a doua specie de apercepţie face parte conceperea. Prin această 
îmbogăţire de conţinut, pe care o îndură — fără sporirea cheltuielii de forţă — 
reprezentarea de aperceput cu ajutorul noţiunii generale, conceperea exprimă predominant 
atitudinea teoretică a sufletului; ea este oarecum apercepţia teoretică par excellence" 1 Ea 
este însă în acelaşi timp şi apercepţia teoretică parpr6f6rence, fapt ce rezultă din aceea că 
aperceperea noţională satisface în mod eminent principiul minimei sforţări. Căci apercepţia 
teoretică nu numai că gândeşte o reprezentare fără să depună o prea mare cheltuială de 
energie, îmbogăţindu-i chiar conţinutul, dar ea face ceva mai mult, anume îşi extinde 
acţiunea şi asupra altor reprezentări, care sunt identice sau asemănătoare cu reprezentarea 
ţnchestiune. 

Conceperea (Begreifen) este, aşadar, după Avenarius, „atitudinea teoretică 
eminentă şi propriu-zisă a sufletului**, iar prin ştiinţe el înţelege pe acelea care fac 
conceptibile fenomenele din diferitele domenii ale experienţei. Face cumva parte şi 
filosofia din grupul acestora? Fără nici o îndoială. Căci orice sistem filosofic, indiferent de 
cum a rezolvat problemele pe care şi le-a pus, a urmărit să conceapă; ceea ce înseamnă că 
principiul celei mai mici sforţări constituie totodată şi „ rădăcina filosofiei Am văzut că 
a concepe înseamnă a apercepe teoretic, adică a reduce ceea ce e necunoscut la ceea ce e 
cunoscut, şi a apercepe noţional, adică a efectua o subsumare la o noţiune generală — 
apercepţie teoretică şi noţională fără care nu e posibilă în genere conceperea. Dacă lucrurile 
stau astfel, atunci conceperea se întinde până unde se întind noţiunile, şi anume se întinde 
în două direcţii, după natura noţiunilor: în jos, până la noţiunea absolut cea mai simplă sau 
noţiunea absolut simplului şi, în sus, până la noţiunea absolut generală sau noţiunea absolut 
generalului. „în noţiunea absolut simplă, conceperea îşi are graniţa (de jos), pentru că sub 
o atare noţiune nu se mai poate subsuma alta mai simplă; şi în noţiunea absolut generală, 

1 Ibid., p.22. 

2 lbid,p 23. 

conceperea îşi atinge graniţa ei (de sus), fiindcă nu mai există o noţiune mai generală sub 
care ar putea fi subsumată noţiunea absolut generală/' 1 Legile sunt de asemenea, după 
Avenarius, apercepţii noţionale, care, spre deosebire de noţiuni în sens restrâns, nu au ca 
obiect însuşirile lucrurilor similare, ci însuşirile proceselor similare. Ca atare şi legile îşi 
au rădăcina lor în principiul minimei sforţări. 

Astfel principiul celei mai mici sforţări se dovedeşte a fi nu numai „originea 
impulsului de a concepe", dar totodată şi „originea tendinţei spre unitate în genere". Iar cea 
mai înaltă unitate pe care o urmăreşte gândirea teoretică e comunul a tot ceea ce ne este dat 
în experienţă (Das Gemeinsame al Ies dessen, was uns in der Erfahrung gegeben ist). 
„Conţinutul unităţii supreme, al noţiunii celei mai generale trebuie să se refere cu necesitate 
la ceea ce este cel mai general şi de aceea la totalitatea existenţei." 2 

în consecinţă, Avenarius determină filosofiaca pe „tendinţa,devenită ştiinţifică, de 
a gândi totalitatea datului din experienţă cu cea mai mică cheltuială de energie". Sau cum 
spune Avenarius în acelaşi loc: „Die Gesamtheit aberdes in der Erfahrung Gegebenen , 
bez. dessen , was in einer Erfahrung uberhaupt gegeben werden kann , nennen wir die Welt: 
mithin fassen wir Philosophie als Denken der Welt gemăss dem Prinzip des kleinsten 
Kraftmasses‘4 . 

Gândirea ştiinţifică nu s-a servit însă, în determinarea obiectului, numai de 
apercepţia teoretică, ci de încă alte două feluri de apercepţii: de apercepţia timematologică 
şi de cea antropomorfistă. Apercepţia timematologică, care se împarte în etică şi estetică, 
urmăreşte o apreciere a obiectului şi, când a stabilit una, o atribuie obiectului ca predicat, 
obiectul dobândind astfel caracterizarea de bun sau rău, frumos sau urât. La rândul ei, 
apercepţia antropomorfistă cuprinde trei grupe: „apercepţia mitologică, care concepe ceea 
ce e real dat cu ajutorul formei întregii noastre existenţe, apercepţia ajitropopatică, care-1 
concepe cu ajutorul formelor sentimentului nostru, şi apercepţia intefectual-formală, 
care-1 concepe cu ajutorul anumitor forme ale «intelectului» nostru" 4 . Datorită acestor 
apercepţii, obiectul capătă anumite determinări care nu-i aparţin lui de fapt, ci îi sunt 
atribuite numai de subiectul cunoscător; obiectul apare astfel încărcat cu o mulţime de 
ingrediente, care nu-1 mai lasă să apară aşa cum este. De aici nevoia imperioasă de a curăţi 
experienţa de tot ceea ce e adaus al sufletului, al sentimentului şi al „intelectului" noslm, 
de a o concepe ca experienţă pură. Un lucru care stă în perfectă concordanţă cu principiul 
minimei sforţări: „căci a exclude din gândirea unui dat tot ceea ce el însuşi nu cuprinde 
înseamnă a nu întrebuinţa mai multă f orţă pentru gândirea lui decât cere obiectul însuşi" 5 . 
Noţiunile pe care urmează să le întrebuinţăm pentru determinarea datului trebuie să 
izvorască din conţinutul experienţei pure, ceea ce înseamnă că ele vor avea o explicaţie 
materială şi nu una formală. Filosofia apoi nu are ce face cu raţionamentul de la cunoscut 
la necunoscut, decât doar numai în măsura în care este vorba de producerea experienţei 
pure. Istoria ne învaţă că întrebuinţarea acestui raţionament în câmpul ei a dus în realitate 

»/Wc/.,p.27. 

2 /bic/., p. 28. 

3 Ibid.,p.29. 

4 Ibid.,p 38. 

5 Ibid.,p. 30. 

la ipostaze în loc de lucruri reale, la forme în loc de materiale, la tautologii în loc de 
înmulţirea noţiunilor. 

Filosofia trebuie să ajungă, aşadar, la experienţa pură, iar procedeul, pentru a ajunge 
la ea, constă în executarea purificării, purificare care nu înseamnă altceva decât eliminarea 
a tot ceea ce în evoluţia gândirii s-a adăugat ca ingredient în determinarea datului. Metoda 
eliminării este deci, după Avenarius, metoda propriu-zisă a filosofiei, metodă pregătită de 
critică. Avenarius vorbeşte de o critică a experienţei pure, tocmai fiindcă critica, ea singură, 
nu e suficientă. Şi ştiinţele particulare urmăresc o purificare, fiindcă atât filosofia cât şi 
ştiinţele particulare se folosesc de aceeaşi gândire ştiinţifică, deosebirea dintre ele constând, 
aşa cum am văzut mai sus, numai în ceea ce priveşte obiectul. 

întrucât orice dat e dat cu ajutorul percepţiei, s-ar părea că, în loc de experienţă pură, 
ar trebui să se spună percepţie pură. S-ar părea numai. Căci în realitate percepţia are un 
domeniu mai restrâns decât experienţa; ea prezintă lacune şi lipsuri; este, pe de o parte, 
incompletă, iar, pe de al ta, are nevoie de rectificări. O percepţie are nevoie de alte percepţii, 
de judecăţi şi de raţionamente, ceea ce dovedeşte că ea singură este insuficientă. De aceea, 
în loc de percepţie pură, e mai bine să se vorbească de experienţă pură. 

Luând noţiunea de atom material, o noţiune fundamentală a fizicii, Avenarius vrea 
să arate ce trebuie eliminat şi ce trebuie menţinut din ea pentru a o avea purificată. Atomii, 
spune Avenarius, sunt mişcaţi de forţe şi se influenţează cu necesitate unii pe alţii. E vorba 
aici de trei noţiuni fundamentale, anume de noţiunile forţă, necesitate şi cauzalitate. E 
vreuna din ele percepută? Oricât am privi lucrurile în mişcare, nu vom putea percepe forţa 
care le mişcă. Noi percepem forţa anume în senzaţia noastră de forţă , dar nu ca mobil 
(Bewegendes). Căci senzaţia de forţă „apare desigur ca un sentiment care însoţeşte 
mişcarea membrelor noastre, dar nu ca unul care o determină. Şi chiar când însoţirea ar fi 
o precedare şi mişcarea o urmare, totuşi nici o experienţă din lume nu dă punctul în care 
forţa simţită (adică forţa ca senzaţie determinat calificată) acţionează asupra mişcării 
muşchilor. Despre un atare proces nu avem nici o reprezentare — pur şi simplu pentru că 
nu avem despre el nici o experienţă. Senzaţia de forţă şi de mişcare a muşchilor sunt cu 
totul eterogene şi de aceea nu poate avea loc de la senzaţie la mişcare o deducţie care să 
înlocuiască valabil experienţa absentă" 1 . — Aşa cum forţa nu e percepută, aşa nu e 
percepută necesitatea. „O dată cu forţa cade şi necesitatea; căci forţa este ceea ce 
constrânge, necesitatea e constrângerea. Ceea ce percepem totdeauna nu e altceva decât că 
una urmează după cealaltă — şi nu percepem nici constrângerea, nici arbitrarul că se 
succed. Dar dacă necesitatea sau constrângerea cad ca elemente integrante ale procesului 
de succesiune, atunci o dată cu ele cade şi cauzalitatea, căci cauzalitate fără constrângere 
nu există. Eliminând din reprezentarea cauzalităţii tot ceea ce este apercepţie antropopatică, 
nu mai rămâne din cauzalitate decât ideea continuităţii , anume că un fenomen stă faţă de 
un anumit altul precedent în raport de efect — şi în acest caz ea „exprimă anumite raporturi 
empirice între două sau mai multe corpuri", ceea ce îi constituie justificarea. — Aceeaşi 
soartă este rezervată, după Avenarius, şi noţiunii de substanţă. Eliminarea ei e însă posibilă 
numai din domeniul gândit ca real existent, iar nu şi din gândirea noastră, „care totdeauna 

1 Ibid, pp. 51-52. 

are nevoie de reprezentarea unui persistent pentru a putea sesiza schimbarea 44 . Şi, astfel, 
ceea ce rămâne este senzaţia, iar existenţa rămâne să fie gândită ca senzaţie. 

Dacă deci dăm la o parte toată zgura de ingrediente, ajungem la experienţa pură, 
care cuprinde numai „conţinuturi de percepţii 44 , la noţiunea naturală, nu artificială,de lume, 
purificată de tot ceea ce este metafizic. A pleca de la „conştiinţă 44 sau de la „gândire 44 ca de 
la ceva „nemijlocit dat 44 sau „nemijlocit cert 44 înseamnă, după Avenarius, a începe cu 
sfârşitul, căci conştiinţa sau gândirea nu sunt ceva originar, ci ceva derivat. Dacă dăm la o 
parte toate ingredientele, tot ceea ce s-a adunat în decursul experienţei istorice şi a denaturat 
noţiunea despre lume, ajungem la „noţiunea naturală despre lume 44 (der natiirliche 
Weltbegriff), a cărei relaţie fundamentală este „numitul-eu 44 (das Ich-Bezeichnete) şi 
„mediul 44 (die Umgebung). Prin „numitul-eu 44 sau, cum îi mai spune Avenarius, „individul 
uman 44 , nu trebuie să înţelegem ceea ce înţelege filosofia prin subiect, după cum prin 
„mediu 44 nu trebuie să înţelegem ceea ce ea înţelege prin obiect. Subiect şi obiect, suflet şi 
corp, spirit şi materie sunt idei metafizice pe care omul le-a dobândit prin obişnuinţă în 
decursul timpului, sunt idei derivate care viciază experienţa pură, nu elemente originare, 
care ne duc la ea. „Numitul-eu 44 şi „mediu 44 sunt date împreună, sunt deopotrivă de 
originare, unul nu poate fi dat fără celălalt. 

Două sunt supoziţiile fundamentale de la care porneşte Avenarius şi care au, după 
el, valoare de axiome empiriocritice. Prima, numită axioma conţi auturilor de cunoştinţă , 
sună: „Orice individ uman acceptă originar în faţa lui un mediu cu multiple elemente, alţi 
indivizi umani cu multiple aserţiuni şi ceea ce asertează ca stând în vreo dependenţă 
oarecare de mediu: toate conţinuturile de cunoştinţă ale concepţiilor filosofice — critice 
sau necritice — sunt schimbări ale acelei supoziţii originare 441 . A doua, numită axioma 
formelor de cunoaştere, sună: „Cunoaşterea ştiinţifică nu are alte forme şau mijloace decât 
cea ştiinţifică: toate formele sau mijloacele speciale de cunoaştere 'ştiinţifică sunt 
perfecţionări ale celor preştiinţifice 442 . Nu tratarea „posibilităţii ânumiţbr specii de 
cunoştinţe 44 este, după Avenarius, problema cea mai necesară, ci descrierea în general a 
cunoaşterii în structura şi articulaţiile ei; cu alte cuvinte, filosofia are obligaţia să dea, „nu 
o teorie materială şi specială, ci una formală şi generală a cunoaşterii omeneşti 44 . 

Lăsând la o parte toate teoriile şi luând ca punct de plecare experienţa primitivă, 
Avenarius denumeşte „orice valoare accesibilă descrierii, întrucât e presupusă ca element 
al mediului nostru, cu jR“ ; iar „orice valoare accesibilă descrierii, întrucât e acceptată ca un 
conţinut al unei aserţiuni a unui alt individ omenesc 44 , el o denumeşte cu E. Prin R el 
înţelege excitaţia (Reiz), prin E senzaţia (Empfindung). Valorile E formează o clasă care 
se subîmparte în două grupe, în elemente şi caractere . Elementele sunt denumite de 
expresiile verde, albastru, rece, cald, tare, moale, dulce, amar etc., iar caracterele sunt 
denumite plăcut, neplăcut, frumos, urât, binefăcător, respingător etc. Cu alte cuvinte, 
elementele desemnează ceea ce psihologia numeşte „calitatea 44 senzaţiilor, iar caracterele 
ceea ce ea numeşte „tonalitatea 44 lor. Valorile E depind în genere de valorile R, dar şi de 
individul uman, şi anume de o parte a sistemului său nervos, pe care Avenarius îl numeşte 

1 KritikderreioenErfahnwg ,Zweite AuflErster Bând, 1907,p. XV. 

2 Ibid. 

„Sistemul C 4 (adică sistemul nervos central). Tot ceea ce se întâmplă în viaţa individului 
îşi are originile în transformările „Sistemului C‘. „Sistemul C 4 se află la rândul lui sub 
influenţa a doi factori: pe de o parte exercită influenţe asupra lui valorile R , adică excitaţiile 
externe, iar pe de altă parte exercită influenţe hrana, lucru pe care Avenarius îl denumeşte 
iarăşi cu un termen propriu S (Stoff = materie). Dacă cele două categorii de influenţe, 
influenţele ce vin de la valorile R şi acelea care vin de la S, sunt la fel de puternice, atunci 
ele se află ca + faţă de —, adică se anulează reciproc. în acest caz „Sistemul C 4 sfe află în 
echilibru, în „maximum vital de conservare 4 *. Dar cum la fiecare pas „Sistemul C‘ este 
solicitat de excitaţiile externe, care-1 silesc să se adapteze noilor condiţii, şi cum această 
adaptare necesită o cheltuială de energie, se întâmplă uneori ca influenţele din partea 
valorilor R să fie mai puternice decât acelea din partea lui S şi, prin aceasta, echilibrul să 
fie rupt, născându-se astfel o „diferenţă vitală 44 , o tulburare a „Sistemului C 4 . De unde se 

r 

naşte apoi tendinţa de a înlătura „diferenţa vitală 44 , de a restabili echilibrul, printr-o întărire 
a „seriei vitale 44 . Astfel „Sistemul C 4 este constituit dintr-o serie continuă de fluctuaţii, de 
pierderi de echilibru şi restabiliri ale acestui echilibru, de încercări neîntrerupte de a-şi 
menţine „maximum vital de conservare 44 . 

Nu e neapărat necesar să expunem în amănunt sistemul lui Avenarius, clădit pe un 
schematism care cere o muncă deosebită ca să poată fi stăpânit, fapt ce a determinat pe 

E. Mach să spună: „Se cere prea mult unui om mai în vârstă ca, pe lângă multele limbi ale 

■ 

popoarelor, să mai înveţe şi limba unui individ 44 . Un schematism care stă în flagrantă 
contradicţie cu principiul minimei cheltuieli de energie, principiu ce, după Avenarius, 
dominănu numai gândirea,ci şi natura însăşi 1 . 

Să vedem ceva mai pe larg ce susţine celălalt mare empiriocriticist, E. Mach, de 
care numele lui Avenarius este aproape indisolubil legat. Şi E. Mach porneşte „de la 
problema economică a ştiinţei, după care numai conexul (Zusammenhang) observabilului, 
al datului, este important, pe când tot ce este ipotetic, metafizic, inutil, trebuie eliminat 4 * 2 . 
Cunoştinţa şi ştiinţa au de îndeplinit un rol biologic: ele stau în slujba individului, au 
menirea de a-1 orienta în lume. „Problema biologică a ştiinţei constă în a oferi individului 
uman plin de gânduri o orientare cât se poate de completă. Un alt ideal ştiinţific nu este 
realizabil, şi nici nu are vreun sens. 4 * 3 

Ipotetice, metafizice, inutile, de prisos i se par lui Mach a fi în primul rând noţiunile 
de „corp 44 şi de „eu 44 . Corpurile nu sunt, după el, decât nişte „complexe legate spaţial şi 
temporal (funcţional) de culori, tonuri, presiuni ş.a.m.d. 44 , complexe a căror constanţă nu 
este nicicând absolută, ci totdeauna mai mult sau mai puţin relativă. De asemenea, eul nu 
este altceva decât un „complex de amintiri, dispoziţii, sentimente, legat de un anumit corp 
(trup) 44 , şi care nu are o constanţă mai mare decât a corpului. Complexele, la rândul lor, se 
desfac în „elemente 44 , adică în părţi indecompozabile, indivizibile, ultime. Nu există nici o 
deosebire între corp şi eu şi, prin urmare, nu există nici pretinsa prăpastie între cercetarea 


1 O expunere mai largii a lui dfl în limba română Mircea Florian, în Istoria filosofi ei modeme, voi. UI, 
1938,pp. 102-112. 

2 E. Mach. Die Analyse der Empfindungen und das Verhăltnis des Physischen zum Psychischen , 
Siebente Aufl., 1918, p. 22. 

3 Ibid.,pp. 29 —30. 

fizică şi cea psihologică. „O culoarea ste un obiect fizic, de îndată ce considerăm, de pildă, 
dependenţa ei de izvorul de lumină (alte culori, călduri, spaţii ş.a.m.d.). Dacă însă 
considerăm dependenţa ei de retină, atunci ea este un obiect psihologic , o senzaţie. Nu 
obiectul, ci direcţia de cercetaree ste în ambele domenii deosebită/* 1 Ceea ce se cunoaşte 
sub numele de lucru, corp, materie, nu sunt decât complexe sau conexe de elemente, de 
culori, sunete, presiuni etcşi nimic altceva. Problema filosofică a unui luciu cu mai multe 
însuşiri se datorează faptului că noi nu putem dintr-o dată prinde cu o privire şi descompune 
în acelaşi timp. „Corpul este unul şi neschimbător atâta timp cât nu avem nevoie să ţinem 
seama de amănunte/* Astfel, pământul sau o bilă de biliard sunt sfere numai câtă vreme nu 
ţinem seamă de abaterile pe care cele două obiecte le prezintă faţă de forma sferică. De 
îndată ce le cercetăm însă orografic şi microscopic, atât pământul cât şi bila încetează de a 
mai fi sfere. Eul, de asemenea, pare unul şi neschimbător numai dacă-1 privim superficial, 
căci unei mai adânci cercetări ştiinţifice el se dovedeşte a fi un complex de elemente 
similare indecompozabile, de senzaţii, după cum tot complexe se arată a fi şi ceea ce 
psihologia numeşte percepţii, reprezentări, sentimente, dispoziţii, instincte etc.,,Primar nu 
este eul, ci elementele (senzaţiile). Elementele formează eul .Eu simt verde, vrea să spună 
că elementul verde se prezintă într-un anumit complex de alte elemente (senzaţii, amintiri). 
Dacă eu încetez să simt verde, dacă eu mor, elementele nu se mai prezintă în societatea 
curentă obişnuită. Cu aceasta s-a spus totul. Numai o unitate ideală,economisitoare de 
gândire, nu o unitate reală a încetat să existe. Eul nu este o unitate neschimbătoare, 
determinată, sever delimitată/* 2 Invariabilitatea, delimitarea şi distinctivitatea 
(Unterscheidbarkeit) sunt momente care nu numai că variază, dar această variere este 
urmărită de individul însuşi, ceea ce dovedeşte că nu sunt esenţiale. Esenţială şi importantă 
este continuitatea , care nu trebuie înţeleasă decât ca „un mijloc de a pregăti şi a asigura 
conţinutul eului**. Şi Mach accentuează că nu eul, ci conţinutul lui este faptul fundamental, 
căci conţinutul nu este limitat la individ, ci el se păstrează, chiar dacă e vortla de amintiri 
personale fără nici o importanţă, dincolo de existenţa individului, în conştiinţa celorlalţi 
indivizi. Noţiunile de corp şi eu sunt izvorâte din nevoi practice şi au o netăgăduită 
importanţă practică, servind atât individului, cât şi speciei. 

Când este vorba însă, nu de scopuri practice, ci de cunoştinţă ca scop de sine, 
deosebirea dintre corp şi eu se dovedeşte a fi „insuficientă, stânjenitoarele nesusţinut**. 
Noţiunile de corp şi eu nu sunt decât nişte expediente, utile orientării provizorii a 
individului şi a speciei. Atât şi nimic mai mult. Dincolo de această utilitate practică,ele nu 
sunt şi nu înseamnă nimic. 

Dacă nu ne mulţumim cu cunoaşterea elementelor şi a conexului lor, ci vrem să ştim 
ceva mai mult, anume „cine are acest conex de senzaţii, cine simte**, noi părăsim un punct 
de vedere mai înalt, pentru a ne întoarce la altul mai vechi şi mai mărginit. Cine analizează 
mai îndeaproape ideile ce se află la baza eului ca unitate indiviaibilă îşi va da seama cât de 
grosiere sunt ele. Căci cum caută să se explice unitatea eului? Mai întâi eul e considerat ca 
sediu al senzaţiilor sistemul nervos, apoi din sistemul nervos se socoteşte numai o parte. 


» Ibid.,p. 14. 
2 Ibid ., p. 19. 

creierul, ca fiind capabilă să producă senzaţii şi, în sfârşit, se caută în creier un punct 
terminal, care să explice „pretinsa unitate psihică“a eului. Asemenea idei nu sunt însă în 
stare să aducă vreo lumină asupra raportului dintre corp şi suflet. întrebarea, spune Mach, 
pe care am auzit-o o dată pusă serios în discuţie: „Cum poate percepţia unui pom să 
găsească loc în capul mic al unui om?“, este menită să evidenţieze absurditatea ideii de a 
gândi senzaţiile ca fiind spaţialei n creier. Dacă eul e considerat ca o unitate psihică, atunci 
cădem în dilema din care nu putem ieşi: „sau a~i opune [eului] o lume de esenţe 
incognoscibile (ceea ce ar fl de prisos şi fără scop), sau de a privi lumea, eurile celorlalţi 
oameni inclusiv, ca fiind cuprinsă numai în eul nostru (lucru la care cu greu se va decide 
serios cineva) 4 * 1 . Dar dacă ne hotărâm să privim eul drept ceea ce este el, ca pe o unitate 
practică, ca pe o grupă de elemente ce stau mai strâns legate între ele, grupă ce are legături 
mai slabe cu alte grupe de aceeaşi specie, atunci dilema este evitată şi cercetarea îşi are 
drumul deschis. Mach citează aceste idei ale lui Lichtenberg, care exprimă şi propriile sale 
convingeri şi faţă de care îşi dă asentimentul: „Noi suntem conştienţi de anumite 
reprezentări, care nu depind de noi; altele, credem noi cel puţin, ar depinde de noi; unde 
este graniţa? Noi cunoaştem numai existenţa senzaţiilor, reprezentărilor şi gândurilor 
noastre. Gândeşte ar trebui să se spună, aşa cum se spune: fulgeră. A spune cogito este deja 
prea mult, îndată ce se traduce prin Eu gândesc. A presupune eui, a-1 postula, e o nevoie 
practică 44 . „Eul nu este, spune Mach, decât o unitate ideală de economisire a gândirii. 44 

Nu există deci eu şi nu există corpuri. „Nu corpurile produc senzaţii, ci complexe 
de elemente (complexe senzaţionale) formează corpurile. Dacă fizicianului corpurile îi 
apar ca statornicul, realul, iar «elementele», din contră, ca fugitiva lor aparenţă trecătoare, 
atunci el nu ţine seama că toate corpurile sunt numai simboluri ideale (Gedankensymbole) 
pentru complexe de elemente (complexe de senzaţii). Baza propriu-zisă, cea mai aproape 
şi cea din urmă, care trebuie investigată mai departe prin cercetări flziologic-fizice, o 
formează aci elementele desemnate. Prin această privire (Einsicht), multe lucruri iau în 
fiziologie şi fizică o formă mult mai limpede şi mai economicoasă şi multe pretinse 
probleme se înlătură. 44 Lumea nu se mai prezintă în cazul acesta ca fiind alcătuită dintr-o 
sumă de substanţe enigmatice şi misterioase, ce stau unele faţă de altele în acţiuni reciproce. 
Dacă noţiunile de corp, materie, eu, spirit şi altele se dovedesc utile pentru „scopurile 
practice temporare şi limitate 44 , aceasta nu trebuie să ne împiedice de a vedea cum se 
prezintă realitatea dincolo de tendinţele noastre instinctive şi de convingerile noastre 
practice, cum se prezintă ea cercetării ştiinţifice. Dincolo de tendinţele instinctive şi 
convingerile practice realitatea se revelează cercetării ştiinţifice a fl constituită din 
complexe de elemente. Faţă de aceste complexe de elemente, sarcina ştiinţifică constă nu 
în explicarea, ci în descrierea lor. Explicarea trebuie înlocuită, după Mach, cu deschiderea. 
El pune deci cercetării teoretice în genere scopul pe care fizicianul Kirchhoff susţinea că 
trebuie să-l urmărească mecanica: „de a descrie mişcările ce au loc în natură, şi anume de 
a le descrie cât mai complet şi în modul cel mai simplu 44 . 

Ca toate celelalte procese biologice ale individului, cunoştinţa face parte din 
reacţiile ce stau în slujba conservării vieţii lui. Cunoştinţa stă în indisolubilă legătură cu 

1 /b/d., p. 23. 

adaptarea individului la împrejurările variate ale mediului. O judecată făcută de noi sau 
comunicată nouă de alţii se numeşte justă şi cuprinde o cunoştinţă atunci când este 
conformă cu faptele şi răspunde unei necesităţi vitale.,,0 cunoştinţă este totdeauna,spune 
Mach, un fapt psihic care ne ajută biologic nemijlocit sau cel puţin mijlocit. Dacă judecata, 
din contră, nu se adevereşte, noi o desemnăm ca eroare, şi în cazul mai rău o inducere 
intenţionată în eroare ca minciună/ 41 Veracitatea nu este un atribut pe care l-ar poseda vreo 
judecată totdeauna şi pretutindeni, independent de împrejurări şi de necesităţile biologice. 
Nu există o deosebire esenţială între adevăr sau, cum spune Mach, cunoştinţă, şi eroare, 
căci se poate ca ceea ce acum este eroare să fie mai târziu adevăr, şi viceversa. Nu există 
procese sufleteşti speciale care să susţină cunoştinţa şi altele care să susţină eroarea, ci 
procesele sunt aceleaşi, numai că uneori duc la cunoştinţă şi alteori la eroare. Cunoştinţă 
şi eroare decurg din aceleaşi izvoare psihice; numai succesul este în stare să îe separe 1 2 . 
Dacă o judecată se dovedeşte utilă, dacă duce la rezultate avantajoase pentru individ, ea 
este o cunoştinţă, este adică adevărată. Numai succesul şi insuccesul sunt criterii ale 
veracităţii sau falsităţii. Funcţiunile psihice sunt atât la cunoştinţă, cât şi la eroare aceleaşi, 
dar ele duc uneori la cunoştinţă şi alteori la eroare, fiindcă în primul caz se ţine seamă, iar 
în al doilea caz nu, de toate împrejurările în care se produc faptele. Astfel, „observaţia 
sensibilă nemijlocită poate duce la cunoştinţă şi la eroare prin faptul că deosebiri importante 
sunt trecute cu vederea sau acorduri sunt ignorate, de pildă, o viespe colorată este luată, cu 
toată forma ei corporală caracteristică, drept o muscă. încă mult mai uşor cade omul 
printr-o atare nebăgare de seamă, în gândirea noţională, victimă erorii, cu deosebire cel 
neexercitat în acest domeniu, care se mulţumeşte cu reprezentări tipice, fără o precisă 
analiză ulterioară a noţiunilor aplicate 4 * 3 . în cunoştinţă şi eroare nu funcţiunile sufleteşti 
diferă, prin urmare, ci modul întrebuinţării lor. Căci, ţine Mach să sublinieze încă o dată, 
„sunt aceleaşi funcţiuni psihice , decurgând după aceleaşi reguli , ca^e o dată duc la 
cunoştinţă , altă dată la eroare , şi numai examenul repetat, îngrijit, multilateral, ne poate 
păzi de cea din urmă** 4 . ) 

Cunoştinţa constă într-o adaptare a ideilor la fapte şi în acordul ideilor între ele. 
Adaptându-se la fapte, ideile redau o copie exactă a acestora, copie care corespunde 
nevoilor biologice ale individului şi le satisface. Fiindcă atât interesele individului cât şi 
împrejurările în care se produc faptele sunt schimbătoare, variază de la o clipă la alta, 
adaptarea nu este stabilă şi imutabilă, ci nestatornică şi trecătoare şi rezultatele ei nu 
concordă întotdeauna în mod exact. De aici nevoia biologică de continuă adaptare, pentru 
a pune noile interese ale individului în acord cu noile împrejurări în care se află faptele, de 
a corecta diferitele copii ce nu concordă cu faptele şi între ele şi de a stabili un „cât mai bun 
şi cât mai avantajos echilibru al abaterilor lor* 4 . Cerinţa aceasta de corectare şi de echilibrare 
se vede satisfăcută prin „reunirea** a două principii: a principiului permanenţei şi a 
principiului diferenţierii suficiente a reprezentărilor. Adaptările au loc aproape de la sine 
şi fără să fie observate, când este vorba de interesele biologice imediate ale individului. Ele 
se fac cu greutate şi pretind o mai multă activitate psihică, atunci când este vorba de interese 

1 Erkenntnis und Intum, Leipzig, 1905, p. 113. 

2 /birt, p. 114. 

3 /birt,pp. 113-114. 

4 /birt., p. 123. 

imediate care privesc nu numai pe individ în parte, ci un număr mai mare sau mai mic de 
indivizi. în cazul acesta e un număr mai mare de fapte care trebuie comparate între ele, ale 
cărorînsuşiri comune şi deosebiri trebuie ţinute în seamă, ale căror elemente cunoscute şi 
necunoscute trebuie căutate, descoperite şi gândite. Când vrem să cunoaştem un grup de 
fapte şi întru aceasta se deschid în faţa noastră perspective favorabile şi perspective 
nefavorabile, ideile care se opun aproprierii cognitive a faptelor reuşesc să provoace o 
„tensiune chinuitoare", care nu încetează decât sau când ne am atins scopul sau când ne-am 
convins că el este van. în acest caz simţim ca un fel de „eliberare sau presiune". „în slujba 
vieţii ideile se adaptează la fapte, în slujba vieţii ideile se echilibrează de asemenea între 
ele. Dacă gândirea în slujba vieţii este suficient de întărită, atunci neacordul ideilor în sine 
este un chin, şi soluţia conflictului este urmărită pentru înlăturarea indispoziţiei 
intelectuale, chiar când nici un interes practic nu mai este în joc." Tendinţa de a adapta un 
grup de idei între ele nu e numaidecât nevoie să fie provocată de contradicţiile pe care le 
prezintă între ele ideile respective. Sistemul ptolemeic, deşi nu cuprinde nici o contradicţie, 
n-a fost totuşi menţinut. N-a fost menţinut fiindcă nu era suficient de simplu şi de 
economicos. „Orice risipire a atenţiei, orice împovărare a atenţiei prin prea multe lucruri 
este simţită neplăcut, chiar când nu mai există contradicţii. Orice cunoaştere a încă 
necunoscutului şi noului ca o combinaţie a de mult cunoscutului,orice dezvăluire a ceva 
aparent diferit ca ceva similar, orice micşorare a numărului suficient de idei călăuzitoare, 
orice ordonare organică a celor din urmă după principiul permanenţei şi al diferenţierii 
suficiente sunt simţite ca o plăcută despovărare. Economisirea, armonizarea şi organizarea 
ideilor [economisire, armonizare şi organizare], pe care le simţim ca pe o nevoie biologică, 
înlrec cu mult cerinţa necontradicţiei logice " 1 

Scopul suprem al cunoştinţei este acordul economicos şi organic al ideilor. Şi acest 
„ideal al concordanţei economicoase şi organice al judecăţilor compatibile aparţinând unui 
domeniu este atins când s-a izbutit să se găsească cel mai mic număr de judecăţi simple 
independente, din care rezultă toate celelalte ca nişte consecinţe logice, adică pot fi 
deduse", cum este cazul, de pildă, în geometrie. „Orice timp preferă în general judecăţile 
sub a căror conducere el a realizat cele mai mari succese practice şi intelectuale." 2 

Toată strădania oricărui om de ştiinţă stă în adaptarea ideilor la fapte şi în adaptarea 
ideilor între ele. Adaptarea ideilor la fapte şi a ideilor între ele exprimă în acelaşi timp şi 
tendinţa omului de ştiinţă, şi activitatea pe care o depune el în fiecare caz pe care-1 
cercetează, precum şi scopul pe care el îl urmăreşte şi care este menit să-l satisfacă, dacă 
este atins. Ştiinţa nu face altceva decât să descrie această adaptare cât mai simplu şi mai 

economicos. „Adaptarea ideilor la fapte, spune Mach în alt loc, devine în comunicarea între 

/ 

alţii descriere , expunere economică a fapticului printr-o completă descriere cât mai simplă. 
Orice incongruenţă evitabilă, orice neajuns, orice diferenţă logică sau abundenţă a ideilor 
care descriu înseamnă o pierdere, este neeconomică." 3 

1 Ibid., p. 174. 

2 Ibid , p. 176. 

3/fad , p. 282. 

„Un fel de Rousseau epistemologic, care ne îndeamnă să ne întoarcem la natura 
primitivă şi adevărată" 1 , iată o caracterizare justă şi sugestivă pe care I. Petro viei o dă 
empiriocriticismului. Să ne întoarcem la experienţa originară, la datele ei primare, la 
experienţa eliberată de tot ce este adaus al minţii, şi vom scăpa atunci, prin chiar aceasta, 
de o mulţime de probleme false, ajungând la izvorul pur al cunoştinţei şi al lumii, la 
experienţa pură. Este exact acest lucru? Să vedem ce spune examenul critic. 

Când Avenarius susţine că, pentru a cunoaşte natura, care este guvernată de legea 
economiei, lex parsimoniae , trebuie s-o concepem cu cea mai mică întrebuinţare de forţă 
mentală, el singur nu respectă norma propusă, fiindcă sistemul construit de el este unul care 
necesită cea mai mare desfăşurare de forţă mentală, o astfel de desfăşurare, încât e nevoie 
de învăţarea unui vocabular special, din care noi n-am redat mai sus decât o extrem de 
redusă icoană pentru a ni-1 apropii a. 

A transpune noţiunea de adaptare din domeniul biologic în domeniul logic şi 
epistemologic, cum fac Avenarius şi Mach, este un lucru pentru care ei n-au adus dovezi 
suficiente şi care, trebuie s-o spunem, nici nu vedem cum ar putea fi demonstrat. Căci 
adaptare biologică şi adevăr sunt noţiuni care nu se acoperă. Este drept că orice fiinţă, 
pentru a se dezvolta şi conserva, trebuie să se adapteze condiţiilor variate şi variabile 
impuse de mediu. Este de asemenea exact că şi gândirea preferă simplitatea şi că alege 
adeseori drumurile care duc mai uşor la ţintă. Simplex veri indicium a fost socotit de unii 
mari gânditori ca un adevăr de seamă şi ca o normă ce trebuie respectată. Ştim că Descartes, 
bunăoară, mărturisea că preferă sistemul lui Copemic celui al lui Ptolemeu din cauza 
simplităţii celui dintâi. Gândirii noastre îi place să simplifice lucrurile, să reducă pe cele 
complicate şi complexe la altele mai simple, să facă demonstraţiile cât mai intuitive şi, de 
aceea, cât mai clare. Dar acest lucru este, cum cu dreptate observă W. Moog, „o regulă 
tehnică a gândirii omeneşti", iar nu „ legea logică a cunoştinţei în genere". „Adaptarea 
biologică şi simplitatea prestării psihice nu este totuna cu adevărul ideal logic al 
conţinutului cunoştinţei. Ceva este adevărat nu fiindcă e biologic convenabil, ci fiindcă 
corespunde legilor logice ale sistemului de cunoştinţe. Aceste legi logice sunt lucrul prim 
şi fundamental, ele valorează ca legi ideale logice, ca, de pildă, principiul contradicţiei, 
universal şi necesar, ele sunt în valabilitatea lor independente de prezentarea lor practică, 
tehnică,în realitate. Logicul ca atare nu poate fi condiţionat de constituţia biologică a unei 
fiinţe, nu este un simplu rezultat al adaptării oportune; ci pentru a executa o adaptare 
oportună, pentru a nimeri o alegere justă, e presupus un principiu logic mai înalt, după care 
poate fi hotărât, Irebuie să fie valabil un adevăr în sensul căruia şi raportat la care să aibă 
loc alegerea. Valabilitatea legilor logice ale cunoştinţei este supoziţia pentru orice 
experienţă , nu logicul însă poate fi născut din simpla experienţă în mod evolutiv istoric, 
căci logicul ca atare nu se naşte din real." 2 Dar Avenarius nu face deosebire între logic şi 
real, între determinarea logică şi determinarea biologică, el „confundăgândirea ca proces 
sufletesc în individ, faptul psihologic al gândirii, cu legalitatea logică şi valabilitatea, el 

*1. Petrovici, Cercetări filosofice , Ed. a 11-a, 1926, p. 136. 

2 Willy Moog, Die deutsche Philosophie des 20 Jahrhunderts in ihren Hauptrichtungen und ihren 
GrundpTvblemen, p. 32. 

confundă oportunitatea biologică şi adevărul logic... Asupra adevărului celor gândite nu 
hotărăşte faptul că el este gândit cu o întrebuinţare mai redusă de forţe, ci că el este logic 
şi valabil/* 1 Pentru Avenarius, noţiuni pe care gândirea filosofică şi ştiinţifică le-a desprins 
de psihic şi le-a determinat logic, ca, bunăoară, identitate, egalitate, deosebire etc., sunt 
simple „caractere**, adică nişte conţinuturi subiective din conştiinţa individului, jucând un 
rol biologic. 

în „principiul economiei de gândire** sunt cuprinse, cum observă Wundt, trei 
semnificaţii, ce exprimă trei principii deosebite: un principiu didactic, unul metodologic 
şi altul metafizic. Principiul didactic „constă în cerinţa de a exprima un conţinut ştiinţific 
dat în forma cea mai simplă cu putinţă**, un principiu care, adaugă Wundt, a fost instinctiv 
aplicat de foarte multă vreme. Principiul metodologic se referă, nu ca cel didactic, la 
expunerea problemelor şi a soluţiilor lor, ci la punerea problemelor şi a procedeelor care 
duc la dezlegarea lor. El „constă în cerinţa de a formula problemele într-un chip cât se poate 
de simplu şi de a ne servi pentru soluţionarea lor de procedeul cel mai simplu cu putinţă**. 
Susţinut şi recomandat de Descartes, aplicat de Galilei la începutul timpurilor modeme şi 
împărtăşit apoi de toţi oamenii de ştiinţă exactă, el a adus servicii nepreţuite ştiinţelor 
pozitive. Dar acest principium simplicităţis ., foarte util în punerea şi dezlegarea problemelor 
ştiinţifice, se transformă pe nesimţite la unii oameni de ştiinţă, ca de pildă la Galilei,într-un 
principiu metafizic. El se referă în cazul acesta la natură şi pretinde „că natura însăşi alege 
continuu mijloacele cele mai simple pentru producerea acţiunilor ei, că adică legile obiectiv 
valabile ale naturii sunt de cea mai simplă constituţie posibilă**. Dar în timp ce principiul 
didactic trebuie recunoscut ca fiind neţărmurit valabil şi în timp ce nu există nici un motiv 
obiectiv pentru aplicarea principiului metafizic, cel metodologic este valabil şi poate fi 
aplicat în cadrul anumitor limite, care nu presupun supoziţii metafizice. De cele mai multe 
ori însă, principiul metodologic apare complicat cu cel metafizic. Pentru a arăta cât de 
neîntemeiată poate fi supoziţia metafizică a simplicităţii naturii, Wundt dă exemplul 
următor: după ce s-a încercat să se descrie mişcările astronomice ca nişte mişcări circulare, 
„fiindcă cercul este cea mai simplă linie curbă**, şi s-a văzut că încercările nu duc la nici 
un rezultat, s-a recurs pentru descrierea lor la construirea de epicicluri şi de cercuri 
excentrice. Dar, din punct de vedere geometric, epiciclurile sunt cu mult mai complicate 
decât elipsele. Ceea ce dovedeşte că „simplicitatea ca atare nu poate fi privită ca o mărturie 
a adevărului** şi că una este natura faptelor şi alta este structura tendinţelor noastre 
subiective. „Problema admisibilităţii unei presupoziţii este, cu alte cuvinte, totdeauna 
numai o problemă obiectivă de fapt (eine objektive Tatfrage), dar niciodată una care 
depinde de părerea noastră subiectivă sau — ceea ce este acelaşi lucru — de simple maxime 
subiective ale judecăţii (Beurteilung), ca de pildă de aceea că lucrurile sau legile naturii 
sunt preferate sau că ele sunt simple.** 2 

Mach caută să reducă, pentru a le descrie şi cunoaşte, toată varietatea de fenomene 
la „elemente**, care pentru el sunt totuna cu senzaţiile. Se pune însă întrebarea, dacă aceste 
„elemente** sunt altceva mai mult decât tot nişte ingrediente, împotriva cărora Mach duce 

» W. Moog, ibid , p. 33. 

2 W. Wundt, Kteine Schriften, Erster Bând, Leipzig, 1910, pp. 422- 423. 

o luptă foarte energică şi susţinută. Căci ce sunt în realitate senzaţiile? Nişte simple 
elaborate ştiinţifice, nişte mijloace abstracte, pentru a ne explica o serie de fenomene 
sufleteşti. Psihologia nici nu le consideră altfel decât ca atare. A privi senzaţiile ca pe ceva 
primar, originar, constitutiv, înseamnă a trece prea uşor cu vederea peste rolul pe care li-1 
atribuie acestor „elemente" psihologia. Şi pe urmă se pune altă chestiune: se pot construi 
numai din senzaţii fenomenele sufleteşti? Simpla împreunare a senzaţiilor este în stare să 
explice particularitatea şi complexitatea faptelor psihologice? Ştim cum în acelaşi mod au 
căutat să explice fenomenele sufleteşti şi asociaţioniştii şi ştim de asemenea ce reacţii 
puternice a trezit acţiunea lor. Psihologia se străduieşte de mai multe decenii, dar mai ales 
în ultima vreme, să demonstreze că fenomenele sufleteşti cuprind ceva mai mult decât 
simpla sumare agregativă a pretinselor elemente, că fenomenele sufleteşti nu pot fi 
suficient explicate cu ajutorul elementelor. Să ne gândim ce importanţă a căpătat, tocmai 
din asemenea considerente, noţiunea de „structură" în psihologie. Cine este cât de puţin 
familiarizat cu natura fenomenelor sufleteşti şi cu cercetările psihologice nu poate să nu 
fie penibil impresionat de modul cum Mach încearcă să derive funcţiunile sufleteşti, voinţa, 
atenţia, memoria, gândirea, apoi eul şi noţiunile de timp, spaţiu, legalitate etc.,din senzaţii. 
Considerând deosebirea dintre fizic şi psihic, eu şi corp, izvorâtă din nevoi practice de 
orientare în lume, el caută să demonstreze, cum am văzut, că elementele posedă o 
constituţie în afară de dualitatea opusă dintre corp şi suflet. Construind noţiunea neutrală 
de „element" şi nemaiţinând seamă de opoziţia dintre corporal şi sufletesc, înseamnă că a 
dispărut opoziţia reală dintre cele două domenii? A refuza să vezi ceva înseamnă a-1 
suprima şi a-1 transforma în ceea ce vrei tu? 

Mach susţine că dacă omul ar fi trăit singur, fără semeni, n-ar fi putut niciodată 
ajunge să opună senzaţiilor lui reprezentările, nu s-ar fi putut ridica te^cjeea de eu, pe care 
apoi să-l opună lumii. Fără această viaţă în comun, existenţa s-ar înfăţişă omului şi astăzi 
unitară. „însă de unde până unde urmează că înfăţişarea ei unitară, cu <iare se prezintă 
conştiinţei primitive, conştiinţei neluminate de contactul cu alte conştiinţe, este cea exactă, 
cea care corespunde adevărului? Nu este mai firesc să admiţi tocmai contrarul, că din 
contactul cu ceilalţi oameni experienţa individuală s-a îmbogăţit, s-a completat? Nu e 
absurd că omul izolat, cu o experienţă fatal limitată, cu o intuiţie cu necesitate îngustă are 
o mai adecvată cunoaştere a adevărului obiectiv? Fiindcă aici nu e vorba de a descoperi 
vreo unitate obiectivă, care să desfiinţeze împărţirile făcute pe temeiul unei îmbogăţiri şi 
întregiri a experienţei, ci pe temeiul înfăţişării ei sărace pe care o avea în conştiinţa 
primitivă, în conştiinţa mărginită la cercul existenţei sale individuale. Pe temeiul acestui 
fel de argumentare ar trebui să ajungem la concluziile cele mai ciudate. Imaginea unui oraş 
care de la distanţă, la prima lui vedere, apare ca o pată albă, sau aceea a unui codni care din 
depărtare se zăreşte ca o pată verde — aceste înfăţişări ar trebui să le considerăm atunci ca 
mai corespunzătoare cu adevărul obiectiv. Toate acele îmbunătăţiri pe care le descoperim 
pe urmă, după o mai mare apropiere, după o mai lungă cercetare, după o mai completă 
cunoaştere, toate acestea sunt arbitrare? Exactă era perceperea uniformă, avută în prima 
clipă, înainte de orice control'?" 1 

1 1. Petro viei, ibid., pp. 137-138. 

Cu toată opoziţia pe care empiriocriticismul o manifestă faţă de orice explicare şi 
interpretare metafizică, el n-a reuşit totuşi să înlăture supoziţiile latente şi explicaţiile mai 
mult sau mai puţin deghizate de natură metafizică de la baza şi din interiorul sistemului 
său. Este drept că noţiunea de „suflet" este eliminată, dar în locul ei este aşezată aceea de 
„Sistem C", care prin modul cum este determinată nu aminteşte mai puţin de noţiunea de 
substanţă metafizică. Toate procesele descrise în legătură cu „Sistemul C" „sunt exact la 
fel de ipotetice şi de transcendente ca şi multe alte idei ajutătoare ale altor ipoteze 
substanţiale despre suflet" 1 . Şi cu toată lupta pe care empiriocriticismul o dă împotriva 
materialismului, el este totuşi, în fond, o concepţie materialistă. Toate descrierile pe care 
le face el noţiunilor fundamentale epistemologice sunt orientate în special după fiziologie. 
Şi anume sunt alese o seamă de noţiuni, ca „nutrirea", „schimbul de materie", „prestarea 
de muncă", „exerciţiul" şi descrise aşa fel încât este evitată arătarea condiţiilor sau a 
cauzelor determinante. Ele îndeplinesc rolul, cum spune Wundt, pe care-1 îndeplinesc 
aproximativ în psihologie „noţiunile de intelect, raţiune,memorie etc. Ele sunt desemnări 
generale pentru anumite procese complexe, a căror natură proprie rămâne cu totul 
nedeterminată. însă nu este exact că o astfel de privire «formală» sau mai bine spus abstract 
noţională a proceselor este o ocrotire faţă de ipoteze dubioase" 2 . Ipoteticul metafizic este 
menţinut, şi anume un ipotetic metafizic pe care-1 presupune şi care se degajează din 
cercetările oamenilor de ştiinţă exactă. Cum spune Wundt: „empiriocriticismul este cea 
mai exactă expresie a unei forme, altfel neclare, adesea nici măcar conştiente... a 
materialismului ştiinţific pozitiv de astăzi" 3 . Empiriocriticismul n-a reuşit prin urmare să 
dea o concepţie liberă de orice metafizică. 

O altă chestiune care se pune este următoarea: ce înţelege empiriocriticismul prin 
restrângerea cercetării teoretice la descrierea faptelor? Căci noţiunea de „fapt" nu este una 
dintre cele mai simple şi în afară de orice discuţie. Dacă se spune că fapt este ceea ce este 
conţinut al „experienţei pure", atunci fapt este tot ce formează conţinut al conştiinţei, fie 
că este vorba de un lucru real perceptibil, fie că este vorba de un fenomen imaginar sau 
numai reprezentat. Dacă se precizează, cum de altfel fac empiriocriticiştii, că „fapt" e tot 
ceea ce poate fi perceput în opoziţie cu tot ceea ce poate fl numai reprezentat, lucrurile nu 
stau cu mult mai bine. Căci sunt o seamă de fenomene care există, fără să poată fl percepute. 
Astfel psihoflzica, remarcă Wundt, vorbeşte de anumite afecţiuni ale simţurilor pe care noi 
nu le putem percepe. Această ştiinţă vorbeşte de anumite deosebiri de intensitate şi calitate 
la procesele excitaţiei, pe care de asemenea nu le putem percepe. Oscilaţiile „Sistemului 
C‘, care sunt admise ca determinante ale oricărui conţinut de percepţie, cad de asemenea 
dincolo de raza perceptibilităţii. Şi iată cum noţiunea de „fapt" atrage după sine o serie de 
probleme care trebuie să fie soluţionate, şi cum empiriocriticismul nu se mărgineşte la 
descrierea faptelor ce pot fl percepute, ci recurge la construcţii ipotetice, depăşind 
„experienţa pură". 

1 W. Wundt, Kleine Schriften, Ereter Bând, p. 397. 

2 W. Wundt. ibid., p. 399. 

3 Ibid., p. 465; Vd. şi Mircea Florian, Cunoaştere şi existenţii , 1939,pp. 1 29 şi 130. 

O altă dificultate pe care o prezintă empiriocriticismul este aceea a „postulatului 
descrierii pure“. Se poate mărgini cercetarea teoretică la pura descriere a faptelor, 
renunţând la explicarea lor? Că descrierea este necesară şi indispensabilă, nu încape 
îndoială; dar că ea este suficientă, aşa cum susţine empiriocriticismul, iată un lucru care nu 
poate fi acceptat. Empiriocriticismul însuşi nu poate tăgădui, ci este silit să recunoască că 
faptele stau în legătură unele cu altele, că se determină necesar unele pe altele. Dar 
determinarea necesară a faptelor are drept corespondent sau echivalent teoretic 
determinarea necesară dintre idei, legătura logică a ideilor unele cu altele. Fapt care nu 
numai că face posibilă, dar atrage în mod necesar după sine depăşirea „descrierii pure", 
întrebuinţarea explicării. „Descrierea pură“ ar fi suficientă numai în cazul când faptele n-ar 
fi determinate necesar, când ele ar coexista sau s-ar succede fără să manifeste legături 
necesare. Când însă faptele se înlănţuie necesar, a renunţa la explicare, pentru a ne mulţumi 
numai cu simpla descriere, înseamnă a pune limite arbitrare cercetării, înseamnă a ne opri 
cercetarea, fără motiv, la jumătate de drum. 

Empiriocriticismul elimină şi noţiunea de cauzalitate. Mach susţine că trebuie 
eliminată, pe motiv că poartă un caracter „animist", „o puternică trăsătură fetişistă"; ea ar 
fi o rămăşiţă din faza animistă de dezvoltare a gândirii, după care „cauza" ar fi totuna cu 
„spiritul" ce se află în lucruri şi care face să se producă diferite acţiuni, „In derNatur ; spune 
Mach, gibt es keine Ursache undkeine Wkckung. Die Naturist nur einmal da." în natură 
nu există decât dependenţe, determinări, care nu trebuie interpretate în sens cauzal. 
Noţiunea de cauzalitate este astfel înlocuită cu aceea de funcţiune. Chestiunea este însă 

t • 

dacă acest lucru e posibil, adică dacă noţiunea de funcţiune, care în matematică s-a dovedit 
aşa de fecundă, este capabilă să aducă aceleaşi servicii în domeniul fenomenelor reale. 
Căci, nu mai e nevoie să subliniem, fenomenele reale au o cu totul,altă structură decât 
obiectele matematice şi în acest sens e nevoie de noţiuni care să redea adecvat această altă 
structură. Noţiunea de funcţiune, aplicată la fenomenele reale, le simplific^ fără necesitate, 
le simplifică, violându-le. Dacă Mach are dreptate în ce priveşte noţiunea de cauzalitate, 
anume că poartă încă un puternic caracter fetişist, consecinţa logică ar trebui să fie nu 
eliminarea, ci purificarea ei de toate resturile care amintesc de un stadiu anterior de 
dezvoltare a gândirii, pentru a o face capabilă să exprime raporturile dintre fenomene cât 
se poate mai exact ştiinţific. Cu alte cuvinte, neajunsurile pe care le prezintă, după 
empiriocriticism, noţiunea de cauzalitate, nu justifică măsura drastică de eliminare. într-un 
singur caz noţiunea de cauzalitate nu se poate aplica ştiinţific la natură: atunci când privim 
natura în totalitatea ei şi ne întrebăm de cauza ei. Din punct de vedere strict ştiinţific, 
noţiunea de cauzalitate este valabilă pentru fenomenele din natură, nu pentru explicarea 
determinării naturii ca întreg. 

PRAGMATISMUL, UMANISMUL 

ŞI FICŢIONALISMUL 


înrudit îndeaproape cu empirismul şi pozitivismul, pragmatismul trebuie înţeles 
înainte de toate ca o reacţie împotriva teoriilor raţionaliste. El se ridică împotriva noţiunii 
raţionaliste de realitate, înţeleasă ca noţiune corespondentă adevărului absolut, ca ceva 
adică inflexibil, imuabil, mort. După filosof ia pragmatistă realitatea este un proces în 
permanentă şi plină desfăşurare, un curs variat şi variabil de fapte şi întâmplări, ce nu pot 
intra în conţinutul, veşnic identic cu el însuşi, al unei noţiuni abstracte. De asemenea, 
adevărul nu se bucură, cum susţin raţionaliştii, de o transcendenţă imuabilă şi absolută, ci 
el însuşi suferă schimbări şi se transformă. Ostil speculaţiei şi construcţiei şi ostil oricărui 
dogmatism, pragmatismul mărturiseşte o mare înrudire cu empirismul, cu teoriile care văd 
în realitatea multiplă de lucruri şi fapte singurul domeniu de cercetare filosofică şi care 
tăgăduiesc raţiunii puterea de a le transcende şi de a le căuta astfel în altă lume explicarea 
şi sensul. Totuşi, el nu merge până la capăt pe drumul empirismului. Astfel, el nu admite, 
ca empirismul, că realitatea este compusă dintr-o sumă de infime părticele, fără legătură 
necesară între ele. El respinge tendinţele materialiste, care stăpânesc empirismul, şi nu 
împărtăşeşte atitudinea lui antireligioasă. împotriva empirismului şi de acord cu 
raţionalismul, pragmatismul admite rolul teoretic al noţiunilor, funcţia lor de organizare a 
materialului concret pe care-1 oferă simţurile. Recunoscând importanţa faptelor particulare 
şi respingând soluţiile transcendente, admiţând rolul simţurilor şi importanţa noţiunilor în 
cunoaştere, respectând credinţele religioase şi combătând orice poziţie dogmatică, 
pragmatismul ocupă în mişcarea filosofică un loc important, care merită să fie cunoscut. 
„Raţionalismul nu înţelege, spune James, să iasă din logică, să părăsească empireul. 
Empirismul nu jură decât pe simţurile externe. Pragmatismul acceptă totul; el acceptă 
logica; el acceptă simţurile cele mai umile, cele mai particulare. Dacă experienţele mistice 
pot avea consecinţe practice, el le va accepta. Şi dacă s-ar întâmpla ca Dumnezeu să se 
poată întâlni aici, pragmatismul va primi un Dumnezeu care ar locui în mijlocul însuşi al 
noroiului fenomenelor particulare 

Aceste trăsături fundamentale, care caracterizează pragmatismul, nu apar pentru 
prima oară o dată cu mişcarea ce poartă acest nume. Atât preţuirea faptelor particulare cât 
şi aceea a importanţei practice a chestiunilor, precum şi adversitatea faţă de metafizică, 

scot destul de clar la iveală legăturile strânse pe care le are pragmatismul cu nominalismul, 
utilitarismul şi pozitivismul. James însuşi le relevă: „El [pragmatismul] se acordă bunăoară 
cu nominalismul, făcând totdeauna apel la faptele particulare; cu utilitarismul, prin 
importanţa pe care o dă laturii practice a chestiunilor; cu pozitivismul, prin dispreţul său 
pentru soluţiile verbale, problemele fără interes şi abstracţiile metafizice**. O seamă de 
gânditori din trecutul filosofiei sunt revendicaţi de către pragmatiştii contemporani drept 
precursori ai lor, ca de pildă Socrate, Aristotel, Locke, Berkeley şi Hume. Cu ce drept toţi 
aceştia, e însă altă chestiune. în orice caz Protagoras trebuie pus printre cei dintâi. Iar dintre 
filosofii contemporani trebuie socotiţi Nietzsche, Avenarius şi Mach. 

Nietzsche merită să fie socotit ca un precursor şi un reprezentant de seamă al 
pragmatismului, deşi el n-a fost un filosof sistematic şi n-a dat şi nici n-a încercat să dea o 
teorie a adevărului. Dar s-a exprimat deseori, în scrierile sale, asupra adevărului, 
reprezentând în această chestiune o atitudine de pragmatist veritabil. Următoarele cuvinte 
vor fi suficiente ca să ne dăm seama de aceasta: „Este necesar ca ceva să fie ţinut drept 
adevărat, dar nu este deloc necesar să fie adevărat.** „Ce este deci adevărul? O droaie 
mobilă de metafore, metonimii, anlropomorfisme, pe scurt o sumă de relaţii omeneşti, care, 
înălţate poetic, au fost transpuse şi împodobite şi care după o lungă întrebuinţare îi par unui 
popor statornice, canonice şi obligatorii: adevărurile sunt iluzii despre care s-a uitat că sunt 
aşa ceva, metafore care s-au uzat şi au devenit sensibil fără vlagă,monede care şi-au pierdut 
efigia şi acum nu mai contează decât numai ca metal, nu ca monede.** 

Termenul pragmatism vine de la grecescul tt p a yn a, care înseamnă acţiune şi a fost 
întrebuinţat prima dată pentru a denumi probleme filosofice de către Charles Peirce înlr-un 
studiu al său publicat la 1878 într-o revistă americană. Termenul ar fi rămas însă cu 
siguranţă fără nici o valoare circulatorie, dacă William James nu l-ar fi reluat şi n-ar fi 
caracterizat prin el propria-i filosof ie. Ce este şi ce vrea pragmatismul? El nu este atât o 
filosofie cât mai mult o „metodă**, un procedeu nou de a pune problemele şi a le dezlega, 
de a privi laptele şi cunoştinţa şi a le interpreta. O metodă care constă în a aprecia valoarea 
oricărei concepţii după rezultatele practice la care duce, de a pune în faţa oricărei 
controverse întrebarea: admiţând că una din concepţiile opuse este adevărată şi alta nu, care 
sunt rezultatele practice pentru noi?, pentru a conchide că cea cu consecinţe practice este 
adevărată si cea fără consecinţe este falsă sau, în cazul când nu există deosebiri între 
consecinţele lor practice, pentru a conchide că alternativele ele însele nu se deosebesc şi 
că orice discuţie în jurul problemei este vană. „Pentru ca o controversă să fie serioasă, 
trebuie să se poată arăta care consecinţă practică este în mod necesar legată de faptul că 
cutare alternativă este singura adevărată. 4 * Fără acest lucru controversa nu există, este 
numai aparentă şi cu totul inutilă. Pragmatismul aduce cu sine o metodă aşa de 
comprehensivă, încât poate să înţeleagă atitudinile cele mai diverse: el oferă un drum 
neutru,pe care pot să-l utilizeze nesupăraţi oameni cu cele mai opuse convingeri şi cu cele 
mai diferite preocupări posibile. Pragmatismul nu oferă soluţii dogmatice în chestiuni, mai 
mari sau mai mici, metafizice; el nu se declară pentru nici una din părţile beligerante, 
„pentru nici o soluţie particulară**. Spre a face intuitivă structura metodei pragmatiste, 
James redă, însuşindu-şi-o, imaginea lui Papini: „Pragmatismul ocupăîn mijlocul teoriilor 
noastre poziţia unui coridor într-un hotel. Numeroase camere dau în acest coridor. într-una 

poate fi găsit un om lucrând la un tratat în favoarea ateismului, în cea de alături o persoană 
rugându-se în genunchi pentru a obţine credinţa şi curajul; în a treia, un chimist, în cea 
următoare un filosof elaborând un sistem de filosofie idealistă, în timp ce în a cincea, unul 
este pe cale de a demonstra imposibilitatea metafizicii. Toţi aceşti oameni utilizează în 
orice caz coridorul; toţi trebuie să treacă prin el, pentru a se întoarce fiecare acasă, pe urmă 
pentru a ieşi“. Metoda pragmatistă este, înainte de toate, o atitudine şi o orientare, atitudine 
faţă de fapte şi de diferite teorii asupra lor şi o orientare în ele. Această orientare , această 
atitudine , constă în a ne abate privirile de la tot ceea ce-i lucru prim, prim principiu , 
categorie , necesitate supozată, pentru a le întoarce către lucrurile ultime , spre rezultate , 
consecinţe , fapte. 

Dar ceea ce a contribuit îndeosebi acum. câteva decenii să ridice pragmatismul la 
rangul unei teorii la modă şi totodată ceea ce i-a atras şi atacuri fără cruţare, a fost inter¬ 
pretarea pe care a dat-o noţiunii de adevăr. Această noţiune ocupă în filosofia pragmatistă 
netăgăduit o poziţie centrală şi dacă am căuta să facem abstracţie de ea am răpi 
pragmatismului tocmai ceea ce l-a impus în filosofia contemporană şi pentru care a fost 
combătut cu înverşunare. Nu că idei similare cu ale pragmatismului n-ar mai fi fost 
susţinute în istoria filosof iei, dar vigoarea cu care erau acum susţinute şi atmosfera 
spirituală în care erau susţinute au provocat reacţia energică şi promptă. Indisolubil legată 
cu metoda pragmatistă este deci teoria pragmatistă a adevărului, care este o teorie genetică 
a adevărului. Aceste două lucruri, metodă şi adevăr, merg în cazul pragmatismului mână 
în mână: metoda pragmatistă duce la teoria pragmatistă a adevărului, teoria pragmatistă 
despre adevăr se sprijină pe metoda pragmatistă. 

în ce constăaceastă teorie genetică a adevărului? împotriva tendinţelor tradiţionale 
dominante, de a pomi în rezolvarea problemei cunoştinţei de la om privit jiumai ca subiect 
cunoscător, înzestrat adică numai cu intelect sau raţiune,pragmatismul porneşte de la omul 
întreg, concret şi viu, înzestrat cu inteligenţă, dar şi cu voinţă şi sentimente. Şi împotriva 
„opiniei publice 44 , că orice cunoştinţă adevărată este copia realităţii la care se raportează, 
că orice judecată adevărată constă în acordul ei cu realitatea, pragmatismul susţine că în 
ceea ce priveşte adevărul nu poate fi vorba de copii şi că nu se înţelege cum s-ar putea 
imagina acordul unei judecăţi cu realitatea. După intelectualism adevărul, deşi este cunoscut 
de oameni şi se referă la fapte, e totuşi independent atât de oameni, cât şi de fapte. El 
pluteşte într-o lume statică şi inertă, nu are în el nimic schimbător sau contingent: este 
acelaşi oricând şi oriunde. Pragmatismul o rupe radical şi complet cu această concepţie 
despre adevăr. Mai întâi, el o rupe cu concepţia despre Adevărul, singur, scris cu majusculă. 
Dar el o rupe şi cu concepţia despre adevăruri imuabile, absolute şi eterne. în faţa ideilor 
cu veleităţi de veracitate, pragmatismul aplică metoda lui originală şi fecundă în rezultate 
noi: „Fiind admis că o idee, că o credinţă este adevărată, ce deosebire concretă va rezulta 
din aceasta în viaţa pe care o trăim? în ce clipă se va realiza acest adevăr? Ce experienţe se 
vor produce, în locul celor ce s-ar produce dacă credinţa noastră ar fi falsă? Pe scurt, ce 
valoare are adevărul,în monedă curentă,în termeni având curs în experienţă? 44 Răspunzând 
la aceste întrebări, pragmatismul se crede îndreptăţit să susţină că adevărul poate face parte 
din lumea experienţei şi are legături intime şi indisolubile cu acţiunea. „Adevărul unei idei 
nu este o proprietate care s-ar găsi că-i este inerentă şi care ar rămâne inactivă. Adevărul este 

un evenimentcc se produce pentru o idee. Aceasta devine adevărată; ea e făcută adevărată 
de anumite fapte. Ea îşi dobândeşte adevărul printr-o muncă pe care o efectuează, prin 
munca ce consistă în a se verifica ea însăşi, ea are drept scop şi drept rezultat verificarea 
ei. Şi, tot astfel, ea îşi dobândeşte validitatea efectuând munca ce are ca scop şi drept 
rezultat validarea ei." O idee nu este deci adevărată dintotdeauna şi pe vecie. Adevărul nu 
se află în afară şi independent de lumea experienţei noastre. O idee, pentru a fi adevărată, 
are neapărată nevoie de verificare prin fapte. înainte de această verificare, ea nu este nici 
adevărată, nici falsă; înainte de verificare, ea nu contează şi nu valorează decât în măsura 
în care pare susceptibilă de a fi verificată. 

Dar ce trebuie să înţelegem prin verificare? Ce înseamnă pentru o idee sau o 
credinţă că se verifică, că este validată? Termenii de verificare şi validare „denumesc 
anumite consecinţe practice ale ideii care se verifică şi devine valabilă". Termenul uzual 
cel mai indicat spre a exprima natura acestor lucruri este acela de „acord", dar dobândind 
acum o nouă semnificaţie. Când spunem că ideile noastre se acordă cu realitatea, trebuie 
să înţelegem sau că ele „ne fac să pătrundem în anumite alte părţi ale experienţei, sau că ne 
fac să ajungem la ea, sau că ne orientează cel puţin în direcţia lor, şi aceasta în aşa fel încât 
să ne dea, în tot acest timp, sentimentul acordului lor persistent cu aceste alte părţi ale 
experienţei". „Faptul de a fl «de acord», în sensul cel mai larg al cuvântului, cu o realitate, 
nu poate fl deci decât făptui sau dea fi conduşi aci drept la ea, aci în anturajul ei, sau de a 
fi puşi în contact şi acţionând cu ea, în aşa chip încât să putem opera mai bine, fie asupra 
sa, fie asupra unui intermediar, decât dacă ar fi dezacord ; — şi adaug că e vorba de a opera 
în domeniul intelectual tot aşa de bine ca şi în domeniul practic ." Tranziţiile de la unele 
idei la altele şi legăturile dintre ele se fac în acest caz mai regulat, mai armonios, mai 
satisfăcător. A fl de acord cu realitatea, nu înseamnă altceva decât a o admite, a o agrea, 
sau a-i obţine agrementul. Iar prin verificare nu trebuie să înţelegem altceva decât funcţia 
pe care o îndeplineşte o idee de a ne servi de călăuză, şi anume de călăuză agreabilă în sânul 
experienţei. Prin verificare nu trebuie să înţelegem numaidecât un control prin simţuri al 
însuşirilor unui obiect pe care-1 semnifică ideea adevărată. Astfel, obiectul din perete, care 
măsoară timpul, este pentru noi toţi un ceasornic, deşi nici unul din noi nu Fa desfăcut, ca 
să-i vadă mecanismul ascuns. De asemenea, cu toţii admitem că Japonia există, deşi nici 
unul din noi n-a vizitat-o. Deşi neverificate, ideile despre ceasornic şi despre Japonia sunt 
totuşi adevărate. Sunt adevărate pentru că ne reuşeşte nouă să credem în ele; şi ne reuşeşte 
să credem în ele, fiindcă nici o altă idee sau credinţă nu vine s-o contracareze, fiindcă tot 
ceea ce ştim noi este de acord cu credinţa în veracitatea lor. Noi ne servim de obiect ca de 
un ceasornic, ceea ce este suficient pentru valoarea ideii despre el. „A spune că credinţa 
este verificată, înseamnă a spune că ea nu ne conduce la nici o decepţie, la nimic care să ne 
dea o dezminţire. Dacă existenţa ruajurilor, a greutăţilor şi a pendulei este verificabilă , e 
ca şi când ar fl verificată Extrem de redus este numărul ideilor adevărate care parcurg 
întregul proces până la capăt, care trec adică prin proba efectivă a verificării. Imensa 
majoritate a ideilor noastre rămân în stadiul prim, nu merg până la verificare. Nu merg, nu 
fiindcă nu pot sau fiindcă se tem de proba verificării, ci fiindcă nu simt nevoia ei, fiindcă 
o socot de prisos. Procesul adevărului „ne orientează către ceea ce ar fi verificare; ne 
conduce în ceea ce este anturajul obiectului; şi atunci, dacă totul concordă perfect, noi 

suntem aşa de siguri de a putea verifica, încât ne dispensăm de aceasta; şi evenimentele ne 
dau, de obicei,complet dreptate“. Adevărurile sunt astfel ca şi biletele de bancă: ele au curs 
atâta vreme cât nimeni nu le refuză; ele trăiesc pe credit. însă aşa cum biletele de bancă 
presupun o rezervă metalică, fără care întregul sistem financiar s-ar prăbuşi, tot aşa adevă¬ 
rurile presupun verificarea, „confruntarea directă cu faptele* 4 . Dacă acceptăm ca adevărată 
ideea că Japonia există, facem aceasta pentru că ştim că cineva a verificat-o. în atâtea idei 
pe care le recunoaştem ca adevărate, noi ne bazăm pe verificarea făcută de alţii, tot aşa cum 
alţii se bazează, la rândul lor, în recunoaşterea altor idei pe verificările făcute de noi. 

Ceea ce dispensează în cele mai multe cazuri de a verifica o idee în orice aplicare a 
ei e faptul că lucrurile există în genuri şi nu în exemplare unice. Din momentul în care o 
idee s-a verificat la un specimen al genului, noi ne simţim îndreptăţiţi s-o aplicăm, fără să 
mai recurgem la verificare, şi la alte specimene ale genului. „ Un proces indirect şi numai 
virtual de verificare poate deci fi tot aşa de adevărat ca şi un proces direct şi complet Primul 
funcţionează absolut în acelaşi chip ca şi al doilea în ce priveşte efectele sale, ne dă aceleaşi 
avantaje şi reclamă adeaunea noastră pentru aceleaşi raţiuni.** 

„Ideile adevărate, care nu comportă nici o verificare directă, nici o confruntare cu 
faptele înseşi**, „formează o majoritate zdrobitoare* 4 , cum sunt de pildă toate ideile care se 
referă la faptele trecute.Timpul nu poate fi determinat să se întoarcă îndărăt, el are un curs 
ireversibil. Singurul mijloc de care dispunem spre a-1 parcurge îndărăt nu este decât 
„discursul". Dar în acest caz cum putem stabili care dintre ideile referitoare la faptele 
trecute este adevărată şi care falsă? Nu există decât calea indirectă de verificare. Faptele 
trecutului n-au dispărut fără urme, ci ele continuă să aibă încă influenţe, să exercite efecte 

şi astăzi. Apoi nu trebuie să uităm că gândirea omenească ea însăşi se propagă; că ideile se 

• 

schimbă de către oameni între ei; că ei îşi împrumută reciproc verificări; c^ă limbajul ajută 
la construirea adevărurilor, că le înmagazinează şi le face utilizabile. Nqmele se aleg, 
pentru a desemna lucruri, fenomene sau fiinţe, arbitrar, dar de îndată ce li s-a acordat o 
semnificaţie, nu mai avem dreptul s-o schimbăm, ci trebuie s-o respectăm. „Ne este interzis 
acum de a numi pe Cain cu numele lui Abel sau de a da acestuia din urmă numele lui Cain: 
astfel, ideile noastre încetează de a se ajusta cu vreuna din relaţiile sale cu lumea care face 
obiectul limbajului, cât şi cu faptele care s-au desfăşurat până în momentul actual.** De 
aceea ideile noastre, pentru a fi adevărate, trebuie să se acorde atât cu efectele pe care 
faptele din trecut le fac să se resimtă până la noi, cât şi cu „formulele verbale**. Pe cât este 
de adevărat că trecutul a existat, pe atât de adevărat este că a existat şi Iuliu Cezar „şi tot 
astfel şi monştrii antediluvieni, fiecare la data lui, fiecare în mediul lui. Acest «trecut 
însuşi», existenţa lui, ne este garantată de faptul că el se acordă cu toate lucrurile care există 
în prezent. Dacă prezentul este adevărat, trecutul a fost şi el adevărat.** Ideile adevărate nu 
indică numai direcţia pe care trebuie s-o luăm, pentru a ne întâlni cu faptele şi a păminde 
în existenţa lor, ci faptele ne fac să pătrundem, de asemenea, şi în regiunile „discursului** 
şi ale noţiunilor, regiuni la fel de utile. Ele ne conduc la ceea ce face posibilă armonia şi 
stabilitatea, la ceea ce facilitează cursul relaţiilor sociale. Ele ne abat de la ceea ce ne-ar 
arunca în afară de ordinea comună şi ne-ar izola, de la tot ceea ce ar face gândirea sterilă şi 
neputincioasă. „Absenţa oricărui obstacol în desfăşurarea ideilor directoare; absenţa, în 

general, de izbituri, de contradicţii, care le-ar împiedica, iată ceea ce se acceptă ca 
verificându-le într-un mod indirect/ 4 

Orice idee adevărată este un instrument eficace de acţiune, un mijloc de a obţine 
rezultate importante. Aşa încât „a poseda idei adevărate înseamnă, la drept vorbind, a 
poseda instrumente preţioase pentru acţiune 44 . Ideile adevărate nu sunt, prin urmare, pentru 
pragmatism, ca penfcu atâtea alte teorii, scopuri în sine, care merită să fie atinse numai de 
dragul de a le cunoaşte şi care ca atare procură satisfacţii intelectuale dezinteresate. Ideile 
adevărate nu există de dragul contemplării pure din partea omului, ci de dragul acţiunii 
omului şi în folosul exclusiv al acestuia. Omul trăieşte în sânul realităţii, care cuprinde, 
alături de fenomene utile, şi fenomene periculoase. E în interesul lui să cunoască atât pe 
unele, cât şi pe altele şi să le prevadă; pe cele dintâi, pentru a le utiliza, pe cele din urmă, 
pentru a le evita. Dar e în interesul lui să cunoască nu numai fenomenele, utile sau 
periculoase, care prezintă o importanţă actuală, ci şi o mulţime altele care, nea vând vreo 
importanţă imediată, ar putea să aibă importanţă altă dată: „nu există obiect care să nu poată 
avea, într-o zi sau alta, o importanţă momentană 44 . De aici nevoia manifestă „de a poseda 
o rezervă de adevăruri «supranumerare», de idei putând fi adevărate pentru circumstanţe 
numai posibile 44 . Când anumite împrejurări fac necesară aplicarea unuia din adevărurile 
acestea „supranumerare 44 , atunci el iese din depozitul în care era păstrat, părăseşte magazia 
cunoştinţei „pentru a opera în lumea reală 44 . Adevăr şi utilitate nu sunt deci două noţiuni ce 
n-ar avea nici o legătură între ele. E în natura însăşi a unei idei adevărate de a se dovedi 
eficace, de a opera cu succes în lumea realităţii, de a duce la rezultate practice, într-un 
cuvânt de a fi utilă. Utilitatea e o trăsătură esenţială, constitutivă, a ideii adevărate. 
Utilitatea este criteriul şi măsura veracităţii. Dacă o idee este adevărată, ea este şi utilă. Şi 
se poate spune, cu acelaşi temei, şi invers: o idee este utilă fiindcă este adevărată; şi este 
utilă, în măsura în care este adevărată. A spune despre o idee: „Ea este utilă, pentru că este 
adevărată 44 sau: „Ea este adevărată, pentru că este utilă* 4 , înseamnă deci unul şi acelaşi lucru. 
Ambele aceste fraze relevă faptul că avem a face cu o idee „care se realizează şi care se 
poate verifica 44 . Totuşi,între adevăr şi util se poale stabili şi o mică distincţie; adevărată e 
denumită o idee când ea e socotită capabilă să pună „în mişcare munca de verificare 44 , utilă 
este denumită o idee pentru a scoate în relief funcţia îndeplinită de idee, funcţie care „s-a 
completat în lumea experienţei 44 . Lipsiţi de criteriul utilităţii, noi n-am avea nici un mijloc 
de a distinge ideile adevărate din mulţimea de idei pe care le posedă mintea noastră şi care 
nu întrunesc acest atribut; noi n-am avea posibilitatea de a atribui unor idei o valoare şi 
altora nici una; numai cu ajutorul utilităţii putem stabili veracitatea sau lipsa de veracitate 
a ideilor. Şi din punctul de vedere al simţului comun, veracitatea unei idei constă în funcţia 
pe care o îndeplineşte de a ne anga ja fnâr-o direcţie ce merită să fie apucată ; veracitatea ei 
constă în perspectiva promiţătoare de succes pe care ne-o deschide, acest lucru însuşi 
constituind un imbold puternic de a o executa. „Când o clipă din experienţa noastră, nu 
importă care, ne inspiră o idee adevărată, asta înseamnă că, mai curând sau mai târziu, 
această idee este călăuza graţie căreia noi ne scufundăm în fenomenele particulare ale 
experienţei şi că relaţiile noastre cu ele ne sunt profitabile. 44 Esenţialul pentru o idee nu este 
de a „reproduce 44 , de a „copia 44 realitatea, căci cele mai multe dintre ideile noastre nu sunt 
decât simboluri, nu copii ale realităţii. Ce copii am putea avea de pildă despre trecut. 

despre spontaneitate, despre putere, şi cum le-ar putea spiritul efectua? Esenţialul pentru 
o idee este utilitatea ei. „Esenţialul e de a găsi într-o idee un ghid pentru a ne mişca în 
mijlocul realităţiiO idee adevărată exercită funcţia unui instrument, care „ne îngăduie să 
a vem a face cu obiectul în cele mai bune condiţii şi de a acţiona mai bine asupra lui 44 . Căci 
nu trebuie să uităm un lucru, pe care James de multe ori îl subliniază, anume că „ideea ne 
conduce în vecinătatea, efectivă sau ideală, a obiectului, ne face să intrăm în raporturi cu 
cl, ne ajută să pătrundem în intimitatea lui, ne îngăduie să-l prevedem, să-l clasăm, să-l 
deducem — pe scurt să-l arătăm cum n-am putea-o face, dacă ideea n-ar fi în posesiunea 
noastră 44 . Făcând parte din experienţă şi referindu-se la ea, ideile nu sunt , ci devin 
adevărate: „ele devin adevărate în măsura în care ne ajută să intrăm în relaţii, într-un mod 
satisfăcător, cu alte părţi ale experienţei noastre, să le simplificăm , să ne mişcăm într-însele 
în toate sensurile prin noţiuni care permit să isprăvim mai repede, în loc de a urma 
succesiunea interminabilă a fenomenelor particulare 44 . Dacă o idee ne dă posibilitatea să 
ne mişcăm cu uşurinţă în sânul realităţii, să stabilim legături satisfăcătoare între lucruri, 
simplificându-ne munca şi economisindu-ne efortul, asigurându-ne astfel o securitate 
perfectă, „această idee va fi adevărată în aceste limite şi numai în aceste limite; adevărată 
din acest punct de vedere şi nu dintr-un altul; adevărată de un adevăr «instrumental», 
adevărată cu titlul de instrument şi numai cu acest titlu 44 . „Adevărul 44 constă pur şi simplu 
în ceea ce este avantajos pentru gândirea noastră, la fel precum, justul 44 constă în ceea ce 
este avantajos pentru conduita noastră. 

Adevărată este o idee atunci când e capabilă să ofere subiectului cunoscător 
satisfacţie. Pentru a ne da mai bine seama de aceasta, să ne reîmprospătăm procesul 
cunoaşterii. Fiecare din noi are o sumă de credinţe şi opinii, o sumă de idei în care crede? 
La un moment dat apare un fapt nou, sau o idee susţinută de altul, care le contrazice. Sau 
observă el însuşi că între ideile pe care le are era în realitate numai o aparentă lipsă de 
contradicţie. Sau, în sfârşit, manifestă dorinţe care nu-1 mai satisfac. De ajei o stare de 
nemulţumire, de indispoziţie, stare de care vrea să scape. El procedează atunci la o revizuire 
a depozitului său de idei, pe care le credea compatibile şi care se arată acum ca fiind în 
contradicţie. El modifică o părere sau alta sau mai multe, pentru a face loc ideii noi cu o cât 
mai redusă tulburare a ideilor vechi. Ideea nouă, după ce a înlăturat pe aceea care stătea în 
contradicţie cu noua experienţă, se grefează pe ideile vechi, făcând corp cu ele şi posibilă 
tranziţia de la experienţa veche la cea nouă. Oricât de adâncă va fi revoluţia provocată de 
o idee nouă în sânul celor vechi, ea nu va fi totuşi atât de adâncă, ca să le dea peste cap. O 
mulţime din cele vechi rămân în picioare. Căci o idee sau o teorie nouă constă în rezolvarea 
„problemei de cantitate maximă şi cantitate minimă 44 , adică oferă maximum de continuitate 
cu un minimum de zdruncinare. O idee sau o teorie nouă se integrează astfel în masa ideilor 
anterioare, devin adevărate „exact în măsura în care [ele] satisfac la individ nevoia de a 
asimila credinţelor de care este aprovizionat ceea ce experienţa lui îi prezintă nou. 44 O idee 
este adevărată, în măsura în care oferă mai multe satisfacţii. De aceea dintre ideile noi 
satisfăcătoare cea mai adevărată va fi cea care va fi cea mai satisfăcătoare. Iar deosebirea 
între adevărurile experienţei curente şi adevărurile ştiinţifice stă în faptul că cele din urmă 
oferă satisfacţii cu mult mai adânci decât cele dintâi. Orice adevăr nou care se adaugă la 
suma de adevăruri existente, se adaugă din raţiuni subiective. Dezacordul pe care-1 

provoacă printre ideile vechi ideea nouă şi satisfacţiile mai mari pe care apoi le realizează, 
sunt factori decisivi întru dobândirea unui adevăr nou. „Nicăieri nu se întâlneşte un adevăr 
pur obiectiv, un adevăr care s-ar fi stabilit fără să fi intervenit nici o muncă pentru a ef ectua 
mariajul experienţei noi cu anumite elemente ale experienţei anterioare. Ce înseamnă 
cuvântul adevăr? El desemnează pentru o idee pur şi simplu faptul de a îndeplini această 
specie de funcţie matrimonială. Şi, prin urmare, a şti pentru ce anumite lucruri sunt 
adevărate, înseamnă a cunoaşte raţiunile care ne fac să le calificăm ca adevărate. 14 

Termenul „practic 11 şi împerecherea termenilor „consecinţe practice 11 pot duce, şi 
au şi dus, la confuzii grave. Când se spune despre o idee sau despre o credinţă că sunt 
adevărate, fiindcă sunt operante şi duc la consecinţe practice, nu trebuie să luăm termenul 
practic în sensul de opus aceluia de „teoretic sau de adevăr cognitiv 44 . A duce la consecinţe 
practice, nu înseamnă a nu avea nici o legătură cu vreo realitate independentă sau cu vreun 
alt adevăr, că n-ar exista nimic în afară de acţiunile necesare de îndeplinit pentru validarea 
ideii ori credinţei în chestiune sau în afară de satisfacţiile pe care ideea ori credinţa ni le pot 
procura. Termenul practic vrea să însemne, în afară de sensul lui îngust, capacitatea pe care 
o are o idee de a ne scoate dintr-o încurcătură, de a ne scăpa de perplexitate. încurcăturile 
şi perplexitatea însă, în care ne găsim adeseori, nu sunt numai de natură practică în sens 
restrâns, ci f oarte bine pot fi de natură teoretică. Termenul practic este luat deci aşa de larg, 
încât cuprinde în sine şi pe acela de teoretic. Dar pragmatismul mai dă şi o altă semnificaţie 
termenului. El îl face anume să însemne „ceea ce este concret determinat, individual, 
particularul şi eficacele ,în opoziţie cu abstractul, cu generalul şi cu inertul 44 . James cel puţin 
susţine categoric că el n-a gândit decât în acest sens termenul de practic. 

Astfel, în concepţia pragmatistă noţiunea de adevăr nu este o noţiune străină şi 
independentă de noţiunea de bine. în această concepţie, noţiunile de adevăr şi de bine nu 
sunt nici numai două noţiuni coordonate, ci noţiunea de adevăr este cuprinsă întru totul în 
aceea de bine: ea semnifică o specie de bine. „ Cuvântul adevăr denumeşte tot ceea ce se 
constată ca bun sub forma unei credinţe şi ca bun , pe deasupra , pentru raţiuni definite , 
susceptibile de a fi specificate 44 Dacă ideile adevărate n-ar fi avantajoase şi nu s-ar prezenta 
sub aspectul binelui, dacă ele n-ar fi fost de nici o utilitate,ci utile şi avantajoase ar fi fost 
ideile false, atunci ele n-ar fi putut fi concepute ca ceva divin şi preţios, iar cercetarea lor 
ca obligatorie. în realitate, ideea de adevăr s-a dezvoltat tocmai fiindcă adevărurile s-au 
dovedit utile omului în lupta lui pentru existenţă. Trebuie deci scoasă în relief legătura pe 
care orice idee adevărată o are cu ideea de bine, legătură pe care raţionalismul o trece cu 
totul sub tăcere: orice adevăr este un bine şi tocmai fiindcă este un bine el este căutat şi 
posesiunea lui urmărită cu pasiune. 

Pentru pragmatism nu există Adevăr cu A mare, unul, imuabil şi etern, ci există 
adevăruri , adică „anumite idei directoare, anumite procese ce se realizează în mijlocul 
lucrurilor însele şi nea vând drept caracter comun decât de a fi, toate, idei care plătescf , care 
orientează în mijlocul experienţei, care îndeplinesc un rol util şi oferă satisfacţii. 
Adevărurile sunt idei în strânsă legătură cu viaţa individului, idei care nu plutesc într-o 
lume abstractă şi absolută şi care ar fi fost adevărate dintotdeauna şi pentru vecie, ci care 
fac parte integrantă din experienţă, devin adevărate şi tot astfel pot să-şi piardă cu timpul 
acest atribut. „Pe scurt, cuvântul «adevăr» nu este pentru noi decât un nume colectiv 


162 



rezumând procese de verificare, absolut după cum «sănătate, bogăţie, forţă» sunt nume 
desemnând alte procese referitoare la viaţă, alte procese care şi ele plătesc. Adevărul este 
un lucru care se face , la fel ca şi sănătatea, bogăţia şi forţa, în cursul experienţei noastre/ 4 
Adevărul nu este înaintea lucrurilor reale si a vreunei conştiinţe cunoscătoare, asa cum 

* • i 7 • 

susţine raţionalismul, el nu este independent de realitatea fizică şi psihică, ci este, o dată 

cu această realitate, în interiorul experienţei. Şi dacă totuşi se poate vorbi în cadrele 

pragmatismului de o anterioritate a adevărului faţă de realitate, nu trebuie să se înţeleagă 

prin această anterioritate nimic altceva decât pur şi simplu verific abilitatea unei idei. „A 

spune că această calitate ce se numeşte adevăr domneşte şi se impune înaintea oricărei 

realităţi,înseamnă deci a spune, din punct de vedere pragmatic, că în acest univers există 

numeroase idei care dau rezultate mai bune prin verificarea lor indirectă, numai posibilă, 

decât prin verificarea lor directă şi pozitivă. Adevărul anterior realului nu mai este atunci 

decât verificabiîitateaf Desigur, se poate concepe şi în cadrele pragmatismului un „adevăr 

absolut 44 , un punct ideal ce s-ar afla în zarea îndepărtată, către care poate fl imaginat că 

merg convergent toate adevărurile noastre temporare şi unde s-ar putea întâlni într-o bună 

zi. Se poate concepe pentru omul perfect luminat şi pentru experienţa absolut completă. 

Dar până când vor fi întrunite aceste două condiţii, „adevărul absolut 44 nu este decât un ideal 

pierdut în noaptea viitorului. Noi nu trăim cu el, ci cu ajutorul ideilor care devin adevărate, 

sunt o bucată de vreme eficace şi utile, pentru a fl apoi la un moment dat depăşite şi 

înlocuite cu altele. Noi trăim cu ajutorul ideilor ce se fac adevărate prin utilitatea lor, trăim 

cu adevărurile temporare, relative. Concepând astfel adevărul,pragmatismul este convins 

că ţine seama şi este conform cu „ caracterul dramatic al naturii, aşa cum ne-au adus să-l 

concepem contactul nostru cu această natură şi habitudinile noastre de gândire 44 , spre 

deosebire de sistemele raţionaliste de filosofie, „nobile, cu muchii nete, fixe, eterne, 

raţionale 44 , dar în aceeaşi măsură construite, artificiale, iluzorii. „Pentru pragmatism..., orice 

adevăr dezincamal este static, neputincios şi relativ fantomatic, adevărul complet fiind 

acela care desfăşoară energie şi care începe bătălii 44 şi le câşdgă. Adevărul pragmatist este 

un adevăr existenţial în vreme ce adevărul intelectualist este un adevăr esenţial. Cel dintâi 

• * 

„este inerent conflictului real de opinii 44 , cel de al doilea, „adevărul, fără persoana care să-l 
gândească, este asemenea mantalei care vine bine fără ca nimeni s-o fl încercat vreodată, 
muzicii pe care nici o ureche n-a ascultat-o 44 . Adevărul pragmatist nu este, cum s-ar părea, 
mai puţin decât adevărul intelectualist, ci mai mult. Adevărul pragmatist cuprinde adevărul 
intelectualist întreg şi o sută de alte lucruri pe deasupra. Adevărul intelectualist nu este deci 
decât adevărul pragmatist in posse. Că în nenumărate împrejurări oamenii substituie 
adevărul in posse sau verific abilitatea verificării sau adevărului în act, e aici un fapt căruia 
nimeni nu-i acordă mai multă importanţă decât pragmatistul. Dar el nu consideră pentru 
aceasta adevărul in posse — adevărul care n-a fost destul de viu pentru a fl fost vreodată 
afirmat, pus în chestiune sau contrazis — ca lucrul metafiziceşte anterior, în raport cu care 
adevărurile în act ar fi lucruri d pendente şi subsidiare. Astfel,după pragmatism, adevărul 
„este contrarul a ceea ce este instabil, a ceea ce este practic amăgitor, a ceea ce este inutil, 
a ceea ce este înşelător si inconstant, a ceea ce este inveriflcabil si fără fundament, a tot 
ceea ce este inconsecvent si contradictoriu, a ceea ce este artificial si excentric, a tot ceea 
ce este fără realitate, în sensul că nu are nici o valoare practică 44 . Pragmatismul înţelege 

să ţină contactul neîntrerupt cu experienţa şi realitatea, cu ceea ce este intuitiv şi concret, 
în aceasta vede James originalitatea pragmatismului. „Toată originalitatea pragmatismului, 
tot ceea ce are el esenţial, este întrebuinţarea pe care o dă modului concret de a privi 
lucrurile. El începe cu concretul, se întoarce Ia el şi sfârşeşte la el.“ 

Dar James, a cărui concepţie epistemologică am expus-o mai sus, deşi vede, ca toţi 
pragmatiştii, criteriul veracităţii în utilitatea şi consecinţele practice ale ideii, relativizând 
valabilitatea adevărurilor, nu merge totuşi până acolo încât să reducă tot epistemologicul 
la nişte simple chestiuni de fapt. El admite idei cu o valabilitate mai presus de timp şi 
independente de loc şi oameni, idei absolute şi incondiţionale, pe care le numeşte definiţii 
sau principii. Astfel: „1 + 1 = 2“ sau „2 4-1= 3“ sunt principii incondiţionale, absolute; de 
asemenea ideile: „Albul diferă de cenuşiu mai puţin decât diferă de negru 44 sau: „Dacă intră 
cauza în joc, efectul începe să se producă 44 . în aceste judecăţi este vorba de obiecte mentale: 
„relaţiile obiectelor de acest gen se percep imediat ca evidente şi nu reclamă nici o 
verificare prin simţuri 44 . Atare judecăţi, odată adevărate, sunt adevărate totdeauna; ele 
exprimă adevăruri „eterne 44 , adevăruri care nu-şi mai pot pierde veracitatea nicicând, ci 
sunt adevărate întru veşnicie. „La orice lucru concret, întâlnit nu importă unde, şi care este 
o «unitate», sau care este «alb» sau care este «cenuşiu» sau care este un «efect», principiul 
se va aplica etern. 44 De aceea James şi numeşte aceste judecăţi principii sau definiţii. Este 
însă de prisos să adăugăm că, făcând acest lucru, James cade în contradicţie cu concepţia 
pragmatistă despfe adevăr, pe care el o reprezintă şi o apără cu atâta vigoare. 

Cum „scrierile lui William James nu cuprind nici un text care să poată fi considerat 
ca expresia autentică, concentrată şi aproape completă a pragmatismului 4 * 1 , nu putem 
încheia această expunere a pragmatismului fără să mai luăm cunoştinţă măcar de încă o 
concepţie pragmatistă, aceea a lui F. C. S. Schiller, un alt reprezentant de seamă, împreună 
cu John Dewey, al mişcării pragmatiste. James îi pomeneşte deseori în lucrările sale, şi 
anume îi pomeneşte pentru a se arăta totdeauna solidar cu ei. Şi totuşi, cum este foarte de 
aşteptat la gânditorii de marcă ce se mişcă pe acelaşi plan şi în aceeaşi direcţie, există între 
James şi Schiller, la expunerea teoriei căruia trecem acum, deosebiri destul de pronunţate. 
Schiller scoate mai pregnant în relief structura omenească a cunoştinţei şi relativitatea ei. 
El face din om pivotul şi izvorul oricărei cunoştinţe, înţelegând să îmbine ideea umanistă 
cu cea pragmatistă şi să tragă din această îmbinare ultimele consecinţe posibile. El face din 
Protagoras, cu propoziţia lui: Omul este măsura tuturor lucrurilor, precursorul genial al 
umanismului, în Platon el vede pe întemeietorul intelectualismului european, incapabil să 
înţelegă „funcţia noţiunii 44 şi „natura adevărului 44 , viciind prin concepţia lui întreaga 
filosofie, iar „în întoarcerea la concepţia pur omenească a conştiinţei, apărată de Protagoras, 
garanţia cea mai sigură a progresului filosofic 44 . Concepând „Ideea 44 ca existând 
„independentă 44 într-o lume supraempirică, într-un empireu „supraceresc 44 , Platon o 
situează dincolo de orice ţintă realizabilă a oricărui efort şi a oricărei aspiraţii omeneşti, 
făcând imposibil şi ininteligibil orice raport şi orice conexiune, intrinseci, între om şi lumea 
ideilor. După teoria aceasta idealistă, „e imposibil să se explice nici cum omul poate să se 
ridice la contemplarea adevărului etern, nici pentru ce Ideea descinde şi se denaturează în 


1 Gerges Sorel, De I'utilită du prBgmatisme, Paris, 1921, p. 4. 

gândirile umane. Dar ceea ce este ininteligibil mai presus de orice, e natura raporturilor 
dintre Idealul-Arhetip şi «copiile» lui umane‘\ Dificultăţile pe care le cuprinde concepţia 
lui Platon sunt invincibile. Să admitem în adevăr că ideile umane sunt copii ale ideilor 
cleme, absolute, imuabile şi că, ca orice copii, sunt imperfecte. Cum ne-am putea explica 
in această ipoteză diferitele categorii şi diferitele grade de imperfecţiune pe care le prezintă 
ideile noastre omeneşti? Cum ne-am putea explica apoi pentru ce ideile-copii apar într-o 
epocă dată şi într-un anumit moment? Iar dacă Ideile ideale sunt astfel concepute încât nu 
pot fi realizate niciodată aici pe pământ, ele nu pot fi de nici o utilitate pentru „a opera 
distincţia între ideea şi idealul unui om oarecare şi ideea şi idealul unui alt om; întreaga 
noţiune de Idee Eternă este astfel lipsită de aplicaţie 4 *. 

Concepţia lui Platon cuprinde două grave erori. Prima, că face abstracţie de latura 

omenească a cunoştinţei. A doua, că nu cuprinde într-însa nimic care să asigure creşterea 

adevărului si a cunoştinţei. Este adevărat că în raţionamentele noastre noi facem de obicei 

• # • • 

abstracţie de particularităţile personale, de însuşirile strict individuale, ale acelora care 
raţionează; dar de aici nu urmează deloc că avem vreun drept să facem abstracţie de toţi 
oamenii, să susţinem că omul nu are nici o legătură cu adevărul şi nu îndeplineşte nici un 
rol la constituirea acestuia. Dacă vorbim de „independenţa 44 adevărului faţă de cutare şi 
cutare om, nu trebuie să înţelegem prin aceasta o independenţă absolută, o existenţă a 
adevărului fără absolut, nici o raportare la om şi la scopurile lui. Aceasta pe de o parte. Iar 
pe de altă parte nu trebuie să uităm că „una din caracteristicile principale ale adevărului 
uman este progresivitatea lui 44 . Adevărul uman nu este aşa cum concepe Platon adevărul 
ideal,adică „inerant. Fix şi imuabil în perfecţiunea lui 44 , ci el se naşte, creşte, se dezvoltă, 
traversând faze cunoscute pe urmă ca „erori 44 . Dar dezvoltarea adevărului şi a cunoştinţei 
nu sunt conceptibile decât dacă se ţine seama de raportul acestora faţă de om şi dacă 
noţiunile sunt considerate aşa cum sunt ele, adică nu rigide, inflexibil^ imuabile, ci 
devenibile, transformabile, „perceptibile şi adaptabile la noi condiţii 44 . Dacă obţiunile sunt 
imuabile, creşterea cunoştinţei devine imposibilă. Iar dacă este exact că cunoştinţa creste 

• • i 

şi se dezvoltă, atunci noţiunile nu pot fi imuabile. Este însă un fapt, peste care nu se poate 
trece şi de care trebuie prin urmare să ţinem seama, că cunoştinţa noastră creşte, că ceea ce 
era socotit drept adevăr ieri e considerat ca eroare astăzi, că pentru a ajunge la adevărurile 
de astăzi spiritul omenesc a întrebuinţat serii întregi de cunoştinţe, care de pe treapta de 
acum privite se înfăţişează ca erori. De aceea se impune ca noţiunea să fie concepută în 
rolul pe care-1 îndeplineşte cu adevărat, adică drept un instrument de cunoştinţă omenească, 
servind anumite scopuri omeneşti. Adică să concepem noţiunea ca fiind în strânsă legătură 
cu viaţa omenească, fiindcă numai aşa o vom concepe just. Gu alte cuvinte, „noi trebuie să 
abandonăm tentativa de a dezumaniza cunoştinţa, de a-i atribui o «independenţă» în raport 
cu scopurile omeneşti, un «caracter absolut», care o separă de viaţă, o «eternitate» care o 
pune în afară de timp. Iar dacă, ţinând prea mult la termenii de «independenţă», «caracter 
absolut», «eternitate», vrem totuşi să-i păstrăm, o putem face, dându-le însă un alt înţeles, 
un înţeles pragmatist. în urma acestei revizuiri, «independenţă» trebuie luat nu în sensul 
unei negări de raporturi cu viaţa umană, ci în acela al unei descrieri a aprecierii selective 
care distinge, în experienţa umană, datele mai preţioase de acelea care prezintă o valoare 
inferioară. «Caracter absolut» trebuie să denumească idealul adaptării complete la orice scop 

omenesc, în timp ce «eternitate» a adevărului trebuie să denumească posibilitatea de a-1 

aplica în nu importă care moment 44 . Pentru a dobândi o cunoştinţă adecvată despre 

cunoştinţă şi despre adevăr, se impune să ne întoarcem în timp nu la Platon, ci la 

Protagoras, să punem problema aşa cum a pus-o acesta din urmă şi s-o rezolvăm în sensul 

în care a căutat el s-o rezolve. Se impune adică „să luăm drept punct de plecare judecăţile 

individuale ale oamenilor individuali şi să studiem dezvoltarea lor, chipul cum ele se nasc 

din acţiunea forţelor psihice complexe, se asociază în sisteme, suferă verificarea, se reclamă 

de o valoare «obiectivă» şi justifică această pretenţie, dau naştere idealului final de 

independenţă şi de caracter absolut pe care noi suntem aşa de înclinaţi să le interpretăm 

fals, în sensul unei suprimări a proceselor din care s-au născut 44 . Acuzaţia de subiectivism, 

îndreptată împotriva unei teorii care concepe astfel cunoaşterea şi adevărul, nu este 

îndreptăţită. Căci nu urmează deloc că, dacă se începe cu individul, trebuie să se ajungă în 

mod necesar tot la el. Nu numai din punctul de vedere al cunoaşterii, ci şi din altele, este o 

distanţă considerabilă între începutul unei cariere şi sfârşitul ei. Individul îşi dă încetul cu 

încetul seama că din toate judecăţile pe care le face numai o parte mică se dovedeşte a fi 

fundată. De asemenea, el îşi dă seama că fiecare individ are interese vitale ca aserţiunile 

lui să nu fie numai simple pretenţii, ci să fie justificate. „Adevărul este unul dintre rarele 

obiecte de dorinţă omenească asupra cărora nimeni nu doreşte să posede drepturi exclusive, 

căci dacă n-ar fi recunoscut, el n-ar fi eficace si nu ar reuşi să fie «adevărat». E deci uşor 

7 • • • 

de văzut că fiinţe trăind în societate sunt obligate să acumuleze iute vaste provizii din ceea 
ce ele iau drept adevăruri «obiective» şi că aceste adevăruri trebuie, în sfârşit, să implice 
şi să faciliteze adaptări salutare la acţiune. 44 Astfel, vechea maximă grecească: Cunoaştere 
pe tine însuţi şi propoziţia lui Protagoras: Omul este măsura tuturor lucrurilor, departe de 
a sta în antagonism între ele cu datele vieţii, stau din contră în cele mai strânse legături şi 
„oferă în orice caz omului un îndreptar mai bun şi o inspiraţie mai sănătoasă decât o procură 
fantoma unui Ideal inaccesibil, existând etern, imuabil şi absolut pentru sine însuşi 44 . 
Noţiunea de om poate fi luată, cum foarte probabil a luat-o şi Protagoras, şi în înţelesul de 
om exprimând specia umană şi în înţelesul de om exprimând pe cutare ori cutare individ, 
pe scurt în înţelesul de om şi oameni. „Umanismul său, spune Schiller,era destul de larg 
pentru a îmbrăţişa în acelaşi timp omul şi oamenii , şi el a putut înţelege pe primul din aceşti 
termeni pentru că înţelesese pe cel de-al doilea. 44 La fel de cuprinzător înţelege şi Schiller 
umanismul: termenul om nu exclude după dânsul termenul oameni , şi nici termenul oameni 
nu exclude termenul om. Aceşti doi termeni pot sta şi stau foarte bine împreună, 
întregindu-se unul pe altul şi ducând la rezultate interesante. Problema importantă ce se 
pune nu este în ce sens trebuie să luăm subiectul aforismului, ci din contra, dacă-1 luăm în 
ambele sensuri, „cum se face tranziţia de la adevărul subiectiv pentru individ la adevărul 
obiectiv pentru toată lumea 44 . Chestiunea dacă putem trece de la unul la altul nu se pune, 
căci „este evident că noi trebuie să putem trece de la unul la altul 44 . 

Gândirea reală şi efectivă este condiţionată de la un capăt la altul de procese 
psihologice. în număr de patru sunt acele procese psihologice fundamentale care fac 
posibilă gândirea: interesul , intenţia , emoţia şi satisfacţia. A spune că orice gândire este 
călăuzită de un interes psihologic, e tot una cu a exprima un truism. Iar a căuta să refuzăm 
psihologiei dreptul de a se ocupa cu acest interes cognitiv, pe motiv că el ar fi un interes 

„specific logic sui generic , e o raţiune care nu poate sta în picioare. Căci chiar dacă logica 
ar fi să se ocupe cu „natura specifică a acestui interes'*, ca interes el cade totuşi în domeniul 
psihologiei, care „descrie natura genetică a intereselor' 4 . Iar un logician umanist nu poate 
în nici un caz admite că interesul cognitiv ocupă un loc cu totul aparte, „ca şi cum n-ar avea 
nici un interes cu viaţa şi ca şi cum ar fi disociat de personalitate 44 . Un atare logician nu 
poate decât să „repudieze opinia după care o gândire care depinde de interes ar putea fi 
independentă de psihologie 44 . Gândirea este apoi „esenţial intenţională 44 , şi cu cât ea este 
mai conştient intenţională, cu atât este mai eficace. Logica nu poate sesiza „natura 
veritabilă a gândirii 44 , dacă nu considerăm mod concret sensul judecăţii, dacă nu ţine seamă 
de faptul „că sensul depinde de întrebuinţare şi întrebuinţarea de intenţia aceluia care vrea 
să facă această întrebuinţare 44 . „Intenţia este încă un fapt psihic şi ca atare trebuie să fie 
cercetată de psihologie. Orice ignorare a ei ca fapt psihic se răzbunăîn cele din urmă. Dacă 
atribuim regulilor logice un soi de valoare intrinsecă, un soi de existenţă dezincamată, 
independentă de aplicarea lor la cazurile gândirii efective, le reducem la fantome pe cât de 
futile pe atât de ininteligibile. 44 Interesul şi intenţia sunt lucruri esenţiale penmi actul 
judecăţii şi procesul cunoaşterii. „O fiinţă neposedând nici un interes ar fi incapabilă să dea 
atenţie la ceea ce se petrece în jurul ei, să aleagă cutare lucru în locul altuia, să aprecieze 
cutare obiect mai curând decât cutare altul şi un obiect dat n-ar putea să-i zguduie apatia 
mai curând decât un alt obiect oarecare. 44 Spiritul omenesc este guvernat de interese variate, 
ce se „raportează toate, direct sau indirect, la funcţiile şi scopurile vieţii 44 . Organizarea 
spiritului omenesc este biologică şi teleologică, adică selectivă. Numai în anumite cazuri 
anormale şi morbide, ca de pildă în idioţie, nebunie sau vis, el e privat de organizarea 
selectivă. în starea ei normală viaţa mintală este „esenţial intenţională 44 , adică „nu este 
inteligibilă în afară de raporturile sale cu scopuri actuale sau posibile; cu toate că ea nu 
vizează nici un scop definit şi clar privit 44 . „Emoţia întovărăşeşte gândirea^efectivă după 
cum umbra întovărăşeşte lumina. 44 Tonalităţi afective întâlnim şi la actele de gândire care, 
la prima vedere, ar părea să nu aibă nici o legătură cu afectele, cum este calculul matematic. 
„Noi putem observa adesea că ura sau iubirea comunică oamenilor o adâncime de vederi 
pe care ochii indiferenţei reci nu sunt niciodată capabili s-o atingă. 44 Este exact că uneori, 
şi la anumite persoane,emoţia,prin unele forme ale ei, poate prejudicia actului cunoaşterii. 
Aceste cazuri trebuie de aceea cunoscute îndeaproape şi dovedite fiecare în parte. Căci 
chiar şi în cazurile când emoţia prejudiciază rezultatelor cunoaşterii, cel mai bun mijloc 
„de a contracara înclinaţia emoţională constă în a-i admite evidenţa 44 . „Credinţa 44 nu mai 
trebuie considerată ca un adversar şi un substitut al raţiunii, căci ea este în realitate un factor 
constitutiv al acesteia. „Raţiunea n-are deci dreptul să conteste sistematic validitatea 
credinţei, pentru că fără credinţă raţiunea ea însăşi n-ar fi posibilă. 44 Orice cunoştinţă are 
un caracter pasional şi emotiv, volitiv şi selectiv; orice cunoştinţă cuprinde în constituţia 
ei elemente esenţiale non-raţionale. Adevărurile matematice însele nu sunt decât în apa¬ 
renţă lipsite de caractere emotive. în realitate ele prezintă aceeaşi structură ca toate celelalte 
adevăruri. Ele nu mai trebuie deci considerate ca o grupă tipică de judecăţi pur raţionale şi 
ca un ideal către care să tindă celelalte adevăruri. Adevărurile matematice sunt şi ele 
adevăruri omeneşti, purtând în ele pecetea naturii omeneşti. în sfârşit,orice proces cognitiv 
care realizează intenţia, care ajunge la rezultatul dorit, procură un sentiment de satisfacţie. 

Un astfel de sentiment avem şi înainte ca gândirea să-şi realizeze scopul, atunci când 
procesele ei decurg fără piedică, netulburate, şi se apropie liniştit de scopul lor. Dacă facem 
abstracţie de sentimentele de satisfacţie, noţiunile de „necesitate logică' 4 ,de „adâncime 
logică 44 , de „tărie logică 44 îşi pierd orice sens. Nu există şi nu poate exista gândire fără 
interes, fără intenţie, fără emoţie şi fără satisfacţie. Suprimând aceste condiţii, suprimăm 
gândirea însăşi, iar împreună cu ea „probabil 44 şi logica, fiindcă sunt condiţii constitutive 
atât pentru una, cât şi pentru alta. „Intenţia, interesul, dorinţa, emoţia, satisfacţia, sunt mai 
esenţiale gândirii decât vaporii, unei maşini cu abur. 44 

Noţiunile logice fundamentale, ca „necesitate 44 , „certitudine 44 , „evidenţă 44 , „adevăr 44 , 
au la bază fapte psihice şi exprimă procese psihice. Nici una din aceste noţiuni nu poate fi 
gândită,fără să fie însoţită de sentimente psihice specifice. „Ceea ce se numeşte sensul lor 
«strict logic» este cuprins în sensul lor psihologic, şi de câte ori această conexiune este 
ruptă, orice sens dispare. 44 Adevărul nu poate subzista fără sentimentul certitudinii. Dacă 
vom încerca să suprimăm la o judecată adevărată sentimentul certitudinii veracităţii ei, vom 
observa numaidecât că acea judecată îşi pierde orice sens, că avem în ea cuvinte lipsite de 
orice înţeles. Certitudinea „logică 44 nu există în afară şi independent de orice fundament 
psihologic, ci ea se „naşte din extinderea intenţiei virtuale dincolo de intenţia actuală 
inerentă gândirii 44 . Se întâmplă ca uneori o pretenţie la adevăr să ni se prezinte ca justificată 
şi ca noi să fim psihologiceşte satisfăcuţi; dar alteori se întâmplă ca unele intenţii să nu se 
confirme aşa de uşor, ci să aibă nevoie de o confirmare mai temeinică şi, de asemenea, ca 
alte spirite să fie mai greu de satisfăcut decât suntem noi înşine. De aici nevoia psihologică 
a unui ideal logic care să fie atât de complet, încât să fie capabil să smulgă nu numai 
asentimentul nostru, ci şi pe acela al tuturor celorlalte inteligenţe. Dar chiar în cazul când 
idealul unei astfel de dovezi logice complete ar fi întru totul atins, psihologicul n-ar 
dispărea deloc, ci ar continua să existe, şi anume în certitudinea pe care ne-ar procura-o 
judecăţile, precum şi în „aptitudinea noastră de a proiecta idealul 44 acesta logic. 

Umanismul se întoarce, precum vedem, la gândirea relativă, afectivă, la gândirea 
aşa cum are ea loc în experienţă. El se întoarce la omul întreg şi real, la omul total în came 
şi oase, urmărind să reformeze logica în sensul de a o face să se ocupe nu cu o gândire 
abstractă, şi tocmai din această cauză fictivă, ci cu gândirea reală omenească. într-un 
cuvânt, el vrea s âreumanizeze logica şi teoria cunoştinţei,emancipându-le şi eliberându-le 
de prejudecăţile intelectualiste. Prejudecăţi intelectualiste care au dus la eterizarea şi 
depersonalizarea adevărului, iar acestea la „dezumanizarea completă a cunoştinţei 44 . La 
eterizarea adevărului, prin aceea că intelectualismul face abstracţie de întrebuinţarea 
efectivă a aserţiunilor şi de verificarea lor, iar aceasta din pricină că admite că adevărul este 
independent de aplicarea lui. Făcând abstracţie de aplicarea unei aserţiuni şi văzând în 
„adevărul 44 ei „o chestiune de acord interior şi de coerenţă intrinsecă 44 , intelectualismul 
ajunge la o concepţie pur formală a adevărului, făcând astfel să dispară orice deosebire între 
pretenţia la adevăr şi adevărul însuşi şi totodată făcând incomprehensibilă distincţia dintre 
adevăr şi eroare. Adevărul şi eroarea nu sunt atribute inerente formei judecăţii, ci ele se 
bazează pe succesul sau eşecul aplicării acesteia. Eroarea provine din eşecul gândirii, iar 
adevărul din succesul ei în urmărirea obiectului propus. Concepţia umanistă despre adevăr 
se sprijină pe contrastul pe care acesta îl prezintă faţă de eroare. A face deci abstracţie de 

eroare, înseamnă tot una cu a face abstracţie de adevăr. „O logică care face abstracţie de 
eroare renunţă în acelaşi timp să ne dea o expunere inteligibilă a adevărului. Ea încetează 
cu totul de a fi o teorie a cunoştinţei reale, şi «adevărul» formal, aparenţa semnificării pe 
care o păstrează verbal, nu mai prezintă nici un raport cu cunoştinţa umană." Dar 
prejudecăţile intelectualiste au dus şi la depersonalizarea adevărului, prin aceea că logica 
intelectualistă refuză să ţină seamă de intenţia subiectului care face judecata. Intenţia nu 
este însă, în judecată, un lucru secundar şi care ar putea fi suprimat, fără să se aducă vreun 
prejudiciu oarecare judecăţii, ci intenţia este pentru logică de o importanţă vitală , căci ea 
inspiră judecata şi o menţine, stabilind legătura între subiectul judecăţii şi predicatele ei. 
Intenţia este apoi „un fapt concret de natură intens personală şi care se ramifică indefinit 
în psihologia umană". A f ace deci abstracţie de intenţie, înseamnă „a dezintegra judecata", 
„a-i distruge coerenţa intrinsecă, precum şi trimiterea ei la adevărul real şi a ajunge la 
suprimarea totală a sensului .Dar eterizarea şi depersonalizarea adevărului are ca rezultat 
dezumanizarea lui, ruperea adică a oricărei legături dintre om şi adevăr, distrugerea rolului 
pe care-1 are omul în crearea adevărului. Personalitatea omenească nu poate fi înlăturată, 
dacă vrem să înţelegem just şi adecvat adevărul; ea nu poate fi dezrădăcinată, fără a nu 
denatura din temelii natura adevărului. 

Pentru a pătrunde structura adevărului, trebuie să observăm nu adevărul gata făcut , 
cum face intelectualismul absolutist, ci adevărul pe calede formaţie , adevărul în geneza şi 
devenirea lui. A spune că orice aserţiune, pozitivă sau negativă, cuprinde în sine ca ceva 
esenţial pretenţia la adevăr, e un „lucru formal şi trivial". Important pentru noi nu este 
adevărul acestor pretenţii formale, ci neliniştitor şi vital de important este să ştim cum 
verificăm noi pretenţiile de adevăr ale aserţiunilor şi ce le face cu adevărat adevărate. Căci 
nu trebuie să uităm că multe din anticipaţiile noastre se dovedesc nejustificate, că multe 
din pretenţiile noastre se dovedesc mai curând sau mai târziu de ne&usţinut. în aceste 

condiţii devine cum nu se poate mai legitimă întrebarea: cum poate fi distins un adevăr 

/ 

acceptat de o simplă pretenţie şi cum o pretenţie la adevăr poate fi justificată ? O întrebare 
ce priveşte gândirea efectivă şi al cărei răspuns va arunca lumini puternice asupra 
adevărului concret. Logica formală a intelectualismului, „care face abstracţie de aplicarea 
concretă a funcţiilor noastre logice la cazurile actuale ale cunoştinţei", nu ne poate fi aici 
absolut de nici un folos. Singură logica pragmatistă ne pune în posibilitate de a face această 
distincţie. în întrebuinţare, în verificare, în explicare, logica pragmatistă posedă criteriul 
sigur de a distinge o aserţiune cu pretenţie justificată la adevăr de una cu pretenţie 
ne justificată. „Un adevăr care nu vrea (sau nu poate) să se supună verificării, nu este în nici 
un chip un adevăr." înainte de această verificare se poate cel mult spune că avem a face cu 
un adevăr virtual, „al cărui sens este nul sau ininteligibil sau cel mult ipotetic şi depinzând 
de o condiţie neîmplinită". înainte de verificare suntem cu totul în afară de domeniul 
adevărurilor reale şi concrete, suntem în domeniul „adevărurilor abstracte", al 
„adevărurilor" fără întrebuinţare, al unor „adevăruri" care nu sunt la drept vorbind 
adevăruri. Orice adevăr, pentru a deveni real, trebuie să fie dovedit şi „pentru a fi dovedit 
trebuie să fie aplicat. Numai când această condiţie este îndeplinită, când adică adevărul a 
fost supus întrebuinţării , se poate spune ceea ce el semnifică real şi ce condiţii trebuie să 
satisfacă pentru a fi adevărat în mod real" .Utilitatea sau inutilitatea, pe care le stabilim prin 

aceea că aplicăm aserţiunea la una din problemele cunoştinţei actuale, ne pun în situaţia de 
a distinge aserţiunea adevărată de cea falsă, adevărul adevărat de cel eronat. Probei aplicării 
se supun toate adevărurile fără deosebire. Chiar adevărurile aritmetice îşi derivă veracitatea 
lor din aplicare, din aplicarea lor la experienţă. „Propoziţia abstractă, ca de pildă «doi şi cu 
doi fac patru», este totdeauna incompletă. Noi avem nevoie să ştim la ce «doi» şi la ce 
«patru» se aplică. Ea nu este adevărată despre lei şi miei, nici despre picături de apă, nici 
despre plăceri şi suferinţe. Câmpul aplicării adevărurilor abstracte este deci cu totul 
limitat.“ Ele au însă nevoie totdeauna de aplicare, pentru a-şi dovedi veracitatea lor 
concretă. 

Adevărul real şi concret, adevărul pe care-1 „descoperă** omul datorită însuşirilor 
lui omeneşti, adevăr care, din această cauză, poate şi trebuie numit adevăr omenesc, nu 
prezintă nici una din însuşirile pe care intelectualiştii le atribuie adevărului. Adevărul 
omenesc „este fugace, nu rigid, temporal şi temporar, nu etern şi permanent; arbitrar, nu 
necesar; ales, nu inevitabil; el este produsul pasiunilor şi a ieşit (dupăexemplul Afroditei) 
din marea clocotindă a dorinţelor, în loc de a fl «străin pasiunilor» sau «pur» intelectual; 
el este incomplet şi nu perfect; failibil şi nu inerant: el este cu totul absorbit de tendinţa de 
a realiza ceea ce nu este încă sfârşit; el este intenţional şi tinde către scopuri, în loc de a se 
complace într-o lume de scopuri împlinite**. Adevărul pe care-1 posedăm noi oamenii poartă 
în sine caracterele condiţiilor omeneşti ce-1 determină. „Adevărul omenesc este discursiv, 
pentru că el nu poate îmbrăţişa realitatea întreagă; el este failibil, penlru că nu cunoaşte 
niciodată Totul şi are constant nevoie să fie corijat de o cunoaştere mai întinsă. într-un 
cuvânt, el este esenţialmente parţial. Adevărul absolut, din contră, merge şi depinde de o 
cunoaştere a Totului. Absolutitatea lui se bazează pe universalitatea lui.“ Adevărul absolut 
nu stă principial în posibilităţile omeneşti de realizare; el este din punct de vedere omenesc 
cu totul fantomatic. Adevărul omenesc, adică acela de care suntem capabili noi oamenii, 
„prin faptul însuşi că este parţial şi se bazează pe date parţiale, că se naşte din părţi alităţile 
atenţiei selective şi că tinde către scopuri parţiale pe care le realizează confruntând 

diferitele părţi ale Universului..., nu poate niciodată aspira la absolutitatea care aparţine 
numai Totului**. Pragmatimul merge însă mai departe, tăgăduind adevărului absolut nu 
numai existenţa, dar şi orice valoare psihologică, orice utilitate teoretică sau practică. 
„Chiar dacă ar exista [adevărul absolut], el n-ar servi la nimic, spune Schiller, pentru că noi 
nu l-am putea ajunge. Chiar dacă l-am putea ajunge, noi n-am putea şti dacă suntem ajunşi 
la el. Chiar dacă ar putea îndepărta îndoiala, acest lucru n-ar fl pentru ochii noşlri orbi.** 
Adevărul absolut nu ocupă vreun loc, după Schiller (spre deosebire de James, cum am 
văzut),în concepţia pragmatistă nici măcar ca ideal pierdut în infinit, către care să tindă şi 
cu care să se încânte sforţările noastre de cunoaştere: el este expulzat cu totul şi fără nici 
un menajament. Socotit în genere ca inexistent, el este socotit ca irelevant şi inoperant, 
chiar când e privit ca idee. El nu îndeplineşte, după pragmatism,nici un rol, de nici un fel. 
El nu este numai inutil, ci şi prejudicios, prin faptul că împiedică în mersul său adevărul 
real şi efectiv, abătând cunoaşterea omenească de la scopurile ei parţiale şi finite, dar 
realizabile şi producătoare de satisfacţii. 

O privire istorică aruncată asupra cunoştinţei omeneşti ne încredinţează îndată de 
„instabilitatea opiniilor, de mobilitatea credinţelor, de vicisitudinile ştiinţei, într-un cuvânt 

de inperinanenţa aceea ce este, sau epresupus că este, «adevărul» 44 . Cunoştinţa omenească 
în continua ei devenire nu justifică cu nimic „suficienţa vanitoasă a constructorilor de 
sisteme platonizante 44 , căci „fluxul universal al realităţii atrage după sine lumea ideilor 
într-un chip mai rapid şi mai vizibil decât lumea lucrurilor 44 . Cunoştinţa omenească, privită 
istoric, se prezintă ca o cascadă ce rostogoleşte necontenit idei, socotite un timp adevărate. 
„Care sunt ideile, întreabă Schiller, a căror durată să poată fi comparată cu aceea a Alpilor 
sau cu aceea a Piramidelor? Orice adevăr omenesc, aşa cum este el actual sau cum a fost 
în decursul istoriei, apare ca failibil şi tranzitoriu. 44 Un adevăr nu este adevăr odată şi pentru 
totdeauna, ci orice adevăr este devenirea unei idei, transformarea ei într-o idee adevărată, 
pentru ca mai curând sau mai târziu să-şi piardă acest atribut şi să-l dobândească pe cel al 
falsităţii. Stă în natura însăşi a adevărului „de a fi supus erorii 44 , de a se transforma în eroare, 
după cum stă în natura noastră de a nu băga de seamă acest lucru. Nici un adevăr omenesc 
„nu-şi poate justifica pretenţia la absolutitate: adevărurile veacurilor trecute sunt 
recunoscute în zilele noastre ca fiind erori; cele de astăzi sunt la rândul lor pe cale de a trece 
drept erori 44 . Adevărurile socotite de noi astăzi ca atare nu prezintă garanţii de veridicitate 
mai profundă şi de mai lungă durată decât ideile care erau considerate ca adevărate de către 
strămoşii noştri şi care pentru noi sunt erori în toată puterea cuvântului. „Nimic nu ne 
autorizează să credem că acest proces universal s-ar opri în acest punct precis şi că urmaşii 
noştri ar găsi noţiuni care să le permită de a păstra adevărurile noastre actuale şi că ar refuza 
să scape de ele, când acestea îşi vor fi trăit traiul. 44 

Dar dacă adevărurile în genere nu au o existenţă independentă de om, dacă ele nu 
sunt „descoperite 44 , ci „create 44 , dacă ele sunt în funcţie de gândirea reală care le verifică 
real, se pune în acest caz în mod legitim întrebarea: ce se face cu ideea adevărată care, odată 
gândită, este apoi uitată? Cum trebuie considerată o astfel de idee,.când nimeni nu o mai 
gândeşte? Mai trebuie ea considerată ca existentă sau nu? Sau punem întrebarea concretă 
pe care A. E. Taylor o adresează umanismului: „Teoria mişcării pămânăilui a devenit 
adevărată când a fost enunţată de pitagoricieni, falsă iarăşi, când oamenii au uitat 
astronomia pitagoriciană, şi adevărată pentru a doua oară, după publicarea cărţii lui 
Copemic? 44 întrebarea pusă de Taylor este, după Schiller, ambiguă. „Concepeţi «adevărul», 
întreabă Schiller, ca o apreciere a «adevărului» nou de către noi sau ca o reapreciere a celui 
vechi? Căci «descoperire» implică şi una şi alta şi amândouă sunt produse ale activităţii 
omeneşti. 44 Totul stă deci în chipul cum concepem adevărul. Dacă luăm lucrurile aşa cum 
sunt ele, şi anume că atât sistemul lui Pitagora,cât şi acela al lui Ptolemeu, precum şi acela 
al lui Copemic nu sunt altceva decât încercări progresive de a ajunge la o concepţie 
adecvată despre mişcările cereşti, atunci lucrurile devin clare şi evidente: fiecare din aceste 
încercări „a fost apreciată ca «adevărată», cât timp părea adecvată şi reapreciată ca «falsă» 
de îndată ce se găsea ameliorată 44 , oricât de uşoară ar fi ameliorarea survenită. Taylor 
concepe problema ştiinţifică a mişcării pământului prea vag, fiindcă pune teoria lui 
Pitagora alături de aceea a lui Copemic. „Fără îndoială, spune Schiller, şi una şi alta pot fi 
calificate ca teorii ale mişcării pământului, dar valoarea lor ştiinţifică este foarte diferită, 
şi sistemul lui Ptolemeu ocupă un loc intermediar nu numai în ce priveşte epoca apariţiei, 
ci şi din punct de vedere al valorii lui. 44 Exemplul dat de Taylor este prin urmare prost ales. 
Dacă lucrurile stau cu existenţa adevărului aşa cum le expune pragmatismul, de ce atunci 

afirmaţia că existenţa adevărului depinde de „descoperirea 11 acestuia de către noi parej 
paradoxală? Explicaţia stă în faptul „că în anumite cazuri această descoperire are drept 
urmare o transvaluare a valorilor noastre anterioare, care sunt atunci reapreciate ca «false», 
în timp ce noul «adevăr» este antidatat ca fiind totdeauna adevărat 44 . Acest lucru n-ar fi fost 
însă posibil, dacă n-ar fi existat , % tentativa omenească de a verifica pretenţia 44 . Deosebirea 
adevărului de eroare se face totdeauna pe baza „aprecierii omeneşti a adevărului 44 , şi de 
aceea nu există nici un drept şi nici o justificare de a susţine că adevărul există în mod real 
independent de cunoştinţa omenească. „A gândi că, deoarece adevărul poate fi socotit 
«independent» după manipularea omenească, el este de asemenea perse, fără a considera 
procedeul căruia el îşi datorează existenţa «independentă», înseamnă a săvârşi o simplă 
eroare de abstracţie 44 ; înseamnă a uita că dacă nu era procedeul nu era nici adevărul cu 
„independenţa 44 lui, a uita că adevărul „independent 44 este în funcţie de procedeul care îl 
„descoperă 44 . Iar a ne baza pe această „simplă eroare de abstracţie 44 , pentru „a conchide... 
că logica trebuie să facă abstracţie cu totul de latura omenească a cunoştinţei, echivalează 
cu a pretinde că, deoarece copiii cresc «independent» de părinţii lor, trebuie să ţi-i închipui 
ca fiind esenţial independenţi şi că au fost aşa dintotdeauna 44 . 

Adevărul nu este, după concepţia umanistă a lui Schiller, ceva nenăscut şi 
nedevenibil,ceva permanent şi imuabil, asupra căruia sufletul omenesc n-ar exercita nici 
o influenţă, ci el este „făcut 44 , făcut „cu ajutorul operaţiilor omeneşti, după datele experien¬ 
ţei omeneşti 44 . Cunoştinţa omenească nu stă pe loc, ci creste mereu în extensie si în 

veridicitate, materialul vechi de cunoştinţe încorporându-şi şi asimilându-şi necontenit 
material nou. Adevăruri noi sunt asimilate de cele vechi, preexistente, pe care le transformă. 
Dar şi cele noi sunt transformate la rândul lor de cele care sunt dobândite după ele, aşa încât 
cunoştinţa este într-o schimbare reală. Nici o cunoştinţă nu rămâne în decursul timpului 
aceeaşi, orice adevăr se schimbă. „Dacăprivim înainte, construcţia adevărului apare vădit 
ca un proces continuu, progresiv şi cumulativ. Satisfacerea unui scop cognitiv conduce 
într-adevăr la formularea altuia; un adevăr nou, odată stabilit, devine în mod natural punctul 
de plecare pentru noi cercetări 44 , fără ca să putem prevedea unde s-ar sfârşi acest proces. 
„Dacăprivim în urmâ 44 , lucrurile sunt ceva mai complicate şi ceva mai puţin clare. „în 
primul rând, noi ne aflăm în prezenţa încurcăturilor care se nasc din acest fapt că suntem 
în mod natural împinşi să reapreciem «adevăruri» infirmate, calificându-le ca «erori», şi 
să antidatăm adevărurile noi ca şi când ele ar fi fost totdeauna adevărate 44 . A întreba despre 
aceste „adevăruri 44 ce erau ele înainte de a fi fost descoperite, înseamnă după Schiller 
acelaşi lucru pe care îl face copilul când întreabă pe maică-sa ce s-a fâcut cu ieri. „Dacă 
«adevărat» înseamnă (astfel cum susţinem noi) «apreciat de noi», este evident că adevărul 
nou nu devine adevărat decât odată «descoperit»; dacă «adevărat» înseamnă «valabil dacă 
e descoperit», el era fără îndoială ipotetic «adevărat»; dacă, în sfârşit, se pune chestiunea 
de a şti dacă o situaţie trecută ar fi putut fi înlocuită de una mai bunăi n cazul în care ea ar 
fi implicat recunoaşterea acestui adevăr, răspunsul va fi: «Probabil da; însă din păcate n-a 
fost înlocuită». Dar în nici unul din aceste cazuri noi nu ne aflăm în prezenţa unei situaţii 
care să fie inteligibilă, dacă e considerată independent de construcţia omenească a 
adevărului. 44 

Teoria umanistă nu este o teorie retrospectivă a adevărului, ci una prospectivă. Ea 
iui priveşte îndărăt, ci înainte. „Semnificaţia ei depinde nu de explicarea trecutului, ci de 
iiiludinea ei prezentă cu privire la viitor. Din punct de vedere practic, trecutul este mort şi 
cu totul sfârşit; el s-a cristalizat în «fapte» ce sunt acceptate, cu sau fără entuziasm; ceea 
cc ne interesează în mod real să ştim este chipul cum trebuie să lucrăm în vederea 
viitorului .“ Pragmatismul se aseamănă în această privinţă cu viaţa însăşi, ale cărei interese, 
nevoi şi tendinţe le exprimă: el priveşte în viitor. 

Dar una din afirmaţiile fundamentale ale umanismului este după Schiller şi aceasta: 
..adevărurile sunt valori, valori de o importanţă capitală şi de o eficacitate reală, pentru că 
ele sunt motivele reale care fac, desfac şi modifică realitatea, pentru că toată activitatea 
noastră practică tinde la realizarea lor“. Adevărurile sunt valori, pentru că ele depind de 
intenţii si intenţia este constitutivă pentru stiintă. De intenţie nu depind însă numai 

adevărurile şi erorile, ci şi binele şi răul, ceea ce dovedeşte că între adevăr şi eroare pe de 
o parte şi bine şi rău pe de altă parte sunt foarte strânse legături. Mai mult chiar: adevăr şi 
eroare nu sunt decât „forme intelectuale 44 ale binelui şi răului. Căci adevăr „e ceea ce este 

util la edificarea unei stiinte 44 , iar „eroare este ceea ce-i inutil sau dăunător stiintei 44 . 

Veracitatea sau falsitatea unei idei depinde, după pragmatism, de consecinţele favorabile 
şi utile sau nefavorabile, inutile ori chiar dăunătoare la care duce. Dacă răspunsul pe care-1 
dăm unei întrebări duce la efecte favorabile, aceasta înseamnă că „răspunsul este 
«adevărat» sau «bun» din punctul de vedere al intenţiei noastre şi «util» ca mijloc în raport 
cu scopul pe care-1 urmărim 44 . Şi ceea ce se poate afirma despre o idee se poate afirma cu 
acelaşi temei şi despre ştiinţă: „o «ştiinţă» e «bună», dacă poate servi să pună armonie în 
viaţa noastră; altfel, ea este o pseudoştiinţă sau un simplu joc 44 . Că adevărul este o formă a 

binelui mai rezultă şi „din tendinţa naturală de a subordona toate scopurile sau intenţiile 
scopului ultim sau intenţiei finale, «Binelui», căci «bunurile» (Ies biensjyi prin urmare 
«adevărurile» tuturor ştiinţelor sunt, în teorie cel puţin, unificate şi fundate în raport cu 
Binele suprem 44 . în alt loc, unde se ocupă de separaţia pe care o socoate aparentă, dintre 
„bine şi util 44 , Schiller precizează şi mai bine acest lucru. „Dar la drept vorbind şi din punct 
de vedere ideal, nu există valori care să nu fie bunuri, nu există adevăruri care să nu fie 
valori şi prin urmare nu există o singură valoare care să nu fie utilă în sensul larg al 
cuvântului. 44 Adevărul se vădeşte pragmatismului a fi o valoare, o „valoare logică 44 , adică 
o formă a binelui si ca atare dovedfndu-si eficienta prin utilitatea lui. Schiller îsi însuseste 

pe de-a-ntregul ideea lui Aristotel că „adevărul şi falsul aparţin aceleiaşi categorii ca şi 
binele şi răul 44 , dându-i f ormaurmătoare: „pentru o inteligenţă teoretică, nici practică, nici 
cretoare, «bun» si «rău» devin «adevăr» si «fals» 44 . 

* t t 

După teoria pragmatistă a cunoştinţei este o prejudecată de a crede ca între idee şi 
fapt, între adevăr şi realitate, există o antiteză ireductibilă. Este de asemenea o prejudecată 
metafizică „de a crede că realitatea este completă, rigidă, inameliorabilă şi că schimbările 
reale sunt prin urmare imposibile 44 . între adevăr şi realitate este o strânsă corelaţie şi o 

continuă comunicare. Asa cum adevărul este în devenire, se schimbă si se ameliorează, tot 

astfel „realitatea este plastică, incompletă, pe cale de dezvoltare 44 . Şi aşa cum adevărul este 
o „construcţie 44 , tot astfel realitatea este o „construcţie 44 a „construcţiei adevărului 44 . 
.Justificând pretenţiile noastre la «adevăr» noi «descoperim» în adevăr realităţi. Şi le 

transformăm în mod real prin eforturile noaslre cognitive, dovedind astfel că dorinţele şi 
ideile noastre sunt forţe reale cu ajutorul cărora noi ne formăm lumea noastră 44 . Cunoştinţa 
nu este străină realităţii şi nu are loc fără să nu influenţeze şi să modifice realitatea. 
„Cunoştinţa schimbă totdeauna subiectul care cunoaşte 44 ; şi cum subiectul este real şi face 
parte din realitate, realitatea se găseşte real schimbată. Chiar ceea ce numim o simplă 
„descoperire 44 a realităţii implică o schimbare reală în noi, căci ignoranţa noastră se găseşte 
luminată. Nu numai în acest sens realitatea se află modificată de către cunoştinţă. Dacă 
„descoperirea 44 făcută produce şi în măsura în care produce „o diferenţă reală în conduita 
noastră subsecventă 44 , ea „va impune o modificare reală în cursul evenimentelor cosmice, 
modificare a cărei întindere poate fi considerabilă şi importanţa sa enormă 44 . 

Adevărul „nu este un simplu reflex pasiv al faptelor împlinite, ci el este o elaborare 
omenească, o construcţie 44 . „El este un efort activ în care toată natura se găseşte angajată 
şi în care dorinţele, interesele şi scopurile noastre joacă un rol preponderent. 44 Şi dacă 
adevărul este o elaborare subiectivă, atunci este evident că şi,realitatea 44 este produsul unei 
„elaborări subiective 44 . „Realitatea 44 este realitate pentru noi şi cunoscută de noi. C#ea ce 
judecăm ca fiind „adevărat 44 ,noi considerăm ca real şi acceptăm ca pe un „fapt 44 . Din punct 
de vedere epistemologic, construcţia adevărului şi aceea a realităţii formează „un proces 
fundamental unic 44 , ambele dezvoltându-se în acelaşi timp şi pari passu. Concepând atât 
adevărul cât şi realitatea ca rigide, noi ne punem singuri obstacole în calea cercetării şi ne 
închidem orice perspectivă de progres. „Concepându-le ca rigide, ca fixe şi inalterabile 
dintru început, ne creăm noi înşine un obstacol care ne va împiedica să le descoperim 
plasticitatea... Singurul principiu metodologic susceptibil de a servi intenţiile noastre şi 
dorinţa noastră de cunoaştere progresivă este deci acela care concepe că nu este realitate 
destul de rigidă, nici adevăr destul de valid, pentru a fi constituţional incapabile de a fi 
ameliorate, pretutindeni şi totdeauna când nevoile noastre o cer. Noi putem de facto să nu 
fim în stare de a efectua această ameliorare. Dar nu este o raţiune în aceasta de a interzice 
orice efort şi de a închide speranţei pentm totdeauna poarta. 44 

împotriva criticilor aduse pragmatismului, că acesta duce la subiectivism şi 
scepticism, că într-un cuvânt distruge cunoştinţa, Schiller reacţionează viguros. Dacă 
pragmatismul ia ca punct de plecare în cercetările sale individul, nu urmează de aici în mod 
necesar că el este subiecţi vist, căci a pleca de la individ nu înseamnă câtuşi de puţin a te 
opri la el. Nu trebuie să trecem cu vederea mai întâi că orice carieră omenească are un 
început şi un sfârşit, şi că între aceste două puncte există, din punctul de vedere al 
cunoştinţei, o „distanţă considerabilă 44 şi că în mulţimea de judecăţi pe care le face individul 
este o parte din ele, cât de mică, ce se dovedeşte a fi întemeiată. Nu trebuie să uităm, de 
asemenea, că fiecare individ nu numai că are „pretenţii 44 , dar că totodată ţine ca pretenţiile 
lui să fie justificate. „Adevărul este, spune Schiller, unul din rarele obiecte ale dorinţei 
omeneşti asupra cărora nimeni nu doreşte să aibă drepturi exclusive, căci dacă n-ar fi 
recunoscut, el n-ar fi eficace şi n-ar reuşi să fie adevărat. 44 Este în interesul fiecărui individ 
să aibă nu numai pretenţii la adevăr, ci pretenţii justificate la adevăr, fiindcă numai aşa el 
poate acţiona mai eficace şi mai util. Oamenii sunt fiinţe sociale şi ca atare ei „sunt obligaţi 
să acumuleze vaste provizii de ceea ce ei iau drept adevăruri «obiective» şi aceste 
adevăruri trebuie, pe scurt, să implice şi să faciliteze adaptări salutare la acţiune 44 . Orice 

individ este direct interesat să posede un depozit de adevăruri „obiective 44 , depozit pe care 
să-l mărească necontenit. Şi cum adevărul suferă ameliorări continui, ameliorările sunt mai 
rapide, mai adânci şi mai fecunde, când indivizii lucrează la „descoperirea 44 lui, determinaţi 
şi folosindu-se de diferenţele individuale dintre dânşii. Aşa încât problema importantă ce 
sc pune nu este aceea „de a controla individul şi de a asigura conformismul lui cu valorile 
stabilite, ci aceea de a asigura şi de a favoriza variaţiile individuale şi care pun în mişcare 
ameliorările 44 . Pragmatismul nu implică prin urmare subiectivismul. 

Dar pragmatismul nu implică după Schiller nici scepticismul. Faptul, susţinut şi 
recunoscut de pragmatism, că adevărurile se succed, că sunt prinse în fluxul rapid al 
schimbării, nu constituie un motiv de îngrijorare, mai puţin încă unul de desperare. Situaţia 
ar fi gravă şi susceptibilă să fie taxată drept calamitate numai în cazul când „adevărurile 44 , 
dovedindu-se „false 44 , n-ar putea fi înlocuite cu alte adevăruri „adevărate 44 sau mai 
adevărate. Căci adevărul nu este numai menit să fie înlocuit, ci el este totodată menit să fie 
şi ameliorat. „Adevărul nostru nu este numai pe cale de a deveni fals 44 ; el „suferă o 
verificare, în cursul aceluiaşi proces; el nu suferă corectări decât pentru a fi ameliorat 44 . 
Cine îşi dă seama, în sens pragmatist, de failibilitatea adevărului omenesc, nu va fi înclinat 
spre scepticism, căci el ştie că dacă un adevăr devine fals,el devine fals pentru a fi ameliorat 
si a fi astfel mai adevărat. Cine este convins că adevărurile sunt ameliorabile, are înaintea 
lui deschisă o perspectivă capabilăsă-i ofere mulţumiri dintre cele mai mari. Fiindcă el are 
deschis un câmp de activitate, pentru a se angaja activ la construirea şi „descoperirea 44 
adevărului. „Ceea ce cercetează este nu atât invalidarea adevărurilor vechi cât stabilirea 
adevărurilor noi.“ Observând cum „adevărurile noi se nasc continuu din adevărurile vechi 44 , 
el nu va putea fl stăpânit de îndoială,căci „creşterea adevărului nu poate să fie urmată... de 
o creştere a îndoielii 44 . Pragmatismul nu exprimă un paradox, când afirmă că adevărurile 
de ieri sunt erori astăzi şi că adevărurile de astăzi vor fi erori mâine. Deşi^rori pentru noi, 
adevărurile de ieri au fost la timpul lor „mijloacele cele mai adecvate 44 dedare dispuneau 

oamenii ca să mânuiască experienţa. Ele aveau o valoare; nu erau deloc „erori gratuite 44 ; 
„ele reprezentau baze naturale, chiar indispensabile, ale cercetării «adevărurilor» mai 
bune 44 . Perspectiva ameliorărilor nu trebuie să ne înspăimânte, ci din contră trebuie să ne 
bucure şi să le socotim ca bine venite, fiindcă el nu semnifică altceva decât „o îndeplinire 
mai completă a ceea ce noi dorim 44 .„Considerând adevărul din acest punct de vedere, noi 
nu vom simţi pentru el nici un dispreţ şi nu vom fi tentaţi să ne opunem progresului lui. Nu 
vom considera nici un adevăr ca fiind în mod rigid «absolut», în stare să nu fie susceptibil 
de ameliorare. Nu-1 vom dispreţul, pentru că îl vedem făcând dovadă de o supleţe aşa de 
comodă. Văzându-1 adaptându-se exigenţelor vieţii, îl vom onora şi mai mult. El îşi va fi 
îndeplinit funcţiunea, chiar când va fi pierit în serviciul nostru, cu condiţia de a lăsa 
descendenţi mai capabili, spre a-i duce la capăt opera salutară. 44 

Pentru a încheia această expunere a concepţiei umaniste, nu este de prisos să 
rezumăm în puţine cuvinte ceea ce trebuie să înţelegem prin umanism, după Schiller. 
Umanismul este, după acest gânditor, mai întâi şi în fond „o încercare de a elibera 
psihologia 44 de o seamă de ficţiuni care au dat naştere la „o mulţime de monştri logici 44 , 
monştri ce au exercitat o adevărată „tiranie asupra vieţii omeneşti 44 . Umanismul susţine că 
„omul este măsura experienţei lui şi că el constituie astfel un factor de nezdruncinat în 

lumea supusă experienţei lui“. El caută să exprime şi să întemeieze „ideea că problema 
filosofică priveşte fiinţe omeneşti ce caută să înţeleagă lumea experienţei omeneşti cu 
ajutorul mijloacelor spiritului omenesc 44 . Umanismul „cere ca filosofla să ia cu curaj natura 
integrală a omului drept premisă a concluziilor ei, ca ea să considere satisfacţia completă 
a omului drept scopul către care ea trebuie să tindă, ca filosof ia să nu se desprindă de 
problemele reale ale vieţii, edificând abstracţii iniţiale care sunt false şi care n-ar avea 
dreptul la admiraţia noastră, chiar dacă ar fl adevărate. El insistă deci asupra necesităţii de 
a ţine seama de toată bogăţia exuberantă a spiritelor omeneşti, în loc de a le comprima şi 
de a le reduce la un simplu tip de «spirit», presupus unul şi imuabil; el ţine de asemenea 
seama de bogăţia psihologică a întregului spirit omenesc şi de complexitatea intereselor, 
emoţiilor, voliţiilor, aspiraţiilor sale 44 . El se ridică împotriva depersonalizării adevărului şi 
afirmă „că faptele logice sunt valori pentru om şi produse ale intereselor noastre 44 , „că 
adevărul este omenesc şi că el nu se poate naşte fără efortul omenesc şi fără acţiunea 
omenească; că aceasta din urmă este condiţionată psihologic şi că, prin urinare, toată 
multiplicitatea concretă, a intereselor, dorinţelor, emoţiilor, satisfacţiilor, intenţiilor, 
speranţelor şi temerilor omeneşti este strâns legată de teoria cunoştinţei, care nu trebuie să 
facă abstracţie de ea 44 ; că tl adevărul este absolut şi funciar dependent , adică dependent de 
viaţa omenească şi subordonat nevoilor ei, făcut pentru noi raportându-se la experienţa 
noastră şi dând naştere, într-un chip imanent , în cursul funcţionării sale cognitive, la tot 
ceea ce se cheamă «real», «absolut», «transcendent»; că raţiunea omenească este totdeauna 
glorios omenească, chiar când ea ţine să-şi dezavueze natura, adică să se conceapă rău pe 
ea însăşi 44 . Umanismul este o concepţie mai cuprinzătoare decât pragmatismul, căci, în 
vreme ce pragmatismul nu este decât „o aplicare specială a umanismului la teoria 
cunoştinţei 44 , umanismul este ceva mai mult, are „un caracter mai universal 44 : el este „în 
posesiunea unei metode cu o aplicare universală 44 , toate domeniile căzând sub imperiul ei: 
morala, estetica, metafizica, teologia şi toate interesele omeneşti, fără deosebire, la fel ca 
teoria cunoştinţei. 

Nu putem încheia expunerea acestui capitol fără a nu arăta în puţine cuvinte ce 
cuprinde o altă concepţie, înrudită aproape în aceeaşi măsură atât cu pozitivismul cât şi cu 
pragmatismul, conţinând însă şi elemente proprii şi originale, elemente ce ne determină 
s-o expunem deosebit. E vorba de concepţia ficţionalistă a lui Hans Vaihinger. 
Ficţionalismul acestui gânditor se apropie de pozitivism prin aceea că accentuează puternic, 
ca şi pozitivismul, biologicul conştiinţei şi că, întocmai ca şi acesta, scoate în relief la 
cunoştinţă posibilitatea previziunii fenomenelor. El se apropie, de pe altă parte, de 
pragmatism, prin aceea că vede în idei mijloace puse în slujba acţiunii, că nu face o 
deosebire principială între adevăr şi eroare şi că, după el, rezultatul la care duce o idee 
hotărăşte în ultimă instanţă veracitatea sau falsitatea ei. Iar prin utilitatea pe care o 
subliniază la cunoştinţă în genere, cât şi prin simpatia pe care o arată faptelor, ficţionalismul 
ţine contactul atât cu pozitivismul, cât şi cu pragmatismul. Legăturile mai strânse le are 
însă ficţionalismul, cum vom vedea, cu pragmatismul, din care cauză şi noi îl expunem 
dimpreună cu acesta. 

„Gândirea ştiinţifică este, spune Vaihinger, o funcţiune a sufletului (Psyche)“, 
ţinând însă departe de noţiunea de suflet orice interpretare metafizică şi înţelegând prin ea 

„totalitatea organică a tuturor aşa-ziselor acţiuni şi reacţiuni «sufleteşti» 44 *.Gândirea este 

o funcţie organică a sufletului, o funcţie care prelucrează teleologic materialul procurat de 

simţuri. Ea îşi ajunge scopul adaplandu-se şi acomodându-se împrejurărilor şi obiectelor. 

Scopul urmărit de gândire nu constă într-o oglindire, într-o reproducere întocmai a lumii 

externe, ci în „facerea posibilă a calculării fenomenelor şi a influenţării lor". Gândirea are 

rolul „să ne pună oricând în si tuaţia de a prevedea prin calcul că în cutare şi cutare raporturi, 

condiţii şi împrejurări, vom obţine o cu totul precis determinabilă impresie sensibilă (căci 

spre aceasta tinde în cele din urmă orice stabilire a unei întâmplări obiective, şi ştiinţific o 

atare stabilire nu poate fi deloc altfel determinată) şi a prevedea prin calcul că vom produce 

prin cutare sau cutare impulsii ale voinţei în anumite condiţii un efect cu totul precis 

determinabil, care se lasă însă observat de noi numai în virtutea anumitor impresii 

sensibile" 2 . A atribui gândirii menirea de a produce o icoană fidelă sau mai mult ori mai 

puţin fidelă a realităţii înseamnă a-i atribui o sarcină imposibilă. Gândirea nu are rolul de 

a oglindi realitatea, ci pe acela de a se orienta cât mai comod, cât mai uşor, cât mai elegant 

şi cât mai economicos în sânul realităţii. Gândirea este un simplu instrument de orientare 

în lumea reală. Noţiuni valabile Judecăţi universale, raţionamente constrângătoare nu sunt 

altceva decât mijloace de care se serveşte gândirea ca să-şi atingă scopul. Criteriul de 

măsurare a eficacităţii gândirii nu-1 constituie „compararea teoretică a produselor logice 

cu lucrurile subiective", ci încercarea practică, faptul „dacă e posibil să calculăm cu ajutorul 

acelor produse logice întâmplările ce au loc fără mijlocirea noastră şi de a executa potrivit 

cu scopul impulsiile noastre voluntare după directivele plăsmuirilor logice"*. Acordul 

reprezentărilor cu lucrurile nu este o garanţie a veracităţii lor; „numai încercarea practică 

este garanţia ultimă" a veracităţii reprezentărilor. Gândirea, funcţiunea logică, nu este decât 

un mijloc pus în serviciul activităţii practice. Căci scopul principal al gândirii nu este unul 

de cunoaştere, ci unul practic, de conservare a organismului. Cunoâşţerea este un scop 

_ * 

secundar: jr Ea este oarecum numai un produs rezidual al funcţiunii logice “. E prin urmare 

o mare eroare de a considera cunoşterea ca fiind independentă de nevoile Organismului, de 

a ridica teoria deasupra practicii, căci teoria există din cauza practicii şi pentru practică. 

Dar pentru a-şi atinge scopul, de a ne orienta, gândirea dispune de două categorii 
de mijloace: de reguli (Kunstregeln) şi trucuri (Kunstgriffe). Prin cele dintâi se înţelege 
„suma tuturor acelor operaţii tehnice în virtutea cărora o activitate ştie să-şi atingă scopul, 
chiar când e mai mult sau mai puţin complicat, totuşi direct şi care urmează nemijlocit din 
natura acelei activităţi şi a împrejurărilor ce o excită, care mai ales nu stau în nici o 
contradicţie cu forma generală a activităţii respective". Aşa sunt, de pildă, operaţiile 
inducţiei. Prin cele din urmă se înţeleg „atare operaţii care, purtând în sine un caracter 
aproape misterios, contrazic într-un fel mai mult sau mai puţin paradoxal procedeul 
obişnuit, metode care, făcând privitorului neiniţiat în mecanism, nu aşa de complet 
exercitat, impresia magicului, ştiu să ocolească indirect dificultăţile pe care materialul 

1 Hans Vaihinger, Die Philosophie des Als Ob. System der thmoretischen , pnktischen und religitisen 
Fiktionen der Menschheit auf Grund eines idealistischen PosiUvismus, Berlin, 1911, p. 1. 

2 Ibid., p. 7. 

3 lbid., p. 5. 

activităţii respective le aruncă în drum 4 * 1 2 3 4 . Aceste trucuri ale gândirii, Vaihinger le mai 
numeşte şi ficţiuni, produse ale gândirii logice, produse ale activităţii fictive a gândirii 
logice, căci Vaihinger distinge în interiorul funcţiunii logice o activitate fictivă 
fundamentală şi originară, manifestare a forţelor psihice primare. Sufletul este, după el, 
inventiv; el este inventiv nu dintr-un capriciu subiectiv, ci „constrâns de nevoie, stimulat 
de lumea externă 44 . Aşezat într-o lume de senzaţii contradictorii, expus primejdiilor lumii 
externe, organismul se vede silit să născocească o mulţime de mijloace de apărare, o 
mulţime de expediente pentni a se conserva.,,La nevoie şi la durere se aprinde dezvoltarea 
spirituală, în faţa contradicţiei şi a opoziţiei se deşteaptă conştiinţa şi omul datoreşte 
desfăşurarea lui spirituală mai mult duşmanilor săi decât prietenilor . 442 

Ce sunt aceste produse ale activităţii fictive a gândirii logice, ce sunt ficţiunile, 
privite mai îndeaproape? Deşi întrebuinţate de gândirea omenească încă de la începuturile 
ei ştiinţifice, totuşi structura logică şi funcţiunea epistemologică a ficţiunilor au fost pururea 
ignorate. în special dreptul şi mai apoi matematica au folosit din belşug ficţiunile, fără ca 
totuşi caracterul lor fictiv să fie sezisat, înţeles şi recunoscut ca atare. înainte însă de a 
expune determinarea logică a ficţiunii, să vedem mai întâi prin câteva exemple, ce sunt 
ficţiunile. Din punct de vedere lingvistic, fictivitatea unei idei este scoasă în relief de 
particulele ca şi când , Als ob % Wie wenn, comme si, que si, as if, quasi, sicut, 109 d [tioci], 
tind £€. în drept se obişnuieşte foarte deseori ca un caz,ce nu s-a întâmplat, să fie privit 
ca şi când s-ar fi întâmplat sau „un caz este pus într-un raport analogic, într-un mod care 
contrazice realitatea 44 . Ficţiunile în domeniul dreptului sunt un lucru curent, deşi aici nu s-a 
ajuns încă să se facă distincţia necesară între fictio juris şi praesumtio juris. , Praesumtio 
este o presupunere (Vermutung), fictio este invenţia intenţionată, conştientă . 44 Praesumtio 
juris este ipoteza juridică, fictio juris este ficţiunea juridică, şi între ambele este o profundă 
deosebire. în drept, fiul adoptiv este privit ca şi când ar fi un fiu real. Acuzatul, când nu 
apare în faţa instanţei, e socotit ca şi când ar fi recunoscut acuzarea. De ce se procedează 
astfel? „Fiindcă legile nu pot cuprinde în formulele lor toate cazurile particulare 44 şi atunci 
cazurile particulare care se abat de la linia normală sunt privite ca şi când ar face parte din 
cazurile normale. „Sau, din vreun anumit interes practic, un caz particular este subsumat 
unei noţiuni generale, căreia, la drept vorbind, nu-i aparţine . 443 în matematică, linia frântă 
este considerată ca şi când ar fi o elipsă ale cărei ambele focare ar avea distanţa 0. Ca fapt 
în sine, lucrurile acestea însă sunt imposibile: „o linie frântă nu este niciodată dreaptă; un 
fiu adoptiv nu este niciodată fiu real 44 . Totuşi gândirea operează cu asemenea idei şi 
operează cu succes cu ele. „Complexul de particule «ca şi când» serveşte ca să identifice 
un ce prezent cu consecinţele ce rezultă dintr-un caz ireal sau imposibil . 444 

Ficţiunile sunt abateri de la realitate şi ca atare ele sunt greşeli intenţionate, greşeli 
pe care gândirea le face cu bună ştiinţă şi bună credinţă. Dar aceste abateri intenţionate de 
la realitate n-ar avea nici o valoare, n-ar exercita nici un rol pozitiv, ci, din contră, ar fi 

1 Ibid., p. 17. 

2 /Mf.,p.l9. 

3 Ibid.,p.42. 

4 Ibid., p.591. 

dăunătoare, dacă abaterea n-ar fi reparată, dacă greşeala n-ar fi corijată. Procedeul cu 
ajutorul căruia greşeala este reparată poate fi numit metoda greşelilor contrarii, fiindcă 
greşeala intenţionat săvârşită este reparată „numai printr-o greşeală echivalentă de natură 
opusă 14 . Astfel, când se spune: „cercul este o elipsă 41 , se săvârşeşte prin aceasta, fără discuţie 
o greşeală evidentă. Adăugându-se însă „ale cărei focare au distanţa = 0“, greşeala este 
reparată şi judecata dobândeşte sens, prin aceea că se introduce o nouă greşeală, de natură 
opusă celei dintâi şi echivalentă cu aceasta. „Căci distanţa = 0 este un nonses logic. O 
distanţă = 0 nu este o distanţă; zioncazul este deci pur şi simplu privit ca un caz în sens 
negativ. Aici avem deci două greşeli: prima este afirmaţia că cercul este o elipsă; aceasta 
este reparată printr-o a doua greşeală, a afirmării unei distanţe = 0, ceea ce logic însă privit 
exact este aceeaşi contradicţie ca afirmaţia că cercul este o elipsă. 4 * 1 Argumentarea are loc 
cu ajutorul unui raţionament ce are ca termen mediu noţiunea: „distanţa = O 14 . Iată 
raţionamentul: „Orice figură, care,între altele, are două focare de o anumită distanţă, este 
o elipsă. Dar cercul are două focare cu distanţa = 0, — deci el este o elipsă. Se vede cum 
termenul mediu fictiv nu apare în rezultat: rezultatul însuşi era scopul, despre care era 
vorba: de a dobândi o generalizare a noţiunii elipsă sau de a subsuma cercul unei noţiuni 
cu totul opuse 44 . 

Toate noţiunile fundamentale matematice sunt de aceeaşi structură. Ce înseamnă 
spaţiu gol, timp gol, puncte fără întindere, linii fără lăţime, suprafeţe fără adâncime? Ce 
înseamnă numere negative, numere fracţionare, iraţionale şi imaginare? Toate aceste 
noţiuni şi o mulţime altele sunt noţiuni contradictorii, sunt ficţiuni. „Numerele negative 
sunt o contradicţie în sine, după cum recunosc toţi matematicienii: e o extindere a scăderii 
peste măsura posibilităţii de aplicare logică a ei; numerele fracţionare sunt produsul 

X 

aceleiaşi metode la împărţire şi numerele iraţionale la extragerea\rădăcinii; cea mai 
monstruoasă plăsmuire numerică sunt însă numerele imaginare... 442 Splaţiul pur, absolut, 
noţiune fundamentală în matematică, este de asemenea o ficţiune. Spaţiul matematic, 
întindere pură cu trei dimensiuni, este o noţiune contradictorie. El nu este un dat empiric, 
nu este un fapt. Reprezentarea spaţială nu are pretenţia de a exprima valoarea logică a unei 
experienţe. „Spaţiul matematic este un ceva, care este un nimic, un nimic, care este un ceva. 
Contradicţiile care se află în noţiunea de spaţiu gol, matematic, sunt prea cunoscute. Un 
spaţiu gol ar fi un unul-lângă-altul şi uii unul-în-afară-de-altul (ein Neben-und 
Aussereinander), în care nimic nu este unul lângă altul sau unul în afară de altul. Dacă 
spaţiul este raportul coexistenţei de lucruri reale, atunci el nu poate să fie nimic fără acestea, 
el dispare cu acestea însele. 4 * 3 Spaţiul pur matematic este deci o noţiune eminamente 
contradictorie, el nu este nici ipoteză, nici, cum pretind matematicienii, postulat, el este o 
ficţiune. Noţiunea de infinit, ce se prezintă prin simbolul <», este iarăşi o noţiune cu totul 
contradictorie. Toate noţiunile fundamentale matematice sunt contradictorii; „matematica 
se sprijină pe o bază cu totul imaginativă 44 ; se sprijină pe contradicţii, pe ficţiuni. 

1 Ibid., pp. 199—200. 

2 lbid., p. 81. 

^ Ibid., pp. 272—273. 

Toate formele categoriale sunt forme fictive, ficţionale. Să luăm un exemplu: corpul 
alb si dulce din fata mea, botezat cu numele de zahăr. Gândirea nu se mulţumeşte numai 

• • 7 i i 

cu ceea ce ni-e dat pe calea simţurilor, numai cu proprietăţile sensibile ce pot fi percepute, 
ci adaugă ceva de la ea, transpunând acest ceva dincolo dc senzaţiile percepute. Dar pentru 
această proiectare a unui lucru dincolo de limitele perceptibilului nu există o îndreptăţire 
nici în realitate, nici în senzaţiile însele. Căci senzaţiile, aceste pretinse însuşiri ale lucrului, 
nu sunt de fapt decât procese în suflet, nu realităţi externe. Cunoştinţa nu se mulţumeşte cu 
ceea ce-i este dat, cu senzaţiile, ci gândeşte la ele în plus un lucru cărora ar aparţine 
senzaţiile, iar făcând aceasta săvârşeşte „o eroare colosală 41 . Dintr-un simplu proces 
subiectiv, gândirea ipostaziază senzaţiile la gradul unor însuşiri existente; după ce le 
ipostaziază, ea le consideră ca proprietăţi ce ar aparţine unui „lucru 44 , „lucru 44 ce „constă 
sau în complexul însuşi de senzaţii sau chiar este gândit în plus faţă de perceput 44 . „O eroare 
enormă Căci „unde este «dulcele», ce este atribuit zahărului? El constă doar numai în 
actul senzaţiei; şi unde este «zahărul», care să fie «alb», «dulce», «tare» şi «fin», a cărui 
«natură» să constea în aceasta? Gândirea pune complexe de senzaţii de două ori; întâi ca 
lucru, şi apoi ca însuşiri. Dată îi este ei numai o serie de senzaţii, din care face două valori 
noţionale cu totul deosebite: întâi un lucru şi apoi proprietăţile lui 44 *. Creând un lucru care 
are proprietăţi, gândirea falsifică senzaţiile imediate şi se depărtează de realitate, 
„încurcându-se tot mai mult în propriile ei forme 44 . Căci „ace/ lucru este o ficţiune; acea 
proprietate este ca atare o ficţiune; întregul raport este o ficţiune". Eroarea este şi mai mult 
mărită şi agravată prin aceea că gândirea izolează termenii raportului, izolează lucrul de 
proprietatea lui, gândeşte proprietatea lucrului ca izolată şi izolabilă, făcându-se astfel 
vinovată de „o serie de acţiuni arbitrare şi greşeli' 1 . Izolate însă, momentele acestea 
constituie o contradicţie, o tensiune psihică. Ce înseamnă lucru /ărât proprietate, proprietate 
fără lucru? Momentele izolate se cer reunite, ele împing la legătură. Legătura se face în 
judecata: „Zahărul este dulce 44 , judecată în care tensiunea este suprimată, contradicţia este 
neutralizată. După ce funcţiunea logică a dedublat senzaţia în lucru şi proprietatea lui, după 
ce a separat proprietatea de lucru, ea intervine acum din nou, ca să repare eroarea primă şi 
face lucrul acesta cu ajutorul judecăţii: „Zahărul este dulce 44 , reunind astfel momentele pe 
care arbitrar le crease şi le separase. Imaginând un lucru, căruia îi aparţin o serie de însuşiri, 
gândirea creează o ficţiune de „o enormă valoare practic# 1 ; noţiunea fictivă de lucru „e 
oarecum ca un cui, de care sunt atârnate senzaţiile ca proprietăţi 44 ; fără această noţiune „nu 
i-ar fi fost posibil gândirii să pună ordine în harababura de senzaţii 44 , să facă progrese, să 
se poată orienta. Ficţiunea de lucru este un minunat mijloc practic de conservare a 
conştiinţei şi a organismului. 

Ca noţiune de lucru, la fel sunt toate noţiunile fundamentale, toate categoriile: cauză 
şi efect, întreg şi parte, general şi particular etc. Toate categoriile sunt ficţiuni, adică 
plăsmuiri contradictorii şi subiective, dar de o mare valoare practică. Teoretic, ele sunt fără 
nici o valoare,dar, practic, sunt indispensabile: ele sunt simple mijloace penlru realizarea 
scopurilor practice; ele s-au născut din nevoi practice şi exercită un rol practic. Omenirea 
a săvârşit o mare eroare când a transformat mijlocul în scop şi i-a atribuit o valoare 

1 Ibid., p. 303. 


180 



ştiinţifică. Noţiuni, categorii, judecăţi, raţionamente sunt mijloace arbitrare şi subiective 
de prelucrare a realităţii, sunt ficţiuni, „adică erori, dar erori productive" 1 . 

Viaţa noastră practică, raporturile noastre cu semenii sunt de asemenea guvernate 
de ficţiuni. Când, de pildă, încheiem o scrisoare cu cuvintele: „servitorul Dvs.“, aceste 
cuvinte nu vor să însemne că noi suntem în adevăr servitorul persoanei căreia ne adresăm, 
ci numai că trebuie să ne considere ca şi când am fi servitorul ei. Când jurăm: „Pe 
Dumnezeu Atotputernicul", acest jurământ este expresia ficţiunii: „eu jur, ca şi când ar auzi 
un Dumnezeu". Viaţa practică nu se poate dispensa de ficţiuni; ficţiunile o fac posibilă şi 
o călăuzesc. 

Alături de ficţiuni există apoi semificţiunile. Ficţiunile se caracterizează, cum am 
văzut, prin aceea că contrazic realitatea şi că sunt contradictorii şi în ele însele. 
Semificţiunile sunt, cum le arată şi numele, mai puţin decât ficţiunile: ele se abat de la 
realitate, contrazic realitatea, dar nu sunt si în ele însele contradictorii. Ca semifictii trebuie 

privite de pildă clasificările artificiale. Fiindcă materialul empiric opune adeseori căilor 
directe ale funcţiunii logice „piedici imense şi pentru moment de neînvins", aceasta se vede 
silită să recurgă la căi indirecte, substituind provizoriu claselor reale necunoscute, clase 
fictive, pe care le consideră ca şi când ar fi reale şi întemeindu-se în această procedare pe 
o însuşire mai proeminentă din grupa de însuşiri pe care o prezintă materialul de clasificat, 
însuşire pe care o relevă fără să determine raportul ei cu celelalte însuşiri ale materialului. 
Clasificările artificiale „nu au numai scopul practic de a face posibilă o înregistrare şi o 
înrubricare a lucrurilor şi totodată de a fi o specie de mijloace mnemotehnice, ci ele au şi 
o valoare teoretică , întrucât prestează servicii euristice şi pregătesc şi uşurează descoperirea 

sistemului natural". între ficţiuni şi semificţiuni nu sunt însă hotare de netrecut, ci există 

/ 

tranziţii. „Gândirea începe mai întâi cu abateri mai uşoare de la reâjitate (semificţiuni), 
pentru ca, în cele din urmă, devenită tot mai temerară, să opereze cu ^prezentări care nu 
contrazic numai datul, ci sunt contradictorii şi în ele însele ." 2 

Ficţiunea nu este ipoteză şi se deosebeşte nu numai gradual, ci şi calitativ de aceasta 
din urmă. E drept că, exterior, ele se aseamănă şi că adesea e greu să distingi în fapt o 
ficţiune de o ipoteză, dar acest lucru nu impietează cu nimic asupra deosebirilor principiale 
dintre ele. Ipoteza se raportează totdeauna la ceva real, pe care vrea să-l statueze. Orice idee 
ipotetică pretinde sau speră să aibă o acoperire perceptivă, adică să primească o confirmare 
din partea experienţei reale. Ipoteza că omul se trage din mamifere inferioare se referă la 
ipoteza strămoşilor imediaţi şi mediaţi ai omului şi vrea să ne facă să credem că, dacă am 
fi trăit în tot cursul acestei evoluţii — „o ficţiune practic imposibilă, dar logic necesară" — 
am fi perceput toate inelele descendenţei omului, şi, totodată, ne face să sperăm că odată 
şi odată vom putea descoperi toate aceste inele intermediare. Vizând realitatea, ipoteza ţine 
să fie verificată , „adică vrea să fie dovedită ca adevărată , ca reală, ca expresia reală a unui 
real" 3 . Ficţiunea,din contră, nu urmăreşte să „afirme ceva real", ci cu totul altceva: 


1 /6/d., p 306. 

2 Ibid., p. 24. 

3 /6/d.,p. 144. 




calcularea şi conceperea realităţii. Când Goethe, bunăoară, a formulat ideea unui animal 
originar, „în analogie cu care să fie tratate şi explicate toate animalele, ca ale cărei modificări 
să fie privite toate speciile de animale cunoscute 14 , el n-a formulat o ipoteză, ci o ficţiune, o 
idee cu ajutorul căreia să concepem porţiunea respectivă de realitate. Ficţiunea este „o 
simplă plăsmuire ajutătoare 41 , o „simplăcale indirectă", o „simplă schelă 44 , care, după ce şi-a 
făcut serviciile, trebuie să fie respinsă („gândirea îşi aruncă bucuroasă cârjele 44 după ce şi-a 
făcut treburile; „totuşi ficţiunile principale din cele autentice nu pot fi date niciodată afară 
din gândire, căci fără dânsele gândirea discursivă nu e deloc posibilă 4 ); ficţiunea este un 
produs artificial. Dimpotrivă, ipoteza este un produs natural. Negreşit, şi ipoteza are un 
caracter provizoriu şi trebuie să fie suprimată, dar din alte motive şi în alt sens decât 
ficţiunea. Ipoteticul unei idei este suprimat prin aceea că ideea se dovedeşte capabilă să 
înfrunte proba verificării şi să fie confirmată de faptele experienţei. Ideea ipotetică urmăreşte 
ea singură acest lucru. în fond ipoteza se menţine, pe când ficţiunea cade. Ipoteza „creează 
cunoştinţă obiectică\ ficţiunea „este numai un mijloc metodologic, format 4 . Ipoteza este 
scop, pe când ficţiunea este simplu mijloc. „La ficţiune, valoarea principală stă nu pe 
noţiunea însăşi, pe reprezentare, ci pe ceea ce face posibil rezultatul: la ipoteză este ea însăşi 
lucrul principal ca o constatare a unei existenţe obiective sau întâmplări, deci a unei 
invariabilităţi cosmice. Ipotezaeste deci un rezultat al gândirii, ficţiunea este un mijloc şi o 
metodă a ei. Ipoteza vrea să înlăture contradicţiile faptic observate, ficţiunea creează 
contradicţii logice. Prin urmare tendinţa şi de aceea, natural, şi metoda aplicării la ambele 
sunt cu totul altele. Ipoteza vrea să descopere , ficţiunea să inventeze. De aceea cea dintâi se 
numeşte şi dâcouverte; din contră, calculul diferenţial este numit în general (de pildă 
d’ Alembert) o «invenţie». Astfel, se descoperă legi ale naturii , dar se inventează maşini: 
întrucât ficţiunile sunt instrumente ştiinţifice ale gândirii, fără care o dezvoltare mai înaltă 
a gândirii este imposibilă, ele sunt inventate . 441 Şi în timp ce ipoteza tinde să fie verificată, 
ficţiunea tinde să fie justificată. Momentului verificării la ipoteză îi corespunde la ficţiune 
momentul justificării. , ,Dacă cea dintâi trebuie să fie confirmată de experienţă, cea de a doua 
trebuie să fie justificată de serviciile pe care ea le prestează în cele din urmă ştiinţei 
experienţei. Când se emite o reprezentare fictivă, îndreptăţirea şi scuza pentru aceasta trebuie 
să fie deduse din faptul că această plăsmuire fictivă prestează servicii gândirii discursive şi 
se vădeşte ca un mijloc util al acesteia. Această justificare este totdeauna deci treaba unei 
demonstraţii speciale, ca verificarea. Ficţiunile care nu se justifică , care adică nu se 
îndreptăţesc ca utile şi necesare, trebuie tot aşa eliminate ca şi ipotezele cărora le lipseşte 
verificarea .“ Ficţiunea se deosebeşte de ipoteză şi în ceea ce priveşte structura ei 
metodologică. Căci în vreme ce ideii fictive îi este suficientă posibilitatea de gândire, îi este 
de ajuns să fie gândibilă (denkmoglich), ipoteza mai pretinde şi altceva: să fie faptic posibilă, 
să fie în concordanţă cu experienţa. Dacă un singur caz din acelea la care se referă ipoteza 
nu este conform ei, ipoteza este atunci distrusă, pe când ficţiunea nu se sinchiseşte de 
contradicţia pe care i-o opune experienţa şi nici chiar de cerinţele pe căre le ridică logica. 
„Principiul regulilor metodologice ale ipotezei este probabilitatea, acela al regulilor 

1 Ibid., pp. 149-150. 

ficţionale este utilizarea (Zweckmăssigkeit) noţiunilor ." 1 Pe când ipotezele se referă la 
posibilităţi reale (reale Moglichkeiten), ficţiunile se referă la posibilităţi de gândire 
(gedankliche Moglichkeiten). Ficţiunile nu sunt nici puncte iniţiale, nici puncte finale: ele 
sunt numai puncte tranzitorii (Durchgangspunkte) ale gândirii, şi anume numai ale gândirii, 
nu şi ale existenţei. Ficţiunile sunt numai trepte intermediare, care fac legătura între 
punctele de plecare ale gândirii, senzaţiile , şi scopurile ei finale, acţiunile practice. 

Ficţiunea nu este ded, cum au crezut atâta vreme aţâţi gânditori, totuna cu ipoteza; 
ficţiunea se deosebeşte esenţial de ipoteză. Care sunt pe scurt caracterele intrinsed ale 
ficţiunii? Ceea ce caracterizează în primul rând ficţiunea, este contradicţia pe care o 
prezintă ea faţă de realitate, şi ceva mai mult, contradicţia faţă de gândire. Ficţiunea nu 
contrazice numai realitatea, d şi gândirea însăşi, legile logice ale gândirii. Ficţiunea este 
o creaţie de gândire arbitrară şi silnică, ce violentează atât experienţa externă cât şi gândirea 
logică. Dar, deşi contradictorie în sine, arbitrară şi silnică, ficţiunea nu este totuşi inutilă şi 
de prisos. Din contră, ficţiunea este utilă, necesară şi de-a dreptul indispensabilă. Şi în 
aceasta stă al doilea caracter fundamental al ei. Când se spune însă că ficţiunea este o creaţie 
arbitrară, nu se înglobează prin aceasta în domeniul ficţiunilor plăsmuirile cele mai 
absurde, mai abstruse şi mai neadevărale ale imaginaţiei? Nu. Căci însuşirea ficţiunii de a 
fi utilă şi indispensabilă în investigarea unei regiuni de realitate şi de gândire ne stă oricând 
la îndemână pentru a distinge ficţiunea, care este un produs al gândirii, de creaţiile pur 
subiective, arbitrare şi fără semnificare teoretică, care sunt fructul imaginaţiei. Astfel, 
Pegas, acea fiinţă mitologică, nu este o ficţiune, ci este, denumită cu un termen creat de 
Vaihinger anume spre a deosebi plăsmuirile subiective şi arbitrare ale imaginaţiei de cele 
necesare şi indispensabile ale gândirii, figment. Utilitatea ficţiunilor constituie justificarea 
lor şi această utilitate le distinge şi de figmente. „Ficţiunile care nu se pot justifica, care 
adică nu-şi dobândesc îndreptăţirea prin utilitatea lor, trebuie casate ^reprezentări de joc 
fără nid o valoare (wertlose Spielvorstellungen)**, ficţiunile fără utilităţi nu sunt ficţiuni. 

i 1 

Ficţiunea este, alături de inducţie şi deducţie şi la fel de îndreptăţită ca acestea, un 
al treilea procedeu ştiinţific. Ea este deosebită de inducţie, fiindcă de ea nu se servesc numai 
ştiinţele inductive şi fiindcă întreaga ei întocmire contrazice în totul structura inducţiei. Că 
nu există identitate sau asemănare de natură între inducţie şi ficţiune, rezultă şi din faptul 
că „inducţia culminează în cele din urmă în ipoteza dobândită inductiv, iar nu în ficţiune “. 
, Jnducţia arată drumurile directe pe care te apropii de scop, ficţiunea pe cele indirecte, 
ocolurile. Inducţia este o metodologie a ştiinţelor descriptive ale naturii; ficţiunea este o 
metodă a ştiinţelor matematice exacte, precum şi a disciplinelor moral-politice, în vreme 
ce ea aproape nu poate fi aplicată în domeniul ştiinţelor descriptive şi istorice." Căci la 
ştiinţele acestea din urmă nu este deloc vorba, ca la cele matematice şi moral-politice, de 
o „concepere teoretică" (theoretisches Begreifen), ci de „ stabilirea raporturilor cauzale , 
care... pot fi atinse numai prin observare fidelă şi descriere obiectivă" 1 . Cu deducţia de 
asemenea ficţiunea nu are mai strânse legături decât cu inducţia. Ea este înrudită cu axioma, 

1 Ibid., p. 152. 

2 lbid.,p. 126. 

fără însă ca această înrudire să facă să dispară deosebirile profunde dintre ele. Atât axioma 
cât şi ipoteza „vor să fie expresia unei realităţi, ceea ce ficţiunea nu este şi nici nu vrea să 
fie 4 * 1 . Şi aceasta din cauză că „ficţiunea adevărată, autentică, strict ştiinţific stabilită, este 
însoţită continuu de conştiinţa că noţiunea fictivă, supoziţia fictivă nu au nici o valabilitate 
reală 44 . Vaihinger subliniază faptul că adeseori în cursul istoriei gânditorii au emis ficţiuni 
în credinţa că aceste idei emise sunt ipoteze. Ceea ce negreşit era o eroare. „Dareronată în 
această împrejurare nu este stabilirea supoziţiei, ci credinţa de a stabili cu supoziţia 
[aceastal o ipoteză. Viceversa, aceste ficţiuni trec apoi tot aşa de adeseori drept erori." 

La conştiinţa care însoţeşte ficţiunile ştiinţifice întâlnim două lucruri: sau avem 
conştiinţa caracterului provizoriu al noţiunilor fictive, conştiinţa că ele sunt menite 
înlocuirii sau corectării, cum e cazul mai ales cu semificţiunile; sau avem conştiinţa că 
noţiunile fictive nu îndeplinesc alt rol decât pe acela de a mijloci comerţul logic , cum este 
cazul mai ales cu ficţiunile în adevăratul înţeles al cuvântului. Conştiinţa provizoratului lor 
însoţeşte deci semificţiunile. Numai că provizoratul acesta este deosebit: la semificţiuni 
avem un provizorat istoric , la ficţiuni avem unul logic. ,Jene [semificţiunile] fallen im 
Laufe derZeit weg, diese [ficţiunile] fallen im Laufe der Rechnung aus.“ 

„Dacă prin termenul greşeală desemnăm o abatere de la realitate,cu termenul eroare 
o noţiune contradictorie , atunci putem să numim semificţiunile greşeli conştiente, iar 
ficţiunile veritabile «erori» sau «contradicţii conştiente».Cele dintâi servesc mai mult 
scopurilor practice, cele din urmă mai mult celor teoretice, cele dintâi mai mult 
«calculării»,cele din urmă «conceperii», cele dintâi se reduc la motive metodologice, cele 
din urmă la motive epistemologice; cele dintâi sunt mai mult metode indirecte, cele din 
urmă sunt mai mult noţiuni incorecte; cele dintâi sunt mai mult ingenioase,cele din urmă 
mai mult artificioase. Cele dintâi pun un gândiţi n locul datului, cele din urmă pătrund datul 
cu negândibil. Cele dintâi presupun irealul, cele din urmă imposibilul. Cele dintâi,întrucât 
se abat de la realitate, evită dificultăţile, cele din urmă, din contră, creează dificultăţi şi 
procedează deci şi mult mai liber cu datul decât cele dintâi. Cele dintâi falsifică realitatea 
dată, pentru a găsi adevărata realitate, cele din urmă o fac inconceptibilă, pentru a o face 
conceptibilă. Cele dintâi sunt numai ocoluri, dar se mişcă pe acelaşi teren, cele din urmă 
părăsesc cu totul fundamentul realităţii şi se mişcă în aer. Cele dintâi se comportă faţă cu 
datul contrar , cele din urmă contradictoriu. Cele dintâi substituie realului ceva schimbat 
(ein Verandertes), cele din urmă strecoară inele imposibile,cele dintâi sunt substituiri , cele 
din urmă intercalări. Semificţiunile sunt adesea mai simple decât se prezintă realitatea, 
ficţiunile autentice sunt mai complicate. Greşelile care sunt făcute de cele dintâi trebuie 
să fie corijate, pentru ca astfel câşligul să se dovedească pur; dincoace erorile sunt evitate 
numai când noţiunile cad iarăşi din calcul. Pe când prin metodele dintâi se săvârşesc greşeli 
împotriva situaţiei obiective a realităţii, prin cele din urmă se săvârşesc cu adevărat greşeli 
formale de gândire, greşeli logice. Cele dintâi peregrinează pe drumuri indirecte şi pe 

'Ibid., p. 127. 

poteci, iar cele din urmă pe drumuri interzise. Cele dintâi modifică datul, cele din urmă îl 
infectează oarecum cu elemente care nu-i aparţin şi care totuşi servesc să-l sesizeze. 44 * 

Ficţiunile nu sunt simple accesorii,elemente secundare, pe care le-am putea utiliza, 
dar şi de ca e ne-am putea lipsi în activitatea noastră cognitivă. Nu, ci ele sunt mijloace 
necesare şi indispensabile, de care se serveşte gândirea în opera ei de orientare în lumea 
externă. Ficţiunile exercită în gândire şi pentru organism un rol fundamental: întreaga 
noastră concepţie despre lume este străbătută, în înseşi fundamentele ei, de ficţiuni, întreaga 
noastră concepţie despre lume este „o imensă ţesătură de ficţiuni plină de contradicţii 
logice 44 . Noţiunile fundamentale şi constitutive ale ştiinţelor nu sunt decât simple, pure 
ficţiuni. Spaţiu pur, timp, mişcare, atomi, libertate, sufet, lucru etc., sunt toate numai 
ficţiuni, flagrante contradicţii logice. Dar, fiind contradicţii logice, nu urmează deloc că 
ele trebuie tăgăduite şi evitate, ci, din contră, că trebuie afirmate şi acceptate, căci ele sunt 
„tocmai mijlocul prin ca e au fost realizate progresele 44 ştiinţifice. Noţiunile contradictorii 
nu numai că nu sunt fără nici o valoare, ci „tocmai dimpotrivă, noţiunile logic contradictorii 
sunt cele mai preţioase 44 . „Toate noţiunile fundamentale cu care operează toate ştiinţele 
sunt ficţiuni: nu e vorba să se îndepărteze aceste contradicţii din sânul lor — aceasta este 
o întreprindere zadarnică —, ci de a le arăta că ele, cu toate acestea, sunt utile şi înlesnesc 
progresul .“ 2 E o prejudecată de a crede că numai noţiunile lipsite de contradicţie sunt logic 
rodnice şi ştiinţific factori de progres. „Executarea acestei idei ar duce — fiindcă atât de 
multe noţiuni fundamentale în aproape toate ştiinţele sunt contradicto ii — la consecvenţa 
lui Agrippa von Nettesheim, de a considera toate ştiinţele ca nule . 44 

Astfel, ca şi ilustrul său predecesor Hegel, Vaihinger face din contradicţie factorul 
de mişcare şi înaintare a gândirii. „Un rezultat de seamă al întreprinderii noastre este 
tocmai, spune Vaihinger, că contradicţia este motivul motrice al^gândirii, că fără ea 
gândirea nu-şi poate ajunge deloc scopul ei, că ea este imanentă gândirii şi este un element 
constituent al acesteia . 44 Un alt rezultat de seamă al întreprinderii sale, Vaihinger îl vede în 
faptul că între adevăr şi eroare nu este nici o graniţă strictă şi de netrecut, că în realitate 
„adevărul este numai eroarea cea mai utilă\ că adevărul este eroarace se dovedeşte utilă, 
întreaga noastră concepţie despre lumea percepută este numai subiectivă, subiectivă în 
golul înţeles al cuvântului. Căci „ subiectiv înseamnă fictiv; fictiv înseamnă fals; fals 
înseamnă eroare 44 . Graniţele dintre adevăr şi eroare sunt dislocabile, permutabile şi 
deplasabile. între adevăr şi enpare este acelaşi fel de graniţă ca, de pildă, între rece şi cald. 
„Rece este un atare grad de temperatură care penlni noi este nepotrivit (unzweckmăssig), 
cald este gradul cel mai potrivit (der zweckmăssigste) de temperatură; între ambele, 
obiectiv, este numai deosebirea de grad; şi subiectiv deosebirile sunt dislocabile, după 
dispoziţie şi după obiectul de care este vorba. Astfel şi adevărul este numai gradul cel mai 
potrivit de eroare şi eroarea gradul cel mai nepotrivit al reprezentării, al ficţiunii. Noi 
numim lumea noastră de reprezentări adevărată atunci când ne îngăduie să calculăm cel 
mai bine obiectivitatea si să acţionăm în ea; căci asa-numitul acord cu realitatea trebuie 
părăsit în cele din urmă ca criteriu." Veracitate şi eroare, adevăr şi fals nu se opun 

1 Ibid., pp. 128 -129. 

2 Ibid., p. 92. 

ireductibil, aşa „cum suntem de obicei dispuşi să admitem 44 . „Eroare şi adevăr se 
subordonează noţiunii superioare comune de mijloc pentiu calcularea lumii externe; cel 
mai nepotrivit mijloc este eroarea, cel mai potrivit se numeşte adevăr . 4 * 1 Nu există un 
adevăr în sine, absolut; şi nu există nici un criteriu absolut al adevărului. „Este o eroare să 
se creadă că poate fi găsit un adevăr absolut sau un criteriu absolut al cunoştinţei şi al 
acţiunii: viaţa superioară se bazează pe nobile iluzii . 4 * 2 

„Minunatul mecanism al gândirii 44 , cu „metodele ei de operaţii opuse 44 , cu , jocul ei 
antagonistic de funcţii 44 , are mari analogii cu anumite operaţii din domeniul fiziologiei. Aşa 
cum „ mersul este o cădere regulată 4 , căci „cu fiecare pas omul cade într-o parte prin 
schimbarea echilibrului său şi caută să împiedice căderea prin mişcarea înainte a celuilalt 
picior 44 , tot aşa „ gândirea este o eroare regulată 4 , — noi gândim mereu, greşind. „Copilul 
învaţă numai prin cădere mersul; iar omul numai prin eroare gândirea: gândirea adevărată 
este numai eroarea regulată, după cum am şi spus că adevărul este eroarea cea mai potrivită 
şi mersul este cea mai potrivită mişcare de cădere .“ Progresul se îndeplineşte tocmai prin 
ruperea echilibrului şi prin mersul antagonistic al gândirii. „Orice progres se bazează pe o 
suspendare momentană a echilibrului logic (pe acele contradicţii prin ficţiuni), care trebuie 
să fie reparată printr-o operaţie opusă . 44 Acest mers progresiv al gândirii prin contradicţii 
şi datorită contradicţiilor nu are loc în mod conştient. Pentru a ne da seama de aceasta, e 
nevoie de cercetări speciale. „Nici un om nu ştie, fără ajutorul ştiinţei, că mergând el cade 
continuu, şi totuşi aceasta ne învaţă fiziologia , ştiinţa mecanică a corpului omenesc, 
mecanica organismului uman; nici un om nu ştie că gândind , el continuu greşeşte şi se 
înşală , şi totuşi el face progrese . 44 Analiza profundă a operaţiilor gândirii şi a progreselor 
realizate de ea până acum ne face, susţine Vaihinger, să afirmăm că t Jegea fundamentală 
a gândirii este metoda operaţiilor antagoniste 44 , că „ contradicţia , suprimarea echilibrului 
logic , este principiul mişcării gândirii omeneşti 44 , că „fără contradicţie nu am ajunge la nici 
un progres 44 ; că „gândirea este străbătută de la început cu ficţiuni şi că acestea sunt 
mijlocitoarele progresului logic 44 , deşi aceste ficţiuni contrazic realitatea şi se contrazic şi 
pe ele însele, ele duc totuşi la rezultate exacte, la dominarea teoretică şi, în ultimă analiză, 
practică a naturii. Lumea noastră de reprezentări, nici chiar cea mai temeinic efectuată, „nu 
este o icoană a lumii adevărate 44 ,„nu este nici măcar un simbol în sensul obişnuit, ci numai 
un semn 44 , „plăsmuire logică auxiliară 44 , „pentru a calcula realul 44 , „pentru a ne mişca în 
această lume adevărată şi a lucra în ea“ 3 4 . 

Din faptul că ficţiunile fac posibilă acţiunea şi înlesnesc calculul fenomenelor, s-a 
conchis că ele trebuie să fie şi obiecliv adevărate, ceea ce este absolut fals. „Conchiderea 
de la rodnicia unei reprezentări în practică la adevărul ei teoretic este foarte nelogică şi se 
bazează pe observări false . 4 * 4 în acest raţionament, premisa majoră este „o pură petitio 
principif* şi este uşor de văzut „că asemenea reprezentări sunt numai subiective 44 . Premisa 
minoră este apoi „expresia unei observaţii imperfecte 44 . Căci ceea ce face posibilă acţiunea 

1 Ibid., p 193. 

2 Ibid., p. 143. 

3 Ibid., pp.88-89 

şi calculul fenomenelor nu sunt formele categoriale ale gândirii, ci „simpla observare a 

succesiunilor şi coexistenţelor invariabile 44 ale fenomenelor. Singurul serviciu pe care-1 

✓ 

oferă „sesizarea fenomenelor în categorii 44 este „aparenţa conceperii lor 44 , posibilitatea de 
a comunica „şi mai ales începutul calculului de gândire însăşi 44 *. Categoriile sunt numai 
simple accesorii psihologice şi mnemonice, iar dacă gândirea recurge la ele, o face fiindcă 
numai aşa ea poate să progreseze. „Că rezultatul gândirii corespunde realităţii se bazează 
pe faptul că elementele cu adevărat preţioase ale realului, anume succesiunea şi coexistenţa 
invariabilă, sunt preluate în gândire sub icoanele cauzalităţii , substanţialităţii etc.“ Dar nu 
categoriile constituie factorul de seamă, ci conţinutul lor empiric. „Ceea ce este cu adevărat 
preţios la formele şi legile logice este totdeauna numai ceea ce e empiric observat, anume 
prezenţa succesiunilor şi coexistenţelor invariabile, iar nu forma specială în care este 
îmbrăcată această observare , anume analogiile categoriale. Acestea sunt numai vehiculul 
pentru introducerea şi conducerea procesului de mişcare a reprezentărilor .“ 

Dar după cum raţionamentul care conchide de la utilitatea la exactitatea formelor 
categoriale este fals, tot aşa este fals raţionamentul care conchide de la „irealitatea 44 
reprezentărilor, de la ficţiuni, la inutilitatea lor. Căci, cum am văzut, deşi asemenea 
reprezentări sunt teoretic false, sunt totuşi utile, ele sunt practic foarte rodnice. Prin urmare, 
o idee poate să fie ireală şi falsă şi totuşi să fie folositoare, eficace, practică. 

Dar dacă gândirea, „instinctul logic 44 , distruge propriile-i plăsmuiri fictive, dacă 
procesul cunoaşterii nu are loc decât creând continuu şi continuu distrugând ficţiunile, care 
doar îi ajută să progreseze, nu este această stare de lucruri capabilă să ne împingă la 
pesimism? Nu, fireşte, căci din momentul în care gândirea şi-a ajuns scopul — stabilirea 
relaţiilor şi raporturilor invariabile — ea nu mai are nevoie de schela ei fragilă. Funcţiunea 
logică procedează ca şi turnătorul: acesta sparge forma după ce clopotul a fost turnat şi e 
gata, fiindcă ceea ce interesează este rezultatul urmărit. Şi când acestaeste atins, nu mai e 
nevoie de treptele care au dus la el. ^ 

y 

Ce s-ar putea obiecta şi ce s-a şi obiectat concepţiei pragmatiste, antropocentriste 
şi antropomorf iste despre ştiinţă şi adevăr? Pentru a nu repeta anumite obiecţii pe care 
le-am expus în alt capitol (despre pozitivism), nu vom relua obiecţiile care privesc 
fundamentul biologic al cunoştinţei după pragmatişti. De aceea trecem la altele. Dar mai 
întâi câteva restabiliri de fapte. Reprezentanţii de seamă ai umanismului combat cu 
înverşunare pretinsa teorie „ralionalistă 44 despre „Adevărul 44 unic, etern şi imuabil, scris cu 
majusculă, fiind convinşi că luptă în adevăr cu adversari mari şi redutabili. In realitate însă, 
cum am avut ocazia să vedem la capitolul respectiv, nici unul din reprezentanţii clasici ai 
raţionalismului n-a susţinut existenta unui „Adevăr* 4 , ci toti vorbesc de adevăruri eterne si 

t • • 7 • « 

absolute. De asemenea nu stă neapărat în natura raţionalismului de a concepe realitatea ca 
fixă şi imobilă, de a distruge cu alte cuvinte fluentul si devenirea existenţei. Cât de exact este 
acest lucru, e suficient să ne reamintim câteva cazuri istorice: Spinoza care, deşi recunoştea 
existenţa unei substanţe unice, absolute şi infinite, admitea totuşi în sânul ei schimbarea; 
Leibniz care, deşi partizan al adevărurilor eterne, susţinea totuşi cu tărie schimbarea şi 

perfecţionarea lumii; dar mai ales Hegel, panlogistul,care ca nimeni până la el căuta cu 
ajutorul formelor raţionale să explice şi să demonstreze devenirea cosmică şi istorică. 
„Intelectualismul 44 , pe care-1 combat pragmatiştii sub motiv că denaturează realitatea, 
făcând-o imobilă, statică, inertă, este un intelectualism construit de ei înşişi, iar nu unul 
care a apărut în istorie. Iar dacă totuşi au în vedere un anumit gânditor intelectualist, ei 
trebuie să se mărginească la acel gânditor cu atacurile lor, şi nu să le extindă asupra 
„intelectualismului 44 în genere, fiindcă în acest caz riscă să lupte cu un adversar închipuit. 

Pragmatiştii vădîn utilitate un criteriu al veracităţii,ba maimultchiar,ei identifică 
adevărul cu utilul, „împingând astfel la extrem teoria biologică a cunoştinţei 44 . Este însă 
îndreptăţit acest lucru? Ceea ce trebuie să răspundem la această întrebare e mai întâi lucrul 
următor; deşi acordă prin teoria lor un rol aşa de mare noţiunii de utilitate, ei nu caută să 
precizeze cum se cuvine ce anume trebuie să se înţeleagă prin utilitate. De aceea termenul 
acesta şi este la ei destul de ambiguu. O credinţă, o idee sau o teorie sunt după ei adevărate 
când duc la rezultate, când se dovedesc utile. Lucrurile par simple şi clare, dar ele par numai 
astfel. în fond, sunt cu mult mai complicate şi mai complexe. Căci ce trebuie să înţelegem 
prin „duc la rezultate 44 ? Rezultate practice sau ştiinţifice? Rezultate de pe urma cărora 
tragem noi foloase, sau de pe urma cărora trage foloase cercetarea ştiinţifică? Că aceste 
întrebări sunt legitime o dovedeşte însuşi faptul că avem un pragmatism ştiinţific , 
reprezentat cu strălucire de Poincar6, şi pragmatismul subiectivist, social şi umanist, 
reprezentat cu vâlvă de gânditorii expuşi. în vreme ce după cei dintâi o idee este adevărată 
când duce la noi rezultate ştiinţifice şi face să progreseze cunoştinţa ştiinţifică, după cei din 
urmă o idee este adevărată uneori si când întruneşte această însuşire, iar mai ales când duce 

• i » 7 

la rezultate de ordin moral, la rezultate utile şi oportune 1 . Precum vedem, o deosebire 
fundamentală între unii şi alţii şi o imprecizie flagrantă a termenului la cei din urmă. Să 
admitem toţi prin ipoteză că pragmatiştii au dreptate cu noţiunile lor de utilitate şi 
oportunitate, că noţiunile acestea pot fi luate în sensul larg pe care li-1 dau ei. în cazul acesta 
se ridic ă altă întrebare: o credinţă sau o idee sunt adevărate — când? — când sunt utile si 

• t 

oportune individului sau speciei? Şi când sunt utile şi oportune unuia sau alteia? Căci, 
spunând că sunt utile unuia sau alteia ori şi unuia şi alteia, n-am rezolvat problema. 
Conflictele între interesele individului şi ale societăţii sunt prea frecvente ca să facă această 
întrebare foarte legitimă. Unde sfârşesc interesele individului şi de unde încep acelea ale 
speciei? Când au prioritate unele şi când altele ? Nu numai atât; este exact că utilitatea este 
un criteriu suficient al veracităţii unei credinţe sau idei? Să ascultăm ce spune în această 
privinţă un gânditor care, ca şi pragmatiştii, a relevat „forţa 44 ideilor: A. Fouiltee. „Spuneţi, 
li se adresează Fouiltee pragmatiştilor, că o acţiune care s-a dovedit utilă pentru viaţa unui 
popor sau a unui individ ar deriva din cutare credinţă, de unde urmează că credinţa ar fi 
adevărată pro tanto; dar este adevărat , mai întâi, că credinţa aceasta este aceea care a produs 
această acţiune? Este adevărat, apoi, că oricare altă credinţă n-ar fi produs-o? Presupuneţi 
două credinţe contrare, producând aceeaşi acţiune utilă, de pildă credinţa în Iehova şi 
credinţa în Baal. Aceste două credinţe, biologic eficace, vor fi adevărate în acelaşi timp? 
La fel precum o concluzie exactă poate fi scoasă din premise false, tot astfel o acţiune utilă 


1 Vd. şi A. Schinz, Antipragmatime , F. Alean, 1911, pp. 28—29. 

vieţii poate să fie îndeplinită sub imperiul unor credinţe false. Succesul acţiunii nu este 
suficient deci spre a dovedi adevărul intrinsec al ideilor care o dirijează; el dovedeşte numai 
că aceste idei au avut putere şi cuprindeau anumite elemente de realizare. 1 * 1 O idee poate 
să fie falsă şi totuşi biologic utilă, şi din contră poate să fie adevărată şi totuşi să nu fie de 
nici un folos individual sau social sau să fie de-a dreptul primejdioasă. Exemple de idei 
lalse, care sunt biologic utile, nu-i nevoie să dăm, căci oricine are atâtea la îndemână. 
Pentru împrejurarea a doua, când idei adevărate sunt inutile sau primejdioase, este de ajuns 
să cităm cazul lui Giordano Bruno. Deşi concepţia lui despre Univers era adevărată, lotuşi 
această concepţie adevărată l-a dus la rezultatul, tragic pentru el, al arderii pe rug. însă 
rezultatul nefast n-a infirmat veracitatea teoriei. S-ar putea eventual răspunde la aceasta că 
teoria, primejdioasă pentru individul care-o susţinea, era în schimb utilă societăţii din sânul 
căreia făcea el parte. Dar nici măcar acest lucru nu este adevărat. Concepţia lui Giordano 
Bruno era menită să zdruncine societatea în credinţele ei religioase şi să provoace grave 
perturbări sufleteşti. Era în interesul societăţii ca o asemenea teorie să nu apară tocmai în 
acea vreme, ca să tulbure Biserica în opera ei de civilizare a Europei — cum s-a şi susţinut 
de altfel 2 3 . Iată deci o teorie care, cu toate că nu este nici individual nici social utilă, este 
totuşi adevărată! Adevărul nu este prin urmare tot una cu utilul. 

Cât de greşită este concepţia pragmatistă despre adevăr reiese cu claritate şi din 
următoarea situaţie. Să presupunem că avem o judecată în legătură cu care întrebăm pe 
cineva: „Este adevărată judecată asta? 11 . Şi persoana în chestiune ne-ar răspunde: „Judecata 
este utilă 11 . Noi am replica numaidecât că nu despre utilitatea judecăţii am întrebat, ci despre 
veracitatea ei şi că răspunsul dat e proba unei ignora tio elene hi. „însuşi faptul, spune 
Pfander, din care am luat şi exemplul cu întrebarea şi răspunsul, că judecăţi adevărate pot 
fi dăunătoare şi judecăţi false folositoare, ba chiar simpla afirmaţie poate fi astfel, 
dovedeşte, fiindcă nu este contradictorie în sine, că adevărul unei judecaţi nu poate fi 
identic cu utilitatea ei. 11 Pfander adaugă cu drept cuvânt „că investigare^ adevărului nu 
cercetează nicidecum utilitatea sau înlesnirea vieţii, pe care o judecată poate să le aibă 
pentru oameni, ca să hotărască dacă judecata este adevărată 11 ^. 

Că criteriul utilului şi al oportunului nu se aplică în toate cazurile de judecăţi o 
recunoaşte, cum am văzut, James însuşi pentru „ideile pur mentale 11 şi de aceea acest 
gânditor îl şi restrânge. Schinz îi obiectează cu drept cuvânt: „Sunt cazuri — pentru un 
creditor — în care ar fi util ca 2 + 4 să facă 7 sau din contră — pentru un debitor — ca 2 + 4 
să facă 5; dar ne lovim uneori de «realităţi» la care principiile oportunului şi inoportunului 
nu arputea fi aplicate 1 * 4 . Chiar James se vede silit să vorbească uneori de un acord al ideilor 
noastre cu realităţile, fie că „aceste realităţi sunt abstracte sau concrete, că sunt fapte sau 
principii, sub pedeapsa de inconsecvenţă şi de frustrare fără scop 11 . Cu aceasta însă el 

1 A. Fouillăe, La pensie et Ies nouvelles dcoles anti-intellectualistes , F. Alean, 4-£me £dition, 1919, 
pp. 293-294. 

2 A. Schinz, op. cit. t p. 32. 

3 Alexander Pfander, Logik , Zweite Aufl., Halle, 1929, p. 84. 

4 A. Schinz, ibid., pp. 42—43. 

recunoaşte inaplicabilitatea universală a principiului utilităţii şi implicit recunoaşte totodată 
un acord care în fond nu este decât de natură intelectuală. 

în această ordine de idei merită să fie cunoscute şi criticile pe care le aduce 

pragmatismului filosoful român C. Rădulescu-Motru. „Este însă uşor de demonstrat, spune 

el, că toată construcţia teoretică a pragmatismului se bazează pe sofisme cunoscute de mult 

logicienilor. Pragmatismul se întemeiază, pentru a acorda caracterul de adevăr unei păreri, 

pe efectele utile ale acesteia, adică pe satisfacerea intereselor omeneşti. Adevărul se 

confirmă ca util omului, pe când eroarea este inutilă. Dar cine nu vede că utilitatea are şi 

ea nevoie să fie dovedită? Căci poate fi o utilitate aparentă şi de moment, şi poate fi o 

utilitate durabilă. Durabilitatea este iarăşi relativă. Ce pare durabil unui secol, în secolele 

următoare poate să se dovedească a fi, dimpotrivă, inutil. Toate adevărurile mari ştiinţifice 

au început prin a fi complet inutile. Ce utilitate a avut, la originea ei, teoria atomistică a 

materiei, şi ce utilitate au şi astăzi multe adevăruri care ocupă un loc de frunte în ştiinţele 

teoretice? Utilitatea nu este evidentă de la sine. Ea trebuie să fie, la rândul său, dovedită 

prin argumente. Prin ce fel de argumente? Prin argumente ştiinţifice. Dar atunci ne 

întoarcem de unde am plecat. Adevărul ştiinţific se dovedeşte... prin temeinicia sa 

ştiinţifică. Sofismul se numeşte în logică petitioprincipii , sau, în mod popular, cerc vicios. 

Nici cu teoria îmbogăţirii realităţii din invenţia experienţei nu sunt pragmatiştii mai 

norocoşi. Aici ei cad în sofismul numit fallacia accidentis: dintr-o constatare cu valoare de 

accident, ei deduc o constatare cu valoare universală. îmbogăţirea experienţei este o 

constatare pe care pragmatismul o găseşte într-o conştiinţă de om individual; din ea, dacă 

se admite că experienţa fundează realitatea, nu se poate deduce, în mod logic, decât că 

realitatea omului individual este îmbogăţită, nicidecum că este îmbogăţită realitatea 

universală. Experienţa individuală este un accident în viaţa omenirii întregi şi un accident 

uneori chiar morbid; astfel fiind, ne întrebăm: orice experienţă individuală duce la 

îmbogăţirea realităţii? Sunt bolnavi isterici care, în mod sincer, simt în apropierea lor 

prezenţa unor forţe, când divine, când diabolice; trebuie oare să facem din experienţa lor 

o bază a realităţii? Cât de uşor se poate cineva înşela asupra valorii experienţei a probat-o 

de altminteri însuşi William James, cu teoria despre Experienţa religioasă, în care încearcă 

să demonstreze realitatea divinităţii din senzaţiile extraordinare ale unor indivizi excesiv 

• • 

de nervoşi I 4 * 1 

Adevărul nu este identic cu utilul şi din alt motiv: în vreme ce ceea ce este util poate 
prezenta diferite grade de utilitate, poate fi adică mai util sau mai puţin util, ceea ce este 
adevărat nu prezintă însuşirea de a fi mai mult sau mai puţin adevărat, de a avea un grad 
mai mare sau mai mic de veracitate, după împrejurări. O judecată, o idee, este sau nu este 
adevărată, dar nu este mai mult sau mai puţin adevărată. Se poate spune despre un lucru că 
este mai util sau mai puţin util decât un altul, dar este cea mai mare inexactitate şi 
absurditate să se spună despre o idee că este mai adevărată sau mai puţin adevărată decât 
alta. 

A face din utilitate un criteriu al adevărului este deci cu totul neîndreptăţit. 
A. Fouillde are perfectă dreptate când spune în această privinţă: „Pare, pentru anumiţi 


1 C. Rădulescu-Molru. Personaj imul energetic, 1927, pp. 237—239. 

utilitarişti ca Maxwell sau Mach, că inteligenţa este destinată să calculeze interesele noastre 
practice, să ţină registrul în partidă dublă al lui Bentham, să «economisească» cel mai mic 
efort superflu, să se absoarbă într-o finalitate egoistă, demnă de La Rochefoucauld sau de 
Helvetius. Noi n-am gândit niciodată pentru a gândi, pentru singura plăcere de a gândi şi 
de a ne simţi gândind. Noi n-am deschide niciodată ochii pentru plăcerea de a vedea şi 
pentru a ne bucura de lumina clară; noi am fi totdeauna ocupaţi să căutăm cu privirea o 
pradă, un obiect comod, un câştig practic. Pe scurt, n-am fi oameni, am fi brute. Aceasta 
înseamnă a confunda primele aplicaţii ale inteligenţei cu stadiul ei actual. Dar funcţiunile 
vitale, ele însele, nu sfârşesc prin a se exercita pentru a se exercita, independent de nevoie? 
Dacă avarul, scump şcolii engleze, ajunge să iubească aurul pentru aur, se va îngădui 
desigur omului inteligent să iubească gândirea pentru gândire. Şi poate că acest viciu, viciul 
dezinteresării intelectuale, este ceva mai puţin absurd decât avariţia" 1 . 

Pragmatismul îşi face un merit din faptul că la actul cunoaşterii el ştie să releve 
factorii afectivi şi volitivi şi să le arate importanta. „Pentru psiholog e un fapt că pentru 
orice aprehensiune a adevărului de către inteligenţă interesează deopotrivă sentimentul şi 
voinţa .“ 2 Am avut de altfel prilejul să vedem cum marele Descartes atribuia un rol de seamă 
voinţei în actul judecăţii, şi fiecare din noi, care a încercat să înţeleagă o idee sau o teorie 
sau a încercat să rezolve singur o chestiune ceva mai dificilă, câte sentimente multiple şi 
variate n-a trăit, de la sentimentele de îndoială şi nemulţumire până la cele de adevărată 
bucurie — din momentul când s-a apucat de lucru şi până când a ajuns la capăt. Acestea 
sunt lucruri asupra existenţei cărora nu mai încape nici o discuţie. Pragmatismul nu se 
mulţumeşte însă numai cu relevarea stărilor afective şi volitive care însoţesc procesele de 
intelecţie, ci merge mai departe şi afirmă că adevărul este expresia stărilor afective şi 
volitive. Este corect că noi n-am putea efectua nici un act ceva mai complicat şi mai dificil 
de cunoaştere fără intervenţia eficace a voinţei; mai mult chiar, actul de cunoaştere odată 
început, n-ar putea fi dus la capăt,dacă nu ar fi continuu susţinut de voinţă.Tot aşa de exact 
este de asemenea că în faţa oricărei probleme de cunoaştere, oricât de mică, noi manifestăm 
interes, curiozitate, dorinţa de a afla adevărul, toate lucruri de natură afectivă. De unde nu 
urmează însă că adevărul este simpla exteriorizare a anumitor stări afective şi volitive. 
Voinţa are în procesul cunoaşterii rolul ca actele intelective să intre în funcţiune şi să se 
menţină cât trebuie şi cum trebuie în funcţiune, ea are cu alte cuvinte un rol ajutător, nu 
unul preponderent şi diriguitor. Astfel, depinde de voinţa noastră dacă ne hotărâm sau nu 
să judecăm; depinde tot de voinţa noastră ca să ducem la bun sfârşit actele de judecată 
începute voluntar. (Deşi ni s-ar putea indica şi cazuri în care, cu toată opoziţia noastră, 
unele idei ne stăpânesc şi ne tiranizează cu prezenţa lor mereu actuală în conştiinţă.) Dar 
nu mai depinde de voinţa noastră ca o idee să fie adevărată sau falsă, după cum ne convine 
sau nu ne convine nouă. Odată hotărâţi să judecăm potrivit legilor logice şi necesităţilor 
epistemologice, ca să ajungem în posesia unei cunoştinţe temeinice, obiective, voinţa nu 
mai este în largul ei, liberă să recunoască sau să nu recunoască veracitatea ideii gândite, 

1 A. Fouill^e, La pensie et Ies nouvelles Scoles anU-intellectualistes , F. Alean, 4-£me ădition, 1919, p. 8. 

2 A. Fouillăe, ibicf.,p. 296. 

ci se vede limitată în manifestările ei, ea are libertatea de a susţine sau de a refuza sprijinul 

său activităţii inteligenţei, dar lasă toată iniţiaţi va, toată procedura şi toată răspunderea 

cunoaşterii pe seama acesteia 1 . Lucrurile nu stau aşa cum susţin pragmatiştii, nici dacă privim 

exteriorizările afective ale unei idei. Ideile care deşteaptă în conştiinţa noastră sentimente 

plăcute, agreabile, sentimente de coerenţă şi de consistenţă, poartă prin chiar aceasta în ele 

semnul veracităţii. Şi anume e vorba de o „coerenţă, cum spune James, între ideea prezentă 

şi tot restul echipamentului nostru mental, cuprinzând ordinea întreagă a senzaţiilor noastre, 

a intuiţiilornoastre de asemănare şi de deosebire şi tot stock -ul nostru de adevăruri prealabil 

dobândite". Iată fapte pe care le pretind pragmatiştii şi pe care nu le întâlnim la orice idee 

adevărată. Dacă este exact că există idei adevărate care trezesc un sentiment de coerentă si 

* • 

în aceasta putem vedea un indiciu al veracităţii lor, tot aşa de exact este însă că sunt şi idei 

care, deşi stau în dezacord cu „întregul nostru echipament mental" şi cu „tot stock -ul nostru 

de adevăruri prealabil dobândite", sunt totuşi adevărate. Să ne gândim la concepţia 

copemicană, care numai sentimente de coerenţă n-a deşteptat în conştiinţele oamenilor şi la 

început cu siguranţă nici în conştiinţa lui Copemic însuşi, plină de ideile teoriei ptolemeice 

până a ajuns la viziunea revoluţionară a învârtirii pământului în jurul soarelui. Să luăm şi alt 

exemplu mai actual şi mai banal. Să presupunem că eu joc la loterie şi că în ziua tragerii citesc 

în ziar că numărul meu a câştigat o sumă frumoasă. Este cât se poate de natural ca această 

idee să-mi umple sufletul cu vii sentimente agreabile, care se intensifică până la starea de 

bucurie. Dar peste câteva zile, când mă duc să-mi încasez câştigul, primesc de la funcţionarul 

colecturii răspunsul că a fost anunţat greşit în ziar şi că de fapt numărul meu nu e câştigător. 

Este uşor de înţeles că un asemenea răspuns numai coerenţă nu-mi poate determina şi numai 

sentimente agreabile nu-mi poate irezi. Şi totuşi răspunsul funcţionarului este adevărat. Prin 

urmare, idei false pot să determine sentimente agreabile şi de coerenţă, iar idei adevărate pot 

să determine incoerenţă între ideile noastre şi sentimente dezagreabile. Ceea ce înseamnă că 

stările afective nu pot fi considerate ca criteriu al veracităţii ori falsităţii unei idei. Chiar dacă 

se determină satisfacţia provocată de o idee ca o satisfacţie intelectuală, cum fac de altfel 

pragmatiştii, nici în acest caz lucrurile nu stau cu mult mai bine, căci putem avea stări de 

satisfacţie intelectuală, provocate de idei false. De aceea Fouillee are perfectă dreptate când 

spune că în problema aceasta a raporturilor dintre stările afective şi procesele intelectuale 

pragmatiştii se fac vinovaţi de o „perpetuă confuzie"; ei confundă „rezultatul ce n-a fost 

urmărit — plăcerea sau interesul — cu scopul care se urmărea în mod real, cunoaşterea 

realului". Pragmatiştii şi-au dat însă singuri seama de insuficienţa factorilor subiectivi ai 

cunoaşterii si de aceea au recurs si la alţi termeni. Astfel, de teamă ca adevărul să nu rămână 
• • • • * 

în concepţia lor o idee cu totul subiectivă şi arbitrară, s-au văzut siliţi să vorbească şi de 
verificare. Termenul acesta însă, în afară de faptul că din determinările lor iese destul de 
imprecis şi vag, este menit să se întoarcă, după o determinare ceva mai precisă, împotriva lor. 
Cum se face verificarea unei idei? Cu ajutorul experienţei, ni se va răspunde. Dar termenul 
de experienţă este el însuşi, la rândul lui, de asemenea vag. Despre care experienţă este 
vorba? Despre experienţa comună, subiectivă, sau despre experienţa ştiinţifică? Dacă apoi 


1 Vd. şi H. Rickert, Der GegenstandderErkenntnis ,4 u. 5 Aufl., 1921, pp. 71 şi urm. 

cunoştinţa depinde preponderent de voinţă şi de scopuri, „experienţa este tocmai 
excluderea voinţei şi a scopurilor ei în profitul acţiunii obiectelor asupra noastră şi 
independent de noi. Oricât de activi am fi, în ce ne priveşte, în experienţa însăşi, prin atenţie 
şi prin alegerea tuturor dispoziţiunilor convenabile, e un moment în care e vorba să primim 
senzaţia lucrurilor. Astronomul care pândeşte voluntar trecerea unei stele prin spatele firului 
subţire al telescopului nu are experienţa decât când are senzaţia trecerii. Aici, voinţa lui nu 
inai înseamnă nimic “. Nu numai atât. „Verificarea presupune ea însăşi legi în virtutea cărora 
sc îndeplineşte şi care sunt independente de operaţiune, cu atât mai mult independente de 
mobilurile şi scopurile utile operaţiunii, de sentimentele, de voinţele noastre. Cum pot eu să 
verific că apa, în anumite condiţii, fierbe la o sută de grade, dacă nu cu ajutorul procedeelor 
şi al instrumentelor care implică legi fără număr şi previziuni ale viitorului fundate pe aceste 
legi? Ce este mai obiectiv decât o verificare, când ea este în adevăr ştiinţifică? Eul meu şi 
toate eurile sunt eliminate. Orice verificare, cu toată aparenţa ei practică , este esenţial 
teoretică, făcută în vederea unei teorii şi după o teorie, condusă către legi de descoperit şi 
după legi formulate. Sub masca ei pur empirică, ea e toată pătrunsă de principii universale 
şi necesare; cu atât mai mult că ea ajunge totdeauna să numere, să măsoare, să cântărească, 
adică să aplice matematicile, deci logica numărului şi a întinderii, cu «canoanele» ei. 
Verificarea, în ultimă analiză, este o operaţiune logică, în care senzaţiile pasive servesc drept 
materie pentru a descoperi raporturi exterioare şi constante, care depăşesc senzaţiile 
infinitului. Pragmatismul presupune perpetuu ceea ce este în chestiune: el îşi dă legile, el îşi 
dă obiectivul, independent de noi; apoi pretinde să-l creeze în vederea comodităţilor sau 
scopurilor noastre. Dar raportul însuşi al obiectelor cu scopurile noastre implică legi care-1 
legitimează şi care nu sunt dependente de scopurile noastre. «Comoditatea» are legile ei, 
utilitatea are legile ei; comoditatea este o previziune că un lucru va fi m£nuibil în viitor cum 
este în prezent: utilitatea este previziunea unei satisfacţii; şi toată previziunea, încă o dată, 
este aplicarea de legi obiective. Pragmatismul pivotează deci fără încetar^hsupra lui însuşi 
ca într-un vertigo intelectual. El vrea să facă să iasă adevărul din dorinţele şi din satisfacerea 
lor, şi nu vede că nu este satisfacţie posibilă decât în şi prin adevărul legilor psihologice sau 
fiziologice din care nevoile noastre însele nu sunt decât efecte. Aceste legi sunt afirmabile, 
inteligibile, adevărate în afară de aceste nevoi. Determinismul înfăşoară în zalele sale 
pragmatismul, care se înşală cu un pretins «arbitrar», cu o pretinsă contingenţă, cu pretinse 
acte de «liber arbitru». Cu cât se suceşte şi se învârteşte, cu atât mai mult el se încurcă în 
reţeaua legilor logice şi legilor naturale, obiecte necesare ale gândirii sale, medii necesare 
ale voinţei sale. De cum deschide gura ca să vorbească, el vorbeşte tot după legi; 
«atitudinile»lui nu sunt inteligibile altuia şi lui însuşi, în virtutea legilor pe care ele le 
implică. Singurul adevărat pragmatist ar fi un surdo-mut orb, care, cuprins de delir, şi-ar 
agita într-un mod dezordonat braţele şi picioarele, fără să ştie ce face, nici pentru ce face; 
iată acţiunea pură şi eliberată de orice gândire, de orice noţiune, iată pragmatismul absolut/' 1 

Ne am îngăduit să dăm acest lung citat din Fouillâe şi să utilizăm mai multe din 
criticile aduse de acest gânditor pragmatismului, tocmai pentru a da concluziilor noastre 

1 A. Fouillăe,/6iJ.,pp. 302 — 304. 

critice asupra pragmatismului mai multă greutate; aceasta fiindcă Fouillee nu stă la polul; 
opus gânditorilor pragmatişti, ci din contră are destule puncte comune cu ei. Ne vom 
îngădui să mai reproducem o obiecţie îndreptată de gânditorul francez împotriva 
pragmatismului. „Pragmatismul.spuneFouillee,cuprinde o contradicţie intimă. El admite 
că nu este decât un mijloc de ac|iune voluntară asupra naturii. Dar nu se poate acţiona 
asupra naturii şi îngriji de satisfacerea sentimentelor omului decât dacă se poate prevedea; 
a îngriji şi a prevedea sunt inseparabile. Inteligenţa, pentru a fl un mijloc de acţiune şi de. 
sentiment, trebuie deci să fie înainte de toate un mijloc de cunoaştere şi să aibă o valoare 
de veracitate. Dacă, după cum am susţinut-o noi înşine, cunoaşterea teoretică şi eficacitatea 
practică sunt în raport direct una cu alta, sau mai curând sunt unul şi acelaşi lucru sub două 
aspecte, nu există nicidecum vreun motiv de a nega latura cognitivă a ideilor. 4 * 1 

Ştim cu toţii că la actele de cunoaştere participă şi elementele afective şi volilive, 
că individul cunoscător este înzestrat şi cu sentiment şi cu voinţă. Ştim de asemenea că în 
atâtea împrejurări în viaţă omul se conduce fără să ţină seama de intelect. Dar de aici trebuie 
să tragem concluzia că în domeniul cunoaşterii , adică acolo unde intelectul este la el acasă 
şi chemat să-şi spună el cuvântul, trebuie să se admită injoncţiunea unor funcţiuni străine, 
care nu au nimic cu cunoaşterea? Mai mult: ca acestor funcţiuni să li se recunoască un rol 
diriguitor? „Oricât am fi de convinşi, cum sunt şi eu, că «înlume şi viaţă» intelectul (das 
Intellektuelle) formează numai o mică parte şi pentru cei mai mulţi oameni neînsemnată, 
cu atât mai vârtos trebuie să fim neclintiţi, că ştiinţa despre lume şi viaţă ia naştere exclusiv 
datorită intelectului. Teorie supraintelectuală este o contradicţie în sine. Ba chiar «viaţa» 
ar putea să fie influenţată tocmai în zilele noastre cu siguranţă ceva mai mult de intelect, 
fără ca pentru aceasta să fie nevoie a ne teme de un exces al intelectului sau al 
intelectualismului. Este necesar ca astăzi până şi oamenii de ştiinţă să arate «inutilitatea» 
purei contemplări? Nu avem destul şi mai mult decât destul din această dispoziţie? Nu ar 
trebui să fim în sfârşit iarăşi mândri că putem să ne comportăm «pur contemplativ», că 
suntem în stare să cercetăm adevărul pentru adevăr, <JuXoooct>€u v vcw puia cîv€ic€v,cum 
se numeşte la Herodot? Nu sunt grecii, care puteau face acest lucru, tocmai de aceasta încă 
«vii» astăzi, fiindcă nu cercetau ca să trăiască, ci trăiau ca să cerceteze?“ 2 

Metoda pragmatistă este, după cum am văzut, un procedeu ce poate fi utilizat de 
gânditori cu convingerile cele mai opuse şi care am puterea de a reconcilia ideile filosofice 
cele mai contradictorii. Dar nu ni se spune mai amănunţit cum poate face metoda 
pragmaistă acest lucru. „Prin ce lovitură magică idei care se contrazic, când sunt în sisteme 
istorice diferite, vor înceta de a se mai contrazice, când vor fi introduse de-a valma în 
pragmatism? Aceasta e ceea ce ar trebui să ni se explice; fiecare ştie că introducând 
oarecare porţiune dintr-o teorie se adoptă premisele care stau la baza ei. Pentru a face să 
stea împreună părţile constitutive ale pragmatismului, trebuie, în aceste condiţii, minuni 
de dibăcie, de subtilitate, de acrobaţie mentală: intelectualismul, simpla raţ une nu mai sunt 

1 Ibid., p. 288. 

2 H. Rickert.CWc Grenzen der naturwissenschaftlichen Begritf sbildung, 3. u. 4. Aufl.,TUbingen, 1921, 

p.411. 


194 



suficiente" 1 Cu o asemenea metodă şi cu o asemenea convingere despre ea nu se poate 
ajunge la un sistem filosofic unitar, la un ansamblu de idei solidare între ele, constituind 
un tot organic. Se poate ajunge la un eclectism ca atâtea altele, care n-au însemnat o 
contribuţie serioasă în gândirea filosofică. 

Să vedem acum dacă lucrurile stau mai bine cu ficţionalismul. Ca şi pragmatismul, 
ficţionalismul este un relativism epistemologic şi deci atât pragmatismul cât şi 
ficţionalismul se resimt deopotrivă de criticile care lovesc relativismul în genere. Ştim în 
ce constă în primul rând aceste critici. Dacă este adevărat că orice adevăr este subiectiv şi 
relativ, atunci este subiectivă şi relativă şi teoria care încearcă să dovedească relativitatea 
adevărului. Dar orice teorie relativistă revendică pentru ideile ei valabilitatea universală şi 
absolută, se prezintă cu veleitatea că ideile ei sunt mai presus de orice îndoială, discuţie şi 
relativitate. Şi în acest caz una din două: ori toate adevărurile sunt relative şi atunci sunt 
subiective şi relative şi ideile pretinse adevărate, susţinute de orice teorie relativistă; ori 
măcar ideile susţinute de teoriile relativiste sunt adevărate,oricând şi pretutindeni, şi atunci 
nu mai este adevărat că toate adevărurile sunt relative. De acest impas şi de această 
dificultate insurmontabilă nu scapă nici o teorie relativistă: deci nici pragmatismul şi nici 
ficţionalismul. Din însăşi clipa în care orice gânditor relativist încearcă să dovedească 
relativitatea cunoştinţei omeneşti, el este ferm convins că teoria lui cuprinde adevăruri care 
nu mai sunt relative, ci absolute. Şi după relativişti există deci adevăruri absolute, şi anume 
propriile lor adevăruri! 

Să lăsăm însă la o parte această critică ce priveşte relativismul în genere şi să ne 
întoarcem la concepţia ficţionalistă a lui Vaihinger. Care-i sunt părţile vulnerabile? Să 
relevăm în treacăt câteva contradicţii, pe care le-am lăsat să transpară şi în expunerea făcută 
de noi. Vaihinger vorbeşte mai întâi de „activitatea fictivă a sufletului 44 ca de o activitate, 

lăsând să se creadă că alături de ea mai sunt şi alte „activităţi 44 , pentril ca mai apoi să 

\ 

prezinte astfel lucrurile ca şi când conştiinţa n-ar poseda decât „activitatea fictivă 44 , o 
chestiune cu consecinţe incalculabile pentru concepţia lui. De asemeneâ, când vorbeşte de 
ficţiuni ca noţiuni fundamentale, constitutive, ale tuturor ştiinţelor, el aci spune că toate , 
aci spune că numai unele din noţiunile categoriale ale ştiinţelor sunt ficţiuni — chestiune 
iarăşi de o importanţă capitală. Căci dacă în afară de „activitatea fictivă 44 a „funcţiunii 
logice 44 mai există şi alte activităţi, dacă în afară de noţiunile categoriale fictive mai există 
şi alte noţiuni categoriale nefictive, atunci susţinerile ficţionalismului nu sunt aşa de grave 
şi se poate discuta cu el. Inconsecvenţa lui Vaihinger se vrea însă completă şi de aceea el 
afirmă dogmatic că toate cunoştinţele sunt ficţiuni. Susţinând acest lucru, este evident că 
Vaihinger îşi închide singur orice posibilităţi teoretice. Căci dacă orice cunoştinţă este 
fictivă, atunci nu este posibilă o tratare sistematică a ficţiunilor, o întemeiere şi explicaţie 
ştiinţificăa lor. Dacă orice idee este fictivă, atunci fictivă este şi teoria despre ideile fictive. 
Dar Vaihinger nu trage această concluzie, ce rezultă necesar din premisele puse de el. Din 
contră, el ne dă o teorie a ficţiunilor, o „filosofie a lui ca şi câncf 4 , care ca atare pretinde să 
fie adevărată, iar nu fictivă. O recunoaştere tacită că există şi cunoştinţe care nu sunt fictive. 
Nu se poate vorbi despre ficţiuni, nu se poate vorbi logic valabil despre ele, dacă nu stăm 

1 A. Schinz, ifeid.,pp.42—43. 

teoretic în afară de ele şi nu admitem din capul locului existenţa legilor logice şi 
posibilitatea principială a cunoştinţei. Nu trebuie să uităm apoi că ficţiune este o noţiune 
corelativă, care presupune altă noţiune, ce nu mai este fictivă; că noţiunea de ficţiune şi-ar 
pierde orice sens şi orice semnificaţie, dacă se face abstracţie şi se tăgăduieşte, în domeniul 
teoretic, noţiunea de adevăr adecvat, necesar şi universal valabil. 

Ne putem apoi cu drept cuvânt întreba: de ce ficţiunile ar fi mai utile şi mai 
avantajoase vieţii decât judecăţile logice? De ce ficţiunile, care sunt creaţii subiective, 
arbitrare şi contradictorii, pot înlesni şi determina dezvoltarea vieţii, iar cunoştinţele 
obiective, logic valabile, adevărurile în strictul înţeles al cuvântului, nu? Dacă ficţiunile 
sunt constitutive, necesare şi indispensabile, cunoaşterea fundamentelor fictive ale 
cunoştinţei noastre nu este în stare să primejduiască viaţa însăşi, tocmai fiindcă ne-o 
revelează ca bazându-se pe iluzii şi ne face să credem că nu este altceva decât o simplă 
aparenţă? N-ar fi în interesul vieţii ca, dacă în adevăr se bazează pe ficţiuni, să ne ascundă 
caracterul acestor instrumente ale ei de acţiune? Şi n-ar „putea fi cu mult mai util şi deci 
din acest punct de vedere pragmatist cu mult mai just, dacă am reprezenta doctrina: «nu 
există ficţiune» sau «ficţiunile sunt neîndreptăţite», căci am trăi poate mai intens, dacă nu 
am cunoaşte natura fictivă a gândirii; fiindcă această doctrină [ficţionalistă] ar putea duce 
la un pesimism plin de desperare, în vreme ce doctrina despre caracterul obiectiv, 
neficţional, tăgăduirea importanţei ficţiunii ar putea naşte un optimism plin de încredere, 
avantajos vieţii (let?enfdrdemdf t{ . 

Ca şi pragmatismul, ficţionalismul răstoarnă lucrurile, susţinând că reprezentările, 
noţiunile, judecăţile sunt adevărate fiindcă atât practic cât şi teoretic, ele sunt utile, câtă 
vreme sunt în realitate utile, când sunt, tocmai fiindcă sunt adevărate. înseşi ficţiunile 
îndeplinesc un rol ştiinţific şi sunt practice şi utile fiindcă „au în ele un sâmbure de adevăr", 
fiindcă nu sunt în totalitate fictive. „Cele mai multe greşeli nu sunt total false, cele mai 
multe adevăruri nu sunt total adevărate, întrucât sunt unilaterale, abstracte, imperfecte" 1 2 . 

Este adevărat că Vaihinger a descoperit un domeniu pe care gânditorii îl ignorau până 
la el. El a determinat corect operaţiunile fictive de care se serveşte gândirea întru cunoaşterea 
obiectelor ce-i sunt date. Dar el merge prea departe, distrugându-şi orice baze teoretice, când 
generalizează şi susţine dogmatic că tot ce gândeşte gândirea este fictiv. Pentru o atare 
afirmaţie nu-1 îndreptăţeşte nici realitatea iucrurilor, nici natura principială a cunoştinţei. Cu 
atât mai puţin este îndreptăţit să facă din ficţiuni un ideal teoretic, ignorând şi neglijând 
importanţa factorilor cu adevărat logici. Căci în fond Vaihinger face apologia ficţiunilor. 
Ne este însă îngăduit să facem dinlr-o „cale indirectă a gândirii", pe care gândirea o aplică, 
fiindcă momentan şi din anumite motive nu poate altfel, o normă universală a gândirii? Dacă 
lucrurile ar sta aşa cum susţine Vaihinger, atunci gândirea ar fi trebuit de mult sau ar căuta 
acum cu tot dinadinsul să abandoneze „căile directe" şi să le aplice numai pe cele 
„indirecte". în realitate, lucrurile stau cu totul altminteri de cum le preiintă Vaihinger. 

1 W. Moog, Die deutsche Philosophie des 20. JahifiunderU in ihren Hauptrichtungen und 
Grund probleme n, Stuttgart, 1922, pp. 47 —48. 

2 B. Eisler, op. cit., p. 42. 

< ifmdirea nu întrebuinţează din plăcere ficţiunile, ci de nevoie. Nu numai că nu le caută cu 
asiduitate şi nu le doreşte, dar din contră, pe cât poate le evită, iar după ce le întrebuinţează, 
si* întoarce bucuroasă la căile normale. Nu trebuie deci să facem dintr-o necesitate un merit, 
«lintr-un păcat o virtute! Nu trebuie să cădem în greşeala de a exagera peste orice 
i udreptăţire rolul ficţiunilor şi a le atribui funcţiuni pe care ele nu le îndeplinesc şi nu le pot 
îndeplini, greşeală în care cade Vaihinger. De dragul ficţiunii, nu trebuie să sacrificăm 

adevărul. 


Dacă pragmatismul şi ficţionalismul cuprind atâtea puncte vulnerabile, aceste teorii 
îşi au totuşi şi meritele lor istorice. Ficţionalismul, fiindcă a atras atenţia asupra unuia din 
aspectele gândirii, determinându-1, dacă facem abstracţie de exagerări, corect. 
Pragmatismul, fiindcă din nou a atras atenţia asupra condiţiilor individuale şi omeneşti ale 
cunoştinţei, asupra „genezei 44 adevărului şi a erorii. Privite ca teorii relativiste ele nu se pot 
susţine, dar au totuşi „o anumită valoare pentru dezvoltarea culturii 44 în genere. Ca teorii 
relativiste, ele exercită o influenţă binefăcătoare, ajutându-1 pe individ să se elibereze de 
„lanţurile unei tradiţii dogmatic primite 44 , contribuind la progresul vieţii individuale şi 
sociale 441 şi îndreptând atenţia asupra anumitor forme de degenerare a gândirii. 

Ca să încheiem, am putea spune,întrebuinţând, în parte modificată, o frază aplicată 
de obicei în alte ocazii: pragmatismul e bun, dacă-1 privim ca pe o contribuţie la psihologia 
cunoaşterii şi poate deveni epistemologic fructuos, dacă ştim să ieşim din el. 

AGNOSTICISMUL 


S-ar putea pune întrebarea, dacă mai e nevoie de un capitol special închinat 
agnosticismului, după ce am luat cunoştinţă de atâtea teorii ce ar fl putut fi caracterizate 
drept agnostice. Nu vorbim de sceptici, care, îndoindu-se de posibilitatea oricărei 
cunoaşteri, sunt prin firea lor agnostici. Să ne amintim de un Kant care, tinzând cu toată 
puterea să arate cum e „posibilă 44 cunoştinţa universală şi necesară, şi s-o justifice, 
demonstra în acelaşi timp că această cunoştinţă universală şi necesară este valabilă numai 
despre lumea fenomenală, şi că realitatea în esenţa ei, „lucnil în sine 44 , nu poate fi cunoscut. 
Să ne gândim de asemenea la concepţia pozitivistă, începând cu Aug. Comte, pentru care 
problemele metafizice sunt nu numai imposibile de rezolvat, dar şi inutile. Totuşi 
expunerea tendinţelor agnostice într-un capitol separat este necesară, fiindcă ne va pune în 

cunoştinţă cu o întreagă serie nouă de argumentări ce urmăresc să^ demonstreze 

\ 

imposibilitatea de a rezolva problemele referitoare la transcendent, problemeft metafizice 
în legătură cu ceea ce există în sine, în legătură cu absolutul. 

Termenul de agnosticism vine de la grecescul ayvuoToţ, care înseamnă 
incognoscibil. El a fost introdus în filosof ie de Thomas H. Huxley în 1869 şi de atunci a 
căpătat valoare circulatorie. Huxley ţinea să exprime, cu acest termen, un procedeu de 
investigare ce consta în aplicarea unui principiu unic, cu două posibilităţi de exprimare: 
pozitivă şi negativă. „Pozitiv, spune el, acest principiu se poate astfel formula: în treburi 
ale intelectului urmează raţiunii tale, atât de departe cât ea te poate duce, fără să-ţi apleci 
urechea vreunei alte cumpăniri. Şi negativ: în treburi ale intelectului nu da ca sigure 
concluzii ce nu sunt nici dovedite, nici demonstrabile. 44 înaintea lui însă, William Hamilton 
căutase să demonstreze că Necondiţionatul, sub cele două forme ale lui, de Absolut, în 
sensul de complet sau perfect, şi de Infinit, în sensul că nu poate fi desăvârşit, nu este nici 
reprezentabil, nici gândibil. Iar trei ani după ce Huxley crease termenul de agnosticism, 
adică în 1872, fiziologul Du Bois-Reymond făcea la un congres al oamenilor de ştiinţă 
germani răsunătoarea lui comunicare Oberdie Grenzcn des Naturerkennes, în care susţinea 
nu numai că noi nu cunoaştem deocamdată esenţa materiei şi a forţei şi nu putem explica 
din cauze mecanice conştiinţa, adică ignoramus, dar că noi nu vom cunoaşte niciodată 
aceste lucruri, ele fiindu-ne pe veci interzise, ignorabimus. Gânditorul care însă, cu o 

subtilă dialectică, a căutat să demonstreze de ce Absolutul, pe care nu-1 tăgăduieşte, cifl 
dimpotrivă, îl afirmă cu tărie, nu poate fi cunoscut, este filosoful englez Herbert SpencerJ 
Pe el îl vom lua ca reprezentant tipic al agnosticismului, ca să vedem în ce constă aceasta 
doctrină 1 . 1 

Spencer porneşte de la antagonismul „cel mai vechi, cel mai adânc, cel mai grav 
cel mai general recunoscut 11 dintre toate antagonismele ce există între credinţe, anume dctl 
la antagonismul dintre religie şi ştiinţă. Un antagonism care, spune Spencer, „a începud 
când descoperirea legilor celor mai simple ale lucrurilor celor mai comune a impus o limită! 
fetişismului universal care domnise până atunci asupra spiritelor 11 şi care „se găseşte! 
pretutindeni în toată întinderea cunoştinţei omeneşti, de la interpretarea celor mai simple \ 
fapte ale mecanicii până la formele cele mai complicate ale istoriei naţiunilor 11 . Un 
antagonism ce-şi are rădăcinile înfipte „în adâncimile habitudinilor intelectuale ale j 
diferitelor ordine de spirite 1 . între ştiinţă şi religie s-a născut, datorită luptelor ce le-au j 
purtat în decursul secolelor, o animozitate care împiedică pe fiecare din ele să vadă ce este j 
bun la cealaltă. Duşmănia dintre religie şi ştiinţă, spune realizează fabula acelor cavaleri 
care se luptau între ei din pricina culorii unui scut. Unul susţinea că scutul are o culoare, 
altul că are altă culoare, fie :are acuzând pe celălalt de prostie şi de rea-credinţă: aceasta 
din cauză că nici unul nu trecea de partea cealaltă a adversarului pentru a privi scutul din 
punctul acestuia de vedere. Ei ar fi putut constata atunci de ce fiecare din ei vede altf el decât 
celălalt şi cum fiecare are dreptate în parte. Această fabulă este plină de învăţăminte. Dacă 
ţinem realmente la adevăr şi nu la gloria triumfului, trebuie să căutam a ne da seamă ce face 
pe unii oameni să susţină altceva decât susţinem noi şi să înţelegem că „obstinaţia lor de a 
susţine o credinţă trebuie să vină de acolo că ei simt un lucru pe care noi nu l-am simţit 11 ; 
vom căuta apoi să completăm partea de adevăr găsită de noi cu aceea găsită de el. Spencer 
pleacă deci de la convingerea, nestrămutată pentru el, „că e un sâmbure de bunătate în 
lucrurile rele“ şi tot astfel „că este un sâmbure de adevăr în lucrurile false 11 . Ca atare, el se 
socoate îndreptăţit să proclame ca formă de procedare pentru dezlegarea problemelor 
fundamentale de a ţine o cale de mijloc. „Noi vom evita, spune el, cele două extreme ale 
unei supuneri excesive şi ale unei rezistenţe ilegitime; noi nu vom privi judecăţile 
oamenilor, pe unele ca absolut bune, pe altele ca absolut rele, ci vom înclina de preferinţă 
spre opinia, mai uşor de apărat, că nimeni nu are în totul dreptate şi că nimeni nu are în totul 
nedreptate. 11 Să privim ambele aspecte ale marii controverse dintre religie şi ştiinţă cu 
imparţialitalte. „Să rezistăm antrenamentelor educaţiei, să închidem urechea murmurelor 
sectarilor, şi să vedem probabilităţile a priori care pledează în favoarea fiecăreia din părţi. 11 
Ne vom lămuri atunci nu numai asupra valorii ideilor ultime ale religiei şi ale ştiinţelor, dar 
şi asupra naturii limitelor şi valorii cunoştinţei în genere. 

Ideile de care ne servim noi nu sunt toate concepute efectiv, ci o bună parte din ele 
sunt concepute simbolic. Astfel, când e vorba de un anumit om, noi ne putem face despre 
el o idee destul de precisă şi completă. Dacă e vorba de familia căreia aparţine el, nu vom 
mai avea o idee la fel: ne vom reprezenta, sau pe membrii cei mai importanţi, sau pe aceia 
pe care-i cunoaştem mai bine. Cu alte cuvinte,noi avem despre familiaîn chestiune o idee 

vagă, „pe care ne-am putea-o preciza sau completa, dacă ar fi nevoie". Iar dacă mergem 
tnai departe şi căutăm să ne facem o idee despre clasa fermierilor căreia aparţine această 
familie, nu ne reprezentăm toate persoanele care fac parte din această clasă, şi chiar dacă 
am vrea, n-am putea-o face, ci ne mulţumim numai cu reprezentarea câtorva şi cu 
convingerea că am putea mări indefinit numărul persoanelor reprezentate. Cu cât ne 
ridicăm deci la clase tot mai mari şi mai cuprinzătoare, cu atât ideile pe care ni le facem 
despre ele pierd asemănarea cu acestea: ideile devin simboluri pure. Să ne gândim la 
conceptele care se referă la mamifere, la clasificarea vertebratelor,la animaleîn genere, şi 
ne vom convinge numaidecât că tot mai mult şi continuu se pierde asemănarea dintre 
concepte şi obiecte, până când se transformă într-o neasemănare extremă. „Pe măsură ce 
numărul obiectele» 1 grupate împreună de gândire creşte, conceptul format de un mic număr 
de exemplare-tipuri combinate cu noţiunea de multiplicitate tinde din ce în ce mai mult să 
devină un pur simbol; aceasta, nu numai pentru că ea încetează de a reprezenta întinderea 
grupului, dar şi pentru că, pe măsură ce grupul devine mai eterogen mărindu-se, 
exemplarele-tipuri la care gândim se aseamănă mai puţin cu media obiectelor cuprinse în 
grup." 

Nu trebuie să credem însă că operaţiunea cu ajutorul căreia ne ridicăm de la obiecte 
mici şi concrete la obiecte mai mari şi mai întinse ar fi o operaţiune de prisos. Din contră, 
ea este de cele mai multe ori o operaţiune foarte utilă şi foarte necesară. „Când, în loc de 
lucruri, ale căror atribute pot să se unească destul de bine într-o singură stare de conştiinţă, 
noi avem de-a face cu alte lucruri, ale căror atribute sunt prea întinse sau prea numeroase 
pentru a fi astfel reunite, trebuie să renunţăm de a concepe o parte a atributelor sau să nu 
concepem nici unul din ele, adică să ne formăm despre ele o concepţie mai mult sau mai 
puţin simbolică sau să nu ne formăm nici una. Nu trebuie să afirmăm nimic despre obiectele 
prea mari sau prea numeroase pentru a fi reprezentate mental, sau trebuie sâ ne alcătuim 
afirmaţiile cu reprezentări extrem de imperfecte despre aceste obiecte, adică cii simboluri 
pure .“ De unde însă nu urmează că operaţiunea aceasta nu este continuu periculoasă şi nu 
ne poate induce adesea în eroare. Căci se întâmplă de obicei ca noi să ignorăm rolul simbolic 
al acestor concepte şi să le acordăm un rol pe care nu-1 au, fiindcă nu stă în menirea lor să-l 
aibă, anume un rol real. „Aceasta nu numai pentru că conceptul nostru despre un lucru sau 
despre o clasă de lucruri reprezintă rău realitatea, fiind astfel mai expuşi să ne înşelăm într-o 
afirmaţie pe care ne-o facem asupra ei, dar mai ales pentru că noi presupunem că am 
conceput fidel o mare diversitate de lucruri, în vreme ce le-am conceput prin intermediul 
artificial al unui simbol, şi că, în sfârşit, noi confundăm cu ele lucruri ce nu se pot concepe 
în nici un fel." De la obiectele pe care ni le putem reprezenta fără dificultăţi în totalitatea lor, 
sau de la grupele mici de indivizi, pe care de asemenea ni le putem reprezenta, la acelea 
despre care nu putem avea reperezentări adecvate sau idei adevărate, din cauză că sunt în 
număr prea mare sau prea vaste, Irecerea este insensibilă. Astfel, de la mărimea unei 
pietricele până la aceea a pământului este o distanţă enormă, darîntre aceste două obiecte 
„se pot introduce o serie.de mărimi dintre care fiecare diferă aşa de puţin de vecinele ei, 
încât e dificil de spus la ce punct al seriei conceptele noastre încep să devină imperfecte". 
De la ideile reale la cele simbolice trecem fără să observăm, fiindcă de la ideile reale la cele 
simbolice e o progresie graduală, sau sunt trepte insensibile. „Pe deasupra, noi suntem aduşi 

să tratăm conceptele noastre simbolice ca şi când ar fi reale, nu numai pentru că nu putem 
stabili între conceptele simbolice şi cele reale nici o linie de demarcaţie, dar şi pentiu că*, 
în marea majoritate a cazurilor, ne servim de cele simbolice aproape tot aşa de bine sau toi 
aşa de bine ca şi de cele reale, şi pentiu că ele nu sunt decât semne abreviate puse în locul 
semnelor mai complete care sunt pentru noi echivalentele obiectelor reale/* Ceea ce face 
ca în ochii noştri aceste concepte simbolice să dobândească valabilitate e faptul că ele pot 
fi verificate pe calea indirectă a măsurării sau a enumerării. Sistemul solar, bunăoară, este 
imposibil de conceput,conceptul de sistem solar este un concept simbolic. Şi totuşi, faptul 
că prezicerile pe care le facem în legătură cu el se realizează trezeşte în noi convingerea că 
conceptul simbolic are o bază reală, că exprimă o existenţă reală şi anumite raporturi 
esenţiale. Noi ne obişnuim să privim conceptele simbolice ca reprezentări reale, ca 
concepte adecvate, pe de o parte fiindcă aceste concepte pot fi în marea majoritate a 
cazurilor completate, iar pe de altă parte pentiu că, Jn majoritatea cazurilor, ele servesc de 
îndrumare către concluzii a căror validitate are drept piatră de încercare corespondenţa cu 
observaţia/* Ştiind însă pe baza unei lungi experienţe că ideile simbolice pot fl la nevoie 
verificate,noi ne obişnuim apoi să le admitem ca valide, fără să mai încercăm a le verifica, 
„în chipul acesta, deschidem poarta conceptelor care trec drept reprezentări ale lucrurilor 
cunoscute, dar care în realitate reprezintă lucruri ce nu se pot cunoaşte în nici un fel.** 
Conceptele rămân incomplete şi devin simbolice datorită faptului că anumite însuşiri ale 
obiectelor, însuşiri despre care noi avem idei,încep să dispară din conştiinţă pe măsură ce 
obiectele de conceput devin mai întinse şi mai complexe. „Când mărimea, complexitatea 
sau diseminarea obiectelor concepute devine foarte mare, nu se poate gândi în acelaşi timp 
decât la un număr mic din atributele lor, şi concepţia este atunci atât de imperfectă, încât 
nu mai este decât un simbol.** Simbolurile sunt utile, legitime şi indispensabile fllosofiei 
atâta vreme cât fac posibilă prezicerea fenomenelor şi dau naştere în conştiinţa noastră 
certitudinii că ele se raportează în adevăr la realitate şi o reprezintă. „însă când operaţiunile 
spiritului acumulate sau indirecte nu ne pot pune în stare de a constata că ele corespund 
faptelor ce au existenţă reală şi că nu se poate face prezicerea a cărei realizare să furnizeze 
aceeaşi dovadă, înseamnă că ele sunt radical vicioase şi iluzorii şi că nu se pot în nici un 
fel distinge de ficţiunile pure/* 

Cu ajutorul acestui adevăr general, Spencer caută să ne lămurească asupra ideilor 
ultime,întâi ale religiei şi apoi ale ştiinţei. Gânditorul englez porneşte de la faptul că atât 
primitivul cât şi copilul ce se nasc şi cresc în mediul civilizat îşi pun vrând-nevrând 
întrebările: Ce este universul ? De unde vine el ?, întrebări ce „reclamă imperios o soluţie, 
când din timp în timp imaginaţia se ridică deasupra vulgarităţilor vieţii**. Orice soluţie, 
oricât de şubredă, ce se prezintă întâi, e socotită plauzibilă şi adoptată. „Pentru a umple 
vidul gândirii, spune cu drept cuvânt Spencer, prima teorie venită, oricare ar fi, pare să 
valoreze mai mult decât nimic. în lipsa oricărei alteia, ea prinde uşor rădăcină şi, prin 
urmare, îşi păstrează poziţia, graţie înclinaţiei omului de a accepta primele explicaţii ce-i 
sunt prezentate şi graţie autorităţii ce se îngrămădeşte în curând în jurul unei explicaţii 
date.** 

Asupra originii universului sunt posibile „trei supoziţii verbal inteligibile**: sau că 
universul există prin el însuşi, sau că se creează pe el însuşi, sau că e creat de o putere 

exterioară — toate trei însă egal de neconceptibile. Să luăm pe fiecare în parte şi să vedem 
de ce este neconceptibilă. Să începem cu cea dintâi, cu supoziţia că universul există prin el 
însuşi. Când noi spunem despre un arbore, de pildă, că se dezvoltă prin el însuşi, cuvintele 
cu ajutorul cărora exprimăm ideea, „deşi inexacte, reprezintă lucruri pe care ni le putem 
figura prin gândire cu o exactitate destul de mare 44 . Noi nu ne putem reprezenta, fireşte, 
absolut toate schimbările complexe pe care le străbate arborele, ne putem însă reprezenta 
etapele principale ale schimbărilor. Operaţiunea aceasta a conştiinţei este apoi susţinută de 
experienţa generală, care „ne învaţă că printr-o observaţie continuată multă vreme putem 
dobândi facultatea de a ne figura mental o serie de schimbări care reprezintă mai bine seriile 
reale, adică noi ştim că această concepţie simbolică a dezvoltării spontane poate să se 
extindă în aşa fel ca să se apropie de o concepţie reală şi că ea exprimă, deşi inexact, o 
operaţiune exactă a naturii 44 . Concepţia de dezvoltare prin sine a arborelui este simbolică, 
totuşi clară şi precisă şi susceptibilă de a se apropia de o concepţie reală. Nu tot aşa stau 
lucrurile însă cu conceptul de existenţă prin sine. Acesta este un concept simbolic vag şi 
cu totul de altă ordine decât acela de dezvoltare prin sine a arborelui. Asociind cuvântul 
prin sine cu cuvântul existenţă , noi credem că am dobândit o idee de aceeaşi natură cu ideea 
pe care ne-o sugerează cuvintele activitate spontană , ceea ce este în realitate o iluzie. „Mai 
întâi e clar că pentru noi cuvintele de existenţă prin sine vor să spună existenţă independentă 
de o alta, care nu este produsă de o alta: afirmaţia existenţei prin sine nu este decât o negare 
indirectă a creaţiei. Excluzând astfel ideea unei cauze anterioare, excludem în mod necesar 
pe aceea a unui început; căci a admite că a fost un timp în care existenţa nu începuse, 
înseamnă a admite că începutul ei a fost determinat de ceva, sau cauzat, ceea ce este o 
contradicţie. Deci existenţa prin sine înseamnă existenţă fără început, şi o concepţie a 
existenţei prin sine este o concepţie a unei existenţe fără început/ 4 Oricâte eforturi ar face 
spiritul, el nu poate izbuti să conceapă ceva. Căci „a concepe existenţa prin infinitul 
timpului trecut înseamnă a concepe un infinit scurs, ceea ce este o imposibilitate 44 . Să 
admitem totuşi că existenţa prin sine ar fi conceptibilă, prin aceasta ar fi cumva conceptibil 
şi universul, el însuşi ? Câtuşi de puţin. Şi e lesne de înţeles de ce. întrucât existenţa unui 
obiect ar deveni mai conceptibilă prin aceea că s-ar dovedi că el a existat şi mai înainte ? 
„Nu se poate spune că existenţa unui obiect la un moment dat devine mai conceptibilă 
pentru că s-a descoperit că el exista cu o oră, cu o zi, cu un an mai înainte; şi, dacă existenţa 
lui în acest moment nu devine câtuşi de puţin mai inteligibilă prin faptul existenţei lui în 
timpul unei perioade anterioare finite, nu există acumulare de perioade, chiar împinsă la 
infinit, care s-o poată face mai inteligibilă/ 4 Teoria ateistă este prin urmare o teorie 
neconceptibilă. Şi chiar dacă ar fi conceptibilă, n-ar fi, prin faptul acesta însuşi, o soluţie. 
„Afirmaţia că universul există prin sine nu ne duce nici cu un pas măcar dincolo de 
cunoaşterea existenţei lui prezente, şi prin urmare ne lasă în faţa unei noi afirmaţii a 
aceluiaşi mister. 44 

După cum ipoteza existenţei prin sine, construită de teoria ateistă, nu este 
conceptibilă şi nu poate fi acceptată ca o soluţie, tot aşa ipoteza creaţiei prin sine, prezentată 
de panteism, nu este conceptibilă şi nu poate fi recunoscută ca o soluţie. Este adevărat că 
„există fenomene... care ne ajută să ne formăm o concepţie simbolică despre un univers în 
evoluţie spontană 44 , cum ar fi, de pildă, «precipitarea unor vapori invizibili sub formă de 

nori». Noi putem concepe că universul a trecut, pe baza unei determinări proprii, printr-d| 
succesiune întreagă de faze până când a ajuns la stadiul în care se află astăzi. Dar estfli 
absolut imposibil de conceput cum ceva se creează pe sine şi să transformăm concepţii! 
simbolică a uneii creaţii prin sine într-o concepţie reală. în realitate, a concepe creaţia prin] 
sine înseamnă a concepe existenţa în posibilitate devenind existenţă actuală prin efectul! 
unei necesităţi imanente: ceea ce nu se poate. Noi nu ne putem face o idee despre existenţa 
potenţială a universului ca distinct de existenţa lui actuală. Dacă ea ar fi în adevăr 
reprezentată în spirit, ea ar fi ca fiind ceva, ca fiind existenţă actuală adică; supoziţia că ar 
fi reprezentată ca fiind ceva cuprinde două absurdităţi: că nimic este mai mult decât o 
negaţie şi poate să fie reprezentat în spirit într-un mod pozitiv, şi că un anumit nimic se i 
distinge de alte nimicuri prin puterea de a se dezvolta şi de a deveni ceva 44 . Apoi, în afară 1 
de aceasta, noi n-avemîn conştiinţa noastră nimic care să fie echivalentul şi să corespundă 
cuvintelor: „o necesitate imanentă prin efectul căreia o existenţă în posibilitate a devenit o 
existenţă actuală 44 . Existenţa, care a stat un timp indefinit sub o anumită formă, poate fi 
concepută că a trecut sub altă fonnă datorită unei impulsii externe sau adiţionale; dar cum 
existenţa în posibilitate a devenit existenţa actuală, fără o cauză, este o chestiune 
neconceptibilă. Să admitem însă că se poate concepe o existenţă în posibilitate distinctă de 
o existenţă actuală şi că se poate concepe şi tranziţia de la cea dintâi la cea de-a doua. Cu 
aceasta problema ar fi soluţionată sau ar fi adusă mai aproape de soluţionare ? Absolut 
deloc. Căci s-ar pune atunci aceeaşi întrebare pentru existenţa în posibilitate: de unde vine 
această existenţă în posibilitate ? Ea arfe nevoie de explicaţii ca şi existenţa actuală. Iar 
dificultăţile de explicare nu sunt la cea dintâi mai mici decât la cea din urmă. 

în legătură cu originea puterii latente, vom avea prin urmare aceleaşi ipoteze: 
existenţa prin sine, creaţia prin sine şi creaţia de către o putere exterioară. Nici una însă 
acceptabilă. „Existenţa prin sine a unui univers în posibilitate nu este mai acceptabilă decât 
cea a unui univers actual. Creaţia prin sine a unui univers în posibilitate ar implica cu atât 
mai mult dificultăţile care ne opresc; ea ar cuprinde în sine că în spatele acestui univers în 
posibilitate există o virtualitate şi mai îndepărtată; şi tot aşa mai departe până la infinit, fără 
a fi mai înaintaţi. Pe de altă parte, a atribui acestui univers în posibilitate drept cauză o forţă 
exterioară înseamnă a introduce gratuit şi fără scop noţiunea unui univers potenţial . 44 
Ipoteza creaţiei prin sine cuprinde aşadar termeni care nu corespund unor lucruri reale, „ci 
sugerează numai simbolurile cele mai vagi şi cele mai puţin susceptibile de interpretare 44 . 

Să vedem dacă a treia ipoteză, aceea a creaţiei de către o putere exterioară, admisă 
de teism, este mai conceptibilă. Se admite în genere, atât în diferitele concepţii ateiste cât 
şi de către cosmogonie, că cerul şi pământul au fost făcute aşa cum un meşter ar face un 
lucru; adică el are materialul şi nu face altceva decât să-l transforme şi să-l fasoneze. 
Ipoteza aceasta nu poate fi admisă, între altele şi fiindcă ne lasă absolut nedumeriţi asupra 
adevăratului mister în chestiune, „adică asupra originii materialelor din care a fost compus 
universul 44 . Comparaţia cu meşteşugarul ne pune în adevăr la îndemână un simbol, ca să 
ne figurăm cam cum ar fi fost făcut universul; dar un simbol cum nu se poate mai vag şi 
mai fără temei. „Căci meşteşugarul nu face nici fierul, nici lemnul, nici piatra pe care le 
întrebuinţează; el se mărgineşte a le f asona şi a le pune împreună. Presupunând că soarele, 
planetele, sateliţii şi toate lucrurile pe care le conţin aceste corpuri an fost formate într-un 

mod similar de un «Mare Artist», noi presupunem numai că el a dispus în ordinea pe care 
o vedem acum anumite elemente preexistente .“ Cu aceasta însă problema nu este rezolvată. 
Fiindcă se pune îr mod necesar întrebarea: elementele acestea preexistente de unde vin ele, 
unde îşi au originea? „Producerea materiei scoase din nimic, iată adevăratul mister. 44 
Similitudinea dintre procedeul meşteşugarului şi acela al „Marelui Artist 44 nu ne ajută cu 
nimic să dezlegăm misterul. Teoria ateistă se vădeşte însă şl mai şubredă atunci când se 
trece de la conţinutul lumii la ceea ce-1 conţine, adică de la materie la spaţiu. Dacă se admite 
că înaintea materiei există un vid incomensurabil, atunci se ridică întrebarea: de unde acest 
vid? „Pentru ca o teorie a creaţiei să fie completă, ea ar trebui să răspundă că spaţiul a fost 
făcut în acelaşi chip ca şi materia. Dar imposibilitatea de a concepe acest mod de a crea 
spaţiul este atât de manifestă,încât nimeni nu îndrăzneşte s-o afirme. în adevăr, dacă spaţiul 
a fost creat, el nu exista mai înainte; or, nu există efort al spiritului care să ne poată face să 
ne imaginăm non-existenţa spaţiului. Unul din adevărurile care ne sunt cele mai familiare 
e că ideea unui spaţiu ce ne înconjoară din toate părţile nu poate fl îndepărtată o singură 
clipă din gândire. Nu numai că suntem siliţi de a gândi spaţiul ca prezent pretutindeni, dar 
noi suntem incapabili de a-i concepe absenţa, fie în trecut, fie în viitor. Dacă non-existenţa 
spaţiului este absolut neconceptibilă, rezultă de aici că creaţia spaţiului este 
neconceptibilă. 44 Să admitem totuşi că ideea unei creaţii a universului de către o putere 
exterioară ar fi conceptibilă; s-ar pune altă întrebare, care n-ar reduce cu nimic misterul: 
această putere exterioară de unde vine? Pentru a răspunde la această întrebare nu dispunem 
decât de cele trei ipoteze pe care le cunoaştem: a existenţei prin sine, a creaţiei prin sine şi 
a creaţiei de către o putere exterioară. „Cea din urmă este inadmisibilă; ea ne face să 
parcurgem o serie infinită de puteri exterioare şi ne readuce la punctul de plecare. A doua 
ne aruncă în aceeaşi încurcătură, pentru că, aşa cum s-a văzut, creaţia pririsine presupune 
o serie infinită de existenţe în posibilitate. 14 Şi atunci nu mai rămâne decâttreia ipoteză, 
că universul are un creator ce există prin el însuşi. Dar şi existenţa prin rine erie,după cum 
am văzut, „riguros neconceptibilă 44 , indiferent de natura obiectului. „Cine recunoaşte că 
teoria ateistă este de nesusţinut pentru că ea conţine ideea imposibilă a existenţei prin sine 
trebuie neapărat să admită că ipoteza teismului este de asemenea de nesusţinut, pentru că 
ea conţine aceeaşi imposibilitate. 44 

Astfel, toate cele trei supoziţii asupra originii universului, deşi inteligibile verbal, 
supuse unui examen critic se vădesc de-a dreptul iluzorii, ilegitime, inconceptibile, 
incogitabile. Şi dacă noi ni le reprezentăm, nu ni le putem reprezenta decât în acelaşi mod 
în care ne reprezentăm pseudo-ideile desemnate cu cuvintele pătrat fluid sau substanţă 
morală. 

Dacă încercăm acum să cunoaştem natura universului, lucrurile nu stau mai bine: 
„aceleaşi dificultăţi insurmontabile se înalţă în faţa noastră, sau mai curând sunt aceleaşi 
dificultăţi sub forme noi 44 . Noi putem să nu facem supoziţii în legătură cu natura 
universului, iar dacă le facem, nu ni le putem reprezenta. „Ne găsim, pe de o parte, obligaţi 
să facem anumite supoziţii şi, pe de altă parte, găsim că aceste supoziţii nu pot fi 
reprezentate. 44 Dar să vedem mai îndeaproape cum stau lucrurile. 

Dacă cercetăm şi căutăm să stabilim cum se face că în conştiinţa noastră avem 
impresii de sunet, de culori, de gust, de atâtea alte „atribute pe care le atribuim corpurilor, 

suntem constrânşi să le privim ca efecte ale vreunei cauze**. Cauza aceasta poate fi 
determinată în trei feluri. Unii o consideră de natură materială, susţinând că adevărata cauză 
a impresiilor lor este materia, declarându-se cu aceasta satisfăcuţi. Alţii o consideră de 
natură spirituală, susţinând că spiritul este adevărata cauză a impresiilor şi că materia nu 
este altceva decât un mod de manifestare a spiritului. Sau, în sfârşit, cum au făcut alţii, 
materia ş> spiritul sunt considerate ca forţe imediate, iar tot ceea ce se petrece în conştiinţa 
noastră este atribuit unei puteri divine, care este socotită adevărata cauză. Noi nu ne oprim 
însă numai la faptul stabilirii unei cauze,ci ne simţim obligaţi să stabilim cauza primă a 
impresiilor noastre. „Agentul, materie, spirit sau orice altceva, căruia îi atribuim impresiile 
noastre trebuie să le fie cauza primă, sau sfi nu le fie. Dacă este, totul s-a terminat. Dacă nu 
este, trebuie să fie îndărătul lui o altă cauză care devine atunci cauza reală a efectului/* 
Numărul cauzelor interpuse nu joacă în această împrejurare nici un rol, ceea ce interesează 
este concluzia la care ajungem. Iar această concluzie spune: „Nu putem gândi impresiile 
pe care lumea le produce în noi, fără ca să gândim că ele au o cauză, şi nu putem cerceta 
cauza lor, fără să nu ne lovim de ipoteza cauzei prime**. 

Dacă încercăm să gândim această cauză primă, ajungem la concluzii noi şi la 
dificultăţi inextricabile. Prima problemă care se pune în legătură cu cauza primă este dacă 
ea e finită sau indefinită. „Dacă spunem finită ne încurcăm într-odilemă. A gândi că această 
cauză primă este finită, înseamnă a gândi că ea are o limită. A gândi la această limită 
înseamnă cu toată necesitatea a gândi că nu mai există ceva dincolo de ea; e absolut 
imposibil de conceput un lucru mărginit fără a concepe o regiune care să-l înconjoare din 
toate părţile. Ce vom spune noi despre această regiune? Dacă această cauză primă este 
limitată şi dacă există ceva în afară de ea, acest ceva nu trebuie să aibă cauză primă: trebuie 
să fie fără cauză. Dar dacă admitem că ceva poate fi fără cauză, nu există raţiune de a 
presupune că un lucru oarecare are o cauză. Dacă, în afară de această regiune finită, asupra 
căreia guvernează cauza primă, există o regiune pe care noi suntem constrânşi s-o privim 
ca finită, asupra căreia cauza primă nu-şi întinde imperiul său, dacă admitem că există un 
infinit fără cauză, cuprinzând finitul cauzat, părăsim implicit ipoteza cauzalităţii. E deci 
imposibil de a considera cauza primă ca finită, ea trebuie să fie infinită.** 

Aceasta nu este însă singura concluzie inevitabilă la care ajungem atunci când 
încercăm să determinăm cauza primă. Cauza primă trebuie să fie, nu poate să fie decât 
independentă. Căci dacă e gândită ca nefiind independentă atunci ea nu mai poate fiinţa ca 
o cauză primă, ci cauza primă este în acest caz cauza de care depinde ea. Independenţa ei 
trebuie să fie apoi totală, nu parţială, fiindcă a spune că este parţial independentă înseamnă 
„a presupune o necesitate care determină independenţa ei parţial şi că această necesitate, 
oricare ar fi, trebuie să fie o cauză superioară, sau adevărata cauză primă, ceea ce este o 
contradicţie”. Dar când se spune: cauza primă trebuie să fie total independentă, aceasta este 
tot una cu a spune că este şi trebuie să fie în afară de orice altă existenţă; „căci dacă prezenţa 
unei alte existenţe este necesară, cauza primă trebuie să depindă parţial de această altă 
existenţă şi nu mai poate fi cauza primă**. Ceva mai mult încă. Cauza primă nu trebuie să 
fie gândită numai ca neavând relaţii necesare cu altă formă de existenţă, dar ea trebuie 
gândită ca neputând avea vreo relaţie necesară nici măcar în interiorul ei însăşi. Cauza 
primă nu poate avea în interiorul ei nimic care să-i determine schimbarea sau să i-o 

împiedice. „Căci dacă e ceva în ea care să-i impună aceste necesităţi şi aceste restricţii, 
acest ceva trebuie să fie o cauză primă, ceea ce-i absurd. Astfel, cauza primă trebuie să fie 
în toate sensurile perfectă, completă, totală, cuprinzând în ea toată puterea şi ridicându-se 
deasupra oricărei legi. Sau, pentru a ne servi de expresia acceptată, ea trebuie să fie 
absolută/ 4 

§ 

Reflexiile în legătură cu natura universului ne duc, prin urmare, la două concluzii 
inevitabile. Anume: atât obiectele şi acţiunile externe, cât şi fenomenele conştiinţei proprii 
ne constrâng să le aflăm cauza; căutându-le însă cauza, noi nu ne putem opri şi nu ne putem 
declara mulţumiţi, „înainte de a ajunge la ipoteza cauzei prime 44 , iar ajunşi aici, ne vedem 
siliţi a gândi cauza primă ca infinită şi absolută. Concluziile acestea rezultă cu o necesitate 
inexorabilă. Şi totuşi, atât raţionamentele cât şi concluziile la care duc ele „nu sunt decât 
concepte simbolice de ordin ilegitim 44 , atât raţionamentele cât şi concluziile sunt iluzorii. 
Raţionamentele sunt false ,concluaiile sunt eronate şi se contrazic mutual. Pentru a dovedi 
acest lucru, Spencer se serveşte de demonstraţia făcută de Manşei, care, la rândul său, 
împărtăşeşte doctrina lui W. Hamilton. Ideile de cauză primă, infinit şi absolut, idei egal 
de indispensabile, nu pot fi totuşi gândite ca atribute ale uneia şi aceleiaşi fiinţe fără a nu 
cădea în contradicţie cu ele. „O cauză, spune Manşei, întrucât este cauză, nu poate fi 
absolută; absolutul ca absolut nu poate fi o cauză. Cauza, întrucât este cauză, nu există decât 
în relaţie cu efectul ei: cauza este o cauză a efectului; efectul este un efect al cauzei. Pe de 
altă parte, conceptul unui absolut presupune o existenţă posibilă în afară de orice relaţie. 
Noi încercăm să scăpăm acestei contradicţii aparente introducând ideea de succesiune în 
timp. Absolutul există mai întâi prin el însuşi şi pe urmă devine o cauză. Dar aici suntem 
împiedicaţi de un al treilea concept, acela de infinit. Cum poate deveni infinitul ceea ce el 
nu era mai întâi? Dacă determinarea cauzală este un mod posibil de existenţă, ceea ce există 
fără cauză nu este infinit, adică ceea ce devine cauză iese din propriifcei limite... 44 „Dacă 
presupunem că absolutul devine o cauză, continuă Manşei, rezultă că^l acţionează cu 
ajutorul liberului arbitru şi al conştiinţei. Căci o cauză necesară nu poate fi concepută ca 
absolută şi infinită. Dacă este necesitată de ceva în afară de ea, este prin faptul acesta 
limitată de o putere superioară, şi dacă este necesitată de ea însăşi, are în natura sa o relaţie 
necesară cu efectul ei. Trebuie deci ca acest act de cauzare să fie voluntar, şi voinţa nu 
este posibilă decât într-o fiinţă conştientă. Dar conştiinţa nu este conceptibilă decât ca 
relaţie. Trebuie să existe un subiect conştient şi un obiect despre care subiectul să fie 
conştient. Subiectul este un subiect pentru obiect; obiectul este un obiect pentru subiect; 
şi nici unul, nici altul nu poate fi prin sine absolutul. Se poate înlătura această dificultate 
pentru o clipă, distingând între absolutul întrucât este relativ la un altul şi absolutul întrucât 
este relativ la el însuşi. E chiar posibil să se spună că absolutul poate fi conştient, cu condiţia 
să fie de el însuşi; dar această alternativă este în ultimă analiză nu mai puţin ruinătoare 
decât cealaltă. !n adevăr, obiectul conştiinţei, fie acesta un mod de a fi al subiectului sau 
nu, este creat în şi prin actul conştiinţei sau are o existenţă independentă de conştiinţă. în 
primul caz, obiectul devine subiect, şi subiectul singur este adevăratul absolut. în cazul din 
urmă, subiectul depinde de obiect, şi obiectul singur este adevăratul absolut. Sau, dacă 
încercăm o a treia ipoteză şi dacă admitem că există amândouă [subiectul şi obiectul] într-o 
mutuală independenţă, nu mai avem absolut; nu ne mai rămâne decât o pereche de 

relativită(i, căci coexistenta, fie sau nu în conştiinţă, este ea însăşi o relaţie." Dar demon¬ 
strarea dificultăţilor nu se opreşte aici. Ele se înaltă insurmontabile în fa(a noastră, dacă 
privim însăşi natura proprie a absolutului. „Nu numai că absolutul, spune Manşei în 
continuare, cum se concepe, nu poate avea reiate necesară cu orice ar fl; dar, chiar în 
virtutea naturii lui proprii, el nu poate conţine în el însuşi relaţie, cum ar face-o de pildă un 
tot compus din părţi, sau ca o substanţă compusă din atribute sau ca un subiect conştient 
opus unui obiect. Căci dacă există în absolut un principiu de unitate distinct de agregatul 
pur al părţilor sau atributelor, acest principiu singur este adevăratul absolut.Pe de altă parte, 
dacă acest principiu nu există în abolut, nu există absolut, ci un grup de relativităţi. Trebuie 
să recunoaştem că vocile filosofilor, care proclamă aproape unanim că absolutul este în 
acelaşi timp unul şi simplu, sunt vocile raţiunii înseşi,presupunând că raţiunea are o voce 
în această chestiune. Dar unitatea absolută, indiferentă şi fără atribute, nu poate să se 
distingă de multiplicitatea fiin(elor finite printr-o trăsătură caracteristică, nici să se 
identifice cu ele în multiplicitatea lor. Suntem deci angaja(i într-o adevărată dilemă. Nu se 
poate concepe absolutul ca fiind conştient, nu se poate concepe nici ca fiind inconştient: el 
nu poate fi conceput ca fiind complex, nici ca fiind simplu; el nu poate fi conceput prin 
diferenţă, nici prin absentă de diferen(ă; el nu poate fi identificat cu universul, nici nu poate 
fi distins de acesta. Unul şi multiplul, considera^ ca începutul existentei, sunt deci egal de 
incomprehensibili." Să lăsăm la o parte antagonismul cămiaîi dau naştere aceste concepţii 
fundamentale ale teologiei în aplicările lor speciale şi să admitem, spune Manşei, că toate 
„dificultăţile sunt aplanate şi că existenta absolutului e sigur stabilită pe dovada raţiunii. 
Noi nu izbutim pentru aceasta să conciliem această idee cu aceea de cauză: n-am făcut 
nimic ca să explicăm cum absolutul poate da naştere relativului, infinitul finitului. Dacă 
condica activităţi accidentale este o stare superioară aceleia de repaus, absolutul, fie că a 
lucrat voluntar,fie că a lucrat involuntar, a Irecut de la o condiţie comparativ imperfectă la 
o condiţie comparativ perfectă; prin urmare el nu era perfect în origine. Dacă starea de 
activitate este o stare inferioară aceleia de repaus, absolutul devenind cauză, a pierdut 
perfecţiunea lui originară. Rămâne, e adevărat, o supoziţie: că ambele stări se echivalează 
şi că actul creaţiei este o stare de indiferentă. Dar această supoziţie distruge unitatea 
absolutului sau se distruge pe ea însăşi. Dacă actul creaţiei este real şi totuşi indiferent, 
suntem siliţi să admitem posibilitatea concepţiei a două absoluturi, unul producător şi altul 
non-producător. Dacă actul nu este real, supoziţia însăşi dispare... Pe deasupra, cum se 
poate concepe relativul venind la existentă? Dacă e o realitate distinctă de absolut, trebuie 
concepută ca trecând de la non-existenţă la existenţă. Dar a concepe un obiect ca neexistent 
cuprinde contradicţie; căci ceea ce se concepe este conceput ca obiect de gândire în şi prin 
concepte. Putem să nu gândim un obiect, dar dacă-1 gândim, nu putem face altfel decât să-l 
gândim ca existent. Se poate la un moment dat .să nu gândeşti un obiect şi într-un alt 
moment să gândeşti acest obiect ca existent; dar a gândi acest obiect în actul devenirii, în 
trecerea de la non-existen(ă la existentă, înseamnă a gândi un lucru care, în gândirea însăşi, 
se distruge..." Şi Manşei conchide rezumând demonstraţia: „Conceptul Absolutului şi 
Infinitului, de orice parte se consideră, pare înconjurat de contradicţie. E o contradicţie a 
presupune că obiectul cutare există, fie singur, fie unit cu altele, şi e o contradicţie a 
presupune că el nu există. E contradicţie a-1 considera ca unul şi o contradicţie a-1 considera 

ca multiplu. E contradicţie a-1 privi ca personal şi e contradicţie a-1 privi ca impersonal. Nu 
se poate fără contradicţie să fie reprezentat ca activ şi cu atât mai mult nu se poate fără o 
egală contradicţie să fie reprezentat ca pasiv. Nu se poate concepe ca suma întregii 
existente, nici concepe numai ca o parte a acestei sume." 

Analiza ideilor ultime ale religiei ne duce prin urmare în mod necesar la judecăţi 
negative. Contradicţiile statuate, cât şi judecăţile negative obţinute, nu trebuie să ne ducă 
însă, subliniază Spencer, la concluzia că nici unul din aceste sisteme nu cuprinde un adevăr 
fundamental, căci „această concluzie ar fi o eroare". Nu trebuie să trecem cu vederea peste 
un lucru fundamental: anume că toate teoriile religioase, care ca atare sunt teorii a priori 
asupra universului, de la cele mai grosiere până la cele mai temeinice, adică de la fetişism 
şi trecând prin politeism, monoteism, panteism, până la ateism, „afirmă implicit două 
lucruri: întâi, că există ceva de explicat, al doilea, că explicarea este cutare sau cutare". 
Toate religiile au prin urmare ceva comun: sunt de acord în mod tacit asupra faptului că 
„lumea, cu tot ceea ce ea conţine şi cu tot ceea ce o înconjoară, este un mister care vrea o 
explicaţie". Acesta este rezultatul fundamental pe care trebuie să-l reţinem în urma 
examinării ideilor ultime ale religiei. 

Să vedem cum se înfăţişează ideile ultime ale ştiinţei. Să vedem dacă măcar aceste 
idei sunt conceptibile, dacă sunt mai conceptibile decât acelea ale religiei. 

Ideile ultime ale ştiinţei sunt ideile de spaţiu şi timp, idei asupra cărora însă avem 
ipoteze cu totul opuse. O ipoteză susţine că timpul şi spaţiul sunt existenţe exterioare nouă 
şi independente de noi, că sunt obiective; o altă ipoteză susţine, din contră, că spaţiul şi 

timpul au o existentă interioară, că aparţin structurii propriei noastre conştiinţe, că sunt 

« • . • 

Să luăm prima ipoteză, să vedem ce valoare are. „Dacă spaţiul şi timpul există 
obiectiv, spune Spencer, ele sunt entităţi. Aserţiunea că sunt non^ntităţi se distruge 
singură: non-entităţile sunt non-existente; şi a susţine că non-existenţa^există obiectiv 
înseamnă a uni termeni contradictorii. Şi mai mult, a nega că spaţiul şi timpul sunt lucruri, 
adică în fond a le numi nimicuri, înseamnă a spune implicit absurditatea că există două 
specii de nimic. Nu se poate să fie privite ca atribute ale unei entităţi; pentru aceasta sunt 
două raţiuni: nu numai că e imposibil de conceput în realitate o entitate ale cărei atribute 
să fie ele, dar încă nu se poate imagina că ele încetează de a fi, chiar dacă orice lucru ar 
înceta de a fi, pe când atributele dispar în mod necesar cu entităţile cărora le aparţin. Astfel, 
deci, spafiul şi timpul nu pot fi nici non-entităţi, nici atribute de entităţi." Să considerăm 
ipoteza obiectivitătii spaţiului şi timpului şi să încercăm a le considera ca lucruri. Rezultatul 
va fi că ne va fi peste putin(ă să ni le reprezentăm ca lucruri. în adevăr, un lucru nu poate 
fi conceput decât cu atributele lui, iar „absenţa acestor atribute este absenţa însăşi a 
termenilor în care un lucru este conceput": absenţa atributelor atrage în mod necesar după 
sine imposibilitatea de a concepe. Dacă privim spaţiul, singurul atribut pe care ne este 
îngăduit să-l gândim că-i aparţine este întinderea. Iar întinderea nu-i poate fi atribuită fără 
a provoca o confuzie de idei., Jn adevăr, întindere şi spaţiu sunt termeni convertibili: prin 
întindere, când spunem că este o proprietate a corpurilor, noi vrem să spunem ocuparea 
spaţiului; prin urmare, a spune că spaţiul este întins, înseamnă a spune că spaţiul ocupă 
spaţiul." La acelaşi rezultat confuz ajungem dacă încercăm să atribuim un atribut timpului. 

Spaţiul şi timpul nu pot fi concepute ca entităţi nu numai fiindcă nu au atribute, ci şi din 
altă cauză. „Toate entităţile pe care le recunoaştem real ca atare sunt limitate; şi chiar când 
am putea cunoaşte o entitate ilimitată, am separa-o prin acest fapt de clasa entităţilor 
limitate/' Despre spaţiu şi timp nu se poate afirma însă nici una, nici alta, adică nici că sunt 
limitate, nici că sunt nelimitate. „Suntem cu totul incapabili să ne facem o imagine mentală 
despre spaţiul fără margini şi tot astfel suntem cu totul incapabili să imaginăm margini 
dincolo de care să nu mai existe spaţiu. La fel, dacă trecem de la infinitul mare la infinitul 
mic, e imposibil de gândit o limită di vizibilităţii spaţiului şi e tot atât de imposibil să-l 
concepem divizibil la infinit/ 4 De aceleaşi imposibilităţi ne lovim când e vorba de timp. Pe 
baza ipotezei, după care spaţiul şi timpul sunt obiective,ajungem, precum vedem, la un 
antagonism ireductibil: „Nu putem concepe spaţiul şi timpul ca entităţi şi suntem incapabili 
să le concepem ca non-entităţi sau atribute de entităţi. Suntem siliţi să le gândim ca lucruri 
existente şi totuşi nu le putem reduce la condiţiile în care existenţele sunt reprezentate 44 . 

Este poate mai întemeiată ipoteza susţinută de Kant, a existenţei subiective a 
spaţiului şi a timpului? Spencer spune din capul locului că ideea ce se ailă la baza filosofiei 
lui Kant nu este o idee propriu-zisă, ci o pseudo-idee, că, deşi este inteligibilă verbal, ea 
este totuşi absolut negândibilă. Ipoteza lui Kant nu stă în picioare şi este neconceptibilă din 
două raţiuni. O primă raţiune stă în ceea ce el neagă implicit. în adevăr, „a afirma că spaţiul 
şi timpul aşa cum le cunoaştem sunt condiţii subiective înseamnă a afirma implicit că nu 
sunt realităţi obiective; dacă spaţiul şi timpul care se găsesc în spiritele noastre aparţin 
eu/ui, trebuie în mod necesar ca ele să nu aparţină non-eului ,ceea ce este absolut imposilbil 
de conceput 44 . Kant îşi întemeiază ipoteza subiectivităţii spaţiului şi timpului pe faptul că 
conştiinţa de spaţiu şi timp nu poate fi suprimată, când în realitate această imposibilitate 
pentru conştiinţă de a se desprinde de spaţiu şi timp dovedeşte tocmai existenţa lor 
obiectivă. S-ar putea, fireşte, răspunde acestei obiecţii aduse de Kant cu afirmaţia că 
incapacitatea noastră de a ne desprinde de spaţiu şi timp nu este altceva decât o consecinţă 
inevitabilă a existenţei lor subiective. Dar această nouă afirmaţie poate fi răsturnată cu ceea 
ce afirmă direct conştiinţa. Şi anume: „conştiinţa afirmă direct că timpul şi spaţiul nu sunt 
înăuntrul spiritului, ci în afara spiritului, că nu se poate concepe ca ele să devină non- 
existente, chiar dacă spiritul ar deveni non-existent 44 . A doua raţiune a neconceptibilităţii 
ipotezei lui Kant stă în ceea ce el afirmă explicit. Dacă în adevăr spaţiul şi timpul sunt forme 
ale gândirii [Spencer se exprimă aici greşit sau îl interpretează greşit pe Kant, căci acesta 
nu susţine că spaţiul şi timpul sunt forme ale gândiriil , noi nu le putem gândi fiindcă nu se 
poate ca ceva să fie în acelaşi timp şi formă a unei gândiri şi materie a ei. Kant afirmă apoi 
că spaţiul şi timpul sunt obiecte ale conştiinţei. Această afirmaţie este însă menită să 
provoace câteva întrebări ce vor scoate în evidenţă şubrezenia ipotezei. „Dacă sunt obiecte 
de conştiinţă, cum pot fi ele deci în acelaşi timp condiţii ale conştiinţei? Dacă spaţiul şi 
timpul se încadrează în numărul condiţiilor sub care noi gândim, atunci trebuie, când 
gândim spaţiul şi timpul, ca gândirile noastre să fie necondiţionate, şi dacă pot exista 
gândiri necondiţionate, ce devine teoria? 44 

Oricum le-am privi deci,ideile de spaţiu şi timp „sunt cu totul incomprehensibile 44 . 
Cunoştinţele pe care pretindem că le avem despre ele sunt pseudo-cunoştinţe, pe care nu 
putem pune nici un temei. „Dacă, pe de o parte, credem cu totul în realitatea lor obiectivă. 

suntem, pe de altă parte, incapabili de a o explica raţional. în sfârşit, a pune cealaltă 
alternativă, non-realitatea obiectivă a spaţiului şi a timpului (ce se poate foarte bine 
formula, dar care este imposibil să se figureze), înseamnă pur şi simplu a multiplica 
absurdităţile. 14 Asupra ideilor de timp şi spaţiu, care sunt idei fundamentale ştiinţifice, 
rămânem prin urmare într-o totală ignoranţă. 

Dacă luăm altă problemă fundamentală ştiinţifică, anume aceea a divizibilităţii 
materiei, dificultăţile sunt tot aşa de mari. în legătură cu divizibilitatea materiei nu sunt 
posibile decât două ipoteze: materia este divizibilă la infinit şi materia nu este divizibilă la 
infinit. Ambele ipoteze sunt însă incomprehensibile. Să luăm prima ipoteză şi să vedem 
unde ajungem dacă presupunem că materia e divizibilă la infinit. Noi putem divide un corp 
în două,putem apoi divide flecare jumătate în două, şi cu flecare parte astfel obţinută putem 
proceda la fel, până când ajungem la nişte părţi aşa de mici, încât nu mai pot fl divizate pe 
cale fizică. Noi însă nu ne oprim la divizibilitatea fizică, ci continuăm pe cale mentală 
operaţia de divizare fără sfârşit a materiei. Dar în acest caz nu mai înseamnă „a concepe 
divizibilitatea infinită a materiei, ci înseamnă numai a-ţi forma un concept simbolic 44 , adică 
o idee care nu poate fi reală şi verificată. „A concepe divizibilitatea infinită a materiei 
înseamnă a urmări mental diviziunile la infinit, dar pentru aceasta ar trebui un timp infinit. 44 
Să luăm ipoteza cealaltă, anume că materia nu este divizibilă la infinit. A susţine că materia 
nu este infinit divizibilă e totuna cu a spune că părţile din care se compune materia nu pot 
fi divizate cu ajutorul nici unei forţe, ceea ce este o supoziţie pur verbală,care, ca şi ipoteza 
primă, nu poate fi reprezentată. „Căci flecare din aceste părţi elementare, dacă există, 
trebuie să aibă o suprafaţă superioară şi o suprafaţă inferioară, o parte dreaptă şi o parte 
stângă, aşa cum au bucăţile mai mari. însă e imposibil de imaginat ca marginile acestei părţi 
elementare să fie aşa de simple încât să nu se poată face să treacă printre ele un plan de 
secţiune; şi oricare ar fl forţa de coeziune ce li se presupune, e imposibil de exclus ideea 
unei forţe superioare capabile să triumfe asupra ei . 44 Nici una din acâste ipoteze nu este mai 
bună decât alta, nici una din ele nu poate fl preferată celeilalte, şi cu toate acestea inteligenţa 
umană „nu poate să nu gândească că una sau alta trebuie să se acorde cu faptele 44 . Problema 
divizibilităţii materiei este deci o problemă insolubilă. 

în legătură cu materia se mai pune o altă problemă importantă, anume a solidităţii 
ei. O bucată de metal se prezintă percepţiilor noastre ca „o masă omogenă, rezistentă, fără 
soluţie de continuitate 44 ,ea „apare ochilor şi degetelor perfect plină 44 . Se pune întrebarea: 
este materia în adevăr atât de Solidă cum pare ea simţurilor noastre? Dacă răspundem 
afirmativ la această întrebare şi dăm dreptate celor ce ne spun simţurile, dificultăţile ce se 
ridică sunt inextricabile. „Dacă materia ar fi absolut solidă, cum se presupune, ea ar fi 
absolut incompresibilă, ceea ce nu este, pentru că nu se poate concepe compresibilitatea 
sau, într-un mod implicit, apropierea părţilor constitutive, dacă nu este între ele un spaţiu 
neocupat. 44 Dar supoziţia solidităţii absolute a materiei e de nesusţinut şi din altă cauză. 
Să luăm un exemplu din mecanică, anume două corpuri, ambele de aceeaşi dimensiune, 
dintre care unul în repaus şi altul în mişcare, acesta din urmă lovind pe cel dintâi, încât să 
se mişte împreună: ele se vor mişca, dar cu o viteză care nu poate fl decât jumătatea vitezei 
iniţiale. E o lege „a cărei negare este de neconceput 44 , potrivit căreia „trecerea de la o 
mărime la alta nu se poate face decât prin toate gradele intermediare celor două mărimi 44 . 

Dacă ne referim la exemplul nostru, conform acestei legi corpul care se mişcă să zicem cu 
viteza4 nu poate să-şi reducă «datorită şocului, viteza iniţială instantaneu la 2, ci trebuie să 
treacă prin toate vitezele ce se află între 4 şi 2. „Dar dacă materia ar fi cu adevărat solidă, 
dacă unităţile care o compun ar fi cu adevărat incompresibile şi în contact absolut, această 
«lege a continuităţii» (e numele ce-1 poartă) ar fi violată în toate cazurile de coliziune. Căci 
fiind date două unităţi elementare, dacă una ce se mişcă cu o viteză reprezentată prin 4 
loveşte pe alta ce este în repaus, unitatea care loveşte trebuie să sufere instantaneu o 
diminuare a vitezei sale, care cade la 2; trebuie să treacă de la viteza 4 la viteza 2 fără să se 
scurgă vreo bucată de timp oarecare şi fără să treacă prin vitezele intermediare; trebuie să 
se mişte în aceeaşi clipă cu vitezele 4 şi 2, ceea ce este imposibil 

De aceea s-a recurs la altă ipoteză, aceea susţinută de Newton. Materia se compune 
din particule solide, atomii, care însă nu sunt în contact direct, „ci acţionează unii asupra 
altora datorită forţelor de atracţie şi de respingere, a căror intensitate variază cu distanţele". 
Această ipoteză nu este mai comprehensibilă decât cealaltă. în adevăr, ea nu suprimă 
dificultatea, ci de la agregaţi o deplasează asupra atomilor. Să presupunem că materia se 
compune în adevăr din unităţi dense, întinse, ce se află într-un mediu de forţă. Această 
supoziţie nu înlătură deloc întrebarea asupra constituţiei acestor unităţi ultime. La această 
întrebare nu putem răspunde altfel decât că fiecare din aceste unităţi este o mică porţiune 
de materie. Cu alte cuvinte, ne întoarcem pe un dnim ocolit şi multiplicând dificultăţile la 
ipoteza primă. 

Pentru soluţionarea acestei probleme s-a mai făcut o supoziţie. Dându-şi seama că 
materia nu se poate constitui, aşa cum susţinea Leibniz, din monade fără întindere, şi ţinând 
seama de temeinicia obiecţiilor aduse ipotezei lui Newton, Boscovich a elaborat o nouă 
teorie, mixtă, socotită In stare să întrunească avantajele ambelor ipoteze anterioare, cu 
evitarea tuturor dificultăţilor pe care ele le implicau. După Boscovich, „părţile constitutive 
ale materiei sunt centri de forţă, puncte fără dimensiuni, care se atrag şi se resping mutual, 
în aşa fel încât păstrează între ele distanţe specifice". El mai afirmă apoi că ,«forţele 
posedate de aceşti centri pot varia cu distanţele, aşa încât,în condiţii date,centrii ar rămâne 
în echilibru stabil, separaţi prin intervale determinate, şi că în alte condiţii intervalele s-ar 
mări sau s-ar micşora". Teoria lui Boscovich, deşi ingenioasă, evitând o seamă de 
dificultăţi, nu poate fl totuşi acceptată. Şi anume nu poate fl acceptată fiindcă punctul de 
plecare este cu totul de neconceput. „Un centru de acţiune absolut fără întindere este, spune 
Spencer, inconceptibil." Noi ne putem face o idee despre el, dar o idee simbolică,ilegitimă. 
, Jdeea de rezistenţă nu poate să se separe în gândire de ideea unui corp întins care rezistă. 
A admite că forţe centrale pot rezida în puncte, nu zic infinit de mici, dar care nu ocupă nici 
un spaţiu, oricât de mic, puncte care nu au altă relaţie decât poaiţia lor, dar care n-au nimic 
pentru a o marca, puncte pe care nimic nu le distinge de alte puncte vecine ce nu sunt centri 
de forţă, înseamnă a face o ipoteză cu totul în afară de capacitatea spiritului omenesc." 

Asupra naturii intime a materiei nu ne putem face o idee comprehensibilă. Ca şi la 
timp şi spaţiu, noi nu posedăm asupra materiei decât supoziţii absurde, între care trebuie 
să alegem. 

Să supunem analizei o altă noţiune ştiinţifică fundamentală, noţiunea de mişcare, 
ca să vedem dacă măcar aceasta este conceptibilă. Dacă luăm o mişcare simplă,un corp pe 

care-1 împingem cu mâna într-o direcţie determinată, s-ar părea că nu avem nici un motiv 
să ne îndoim nici de realitatea mişcării, nici de direcţia în care se mişcă acel corp. Şi totuşi 
nu e greu de arătat că nu este întemeiată nici judecata asupra realităţii mişcării, nici aceea 
asupra direcţiei ei. Pentru a ne convinge despre acest lucru, să luăm un alt exemplu: un 
vapor care pluteşte pe apă la ecuator, cu faţa spre Vest. Dacă pe vaporul acela, ce stă 
deocamdată pe loc, căpitanul se mişcă de la proră spre pupă, noi vom afirma, convinşi că 
exprimăm un adevăr, că el se mişcă spre Est. Dar dacă ancora se ridică şi vaporul se pune 
în mişcare spre Vest cu aceeaşi viteză cu care căpitanul se mişcă spre Est, mai putem noi 
afirma că şi căpitanul se mişcă spre Est? Fireşte că nu, căci în vreme ce căpitanul merge 
spre Est, vaporul merge spre Vest, ducând cu el şi pe căpitan. Noi nu putem spune despre 
căpitan că se mişcă nici spre Est, nici spre Vest, ci avem motive să susţinem că, în raport 
cu spaţiul ambiant,el stă pe loc.Şi totuşi această judecată nu este întemeiată. Căpitanul nu 
se află mereu în acelaşi punct. Ştim că pământul se învârte în jurul axei sale şi, prin urmare, 
şi căpitanul spre Est, cu o viteză de 1000 mile pe oră. Dacă am afirma însă că şi căpitanul 
se mişcă spre Est cu 1 000 mile pe oră, am afirma o eroare. Căci, după cum ştim, pământul 
se mişcă pe orbita lui cu 68 000 de mile pe oră, ceea ce înseamnă că, dacă e amiază, 
căpitanul se mişcă spre Est cu 1 000 de mile, iar spre Vest se mişcă cu o viteză de 67 000. 
Dar nici acum nu ştim precis ce este cu mişcarea pământului. Căci nu trebuie să uităm că 
întregul sistem solar se mişcă spre constelaţia lui Hercule şi, dacă ţinem seama de acest 
lucru, atunci ajungem la constatarea că,în realitate, „căpitanul nu se mişcă spre Est, nici 
spre Vest, ci că urmează o linie înclinată pe planul elipticii şi că merge cu o viteză mai mare 
sau mai mică (după sezonul anului) decât aceea pe care am dat-o noi“. Şi nici acum nu ştim 
dacă rezultatul la care am ajuns este exact, fiindcă noi nu cunoaştem încă în totul 
„orânduirile dinamice ale sistemului nostru silderaT. Cine ştie cţ alte rezultate am stabili 
dacă le-am cunoaşte în întregime! „Se vede deci clar cât de înşelătoa^ sunt ideile noastre 
despre mişcare. Ceea ce pare că se mişcă este în realitate în nemişcare, ceea ce pare 
staţionar, se mişcă în realitate,ceea ce, după noi, se îndreaptă într-o direcţie, se mişcă cu o 
rapiditate mai mare într-o direcţie contrară/ 4 Mişcările pe care le cunoaştem nu sunt 
mişcările reale ale unui obiect „în viteza sau în direcţia lui 44 , ci sunt mişcările pe care noi 
le măsurăm în raport cu un anumit punct. De unde nu trebuie să conchidem că, dacă 
mişcările pe care le măsurăm noi nu sunt reale, n-ar exista mişcările reale. Mişcările reale 
există şi noi corectăm judecăţile succesive pe care le facem asupra direcţiei şi vitezei unui 
obiect fiind ferm convinşi că există si o direcţie reală. Suntem de asemenea convinşi că 

„există în spaţiu puncte fixe în raport cu care toate mişcările sunt absolute şi găsim că e 
imposibil să scăpăm de această idee 44 . Şi cu toate acestea mişcarea absolută nu numai că 
nu poate fi percepută, dar nici măcar nu poate fi concepută. Dacă facem abstracţie de 
condiţiile de spaţiu, mişcarea este absolut neconceptibilă. „în adevăr, mişcarea este o 
schimbare de loc; dar într-un spaţiu fără limită schimbarea de loc este neconceptibilă, 
pentru că locul însuşi este neconceptibil. Locul nu poate fi conceput decât în raport cu alte 
locuri şi în absenţa obiectelor dispersate în spaţiu, un loc nu poate fi conceput decât în 
raport cu limitele spaţiului; de unde urmează că, într-un spaţiu limitat, un loc nu poate fi 
conceput; toate lucrurile trebuie să fie la egală distanţă de limitele care există. Astfel, pe 

de o parte, suntem obligaţi să gândim ca există o mişcare absolută şi, pe de altă parte, că 
mişcarea absolută este incomprehensibilă/' 

Insolubilă este apoi şi problema transmiterii mişcării. Ne este imposibil de conceput 
cum un lucru care este în mişcare poate face să se mişte un alt lucru care este staţionar.„Sub 
ce raport un corp care a suferit o izbitură diferă de ceea ce era mai înainte? Ce lucru i-a fost 
adăugat, care, fără să-i afecteze într-un mod sensibil proprietăţile, îl fac.e totuşi capabil să 
traverseze spaţiul? 1 E vorba doar de acelaşi obiect care însă o dată se află în repaus şi altă 
dată în mişcare, care în prima stare nu are tendinţa de a schimba locul, iar în starea a doua 
o are. „Care este deci lucrul care continuă să producă acest efect fără să se epuizeze? Cum 
se face că el [luciul] rămâne în obiect? Veţi spune că mişcarea a fost comunicată; dar cum? 
Ce lucru a fost comunicat ? Corpul care izbeşte n-a transferat un lucru corpului izbit; nu se 
poate nici spune că i-a transferat un atribut. Ce a fost deci transferat? 1 Cu aceasta ne aflăm 
„în faţa vechii enigme a mişcării şi repausului 11 . Noi observăm de atâtea ori că un obiect în 
mişcare îşi micşorează încetul cu încetul viteza până când se opreşte cu totul; de asemenea 
observăm adeseori că un obiect trece de la starea de repaus la cea de mişcare datorită unei 
forţe. Observăm aceste lucruri şi totuşi nu ni le putem reprezenta. Suntem înclinaţi să 
credem şi să gândim că lucrurile se petrec conform legii continuităţii, anume că un lucru 
ce se află în mişcare nu trece în starea de viteză mai mică sau de repaus decât traversând 
toate vitezele intermediare; şi tot aşa de la repaus la mişcare sau de la o viteză mai mică la 
una mai mare. Că, altminteri spus, mişcarea creşte insensibil, până când de la o mişcare 
infinitezimală se ajunge la zero sau de la zero se ajunge la o mişcare infinitezimală. în 
realitate însă lucrurile sunt neconceptibile. „Urmăriţi cât vreţi cu gândirea o viteză care 
descreşte, rămâne încă o oarecare viteză. Luaţi jumătate şi apoi jumătatea sumei de mişcare, 
şi aceasta la infinit, mişcarea există încă; şi mişcarea cea mai mică este separată de mişcarea 
zero printr-o prăpastie de netrecut. Aşa cum un lucru, oricât de subţire ar fi, este infinit de 
mare în comparaţie cu nimic, tot aşa mişcarea cea mai puţin conceptibilă este infinită în 
comparaţie cu repausulAbsolut la fel stau lucrurile dacă e vorba de trecerea de la repaus 
la mişcare. Ne aflăm deci în faţa unui antagonism ireductibil: nu putem să gândim că 
lucrurile acestea se petrec fără violarea legii continuităţii, pe de o parte; iar pe de altă parte, 
nu putem concepe violarea acestei legi. „Astfel, conchide Spencer, fie că am considera-o 
în raport cu spaţiul, sau în raport cu materia, sau în raport cu repausul, găsim totdeauna că 
mişcarea nu este un adevărat obiect de recunoaştere. Toate eforturile pe care le facem 
pentu a-i înţelege natura intimă nu pot decât să ne ducă la a alege între două idei egal de 
imposibile. 11 

La aceleaşi dificultăţi insurmontabile ne duce şi problema conexiunii dintre forţă şi 
materie, asupra căreia nu e nevoie să ne oprim mai mult. 

Dacă de la lumea externă trecem la cea internă, aceleaşi dificultăţi inextricabile ni 
se ridică în cale în legătură cu problemele ei fundamentale. Nu încape nici o îndoială că 
stările noastre de conştiinţă se produc în ordine succesivă. Dacă ne punem însă întrebarea: 
succesiunea aceasta de stări de conştiinţă este finită sau infinită? noi nu putem spune nici 
una, nici alta. Nu putem spune că este infinită, mai întâi fiindcă pe cale indirectă se poate 
stabili că ea are un început, iar în al doilea rând fiindcă, aşa cum am mai avut ocazia să 
vedem, nici o infinitate nu poate fi concepută. Dar nu putem spune nici că este finită, pentru 

că oricât de bine ar funcţiona memoria şi oricât de departe am pătrunde cu ajutorul ei în 
trecutul stărilor de conştiinţă „vom fi totdeauna incapabili să constatăm identitatea primelor 
stări de conştiinţă: perspectiva ideilor noastre dispare într-o obscuritate profundă, în care 
nu mai putem zări nimic". Aşa cum nu putem cunoaşte începutul, la fel nu putem cunoaşte 
capătul terminal al succesiunii stărilor de conştiinţă. Noi nu putem avea o cunoştinţă 
imediată despre sfârşitul unei serii în viitor; şi nu putem nici pretinde că inelul terminal şi 
prezent al unei serii este cu adevărat ultimul. Jn adevăr, starea de conştiinţă pe care noi o 
privim ca ultima noastră stare de conştiinţă nu este ultima în realitate. Pentru ca să putem 
considera o impresie mentală ca parte a seriei, trebuie ca ea să fie rememorată ,reprezentată 
în gândire şi nu prezentată. Actul de conştiinţă care este în adevăr ultimul este acela care 
se operează prin actul însuşi de a considera cu atenţie starea care e pe cale de a trece, adică 
aceea prin care noi gândim că o stare anterioară era în chip real ultima. Aşa încât sfârşitul 
apropiat al lanţului ne scapă tot atât de bine ca şi sfârşitul îndepărtat." S-ar putea răspunde 
la aceasta, eventual, că „noi nu putem şti în mod direct dacă conştiinţa este finită în ce 
priveşte durata", dar am putea concepe. Dar, spune Spencer, nici măcar aceasta nu este 
exact. Şi anume din două motive. Mai întâi ,fiindcă nu putem concepe tot aşa cum nu putem 
percepe terminaţiile conştiinţei noastre. Actul de a concepe şi acela de a percepe sunt, spune 
Spencer,unul. Şi în actul de concepere şi în acela de percepere aceste terminaţii trebuie să 
fie reprezentate ca producându-se, iar nu prezentate. „Dar, a prezenta terminaţia conştiinţei 
ca producându-se în noi înseamnă a ne concepe pe noi înşine contemplând încetarea ultimei 
noastre stări de conştiinţă, ceea ce implică continuarea conştiinţei după această ultimă stare: 
ceea ce-i absurd." în al doilea rând, din cauza schimbărilor conştiinţei. Conştiinţa se 
înfăţişează ca o schimbare perpetuă, ca necontenită succesiune de stări, stările posterioare 

stând în conexiune cu cele anterioare. Iar ca o stare de conştiinţă să fie cunoscută, ea tlebuie 

• 

să fie comparată cu alte stări precedente, identificată sau deosebită de acelea, căci altfel ea 
nu poate fi cunoscută. „Dacă nu este gândită în conexiune cu altele^ dacă nu este distinsă 
sau identificată prin comparaţie cu altele, ea nu este recunoscută, nu este o stare de 
conştiinţă. O ultimă stare de conştiinţă, prin urmare, ca orice altă stare de conştiinţă, nu 
poate exista decât prin perceperea relaţiilor ei cu stările anterioare. Dar perceperea relaţiilor 
ei trebuie să constituie o stare posterioară celei din urmă, ceea ce-i o contradicţie " Această 
dificultate mai e prezentată de Spencer şi sub forma următoare: „Dacă o schimbare 
necontenită de stare este condiţia în care conştiinţa există, când ultima stare presupusă este 
atinsă prin isprăvirea stărilor prezente, schimbarea a încetat; deci conştiinţa a încetat; deci 
starea presupusă nu este deloc o stare de conştiinţă, deci ultima stare de conştiinţă nu poate 
exista". Ne lovim aici de aceleaşi dificultăţi pe care le-am observat cu privire la relaţiile 
dintre mişcare şi repaus. „Aşa cum am văzut, imposibilitatea reală de a concepe că repausul 
devine mişcare sau mişcarea repaus, tot aşa găsim că e în realitate imposibil să concepem 
fie începutul, fie sfârşitul schimbărilor care constituie conştiinţa." Ajungem dar la 
concluzia, căreia nu i ne putem sustrage: „Pe de o parte suntem incapabili să credem sau 
să concepem durata conştiinţei ca infinită, pe de altă parte suntem incapabili s-o cunoaştem 
ca finită şi s-o concepem ca atare". 

Tot aşa de incapabili suntem însă şi atunci când ne punem problema substratului 
conştiinţei, când ne întrebăm: „Cine gândeşte ?" Cu toate că fiecare din noi este ferm 

convins de existenţa lui şi că unii filosofi iau ca bază a sistemelor lor filosofice existenţa 
personală. Şi cu tot acordul ce există între mentalitatea vulgară şi gândirea filosofică în 
această privinţă, totuşi existenţa substanţială a conştiinţei nu se poate justifica în faţa 
raţiunii. Orice soluţie am considera, ea e de neconceput. Să le luăm pe rând. Dacă vom 
spune că impresiile succesive şi ideile care constituie conştiinţa sunt impresii şi idei a ceea 
ce se numeşte spirit, „care, ca subiect, este eul real", „atunci admitem implicit că eul este 
o entitate' 4 . Dacă admitem că impresiile şi ideile nu sunt simple modificări superficiale ale 
substanţei gânditoare, ci că sunt modificări adânci ale substanţei înseşi, „că ele sunt 
„formele modificate pe care această substanţă le ia din moment în moment 44 , atunci 
„această ipoteză, ca şi precedenta, cuprinde în sine că individul există ca o fiinţă 
permanentă şi distinctă, pentru că modificările presupun în mod necesar ceva modificat 44 . 
Dacă, în sfârşit, admitem ipoteza sceptică după care noi cunoaştem numai impresiile şi 
ideile, care „sunt pentru noi singurele lucruri existente 44 şi după care „personalitatea, 
pretinsul lor suport,este o pură ficţiune 44 , încurcătura în care ne aflăm nu este cea mai mică. 
Căci ipoteza aceasta presupune tocmai ceea ce pretinde să respingă; mai întâi, conştiinţa 
nu poate să fie redusă la impresii şi idei, fiindcă impresiile presupun în mod necesar 
existenţa unui ceva ce este impresionat; în al doilea rând, scepticul însuşi consideră 
impresiile şi ideile, în care a dizolvat conştiinţa,ca impresiile şi ideile iui,ceea ce pe baza 
ipotezei lui nu este îndreptăţit; în al treilea rând, fiindcă,dacă scepticul, „aşa cum e silit, 
admite că are o intuiţie a existenţei lui personale 44 , nu poate invoca nici o raţiune „pentru a 
respinge această intuiţie ca nefiind reală, în timp ce acceptă pe altele ca reale 44 . împotriva 
concluziilor lui, scepticul n-are încotro, el trebuie să „admită realitatea spiritului 
individual 44 . Recunoscând, împreună cu Manşei şi Hamilton,ca o condiţie fundamentală a 
conştiinţei, antiteza dintre subiect şi obiect, Spencer susţine că personalitatea „este un lucru 
ce nu se poate cunoaşte fn nici un fel 44 , că personalitatea nu poate fi cunoscută din cauza 
naturii înseşi a gândirii.,Actul mental,spune Spencer,în care eul este perceput implică, 
ca orice altă stare mentală, un subiect care percepe şi un obiect perceput. Dacă obiectul 
perceput este eul, care este subiectul ce percepe? Sau dacă eul adevărat este acela care 
gândeşte, care este celălalt eu care este gândit ? Evident, o adevărată cunoaştere a eului 
implică o stare în care cel ce cunoaşte şi ceea ce este cunoscut sunt una, în care subiectul 
şi obiectul sunt identificate şi această stare, susţine cu dreptate Manşei, înseamnă 
distrugerea subiectului şi a obiectului. 44 

Ideile ultime ale ştiinţei se vădesc examenului critic ca nişte idei ilegitime, ele „sunt 
toate reprezentative de realităţi incomprehensibile 44 . Fie că este vorba de lumea externă, fie 
că este vorba de cea internă, dificultăţile sunt insurmontabile pentru omul de ştiinţă. „în 
lumea internă, precum şi în lumea externă, omul de ştiinţă se vede înconjurat de schimbări 
perpetue, cărora el nu le poate descoperi nici începutul, nici sfârşitul. Dacă, urcând cursul 
evoluţiei lucrurilor, adoptă ipoteza după care universul ar fi avut altădată o formă difuză, 
el se găseşte în cele din urmă în imposibilitatea de a concepe cum a ajuns universul la 
această stare; la fel, dacă speculează asupra viitorului, el nu poate pune o limită imensei 
succesiuni de fenomene ce se desfăşoară mereu înaintea lui. De asemenea, dacă îşi 
îndreaptă privirile înăuntru, el bagă de seamă că cele două capete ale lanţului conştiinţei 
sunt în afară de prizele lui; ceva mai mult, că e în afară de puterea lui de a concepe că 

conştiinţa a început în trecut sau că sfârşeşte în viilor/ 4 Nu numai când e vorba de 
succesiunea şi de schimbarea fenomenelor, omul de ştiinţă se vede în cele din urmă în faţa 
unui mister impenetrabil, ci, cum am văzut, şi atunci când e vorba de natura intimă a 
fenomenelor. „Chiar dacă ar fi capabil în toate cazurile să reducă aparenţele, proprietăţile 
şi mişcările lucrurilor la manifestări de forţă în spaţiu şi timp, el ar găsi iarăşi că forţa, 
spaţiul şi timpul depăşesc orice inteligenţă. Tot astfel, dacă el poate reduce în ultimă analiză 
acţiunile mentale la senzaţii, ca la materialul primitiv din care sunt constiuite toate ideile, 
el nu este cu aceasta mai înaintat, căci nu poate da nici o explicaţie nici senzaţiilor însele, 
nici acelui oarecare ceva care are conştiinţa senzaţiilor. 44 Deci atât originea lucrurilor, cât 
şi substanţa lor sunt enigme menite să rămână pururea astfel, sunt chestiuni insolubile, 
oricâte investigaţii ar face mintea omenească. Desigur, ştiinţele au făcut progrese, prin 
adunarea de fapte şi descoperirea de adevăruri limitate şi derivate,dar aceste progrese nu 
trebuie să ne facă să trecem cu vederea adevăratul fond al problemelor. „Oricât de mari, 
spune Spencer, sunt progresele făcute adunând faptele şi stabilind generalizări din ce în ce 
mai largi, la orice punct va fi fost împinsă reducerea adevărurilor limitate şi derivate la 
adevăruri mai largi şi mai importante, adevărul fundamental rămâne în afară de orice 
posibilitate. Explicarea explicabilului nu poate decât să arate cu mai multă claritate că, ceea 
ce este dincolo, este inexplicabil/ 4 Experienţa ştiinţifică şi rezultatul investigaţiilor sale îl 
învaţă pe omul de ştiinţă să cunoască însuşirile efective ale inteligenţei umane, grandoarea 
ei, pe de o parte, micimea ei, pe de altă parte: „puterea ei în domeniul experienţei, neputinţa 
ei în domeniul în care experienţa nu pătrunde 44 . El ajunge astfel „să-şi facă o idee foarte 
lămurită despre incomprehensibilitatea celui mai simplu fapt considerat în sine 44 şi „ştie să 
nu pună la îndoială că, în esenţa sa intimă, nimic nu poate fi cunoscut 44 . 

Nu numai cu ajutorul inducţiilor ce au la bază experienţe generale şi speciale se 
poate dovedi că nu avem şi nici nu putem avea idei absolute, dar şi pe cale de deducţie, 
printr-o dublă analiză: examinând,pe de o parte, produsele gândirii, Ar pe de altă parte, 
operaţia gândirii. 

într-o zi de septembrie, spune Spencer, vă plimbaţi pe un câmp şi la un moment dat 
un foşnet de iarbă produs la câţiva paşi vă atrage atenţia. Dorind să ştiţi ce este, mergeţi 
spre locul unde iarba se mişcă şi ce vedeţi? O potâmiche care fuge într-un şanţ. Constatând 
că potâmichea a mişcat iarba şi a cauzat foşnetul, aveţi curiozitatea satisfăcută, căci cu 
aceasta aveţi explicaţia faptului. Ce înseamnă în acest caz a explica? Nu este prima oară 
când percepem că un corp pune alte corpuri mici în mişcare. Şi când am stabilit că 
potâmichea este cauza mişcării ierbii, considerăm cazul acesta nou ca făcând parte din 
acelea percepute mai înainte. Dar dorind să aflaţi de ce potâmichea nu şi-a luat zborul, vă 
duceţi spre ea şi, prinzând-o, observaţi pe penele ei sânge. Atunci înţelegeţi de ce n-a 
zburat. Ce înseamnă: înţelegeţi ? Potâmichea „a fost rănită de un vânător, şi acesta e un caz 
în plus ce se adaugă la cazurile numeroase pe care le cunoaşteţi de păsări ucise sau rănite 
cu o lovitură de puşcă. Asimilaţi acest caz altora; aceasta e ce numiţi că-1 înţelegeţi 44 . Să 
presupunem însă că mergeţi mai departe şi că observaţi că aripile, muşchii şi forţele păsării 
sunt intacte şi vreţi să aflaţi de ce ea totuşi nu poate zbura. Un anatomist, pe care 
întâmplarea vi-1 scoate în cale, vă arată de ce. El vă spune că lovitura a nimerit potâmichea 
„exact în locul unde nervii care animă muşchii uneia din aripi se îndepărtează de spina 

dorsală şi că o leziune uşoară a acestor nervi, chiar dacă nu atinge decât un mic număr de 
fibre, împiedicând o coordonare perfectă a acţiunilor celor două aripi, poate distruge 
facultatea de a zbura". Acum aveţi soluţia problemei, soluţie ce constă în faptul că „puteţi 
pune acest caz nou într-o clasă de cazuri prealabil cunoscute". Nu este prima oară când 
afla(i de legătura ce există între leziunea sistemului nervos şi paralizia membrelor. 
„Conexiunea dintre leziunile sistemului nervos şi paralizia membrelor s-a prezentat de mai 
multe ori cunoştinţei noastre; şi găsiţi în cazul prezent o relaţie de la cauză la efect 
similară." 

Plecăm deci de la fapte particulare şi concrete, ne ridicăm la fapte mai generale, în 
care găsim că se încadrează cele particulare şi concrete. Faptele mai generale le înglobăm 
în fapte şi mai generale încă şi tot aşa, până când ajungem la anumite fapte foarte generale. 
„Am luat ca punct de plecare fenomene particulare, le-am raportat la grupe de fenomene 
din ce în ce mai largi şi, raportându-le la ele, am ajuns la soluţii care ni se par cu atât mai 
profunde cu cât operaţiunea a fost întinsă mai departe. A da explicaţii şi mai profunde, 
înseamnă numai a face noi paşi în aceeaşi direcţie." Particularul îl explicăm prin general, 
generalul prin mai general, mai generalul prin şi mai general încă şi tot astfel mai departe. 
„Dacă, de pildă, se întreabă pentru ce legea acţiunii pârghiei este aceea care este sau pentru 
ce echilibrul fluidelor şi mişcarea lor prezintă relaţiile lor actuale, matematicienii răspund 
prin descoperirea unui principiu egal de adevărat pentru fluide şi pentru solide, a unui 
principiu care îmbrăţişează pe toate celelalte: acela al vitezei virtuale. La fel cunoaşterea 
aprofundată a fenomenelor de combinaţii chimice, de căldură, de electricitate etc. 
presupune că aceste fenomene au o raţiune care, descoperită, ne va apărea ca un fapt foarte 
general relativ la constituţia materiei, ale cărei fapte chimice, electrice şi termice nu sunt 
decât diferite manifestări." Dacă se face ipoteza că operaţiunea aceasta de reducere a 
adevărurilor speciale la adevărurile generale este limitată, concluzia ar fi că nu vom putea 
dobândi o explicaţie primă, căci pentru aceasta ne-ar trebui un timp infinit. Dar şi în ipoteza 
contrară, anume că operaţiunea este foarte limitată, ajungem la aceeaşi concluzie, mai întâi 
din pricina limitelor câmpului de observaţie, şi în al doilea rând din pricină că numărul 
generalizărilor descrescând, atrage după sine în chip necesar creşterea lărgimii lor. Noi ne 
lovim în cele din urmă, în orice caz, de inexplicabil. ,Jn adevăr,dacă generalizările mereu 
mai înaintate care constituie progresul ştiinţelor nu sunt altceva decât reduceri succesive 
la adevăruri generale, şi a acestora la altele şi mai generale, rezultă în mod evident că 
adevărul cel mai general, neputând fi redus la unul mai general, nu poate fi explicat. E 
evident că, deoarece cunoaşterea cea mai generală la care ajungem nu poate fi redusă la 
una mai generală, ea nu poate fi înţeleasă. Deci în mod absolut necesar, explicaţia trebuie 
să ne pună în faţa inexplicabilului. Adevărul cel mai înaintat pe care l-am putea ajunge 
trebuie să fie în mod necesar inexplicabil. Cuvântul a înţelege trebuie să-şi schimbe sensul, 
înainte ca faptul ultim să poată fi înţeles." 

Aceasta este concluzia la care ajungem, dacă analizăm produsele gândirii. La 
aceeaşi concluzie ajungem însă dacă analizăm şi operaţiunea gândirii. Spencer este de 
perfect acord cu Hamilton în ceea ce priveşte structura condiţionantâ a gândirii. „A gândi , 
spune Hamilton, înseamnă a condiţiona şi limitarea condiţională este legea fundamentală 
a posibilităţii gândirii. Căci după cum un ogar nu poate sări pe deasupra umbrei lui şi după 

cum... vulturul nu-şi poate lua zborul din atmosfera în care planează şi care-1 susţine, tot 
aşa spiritul nu poate depăşi sfera limitării în care şi prin care se realizează exclusiv 
posibilitatea gândirii. 4 ' Orice act de gândire, dacă e complet şi constituie o cunoştinţă, 
implică trei caractere esenţiale: diferenţă, relaţie , asemănare. Să luăm fiecare din aceste 
caractere în parte. Orice act de cunoaştere implică diferenţă. „Ideea de conştiinţă, spune 
Manşei, pe care Spencer îl citează în sprijinul teoriei sale, sub orice mod se manifestă, 
implică în mod necesar distincţia dintre un obiect şi un altul. Pentau a fi conştienţi, trebuie 
ca noi să fim conştienţi de ceva; şi acest lucru nu poate fi cunoscut ca ceea ce este decât 
fiind distins de ceea ce nu este el. Dar distincţie vrea să spună în mod necesar limitare, căci 
pentru ca un obiect să se distingă de un altul trebuie ca el să posede un oarecare fel de a fi, 
pe care altul nu-1 posedă, sau să nu posede u n oarecare fel de a fi pe care celălalt îl posedă. 
Dar este evident că infinitul nu poate fi ca atare distins de finit prin absenţa unei cantităţi 
pe care finitul o posedă, căci o atare absenţă ar fi o limitare. El nu se poate nici distinge 
printr-un atribut pe care nu-1 posedă finitul, căci nici o parte finită neputând fi un constituant 
al unui tot infinit, caracteristica diferenţială trebuie să fie ea însăsi infinită si trebuie în 

acelaşi timp ca ea să nu aibă nimic comun cu finitul... Concepţia de infinit implică în mod 
necesar contradicţie, căci ea implică că ceea ce nu poate fi dat decât ca ilimitat şi indiferent, 
este reunoscut prin limitare şi diferenţă...“. — Orice act de cunoaştere implică însă şi 
relaţie. „Trebuie, spune Manşei, un subiect sau o persoană conştientă şi un obiect sau un 
lucru despre care subiectul să fie conştient. Nu poate exista conştiinţă fără unirea acestor 
doi factori; şi în această unire fiecare din ei există numai aşa cum este şi el în raport cu 
celălalt. Subiectul nu este un subiect decât întrucât el este conştient de un obiect; obiectul 
nu este un obiect decât întrucât el este sub prizele unui subiect: şi distrugerea unuia sau 
altuia înseamnă distrugerea conştiinţei însăşi. 4 ' Acest caracter al gândirii noastre face 
imposibilă cunoaşterea absolutului şi ne evidenţiază că perceperea absolutului este 
contradictorie. „Pentru ca noi să avem conştiinţă de absolut ca absolut} trebuie să cunoaş¬ 
tem că un obiect dat în relaţie în conştiinţa noastră este identic cu unobiect care,în propria 
lui natură, există fără relaţie cu conştiinţa. Dar, pentru a cunoaşte această identitate, trebuie 
să putem compara cele două obiecte şi o atare comparaţie este ea însăşi o contradicţie. în 
fapt, suntem obligaţi să comparăm ceva despre care avem conştiinţă şi ceva despre care nu 
avem conştiinţă, când comparaţia este un act de conştiinţă şi nu e posibilă decât prin 
conştiinţa celor două obiecte. Este evident, deci, că şi dacă am putea avea conştiinţă despre 
absolut, nu ne-ar fi posibil Să cunoaştem ceea ce este absolutul; şi cum nu putem avea 
conştiinţă despre un obiect decât cunoscând că el este ceea ce este, aceasta e tot una cu a 
spune că noi nu putem avea conştiinţă despre absolut. Ca obiect de conştiinţă, orice lucru 
este în chip necesar relativ; şi ceea ce un lucru poate fi în afară de conştiinţă nu există mod 
de conştiinţă care să ne-o poată spune. Această contradicţie admite iarăşi aceeaşi explicaţie 
ca şi precedenta. Noţiunea noastră completă despre existenţă este în mod necesar relativă; 
căci e existenţă aşa cum o concepem noi. Dar existenţa , cum o concepem noi, nu este decât 
numele diverselor chipuri în care obiectele se prezintă conştiinţei noastre: un termen 
general îmbrăţişând o varietate de relaţii." — în sfârşit, orice act de cunoaştere implică, 
după Spencer — şi cu aceasta el completează atât pe Hamilton, cât şi pe Manşei — şi 
asemănare. „Dacă flecare din impresiile mentale ar fi percepută ca diferind de cele 

precedente şi opunându-se acestora, o conştiinţă n-ar fi,spune Spencer, decât un haos.“ 
O impresie sau o idee devin element de cunoaştere numai atunci când sunt percepute şi 
cunoscute ca aparţinând unei categorii de stări precedente, ca fiind asemănătoare unei 
asemenea categorii. „Pentru a forma această conştiinţă bine ordonată pe care o numim 
inteligenţă, fiecare impresie trebuie asimilată altora care ocupau înaintea lor un loc în 
serie. în acelaşi timp stările succesive ale spiritului şi relaţiile care le unesc trebuie clasate, 
şi clasificarea nu presupune numai că se elimină diferitul, dar şi că se reuneşte similarul, 
într-un cuvânt, o cogniţie adevărată nu e posibilă decât când se întovărăşeşte cu o 
recogniţie.“ La obiecţia ce presupune că i s-ar putea face, că, dacă aşa ar sta lucrurile, 
„n-ar putea exista cogniţie primă şi prin urmare deloc cunoştinţă 14 , Spencer răspunde „că 
cogniţia propriu-zisă nu se formează decât încetul cu încetul; că în timpul primei perioade 
a inteligenţei, înainte ca senzaţiile produse prin raporturile cu lumea externă să fi fost 
puse în ordine, nu există cogniţie în înţeles strict, şi că, aşa cum se poate vedea la toţi 
copiii, cogniţiile se degajează lent din confuzia conştiinţei pe cale de dezvoltare, pe 
măsură ce experienţele se orânduiesc în grupe, pe măsură ce senzaţiile cele mai frecvente 
şi relaţiile lor reciproce devin destul de familiare, încât să le poţi recunoaşte pe fiecare în 
parte de câte ori reapar 44 . Iar obiecţiunea pe care de asemenea o prevede că s-ar putea 
ridica, anume că „dacă cogniţia presupune recogniţia nu poate exista recogniţie, chiar 
pentru un adult, a unui obiect pe care nu l-a văzut încă“, Spencer răspunde că obiectul 
văzut este cunoscut, fiindcă este asimilat obiectelor văzute, că obiectul văzut „ este 
cunoscut în măsura în care el este asimilat 44 . Pentru a explica acest paradox, Spencer ne 
dă un exemplu. Să presupunem că vedem un animal necunoscut , care însă nu intră în 
speciile şi genurile stabilite. Ce facem atunci ? îl subordonăm uneia din marile diviziuni, 
mamifere, păsări, reptile sau peşti. Dar să presupunem că e vorba de un animal anormal 
care nu poate fi subordonat uneia din aceste diviziuni, atunci îl putem clasa sau printre 
vertebrate sau printre nevertebrate. Să presupunem, mai departe, că e vorba de un 
organisir. la care nu se poate determina dacă predomină caractere animale sau vegetale, 
atunci e* ^ste clasat ca fiinţă vie. Iar dacă vedem că nu are în el nimic organic, atunci e 
mai presus de îndoială că e un obiect material, şi-l cunoaştem, spune Spencer, 
recunoscându-1 ca atare.„De unde rezultă în mod evident, continuă el, că un lucru nu este 
perfect cunoscut decât când el este similar sub toate raporturile, lucrurilor cunoscute; şi 
rămâne necunoscut exact în proporţia numărului raporturilor sub care el diferă de acestea. 
De unde urmează că, atunci când nu are absolut nici un atribut comun cu ceva, el trebuie 
să fie în af ară de limitele cunoştinţei 

Dar dacă legea cogniţiei în genere spune că orice real nu poate fi cunoscut decât prin 
aceea că este clasat, atunci consecinţele sunt imense, în ce priveşte cauza primă, infinitul, 
absolutul. Aceste realuri, pentru a fi cunoscute, trebuie să fie gândite ca făcând parte fie 
dintr-o specie, fie din alta. Prin natura lor însă, ele nu pot fi similare vreuneia din speciile 
pe care le cunoaştem cu ajutorul simţurilor noastre şi prin urmare nu pot fi cunoscute. „între 
ceea ce creează şi ceea ce este creat trebuie să existe o distincţie care să se ridice deasupra 
distincţiilor ce separă diferitele diviziuni ale creatului. 44 Ceea ce este fără cauză nu poate fi 
asimilat cu ceea ce este cauzat: există între ambii, în termenii înşişi, o opoziţie radicală. 
Infinitul nu poate fi pus în aceeaşi grupă cu ceva finit, pentru că atunci el ar fi privit ca 

non-finit. E imposibil de aşezat absolutul şi ceva relativ în aceeaşi categorie, atâta vreme 
cât se va defini absolutul ca ceea ce nu are relaţie necesară. Vom spune că actualul, deşi 
inconceptibil când îl clasezi cu aparentul, poate fi gândit când îl clasezi cu el însuşi? 
Această supoziţie este tot atât de absurdă ca şi cealaltă. Ea presupune pluralitatea cauzei 
prime, a infinitului, a absolutului: ceea ce implică contradicţie. Nu poate exista mai mult 
de o cauză primă, dat fiind că existenţa uneia în plus ar indica ceva care necesită încă una, 
şi acest ceva ar fi adevărata cauză primă. Supoziţia că există două sau mai multe infinituri 
se distruge ea însăşi. Se vede cu evidenţă când ne reamintim că aceste infinituri, 
limitându-se unul pe altul, ar deveni flnituri. Şi, la fel, un absolut care n-ar exista singur, ci 
cu alte absoluturi, ar înceta de a mai fi absolut şi ar deveni relativ. Prin urmare 
incondiţionatul, pentru că nu poate fi clasat nici cu o formă a condiţionatului, nici cu un alt 
incondiţionat, nu poate fi deloc clasat. A admite că nu poate fi cunoscut ca aparţinând 
cutărei specii, înseamnă a admite că este incognoscibil. 

Relativitatea cunoştinţei se impune deci cu o necesitate ineluctabilă. 

La acelaşi adevăr inevitabil ajungem însă nu numai atunci când examinăm 
facultăţile intelectuale şi produsele gândirii, dar şi când examinăm viaţa însăşi, conexiunea 
ce există între spirit şi lume. Dacă privim viaţa, vedem că ea este într-un veşnic antagonism 
cu forţele externe. Forţele externe „tind să pună materia din care se compun corpurile 
organizate în starea de echilibru stabil pe care ni-1 prezintă corpurile brute“. Iar forţele 
interne ale vieţii caută continuu să combată această tendinţă a forţelor externe. „Şi se pot 
privi schimbările perpetue care constituie viaţa ca efectele necesare ale existenţei acestui 
antagonism" Astfel, pentru a ne menţine în picioare, e nevoie ca greutatea membrelor şi a 
celorlalte organe să fie neutralizată de tensiunea anumitor muşchi; sau, cu alţi termeni, 
grupul forţelor care, dacă ar fl singur, ar arunca corpul la pământ, trebuie să fie 
contrabalansat de un alt grup de forţe", de un grup de forţe interne: mimă în chipul acesta 
corpul se poate menţine în picioare. Actele acestea de contrabalansare n£rg din ce în ce 
complicându-se, dacă pornim de la treptele inferioare ale scării animale şi ne ridicăm pe 
treptele ei cele mai înalte. „înlr-o plantă, de pildă, vitalitatea constă în operaţiuni chimice 
şi osmotice, în raport cu coexistenţa luminii, căldurii, apei şi a acidului carbonic ambiant." 
Cu cât ne ridicăm mai sus, cu atât operaţiunile devin mai complexe. „Dar la animale, 
operaţiunile de balansare devin foarte complexe. Materialele necesare creşterii şi reparaţiei 
sunt nu ca acelea care convin plantelor, prezente în toate locurile; ele sunt, din contră, 
dispersate şi prevăzute cu foVme diverse; trebuie să le găseşti, să te faci stăpân pe ele şi să 
le pui într-o stare care le face proprii asimilării. De aici necesitatea locomoţiei; de aici 
necesitatea simţurilor; de aici necesitatea mijloacelor de prehensiune şi de distrugere; de 
aici necesitatea unui aparat digestiv apropriat." Toate aceste complicaţii succesive sunt 
foarte necesare: ele menţin „balanţa organică în integritatea ei", ajutând-o să facă faţă 
„forţelor fizice, chimice şi altele, care tind s-o distrugă". Ele pe de o parte „facilitează 
adaptarea fundamentală a acţiunilor dinăuntru la acelea din afară", iar pe de altă parte, „nu 
sunt ele însele decât adaptări noi ale acţiunilor interioare la acelea ale exteriorului". Dacă 
privim mişcările pe care le desfăşoară o fiinţă vorace prin urmărirea prăzii sau dacă privim 
mişcările pe care prada le face ca să se apere şi să evite moartea, ele nu sunt decât 
„schimbări în organism pregătite pentru a lupta cu anumite schimbări survenite în mediul 

în care este cufundat organismul 4 *. De asemenea, dacă privim actul prin care o fiinţa 
remarcă un aliment, acest act se prezintă ca „o corelaţie particulară a modificărilor 
nervoase, răspunzând unei corelaţii particulare a proprietăţilor fizice 44 . Tot aşa, dacă privim 
„operaţia prin care alimentul, după ce a fost înghiţit, este adus la o formă apropriată 
asimilaţiei 44 , ea se prezintă ca „o serie de acţiuni mecanice şi chimice răspunzând acţiunilor 
mecanice şi chimice care distrug alimentul 44 . Spencer se simte astfel îndreptăţit a afirma: 
„Rezultă de aici în mod evident că dacă viaţa, în expresia ei cea mai simplă, este 
corespondenţa anumitor acţiuni flzico-chimice interne cu anumite acţiuni fizico-chimice 
externe, flecare treaptă care conduce la formele superioare ale vieţii constă dintr-o garanţie 
mai asigurată a acestei corespondenţe primitive prin stabilirea altor corespondenţe 44 . Viaţa 
în genere, atât fizică cât şi psihică, poate fi definită, spune Spencer, ca „o adaptare continuă 
a relaţiilor interne la relaţii externe 44 . Inteligenţa însăşi este în funcţie de această adaptare, 
căci această funcţie apare numai „când relaţiile externe, cărora li se ajustează relaţiile 
interne, încep a deveni numeroase, complexe şi îndepărtate în timp şi spaţiu 44 . Progresele 
înseşi ale inteligenţei nu sunt decât tot adaptări. „Orice progres al inteligenţei constă 
esenţial în stabilirea de adaptări mai variate, mai complete şi mai complicate. 44 De 
asemenea, „celemai mari progrese ale ştiinţei se pot reduce la relaţii mentale de coexistenţă 
şi d 6 secvenţă, coordonate în aşa fel încât ele să corespundă în mod riguros anumitor relaţii 
de coexistenţă şi de secvenţă care-şi au sediul în exterior 44 . Deci în mod necesar adevărul 
este statuarea unei atare corespondenţe. „Ceea ce numim adevăr (principiilor căruia trebuie 
să ne conformăm pentru a reuşi în eforturile noastre şi a ne conserva viaţa) nu este decât 
corespondenţa exactă a relaţiilor subiective cu relaţiile obiective; în timp ce eroarea care 
conduce la greşeală, şi prin urmare la moarte, este absenţa acestei corespondenţe exacte. 44 

Studierea atentă a manifestărilor vieţii şi a operaţiunilor inteligenţei ne duce, 
precum vedem, la constatarea evidentă a „caracterului necesar relativ al cunoştinţei 
noastre 44 . „Noţiunea cea mai simplă fiind stabilirea vreunei conexiuni între stările 
subiective care răspund unei conexiuni între agenţi obiectivi, şi toate noţiunile până la cele 
mai complicate fiind stabilirea vreunei conexiuni mai complicate a acestor stări care 
răspund unei conexiuni mai complicate a acestor agenţi, este clar că operaţiunea, oricât de 
departe va fi împinsă, nu poate pune sub prizele inteligenţei decât stările, ele însele, sau 
agenţii, ei înşişi. Noi constatăm lucruri simultane şi lucruri consecutive; şi, presupunând 
că am face aceasta până la extincţie, nu am avea niciodată decât coexistenţe şi secvenţe. 
Dacă orice act de cunoaştere este formarea în conştiinţă a un ei relaţii paralele cu o relaţie 
în mediu, relativitatea conştiinţei este evidentă şi devine o banaliltate. Dacă a gândi 
înseamnă a stabili relaţii, nici o gândire nu poate exprima decât relaţii. 44 

Viaţa există, se menţine şi se dezvoltă datorită corespondenţei dintre acţiunile 
interne şi acţiunile externe. Iar pentru a asigura viaţa, este suficient să cunoaştem agenţii, 
nu în ei înşişi, ci în relaţiile lorde coexistenţă şi de secvenţă. Viaţa nu se resimte deloc de 
pe urma faptului că agenţii nu sunt cunoscuţi în ei înşişi. Ne îngăduim să mai dăm încă un 
citat, pentra ilustrare:,fie x şi y proprietăţi uniform unite într-un obiect exterior şi a şi b 
efectele pe care ele le produc asupra conştiinţei noastre; să presupunem că în vreme ce 
proprietatea x produce starea mentală diferenţă a, proprietatea y produce starea mentală 
posibilă b (corespondentul unei leziuni fizice), tot ceea ce ne trebuie pentru nevoile noastre 

este să ştim că, x fiind uniform întovărăşit de y în afară, a va întovărăşi uniform pe b 
înăuntru; aşa încât atunci când, prin prezenta lui x, a va fi produs în conştiinţă, b sau mai 
curând ideea lui fr îi va urma şi va excita mişcările prin care efectul lui y poate fi evitat. 
Singurul lucru pe care avem nevoie să-l ştim este ca a şi b şi relaţia care-i uneşte să 
corespundă totdeauna lui x şi y şi relaţiei care-i uneşte. Nu ne interesează deloc să ştim dacă 
a şi b sunt similari lui x şi y , sau dacă nu sunt. Perfecta lor identitate nu ne face să câştigăm 
ceva, şi neasemănarea lor totală nu ne cauzează nici o pagubă". 

Deci şi analiza vieţii însăşi ne duce la concluzia necesară şi inevitabilă că noi nu 
putem poseda decât cunoştinţe relative; că noi nu avem nevoie să posedăm altfel de 
cunoştinţe decât relative; că viaţa îşi satisface nevoile ei vitale cu astfel de cunoştinţe. „în 
adâncul însuşi al vieţii, noi regăsim relativitatea cunoştinţei. Nu numai analiza acţiunilor 
vitale în general ne conduce să conchidem că lucrurile în sine nu ne pot fi cunoscute, dar 
ea ne învaţă că cunoaşterea lor, dacă ar fi posibilă, ar fi fără utilitate." 

Din orice punct am privi problema valorii cunoştinţei, concluzia este aceeaşi: 
relativitatea ei. 

Dar stabilirea pe căi convergente a relativităţii cunoştinţei nu trebuie, după Spencer, 
să ne conducă la aserţiunea că nu există decât fenomene, că pretutindeni e numai relativ şi 
că dincolo de relativ n-ar mai fi nimic. Atât Hamilton cât şi Manşei greşesc, după Spencer, 
când afirmă, cum face cel dintâi, că „ absolutul nu este conceput decât printr-o negare a 
conceptibilităţii", sau cum susţine cel de al doilea, că „absolutul şi infinitul sunt, ca şi 
inconceptibilul, nume indicând nu un obiect de gândire sau de conştiinţă, ci pur şi simplu 
absenţa condiţiilor în care conştiinţa este posibilă". Concluziile la care ajung Hamilton şi 
Manşei sunt greşite, fiindcă premisele de la care pleacă ei sunt false. Relativitatea 
cunoştinţei cât şi existenţa relativului presupun „existenţa pozitivă a ceva dincolo de 
relativ", adică a absolutului. „A spune, zice Spencer, că nu putem cunoaşte absolutul, 
înseamnă a afirma implicit că există un absolut. Când negăm că avem putere^ să cunoaştem 
esenţa absolutului, noi îi admitem în mod tacit existenţa , şi acest singur fapt dovedeşte că 
absolutul a fost prezent spiritului, nu ca nimic,ci ca ceva." Noţiunile de fenomen, aparenţă , 
presupun în mod necesar existenţa unei realităţi care nu mai este numai fenomen sau 
aparenţă. Fără noţiunile de noumen şi realitate dincolo de aparenţă, noţiunile de fenomen 
şi aparenţă devin ininteligibile. „Ştergeţi din raţionament cuvintele incondiţionat, infinit, 
absolut şi echivalentele lor şi scrieţi în locul lor negarea conceptibilităţii sau absenţa 
condiţiilor în care conştiinţa este posibilă şi veţi vedea îndată că raţionamentul devine un 
nonsens." Raţionamentul lui Hamilton şi Manşei este dezastruos, fiindcă la început ei 
acordă un sens absolutului, pentru ca la urmă să i-1 tăgăduiască. E drept că noi nu ne putem 
face o reprezentare definită despre absolut, dar „demonstrarea imposibilităţii unei 
reprezentări definite a absolutului presupune, în qfiip inevitabil, o reprezentare indefinită 
a absolutului". Noţiunile relativ şi absolut sunt, ca şi noţiunile parte şi întreg, egal şi inegal, 
singular şi plural, noţiuni corelative. Corelativele negative nu sunt numai, cum susţin 
Hamilton şi Manşei, simple suprimări ale corelativelor pozitive, pure negări ale acestora, 
ci ele sunt ceva în plus. Dacă luăm noţiunile de limitat şi ilimitat şi le privim mai 
îndeaproape, vom vedea că ilimitatul, care înseamnă abolirea limitelor, nu înseamnă în 
acelaşi timp şi abolirea oricărei specii de existenţă. Ilimitatul, deşi nu mai este un concept 

propriu-zis, este totuşi un mod de conştiin(ă. „Dacă în acest caz contradictoriul negativ n- 
ar fi, cum se spune, nimic mai mult decât o negare a celuilalt şi prin urmare o pură non- 
entitate, ar trebui să rezulte de aici că s-ar putea întrebuinţa contradictoriile negative 
indiferent unul pentni altul. Ar trebui să se poată gândi ilimitatul ca antiteză a divizibilului 
şi indivizibului ca sinteză a limitatului. Din contră, imposibilitatea de a face din aceşti 
termeni un atare uz dovedeşte că în conştiinţă ilimitatul şi indivizibilul sunt distincte prin 
calitate, şi prin urmare că sunt pozitive şi reale, pentru că nu poate exista distincţie între 
două nimicuri 

Cât de exact e că absolutul nu este numai o pură negaţie reiese şi din faptul că, dacă 
absolutul ar fi numai o pură negaţie, relativul la rândul său n-ar putea fl altceva mai mult. 
Un termen nu poate fi conceput decât prin ajutorul celuilalt. „Dacă non-relativul sau 
absolutul nu este prezent gândirii decât cu titlul de negaţie pură, relaţia între el şi relativ 
devine ininteligibilă, pentru că unul din termenii relaţiei este absent din conştiinţă. Dacă 
relaţia este ininteligibilă, relativul el însuşi este ininteligibil din lipsa antitezei lui; de unde 
rezultă dispariţia oricărei gândiri." 

Absolutul există prin urmare, dar el este incognoscibil. Existenţa condiţionată 
presupune în chip necesarexistenţa incondiţionată. Prinsă în mrejele relativului, gândirea 
nu poate totuşi tăgădui că mai există şi altceva în afară de relativ, dincolo de relativ şi opus 
acestuia. „Impulsia gândirii ne duce în mod inevitabil dincolo de existenţa condiţionată, la 
existenţa incondiţionată, şi aceasta din urmă rămâne în noi ca corpul unei gândiri, căreia 
noi nu-i putem da formă." 

Spencer caută apoi să demonstreze că e posibilă o împăcare între religie şi ştiinţă, 
tocmai ţinând seama de structura cunoştinţei noastre. Gânditorul englez arată că serviciile 
pe care religia le-a adus ştiinţei, precum şi serviciile pe care aceasta din urmă i le-a adus 
celei dintâi, scoţând totodată în relief greşelile pe care le-au săvârşit atât ştiinţa cât şi religia, 
rămânând prin aceasta inferioare funcţiunii lor şi făcând imposibilă reconcilierea lor. 
Religia s-a dovedit a fi prin mai multe afirmaţii pe care le face ireligioasă. Ştiinţa s-a 
dovedit de asemenea, prin mai multe pretenţii ale ei, a fi neştiinţifică. Făcând pe fiecare din 
ele să-şi dea seamă de erorile comise, Spencer încearcă să demonstreze că e posibilă, şi 
cum este, o reconciliere între religie şi ştiinţă. Fiindcă această problemă nu stă în directă 
legătură cu preocupările noastre din acest capitol, ne mulţumim s-o expunem în două 
cuvinte: prin evitarea erorilor săvârşite, prin recunoaşterea absolutului ca existând, dar 
totodată şi prin recunoaşterea lui ca indeterminabil, ca incomprehensibil şi ininteligibil. 
Dacă flecare din ele rămâne în funcţia ei, nu va mai fi antagonism între religie şi ştiinţă. 
„Când ştiinţa va fl cu totul convinsă că explicaţiile ei sunt apropiate şi relative, şi când 
religia va fi cu totul convinsă că misterul pe care ea îl contemplă este absolut, o pace 
permanentă va domni între ele." Nic^ una din ele nu se va mai amesteca în treburile 
celeilalte, ci flecare se va mărgini la domeniul ei propriu, mulţumindu-se să afirme în 
legătură cu acesta ceea ce-i îndreptăţit să se afirme, ceea ce-i necontradictoriu şi consecvent 
logic. 


Să trecem la examinarea critică a agnosticismului spencerian. Nu ne vom ocupa cu 
problema dacă gânditoml englez are dreptate atunci când, de acord cu pozitivismul, susţine 

rolul pur biologic şi utilitar al cunoştinţei în genere. Nu ne vom ocupa cu această problemă, 
fiindcă ea este cercetată în capitolele respective anterioare şi nu vrem să repetăm ceea ce 
am spus acolo. Din aceleaşi motive nu ne vom ocupa nici cu chestiunea dacă e logic posibil 
să se susţină relativitatea cunoştinţei în genere, mulţumindu-ne doar cu relevarea unui 
singur lucru: când Spencer afirmă relativitatea cunoştinţei, desigur el este ferm convins că 
judecăţile prin care el caută să demonstreze această relativitate nu sunt ele însele relative, 
ci absolute. Ceea ce este, evident, o flagrantă contradicţie. 

H. Spencer este empirist şi ca atare el reprezintă teoria că spiritul = tabula rasa. 
Această teorie cuprinde în ea, pentru Spencer, dificultăţi dintre cele mai mari. Relativitatea 
cunoştinţei, din care Spencer face un principiu fundamental de gândire, ne împiedică să 
cunoaştem esenţa lucrurilor. „Să fie aceasta, întreabă I. Petrovici, din cauza obiectului de 
cunoaştere? Dar acesta, pe lângă proprietăţi şi relaţii, mai are şi o esenţă intimă. Pentru ce 
n-o dezvăluie? Se va zice că ea se află la spate şi din această cauză universul n-a arătat 
conştiinţelor care percep decât faţada proprietăţilor şi datorită acestui fel de opoziţie 
uniformă a zămislit şi consolidat în conştiinţe, ca un principiu necesar şi universal, 
principiul cunoştinţei relative. Dar a spune că esenţa e la spate , este un mod de a vorbi. 
Putem spune că e la spate fiindcă se interpune între noi şi dânsa pânza icoanelor noastre 
relative. Dar dacă conştiinţele care percep nu aduc nici o formă şi nici un tipar preexistent, 
pentru ce realitatea absolută apare ca o pânză de icoane relative? Una din două: sau 
realitatea care există aievea este pur absolută şi atunci, dacă spiritul e o tabula rasa , de ce 
apare ea în icoane relative; sau realitatea neatâmată de conştiinţa noastră e şi absolută şi 
relativă în acelaşi timp, având în ea însăşi , pe lângă substanţă, moduri şi relaţii, şi atunci 
penmi ce spiritul nostru, dacă e tabula rasa , oglindeşte numai pe cele din urmă şi nu percepe 
şi pe cea dintâi? Oricum am întoarce lucrurile, nu există altă ieşire decât să recunoaştem 
că forma relativă a cunoştinţei noastre se datorează ab origine conştiinţei care cunoaşte, 
subiectului cunoscător, fiind expresia firească a limitelor acestuia, iar fiîcifiecum obiectului, 
care în această calitate n-are limite şi dincolo de aparenţe e o realitate absolută. Conştiinţa 
nu este o simplă oglindă, sufletul nu este o tabula rasa." 1 

Spencer singur declară că gândirea nu poate fi transcendată, că ea nu poate ieşi din 
ea însăşi, pentru a pune ceva independent de ea. El este însă de două ori inconsecvent cu 
această idee: o dată când afirmă că incognoscibilul există , şi a doua oară când îi determină 
natura. Dacă incognoscibilul este, aşa cum îi spune numele, cu adevărat incognoscibil , 
atunci ar trebui să nu se poată afirma absolut nimic despre el. Dar „Spencer însuşi repetă 
necontenit că absolutul ne este eterogen; şi totuşi el ne declară că incognoscibilul este o 
«putere» infinită; denumeşte chiar această putere absolută cu numele de Forţă, şi o 
identifică nu cu voinţa interioară, ceea ce tot ar oferi un sens, ci cu forţa exterioară a cărei 
persistenţă o afirmă mecanica. Şi atunci una din două: sau Spencer jonglează cu cuvinte şi 
aplică termeni omogeni la lucruri eterogene, sau el le contrazice" 2 . 

1 I. Petrovici, Studii istorico-filosofice. Ed. Casei Şcoalelor, 1925, pp. 99— 200. Petrovici mai aduce o 
seamfl de obiecţii foarte interesante în legăturii cu întreaga teorie epistemologică a lui Spencer, pe care nu le putem 
reproduce aici. Ne mulţumim sfl trimitem pe cititor direct la izvor. 

2 A. Faouillăe, Le mouvement idealiste et la i€action contre la Science positive, Quatri&me £dition, 1921, 
pp. 39—40. 

Am văzut că,dupăSpencer, lumea este manifestarea absolutului. Când afirmă acestei 
lucru, el „stabileşte o relaţie determinată şi cognoscibilă între absolutul incognoscibil şi \ 
lume. lată deci, în sfârşit, incognoscibilul cunoscut şi în existenţa şi în natura şi în raportul; 
lui cu noi. Această teologie adulterină, ţesută din incoerenţă, nu atinge scopul pe care 
autorul şi-l propune: de a împăca religia şi ştiinţa. De la religie Spencer împrumută fără 
îndoială o idee teologică, aceea de cauză absolută şi atotputernică; dar el lasă la o parte 
inteligenţa şi bunătatea, aşa că nu mai aVem decât religia Forţei. în ce priveşte ştiinţa, ea 
nu ajunge niciodată la ideea unui absolut a cărui manifestare ar fi lumea. Ea se mărgineşte 
să postuleze,în lumea obiectelor, relativitatea universală, iar dincolo de limitele ei, dincolo 
de ceea ce este obiectiv cognoscibil, ea nu afirmă nimic..." 1 

Cunoştinţele relative, susţine Spencer, sunt utile, cunoştinţele absolute, dacă le-am 
poseda, ar fi inutile. Pe ce se bazează însă Spencer când susţine acest lucru? De unde ştie 
el că posedarea unor atare cunoştinţe ar fi de prisos? Din punctul de vedere în care se aşază, 
al unei concepţii biologice a cunoştinţei, el nu este îndreptăţit să facă o asemenea susţi nere. 
Dacă în adevăr cunoştinţele absolute ar fi inutile, de ce viaţa, care nu urmăreşte decât utilul 
biologic, se sileşte, din răsputeri, cheltuieşte energie peste energie, ca să posede cunoştinţe 
absolute? Căci marile eforturi pe care le-au făcut religia şi ştiinţa de la întemeierea lor până 
astăzi au ţintit continuu acest lucru. După teoria lui Spencer, înseamnă că toate aceste 
eforturi sunt fără sens şi că viaţa însăşi este absurdă. 

Spencer caută să demonstreze relativitatea cunoştinţei, arătând că orice fenomen 
nou este cunoscut prin aceea că e raportat la altele cunoscute şi că fără această raportare 
cunoştinţa n-ar fi posibilă. Oricât încearcă însă Spencer să preîntâmpine obiecţiile 
eventuale pe care le întrevede,el totuşi nu ne convinge. Dacă lucrurile ar sta în adevăr aşa, 
atunci cunoaşterea, orice ar spune Spencer, n-ar fi putut lua niciodată naştere. Căci primul 
act de cunoaştere care percepe pentru prima oară un obiect la ce clasă de obiecte cunoscute 
îl raportează ? Şi dacă nu are la ce-1 raporta, cum îl cunoaşte ? Ni se pare că lucrurile sunt 
aici mult mai complicate şi mai grele decât le vede şi le prezintă Spencer. 

Nu ni se pare apoi îndreptăţită nici trecerea pe care o face el de la faptul existenţei 
lucrurilor în relaţii la faptul relativităţii cunoştinţei. Nouă ni se pare că una este relaţionarea 
fenomenelor şi cu totul alta este relativitatea cunoştinţei şi că de la cea dintâi la cea din 
urmă nu este legătură de la principiu la consecinţă. Un lucru poate să stea în relaţie cu un 
alt lucru şi totuşi principial el să poată fi socotit cognoscibil în el însuşi, dacă e nevoie, şi 

în relaţiile lui cu celălalt lucru. în afară de aceasta, relaţia dintre cele două lucruri constituie 

♦ 1 * 

ea însăşi un obiect de cunoaştere. Ce sunt legile universale şi necesare decât exprimarea de 
relaţii între fenomene ? 

’ c 

Se pune apoi altă problemă: anume dacă în adevăr procesul cunoaşterii are loc în 
modul în care ni-1 descrie Spencer. Vom avea prilejul să vedem că după unii gânditori acest 
proces se înfăţişează cu totul altfel. Există gânditori care susţin că departe de a proceda 
numai prin stabilirea de asemănări, relaţii şi distincţii subiectul cunoscător se poate 
transpune de-a dreptul în inima lucrurilor, căutând să sesizeze ceea ce acestea au particular, 
individual, unic. 

1 Ibid. , p 40. 

Că faptul cunoaşterii este foarte complex şi complicat, şi că prin urmare şi problema 
cunoştinţei întâmpină dificultăţi enorme, e un lucru care nu mai merită să fie discutat. 
Străduinţele lui Spencer însuşi nu fac decât săconflrrae acest lucru. E discutabil, însă, dacă 
dificultăţile sunt acelea pe care le vede gânditorul englez şi dacă problema se înfăţişează 
tic f apt aşa cum o prezintă el. 

Totuşi nu trebuie să trecem sub tăcere meritele lui Spencer, indiferent dacă 
acceptăm sau nu soluţiile propuse de e 1. într-o vreme în care poziti vismul reducea obiectul 
cunoştinţei la fenomene, la fapte particulare, pozitive, Spencer, el însuşi un pozitivist, a 
luat deschis apărarea unui existent ce se află dincolo de ceea ce percepem şi cunoaştem cu 
mijloacele ştiinţifice, a luat apărarea unui mister adânc al lucrurilor. Dacă atitudinea lui 
pozitivistă îl îndreptăţea sau nu la aceasta, e altă chestiune. Dar relevând misterele ce se 
află dincolo de mijloacele noastre de cunoaştere, el a întreţinut credinţa vie, într-o vreme 
când pozitivismul era dominant, în ceea ce ştiinţele pozitive nu sunt, prin structura lor, în 
stare să cunoască. Iar prin faptul că a căutat să demonstreze cum cunoaşterea e restrânsă, 
prin structura ei, la fenomene, el a făcut pe gânditori să fie mai prudenţi în speculaţii să ţină 
mai mult seama de dificultăţile de nedescris ale cunoaşterii. Şi într-un caz şi în altul, el a 
adus reale servicii filosofiei. 

INTUIŢIONISMUL 


Adeseori în trecutul gândirii filosofice s-au ridicat glasuri împotriva considerării 
raţiunii şi a intelectului ca mijloace de cunoaştere adecvată a realităţii. Nu întotdeauna însă 
glasurile acestea au fost ale unor sceptici, care nu credeau în posibilitatea minţii omeneşti 
de a dezlega misterele realităţii. Uneori au fost oameni care, dându-şi seama de 
insuficienţele radicale şi iremediabile, după ei, ale intelectului, erau feim convinşi şi căutau 
să demonstreze că mintea omenească posedă şi alte mijloace capabile să ducă la ţinta pentru 
care intelectul sau raţiunea se dovedeau în ochii lor incapabile: sesizarea fondului intim, 
esenţial, cu adevărat real, al existenţei. Curios şi semnificativ totodată este faptul, dacă ne 
referim la timpurile modeme, că, imediat după Kant, şi anume de către pretinşii lui 
continuatori, a fost susţinută posibilitatea cunoaşterii absolute. Fichte şi Schelling vorbesc 
de o intuiţie intelectuală, iar Schopenhauer îşi caracterizează în termenii următori filosofîa: 
„Trăsătura principală a filosofiei mele este, spune el, că a stabilit contrastul puternic ce 
există între cunoştinţa intuitivă şi cea abstractă* 4 , prin intuiţie el înţelegând un mijloc de 
cunoaştere imediată,în care subiectul se face una cu obiectul,în care subiectul cunoscător 
coincide cu obiectul de cunoscut. Nu trebuie totuşi să pierdem din vedere că pentru aceşti 
gânditori intuiţia intelectuală este cunoştinţă intelectuală, că, altminteri spus, ei nu înţeleg 
prin intuiţii un mijloc de cunoaştere în afară de intelect şi îndreptat împotriva acestuia. Abia 
în timpurile noastre iau naştere şi se dezvoltă puternic tendinţele antiintelectualiste, când 
apare de altfel şi termenul acesta care le caracterizează. Ele se manifestă prin relevarea 
pregnantă a unei funcţiuni cognitive deosebite deintelect,urmărind altceva decât acesta şi 
socotită în stare să realizeze infinit mai mult decât el. O funcţiune care, pe alocuri chiar la 
cei care o relevă şi o susţin, capătă o determinare ce cuprinde accente antiintelectualiste 
sau poate fi uşor interpretată în sens antiintelectualist. 

Dar pentru a putea înţelege mai bine mijlocul de cunoaştere pe care unii gânditori 
de seamă îl opun intelectului şi îl socot capabil să sesizeze obiecte faţă de care intelectul 
se arată cu totul incapabil sau n socot în stare să pătrundă cu mult dincolo de unde se opreşte 
intelectul, adică în inima însăşi a lucrurilor, să vedem mai întâi, în puţine cuvinte, cum se 
prezintă cunoaşterea ce se întemeiază pe intelect sau raţiune, cu alte cuvinte cunoaşterea 
discursivă. Ce înseamnă cunoaştere discursivă? Termenul discursiv vine de la latinescul 

discurrere, care înseamnă a merge dintr-un loc într-altul, a colinda de colo până colo. A 
cunoaşte discursiv înseamnă a cunoaşte încetul cu încetul prin acte succesive ale spiritului; 
înseamnă a compara obiectele şi a le raporta pe unele la altele; a recurge,pentru a descoperi 
un adevăr nou, la adevăruri dinainte descoperite; a deduce un adevăr nou cu ajutorul altora 
intermediare, din altul deja cunoscut; a încerca într-o direcţie descoperirea adevărului, 
pentru ca,văzândcănu se află în acea direcţie, să apucăm în alta, unde bănuim că s-ar afla; 
înseamnă a înlănţui judecăţi după judecăţi şi a obţine astfel serii întregi de cunoştinţe. A 
cunoaşte discursiv înseamnă a ne folosi de căile ocolite ale lui dacă , însă, pentru a putea 
ajunge la ţintă şi a încheia cu termenii concluzivi prin urmare, aşadar, deci. Caracteristicile 
fundamentale ale cunoştinţelor discursive sunt: 

1. Cunoştinţele discursive se dobândesc în mod succesiv, având pentru aceasta 
nevoie de timp. Cum ele formează serii mai mult sau mai puţin lungi, ele sunt dobândite 
prin mişcări multiple ale gândirii, ceea ce-i totuna cu a spune printr-o gândire discontinuă. 
Cunoaşterea obiectelor cu ajutorul unor astfel de cunoştinţe se face încetul cu încetul, din 
etapă în etapă, până la etapa socotită ultimă, care însă cu timpul se dovedeşte a fi provizorie. 

2. Cunoştinţele discursive nu sunt rezultatul contactului direct şi intim al subiectului 
cunoscător cu obiectul de cunoscut, ci ele sunt cunoştinţe mediate, adică sunt totdeauna 
mijlocite de alte cunoştinţe. 

3. Cunoştinţele discursive se obţin prin aceea că obiectele sunt raportate unele la 
altele, că se ignoră aspectul lor particular şi diferenţial, pentru a se reţine numai aspectele 
lor comune. 

4. Ca o consecinţă necesarăa caracteristicii precedente, cunoştinţele discursive sunt 
cunoştinţe relative. Ele nu sunt în stare să exprime ceea ce lucrurile sunt în ele însele, ci 
numai ceea ce sunt în raport cu altele: fondul adânc, intim, al lucrurilor, rămâne pururea 
inaccesibil cunoştinţelor discursive. 

5. Cunoştinţele discursive au neapărată nevoie de limbaj. Procedând. succesiv, etapă 
cu etapă, ele au nevoie să reţină, să fixeze ceea ce a fost sesizat mai înainte rţlentru ca atunci 
când procesul cunoaşterii a înaintat cunoştinţele anterior dobândite să stea la dispoziţie, 
spre a putea constata dacă cele ulterioare se pot sprijini pe ele. Limbajul fixează şi 
consolidează cunoştinţele discursive; fără limbaj, ele ar curge şi ar dispărea fără urmă. 
„Vocabularul şi gramatica sunt cimentul discursului" 1 , adică al procesului de care se 
servesc cunoştinţele discursive. 

împotriva cunoştinţei intelectuale astfel determinate se ridică gânditorii care cred 
că spiritul omenesc mai posedă şi alt mijloc de cunoaştere, complet diferit de acesta, o 
cunoaştere intuitivă. 

Am avut prilejul să vedem cum pragmatismul poartă energice trăsături antiintelec¬ 
tualiste. Dar nu numai el este socotit ca purtând, în filosofia contemporană, asemenea 
trăsături. Concepţia despre cunoaştere a unui W. Dilthey în Germania şi a unui H. Bergson 
în Franţa sunt considerate în general — dacă pe drept sau pe nedrept, vom vedea la locul 
său — ca nişte concepţii antiintelectualiste. Având ambii puncte comune cu pozitivismul, 
prin interesul pe care-1 manifestă pentru datele pozitive, cel din urmă manifestând şi o 

1 J. Vialatoux, Le discourset 1 ’intuition, 1930, p. 21. 

pronunţată simpatie faţă de pragmatism, concepţiile lor se deosebesc totuşi profund de 
teoriile pragmatiste şi pozitiviste. Se deosebesc mai întâi piin aceea că disting o altă funcţie 
de cunoaştere decât inteligenţa şi alături de ea, apoi prin aceea că, în strânsă legătură cu 
această altă funcţie de cunoaştere, ei admit posibilitatea cunoaşterii absolutului şi, în sfârşit, 
Bergson şi prin aceea că militează făţiş pentru drepturile metafizicii. 

Să vedem însă mai îndeaproape prin ce se caracterizează concepţia epistemologică 
a unuia şi a altuia şi care sunt contribuţiile lor în domeniul ce ne preocupă. Şi fiindcă şi 
cronologiceşte stă înainte, să începem cu aceea a lui W. Dilthey. Ceea ce ne izbeşte din 
capul locului la acest gânditor este marele lui interes constant faţă de faptele istorice, 
adânca lui simpatie, nici o clipă întreruptă, faţă de fenomenele spirituale. El se străduieşte 
din toate puterile să descopere structura fenomenelor spirituale, precum şi să determine 
mijlocul adecvat de a le sesiza şi totodată să pună ştiinţelor spirituale sau morale baze de 
nezdruncinat. Faptul fundamental de la care pleacă el este apariţia impunătoare şi originală 
a ştiinţelor aşa-zis spirituale: „a istoriei, economiei politice,a ştiinţelor dreptului şi statului, 
a ştiinţei religioase, a studiului despre literatură şi poezie, despre arhitectură şi muzică, 
despre concepţiile despre lume şi sistemele filosofice,în sfârşit, a psihologiei 14 .0 seamă 
de ştiinţe şi studii, deci, care se caracterizează prin aceea că au ca obiect specia umană. Tot 
ceea ce expun şi asertează, toate noţiunile pe care le formează şi teoriile pe care le înalţă 
aceste ştiinţe şi studii se ref eră la „indivizi, familii, asociaţii mai complexe, la organizaţiile 
sociale, sisteme de cultură şi alte fragmente din întregul omenirii,în sfârşit, la aceasta 
însăşi 44 . Subiectul tuturor aserţiunilor acestor ştiinţe îl constituie „omenirea sau realitatea 
omenesc-social-istorică 44 . în aceste împrejurări, se pune problema de a determina, pe de o 
parte, raportarea comună a acestor ştiinţe la acelaşi subiect, iar pe de altă parte de a le 
delimita faţă de celelalte ştiinţe, faţă de ştiinţele naturii. Prin ce se deosebesc ştiinţele 
spirituale de acelea ale naturii? înainte însă de a vedea prin ce se deosebesc cele dintâi de 
cele din urmă, se impune să cunoaştem cum ia naştere şi cum se impune conexul de idei al 
ştiinţelor naturii şi în ce constă structura lor teoretică, căci numai aşa ne vom putea da 
seama de modul cum ia naştere şi se constituie conexul de idei al ştiinţelor spiritului, de 
ceea ce formează particularitatea lor caracteristică. Naşterea şi constituirea conexului de 
idei al ştiinţelor naturii se datorează chipului cum este dat obiectul acestor ştiinţe, adică 
natura. Şi anume cum este dată natura? „Imagini apar înlr-o continuă schimbare, ele sunt 
raportate la obiecte, aceste obiecte umplu şi ocupă conştiinţa empirică şi formează obiectul 
ştiinţelor descriptive ale naturii. Dar însăşi conştiinţa empirică observă cum calităţile 
sensibile care apar la icoane sunt dependente de punctul de vedere al considerării, de 
depărtare, de lumină. Tot mai lămurit arată fizica şi fiziologia fenomenalitatea acestor 
calităţi sensibile şi astfel se naşte problema de a gândi obiectele în aşa chip ca schimbarea 
fenomenelor şi uniformităţilor ce apar tot mai lămurit în această schimbare să devină 
conceptibile. Noţiunile prin care se întâmplă acest luciu sunt construcţii ajutătoare pe care 
gândirea le creează în acest scop. Astfel natura ne este străină, e transcendentă subiectului, 
care o concepe, în construcţii ajutătoare adăugată prin gândire cu ajutorul datului 
fenomenal la acesta. 44 în modul însă în care ne este dată natura, este cuprins şi mijlocul de 
a o „supune gândirii 44 şi de a o pune în serviciul vieţii. Căci chipul cum sunt articulate sim¬ 
ţurile face posibilă şi determină compararea impresiilor „în orice sistem al multiplicităţii 

sensibile". Aici îşi are temeiul posibilitatea pe care o avem de a analiza natura. între 
diferitele categorii de fenomene sensibile se stabileşte apoi că există regularităţi în 
producerea lor succesivă şi în existenţa lor simultană. Iar când acestor regularităţi li se 
atribuie că au la bază suporturi invariabile ale întâmplării (Geschehen) „ele sunt reduse la 
o ordine după legi în multiplicitatea gândită a lucrurilor". Dificultatea se înlătură şi 
problema este îndreptată spre rezolvare abia când la aceste regularităţi ale fenomenelor, 
stabilite pe bază de inducţie şi experiment, se adaugă o altă însuşire a datului. „Orice e fizic 
are o mărime: poate să fie numărat; se întinde în timp; în cea mai mare parte el umple 
totodată un spaţiu şi poate fi măsurat; la spaţial apar acum şi mişcări măsurabile şi dacă 
fenomenele auzului nu cuprind în ele întindere spaţială şi mişcare, totuşi acestea li se pot 
pune la bază şi legătura impresiilor puternice de sunet cu percepţia zguduirilor aerului duce 
într-acolo. Astfel construcţia matematică şi mecanică devine mijlocul de a reduce toate 
fenomenele sensibile prin ipoteză la mişcări ale suporturilor lor invariabile după legi 
invariabile. Noţiunile de substanţă, ceva, fapt, suport al devenirii nu sunt altceva decât 
subiecte logice care transcend cunoştinţa, subiecte despre care sunt predicate relaţiile 
legale, matematice şi mecanice. Ele sunt numai noţiuni-limită, un ceva care face posibile 
aserţiunile ştiinţelor fizice, un punct de plecare pentru atare aserţiuni." 

„A cunoaşte" înseamnă, după Dilthey, a cunoaşte numai fenomene fizice. 
Fenomenele spirituale le cunoaştem cu ajutorul altor mijloace decât acelea prin care 
sesizăm fenomenele fizice. Cunoaşterea fenomenelor spirituale este cu totul deosebită de 
cunoaşterea fenomenelor fizice. Noţiunea de cunoaştere are, după Dilthey, o semnificaţie 
determinată şi precisă; numai fenomenele fizice se pot cunoaşte, în vreme ce fenomenele 
spirituale, cum vom vedea, nu pot fi decât trăite şi înţelese. 

Ştiinţele naturii se caracterizează prin aceea că ele au ca obiect de cercetare 
fenomene spaţiale, adică fenomene ce pot fi numărate şi măsurate . ^i tocmai fiindcă se 
ocupă cu ceea ce se mişcă şi se întinde în spaţiu, cu ceea ce poate fi numărat, reuşesc să 
descopere legi exacte. Tăria lorîn această direcţie este diminuată în alt&oirecţie,anume în 
aceea că ele nu sunt în stare să sesizeze conexul intern de influenţă, nici să-i descopere 
elementele ultime. Acest conex intern de influenţă cu elementele lui ultime este adăugat 
de gândire, este în aceste ştiinţe numai gândit, nu real. Procedeul ştiinţelor naturii este unul 
noţional, iar toate prestările gândirii exacte poartă un caracter ezoteric. Dacă ar fi ca 
omenirea să fie cunoscută cu mijloacele de care dispun ştiinţele naturii, cu ajutorul 
percepţiilor şi noţiunilor abstracte, atunci ea n-ar fi niciodată cunoscută aşa cum e. 
„Cunoscută în percepţie şi cunoaştere [noţională], omenirea ar fi pentru noi un fapt fizic şi 
ar fi ca atare accesibilă numai cunoaşterii exacte (naturwissenschfatlichen)“ 

Cu totul altfel se prezintă ştiinţele spiritului. Ele nu pleacă de la percepţii şi nu 
operează cu noţiuni; obiectul lor nu este o construcţie ipotetică a gândirii. Actul cognitiv 
în care ia naştere şi începe să se constituie obiectul acestor ştiinţe — omenirea — e trăirea. 
Ce este însă trăirea? Este un proces sufletesc, o specie determinată de cunoaştere, şi anume 
o specie de cunoaştere noologică. Trăirea înseamnă mai întâi cunoaşterea propriilor noastre 
stări sufleteşi, o cunoaştere care, fiindcă se referă la stările noastre sufleteşti proprii, este 
nemijlocită. E o cunoaştere originară şi elementară ce se caracterizează prin aceea că la ea 
nu întâlnim dualitatea subiect-obied pe care o întâlnim la cunoaşterea fenomenelor fizice. 

în trăire, obiectul cunoscător şi obiectul de cunoscut sunt una., ,Nu e aici deosebirea dintre 
un obiect care este privit şi ochiul care-1 priveşte 44 . Obiectul trăit şi subiectul care-1 trăieşte 
formează o unitate „dinamică 44 de nedesfăcut, un tot în care nu poate fi vorba de poziţii 
spaţiale deosebite, o forţă sufletească ce se desfăşoară şi, desfăşurându-se, ia cunoştinţă de 
ea însăşi. „Das Bewusstsein von einem Erlebnis und seine Beschaffenheit, sein 
Filrmichdasein und was in ihm fur mich da ist, sind eins. Das Erlebnis stebt nicbt als ein 
Objekt dem Auffassenden gegeniiber, seinDasein fiirmicb ist ununteischieden von dem, 
was in ihm fiir mich da ist; es gibt hierheine verschiedenen Stellen im Raum, von denen 
aus das, was in ihm da ist, gesehen wiirde. “Imaginile optice pe care le avem de la obiectele 
externe fizice se deosebesc unele de altele atât prin punctul de vedere cât şi prin condiţiile 
sesizării sau conceperii. Pentru a dobândi o cunoaştere despre obiectele la care se 
raportează ele, aceste imagini trebuie să fie reunite prin modurile diferite ale conceperii 
într-un sistem care să le exprime raporturile interne. Reprezentarea totală astfel obţinută, 
menită să redea raporturile fundamentale ale obiectelor, nu este ceva scos din obiect, ci 
ceva adăugat de mintea noastră. Căci la obiectele fizice unitatea, întregul, nu sunt ceva 
primar şi primordial, ci ceva derivat şi dobândit pe calea sintetică a minţii. Cu totul altfel 
stau lucrurile la trăire. Trăirile nu stau izolate unele de altele, ci, într-o unitate de viaţă, ele 
se raportează prin natura lor unele la altele în decursul timpului. Fiecare trăire a unei unităţi 
de viaţă îşi „are astfel locul său într-un proces (Verlauf), ale cărei membre (Glieder) sunt 
legate unele de altele în amintire 44 . Diferitele puncte de vedere din care ar putea fi sesizate 
trăirile nu se află în trăirile însele, ci sunt adăugate ulterior prin reflexie. Din această cauză 
trăirile nu sunt alterate în caracterul lor de trăiri de către diferitele puncte de vedere. Cu alte 
cuvinte, „chipul cum trăirea există pentru mine este cu totul diferit de chipul în care 
imaginile există în faţa mea 44 . La trăire este o „linie directă care merge de la reprezentări 
până la ordinea noţiunilor în care [trăirea] este sesizată prin gândire 44 . La trăire înseşi 
amintirile au o altă semnificaţie decât atunci când ele se referă la obiectele fizice. Pentru a 
face mai clare lucrurile, Dilthey dă un exemplu. Eu stau noaptea, spune el, întins în pat, 
lucrez, îngrijindu-mă de posibilitatea de a termina lucrările începute, reflectând ce este de 
făcut. „în această trăire este un conex structural de conştiinţă: o sesizare obiectivă îi 
formează baza, pe aceasta se sprijină o atitudine ca grijă pentru şi ca suferinţă asupra 
faptului sesizat obiectiv, ca străduinţă de a trece dincolo de el. Şi toate acestea există pentru 
mine în acest conex de structură. 44 Starea aceasta, continuă Dilthey, eu o aduc în faţa 
conştiinţei, care distinge la ea, izolează şi relevă diferite momente. Tot ceea ce conştiinţa 
distinge, izolează şi reliefează este cuprins în trăirea însăşi şi cunoştinţa nu face altceva 
decât să distingă, să clarifice ceea ce există mai dinainte. Interesant şi semnificativ însă cu 
acest prilej este faptul că sesizarea pe care conştiinţa o face despre această trăire nu se 
opreşte la această trăire, ci, din contră, „pe baza momentelor cuprinse într-însa 44 sesizarea 
mea este îndreptată spre alte trăiri, „care în decursul vieţii erau legate cu atare momente, 
chiar dacă despărţite prin lungi spaţii de timp; eu ştiu despre lucrările mele printr-o 
examinare anterioară, cu aceasta stau în legătură într-o mare îndepărtare din trecut 
procesele în care au luat naştere aceste lucrări. Un alt moment mă conduce în viitor. 
Lucrarea în chestiune va mai cere încă multă muncă incalculabilă din partea mea, eu sunt 
îngrijorat de ea, mă pregătesc interior pentru prestare 44 . Astfel sesizarea trăirii de către 

conşliinţăne duce îndărăt şi înainte,în trecut şi în viitor, ne duce fără voinţa noastră şi mai 
ales fără abstracta voinţă de a şti. Dar interese cu rădăcini în puterea afectivă a trăirii pot 
interveni în această operaţiune. Toate faptele trecute ca şi cele viitoare sunt transcendente 
trăirii, dar ele se raportează la trăire şi formează cu aceasta un întreg. „Orice fapt trecut, 

fiindcă amintirea lui cuprinde recunoaşterea, este raportat structural ca o copie la o trăire 

% 

de odinioară. Posibilul viitor este de asemenea legat cu seria [de fapte sufleteşti] prin cercul 
de posibilităţi determinat de ea. Astfel se naşte în această întâmplare intuiţia conexului 
psihic în timp, [conex] care alcătuieşte procesul vieţii (Lebensverlauf). în acest proces al 
vieţii fiecare trăire particulară este raportată la un întreg. Acest conex de viaţă nu este o 
sumă sau un total de momente succesive, ci o unitate constituită de raporturile care leagă 
toate părţile. Pornind de la prezent, străbatem îndărăt o serie de amintiri până acolo unde 
micul nostru eu neconsolidat, neformat, se pierde în amurg şi răzbatem înainte de la acest 
prezent spre posibilităţi care sunt aşezate în el şi iau dimensiuni vagi şi îndepărtate/ 1 Părţile 
fragmentare, regularităţile, raporturile, „care constituie intuiţia cursului vieţii 11 , nu sunt 
simple abstracţiuni, precipitate intelectuale artificioase, ci îşi au rădăcinile în viaţă, „sunt 
toate cuprinse în viaţa însăşi 11 . Şi aşa cum tot ceea ce cunoaştem noi despre trăire poartă un 
caracter real, la fel poartă un caracter real toată cunoştinţa despre cursul vieţii. 

Trăirea are loc în timp, ea este „o curgere în timp 11 , şi anume o curgere „în care 
flecare stare, înainte de a deveni un obiect clar, se schimbă, deoarece clipa următoare se 
ridică pe cea anterioară, şi în care fiece moment — nesesizat încă — devine trecut. Apoi 
ea [starea] apare ca amintire, care acum are libertatea să se extindă 11 . 

Dacă este just că noi prindem realitatea vieţii cu multiplicitatea relaţiilor ei (Beziige) 
în trăiri, nu este mai puţin just însă că trăirile au ca obiect ceva singular, ceva individual, 

adică propria viaţă a subiectului, ale cărui trăiri sunt ele. Trăirile sunt şi rămân cunoaşteri 

\ 

ale unicului, ele nu vor învinge limitele înguste ale obiectului lor propriu /Ceea ce ajută pe 
subiectul cunoscător să depăşească graniţele în care sunt închise trăirile, să)cunoască deci 
mai mult decât propriile lui stări individuale şi să imprime totodată trăirilor personale 
pecetea de experienţă a vieţii,este înţelegerea. Acest nou mijloc de cunoaştere, înţelegerea, 
se raportează la mai mulţi indivizi, poate cuprinde comunităţi întregi şi creaţii spirituale, 
lărgind astfel neînchipuit orizontul vieţii individuale şi deschizând „în ştiinţele spirituale 
drumul care duce, prin comun (durch das Gemeinsame), la general 11 . Căci oamenii nu sunt 
izolaţi unii de alţii, ci sunt uniţi între ei prin diferite legături de apartenenţă unii la alţii, prin 
omogenitate sau înrudire; aceleaşi legături şi aceeaşi omogenitate, ce le uneşte,întâlniră la 
toate grupele de oameni. Există deci o comunitate între indivizi, pe de o parte, între grupele 
de oameni, pe de altă parte, comunitate despre care ne asigură înţelegerea reciprocă. 
„Această comunitate se arată în identitatea raţiunii, a simpatiei în viaţa afectivă, a legăturii 
reciproce în datorie şi drept, care este însoţită de conştiinţa lui trebuie (des Sollens)." 
Această comunitate face posibilă şi condiţionează înţelegerea. Fără ea înţelegerea ar fi cu 
neputinţă. 

înţelegerea presupune deci actul trăirii, înţelegerea pleacă de la trăire, o dezvoltă, 
o corijează şi o completează; înţelegerea continuă trăirea. „Obscuritatea trăirii este 
limpezită, erorile ce se nasc dintr-o mai îngustă sesizare a obiectului sunt îmbunătăţite, 
trăirea însăşi este lărgită şi desăvârşită în înţelegerea altor persoane, după cum, pe de altă 

parte, alte persoane sunt înţelese cu ajutorul propriilor trăiri. 44 Iar când înţelegerea sd 
îndreaptă asupra lumii istorice, ea „extinde tot mai mult sfera cunoştinţei istorice prin mafl 
intensiva utilizare a izvoarelor, prin pătrunderea îndărăt, în trecutul până atunci neînţeles! 
şi, în sfârşit, prin înaintarea istoriei înseşi, care produce mereu evenimente şi lărgeşte astfel J 
obiectul înţelegerii însăşi. Pe scurt şi în alte cuvinte, trăirii i se deschide, pentru a fi 
supozată, subiectivitatea, pe când înţelegerii i se deschide obiectivarea vieţii. 

Indivizii, comunităţile omeneşti şi operele lor sunt manifestări în care sălăşluieşte 
spirit. Sub aceste forme, ele constituie imperiul exterior al spiritului sau realitatea spiritului, 1 
ce are foarte strânse legături cu natura. Realitatea spiritului cuprinde exteriorizări ale 
spiritului de la cele mai mici şi mai neînsemnate până la cele mai mari şi mai grele în 
urmări, „ de la expresia fugitivă până la domnia seculară a unei constituţii şi a unui cod 44 . 
Şi ceea ce caracterizează orice manifestare de viaţă în imperiul spiritului obiectiv este 
legătura dintre ea şi celelalte manifestări, este omogenitatea de structură. „Orice cuvânt, 
orice propoziţie, orice gest sau formulă de politeţe, orice operă de artă şi orice faptă istorică 
sunt inteligibile numai fiindcă o comunitate leagă pe cel care se exprimă în ele cu cel care 
le înţelege; individul trăieşte, gândeşte şi lucrează continuu într-o sferă de comunitate, şi 
numai într-o atare sferă înţelege el. 44 Dacă n-am fi fiinţe capabile de exteriorizări spirituale 
şi dacă n-am trăi într-o lume de comunitate spirituală, noi n-am şti ce este manifestare şi 
comunitate spirituală, n-am avea înţelegere şi n-am avea ce înţelege. „Tot ceea ce este 
înţeles poartă oarecum semnul în sine de a fi cunoscut dintr-o atare comunitate. Trăim în 
această atmosferă, ce ne înconjoară continuu. Suntem muiaţi într-însa. Noi suntem 
pretutindeni acasă în această lume istorică şi înţeleasă, înţelegem sensul şi semnificarea 
despre toate acestea, noi înşine suntem întreţesuţi în aceste comunităţi . 44 

Trăirea nu este deci suficientă. Dacă am dispune numai de ea, constituirea omenirii 
ca obiect al ştiinţelor spiritului nu ar fi posibilă. Omenirea „se naşte ca obiect al ştiinţelor 
spiritului... numai întrucât stările omeneşti sunt trăite, întrucât ele se exprimă în 
exteriorizări de viaţă (Lebensăusserungen) şi întrucât aceste expresii sunt înţelese 44 . Viaţă, 
expresie şi înţelegere formează un conex care cuprinde „nu numai gesturile, mina şi 
cuvintele, în care oamenii îşi deschid inima, sau durabilele creaţii spirituale, în care adâncul 
creatorului se revelează celui care sesizează, sau necontenitele obiectivări ale spiritului în 
plăsmuiri sociale, prin care apare solidaritatea fiinţei umane şi ne este continuu intuitivă şi 
certă, dar şi unitatea psihofizică a vieţii se cunoaşte pe sine prin acelaşi dublu raport între 
trăire şi înţelegere, ea recunoscându-se pe sine în prezent şi în amintire ca un trecut 44 . Pe 
măsură însă ce omul îşi îndreaptă atenţia asupra lui însuşi şi caută să reţină şi să sesizeze 

propriile stări, el îşi dă seama de Ifenitele înguste în care stă închisă metoda introspectivă. 

• 

El îşi dă încetul cu încetul seama că ceea ce-1 face să se cunoască pe sine sunt acţiunile pe 

* 

care le săvârşeşte, manifestările lui de viaţă care au prins corp, influenţele pe care le-a 
exercitat asupra altora. Cu alte cuvinte, el îşi dă seamă că nu se poate cunoaşte pe sine însuşi 
decât pe drumul ocolit al înţelegerii. „Ceea ce am fost odată, cum ne-am dezvoltat şi cum 
am devenit ceea ce suntem aflăm din chipul cum am lucrat, ce planuri de viaţă am conceput 
odinioară, cum am fost activi într-o profesiune, din vechi scrisori dispărute, din judecăţi 
care înainte cu multă vreme au fost exprimate asupra noastră. 44 Acolo unde avem a face cu 
viaţă, nu putem face nimic fără ajutorul înţelegerii. în procesul înţelegerii ajungem să 

vieţii şi, iarăşi, noi nu ne putem cunoaşte pe noi înşine şi pe alţii, nu ne 
putem înţelege pe noi şi pe alţii decât „numai întrucât transpunem viaţa noastră trăită în 
orice specie de expresie a vieţii proprii străine". Trăire,expresie şi înţelegere alcătuiesc la 
un loc procedeul care ne face posibilă existenţa umanităţii ca obiect spiritual. Ştiinţele 
spiritului sunt astfel fundate în acest conex de viaţă, expresie şi trăire. Aici abia obţinem 
noi o notă cu totul clară prin care delimitarea ştiinţelor spiritului poate fi definitiv 
îndeplinită. O ştiinţă aparţine numai atunci ştiinţelor spiritului când obiectul ei ne devine 
accesibil prin atitudinea (Verhalten) care este fundată în conexul de viaţă, expresie şi 
înţelegere." 

înţelegerea presupune trăirea, căci porneşte de la trăire. înţelegerea pătrunde în 
expresiile vitale ale altora tocmai datorită bogăţiei, abundenţei de trăiri proprii ale spiritului 
cunoscător. înţelegerea se raportează şi ea la fenomene fizice: istoria, muzica, pictura, 
dreptul etc. cuprind într-însele şi o parte din natură. Faptele istorice sunt însoţite de 
fenomene naturale, o bucată de muzică se compune din tonuri, un tablou are ca suport 
pânză şi culori, dreptul se pronunţă într-o sală, pedeapsa se execută într-o închisoare etc. 
Dar de aici nu urmează că obiectul înţelegerii l-ar constitui cumva fenomenele fizice. Chiar 
când se raportează la asemenea fenomene, înţelegerea nu are a face cu ele, ci cu sensul şi 
semnificaţia lor, sens şi semnificaţie ce sunt de natură spirituală. Tocmai în această 
structură particulară a obiectului pe care-1 are de sesizat înţelegerea, structură esenţial 
deosebită de aceea a obiectelor ştiinţelor naturii, îşi are înţelegerea justificarea ei. Căci acest 
obiect cuprinde în sine obiectivări ale spiritului,propunere de scopuri,realizări de valori, 
într-un cuvânt este un obiect spiritual. înţelegerea nu sesizează şi nu are menirea să sesizeze 
decât spiritualul. între subiectul care înţelege şi obiectele spirituale ce au să fie înţelese se 
stabileşte un contact intim,un raport real, concret, viu, vital. ,JhreZweckmăssigkeitistin 
meiner Zwecksetzung gegriindet, ihre Schonheit und Giite in meiner\ Werkgebung, ihre 
Verstandesmăssigkeit in meinem Intellekt.* 4 înseşi reprezentările pe carp le avem despre 
datul extern stau în strânsă legătură cu procesul vieţii noastre; noi trăifh cu şi în această 
lume de reprezentări, a căror valabilitate obiectivă este garantată de schimbul continuu 
dintre trăirea şi înţelegerea noastră şi trăirea şi înţelegerea celorlalţi oameni. De asemenea 
noţiunile, judecăţile universale şi teoriile generale nu sunt, ca în ştiinţele naturii, ipoteze 
asupra unor fenomene la care ar urma să se raporteze senzaţii externe, ci sunt nişte 
plăsmuiri ce-şi au originea în trăire şi înţelegere, ce derivă indirect din acestea. Şi cum atât 
în trăire cât şi în înţelegere îşi exprimă influenţa trăsăturile fundamentale ale vieţii, îşi face 
auzit glasul totalitatea vieţii noastre, este normal ca în cele mai abstracte idei şi judecăţi ale 
ştiinţelor spiritului să răsune plenitudinea vieţii. Conexul lumii spirituale este un conex 
concret, real, viu, conexul naturii este abstract, produs de gândire, este ipotetic. Şi tocmai 
din cauza aceasta conexurile spirituale sunt trăite şi înţelese, iar nu gândite şi explicate. 
Gândite numai şi explicate sunt conexurile, construite, ale naturii. Aparatul noţional nu 
poate face altceva decât să demonstreze obiectele spirituale. în lumea spirituală e nevoie 
de alte mijloace cognitive, şi anume de mijloace adecvate specificităţii ei. Căci „aici viaţa 
sesizează viaţa" şi viaţa nu poate sesiza viaţa decât prin mijlocul trăirii , înţelegerii şi 
expresiei. Şi în vreme ce, din aceste pricini, rezultatele activităţii ştiinţifice în domeniul 
naturii sunt străine de viaţă şi poartă un caracter ezoteric, din contră,în domeniul spiritului 

activitatea ştiinţifică menţine mereu contactul cu viaţa. Activitatea ştiinţifică se sprijină pe 
experienţa gândirii dobândite în viaţă, pe rezultatele experienţei de viaţă. «Adâncirea în 
sine atinge în viaţă, în anumite împrejurări, perfecţiunea, în spatele căreia rămâne însuşi 
un Carlyle, şi înţelegerea altora se desăvârşeşte până la o virtuozitate pe Gare nici măcar 
Ranke n-o ajunge. în primul caz,mari sunt naturi religioase ca Augustin şi Pascal, modele 
eterne pentru experienţa, care scoate din propria trăire, şi în al doilea caz în înţelegerea altor 
persoane. Curtea şi politica educă până la o artă care priveşte în spatele oricărei aparenţe; 
un om de acţiune ca Bismarck, căruia prin natură îi erau prezente, la fiecare scrisoare pe 
care o scria, Ia fiecare convorbire pe care o purta, scopurile lui, nu va fi ajuns în arta de a 
citi dincolo de expresie intenţiile de nici un interpret al artelor politice şi de nici un critic 
al rapoartelor istorice/* 

Din punct de vedere psihologic, trăirea este despărţită de înţelegere şi ele rămân 
totdeauna separate: cea dintâi se referă la noi, cea de a doua se raportează la altul. Dar din 
punct de vedere structural ele stau împreună, căci eu nu pot înţelege ceva străin decât 
reducând cele de înţeles la trăirile propriei mele persoane, după cum, iarăşi, ceea ce trăiesc 
eu însumi pot regăsi cu ajutorul înţelegerii şi la alţi indivizi. Expresia supremă şi-o găseşte 
trăirea în autobiografie. Dar pentru toate ştiinţele spiritului „reflectarea unui om asupra lui 
însuşi rămâne punct de direcţie şi de fundament* 4 . 

între trăire, expresie şi înţelegere există deci un raport structural. Expresia 
îndeplineşte o funcţiune esenţială. în expresie trăirea prinde corp, dobândeşte fixitate, 
capătă durabilitate. Ea se caracterizează prin aceea că este exterioară trăirii, independentă 
de ea şi durabilă în comparaţie cu ea. Toate funcţiunile fundamentale de comportare a 
conştiinţei îşi găsesc concretizarea în expresie: cunoştinţa realităţii îşi găseşte în expresie 
mijlocul de înţelegere; sentimentul dobândeşte expresie în mină şi gest, în cuvânt şi ton; 
voinţa în norme şi legi. în chipul acesta spiritul se obiectivează, iar obiectivările lui poartă 
o pecete particulară: deşi creaţii ale lui, ele îi sunt totuşi exterioare. Raportul dintre expresie 
şi înţelegere capătă apoi, în comunicarea reciprocă, o extensiune imensă, neînchipuită, un 
fapt esenţial menit să dea naştere comunităţii omeneşti. 

Ceea ce constituie expresia trăirilor propriilor noastre stări şi a înţelegerii trăirilor 
străine sunt noţiunile şi judecăţile: ceea ce trăim şi înţelegem îşi găseşte reprezentarea în 
noţiuni şi judecăţi. între trăire, înţelegere şi judecăţi şi noţiuni, care sunt reprezentantele 
lor, domneşte un raport constitutiv, un raport pe care se întemeiază toate ştiinţele 
sistematice ale spiritului. „Trăitul şi înţelesul sunt reprezentate în noţiuni şi aceste noţiuni 
îşi au împlinirea lor în ceea ce este trăit şi înţeles.** Tot ceea ce este înţeles şi trăit îşi găseşte 
expresia înaltă într-o „sistematică a noţiunilor**. Tot ceea ce este sens, semnificaţie, valoare 
în viaţa reală nu poate fi dat decât trăirii şi înţelegerii. „în ceea ce trăim şi înţelegem este 
cuprinsă orice valoare, orice scop al vieţii. în plenitudinea vieţii pe care o îndurăm 
(erfahwn), în bogăţia vieţii reale pe care o simţim adânc (durchfiihren), în trăirea până la 
sleire (Ausleben) a ceea ce se află în noi este întemeiată conştiinţa despre valoarea 
existenţei noastre, şi tot ceea ce se află în afara subiectului trăind (dem erlebenden 
Subjekte) capătă valoare numai întrucât este sesizat în înţelegerea retrăindă ca suport al 
unei atare lumi interne sau ca sediu al unor influenţe asupra unor unităţi de viaţă dotate cu 
simţire. Astfel trăibilul şi inteligibilul (dasErlebbare und Verstchbaw), aşa cum alcătuiesc 

imperiul ştiinţelor spiritului, se caracterizează prin aceea că în ele sunt date valori, şi, în 
legătură cu acestea, importanta persoanelor şi a evenimentelor/ 1 Stă în natura datului 
ştiinţelor spirituale şi în cunoaşterea ce are sarcina să-l sesizeze ca aceasta să se mişte în 
două direcţii: spre individual şi general totodată. „Conceperea singularului, a individualului 
formează în ele [în ştiinţele spiritului] tot aşa de bine un scop ultim ca şi dezvoltarea 
uniformitătilor abstracte/ 4 

Datul cu care are a face înţelegerea nu este inert, fix, străin, cum este datul ştiinţelor 
naturii, ci el este viu, mobil şi familiar. Datul ştiinţelor spiritului, întregul dat, obiect al 
înţelegerii, este produs, creat, este „deci istoric; el este înţeles, deci cuprinde ceva comun 
în sine; e cunoscut (bekannt ),fiindcă este înţeles şi cuprinde în sine o grupare a diversităţii, 
fiindcă însăşi lămurirea manifestării vieţii în înţelegerea superioară se sprijină pe aşa ceva 44 . 
Obiect al înţelegerii este tot ceea ce este obiect al ştiinţelor spiritului, adică tot ceea ce este 
exteriorizare şi manifestare a vieţii, tot ceea ce este spirit. Căci „spiritul înţelege numai ceea 
ce a creat el 44 . Dar deosebirea între natură, ca obiect al ştiinţelor naturii, şi spirit, ca obiect 
al ştiinţelor spiritului, stă în faptul că, în vreme ce natura este realitatea ce există 
independent de acţiunea şi influenţa spiritului, spirit este tot ceea ce poartă pecetea acţiunii 
influente a omului. Obiectul înţelegerii este totuna cu obiectul ştiinţelor spiritului, adică 
tot ceea ce este obiectivare a spiritului. 

înţelegerea se prezintă însă sub diferite forme — elementare şi superioare. în 
formele ei elementare o întâlnim în viaţa practică, crescută din interesele acestei vieţi. 
Oamenii sunt în legătură unii cu alţii, flecare are nevoie să ştie ce intenţionează celălalt; 
fiecare este silit să se înţeleagă cu celălalt. Aici e formă elementară, fiindcă şi actele care 
sunt sesizate sunt simple şi elementare, ca, de pildă „ridicarea unui obiect, lăsarea să cadă 
a unui ciocan, tăierea lemnului cu un ferestrău 44 , care „desemnează pentru noi prezenta 
anumitor scopuri 44 . De asemenea, înşirarea literelor într-un cuvânt şi âcuvintelor într-o 
propoziţie exprimă o aserţiune, după cum o mină poate să exprime dureri) sau bucurie. E 
vorba în aceste forme elementare ale înţelegerii de sesizarea unei expresii singulare de 
viaţă, care, logic, poate să fie expusă printr-un raţionament analogic. Ceea ce caracterizează 
aceste forme elementare ale înţelegerii este îndeosebi faptul că la ele nu întâlnim raportarea 
la întregul conex de viaţă care este „suportul durabil 44 , permanent, al manifestărilor de viaţă. 
„Raportul fundamental pe care se bazează procesul înţelegerii elementare este acela al 
expresiei faţă de ceea ce este exprimat în ea. înţelegerea elementară nu este o deducţie de 
la efect la cauză. Ba chiar nu trebuie să o concepem, nici cu o expresie mai prudentă, ca pe 
un procedeu, care de la un ef ect dat merge îndărăt la vreun oarecare fragment de conex de 
viaţă, ce face posibil efectul. 44 Raţionamentul deductiv în înţeles strict logic nu se dovedeşte 
aici de nici o eficacitate; numai cel analogic îşi găseşte întrebuinţarea, fiind făcut posibil 
de „relaţia regulată 44 ce există între manifestarea de viaţă şi ceea ce este exprimat într-însa. 

Formele superioare ale înţelegerii presupun formele ei elementare şi pleacă de la 
ele. Când „distanţa interioară 44 între o oarecare manifestare de viaţă şi cel care vrea s-o 
înţeleagă este prea mare, atunci în conştiinţa acestuia iau naştere nesiguranţe, pe care el, 
fireşte, le vrea înlăturate. Când în rezultatul la care ajunge înţelegerea sunt cuprinse anumite 
dificultăţi sau când între un rezultat obţinut şi altele mai vechi există contradicţii, atunci 
subiectul înţelegător se simte obligat să ex amin eze mai îndeaproape lucrurile. El caută să-şi 

aducă aminte de „cazurile în care raportul normal dintre manif estarea vieţii şi interioritate 
n-a avut loc**. Cazuri de această natură ni se întâmplă fiecăruia din noi, anume atunci când, 
aflându-ne în faţa unor nechemaţi, nu vrem să le arătăm ce se petrece în noi, ce idei avem 
sau ce intenţionăm să facem. în afară de aceasta este apoi faptul, de care trebuie să ţinem 
seamă, că se recurge uneori în viaţă la mină, la gesturi, la cuvinte nu pentru a exprima ceea 
ce se petrece cu adevărat în conştiinţa omului, ci pentru a induce în eroare, pentru a înşela. 
De aici, prin urmare, nevoia de a nu ne mulţumi cu interpretarea unei singure manifestări, 
ci de a chema în ajutor şi altele şi de a merge chiar până la întregul conex de viaţă pentru a 
înlătura dificultăţile, pentru a pune capăt îndoielilor şi pentru a căpăta o lumină deplină 
asupra manifestării respective. Viaţa practică însăşi necesită şi impune forme superioare 
de înţelegere; ea cere să cunoaştem caracterele şi capacităţile oamenilor cu care venim în 
contact. înţelegerea gesturilor, a minelor, a scopurilor în parte este necesară, dar nu 
suficientă. Noi trebuie să le depăşim, precum trebuie să depăşim şi raţionamentul analogic, 
care nu are eficacitate decât asupra acestor forme elementare de manifestare. Viaţa socială 
în mijlocul căreia fcăim ne sileşte să pătrundem în interioritatea oamenilor, pentru a şti dacă 
şi în ce măsură ne putem baza pe ei. Astf el înţelegerea creşte în extensiune şi în adâncime. 
Şi anume de la raportul dintre expresie şi ceea ce este exprimat ea trece la raportul „dintre 
diversitatea manifestărilor de viaţă ale unei alte persoane şi conexul intern ce-i stă la bază**. 
De aici se trece apoi la considerarea împrejurărilor schimbătoarei faptelor care se abat de 
la linia obişnuită. Acest lucm se realizează cu ajutorul raţionamentului inductiv, ce porneşte 
de la manifestările particulare de viaţă pentru a ajunge la întregul conexului de viaţă. 
Fundamentul şi supoaîţiaunui atare raţionament le constituie cunoştinţa (Wissen) pe care 
o avem despre viaţa sufletească şi despre raporturile pe care ea le are cu mediul în care se 
desfăşoară şi cu împrejurările prin care trece. „Limitat la seria manifestărilor de viaţă date, 
nedeterminat cum este conexul fundamental, rezultatul lui poate pretinde numai caracterul 
probabilităţii.* 4 Iar după ce ne-am ridicat în chipul acesta la unitatea de viaţă şi am înţeles-o, 
şi vrem să ştim cum s-ar comporta ea în împrejurări noi, raţionamentul deductiv, bazat pe 
lumina obţinută pe cale inductivă, cu ajutorul căruia vrem să aflăm acest lucru, nu poate 
conchide la mai mult decât doar la aşteptare sau posibilitate. „Trecerea de la un conex 
psihic, căruia însuşi nu-i revine decât probabilitate, prin adăugirea de împrejurări noi, până 
la modul cum va reacţiona la ele, poate da naştere numai unei aşteptări, însă nici unei 
siguranţe.** Gradul de certitudine al concluziei nu poate să fie mai mare decât acela al 
premiselor. 

Nu trebuie să credem însă că „toate formele superioare ale înţelegerii se bazează pe 
raportul fundamental al influenţatului faţă de influenţant (des Erwiikten zum WirkendenF , 
fiindcă o bună parte din ele se întemeiază pe raportul dintre expresie şi ceea ce este 
exprimat (im Verhăltnis vonAusdmck und Ausgedriickten gegriindet). Lucrul acesta îl 
putem observa uşor la înţelegerea creaţiilor spirituale. Aici, ceea ce urmăreşte să sesizeze 
înţelegerea este raportul pe care părţile îl au cu întregul din care fac parte şi cel mai mare 
serviciu al înţelegerii stă tocmai în faptul că-şi sesizează obiectele în independenţa lor şi le 
revelează ca atare. „Se joacă o dramă. Nu numai spectatorul neliterar trăieşte cu totul în 
acţiune, fără să se gândească la autorul operei, dar şi cel instruit literar (derliterarisch 
Gebildete) poate trăi cu totul sub vraja celor ce se întâmplă aici. înţelegerea lui ia atunci 

direcţia spre conexul acţiunii, spre caracterele persoanelor, spre înlănţuirea momentelor, 
care determină întorsătura destinului. Ba chiar numai atunci va gusta el întreaga realitate 
a fragmentului expus din viaţă. Numai atunci se va petrece în el un proces al vieţii şi al 
retrăirii aşa cum vrea poetul să-l producă în el. Şi în întregul domeniu al unei atare înţelegeri 
de creaţii spirituale domneşte singur raportul dintre expresii şi lumea spirituală exprimată 
In ele. Abia când spectatorul observă cum ceea ce el tocmai accepta (hinnahni)ca o bucată 
de realitate s-a născut ingenios şi metodic în capul poetului, înţelegerea care era guvernată 
de acest raport al unei totalităţi de manifestări de viaţă faţă de ceea ce este exprimat în ele 
se transformă în înţelegerea în care domneşte raportul dintre o creaţie şi creatorul ei.“ 
Oricare ar fi însă deosebirile dintre diferitele forme superioare ale înţelegerii,ele au totuşi 
toate ceva comun: mai întâi, ele pleacă de la anumite manifestări date pentru a ridica până 
la treapta înţelegerii, cu ajutorul raţionamentului inductiv, conexul unui întreg; apoi prin 
aceea că „raportul fundamental, care determină aici trecerea de la extern la intern, este sau 
în primă linie acela dintre expresie şi exprimat, sau predominant acela de la influenţat la 
influent* 4 ; în sfârşit, prin aceea că procesul tuturor se bazează pe înţelegerea elementară, 
„care face oarecum accesibile elementele pentru reconstrucţie**. 

Atitudinea pe care o ia înţelegerea în formele ei superioare este determinată, spune 
Dilthey, de sarcina ce-i incumbă, anume aceea „de a descoperi un conex de viaţă în dat“. 
Dar acest lucru nu este posibil decât numai dacă „conexul, care constă în propria trăire şi 
este trăit (erfahren),în nenumărate cazuri, este totdeauna prezent şi disponibil cu toate 
posibilităţile ce se află în el**. Această sesizare a datului care e să fie înţeles cu ajutorul 
propriului nostru conex este numită de Dilthey introiectare, transpunere (Hineinversetzen). 
Dacă e să fie înţeleasă o poezie, de pildă, atunci fiecare vers al ei capătă, datorită conexului 
intern de trăire, din nou viaţă; adică el capătă viaţă în conştiinţa poetului. Cuvintele 
versurilor au darul, cu ajutorul formelor elementare ale înţelegerii, săpuni în acţiune toate 
posibilităţile ce se află în sufletul cititorului. Cititorul înţelege ceea ce exprimă cuvintele, 
spune Dilthey, nu apucând drumuri noi, ci străbătând pe acelea pe care a mers în viaţă, 
pornind de la situaţii înrudite, bucurându-se şi suferind, dorind şi influenţând. „Nenumărate 
drumuri stau deschise spre trecut şi spre visurile viitorului; de la cuvintele citite pornesc 
nenumărate linii ale gândurilor. întrucât poezia arată situaţia exterioară, acest lucru are 
influenţa favorabilă că vorbele poetului deşteaptă dispoziţia aparţinând ei. Şi aici se face 
valabil pomenitul raport, după care expresiile trăirii conţin mai mult decât se află în 
conştiinţa poetului sau artistului şi de aceea şi recheamă mai mult. Dacă astfel din situaţia 
problemei înţelegerii urmează prezenţa propriului conex sufletesc trăit, atunci aceasta se 
desemnează şi ca transpunerea noastră înşine (des eigenen Selbst) într-un total dat de 
expresii de viaţă.** 

Prin această cufundare a noastră în operă, prin această transpunere, realizăm cea 
mai înaltă operă a înţelegerii, forma în care este activă cu adevărat totalitatea vieţii 
sufleteşti, pe care Dilthey o numeşte retrăire (Nachbilden oderNacherleben). înţelegerea 
în înţeles restrâns, adică privită ca act de cunoaştere ce se află între trăire şi retrăire, este în 
sine o operaţie inversă procesului real de dezvoltare a vieţii, merge adică de la operă la 
artist, de la creaţie la creator. Când ea ajunge însă la formele cele mai înalte, atunci îşi 
schimbă direcţia. „O co-trăire perfectă este legată cu faptul că înţelegerea se mişcă în linia 

evenimentului însuşi. Ea înaintează progresând neîncetat, cu procesul de viaţă însuşi. Astfel 
procesul introiectării, al transpunerii, se extinde. Retrăirea este creare în linia întâmplării. 
Astfel noi mergem înainte cu istoria timpului, însoţim o întâmplare într-o ţară îndepărtată 
sau ceea.ce se petrece în sufletul unui om apropiat nouă. Ea îşi atinge perfecţiunea acolo 
unde evenimentul a trecut prin conştiinţa poetului, artistului sau istoricului şi acum este 
fixată într-o operă şi stă permanent în faţa noastră." Punctul culminant al înţelegerii, 
retrăirea, este prin urmare totuna cu o creare, sau mai exact spus, cu o re-creare. înţelegând 
prin plinătate totalitatea vieţii, noi retrăim viaţa cu valorile ei obiective, şi retrăind-o, noi 
o recreăm. Când citim versurile unei poezii lirice, noi retrăim un conex de trăire, şi anume 
nu pe acela real care l-a determinat pe poet să creeze, ci pe acela al personajului ideal creat 
de poet. Când privim la teatru scenele ce se succed, noi retrăim de asemenea un conex de 
viaţă al personajelor care apar pe scenă. La fel, când citim un roman sau opera unui istori c, 
noi retrăim acţiunile prezentate. Sau mai exact spus, succesiunea versurilor în poezie, a 
scenelor la teatru, a acţiunilor povestite determină în noi o retrăire. „Triumful retrăirii este 
că în el fragmentele unui proces (eines Verlaufes) sunt astfel întregite, că noi credem că 
avem în faţa noastră o continuitate. 1 

La retrăire distingem două momente de bază. „Orice reprezentare vie a unui mediu 
şi a unei situaţii externe deşteaptă în noi retrăire. Şi fantazia e în stare să întărească sau să 
slăbească accentuarea felurilor de comportare cuprinse în propriul nostru conex de viaţă, 
forţele, sentimentele, tendinţele, direcţiile de idei, şi astfel să retrăiască (nachzubilden) 
orice viaţă sufletească străină. Cortina se ridică, Richard apare, şi un suflet înduioşător 
(bewegliche Seele), întrucât urmăreşte cuvintele, mina şi mişcările lui, poate retrăi ceva 
care se află în afară de orice posibilitate a vieţii lui reale. Pădurea fantastică din «Wie es 
euch gefalit» ne transpune într-o dispoziţie care ne face să retrăim toate excentricităţile." 
Acesta este un moment. Al doilea moment crinstă în faptul că retrăirea ne face să intrăm în 
posesia bunurilor spirituale. Şi cum anume? Cursul vieţii imprimă fiecărui om o 
determinare în care se află închise şi limitate posibilităţile lui interioare. Apoi structura 
sufletească a fiecăruia este totdeauna determinantă pentru dezvoltarea lui. Efectele ce 
rezultă din aceste două cauze se resimt atât în ceea ce priveşte dobândirea de noi 
perspective cu privire la viaţă, precum şi în ceea ce priveşte direcţiile interioare ale 
existenţei personale. Omul îşi dă seama că şi unele şi altele sunt foarte mărginite. Ei bine, 
înţelegerea ne ajută să ieşim din determinarea impusă de viaţa reală şi să depăşim propria- 
ne structură sufletească, deschizîndu-ne vaste posibilităţi, luând cunoştinţă de obiecte care, 

fără înţelegere, ne-ar fi rămas pururea necunoscute. „Posibilitatea de a trăi, în propria-mi 

$ 

existenţă, stări religioase este pentru mine ca şi pentru cei mai mulţi din oamenii de astăzi 
foarte mărginită. Dar în timp ce străbat scrisorile şi scrierile lui Luther, rapoartele 
contemporanilor lui, actele convorbirilor religioase ale conciliilor, ca şi pe acelea ale 
relaţiilor lui oficiale, eu trăiesc un eveniment religios de o atât de eruptivă putere, de o aşa 
energie, în care e vorba de viaţă şi de moarte, încât el se află dincolo de orice posibilitate 
de trăire pentru un om din zilele noastre. Pot însă să-l retrăiesc. Eu mă transpun în situaţie: 
totul stăruie într-însa la o astfel de evoluţie extraordinară a vieţii religioase afective. Văd 
în mănăstiri o tehnică a comunicării cu lumea invizibilă care dă sufletelor călugăreşti o 
direcţie statornică a privirii spre lucrurile de dincolo: controversele teologice devin aici 

probleme aleexistenţei interioare. Văd cum ceea ce se fonneazăîn mănăstiri se răspândeşte 
prin numeroase canale — amvoane, spovedanii, catedre, scrieri — în lumea laică; şi acum 
pricep cum conciliile şi mişcările religioase au răspândit doctrina despre Biserica invizibilă 
şi preoţimea universală, cum vin în contact cu eliberarea personalităţii în viaţa lumească; 
cum ceea ce a fost cucerit în singurătatea chiliei, în luptelede vigoarea descrisă, se menţine 
faţă de Biserică. A forma creştinismul ca pe o forţă, viaţa însăşi în familie, profesiune, 
relaţiile politice, iată o nouă forţă, cu care se întâlneşte spiritul timpului din oraşe şi de 
pretutindeni, unde se depune muncă superioară, în Hans Sachs, Dilrer. Când Luther se 
pierde în culmea acestei mişcări, noi trăim pe baza unui conex care pătrunde de la 
universalul omenesc la sfera religioasă şi de la aceasta, prin determinările ei istorice, până 
la individualitatea lui —, dezvoltarea lui. Şi astfel acest eveniment ne deschide în el 
[Luther] şi fri tovarăşii din primele timpuri ale Reformei, care lărgeşte orizontul nostru în 
posibilităţi de viaţă omenească, ce numai aşa ne devin accesibile/' Astfel, în faţa valorilor 
spirituale, omul, înlănţuit de realitatea vieţii şi determinat de ea, se simte, ajutat de 
înţelegere, liber şi eliberat; determinat interior, el „poate să trăiască în imaginaţie multe 
alte existenţe şi să guste frumuseţi ale lumii şi regiuni ale vieţii care altfel i-ar rămâne pentru 
totdeauna străine". 

Dar ceea ce trebuie subliniat cu putere este faptul că înţelegerea nu trebuie 
concepută ca o operaţie strict intelectuală, căci pe toate treptele ei, de la cele mai de jos 
până la cele mai înalte, acţionează nu numai intelectul, ci sufletul întreg, cu toate facultăţile 
lui; căci în orice înţelegere este cuprins un iraţional, aşa cum viaţa însăşi, a cărei expresie 
este şi pe care vrea să o sesizeze, este ceva iraţional; şi că, prin urmare, orice încercare de 
a o prezenta prin formule de operaţii logice trebuie socotită cu totul zadarnică şi inutilă. 
Certitudinea ultimă, pe care se sprijină retrăirea nu poate fi înlocuită prin nici o valoare 
cognitivă a vreunui raţionament deductiv. \ 

Dar dacă privim mai de aproape formele superioare ale înţelegerii, re-crearea 
(Nachbilden) şi re-trăirea (Nacherleben), ne dăm seama că ea nu esteîa îndemâna oricui, 
ci este ceva rar,că se „sprijină pe o particulară genialitate personală". Iar dacă o privim în 
funcţia pe care o îndeplineşte pentru ştiinţele istorice, de a sesiza „expresii de viaţă statornic 
fixate", constatăm că genialitatea personală ajunge să se transforme într-o tehnică ce ţine 
pasul, în dezvoltarea ei, cu conştiinţa istorică. Această tehnică, adică „această înţelegere 
metodică a expresiilor de viaţă statornic fixate", e cunoscută sub numele de interpretare. 

„înţelegerea are totdeauna ca obiect al său un individual", ceva particular, ceea ce 
nu exclude ca în sesizarea acestui obiect individual să fie prinse şi legăturile lui cu întregul. 
Căci „în lumea spirituală individul este o valoare d e sine, b a chiar unica valoare de sine pe 
care o putem stabili fără îndoială". El ne preocupă pentru sine însuşi, ca un întreg 
individual, iar nu numai ca un simplu caz al omenescului general. Ne ocupăm cu individul 
nu fiindcă viaţa practică ne-ar sili să-l cunoaştem, ca să ştim dacă avem a face cu caractere 
nobile sau stricate, vulgare sau anormale, dar fiindcă „misterul persoanei stimulează de 
dragul ei la tot mai noi şi mai adânci încercări ale înţelegerii. Şi într-o astfel de înţelegere 
se deschide imperiul indivizilor, care cuprinde oameni şi creaţiile lor". Dar indivizii nu pot 
fi înţeleşi decât pe baza celor ce au ei comun între dânşii, pe baza analogiilor şi 
asemănărilor dintre ei. Deşi deci obiectul înţelegerii este individul şi individualul, şi anume 

individualul privit ca întreg, totuşi individualul nu poate fi înţeles decât în ansamblul 
omenesc din care face parte, individualul omenesc nu poate fi înţeles decât cu ajutorul 
generalului omenesc. 

Nu trebuie să pierdem însă deloc din vedere că „în conlucrarea dintre trăire, 
înţelegerea altor persoane, conceperea istorică a comunităţilor ca obiecte ale acţiunii 
istorice, ale spiritului obiectiv, se naşte cunoaşterea (das Wissen) ckpre lumea spirituală. 
Trăirea este supoziţia ultimă despre acestea toate...". 

Pe trăire se sprijină în cele din urmă toate judecăţile pe care le facem noi asupra 
celor trăite. Din trăire scoatem elementele pentru cunoaşterea oricărui fapt spiritual. „Un 
sentiment pe care noi nu l-am trăit, nu-1 putem regăsi în altul." „Baza pentru toate 
elementele care apar în ştiinţele spiritului sunt şi rămân trăirile. Căci orice înţelegere a 
expresiei trăirilor străine are loc numai pe baza celor proprii şi orice judecată, orice noţiune, 
este creată numai pornind de la trăiri şi înţelegeri." întemeierea logică şi epistemologică a 
ştiinţelor spiritului nu este posibilă decât cu ajutorul „cunoaşterii (Wissen) despre trăiri". 

Dacă spiritul obiectiv are o structură esenţial deosebită de structura fenomenelor 
fizice, pentru sesizarea căruia este nevoie, după cum am văzut, de alte mijloace cognitive, 
adecvate structurii lui, este de la sine înţeles că şi categoriile vor fi altele în domeniul 
ştiinţelor spirituale decât în acela al ştiinţelor naturii. Categoriile vieţii spirituale sunt cu 
totul străine naturii şi ele nu se aplică vieţii ca nişte factori a priori din afară, ci aplicarea 
lor rezultă din însăşi esenţa vieţii. O altă caracteristică a acestor categorii constă apoi în 
faptul că numărul lor nu este limitabil şi că raporturile dintre ele nu pot fi puse în formă 
logică. Cu alte cuvinte, nu există un principiu după care să ne călăuzim, ca să le deducem, 

si nu există nici un număr determinat al lor. 

* 

Iată categoriile cu ajutorul cărora facem predicări asupra vieţii şi a manifestărilor 
ei, fără ca înşirarea lor să însemne epuizarea numărului lor real sau importanţa rolului lor 
obiectiv: valoare, scop,însemnătate (semnificaţie), temporalitate, evoluţie, şi în legătură 
cu aceasta aceea de modelare (Gestaltung), structură, forţă, activitate şi suferinţă, esenţă, 
schimbare, părţi şi întreg. Printre aceste categorii există unele pe care le întâlnim şi în 
determinarea fenomenelor fizice. E de la sine înţeles însă că în domeniul spiritului ele au 
esenţial altă semnificaţie. Aşa bunăoară categoria de dezvoltare. Şi fenomenele naturii se 
schimbă, evoluează, ca şi cele ale vieţii, dar evoluţia vieţii este cu totul proprie. Astfel, în 
domeniul vieţii, reprezentarea trecutului este cuprinsă în prezent datorită amintirii, iar 
datorită f antaziei este cuprinsă în prezent şi reprezentarea viitomlui, cu activităţile posibile 
şi cu scopurile de atins. „Prezentul este plin de trecuturi şi poartă în sine viitorul." Categoria 
de evoluţie nu vrea să însemne în ştiinţele spiritului că este vorba de vreun scop care se 
realizează, ci „desemnează numai raportul inerent vieţii"; gândirea scopului în categoria 
de evoluţie ar fi un lucru ce ar depăşi natura obiectului. La fel categoria de forţă; ea se aplică 
şi în ştiinţele naturii, dar aplicată în acelea ale spiritului are altă semnificaţie. în ştiinţele 
naturii noţiunea de forţă este o noţiune ipotetică şi este în funcţie de aceea a cauzalităţii; 
în acelea ale spiritului ea are rolul dea exprima ceva trăibil şi se naşte atunci când noi ne 
îndreptăm asupra viitorului „în visurile despre fericirea viitoare, în jocul fantaziei cu 
posibilităţile ei, în îndoială şi teamă". Cântărind posibilităţile viitoare, ne hotărâm pentru 
una din ele şi căutăm să o realizăm. „Reprezentarea scopului, care intervine acum. 

cuprinde ceva nou ce nu era încă în cercul realităţilor şi în care trebuie să intre acum: faptul 
despre care este vorba aici este — absolut independent de orice teorie asupra voinţei — o 
tensiune... îndreptare spre un punct final, apoi naşterea unei intenţii pentru realizarea a ceva , 
care nu era încă în nici o realitate, alegerea din posibilităţi şi intenţia pentru realizarea unei 
anumite reprezentări de scop (Zielvorstellung ), alegerea mijloacelor pentru executarea ei 
şi această executare însăşi. întrucât conexul de viaţă îndeplineşte aceasta, îl desemnăm prin 
forţă." 

Subiectul la care se raportează categoriile acestea şi pe care vor să>l determine nu 
este altul decât viaţa omenească însăşi, procesul vital, trăibilul. 

Poate că nu este de prisos, ci necesar şi indispensabil, să aflăm măcar sumar ce 
înţelege Dilthey prin acea noţiune pe care am văzut-o de atâtea ori revenind în expunerea 
noastră şi care formează, după el, obiectul cunoştinţei noologice, anume prin spirit obiectiv. 
Creată pentru prima oară de Hegel, ea este preluată de Dilthey, care însă îi dă un alt sens, 
o altă sferă şi un alt rost în ordinea sistematică. La Hegel această noţiune desemnează o 
treaptă de dezvoltare a spiritului, şi anume treapta intermediară dintre spiritul subiectiv şi 
spiritul absolut. Hegel procedează, în determinarea acestei noţiuni, abstract logic şi 
construieşte speculativ metafizic: el deduce comunităţile pur raţional din noţiunea de voinţă 

4 

raţională universală. Un procedeu care, după Dilthey, nu mai e bun de adoptat astăzi. Pentru 
a sesiza spiritul, trebuie să pornim de la viaţa reală aşa cum este ea, cu toate înălţimile şi 
coborârile; trebuie să analizăm datul, nu să-l construim metafizic. Pentru a înţelege spiritul 
obiectiv, „trebuie să mergem îndărăt la conexul structural al unităţilor de viaţă". Spiritul 
obiectiv nu trebuie considerat ca făcând parte dintr-o construcţie ideală, ci, din contră, 
trebuie socotit ca ceva real ce se află la baza devenirii istorice. Dacă se lasă la o parte 
„întemeierea parţială" pe care o face Hegel „în raţiunea universală ce exprimă esenţa 
spiritului lumii" şi dacă se lasă la o parte şi construcţia ideală, atunci noţiunea de spirit 
obiectiv capătă o cu totul altă semnificaţie: „în ea sunt cuprinse limbă, ^îoravuri, orice fel 
de formă de viaţă, de stil al vieţii, tot aşa de bine ca şi familia, societatea burgheză, statul 
şi dreptul". De asemenea, sunt cuprinse în noţiunea de spirit obiectiv şi arta, religia şi 
fllosofla, care la Hegel formau spiritul absolut, căci în artă, religie şi fllosofie „tocmai se 
arată individul creator totodată ca reprezentant al comunităţii şi tocmai în puternicele lor 
forme se obiectivează spiritul şi în ele este cunoscut". Cu alte cuvinte, spiritul cuprinde, 
după Dilthey, toate cele trei trepte ale spiritului la Hegel. 

în alt loc, Dilthey precizează şi mai bine cuprinsul şi sfera noţiunii de spirit obiectiv. 
„Eu înţeleg prin el [spiritul obiectiv], spune gânditorul german, diferitele forme în care s-a 
obiectivat în lumea sensibilă comunitatea ce există între indivizi. în acest spirit obiectiv, 
trecutul este pentru noi prezent durabil şi neîntrerupt. Domeniul lui se întinde de la stilul 
vieţii, de la formele legăturilor (des Verkehrs) în raport cu scopurile pe care societatea şi 
le-a făurit cu moravurile, dreptul, statul, religia, arta, ştiinţele şi fllosofla, căci şi opera 
geniului reprezintă o comunitate de idei, de viaţă afectivă, de ideal, într-un anumit timp şi 
mediu. Din această lume a spiritului obiectiv îşi primeşte hrana eul nostru începând cu 
prima copilărie. Ea este, de asemenea, mediul în care se îndeplineşte înţelegerea altor 
persoane şi a expresiilor lor de viaţă, căci tot ceea ce este obiectivare a spiritului cuprinde 
în sine ceva comun lui eu şi tu. Orice piaţă plantată cu pomi, orice încăpere în care sunt 

aşezate lucruri ne este înţeleasă din cea mai fragedă copilărie, fiindcă stabilirea umană de 
scopuri, ordonarea, determinarea de valori ca ceva comun au desemnat fiecărei pieţe şi 
fiecărei obiect din cameră locul lor. Copilul creşte într-o ordine de moravuri ale familiei 
pe care el le împărtăşeşte cu acelea ale altor membri şi orânduiala mamei este preluată de 
el în legătură cu acestea. înainte de a învăţa să vorbească, el este cu totul cufundat în mediul 
comunităţilor. Copilul învaţă să înţeleagă gesturile şi mina, cuvintele şi propoziţiile fiindcă 
ele i se prezintă continuu ca aceleaşi şi cu aceeaşi raportare la ceea ce ele înseamnă şi 
exprimă. Astfel se orientează individul în lumea spiritului obiectiv/ 4 

Spiritul obiectiv cuprinde în sine o ordine articulată. în el este eficace principiul 
individuaţiei, în virtutea căreia ne putem cobori de la umanitate până la tipurile de indivizi 
cu cea mai mică sferă. în omenescul general şi datorită lui este prins individualul, iar când 
individualul este sesizat în toată plenitudinea, el este sesizat de către cea mai înaltă treaptă 
a înţelegerii, de către retrăire. în spiritul obiectiv însuşi sunt date condiţiile pentru 
înţelegerea lui sub toate formele acesteia. 

Nu este de prisos poate să subliniem acum, la sfârşitul expunerii, că Dilthey este 
ferm convins că problema cunoştinţei nu poate fi soluţionată decât numai dacă se pleacă nu 
de la un subiect abstract, înzestrat numai cu intelect sau raţiune, ci de la omul întreg, cu 
toată varietatea forţelor şi cu toată multiplicitatea funcţiunilor sale, adică de la omul 
înzestrat cu voinţă, sentiment şi reprezentare. El are în dezlegarea problemei cunoştinţei 
acelaşi punct de plecare pe care am văzut că-1 au şi pragmatiştii: omul total, real, în came 
şi oase, cu impulsiile lui obscure şi străduinţele lui efemere, cu suferinţele şi îndoielile şi 
cu finitatea structurii lui psihofizice, cu idealurile lui înalte şi cu aspiraţiile nobile de a le 
atinge. 

Impulsul pe care Dilthey l-a dat cercetătorilor structurii ştiinţelor spiritului din 
Germania a fost dintfe cele mai puternice. Iar din problemele descoperite de el în sânul 
acestor ştiinţe, aceea care a trezit cel mai viu interes şi a fost luată în cercetare de o seamă 
de gânditori germani de mâna întâi este aceea a „înţelegerii 41 . Un Simmel, un Troeltsch, un 
Max Weber, un Rickert, un Eduard Spranger, ca să nu pomenim decât pe aceştia, au reluat- 
o, căutând s-o adâncească şi să aducă lumini noi. Nu putem expune toate aspectele multiple 
şi variate ale problemei înţelegerii aşa cum se preaintă ea astăzi, prin contribuţiile acestor 
gânditori, căci ne-am întinde prea mult. Ne putem mulţumi cu expunerea teoriei lui Dilthey, 
o teorie care nu poate fi socotită numai ca revelatoare de lucruri noi, ci în acelaşi timp şi ca 
tipică. 

Dar gânditorul care ne-a dat o teorie dezvoltată a intuiţiei şi a căutat să deosebească 
principial de inteligenţă acest mijloc de cunoaştere, trezind în acelaşi timp un mare interes 
şi o deosebită admiraţie pentru modul cum îşi susţine ideile, este H. Bergson. Acest 
gânditor, care este totodată şi unul din cei mai mari stilişti, determină noţiunea de intuiţie 
într-un chip cu totul original. Inteligenţa şi intuiţia sunt, după el, două mijloace de 
cunoaştere ce se deosebesc unul de altul atât prin structura lor, cât şi prin obiectul pe care 
vor să-l sesizeze. 

Ce este inteligenţa şi ce urmăreşte ea? Inteligenţa nu este, după Bergson, un mijloc 
de cunoaştere pură, ci un mijloc pus în serviciul acţiunii. Dacă, eliberaţi de orice orgoliu. 

aruncăm o privire asupra dezvoltării istorice şi preistorice a speciei umane, faptele ne 
îndeamnă să caracterizăm definitoriu pe om nu ca Homo sapiens, ci ca Homo faber. Căci 
„inteligenţa, examinată în ceea ce pare să fie demersul ei original, este facultatea de a 
fabrica obiecte artificiale, în particular instrumente de a face instrumente şi de a le varia 
indefinit fabricaţia". Fireşte, şi animalele inteligente se servesc de instrumente. Dar aceste 
animale se servesc de instmmente care fac parte integrantă din corpul lor şi pentru 
întrebuinţarea acestor instrumente ele sunt deservite de instincte. Instinctul nu-şi fabrică 
singur instrumentul de care se serveşte, ci îl găseşte gata făcut de natură, apropiat scopului 
precis pentru care a fost creat. „Acest instrument care se fabrică şi se repară singur, care 
prezintă, ca toate operele naturii, o complexitate de amănunt infinită şi o simplicitate de 
funcţionare minunată, face imediat, la momentul voit, fără dificultate, cu o perfecţiune 
adesea admirabilă, ceea ce este chemat să facă." El posedă „o structură aproape 
invariabilă", iar când se modifică,nu se modifică decât fiindcă se modifică specia însăşi. 
Dimpotrivă, instrumentul fabricat, oricât de bine ar fi fabricat, este totdeauna imperfect şi 
stă cu mult în urma celui natural. Pentru obţinerea lui este totdeauna nevoie de efort, iar 
când se mânuieşte, se mânuieşte aproape totdeauna penibil. Dacă în multe privinţe 
inslnimentul artificial se dovedeşte inferior celui natural, el prezintă totuşi faţă de acesta 
şi o serie de avantaje. Fiind o prelungire a organelor naturale şi chemând fiinţa care l-a 
produs să exercite o nouă funcţiune, el îi îmbogăţeşte organizarea. Inteligenţa cu 
instrumentele ei artificiale nu închide animalului cercul de acţiune, cum face acest lucru 
instinctul, ci din contră, i-1 lărgeşte tot mai mult, căci din fiecare nevoie satisfăcută ea îi 
creează alte nevoi, pe care de asemenea caută să le satisfacă. Instinctul, care, ajuns la 
deplina lui dezvoltare, „ este o facultate de a utiliza şi chiar de a construi instrumente 
organizate şi inteligenţa, care, ajunsă la capătul dezvoltării ei, „este facultatea de a fabrica 

şi de a întrebuinţa instrumente neorganizatd\ sunt două căi pe ctffcl? parcurge viaţa şi între 

\ 

care mereu trebuie să aleagă, pentru a acţiona asupra materiei ţrute. Instinctul, cu 
instrumentele lui organizate, este calea de acţionare imedială; iar inteligenţa, cu 
instrumenle ei fabricate, estecalea mediată. Instinctul şi inteligenţa sunt două facultăţi egal 
de necesare, de care se serveşte viaţa, reprezentând „ două soluţii divergente, deopotrivă de 
elegante, ale uneia şi aceleiaşi probleme". Instinctul implică şi el adesea cunoştinţă, 
cunoştinţă înnăscută, dar se deosebeşte şi în această privinţă de inteligenţă. Căci în vreme 
ce inteligenţa se îndreaptă şi vrea să sesizeze raporturi, instinctul are ca obiectiv de 
cunoaştere înnăscută lucruri; în vreme ce inteligenţa, prin „ceea ce are ea înnăscut", se 
îndreaptă asupra formelor şi este o cunoaştere de fonne, instinctul se îndreaptă direct asupra 
obiectelor şi este o cunoaştere de materie. Cunoaşterea instinctivă „atinge imediat, în însăşi 
materialitatea lor, obiecte determinate". Ea spune: „iată ce este". Cunoaşterea inteligentă, 
din contră, „nu atinge nici un obiect în particular: ea nu este decât o putere naturală de a 
raporta un obiect la un obiect, sau o parte la o parte, sau un aspect la un aspect, în sfârşit, 
de a trage concluzii când se posedă premise şi de a merge de la ceea ce s-a învăţat la ceea 
ce se cunoaşte. Ea nu mai zice: «aceasta este»; ea spune că dacă condiţiile sunt cutare, 
cutare va fi şi condiţionatul". întrucât este cunoaştere înnăscută, instinctul „este 
cunoaşterea înnăscută a unui lucnf *. Inteligenţa este facultatea de cunoaştere a relaţiilor 
dintre lucruri. Pusă intr-o anumită situaţie, ea are sarcina de a găsi mijloacele să se descurce 

şi a ieşi avantajos dintr-însa. „Ceea ce va avea deci înnăscut este tendinţa de a stabili 
raporturi, şi această tendinţă cuprinde cunoaşterea naturală a anumitor relaţii foarte 
generale, adevărată materie pe care activitatea proprie fiecărei inteligente o va tăia în relaţii 
mai particulare. Acolo unde activitatea este orientată spre fabricare, cunoaşterea se 
îndreaptă deci în mod necesar asupra raporturilor. 44 Cunoaşterea inteligentă este o 
cunoaştere formală , cea instinctivă este o cunoaştere materială. Şi tocmai fiindcă este 
formală, cunoaşterea inteligentă prezintă faţă de cea instinctivă „un avantaj incalculabil 44 . 
Căci „o formă, tocmai pentru că este vidă, poate fi umplută rând pe rând,după voie, de un 
număr indefinit de lucruri, chiar de acelea care nu servesc la nimic 44 . Aşa se explică de ce 
inteligenţa, deşi apărută din nevoi utilitare şi pentru satisfacerea acestor nevoi, depăşeşte 
cu toate acestea ceea ce este practic util. 

Este, după Bergson, o eroare dintre cele mai mari de a concepe şi a determina 
inteligenţa ca pe „o facultate destinată speculaţiei pure 44 . Inteligenţa este în strânsă legătură 
cu acţiunea şi nu poate fi explicată şi înţeleasă decât din necesităţile acţiunii. Inteligenţa 
nu este căzută din cer cu formele ei predeterminate odată pentru totdeauna, indiferent de 
domeniile în care va fi aplicată şi independent de necesităţile acţiunii. Inteligenţa este în 
funcţie de acţiune. „Puneţi acţiunea, spune Bergson, şi forma însăşi a inteligenţei se deduce 
din ea. 44 Inteligenţa este prin esenţă destinată acţiunii. Iar serviciile pe care le aduce acţiunii 
sunt acelea de a fabrica instrumente artificiale — un lucru cu urmări hotărâtoare pentru 
soarta ei. Căci a fabrica înseamnă a lucra asupra materiei brute; a lucra asupra materiei 
brute chiar când se lucrează cu materiale organizate; fiindcă materialele organizate sunt 
tratate ca şi când ar fi lipsite de viaţă, inerte, moarte. Tot „ceea ce este fluid în real 44 , tot 
„ceea ce este vital în viu 44 îi scapă imediat şi pentru totdeauna. „Inteligenţanu se simte bine, 
ea nu este în totul la ea acasă decât când operează asupra materiei brute, în particular asupra 
solidelor. 44 Obiectul preferat al inteligenţei, asupra căruia ea operează cu eficacitate, este 
solidul neorganizat. „ Inteligenţa noastră , aşa cum iese ea din mâinile naturii , are ca obiect 
principal solidul neorganizat“ Solidul neorganizat, materia brută, este, după cum ştim, 
întinsă. Fiecare obiect material este exterior altui obiect material, fiecare parte a unui obiect 
material este exterioară celorlalte părţi ale lui. Din motive de utilitate, pentru a putea fi mai 
bine şi mai uşor manipulate, inteligenţa noastră consideră obiectele ca divizibile în părţi, 
„arbitrar decupate 44 şi fiecare parte divizibilă de asemenea. Dar tot inteligenţa noastră 
consideră necesar, pentru a putea acţiona mai bine în prezent asupra lor, pentru a le putea 
mai bine manipula actual, de a privi obiectele ca fiind „provizoriu definitive şi de a le trata 
ca tot atâtea unităţf 4 . Discontinuul ales de inteligenţa noastră şi creat de ea, care atrage 
atenţia noastră şi după care se orientează acţiunea noastră, este acum considerat ca efectiv 
real, iar continuitatea întinderii ca neavând decât o simplă valoare negativă. „Inteligenţa, 
spune Bergson, nu-şi reprezintă clar decât discontinuul .“ 

Când e vorba de mişcare, „inteligenţa nu reţine din ea decât o serie de poziţii; un 
punct întâi atins, pe urmă altul, pe urmă încă un altul 44 . Iar dacă se obiectează că între aceste 
puncte se petrece ceva, inteligenţa adaugă numaidecât alte poziţii şi altele încă, şi tot aşa 
fără sfârşit. „De la tranziţie ea îşi întoarce privirea. Dacă noi insistăm,ea se învoieşte pentru 
ca mobilitatea gonită în intervale din ce în ce mai strâmte, pe măsură ce se măreşte numărul 
poziţiilor considerate, să se dea îndărăt, să se îndepărteze, să dispară în infinitul mic. Nimic 

mai natural, dacă inteligenţa este destinată mai ales să prepare şi să lumineze acţiunea 
noastră asupra lucrurilor. Acţiunea nu se exercită comod decât asupra punctelor fixe: 
fixitatea este deci ceea ce caută inteligenţa noastră, ea se întreabă unde este mobilul, unde 
va fi mobilul, unde trece mobilul. Chiar dacă notează momentul trecerii, chiar dacă pare să 
se intereseze atunci de durată, ea se mărgineşte prin aceasta să constate simultaneitatea 
celor două sosiri virtuale: sosirea mobilului pe cair ea îl consideră şi sosirea unui alt mobil 
al cărui mers este socotit a fi acela al timpului. Dar totdeauna ea vrea să aibă de-a face cu 
imobilităţi reale sau posibile. 44 Mobilitatea pe care o sesizează inteligenţa nu mai este 
mobilitate, mobilitatea prinsă de inteligenţă este numai cu numele mobilitate. în realitate, 
mobilitatea inteligenţei este numai o juxtapunere de poziţii, un precipitat abstract, spaţial, 
al mişcării reale, o construcţie artificială. Din această reprezentare intelectuală a mişcării 
şi a schimbării s-au născut acele probleme „eterne 44 , false probleme, cu dezlegarea cărora 
s-au frământat gânditori antici şi moderni începând cu Zenon. Tot aici îşi are geneza acea 
metafizică a cărei preocupare era investigarea „realităţii lucrurilor deasupra timpului, 
dincolo de ceea ce se mişcă şi de ceea ce se schimbă, în afară, prin urmare, de ceea ce 
percep simţurile şi conştiinţa noastră 44 . O metafizică ce nu putea duce decât la „un 
aranjament mai mult sau mai puţin artificial de concepte 44 , la „o construcţie ipotetică 44 . 
Pretinzând că depăşeşte experienţa şi că prinde fondul adânc al realităţii, „ea nu făceaîn 
realitate decât să substituie experienţei mobile şi pline, susceptibile de o aprofundare 
crescândă, bogată prin aceasta de revelaţii, un extras fixat, secat, vidat, un sistem de idei 
generale abstracte, scoase din această experienţă însăşi sau mai curând din păturile ei cele 
mai superficiale. Aceasta este totuna cu a vrea să dizertezi asupra învelişului de unde se va 
desprinde fluturele şi a pretinde că fluturele zburător, schimbător, trăind, îşi găseşte 
raţiunea de a fi şi desăvârşirea lui în imutabilitatea peliculei. Să detaşăm, din contră, 
învelişul. Să deşteptăm crisalida. Să restituim mişcării mobililht^, schimbării fluiditatea, 
timpului durata. Cine ştie dacă «marile probleme» insolubile nu v&ţ rămâne pe peliculă? 
Ele nu ar privi nici mişcarea, nici schimbarea, nici timpul, ci numai învelişul conceptual 
pe care-1 luăm în mod fals drept ele sau drept echivalentul lor. Metafizica va deveni atunci 
experienţa însăşi. Durata se va revela aşa cum e ea, creaţie continuă, neîntreruptă ţâşnire 
de noutate. 44 Inteligenţa nu se mărgineşte însă să efectueze arbitrar, din punct de vedere 
speculativ, decupări în materia brută, discontinuităţi în conţinutul întinderii, ci merge mai 
departe: ea transformă obiectele,care în realitate sunt mobile, în nişte obiecte imobile. Căci, 
din punctul de vedere al acţiunii, punct de vedere în serviciul căruia stă credincioasă 
inteligenţa, este util să se ştie unde se află la un moment dat mobilul şi unde se va afla la 
un alt moment dat. Ceea ce interesează nu este mişcarea mobilului, progresul pe care 
mobilul fi face de la un punct la altul al traiectoriei lui, ci punctele de plecare şi de sosire, 
opririle prin care trece mobilul, poziţiile imobile ale mobilului. „în acţiunile pe care le 
îndeplinim, şi care sunt mişcări sistematizate, noi ne fixăm spiritul asupra scopului şi 
semnificaţiei mişcării, asupra planului de ansamblu, într-un cuvânt, asupra planului de 
executare imobilă. Ceea ce este mobil (mouvant) în acţiune nu ne interesează decât în 
măsura în care totul (tout) ar putea fi înaintat, întârziat sau împiedicat de cutare şi cutare 
incident survenit pe drum. De la mobilitatea însăşi, inteligenţa noastră îşi întoarce privirea, 
pentru că nu are nici un interes să se ocupe de ea. 44 Fiind pusă în slujba acţiunii, ea se 

interesează de ceea ce interesează acţiunea; adică nu de mişcarea obiectelor mobile, ci de 
poziţiile lor imobile. Imobilitatea constituie pentru inteligen(ă atât punctul ei de plecare, 
cât şi realitatea ultimă. Ea nu este eficace şi fructuoasă decât în imobil., JDe la imobilitate 
pleacă ea totdeauna, ca şi când aceasta ar fi realitatea şi elementul"; iar „când vrea să 
reprezinte mişcarea, ea o reconstruieşte din imobilităţi pe care le juxtapune". Dacă menirea 
ei n-ar fi una practică, ci una teoretică, speculativă, dacă ea n-ar avea sarcina să satisfacă 
nevoile acţiunii, ci ar avea obligaţia şi chemarea să dea cunoştinţe pure, ea ar proceda exact 
invers, adică „s-ar instala în mişcare, căci mişcarea este fără îndoială realitatea însăşi, pe 
când imobilitatea nu este niciodată decât aparentă sau relativă", şi ar veni astfel în contact 
direct cu natura intimă a existenţei. Felul însă cum procedează şi rezultatele pe care le 
obţine sunt pe deplin justificate de destinaţia ei. „Când substituie mişcării imobilităţi 
juxtapuse, ea nu pretinde să reconstituie mişcarea aşa cum este; ea o înlocuieşte pur şi 
simplu printr-un echivalent practic; o înlocuieşte tocmai pentru a putea acţiona asupra 
mişcării reale. De aceea, aşa cum inteligenţa nu-şi prezintă clar decât discontinuul, tot aşa 
ea nu-şi reprezintă clar decât imobilitatea 

Pentru a reda şi mai viu natura inteligenţei şi a cunoaşterii ei, Bergson face 
comparaţia următoare, foarte elocventă. „Să presupunem că trebuie să se transpună pe 
ecran defilarea unui regiment. Cum procedează cineastul, pentru a reproduce această scenă 
însufleţită? El reuşeşte s-o reproducă cu ajutorul unor imagini, care, fiecare în parte, 
reprezintă regimentul într-o atitudine imobilă. Dacă am avea la dispoziţie numai imaginile 
şi le-am pri vi numai pe ele singure, oricât le-am privi, nu le-am vedea animându-se: cu 
imobilitatea, chiar indefinit juxtapusă ei înseşi, nu vom face niciodată mişcare." Imaginile 
fotografice nu se animă decât datorită mişcării reale ce se află în aparat. „Pentru că banda 
cinematografică se desfăşoară, făcând ca rând pe rând diversele imagini ale scenei să se 
continue unele pe altele, de aceea fiecare actor al acestei scene îşi redobândeşte mobilitatea: 
el înşiră toate atitudinile succesive pe mişcarea invizibilă a bandei cinematografice." 
Mişcarea aparentă de pe ecran este determinată de mişcarea reală din aparat. în ce constă 
procedeul la care a recurs cineastul cu acest prilej? „în a extrage din toate mişcările proprii 
tuturor figurilor o mişcare impersonală, abstractă şi simplă, mişcarea în general , pentru a 
spune astfel, a o pune în aparat şi a reconstitui individualitatea fiecărei mişcări particulare 
prin compunerea acestei mişcări anonime cu atitudinile personale." Avem deci aici de-a 
face cu un artificiu. De un artificiu asemănător se foloseşte şi inteligenţa în actele ei de 
cunoaştere. Căci şi inteligenţa, în loc să se transpună în inima lucrurilor şi să sesizeze 
devenirea pură, stă în afară de ele şi vrea să le reconstituie în acelaşi chip ca şi 
cinematograful. „Noi luăm vederi quasi-instantanee asupra realităţii care trece şi, cum ele 
sunt caracteristice acestei realităţi, ne este suficient să le înşirăm de-a-lungul unei deveniri 
abstracte, uniforme, invizibile, situată în fundul aparatului cunoştinţei, pentru a imita ceea 
ce este caracteristic în această devenire însăşi. Percepţie, intelecţie, limbaj procedează în 
general astfel." Cunoaşterea intelectuală nu este altceva decât „o specie de cinematograf 
interior". Bergson o caracterizează în termenii următori: „ mecanismul cunoaşterii noastre 
uzuale este de natură cinematografică* . Este o operaţie asupra caracterului practic al căreia 
nu încape, după Bergson, nici o îndoială. Tot ceea ce facem noi, este în legătură cu 
realitatea, vizează realitatea. Coipul nostru nu stă izolat, ci în rapomih cu alte corpuri; între 

corpul nostru şi celelalte corpuri mereu au loc schimbări de poziţie. „Fiecare din actele 
noastre vizează o anumită inserţie a voinţei noastre în realitate. între corpul nostru şi 
celelalte corpuri este o orânduire comparabilă aceleia a bucăţilor de sticlă care compun o 
figură caleidoscopică. Activitatea noastră merge de la o orânduire la o reorânduire, 
imprimând caleidoscopului de fiecare dată, fără îndoială, o nouă mişcare, dar 
neinteresându-se de mişcare şi nevăzând decât noua figură. Cunoaşterea pe care şi-o dă 
despre operaţiunea naturii trebuie deci să fie exact simetrică interesului pe care-1 are faţă 
de propria-i operaţiune/ 4 De aceea Bergson spune: „ caracterul cinematografic al 
cunoaşterii lucrurilor fine de caracterul caleidoscopic al adaptării noastre la ele“ . Nu există 
o cunoaştere mai potrivită acţiunii decât cea cinematografică. Această cunoaştere este 
singura practică; ea este făcută în vederea utilităţii practice. „Discontinuă este acţiunea, ca 
orice pulsaţie a vieţii; discontinuă va fi deci cunoştinţa. Mecanismul facultăţii de cunoaştere 
a fost deci construit pe acest plan. 11 Cunoaşterea este discontinuă şi ritmică, fiindcă acţiunea 
însăşi, pe care ea are menirea s-o slujească, este discontinuă şi ritmică. 

Nu trebuie să ne mire deloc faptul că inteligenţa se simte aşa de bine în sânul 
materiei inerte. „Dar, preocupată înainte de toate de necesităţile acţiunii, inteligenţa, ca şi 
simţurile, se mărgineşte să ia din când în când, asupra devenirii materiei, vederi instantanee 
şi, prin aceasta însăşi, imobile. Cunoştinţa, orientându-se după inteligenţă, priveşte din 
viaţa interioară ceea ce este făcui, şi n-o simte decât confuz făcându-se. Astfel se desprind 
din durată momentele care ne interesează şi pe care noi le-am cules de-a lungul parcursului 
ei. Noi nu le reţinem decât pe ele. Şi avem dreptate s-o facem, atât timp cât acţiunea este 
singură în cauză. Dar când, speculând asupra realului, îl privim aşa cum interesul nostru 
practic ne-ar cere să-l privim, devenim incapabili să vedem evoluţia adevărată, devenirea 
radicală. Noi nu descoperim din devenire decât stări, din durată decât momente, şi chiar 
când vorbim de durată şi de devenire, e altceva ce gândim/ 1 „Inteligenţa noastră este 
prelungirea simţurilor noastre. înainte de a specula, trebuie să trăim şi viaţa cere ca noi să 
tragem foloase de la materie, fie cu organele noastre, care sunt instrumente naturale, fie cu 
instrumentele propriu-zise, care sunt organe artificiale. Cu mult înainte de a fi fost o 
filosofie şi o ştiinţă, rolul inteligenţei era de a fabrica instrumente şi de a călăuzi acţiunea 
corpului nostru asupra corpurilor înconjurătoare/ 1 Ştiinţa exactă, pozitivă, cu metodele ei 
eficace, nu face altceva, după Bergson, decât să continue în acelaşi sens opera inteligenţei: 
eanu-i schimbă direcţia, ci i-o precizează şi i-o aprofundează. Căci ştiinţa nu urmăreşte 
altceva decât să ne pună în situaţia de a stăpâni materia. Chiar când speculează, ea se 
preocupă şi atunci de a acţiona, valoarea teoriilor ştiinţifice măsurându-se totdeauna după 
soliditatea prizei pe care ele ne-o dau asupra realităţii. Nu putem înţelege, nu ne putem da 
seama de natura inteligenţei şi nici de dezvoltarea ştiinţei dacă nu avem în vedere 
raporturile ce există între ele şi materia inertă, dacă nu luăm în considerare solidaritatea 
dintre ele. „E imposibil să se considere mecanismul inteligenţei noastre şi de asemenea 
progresul ştiinţei noastre, fără a ajunge la concluzia că între inteligenţă şi materie există 
efectiv simetrie, concordanţă, corespondenţă. Pe de o parte, materia se rezolvă din ce în ce 
mai mult, în ochii savantului ,în relaţii matematice, şi, pe de altă parte, facultăţile esenţiale 

ale inteligenţei noastre nu funcţionează cu o precizie absolută decât când ele se aplică 
geometriei. 44 

„Ce este în adevăr inteligenţa? 44 , se întreabă Bergson în altă parte. Şi el răspunde: 
„Modul omenesc de a gândi. Ea ne-a fost dată, ca albinei instinctul, pentru a dirija acţiunea 
noastră. Natura destinându-ne să utilizăm şi să stăpânim materia, inteligenţa nu evoluează 
cu facilitate decât în spaţiu şi nu se simte mai bine decât în neorganizat. Originar, ea tinde 
la fabricaţie; ea se manifestă printr-o activitate care premerge artei mecanice şi printr-un 
limbaj care anunţă ştiinţa —, tot restul mentalităţii primitive fiind credinţă şi tradiţie. 
Dezvoltarea normală a inteligenţei se efectuează deci în direcţia ştiinţei şi a tehnicităţii. O 
mecanică încă grosieră suscită o matematică încă imprecisă: aceasta, devenită ştiinţifică şi 
făcând atunci să se nască celelalte ştiinţe în jurul ei, perfecţionează indefinit arta mecanică. 
Ştiinţă şi artă ne introduc astfel în intimitatea unei materii pe care una o gândeşte şi pe care 
cealaltă o manipulează. 44 „Mai precis, inteligenţa este, înainte de toate, facultatea de a 
raporta un punct al spaţiului la un alt punct al spaţiului, un obiect material la un alt obiect 
material; ea se aplică la toate lucrurile, dar rămânând în afară de ele, şi ea nu descoperă 
niciodată despre o cauză adâncă decât difuziunea ei în efecte juxtapuse. 44 

Inteligenţa şi-a descoperit mijloacele, instrumentele şi metoda pentru a dezlega 
problemele ce-i incumbă. Ea posedă un limbaj, în acest sistem de semne, „care i-a permis 
să-şi întindă câmpul de operaţii 44 foarte mult, ceea ce-i trebuia pentru a domina materia 
brută. Cuvintele nu exprimă şi nu desemnează, nu sunt făcute să exprime şi să desemneze 
decât lucruri, nimic altceva decât lucruri. Fiindcă ele sunt însă mobile, fiindcă nu sunt fixate 
de anumite lucruri, ci se mişcă de la un loc la altul, inteligenţa se simte îndreptăţită să creadă 
că cuvintele pot să exprime nu numai neorganicul, ci şi organicul. Operând asupra 
organicului, inteligenţa nu se poate elibera de deprinderile pe care le-a contractat în 
comerţul ei cu neorganicul, pentru care este născută şi făcută: ea aplică organicului formele 
care nu au altă chemare şi altă răspundere decât pe acelea de a denumi materia brută, 
neorganizată, uitând că întrebuinţând cuvinte pentru a denumi organicul ea îl „converteşte 44 
pe acesta în lucu, îl transformă în neorganic. Inteligenţa nu posedă alte forme în afară de 
acelea adecvate materiei brute. Şi numai când întrebuinţează aceste forme, ea se simte cu 
adevărat satisfăcută, pretinzând că numai pe această cale ajunge la claritate şi distincţie. 

Chiar când este vorba să se gândească pe ea însăşi clar şi distinct, inteligenţa nu se 
poate sesiza decât tot sub forma prin care gândeşte solidele, adică prin forma 
discontinuităţii. „Conceptele sunt în adevăr exterioare unele altora, ca şi obiectele în spaţiu. 
Şi ele au aceeaşi stabilitate ca şi obiectele după modelul cărora au fost create. Ele constituie, 
reunite, o «lume inteligibilă», care seamănă prin caracterele ei esenţiale cu lumea solidelor, 
dar ale cărei elemente sunt mai uşoare, mai diafane, mai facil de mânuit pentru inteligenţă 
decât imaginea pură şi simplă a lucrurilor concrete; ele nu mai sunt într-adevăr percepţia 
însăşi a lucrurilor, ci reprezentarea actului prin care inteligenţa se fixează asupra lor. Ele 
nu mai sunt deci imagini, ci simboluri. 44 Imaginile sunt icoane fidele ale concretului viu şi 
în mişcare, simbolurile sunt echivalente logice ale solidului inert şi fără viaţă. Logica are 
ca obiect simboluri şi reguli pentru întrebuinţarea simbolurilor. „Logica noastră este 
ansamblul regulilor ce trebuie urmate în manipularea simboluri. Cum aceste simboluri 

derivă din considerarea solidelor, cum regulile compunerii acestor simboluri între ele nu 
fac decât să traducă raporturile cele mai generale între solide, logica noastră triumfă în 
ştiinţa care ia soliditatea corpurilor drept obiect, adică în geometrie. 41 între logică şi 
geometrie este o strânsă legătură, determinându-se genetic reciproc.,logica şi geometria 
se nasc reciproc una pe alta... Logica naturală a ieşit din extinderea unei anumite geometrii 
naturale, sugerată de proprietăţile generale şi imediat descoperite ale solidelor. Din această 
logică naturală a ieşit, la rândul ei, geometria ştiinţifică, care extinde indefinit cunoaşterea 
proprietăţilor exterioare ale solidelor. Geometrie şi logică sunt riguros aplicabile materiei. 44 
Nicăieri nu se simt ele mai bine, nicăieri nu obţin rezultate şi nu progresează ca în domeniul 
solidelor. Logică şi geometrie merg mână în mână, se dezvoltă împreună, cu acelaşi obiect: 
solidul neorganizat. 

Inteligenţa, produs ea însăşi al vieţii, are sarcina încredinţată de viaţă însăşi de a 
„converti 44 materia neorganică într-un organ imens, care să prelungească organele materiei 
vii. Având de-a face, prin destinaţia ei, cu materia inertă, inteligenţa ajunge să fie fascinată 
de aceasta. „Ea este viaţa privind în afară, exteriorizându-se prin raport cu ea însăşi, 
adoptând în principiu, pentru a le diriguiîn fapt, demersurile naturii neorganizate. De aici 
uimirea ei când se întoarce către viu şi se găseşte în faţa organizării. 44 Ea este incapabilă 
„să gândească continuitatea adevărată, mobilitatea reală, copenetraţia reciprocă şi, pentru 
a spune totul, această evoluţie creatoare care este viaţa 44 . Ceea ce este mobilitate pură, 
evoluţie în strictul înţeles al cuvântului, depăşeşte principial orice puteri ale inteligenţei. 
Ea este incapabilă să gândească devenirea, ea nu poate sesiza nimic din „ceea ce este nou 
în fiecare moment al unei istorii 44 . Pentru ea nu există imprevizibil, nu există creaţie. „Ea 
nu admite imprevizibilul. Ea respinge orice creaţie. Că antecedentele determinate aduc un 
consecvent determinat, calculabil în funcţie de ele,iată ceea ce satisface inteligenţa noastră. 
Că un scop determinat suscită mijloace determinate pentru a-1 atirige^noi iarăşi înţelegem, 
în ambele cazuri avem a face cu un cunoscut care se compune din ctţnoscut şi, la urma 
urmei, cu un vechi (ancien)caie se repetă. Inteligenţa noastră este aici lâiargul ei. Şi oricare 
i-ar fi obiectul, ea va atrage, va separa, va elimina în aşa fel ca să substituie obiectului 
însuşi, dacă trebuie, un echivalent aproximativ în care lucrurile se vorpetrece în acest fel. 
Dar că fiecare clipă este un aport, că noul ţâşneşte fără încetare, că se naşte o formă despre 
care se va spune fără îndoială, o dată produsă, că ea este un efect determinat de cauzele lui, 
unice în genul lor, care fac parte din efect, au luat corp în acelaşi timp cu el, şi sunt 
determinate de el atât cât ele îl determină — e aici ceva pe care noi îl putem ghici prin 
simpatie în afară de noi, dar nu-1 putem exprima în termeni de intelect pur, nici gândi, în 
strictul înţeles al cuvântului. 44 Invenţia este punctul de plecare al industriei înseşi, industrie 
în care inteligenţa este atât de capabilă şi eficace, şi cu toate acestea inteligenţa „nu reuşeşte 
s-o sesizeze în izbucnirea (jaillissement) ei, adică în ceea ce are ea indivizibil, nici în 
genialitatea^ i, adică în ceea ce are ea creator 44 . A o explica nu înseamnă a o sesiza în ceea 
ce are ea cu adevărat propriu şi particular, în ceea ce constituie natura ei originară şi 
originală. Căci „a o explica, constă întotdeauna în a o reduce, pe ea care-i imprevizibilă şi 
nouă, la elemente cunoscute sau vechi, orânduite într-o ordine deosebită 44 . Atât în faţa 
noutăţii complete cât şi în faţa devenirii radicale, atât în faţa creaţiei cât şi în faţa schimbării 
pure, inteligenţa este oarbă şi rămâne mută. Şi cum noutatea completă şi 

creaţia şi schimbarea pură sunt caractere esenţiale ale vieţii, aceasta înseamnă că inteligenţa 
este cu totul inaptă să cunoască viaţa. Jnteligenţa este caracterizată printr-o 
incompiehensiune naturală a vieţii 

Cu totul altfel se prezintă instinctul. El stă în strânsă legătură cu viaţa, pe care o 
serveşte în tendinţele ei fundamentale.„în vreme ce inteligenţa tratează toate lucrurile 
mecanic, instinctul procedează, dacă se poate vorbi astfel, organic. Dacă conştiinţa care 
dormitează în el s-ar deştepta, dacă s-ar interioriza în cunoştinţă în loc de a se exterioriza 
în acţiune, dacă noi am şti să-l întrebăm şi dacă el ar putea răspunde, ne-ar destăinui tainele 
cele mai intime ale vieţii. Căci el nu face decât să continue munca prin care viaţa 
organizează materia, până la un astfel de punct că noi nu am putea spune, după cum s-a 
arătat adesea,unde sfârşeşte organizarea şi unde începe instinctul/* Tendinţă fundamentală 
a vieţii, divergentă de aceea a inteligenţei, instinctul nu poate fi absorbit sau tutelat de 
inteligenţă. „Instinct şi inteligenţă sunt două dezvoltări divergente ale unui aceluiaşi 
principiu, care într-un caz rămâne interior lui însuşi, în alt caz se exteriorizează şi se 
absoarbe în utilitatea materiei brute; această divergenţă continuă dovedeşte o 
incompatibilitate radicală şi imposibilitatea pentru inteligenţă de a resorbi instinctul/* O 
divergenţă profundă, mai mare decât care nu poate fi alta: instinctul este îndreptat asupra 
vieţii, iar inteligenţa este îndreptată asupra materiei inerte. Problema reducerii uneia din 
cele două tendinţe la alta nu se poate deci pune: fiecare din ele este produs al vieţii, fiecare 
din ele aduce vieţii servicii indispensabile, satisfăcându-i anumite trebuinţe imperioase. 
Problema care se pune este aceea a înţelegerii fiecăreia din ele în structura lor originală şi 
a rolului pe care îl îndeplineşte fiecare. 

Spre deosebire de inteligenţă, care procedează mecanic, explicativ, reductiv, distant 
faţă de obiect, instinctul procedează organic, intuitiv, simpatizând cu obiectul. „Instinctul 
este simpatie.** Simpatie care, „dacă ar putea să-şi extindă obiectul şi de asemenea să 
reflecteze asupra sa, ne-ar da cheia operaţiilor vitale — tot aşa după cum inteligenţa, 
dezvoltat! şi redresată, ne introduce în materie**. Pe cât este de aptă inteligenţa să ne 
dezvăluie, cu ajutorul ştiinţei, însuşirile obiectelor corporale, pe atât este ea neputincioasă 
să pătrundă în tainele vieţii. Iar când încearcă să prindă ceva din însuşirile şi funcţiunile 
obiectelor vii, ea nu este în stare să ne dea „decât o traducere în termeni de interţie**. 
Inteligenţa nu ne poate reda vitalul, fiindcă ea e făcută pentru cu totul altceva. Când totuşi 
se îndreaptă asupra vreunui obiect viu, „ea se învârte în jurul lui, luând de din afară cel mai 
mare număr posibil de vederi asupra acestui obiect, pe care-1 atrage spre ea, în loc de a 
pătrunde într-însul**. între inteligenţă şi viaţa organică este o prăpastie de netrecut. Oricâte 
eforturi penibile şi dureroase ar face inteligenţa, ea nu va putea descoperi niciodată nici cea 
mai mică taină din operaţiile vitale. „înjugaţi ca boii de muncă la o grea sarcină, noi simţim 
jocul muşchilor şi al articulaţiilor noastre, greutatea plugului şi rezistenţa solului: a lucra 
şi a se şti lucrând, a intra în contact cu realitatea şi chiar a o trăi, dar numai în măsura în 
care interesează opera ce se îndeplineşte şi brazda ce se taie, iată funcţia inteligenţei 
omeneşti**. Inteligenţa este o funcţiune a spiritului, „o funcţie specială a spiritului, esenţial 
îndreptată către materia inertă**. 

Dar dacă inteligenţa are ca obiect materia inertă şi în legătură cu ea o menire 
practică, dacă ea nu e capabilă să cunoască existenţa organică şi evoluţia, devenirea 

radicală, urmează în cazul acesta că suntem nişte simple fiinţe practice, neposedând nici 
un mijloc de cunoaştere pură, dezinteresată, de cunoaştere absolută? Câtuşi de pufin. 
Suntem fiinţe inteligente practice, dar totodată suntem şi în stare să ne ridicăm la 
problemele speculative, teoretice, pe care avem posibilitatea să le rezolvăm. Dacă 
inteligenţa este o facultate cu operaţii utilitare practice, dacă ea este pusă de viaţă în slujba 
ucţiunii, avem însă, după Bergson, o funcţiune capabilă să cunoască de dragul de a 
cunoaşte, să cunoască realitatea aşa cum este ea, independent de nevoile noastre utilitare: 
este intuiţia. £ un mijloc de cunoaştere ce se află în direcţia instinctului şi este oarecum un 
fel de prelungire a lui, e „instinctul devenit dezinteresat,conştient de el însuşi, capabil de 
ii reflecta asupra obiectului său şi a-1 lărgi indefinit", în stare să ne conducă în „interiorul 
însuşi al vieţii". Că există o astfel de cunoaştere şi că suntem capabili de un efort cognitiv 
care să sesizeze lucrurile din interiorul lor ne-o dovedeşte şi facultatea estetică a omului. 
Percepţia normală, vederea bunăoară, nu prinde din trăsăturile unei fiinţe vii decât poziţiile 
lor juxtapuse, nu şi ceea ce le organizează, „intenţia vieţii, mişcarea simplă care curge printre 
linii, care le leagă unele de altele şi le dă o semnificaţie". Artistul însă depăşeşte percepţia 
normală, pentru a prinde ceea ce acesteia îi scapă, reuşind să facă acest lucru printr-un 
procedeu special: el se aşază în „interiorul obiectului printr-un fel de simpatie, coborând, 
printr-un efort de intuiţie, bariera pe care spaţiul o interpune între el şi model". în analogie 
cu facultatea estetică, „se poate concepe o cercetare orientată în acelaşi sens cu arta", adică 
urmărind să prindă viata nu în exteriorizările ei mecanice, ci în ceea ce are ea viu şi organic. 

Care este calea pentru a pătrunde mai uşor în inima organicului, a evoluţiei, a vieţii 
şi a o cunoaşte în caracterul ei absolut? £ o cale al cărei punct de plecare este cel mai 
aproape de noi, „cel mai desprins de exterior şi cel mai pu(in pătruns de intelectualitate", 
c „punctul în care noi ne simţim cei mai interiori propriei noastre vieţj"^ situat în adâncurile 
conştiinţei noastre şi pe care îl putem descoperi numai dacă ne adânpim în noi înşine. Ceea 
ce descoperim,încercând şi reuşind să facem acest lucru, este durata purăJ,o durată în care 
trecutul totdeauna în mers se măreşte fără încetare cu un prezent absolut nou". în această 
încercare de a ne adânci cât mai mult în noi înşine, pentru a dezvălui durata pură, „noi 
simfim încordându-se până la limita lui extremă resortul voinţei noastre". Căci e nevoie 
„ca, printr-o contracţiune violentă a personalităţii noastre asupra ei însăşi, noi să adunăm 
trecutul nostru care se sustrage, pentru a-1 împinge, compact şi indiviz, într-un prezent pe 
care-1 va crea introducându-se într-însul". Numai în unnaunor încordate eforturi şi atunci 
numai foarte rar, ajungem la punctul de plecare în care ne simfim cel mai interior nouă 
înşine şi cu adevărat liberi. Nu trebuie să uităm însă că sentimentul acesta al duratei prezintă 
diferite grade. „Dar cu cât sentimentul este mai profund şi coincidenta completă, cu atât 
viaţa în care ne repun absoarbe intelectualitatea, depăşind-o. Căci inteligenta are drept 
funcţie esenţială de a lega acelaşi cu acelaşi şi nu sunt pe de-a-ntregul adaptabile cadrului 
inteligentei decât faptele care se repetă. însă asupra momentelor reale ale duratei reale 
inteligenţa găseşte fără îndoială priză ulterior, reconstituind noua stare cu o serie de vederi 
luate din afară asupra ei şi care se aseamănă pe cât posibil cu ceea ce e deja cunoscut: în 
acest sens, starea posedă intelectualitate «în posibilitate», pentru a spune astfel. £a totuşi 
o debordează, ea rămâne incomensurabilă cu dânsa, fiind indivizibilă şi nouă." 

Prin ce se caracterizează însă acest mijloc de cunoaştere, intuiţia, deosebită de 

inteligenţă şi în stare să pătrundă tainele vieţii? Mai întâi, prin aceea că are ca obiect înainte 

de toate durata interioară. în toate demersurile şi procedeele ei, ea diferă de inteligenţă. „Ea 

sesizează o succesiune care nu este juxtapunere, o creştere dinăuntru, prelungirea 

neîntreruptă a trecutului printr-un prezent care uzurpă asupra viitorului/ 4 Ea nu are ca 

obiect inorganicul, imobilul, inertul, ci organicul, mişcarea, viul, spiritul însuşi. „Ea e 

viziunea directă a spiritului de către spirit. Nu mai e nimic interpus; nici o refracţie prin 

prisma a cărei o faţă este spaţiul şi cealaltă este limbajul. In locul stărilor contigui cu stări, 

care vor deveni cuvinte juxtapuse la cuvinte, iată continuitatea indivizibilă şi prin aceasta 

substanţială a fluxului vieţii interioare. Intuiţie înseamnă deci mai întâi conştiinţă, dar 

conştiinţă imediată, viziune care abia se distinge de obiectul văzut, cunoaştere care este 

contact şi chiar coincidenţă. Ea este apoi conştiinţă lărgită, presând asupra marginii unui 

inconştient care cedează şi care rezistă, care se supune şi se face stăpân cu ajutorul 

alternanţelor rapide de obscuritate şi de lumină, ea ne face să constatăm că inconştientul 

există 44 , cu toate că logica dovedeşte contrariul. Una din caracteristicile fundamentale ale 

intuiţiei este că ea are ca obiect principal, esenţial, spiritul. „Intuiţia este ceea ce atinge 

spiritul, durata, schimbarea pură 44 , căci „schimbarea pură, durata reală, este lucrul spiritual 

sau impregnat de spiritualitate 44 . „Această viziune directă a spiritului de către spirit este 

funcţia principală a intuiţiei. 44 Chiar când se îndreaptă asupra lucrurilor materiale, ea vrea 

să sesizeze la ele nu materialitatea lor, ci participarea lor la spiritualitate, Bergson adăugând 

că s-ar putea spune „participarea lor la divinitate, dacă noi n-am şti ceea ce se amestecă 

încă omenesc în conştiinţa noastră, chiar epurată şi spiritualizată 44 . Un omenesc care 

împiedică intuiţia în efortul ei şi o face să stea pe înălţimi diferite, să aibă grade diferite, să 

ducă la rezultate filosofice care nu se împacă şi nu coincid. 

* 

, A gândi intuitiv, spune Bergson, înseamnă a gândi în durată. 44 Căci în totul, spre 
deosebire de inteligenţă, „intuiţia porneşte de la mişcare, o pune sau mai curând o simte ca 
pe realitatea însăşi şi nu vede în imobilitate decât un moment abstract,instantaneu, luat de 
spiritul nostru asupra unei mobilităţi. Inteligenţa îşi dă de obicei lucruri, înţelegând prin 
aceasta stabil, şi face din schimbare un accident care i s-ar adăuga. Penlru intuiţie esenţialul 
este schimbarea: cât priveşte lucrul, aşa cum îl înţelege inteligenţa, el e o tăietuiă practicată 
în mijlocul devenirii şi erijată de spiritul nostru în substitut al ansamblului. Gândirea îşi 
reprezintă de obicei noul ca pe o nouă orânduire de elemente preexistente; pentru că nimic 
nu se pierde, nimic nu se creează. Intuiţia, prinsă de o durată care este creştere, percepe 
într-însa o continuitate neîntreruptă de noutate imprevizibilă; ea vede, ea ştie că spiritul 
scoate din el însuşi mai mult decât are, că spiritualitatea constă în aceasta însăşi şi că 
realitatea, impregnată de spirit, este creaţie 44 . în vreme ce inteligenţa lucrează uşor, 
putându-şi prelungi cât vrea munca, intuiţia lucrează penibil şi munca ei nu poate dura prea 
mult. Şi în vreme ce noţiunile, care sunt produsul inteligenţei, sunt din capul locului clare 
pentru cel care îşi dă cât de puţină osteneală întru aceasta, ideile, care sunt de origine 
intuitivă, se prezintă la început obscure, oricâtă forţă de gândire am cheltui noi să le vedem 
dintr-o dată clare. 

Cine este în stare să descopere durata pură, reală, acela trăieşte după Bergson o viaţă 
intuitivă şi cunoaşterea lui despre lucruri este filosofică. Cine este capabil de intuiţie, acela 

capătă despre lume o cu totul altă icoană. Jn locul unei discontinuităţi de momente, care 
s-ar înlocui într-un timp infinit divizat,el va descoperi fluiditatea continuă a timpului real, 
care curge indivizibil. în locul stărilor superficiale, care ar veni rând pe rând să ascundă un 
lucru indiferent şi care ar întreţine cu el misteriosul raport al fenomenului cu substanţa, el 
va sesiza o singură şi aceeaşi schimbare care mereu se va prelungi ca într-o melodie unde 
totul este devenire, dar unde devenirea, fiind substanţială, n-are nevoie de suport. Nu mai 
există stări inerte,nu mai există lucruri moarte; nimic decât mobilitatea din care este făcută 
stabilitatea vieţii. O viziune de acest gen, în care realitatea apare continuă şi indivizibilă, 
este pe drumul care duce la intuiţia filosofică/ 1 

Intuiţia este deci cu totul altceva decât inteligenţa. Aceasta nu înseamnă însă că nu 
are nevoie de inteligenţă. Ea utilizează mecanismul inteligenţei, pentru a arăta cum în 
domeniul vieţii şi al spiritului cadrele intelectuale sunt insuficiente, sugerând totodată la 
începutul operei sale şi sentimentul vag a ceea ce trebuie să se pună în locul cadrelor 
intelectuale. Intuiţia este opusă analizei. Aceasta din urmă operează, reducând obiectul de 
cunoscut la elementele cunoscute, „comune adică acestui obiect şi altora", ea „constă în a 
exprima un lucru în funcţie de ceea ce nu este el". Analiza este o operaţie complexă, ce 
lucrează cu simboluri, variază necontenit aceste simboluri, ocupă rând pe rând diferite 
puncte de vedere, pentru a putea da o traducere cât mai exactă a obiectului, fără a reuşi însă 
vreodată. Toate ştiinţele, chiar ştiinţele care au ca obiect viaţa, lucrează cu simboluri şi 
asupra simbolurilor, ţinându-se de forma vizibilă a lucrurilor şi a fiinţelor. Ştiinţele vieţii 
„compară formele unele cu altele, reduc pe cele mai complexe la cele mai simple,în sfârşit 
studiază funcţiunea vieţii în ceea ce-i este, pentru a spune astfel, simbolul vizual". Dar 
simbolul cuprinde în sine primejdia că se substituie obiectului pe care-1 simbolizează şi ne 
scuteşte de orice efort, dându-ne iluzia unei reprezentări fidele a obiectului. Căci cum 
procedează conceptul, care nu este decât un simbol? Compară obiectul ţn chestiune cu alte 
obiecte asemănătoare şi reţine ceea ce el are comun cu celelalte.„Dar Ctţm comparaţia a 
desprins o asemănare, cum asemănarea este o proprietate a obiectului, Cum o proprietate 
are aerul de a fi o parte a obiectului care o posedă, noi ne încredinţăm fără greutate că 
juxtapunând concepte la concepte vom recompune întregul obiectului cu părţile sale şi vom 
obţine despre el, pentru a spune astfel, un echivalent intelectual. Astfel vom crede că 
formăm o reprezentare fidelă a duratei aliniind conceptele de unitate, multiplicitate, 
continuitate, divizibilitate finită sau infinită etc." în aceasta stă pe de o parte iluzia, pe de 
altă parte primejdia pe care o cuprinde conceptul. Iluzia, pentru că aşezate unele lângă altele 
conceptele nu vor fi niciodată în stare să dea mai mult „decât o recompunere artificială a 
obiectului, despre care nu pot decât să simbolizeze anumite aspecte generale şi oarecum 
personale, făcându-ne să vedem însă că am sesizat realitatea însăşi." Primejdia, deoarece 
conceptul generalizează şi abstractizează, el neputând „simboliza o proprietate specială 
decât făcând-o comună unei infinităţi de lucruri", deformând-o „deci totdeauna mai mult 
sau mai puţin prin extensiunea pe care i-o dă". Conceptele, oricât de bine ar fi juxtapuse şi 
combinate, nu vor reuşi niciodată să se aplice pe obiect. „Diversele concepte pe care le 
formăm despre proprietăţile unui lucru desenează împrejurul lui tot atâtea cercuri cu mult 
prea largi, dintre care nici unul nu se aplică asupra lui exact", cu toate că „în lucrul însuşi 
proprietăţile coincid cu el şi coincid prin urmare împreună". Conceptele sunt haine de 

confecţie care se potrivesc atât lui Stan, cât şi lui Bran, fiindcă nu sunt făcute după măsura 

nici unuia din ei. Dar care li se potrivesc aşa de bine, că se observă numaidecât că sunt haine 

de confecţie. Nu că în genere conceptele ar fi de prisos intuiţiei, că i-ar fi dispensabile, că 

nu i-ar servi la nimic. Ele aduc servicii reale intuiţiei, însă aceasta nu este într-adevăr ea 

însăşi, decât când depăşeşte conceptul sau cel puţin când se eliberează de conceptele 

„ţepene şi gata făcute, pentru a crea concepte cu totul diferite de acelea pe care le mânuim 

de obicei, vreau să spun reprezentări suple, mobile, aproape fluide, totdeauna gata să se 

muleze pe formele schimbătoare (fuyantes) ale intuiţiei". Intuiţia urmăreşte tocmai 

contrariul de ceea ce vrea inteligenţa cu analiza ei: ea urmăreşte să prindă ceea ce obiectul 

are particular, propriu, original şi unic, ceea ce obiectul este independent de celelalte 

obiecte. Intuiţia depăşeşte inteligenţa şi operaţia ei, analiza. O depăşeşte, după ce de la 

inteligenţă a primit prima zguduitură care „a făcut-o să se ridice unde este". Intuiţia nu este 

posibilă fără inteligenţă, tocmai fiindcă este o depăşire a inteligenţei. „Fără inteligenţă, ea 

ar fi rămas sub formă de instinct, ţintuită de obiectul special care o interesează practic şi 

exteriorizată de el în mişcări de locomotiune." 

• • 

în vreme ce inteligenţa lucrează cu concepte, intuiţia lucrează cu imagini, ceea ce 
constituie un avantaj de netăgăduit, fiindcă imaginea ne menţine în concret. Desigur, o 
imagine nu va putea niciodată înlocui intuiţia duratei, dar mai multe imagini diferite, 
orânduite cum trebuie, vor fi în stare să ne conducă la momentul culminant al sesizării ei. 
„Nici o imagine nu va înlocui intuiţia duratei, dar multe imagini diverse, împrumutate unor 
grupe de lucruri foarte diferite, vor putea, prin convergenţa acţiunii lor, să conducă 
conştiinţa asupra punctului precis, unde este o anumită intuiţie de sesizat." Multiplicitatea 
de imagini variate îşi are rostul foarte necesar. „Alegând imagini pe cât de disparate posibil, 
se va împiedica vreuna din ele dfe a uzurpa locul intuiţiei pe care ea este însărcinată s-o 
cheme, pentru că va fi atunci gonită imediat de rivalele sale. Făcând ca ele să ceară toate 
de la spiritul nostru, cu toate diferenţele lor de aspect, aceeaşi specie de atenţie şi oarecum 
acelaşi grad de tensiune, conştiinţa va fi obişnuită încetul cu încetul la o dispoziţie cu totul 
particulară şi bine determinată, aceea tocmai pe care ea va trebui s-o adopte pentru a-şi 
apărea sie însăşi fără văl", când e vorba, bineînţeles, de a se intui pe ea. Dar de aceeaşi 
„dispoziţie cu totul particulară şi bine determinată" va fi nevoie şi atunci când va trebui să 
prindă fără văl esenţa celorlalte lucruri. 

Intuiţia — şi empirismul autentic, nu cel istoric, tradiţional — îşi „propune să 
strângă pe cât de aproape posibil originalul însuşi, să-i aprofundeze viaţa şi printr-o specie 
de auscultaţie spirituală, să-i simtă palpitând sufletul". Un empirism care procedează astfel 
este, după Bergson, adevărata metafizică. Intuiţia nu lucrează cu concepte gata făcute, cu 
haine confecţionate gata, ci lucrează după măsură, depunând pentru fiecare obiect nou pe 
care vrea să-l cunoască, „un efort absolut nou". Ea ne duce călre o reprezentare ce se aplică 
numai obiectului în chestiune, călre o reprezentare unică şi simplă. Analiza are a face cu 
imobilul, în vreme ce intuiţia are ca obiect mobilitatea. Şi în vreme ce „de la intuiţie se 
poate trece la analiză", niciodată nu se poate trece de la analiză la intuiţie. 

Intuiţia nu numai că nu este străină de stări afective, dar chiar le implică în mod 
necesar, căci ea stabileşte o „comunicare simpatică" [termenul mai potrivit ar fi 
simpatetică] între noi şi lucrurile vii, dilatând conştiinţa pentru a ne „introduce în domeniul 

propriu al vieţii, care este copenetraţie reciprocă, creaţie indefinit continuată 44 . „Noi numim 
intuiţie, spune Bergson, simpatia prin care ne transportăm în interiorul unui obiect, pentru 
a coincide cu ceea ce el are unic şi prin urmare inexprimabil. 44 Pentru a intui lucrurile, 
trebuie să simpatizăm cu ele, să simţim la fel cu ele, să ne indentificăm cu tendinţele lor. 
Fără consimţire, fără simpatie, nu există intuiţie. 

Intuiţia se deosebeşte de inteligenţă nu numai prin aceea că o depăşeşte şi că e un 
mijloc afectiv de cunoaştere, dar şi prin procedeul ei. Intuiţia — cunoaştere a spiritului de 
către spirit, transpunere simpatetică în interiorul obiectului — cunoaşte „urcând panta 
habitudinilor contractate în contactul cu materia 44 , răstumând ordinea pe care o urmează 
inteligenţa. Intuiţia — şi prin urmare şi metafizica, al cărei organ de cunoaştere este — „nu 
poate fi, spune Bergson în altă parte, decât un efort pentru a urca panta naturală a muncii 
gândirii, pentru a se aşeza dintr-o dată, printr-o dilatare a spiritului, în lucrul ce se studiază, 
în sfârşit pentru a merge de la realitate la concepte şi nu de la concepe la realitate 44 . Iar panta 
naturală a gândirii ştim în ce constă: în „a procede prin percepţii solide pe de o parte, prin 
concepţii stabile,pe de altă parte 44 . Gândirea, adică inteligenţa, „porneşte de la imobil şi nu 
concepe şi nu exprimă mişcarea decât în funcţie de imobilitate. Ea se instalează în concepte 
gata făcute şi se forţează să prindă în ele, ca într-o plasă, ceva din realitatea care trece 44 . 

Dar intuiţia se deosebeşte de inteligenţă şi prin valoarea rezultatelor obţinute. Tot 
ceea ce doctrinele sceptice, idealiste, criticiste au susţinut despre cunoştinţa noastră se 
referă la cunoaşterea intelectuală, conceptuală, iar nu la cea intuitivă. Cu alte cuvinte, 
„relativă este cunoaşterea simbolică prin concepte preexistente care merge de la fix la 
mobil , dar nu cunoaşterea intuitivă care se instalează in mobil şi adoptă viaţa însăşi a 
lucrurilor. Cunoaşterea intuitivă nu se opreşte, ca cea intelectuală simbolică, la periferia 
lucrurilor, ci pătrunde direct în inima lor: astfel ea atinge absolutul şi este o cunoaştere 
absolută. 

, \ 

Penlru a dobândi o idee şi mai clară atât despre o specie de cunoaştere cât şi despre 
cealaltă, e necesar şi util să reproducem ceea ce Bergson spune despre ele într-o notă din 
ultima lui lucrare (Lapensăe et le mouvant). Prin intuiţie, spune marele filosof, n-a vrut să 
desemneze decât „funcţia metafizică a gândirii: în mod principal cunoaşterea intimă a 
spiritului de către spirit, în mod subsidiar cunoaşterea de către spirit a ceea ce-i esenţial în 
materie, inteligenţa fiind fără îndoială făcută, înainte de toate, pentru a manipula materia 
şi prin urmare pentru a o cunoaşte, dar nea vând drept destinaţie specială să-i atingă fondul 44 . 
într-o altă notă Bergson adaugă, precizând şi completând determinarea celor două specii 
de cunoaştere, spunând că el numeşte „mai cu deosebire ştiinţifică cunoaşterea materiei 
inerte de către inteligenţa pură 44 , o determinare care nu-1 împiedică să susţină însă „că 
cunoaşterea vieţii şi a spiritului este ştiinţifică într-o largă măsură —, în măsura în care ea 
face apel la aceleaşi metode de investigare ca şi cunoaşterea materiei inerte. Invers, 
cunoaşterea materiei inerte va putea fi numită filosofică! n măsura în care ea utilizează, 
într-un anumit moment decisiv al istoriei sale, intuiţia duratei pure 44 . 

Intuiţia este, după cum vedem, fundamental deosebită de inteligenţă. Aceasta nu 
vrea să însemne însă că ea se poate dispensa cu totul de inteligenţă. Intuiţia posedă ea însăşi 
idei, iar pentru ca ideile ei să poată fi transmise, ea are nevoie de inteligenţă. Dar ideile la 
care face recurs intuiţia sunt de obicei cele mai concrete, adică acelea „pe care le înconjoară 

încă o franjă de imagini 44 . Comparaţii şi metafore reuşesc să spună aici ceea ce nu reuşesc 
să exprime cele mai clare idei abstracte. întrebuinţarea comparaţiilor şi metaforelor nu 
trebuie înţeleasă ca un ocol, ci ca drumul care duce direct la ţintă. A căuta să ne exprimăm 
despre spirit în limbaj abstract, înseamnă a obţine despre el o imitaţie de natură materială, 
„căci ideile abstracte au fost scoase din lumea exterioară şi implică totdeauna o reprezentare 
spaţială 44 . A întrebuinţa idei abstracte în domeniul spiritului, înseamnă a întrebuinţa nişte 
idei care ele însele ne-ar îndemna să le dăm un sens figurat. „Ideile abstracte singure ne-ar 
invita deci aici să ne reprezentăm spiritul după modelul materiei şi să-l gândim prin 
transpunere, adică, în sensul precis al cuvântului, prin metaforă. Să nu ne lăsăm înşelaţi de 
aparenţe: sunt cazuri unde limbajul plin de imagini este acela care vorbeşte cu ştiinţă la 
propriu, şi limbajul abstract, acela care vorbeşte fără să-şi dea seama la figurat. De îndată 
ce abordăm lumea spirituală, imaginea, dacă nu caută decât să sugereze, ne poate da 
viziunea directă, în timp ce termenul abstract, care este de origine abstractă şi care pretinde 
să exprime, ne lasă cel mai adesea în metaforă. 44 Noi nu putem prinde experienţa internă, 
viaţa interioară, decât cu ajutorul intuiţiei şi n-o putem expune decât cu ajutorul 
comparaţiilor şi al metaforelor, adică al ideilor concrete încărcate de imagini. Am văzut 
cum această experienţă internă se prezintă cunoaşterii intuitive: drept „continuitatea 
indivizibilă şi indestructibilă a unei melodii în care trecutul pătrunde în prezent şi formează 
cu el un tot indivizat, care rămâne indivizat şi chiar indivizibil în ciuda a ceea ce i se adaugă 
în fiecare clipă, sau mai curând graţie a ceea ce i se adaugă. Noi îi avem intuiţia; dar de 
îndată ce îi căutăm o reprezentare intelectuală, noi aliniem unele după altele stările devenite 
distincte ca pe perlele unui colier şi necesitând atunci, pentru a le reţine împreună, un fir 
care nu este nici colier, nici perlă, nimic care să semene perlelor, nimic care să semene cu 
ceva, entitate vidă, simplu cuvânt. Intuiţia ne dă lucrul despre care inteligenţa nu sesizează 
decât transpunerea spaţială, traducerea metaforică 44 . 

Le Roy, care împărtăşeşte principial în totul teoria lui Bergson asupra intuiţiei, 
spune că intuiţia desemnează „o cunoştinţă de genul aceleia ce se obţine prin conştiinţă, 
vreau să spun sintetică şi directă, simplă şi infinită totodată, revelatoare de realitate vie 
actual prezentă, prinderea prin interior şi nu dintr-un punct de vedere exterior, imediată şi 
nu discursivă, specifică şi nu simbolică, în sfârşit, adecvată cu obiectul ei, deoarece 
coincide cu el“. Tot Le Roy, şi tot în vederile lui Bergson, scoate în chipul următor în relief 
caracterele intuiţiei: „Ceea ce caracterizează înainte de toate intuiţia este de a fi o 
cunoaştere anterioară câteodată, în tot cazul superioară analizei, reflexiei abstractive, o 
cunoaştere transcendentă discursului, izvor mai curând decât rezultat de discurs, o 
cunoaştere, în sfârşit, care nu se justifică prin nimic decât prezentându-se, care îşi poartă 
evidenţa cu sine. Ea procedează prospectiv mai mult decât prin retrospecţie: ea reprezintă 
partea de genialitate inclusă în orice act de cunoaştere 4 * 1 . 

„Intuiţia, în definitiv, spune tot Le Roy, nu este un fel de vedere extra-intelectuală: 
e actul supralogic sau transdiscursiv al gândirii, actul de cunoştinţă operatorie, care 
corespunde muncii celei mai adânci a inteligenţei, acela care percepe în indivizibila lor 

1 La pensie intuitive, I, Paris, 1929,pp. 148—149. 

unitate dinamismele de convergenţă asimptotică, prin care singure pot fi aprehendate 
sistemele infinite, întrucât sunt ca atare. 4 * 1 

Inteligenţă şi ştiinţă pe de o parte, intuiţie şi filosof ie pe de altă parte sunt două 
mijloace de cunoaştere, de care dispunem tocmai fiindcă experienţa se prezintă sub două 
aspecte diferite, care necesită mijloace de cunoaştere diferite şi adecvate. Ştim acum cum 
se prezintă experienţa: „pe de o parte sub formă de fapte care se juxtapun la fapte, care se 
repetă, care se măsoară, care se desfăşoară în sfârşit în sensul multiplicităţii distincte şi al 
spaţialităţii, pe de altă parte sub forma unei penetraţii reciproce care este pură durată, 
refractară legii şi măsurii 44 . Şi într-un caz şi în altul, avem experienţă, „experienţă care 
înseamnă conştiinţă 44 . Numai că în primul caz „conştiinţa se deschide în afară şi se 
exteriorizează în măsura exactă în care descoperă lucruri exterioare unele altora 44 , pe când 
în al doilea caz „ea intră în ea, se resesizează (se ressaisit) şi se aprofundează 44 . Materia şi 
viaţa nu le întâlnim numai în lumea externă, ci şi în noi; forţele care acţionează în lucruri 
acţionează şi le simţim acţionând şi în noi. Şi atunci nu este recomandabil, dacă lucrurile 
stau astfel, să pornim de la noi, în care este întrunită „esenţa intimă a ceea ce este şi a ceea 
ce se face 44 , ca să putem afla ce este realitatea? „Să descindem atunci în interiorul nostru 
înşine; cu cât va fi mai adânc punctul pe care-1 vom fi atins, cu atât mai puternică va fi 
presiunea cu care ne va retrimite la suprafaţă. Intuiţia filosofică este acest contact, filosofia 
este acest elan. 44 Intuiţia are nevoie de inteligenţă, filosofia nu se poate dispensa de ştiinţă, 
dacă ţine cu adevărat să cunoască realitatea în adâncurile ei. „Readuşi afară printr-o 
impulsie venită din adânc, noi ajungem ştiinţa pe măsură ce gândirea noastră se va 
deschide, risipindu-se. Trebuie deci ca filosofia să se poată mula după ştiinţă, şi o idee de 
origine aşa-zis intuitivă care nu ar izbuti, divizându-se şi subdivizând diviziunile ei, să 
reacopere faptele observate în afară şi legile prin care ştiinţa le leagă între ele, care nu va 
fi capabilă chiar de a îndrepta anumite generalizări şi de a redresa anumite observaţii ar fi 
fantezie pură: ea n-ar avea nimic comun cu intuiţia. 44 v 

Intuiţia filosofică presupune cunoaşterea ştiinţifică. Intuiţia filosofică va fi cu atât 
mai intensă şi rezultatele ei cu atât mai profunde, cu cât va ţine seamă de datele ştiinţifice 
şi se va baza pe ele. Bergson este clar şi categoric în această privinţă; „căci nu se obţine 
despre realitate o intuiţie, adică o simpatie spirituală cu ceea ce are ea mai interior, dacă nu 
i s-a dobândit încrederea printr-o lungă camaraderie cu manifestările ei superficiale. Nu e 
vorba numai de a asimila faptele marcante; trebuie acumulate din ele şi contopită împreună 
o atât de enormă masă, încât să fii asigurat, în această fuziune, de a neutraliza pe unele prin 
altele toate ideile preconcepute şi prematurate pe care observatorii au putut să le depună, 
fără ştirea lor, la baza observaţiilor lor 44 . Cine a încercat să creeze ceva în domeniul literar, 
va înţelege mai uşor şi mai bine ce este intuiţia metafizică, fiindcă aceasta pare să fie după 
Bergson de acelaşi gen cu intuiţia literară. în adevăr, cum se petrec lucrurile aici? După ce 
„subiectul a fost îndelung studiat, toate documentele adunate, toate notele luate, trebuie, 
pentru a aborda munca de compunere însăşi, ceva în plus, un efort, adesea penibil, pentru 
a te aşeza dintr-o dată în inima însăşi a subiectului şi pentru a merge să cauţi pe cât de 
profund posibil o impulsie, căreia nu vei avea ce să-i faci, decât să i te dai 44 . E o impulsie 

1 Op. cit., I,p. 175. 

fără care nu e posibilă opera literară, o impulsie care „odată primită, lansează spiritul pe un 
drum unde regăseşte'şi informaţiile pe care le-a adunat şi alte detalii încă“. Cu cât ne vom 
lăsa mai mult împinşi de această impulsie, cu atât vom descoperi mai mult; şi oricât ne-am 
lăsa împinşi de ea, niciodată nu vom putea spune totul despre subiect. Iar dacă în timpul 
acţionării acestei impulsii ne întoarcem brusc asupra ei, vrând s-o sesizăm, ea se ascunde, 
dispare: „căci ea nu era un lucru, ci o incitaţie la mişcare şi, cu toate că indefinit extensibil, 
ea este simplicitatea însăşi". 

Intuiţia nu este prin urmare facilitate, ci din contră, dificultate. Intuiţia nu apare 
brusc, fără nici o pregătire, ci necesită o muncă îndelungată a inteligenţei, mari şi dureroase 
eforturi: ea este un „mod dificultos de a gândi", şi anume cel mai dificultos mod de a gândi. 
,Jntuiţia este reflexie." 

Cât de departe merge intuiţia? Până unde se întind puterile ei de sesizare? La aceste 
întrebări numai intuiţia poate răspunde. Ea descoperă şi prinde un fir; rămâne intuiţiei să 
vadă dacă firul duce până în înălţimile cerului sau se opreşte la o mică distanţă deasupra 
pământului. „în primul caz experienţa metafizică se va lega de aceea a marilor mistici: noi 
credem să constatăm, în ce ne priveşte, că adevărul este aici. în cazul de-al doilea, ele 
[experienţele] vor rămâne izolate una de alta, fără ca pentru aceasta să se repugne unele pe 
altele. în orice caz,filosofia ne va fi ridicat deasupra condiţiei umane." 

Determinând inteligenţa aşa cum am văzut, Bergson pretinde că nu o diminuează; 
că o lasă în toate vechile ei domenii, cu toate drepturile ei recunoscute; că acolo unde este 
în adevăr la ea acasă, el îi atribuie „o putere pe care filosofia modernă în general i-a 
contestat-o". Inteligenţa rămâne deci ce a fost şi până la el, ba în plus întărită şi conştientă 
de drepturile şi de obligaţiile ei. Aşa că cei ce l-au atacat, considerându-1 anti-intelectualist, 
l-au atacat fără nici un motiv. Dar alături de inteligenţă, care rămâne şi mai departe ce a 
fost, el recunoaşte încă o facultate de cunoaştere, capabilă să cunoască ceea ce inteligenţa 
este incapabilă să facă. „Noi avem astfel de o parte ştiinţa şi arta mecanică, care relevă de 
la inteligenţa pură; de alta, metafizica, care face apel la intuiţia pură. între aceste două 
extremităţi vor veni atunci să se aşeze ştiinţele vieţii morale, ale vieţii sociale şi chiar ale 
vieţii organice, acestea din urmă mai intelectuale, cele dintâi mai intuitive. Dar intuitivă 
sau intelectuală, cunoaşterea va f! marcată cu pecetea preciziei." 

Bergson ne învaţă, folosindu-ne de intuiţie, să privim totul sub specie duraţi o ni s f 
căci numai aşa vom putea pătrunde în adâncurile realităţii, interne şi externe, pentru a o 
sesiza aşa cum este ea în existenţa ei pură. Reproducerea câtorva idei, care încheie capitolul 
despre „Intuiţia filosofică", devine în această privinţă utilă. „Să ne resesizăm... aşa cum 
suntem, într-un prezent încărcat şi, mai mult, elastic, pe care îl putem dilata indefinit 
îndărăt, dând înapoi din ce în ce mai departe ecranul care ne maschează pe noi nouă înşine; 
să resesizăm lumea externă aşa cum este, nu numai în suprafaţă, în momentul actual, ci în 
adâncime, cu trecutul imediat care-1 împinge şi care-i imprimă elanul; să ne obişnuim, 
într-un cuvânt, să vedem lucrurile sub specie durationis: îndată întinsul se destinde, aţipitul 
se deşteaptă, mortul reînvie în percepţia noastră galvanizată. Satisfacţiile pe care arta nu le 
va furniza niciodată decât privilegiaţilor naturii şi ai soaitei, şi numai rareori, filosofia astfel 
înţeleasă ni le va oferi tuturor, în orice moment, reinsuflând viaţă fantomelor care ne 
înconjoară şi reînsufleţindu-ne pe noi înşine. Prin aceasta ea va deveni complementară a 

ştiinţei în practică, tot aşa de bine ca şi în speculaţie. Cu aplicările ei care nu vizează decât 
comoditatea existentei, ştiinţa ne făgăduieşte bunăstarea, cel mult plăcerea. Dar filosofia 
ar putea chiar să ne dea bucuria/ 4 

Atribuind metafizicii un domeniu limitat, „cu deosebire spiritul şi o metodă 
specială, înainte de toate intuiţia* 4 , Bergson distinge metafizica de ştiinţă, intuiţia de 
inteligentă, neînţelegând însă să coboare pe una faţă de cealaltă. Şi metafizica şi ştiinţa, şi 
intuiţia şi inteligenta, au o „valoare egală 44 , fiindcă şi metafizica şi ştiinţa, fiecare cu metoda 

ei specială, „ating fondul realităţii 44 . 

* 

Cunoştinţa intuitivă n-a fost susţinută, în filosofia contemporană, numai în chipul 
cum au făcut-o W. Dilthey şi R Bergson, împreună cu elevii sau adepţii lor. Căci alături 
de ei a militat, cu imense influenţe, penlm o cunoaştere intuitivă, şi Edmund Husserl, dar 
în alt chip. El se mişcă în bună tradiţie raţionalistă, neconcepând intuiţia ca susţinută de 
elemente afective, ca pe un mijloc de cunoaştere în afară de intelect, trans-intelectuală sau 
anti-intelectuală, ci din contră ca pe treapta cea mai înaltă şi mai pură a cunoaşterii 
intelectuale. între ceea ce înţelege el prin intuiţie şiceea ce înţeleg Dilthey şi Bergson, este 
o deosebire mai mare decât care nu poate exista alta. De aceea a-i expune împreună 
înseamnă în bună parte a violenta situaţia. Dacă ţinem însă seama de faptul că, indiferent 
de cum o determină mai îndeaproape, toţi aceşti gânditori deosebesc principial intuiţia de 
cunoaşterea ştiinţifică poaitivă, că toţi o determină ca pe un mijloc imediat de cunoaştere, 
în stare să sesizeze absolutul, în acest caz ei pot fi foarte bine puşi alături. Cu aceste 
observaţii ce merită să fie reţinute, tocmai pentru a preîntâmpina orice confuzie, să vedem 
în ce constă intuiţia husserliană. Nu o vom putea înţelege însă cum trebuie, dacă nu vom 
cunoaşte consideraţiile de la care pleacă şi scopul suprem pe care îl urmăreşte 1 . 

Ca şi Descartes, Husserl „urmăreşte o reformă totală a filosofici 44 ; el vrea să facă 
din filosofie o ştiinţă a ştiinţelor, adică o ştiinţă cu baze ferme, absolute. Şi ţot ca Descartes, 
el este convins că cel ce urmăreşte acest lucru, nu poate să-l realizeze decât dacă,„o dată 
în viaţa lui 44 , se va întoarce asupra lui însuşi şi în sinea lui, va Răsturna tot ce ştie, pentru a 
încerca apoi să reconstruiască ştiinţele în mod cert, indubitabil. Cu alte cuvinte, Husserl îşi 
însuşeşte schimbarea pe care Descartes a imprimat-o filosofiei, schimbare care după 
Husserl cuprinde „un sens etern 44 şi „implică o sarcină eminentă pe care ne-o impune istoria 
însăşi 44 şi care e tot una cu o revoluţie radicală: înlocuirea obiectivismului naiv cu 
subiectivismul transcendental. E absolut nevoie de o filosofie care să garanteze atât unitatea 
scopului pe care şi-l propun cercetările filosofice, cât şi unitatea metodei şi a punerii 
problemelor. Căci icoana pe care ne-o prezintă filosofia astăzi este pur şi simplu 
dezesperantă. Avem în adevăr „o producţie de opere filosofice crescând la infinit 44 , însă 
fără nici o legătură internă între ele, avem filosofii destule, dar nu avem „o filosofie una şi 
vie 44 . „în locul unei lupte serioase între teorii divergente, al căror antagonism însuşi 
dovedeşte destul solidaritatea internă, comunitatea de baze şi credinţa neclintită a autorilor 
lor într-o filosofie veritabilă, avem, spune Husserl, aparenţe de expuneri şi de critici, o 

«r 

1 în expunerea ce urmează ne referim în special la lucrarea lui apflnitfl numai în limba franceză până 
acum, intitulată: M&litakons cait&siennes. 

aparenţă de colaborare veritabilă şi de ajutorare reciprocă în opera filosofică. Eforturi 
reciproce, conştiinţă a răspunderilor, spirit de colaborare serioasă în vederea rezultatelor 
obiectiv valabile, adică purificate de critica mutuală şi capabile să reziste oricărei critici 
ulterioare — nimic din aşa ceva nu există/ 4 Avem atâtea filosofii câţi filosofi; iar la 
congresele filosofice ce se ţin se întâlnesc filosofi, dar din nenorocire nu şi filosofiile lor. 
O situaţie analoagă, şi la fel de funestă, cu aceea pe care o avea Descartes sub ochi în 
tinereţea lui şi care cere cu stringenţă reînvierea radicalismului său filosofic şi impune „de 
a întreprinde noi Meditationes de prima philosophia". Husserl este convins că „sensul 
fundamental al oricărei filosofii veritabile 44 nu poate fi altul decât acela „de a tinde să 
libereze filosofia de orice prejudecată posibilă, pentru a face din ea o ştiinţă cu adevărat 
autonomă, realizată în virtutea evidenţelor ultime scoase din subiectul însuşi şi găsindu-şi 
în aceste evidenţe justificarea ultimă 44 , această exigenţă ea însăşi aparţinând „esenţei însăşi 
a oricărei filosofii veritabile 44 . Printre atâtea renaşteri care au loc în zilele noastre, singura 
cu adevărat fecundă ar fi după Husserl reînvierea Meditaţiilor carteziene, „pentru a 
dezvălui mai întâi semnificaţia profundă a unei întoarceri radicale la ego cogito pur şi a 
face să retrăiască apoi valorile eterne care ţâşnesc din ele 44 . Nu poate fi vorba deci de o 
adoptare integrală şi fără rezerve a Meditaţiilor lui Descartes, ci de însuşirea a ceea ce este 
cu adevărat trainic şi etern viu în ele. Cel puţin în ce-1 priveşte pe sine, Husserl mărturiseşte 
că de aici a plecat, pentru a ajunge la fenomenologia transcendentală. 

Dar dacă procedăm aşa cum a făcut Descartes, adoptând ca principiu radicalismul 
punctului de plecare, refuzând adică să mai ţinem seama atât de convingerile noastre de 
până acum, cât şi mai ales de adevărurile ştiinţifice, recunoscute ca valabile, şi „ne lăsăm 
conduşi în meditaţiile noastre de ideea unei ştiinţe autentice, posedând fundamente absolut 
certe, de ideea ştiinţei universale 44 , se naşte întrebarea foarte legitimă: unde mai putem noi 
avea în acest caz ideea unei ştiinţe veritabile, a unei ştiinţe cu fundamente absolute? Cu ce 
temei putem noi accepta o atare idee, călăuza meditaţiilor noastre? Noi nu putem lua ca 
idee călăuzitoare structura naturală a unei ştiinţe existente, pentru a ni-1 pune ca ideal al 
oricărei cercetări ştiinţifice, căci acest lucru ar fi totuna cu a ne „da din capul locului un 
întreg sistem logic şi o întreagă teorie a ştiinţelor, în timp ce ele trebuie la rândul lor să fie 
înglobate în revoluţia carteaiană 44 . Cu alte cuvinte, trebuie evitată în această privinţă eroarea 
pe care a săvârşit-o Descartes, de a-şi lua ca ideal ştiinţific structura teoretică a unei anume 
ştiinţe date, a geometriei sau a fizicii matematice, ideal ce „a exercitat timp de secole o 
influenţă nefastă 44 . Aceasta, tocmai fiindcă Descartes a adoptat idealul unei ştiinţe 
universale, fără suficientă critică. „Axioma certitudinii absolute a eului şi a principiilor lui 
axiomatice înnăscute joacă la Descartes, în raport cu ştiinţa universală, un rol analog acelui 
al axiomelor geomelrice în geometrie 44 . Urmând exemplul geometriei, pornind de la 
adevăruri axiomatice şi folosindu-se de deducţia sintetică, Descartes era ferm convins că 
pune bazele ştiinţei universale. El nu şi-a dat însă seama că atunci când este vorba de ştiinţa 
universală fundamentele ei sunt mult mai adânci decât acelea ale geometriei, fiindcă ea 
trebuie să constituie şi geometria însăşi. Prudenţa critică este mai necesară aici decât 
oriunde şi oricând. 

începând să medităm, să medităm cu scopul de a ajunge la cunoştinţe absolute, noi 
„împrumutăm ideea generală de ştiinţă de la ştiinţele existente 44 . Dar trebuie să fim edificaţi 

asupra naturii acestui împrumut. în urma îndoielii adoptate, toate ştiinţele existente au 
devenit ştiinţe ipotetice şi, ca o consecinţă necesară, a devenit ipotetică şi ideea scopului 
lor general. Noi nu ştim apoi dacă ea este realizabilă sau nu. „Sub formă de ipoteză şi cu 
ti tlul de generalitate fluidă şi indeterminată, noi posedăm această idee.“ împreună cu ideea 
dc ştiinţă, „noi posedăm, neştiind dacă este realizabilă, şi în ce mod este, ideea unei 
filosofii. Noi vom accepta această idee ca o ipoteză provizorie, cu titlul de încercare, penlni 
a ne călăuzi în meditaţiile noastre, şi vom cumpăni în ce măsură este ea posibilă şi 
realizabilă 11 . Un lucru trebuie să fie clar: anume că această idee directoare nu trebuie 
considerată ca fiind scoasă cu ajutorul abstracţiei comparative din ştiinţele existente. Căci 
„nu este identitate între ştiinţele reale date (date cu titlul de fenomen cultural) şi ştiinţele 
«în sens adevărat şi strict»: sensul însuşi al consideraţiilor noastre implică această afirmaţie. 
Primele cuprind în ele, dincolo de existenţa lorîn fapt, o pretenţie care nu este justificată 
prin faptul însuşi al existenţei lor ca fenomen de cultură. Tocmai în această pretenţie este 
«implicată» ideea de ştiinţă, ideea de ştiinţă veritabilă 11 . Noi putem pune foarte bine la 
îndoială ştiinţele existente, oricât de adevărate ar fi aserţiunile lor si oricât de solide le-ar 

li metodele, şi totuşi fără să ne stea apoi nici o piedică în cale de a „trăi 11 atât tendinţele 
acestor ştiinţe, cât şi activităţile lor teoretice, precum şi de a ne lămuri asupra scopului pe 
care-1 urmăresc. „Dacă, procedând astfel, sesizăm progresiv «intenţia» tendinţei ştiinţifice, 
noi sfârşim prin a descoperi elementele constitutive ale ideii teleologice generale, care este 
proprie oricărei ştiinţe veritabile. 11 

Husserl susţine că înainte de a merge mai departe trebuie elucidate actul judecăţii 
şi judecata însăşi. Sunt două categorii de judecăţi, imediate şi mediate, cele din urmă având 
legătură cu cele dintâi, prin actul credinţei, cele din urmă presupunând pe cele dintâi: „o 
credinţă este admisă pentru că este admisă o alta 11 . Trebuie elucidat apoi sensul tendinţei 
pe care-1 au ştiinţele în genere de a-şi „întemeia 11 , de a-şi justifica judecăţile, „respectiv, 
sensul actului de a «funda» (dovedi), act în care trebuie să se «legitime ze») (sich ausweisen) 
«exactitudinea» sau «adevărul» unei judecăţi sau, din contră, «inexactitudinea» ori 
«falsitatea» ei 11 . Judecăţile mediate îşi au legitimarea de asemenea mediată: ele nu-şi au 
legitimarea în ele însele, ci în judecăţile imediate pe care se sprijină şi al căror sens îl 
cuprind. Demn de reţinut este că „ne putem întoarce după voie la o justificare odată 
stabilită, sau la adevărul odată demonstrat. Această libertate pe care o avem de a reproduce 
şi de a realiza din nou în conştiinţa noastră un adevăr conceput, ca fiind identic «acelaşi», 
face că acest adevăr este pentm noi un bun definitiv câştigat, numit ca atare o cunoştinţă \ 
Analiza mai departe a sensului însuşi al justificării, sau al cunoştinţei, ne conduce la ideea 
de evidenţă şi la rolul imens şi indispensabil pe care evidenţa îl îndeplineşte în procesul 
cunoaşterii. în adevăr, ce constatăm când căutăm să vedem ce cuprinde în sine justificarea, 
legitimarea autentică a judecăţilor? O judecată este legitimă atunci când se vădeşte a fi 
exactă, când indică „acordul 11 ei cu lucrul la care se raportează judecata. Dar trebuie distinse 
două tipuri de judecăţi, unul mai general şi altul mai restrâns, mai particular. în primul caz, 
„actul de a judeca este o «intenţie» (Meinen)ş i în general o simplă prezumţie (Venneinen) 
că un lucru este aşa. în acest caz judecata, adică ceea ce este pus în judecată, este numai 
lucru sau «fapt» («stare de lucruri», Sach veihait) prezumat sau încă lucru ori «fapt» vizat 11 , 
în afară însă de acest tip de judecată există altul în care lucrul este prezent el însuşi 

conştiinţei, prezent în mod evident: este tipul judecăţii evidente.„în evidenţă lucrul sau 
«faptul» nu este numai «vizat»,în chip îndepărtat şi inadecvat; el ne este prezent el însuşi, 
subiectul care judecă având despre el deci conştiinţa imanentă." Se poate face însă tiecerea 
de la tipul întâi de judecată la tipul al doilea, adică o judecată care nu „vizează" obiectul 
decât de departe, poate să şi-l apropie, să şi-l prezinte în mod evident, adică „să se 
conformeze lucrurilor şi «faptelor» însele". Prin trecerea unei judecăţi de la prezumţie la 
evidenţă, „simpla intenţie (Meinung)v idă «se umple» şi «se desăvârşeşte» (ErfiillungJ\ 
intuiţia căpătând evidenţa necesară, intenţia care până atunci „viza" de departe lucrul şi 
fiind deci inadecvată, devenind acum adecvată. 

Ce rost au însă toate aceste caracteristici stabilite? Ele au un rost foarte mare: pe 
acela de a scoate în relief „anumite elemente fundamentale ale ideii teleologice care 
guvernează orice activitate ştiinţifică". Omul de ştiinţă nu urmăreşte numai să emită 
judecăţi, fără să se întrebe dacă ele sunt îndreptăţite sau nu, ci el caută să enunţe judecăţi 
întemeiate. „Sau, mai exact, el refuză să atribuie unei judecăţi titlul de «adevăr ştiinţific», 
pentru sine şi pentru altul, dacă n-a fundat-o mai întâi perfect şi dacă nu poate reveni liber 
asupra acestei demonstraţii, pentru a o justifica până în elementele ei ultime." Se poate ca 
exigenţa aceasta a fundamentării oricărei judecăţi să nu poată fi satisfăcută în fapt, să 
rămână cu alte cuvinte „în stare de simplă pretenţie"; acest lucru nu are nici o relevanţă 
teoretică, fiindcă ceea ce ne interesează pe noi este scopul ideal care se ascunde în orice 
exigenţă de acest fel. 

în strânsă legătură cu cele precedente şi „cu titlu complementar", Husserl distinge 
judecata şi evidenţa predicative de judecata şi evidenţa antepredicative. Evidenţa 
predicativă se sprijină pe cea antepredicativă, „evidenţa predicativă implică evidenţa 
antepredicati vă". Nu numai atât, ci ceva mai mult: tot ceea ce este văzut în evidenţă, tot 
ceea ce este dat în evidenţă este exprimat. „Ştiinţa vrea în genere să susţină judecăţi 
exprimate şi să fixeze judecata, adevărul, cu titlul de adevăr exprimat. Dar expresia ca atare 
corespunde mai mult sau mai puţin bine lucrului vizat sau dat «el însuşi, prin urmare 
evidenţei sau non-evidenţei lui proprii, elemente constitutive ale predicaţiei». Adevărul 
ştiinţific începe să se precizeze şi să poată fi conceput acum «ca un ansamblu de raporturi 
predicative, fundate sau ce cată a fi fundate într-un chip absolut»". 

Dar dintre toate aceste noţiuni fundamentale de care a fost vorba până acum, 
Husserl socoate absolut necesar să insiste mai mult asupra acelei de evidenţă. „în evidenţă, 
în sensul cel mai larg al cuvântului, avem experienţa unei existenţe şi a chipului ei de a fi ; 
în e a privirea spiritului nostru atinge luciul însuşi." în cazul acesta, avem evidenţa pozitivă. 
Se poate întâmpla însă să fie contradicţie între intenţia noastră şi obiectul vizat şi arătat de 
experienţă, în acest caz avem negativa evidenţei sau evidenţa negativă, „al cărei conţinut 
este falsitatea evidentă". Evidenţa are însă diferite grade, ea poate fi relativă sau absolută, 
incompletă sau perfectă şi fără evidenţă, într-un sens sau altul, nu e posibilă cunoaşterea, 
iar fără evidenţa perfectă nu este posibilă ştiinţa în sensul strict al cuvântului. ,Jîviden(a 
perfectă şi corelativul ei, adevărul pur şi strict , se prezintă ca o idee inerentă tendinţei de a 
cunoaşte, de a umple (erfilllen) intenţiasignificantă (meinendeX idee care e posibil să fie 
obţinută, încercând să trăim această tendinţă." Iar dacă în viaţa cotidiană ne mulţumim cu 
evidenţe relative şi, mutatis mutandis , cu adevăruri relative, fiindcă şi scopurile pe care le 

urmăreşte sunt variabile şi relative, ştiinţa nu se poate mulţumi nici cu evidenţe relative, 
nici cu adevăruri corelative acestor evidenţe relative, adică cu adevăruri relative, ştiinţa 
prin structura ei urmăreşte scopuri permanente şi absolute şi prin urmare adevăruri perfecte 
şi absolute. „Ştiinţa vrea adevăruri valabile odată pentru totdeauna şi pentru to(i t definitive, 
prin urmare verificaţii noi şi ultimeEste fără îndoială just că în fapt ştiinţa îşi modifică 
necontenit „adevărurile" dobândite, că ea „nu reuşeşte să edifice un sistem de adevăruri 
absolute", dar faptul acesta nu trebuie să ne facă să trecem cu vederea peste un lucru 
esenţial: anume că ştiinţa „se supune totuşi ideii de adevăr absolut, de adevăr ştiinţific şi 
că tinde prin aceasta către un orizont infinit de aproximaţii care toate converg către această 
idee". Numai supunându-se acestei idei, operând cu aproximaţii, poate ştiinţa dobândi 
adevărurile faptice relative. „Cu ajutorul acestor aproximaţii, ea crede să poată depăşi 
cunoştinţa naivă şi astfel să se poată depăşi infinit pe ea însăşi. Ea crede s-o poată depăşi 
de asemenea prin scopul pe care şi-l pune, adică universalitatea sistematică a cunoştinţei, 
universalitate relativă, Fie la cutare domeniu ştiinţific închis, fie la unitatea universală a 
existenţei în genere, pe care trebuie s-o presupună, dacă e vorba de o «filosofie» şi dacă ea 
trebuie să fie posibilă. Prin urmare, din punctul de vedere al intenţiei finale, ideea de ştiinţă 
şi de filosofie implică o ordine de cunoştinţe anterioare în sine, raportate la altele , în sine 
posterioare şi, în sfârşit, un început şi un progres, început şi progres, nu fortuite, ci din 
contră fundate «în natura lucrurilor înseşi»." 

Din aceste consideraţii preparatorii, făcute pe baza năzuinţei, „către scopul 
prezumat al unei ştiinţe veritabile", se desprinde cu claritate un prim principiu metodic, 
anume „de a nu susţine nici de a admite ca valabilă vreo judecată, pe care să n-o fi scos din 
evidenţă, adică din experienţele în care «lucrurile» şi «faptele» în chestiune îmi sunt 
prezente «ele însele»". Aceasta nu dispensează fireşte de obligaţia de a vedea dacă avem 
cu adevărat a face cu o evidenţă în adevăratul înţeles al cuvântului» de a stabili limitele şi 
gradele ei de „perfecţie", pentru a putea şti dacă lucrurile sunt în adevăr ele însele prezente 
sau dacă nu cumva suntem victima unei false evidenţe. Unde şi atâta vteme cât nu există 
evidenţă nu trebuie făcută nici o aserţiune cu caracter definitiv, ci cel mult aserţiuni care 
descriu o traiectorie. Cum ştiinţele toate, fără deosebire,urmăresc predicări, predicări care 
să exprime complet şi adecvat intuitul (das Erschaute) antepredicativ şi cum acest lucru nu 
se poate face decât cu ajutorul limbajului, care, acesta, prezintă o mulţime de neajunsuri: 
e fluent, fugitiv, echivoc şi nu ţine seama de adecvarea termenilor, principiul metodic al 
evidenţei impune şi sarcina „de a da semnificărilor un fundament nou, de a le orienta într-un 
chip original asupra evidenţelor dobândite din munca ştiinţifică şi de a fixa în limbaj aceste 
semnificări nou fundate". 

Noţiunea de evidenţă n-a fost însă cu acestea clarificată şi precizată în toate 
diferenţierile ei; de aceea e necesară în acest initium decisiv pentru toate meditaţiile 
ulterioare, dp o mai mare aprofundare a ei. Trebuie prin urmare să vedem ce cuprind în sine 
şi cum trebuie concepute expresiile de certitudine absolută sau de indubitabilitate absolută. 
Ce trebuie să înţelegem prin aceste expresii luate în sensul lor strict originar filosofic? în 
momentul când începem să filosofăm, noi posedăm fireşte o „infinitate ilimitată de 
experienţe sau evidenţe preştiinţifice", care însă toate sunt imperfecte, adică insuficiente. 
„Evidenţele imperfecte sunt unilaterale, relativ obscure, indistincte în ceea ce priveşte 

modul în care lucrurile sau «faptele» sunt date într-însele «ele însele». 14 în evidenţele 
imperfecte sau, ceea ce-i acelaşi lucru, insuficiente, „experienţa 11 este viciată, şi anume este 
viciată de faptul că Jntenţia semnificată nu este umplută încăde o intuiţie corespondentă ". 
Evidenţa este perfectă atunci când este adecvată, iar evidenţa se apropie de adecvare 
„printr-o progresie sintetică de experienţe concordante (einstimmig), în care aceste intenţii 
semnificante ajung la stadiul experienţei reale, care le confirmă şi le umple 11 . Cu toate că 
acest tip de evidenţă joacă un rol diriguitor în cercetările ştiinţifice, este un alt tip de 
evidenţă totuşi, care se bucură „în ochii savantului de o demnitate mai înaltă 11 şi pe care o 
putem sesiza, de asemenea, când „încercăm să trăim preocupările ştiinţifice 11 ale acestuia: 
apodicticitatea. Aceasta nu aparţine însă numai evidenţelor adecvate, ci şi celor inadecvate 
şi „posedă o indubitabilitate absolută de o ordine specială şi bine determinată, aceea pe care 
savantul o atribuie tuturor principiilor**. Evidenţa apodictică „îşi manifestă superioritatea 
valorii ei în tendinţa pe care o are savantul de a justifica din nou şi pe un plan superior 
raţionamente evidente în sine, reducându-le la principii, şi de a le procura prin aceasta 
demnitatea supremă a apodicticităţii 11 . Care este însă caracterul fundamental al evidenţei 
apodictice? „în fiecare evidenţă, existenţa sau determinarea unui lucru este determinată de 
spirit în el însuşi în modul «lucrul el însuşi» (im Modus «es selbst») şi cu certitudinea 
absolută că această existenţă există, certitudine care exclude din acel moment orice 
posibilitate de a te îndoi. Totodată evidenţa nu exclude posibilitatea pentru obiectul ei de 
a deveni apoi obiect al unei îndoieli; existenţa se poate revela drept o simplă aparenţă; 
experienţa sensibilă ne procură în acest sens destule exemple. 11 Această posibilitate pe care 
o are un obiect de a deveni dintr-un obiect al evidenţei un obiect al îndoielii poate să fie 
însă prevăzută cu ajutorul unui examen critic. Evidenţa apodictică are însuşiri pe care nu 
le întâlnim la evidenţa pur şi simplu. „O evidenţă apodictică are această particularitate, de 
a nu fi numai, într-un chip general, certitudine a existenţei lucrurilor sau «faptelor» 
evidente; ea se relevă în acelaşi timp reflexiei critice ca inconceptibilitate absolută a non- 
existenţei lor şi, prin urmare, exclude dinainte orice îndoială imaginabilă ca lipsită de sens. 
Şi, ceea ce-i mai mult, evidenţa însăşi a acestei reflexii critice este şi ea o evidenţă 
apodictică; prin urmare, evidenţa existenţei acestei inconceptibilităţi, adică a 
inconceptibilităţii non-existenţei a ceea ce este dat într-o certitudine evidentă, este şi ea 
[apodictică].“ 

Ajunşi aici, să stabilim ce am dobândit până acum: din analiza „trăirii 11 preocu¬ 
părilor ştiinţifice s-a desprins încetul cu încetul, pe alte baze decât reuşise să facă Descartes, 
„principiul cartezian al indubitabilităţii absolute, prin care trebuia să fie exclusă orice 
îndoială conceptibilă şi chiar orice îndoială nonjustificată 11 . Ştim ce este evidenţa cu toate 
diferenţele esenţiale şi valorile superioare, dar aceasta nu este suficient. Căci se pune acum 
problema de a şti dacă „ne e posibil să descoperim 11 evidenţe care să conţină evidenţa 
„apodictică 11 , de a devansa ca „prime în sine 11 toate celelalte evidenţe conceptibile şi dacă 
se poate, de asemenea, să le percepem pe ele însele ca apodictice. A şti ce este evidenţa şi 
ce este evidenţa apodictică este un lucru extrem de important, dar tot aşa de important, dacă 

nu chiar mai important încă, este să ştim dacă asemenea indubitabilităţi absolute există şi 

- * 

dacă ele pot fi folosite. 

•La prima privire s-ar părea că a ne întreba de existenţa evidenţelor prime în sine e 

* 

totuna cu a ne da o problemă, pentru a ne afla în treabă, fiindcă n-am avea ce face. Căci s-ar 
părea că existenţa lumii, la care „se raportează activitatea vieţii curente, precum şi 
ansamblul ştiinţelor, ştiinţele de fapt imediat, ştiinţele apriorice mediate ca instrumente de 
metodă", se bucură de o atare evidenţă. Şi totuşi lucrurile nu stau aşa cum par. „Experienţa 
sensibilă universală, în evidenţa căreia lumea ne este perpetuu dată (vorgegeben)", nu este 
o experienţă apodictică, „adică excluzând în mod absolut posibilitatea de a ne îndoi de 
existenţa lumii, adică posibilitatea non-existenţei ei". 

Experienţa individuală nu prezintă garanţii suficiente, fiindcă ea se poate degrada 
până la treapta unei „simple aparenţe sensibile". Şi nu numai experienţa individuală, dar 
chiar „tot ansamblul de experienţe, a cărui unitate o putem îmbrăţişa, poate să se reveleze 
ca simplă aparenţă şi să nu fie decât un «vis coerent»". Evidenţa pe care ne-o procură 
experienţa lumii este, prin urmare, cu totul irelevantă atunci când este vorba de adevărata 
întemeiere a ştiinţelor; este irelevantă fiindcă nu este apodictică. „Nu este suficient deci de 
a suspenda adeziunea noastră la toate ştiinţele şi de a le trata drept prejudecăţi (Vomrteile) 
pentru noi inadmisibile. Trebuie, de asemenea, să se ia terenului universal în care ele se 
alimentează, terenului lumii empirice, autoritatea lui naivă. Existenţa lumii, întemeiată pe 
evidenţa experienţei naturale, nu mai poate fl pentru noi un fapt care se înţelege de la sine; 
ea însăşi nu este pentru noi decât un obiect de afirmaţie (Gdtungsphănomen).“ 

Dar dacă, în căutarea unui fundament apodictic pentru o fllosofle universală, ne 

îndoim de existenţa lumii, acest lucru nu atrage după sine tot ceea ce există? Cu alte 

cuvinte, dacă ne îndoim de existenţa lumii, mai rămâne ceva de care să nu ne îndoim? Vom 

vedea aceasta de acum încolo. Deocamdată rămâne stabilit că, exercitând îndoiala, am 

ajuns să nu mai posedăm nimic din ceea ce aveam înainte de îndoială în mod evident, adică 

nici ştiinţa şi nici lumea existentă. Punând la îndoială lumea existentă, am pus la îndoială 

si toate celelalte „euri" existente; îndoiala afectează, de asemenea, si celelalte flinte. Căci 
♦ • / • 

atât celelalte euri, cât şi animalele există datorită experienţei sensibile, care însă am văzut 
că nu posedă evidenţă apoditică. „Ceilalţi oameni şi celelalte animalele nu sunt pentru mine 
date ale experienţei decât în virtutea experienţei sensibile pe care eu o am despre corpurile 
lor. împreună cu celelalte «euri» dispar fireşte toate formele sociale şi culturale. Pe scurt, 
nu numai natura corporală, ci ansamblul lumii concrete care mă înconjoară nu mai este 
pentru mine, de acum înainte, o lume existenţă, ci numai «fenomen de existentă» 
(Seinsphănomen \)“ 

Şi acum este locul să ne oprim ceva mai mult asupra acestui procedeu de reflexie 
critică, îndoiala, care în concepţia fenomenologică a lui Husserl joacă un rol de-a dreptul 
constitutiv. Exercitând îndoiala faţă de lumea externă, nu urmează deloc că această lume 
este anihilată pentru mine. Ea există mai departe, aşa cum a existat până atunci, cu tot 
conţinutul ei. „Ea continuă să-mi apară, cum îmi apărea până atunci: dar, în atitudinea 
reflexivă care mi-e proprie ca filosof, eu nu mai efectuez actul de credinţă existenţială a 
experienţei naturale; eu nu mai admit această credinţă ca valabilă, cu toate că, în acelaşi 
timp, ea este mereu de faţă şi este chiar sesizată de privirea atenţiei." îndoiala se exercită 
însă nu numai fată de lumea externă, ci si fată de ceea ce are loc în conştiinţa reală, 

• 7 • i • • 7 

reprezentări abstracte, judecăţi d e existenţă şi d e valoare, determinări, puneri de scopuri ş i 

decoperirea de mijloace pentru realizarea lor, intr-un cuvânt, faţă de toate „actele care sunt 
natural şi necesar executate în atitudinea nereflectată şi naivă a vieţii curente, acte care 
presupun existenţa lumii şi, prin urmare, cuprind în ele o credinţă existenţială relativă la 
lume* 4 . Abţinerea eului reflexiv filosofic faţă de aceste acte nu trebuie înţeleasă ca o 
suprimare a lor, ci trebuie interpretată numai în sensul că „toate aceste fenomene şi-au 
pierdut «validitatea» lor şi suferă o «modificare de valoare»; ele nu mai suntdecât «simple 
fenomene» (in derGeltungsmodifikation «blosse Phănomene»).“ Ea nu trebuie înţeleasă 
nici în sensul că modificarea pe care o determină asupra tezei ce-i stă ca obiectiv ar fi o 
modificare a „tezei în antiteză, a poziţiei în negaţie 44 , şi nici o slăbire a puterii de asertare a 
tezei, adică modificarea ei în presupunere, în simplă pretenţie, în nehotărâre sau îndoială, 
căci, spune Husserl, aşa ceva nu stă în puterea bunului nostru plac. E „ceva cu totul popriri 1 
în această îndoială. „ Teza pe care am îndeplinit-o n-o părăsim, noi nu schimbăm nimic din 
convingerea noastră", care rămâne în sine însăşi, cum este, atâta vreme cât nu introducem 
motive noi de judecată: ceea ce tocmai nu facem. Şi totuşi ea suferă o modificare — în timp 
ce rămâne în ea însăşi, ceea ce este, noi o punem oarecum ,Jh afară de acţiune", o „scoatem 
din funcţiune", o „punem în paranteză \ Ea există mai departe, ca paranteza în paranteză, 
„ \vie das Ausgeschaltete ausserhalb des Zusammenhanges der Schaltung". Teza există mai 
departe în conştiinţă, şi noi ştim că există, dar nu ne folosim de ea, nu ne folosim 
intenţionat, cu bună ştiinţă, de ea. Nu există nici o teză faţă de care să nu ne putem exercita 
această suspendare de judecată, care, nu trebuie să pierdem din vedere nici o clipă, se 
împacă foarte bine cu convingerea despre adevăr. „în legătură cu orice teză şi în deplină 
libertate putem noi exercita această specifică tiro x*n» o anumită suspendare a judecăţii, care 
se împacă cu neclintita şi, eventual de neclintita, evidenta convingere despre adevăr. Teza 
este pusă în afară de acţiune, împarantezată, ea se schimbă în modificarea «teză 
împarantezată», judecata de-a dreptul în « judecată împarantezată»." 

în urma adoptării şi întrebuinţării acestei £itoxti tot ceea ce posedăm noi în 
atitudinea naturală, teza generală referitoare la lumea existentă, judecăţi, convingeri, 
credinţe, este scos din funcţiune, nu mai are nici o eficacitate pentru noi; tot ceea ce este 
asertatîn sens ontic este pus de noi în parenteză: „deci această întreagă lume naturală, care 
continuu «există pentru noi», este «de faţă», şi care totdeauna va rămâne ca «realitate» 
conformă conştiinţei, chiar când binevoim s-o punem în paranteză 44 , nu mai exercită rolul 
ei obişnuit. Punând teza generală referitoare la lumea existentă în paranteză, „eu nu neg 
deci această «lume», ca şi când aş fi sofist, eu nu pun la îndoială existenţa ei, ca şi când aş 
fi sceptic; însă exercit £ttoxt 1 «fenomenologică», care-mi închide complet orice judecată 
asupra existenţei spaţial o- temporale" . Nu numai lumea naturală, dar chiar cunoştinţele 
ştiinţifice nu-şi mai au însemnătatea lor obişnuită, după ce am adoptat suspendarea 
judecăţii. „Deci toate ştiinţele referitoare la această lume naturală, oricât de sigure îmi sunt, 
oricât de mult le admir, oricât de puţin mă gândesc să obiectez câtuşi de puţin împotriva 
lor, le scot din funcţiune, nu fac despre valabilităţile lor absolut nici o întrebuinţare. Nici 
una din judecăţile care aparţin acestor ştiinţe, fie ele de o evidenţă desăvârşită, nu-mi 
însuşesc, nici una nu este acceptată de mine, nici una nu-mi dă o bază — bineînţeles, atâta 
vreme cât ea este înţeleasă, aşa cum se dă ea în aceste ştiinţe, ca un adevăr asupra realităţilor 
acestei lumi. Mi-e îngăduit s-o accept numai după ce i-am pus paranteza. 44 

Husserl (ine să sublinieze că această inoxil, înţeleasă, aşa cum face el, în sens 
fenomenologic, nu trebuie confundată cu aceea pe care o postulează pozitivismul. Nu este 
nevoie, în £nox^-a fenonenologică, ca la cea pozitivistă, „de scoaterea din funcţiune a 
tuturor prejudecăţilor care tulbură pura obiectivitate a cercetării 4 *, de îndepărtarea oricărei 
„teorii 44 sau idei „metafizice 44 , pentru a întemeia ştiinţa pe date imediate ale cunoştinţei, şi 
nu e vorba nici de mijloacele care duc la asemenea scopuri. ţiroxTi-a fenomenologică stă 
pe un cu totul alt plan şi se mişcă în cu totul altă direcţie. Lumea naturală, aşa cum o avem 
pregătită în experienţă şi se vădeşte clar în conexul experienţelor, nu mai are, datorită 
acestei iiroxi, nici o valoare pentru noi, „ea trebuie pusă, neexaminată, dar şi necontestată 
în paranteză 44 . Aceleiaşi soarte trebuie să-i fie supuse şi toate „teoriile şi ştiinţele, oricât de 
bune, întemeiate poativi st sau altfel şi care se raportează la această lume 44 . 

Dar dacă efectuăm „această universală punere în afară de valoare, această 
«inhibiţie», această «scoatere din funcţiune» a tuturor atitudinilor pe care le putem lua faţă 
de lumea obiectivă — şi mai întâi atitudini privind existenţa, aparenţa, existenţa posibilă, 
ipotetică, probabilă şi altele — sau încă, cum e obiceiul să se spună: această «ţiroxi) 
fenomenologică», această punere între paranteze a lumii obiective 44 împreună cu existenţa 
noastră reală, se poate pune întrebarea ce pare cât nu se poate mai legitimă: mai rămâne 
ceva după toată această operă? Nu ne aflăm cumvaîn f aţa neantului pur? Mai rămâne ceva, 
este răspunsul fenomenologiei, ceva mai important decât tot ceea ce a fost pus în paranteză: 
rămâne ce este cu adevărat esenţial, lumea ca eidos , care nu este şi nu poate fi lovită de 
parantezările fenomenologice. Rămâne, după ce am efectuat toate parantezările necesare, 
un „residuum fenomenologic 44 , o „regiune existenţială principial particulară 44 (eine 
prinzipiell eigenartige Seinsregion), „viaţa mea pură, cu ansamblul stărilor ei trăite pure şi 
a obiectelor ei intenţionale (reine Gemeintheiten), adică universalitatea fenomenelor în 
sensul special şi lărgit al fenomenologiei 44 . Iar ajunşi aici, metocia fenomenologică 
dobândeşte o nouă determinare, mai precisă şi mai înaintată: în stadiul di meditare în care 
ne aflăm,i,se poate spune că tnoxil este metoda radicală şi universală prin care eu mă 
sesizez ca eu pur, cu viaţa de conştiinţă pură care -mi este proprie. viaţă în şi prin care lumea 
obiectivă există pentru mine, aşa tocmai cum există pentru mineţ.Tot ceea ce există, există 
pentru mine prin aceea că mă refer, într-un mod oarecare, prin anumite acte ale conştiinţei, 
la ceea ce mentalitatea naivă crede că există independent de conştiinţa mea. „Tot ceea ce 
este «lume», orice existenţă spaţială şi temporală există pentru mine, adică valorează pentru 
mine, prin faptul însuşi că eu fac experienţă cu ea,o percep, o rememorez, gândesc la ea 
într-un chip oarecare, fac asupra ei judecăţi de existenţă sau de valoare, o doresc, şi aşa mai 
departe. 44 E ceea ce Descartes, spune Husserl, a desemnat cu termenul cogito. Aici e 
viziunea lui Descartes grea de mari consecinţe epistemologice. „La drept vorbind, 
precizează Husserl, lumea nu este pentru mine altceva decât ceea ce există şi valorează 
pentru conştiinţa meaîntr-un asemenea cogito. Tot sensul ei universal şi particular, întreaga 
lui validitate existenţială, le scoate exclusiv din atare cogitationes. în ele se scurge toată 
viaţa mea intramundană, deci şi cercetările şi demersurile având legături cu viaţa mea 
ştiinţifică. Eu nu pot trăi, experimenta, gândi; eu nu pot acţiona şi face judecăţi de valoare 
într-o altă lume decât aceea care-şi găseşte în mine şi din mine îşi scoate sensul şi 
validitatea ei. Dacă mă aşez deasupra aţ^sfeiVieţi întregi şi mă abţin să efectuez cea mai 

mică credinţă existenţială care pune «lumea» ca existenţă, dacă eu vizez exclusiv această 
viaţă în ea însăşi, Al măsura în care ea este conştiinţa despre «această» lume, atunci eu mă 
regăsesc ca ego pur cu curentul pur al cogitatione s-urilor mele.“ Ego-ul pur împreună cu 
ale sale cogitationes există în sine anterior lumii naturale. Existenţa naturală nu se bucură, 
prin urmare, de aceeaşi autoritate ca egoul pur cu curentul său de cogitationes pur, fiindcă 
existenţa naturală presupune ego-ul pur împreună cu curentul lui pur. Cu alte cuvinte, 
domeniul existenţei naturale presupune todeauna şi în mod necesar domeniul transcen¬ 
dental. De aceea, şi metoda fenomenologică, cttoxti transcendentală, „se numeşte, în 
măsura în care ne conduce la acest domeniu originar, reducţie fenomenologică 

transcendentală**. 

O întrebare se pune însă acum în mod inevitabil: existenţa subiectivităţii 
transcendentale, pe care am alins-o cu ajutorul reducţiei fenomenologice transcendentale, 
se bucură ea de o evidenţă apodictică în strictul înţeles al cuvântului? Căci dacă acest punct 
arhimedic de reazem s-ar dovedi lipsit de o atare evidenţă, atunci nici una din judecăţile 
care s-ar sprijini pe el n-ar mai putea poseda evidenţă apodictică şi încercarea „de a înălţa, 
plecând de la acest câmp originar de experienţă şi de judecăţi, un edificiu sistematic de 
cunoştinţe apodictice** ar eşua cu totul. 

Pentru a ajunge la subiectivitatea transcendentală, a fost nevoie de experienţa 
transcendentală a eului în care „egoul se atinge pe sine însuşi în mod originar**. Dar nu 
întreaga experienţă a acestui ego este adecvată şi apodictică, ci „în flecare caz, această 
experienţă nu oferă decât un sâmbure de experienţe «propriu adecvate»**, înconjurat de o 
mulţimede experienţe inadecvate. „Acest sâmbure este prezenţa vie aeului însuşi, aşa cum 
o exprimă sensul gramatical al propoziţiei: Ego cogito. Dincolo de acest sâmbure nu se 
întinde decât un orizont indeterminat, de o generalitate vagă,orizont a ceea ce în realitate 
nu este obiect imediat de experienţe, ci numai obiect de gândire, care, în mod necesar, o 
întovărăşeşte. Acestui orizont îi aparţin trecutul eului, aproape întotdeauna total obscur, 
precum şi facultăţile transcendentale proprii ale eului şi particularităţile care, în fiecare caz, 
îi sunt obişnuiteAcest orizont poate să fie însă determinat de experienţe posibile. Lucrul 
acesta nu-1 întâlnim numai acolo unde eul se percepe imediat pe sine însuşi, ci şi la 
percepţiile externe. „Percepţia externă (care, desigur, nu este apodictică) este o experienţă 
a obiectului însuşi — obiectul este el însuşi de faţă —, dar în această prezenţă (in diesem 
Selbstdastehen) obiectul posedă pentru subiectul percepător un ansamblu deschis şi infinit 
de posibilităţi indeterminate care nu sunt ele însele actual percepute. Acest halo , acest 
«orizont» este astfel că el implică posibilitatea de a fi determinat în şi de experienţe 
posibile. într-un chip cu totul analog, certitudinea apodictică a experienţei transcendentale 
sesizează transcendentalul meu «eu sunt» ca implicând indeterminarea unui orizont 
deschis.** Prin urmare, nu toate actele care sunt cuprinse în experienţa transcendentală sau 
care numai însoţesc această experienţă participă la apodicticitatea ei, şi de aceea pretenţia 
lor la apodicticitate „trebuie să fie supusă criticii**, care are tocmai sarcina de a le examina 
pretenţia şi a le determina capacitatea. „Realitatea domeniului cunoştinţei originare este 
deci în mod absolut stabilită, dar şi limitarea ei, care exclude tot ceea ce nu s-a prezentat 
încă descoperit «el însuşi» în evidenţa vie a lui «eu sunt».** Cu alte cuvinte, stabilirea 
cunoştinţei originare, adecvate şi apodictice, merge mână în mână cu delimitarea ei faţă de 

acel© cunoştinţe în care obiectul de cunoscut nu este prezent el însuşi şi nu prezintă deci 
aceleaşi însuşiri pe care le posedă cunoştinţa originară. 

Husserl socoate acum că este locul şi timpul să determine mai îndeaproape şi cum 
trebuie noţiunea de eu, rămasă după ce s-a efectuat reducţia fenomenologică 
transcendentală. Ceea ce rămâne din Eu şi din viaţa lui psihică, în urma reducţiei, nu mai 
este ceva existent ce face parte din lumea naturală. Desigur, eu zic şi acum: Eu sunt , Ego 
cogito , dar această aserţiune are acum principial altă semnificaţie. Ea nu vrea să spună că 
eu, omul real,în came şi oase, eu, omul natural, sunt. „«Eu» nu mai e omul care se sesizează 
în intuiţia naturală de sine ca om natural, nu mai e nici măcar omul care, limitat de abstracţie 
la datele pure ale experienţei «interne» şi pur psihologice, sesizează propria sa mens sive 
intellectus , nici chiar sufletul însuşi luat separat/* Atât eu cât şi ceilalţi oameni, consideraţi 
ca existenţe reale, facem parte din lumea naturală şi putem forma obiect al biologiei, 
antropologiei şi psihologiei. Şi ca atare suntem puşi în paranteză. Totuşi, după această 
paranlezare, rămâne ceva; eul transcendental. „Pentru mine, subiectul meditant, aşezat şi 
persistând în £uoxii şi punându-mă astfel ca izvor exclusiv al tuturor afirmaţiilor şi al 
tuturor justificărilor obiective, nu este deci nici eul psihologic, nu sunt aici nici fenomenele 
psihice în sensul psihologiei, adică înţelese ca elemente reale de fiinţe omeneşti 
(psihoflzice). Prin cnoxil-a fenomenologică, eu reduc eul meu uman natural şi viaţa mea 
psihică — domeniu al experienţei psihologice interne — la eul meu transcendental şi 
fenomenologic, domeniu al experienţei interne transcendentale şi fenomenologice" Tot 
ceea ce există pentru mine nu există, nu a existat şi nu ar putea să existe pentru mine, decât 
datorită, eului transcendental. Eul psihologic însuşi, cu toate proprietăţile lui, nu există 
pentru mine decât datorită tot eului transcendental. „Lumea obiectivă cu toate obiectele 
ei“, inclusiv eu cu viaţa mea psihică, precum şi ceilalţi oameni la fel, „îşi scoate în mine 
însumi tot sensul şi toată valoarea pe care o are pentru mine", dar „eale scoate în eul meu 
transcendental , pe care singură cnox^-a fenomenologică transcendentală îl revelează", şi 
nicicând şi nicidecum eul psihologic, care, după cum ştim acum, este rediis la tăcere, pus 
în paranteză, scos din funcţiune. Degajarea eului transcendental şi ferirea lui de orice 
interpretare psihologică ori metafizică sunt lucruri de o importanţă capitală. A nu ţine 
seamă de ele înseamnă a ajunge la concluzii de-a dreptul funeste, cum i s-a întâmplat lui 
Descartes, „care face din ego o sub st an ti a cogitans separată, un mens sive animus 
omenesc", săvârşind astfel o „confuzie ce a făcut din Descartes părintele acestui contrasens 
filosofic care este realismul transcendental". Primejdia aceasta, după Husserl, nu poate fl 
evitată decât cu o singură condiţie: „dacă rămânem fideli radicalismului întoarcerii asupra 
noastră înşine, şi, prin aceasta, principiului «intuiţiei» (sau evidenţei) pure şi dacă, prin 
urmare, noi nu facem să reiasă decât c#ea ce ne este dat real — şi imediat — în câmpul lui 
ego cogito pe care ni l-a deschis ev oxij-a, deci dacă evităm să enunţăm ceea ce nu «vedem» 
noi înşine". Fiindcă nu s-a conformat acestui principiu, Descartes nu a putut sesiza 

adevăratul sens al marii sale descoperiri, sens ce constăîn subiectivitatea transcendentală, 

% 

şi „n-a trecut porticul care duce la filosofla transcendentală veritabilă". 

Dar, în afară de erorile săvârşite de Descartes, despre care am luat cunoştinţă, el a 
mai făcut una tot aşa de grea în consecinţe: a utilizat pe „ ego cogito ca pe o premisă 
apodictic sigură pentru raţionamente ce trebuiau să ne conducă la o subiectivitate 

transcendentă", pentru raţionamente de cauzalitate şi, fiindcă n-a sesizat sensul pur metodic 
al reducţiei transcendentale, el nu a putut ajunge la întreaga eficacitate a ctioxTi-ei 
fenomenologice, eficacitate pe care Husserl o vede în posibilitatea ce o are de „a degaja o 
sferă nouă şi infinită de existenţă pe care o poate atinge o experienţă nouă, experienţa 
transcendentală". Căci evidenţa absolută, care ne este dată în experienţa internă 
transcendentală, nu este restrânsă numai la identitatea lui eu sunt , ci depăşeşte cu mult 
această identitate, întinzându-se „în mod necesar la multiplicităţile experienţei interne pe 
care o avem de la viata transcendentală şi de la particularităţile habiluale ale eului". în 
adevăr, toate datele singulare ale experienţei interne reale şi posibile cuprind o structură 
universală şi apodictică a experienţei transcendentale a eului , cum o asemenea structură 
este, bunăoară, forma temporală imanentă a curentului de conştiinţă. în virtutea acestei 
structuri — şi e unul din caracterele ei proprii — eul posedă de la sine o schemă apodictică, 
schemă indeterminată care face să-şi apară lui însuşi ca eu concret, existând cu un conţinut 
individual de stări trăite, de f acuităţi şi tendinţe, deci ca „un obiect de experienţă, accesibil 
unei experienţe interne posibile, care poate fi extinsă şi îmbogăţită la infinit". Experienţa 
transcendentală, care se sprijină pe faptul că oricărui gen de experienţă, precum şi 
modurilor generale ale specificării ei — percepţia, memoria, amintirea etc. — îi corespunde 
o quasi-experienţă (eine ,Jîrfahiung als ob“) cu moduri paralele de specificare — adică o 
percepţie fictivă, o memorie fictivă, o amintire fictivă etc.— duce la credinţa că „există, de 
asemenea, în domeniul posibilităţii pure (pură reprezentare sau imaginaţie), o ştiintă 
specială de ordine apriorică, ale cărei judecăţi se raportează nu la realităţi transcendentale, 
ci la posibilităţi apriorice, şi care prescrie astfel acestor realităţi reguli apriorf*. 0 ştiinţă , 
spune Husserl, de o singularitate nemaipomenită , având „ca obiect subiectivitatea 
transcendentală concretă, întrucât este dată într-o experienţă transcendentală efectivă sau 
posibilă". O ştiinţă de o subiectivitate „absolut subiectivă", iar nu numai de o 
„subiectivitate obiectivă", cum este psihologia, adică de o subiectivitate animală, 
existenţială, făcând parte din lume. Această ştiinţă va avea ca obiect prim şi în mod necesar 
unic eul transcendental al filosofului, împreună cu tot ceea ce-i este inerent şi cu tot halo- ul 
de determinări posibile, care n-au fost încă efectuate. Ştiinţa aceasta este, după Husserl, 
fenomenologia , care, fiindcă are ca obiect prim eul transcendental, se prezintă la început 
ca egologie pură. 

Husserl nu se mulţumeşte însă, ca Descartes, să stabilească apodicticitatea absolută 
a lui „eu sunt". Nu se mulţumeşte nici cu faptul stabilirii transcendentale a lui „eu sunt" şi 
a apodicticităţii lui, care depăşeşte principial ceea ce a făcut Descartes, ci el îndreaptă 
lumina evidenţei transcendentale asupra eului transcendental, pentru a vedea din ce se 
alcătuieşte conţinutul acestui eu identic, „adică asupra curentului conştiinţei care formează 
viaţa acestui eu (eul meu, eul subiectului meditant)". Căci eul transcendental nu este, se 
înţelege, vid. El cuprinde o mulţime de cogitationes , a căror structură transcendentală 
necesită de asemenea să fie cunoscută. Ceea ce implică aceste cogitationes care se referă 
la lumea reală, chiar după ce li s-a aplicat reducţia transcendentală, e că ele cuprind în ele 
însele raportarea aceasta la lumea reală; că raportarea aceasta le este esenţială, chiar după 
ce lumea reală a fost pusă în paranteză. Pentru a face lucrurile mai clare, să luăm un 
exemplu. Eu percep acum tabla din faţa mea; am percepţia acestei table. Dar aplicând 

Eiroxîi-a transcendentală asupra a tot ce este real în acest act, adică atât asupra procesului 
real psihic, asupra percepţiei ca realitate psihică, cât şi asupra tablei ca obiect real, mai 
rămâne totuşi ceva, şi anume ceva esenţial: actul pur al percepţiei, care, ca atare, se oferă 
descrierii pure, şi care, şi după reducţie, este percepţia despre această tablă. Şi cum este cu 
acest act de conştiinţă, la fel este cu toate; fiecare act de conştiinţă este conştiinţa despre 
ceva, oricare ar fi existenţa reală a obiectului şi chiar dacă mă abţin în ce priveşte punerea 
acestei existenţe, cât şi în ceea ce priveşte actele sufleteşti reale. De aceea Husserl susţine 
că trebuie lărgit conţinutul lui ego cogito transcendental „spunând că orice cogito sau încă 
orice stare de conştiinţă «vizează» ceva şi poartă în ea însăşi, ca «vizat» (ca obiect al unei 
intenţii), cogitatum-u\ său respectiv' 4 . Şi fiindcă orice stare de conştiinţă face acest lucru, 
stările de conştiinţă se numesc, din această cauză, intenţionale. „Cuvântul intenţionalitate 
nu semnifică nimic altceva decât această particularitate funciară şi generală pe care o are 
conştiinţa de a fl conştiinţă despre ceva, de a purta în calitatea ei de cogito cogitatum- ul ei 
în ea însăşi.“ Cum conştiinţa este capabilă de diferite cogito-uii , se înţelege că ea „vizează", 
pune intenţional în diferite chipuri obiectele. Sau mai precis spus: fiecare cogito „vizează" 
într-un anumit chip, propriu lui, obiectul. „Percepţia «casei» «vizează» (se raportează la) 
o casă — sau, mai exact, cutare casă individuală — în chip perceptiv; amintirea casei 
„vizează 44 casa ca amintire; imaginaţia, ca imagine; o judecată predicativă având ca obiect 
casa «aşezată în faţa mea» o vizează în chipul propriu judecăţii predicative; o judecată de 
valoare supraadăugată ar viza-o iarăşi în chipul ei ş.a.m.d." 

Nu trebuie câtuşi de puţin să se creadă că, descriind în acest fel curentul conştiinţei 
format din cogitationes, se face psihologie descriptivă şi nici măcar că cercetarea orientată 
în acest sens, adică transcendental, ar avea vreo legătură cu psihologia pur descriptivă , 
Psihologia descriptivă nu este şi nu poate fl fenomenologie transcendentală şi confundarea 
celei dintâi cu cea de a doua dă naştere psihologismului transcendental , care este o piedică 
dificilă pentru orice cercetare filosofică temeinică şi face imposibilă orice fllosofie 
veritabilă. Căci nu trebuie să uităm nici un moment: „Ansamblul cercetărilor 
fenomenologice transcendentale este legat... de observanţa inviolabilă a reducţiei 
transcendentale, reducţie care nu trebuie confundată cu limitarea prin abstracţie a 
investigaţiei antropologice la o singură viaţa psihică 44 . Prin urmare, una este investigarea 
psihică şi cu totul alta, principial alta, este calea transcendentală, cu toate că elementele 
amândurora pot coincide. „De o parte avem date care aparţin «lumii», lumii puse ca 
existenţă, concepută ca elemente psihice ale omului. Pe de alta, chiar cu date paralele şi 
conţinut identic, nu e nimic din aşa ceva; lumea, în atitudinea fenomenologică, nu este o 
existenţă, ci un simplu fenomen. 44 

Precum am.văzut, reducţia fenomenologică lasă intactă sfera egologică absolută, 
care este o sferă de intenţii pure. Despre această sferă fenomenologia trebuie să dea o 
descripţie transcendentală universală. Descripţia aceasta trebuie să fie de o imparţialitate 
absolută, adică trebuie să fie de o fidelitate intactă faţă de principiul evidenţei pure. 
„Altminteri spus, va trebui să ne ţinem strict de datele pure ale reflexiei transcendentale, 
să le luăm exact cum se dau ele în intuiţia evidenţei directe şi să îndepărtăm de ele toate 
interpretările ce depăşesc acest dat. 44 Ascultând de acest principiu şi mişcându-se în 
domeniul transcendental, descripţia fenomenologică va fl pe de o parte noematică , iar pe 

de altă parte noetică. Noematică, atunci când se îndreaptă asupra obiectului intenţional, 
împreună cu determinările pe care i le atribuie cândîşi îndreaptă privirea asupra lui. Astfel 
se pot distinge la obiect „moduri 44 existenţiale ca: „existenţa certă 44 , „existenţa posibilă sau 
presupusă 44 etc., după cum se pot ditinge „moduri temporale subiective 44 ca: existenţă 
prezentă, trecută, viitoare. Direcţiei noematice a descripţiei fenomenologice îi este opusă 
direcţia noetică, ce se referă nu la obiectul intenţional cu modurile lui,ci la cogito el însuşi, 
ca, de pildă: „percepţia, amintirea, memoria imediată,cu diferenţele modale care le sunt 
inerente, precum claritatea şi distincţia 44 . Prin urmare,încă o dată nu trebuie să uităm că, 
efectuând reducţia fenomenologică în toată rigoarea ei, noi păstrăm cu titlul noetic câmpul 
liber şi nelimitat al vieţii pure a conştiinţei şi, din partea corelativului său noematic, lumea- 
fenomen, ca obiectul său intenţional. Astfel, eul meditaţiei fenomenologice poate deveni 
în toată universalitatea spectator imparţial al său însuşi , nu numai în cazuri particulare, ci 
în general, şi acest «el însuşi» cuprinde toată obiectivitatea care «există » pentru el, aşa cum 
există pentru el 44 . Eu nu sunt eu transcendental numai când efectuez reducţia 
fenomenologică, ci şi în orice clipă a atitudinii mele naturale sunt şi eu transcendental, 
numai că nu-mi dau seama că sunt şi eu transcendental decât după ce am efectuat reducţia 
fenomenologică. „însă această atitudine nouă mă face să văd că ansamblul lumii şi tot ceea 
ce este în general nu este pentru mine decât ceva care «valorează» pentru mine, adică nu 
există pentru mine decât ca cogitatum al cogitationes- urilor mele variabile şi legate între 
dânsele în această varietate însăşi. Numai în această accepţie îi atribui eu o validitate. Prin 
urmare, eu, fenomenolog transcendental, nu posed ca obiecte ale observaţiilor mele 
descriptive universale — privească ele particularizări sau ansambluri generale — decât 
corelative intenţionale de modalităţi ale conştiinţei 

Acel „eu sunt 44 transcendental nu este aşadar ceva simplu şi abstract, ci viaţa lui 
cuprinde, în universalitatea ei, „o multiplicitate indefinită şi infinită de stări concrete 
individuale 44 . Iar sarcina reflexiei transcendentale va fi, pe de o parte, să descopere aceste 
stări şi să le descrie cu întreaga lor variabilitate structurală, precum, pe de altă parte, va 
căuta să descopere şi să descrie modurile legăturilor dintre ele, înaintând încetul cu încetul, 
„până la unitatea eului concret însuşi 44 . „Acest eu nu este concret, bineînţeles, decât în 
ansamblul infinit şi limitat al vieţii lui intenţionale, care e una, care formează o comunitate 
bine «legată» şi care implică, cu titlul de cogitata , obiectele intenţionale corelative, acestea 
formând, la rândul lor, ansambluri bine legate, întreguri, până la şi inclusiv lumea 
fenomenală ca atare. Eul concret el însuşi este subiectul universal al descripţiei. 44 Cu alte 
cuvinte, este vorba de revelarea actelor pure intenţionale, cu toată varietatea lor nelimitată, 
precum şi a legăturii lor totale, cât şi a legăturilor lor parţiale, şi, de asemenea e vorba de 
revelarea obiectelor intenţionale corelative, cu legăturile lor mai mari sau mai mici, însă 
toate la fel de stringente, până la obiectul intenţional global, care este lumea fenomenală. 
„Sau, pentru a spune mai bine: sarcina pe care o pun meditaţiilor mele fenomenologice este 
de a mă revela pe mine însumi ca eu transcendental şi aceasta în plina mea concreţitudine, 
deci inclusiv toate obiectele intenţionale corelative ale actelor acestui eu.“ 

Investigarea fenomenologică are un caracter bilateral, iar problemele conştiinţei 
unul corelativ; sau, mai bine-zis, investigarea conştiinţei se mişcă bilateral, tocmai fiindcă 
problemele conştiinţei sunt corelative. Forma originară a conştiinţei însă se prezintă 

descripţiei fenomenologice ca „o sinteză 44 , ca formă de legătură care uneşte la un loc diferite 
stări ale conştiinţei şi care ca „sinteză 44 nu se întâlneşte decât exclusiv la conştiinţă. Pentni 
a ne da mai bine seama de aceasta, să luăm un exemplu, şi anume percepţia unui cub. Cum 
se prezintă reflexiei pure obiectul perceput, cubul? El „îmi este dat într-un chip continuu 
ca o unitate obiectivă, şi aceasta într-o multiplicitate variabilă şi uniformă de aspecte 
(moduri de prezentări) legate prin raporturi determinate 44 . Modurile acestea sunt în 
devenire, curg, sunt stări trăite, dar sunt curgere de stări trăite care stau în strânsă legătură 
unele cu altele. „Ele se scurg... în unitatea unei sinteze conf orm căreia noi luăm cunoştinţă 
totdeauna despre acelaşi obiect — întrucât acesta se prezintă. 44 Cubul unul şi acelaşi poate 
să se prezinte aci mai aproape, aci mai departe, şi sub orice aspect sau orice mod variabil 
s-ar prezenta, conştiinţa este totdeauna prezentă, chiar în cazul când rămâne neobservată. 
„Fiecare «aspect» pe care-1 reţine spiritul, de pildă «acest cub în sfera de proximitate», se 
revelează la rândul său ca unitate sintetică a unei multiplicităţi de moduri de prezentare 
corespodente. 44 Indiferent dacă este vorba de percepţii vizuale, tactile, acustice etc., şi 
indiferent dacă se ia culoarea ori forma sau toate caracterele la un loc, atât fiecare caracter 
în parte, cât şi toate împreună „se prezintă ca o «unitate» de «multiplicităţi» care se scurg 44 . 
„Structura 44 sau „sinteza 44 de multiplicităţi este, prin urmare, o formă originară a conştiinţei. 
„în vederea îndreptată asupra obiectului vom avea, de pildă, o formă sau o culoare care 
rămâne identic aceeaşi. în atitudinea reflexivă vom avea aspecte sau «aparenţe» 
corespondente, modalităţi de orientare, de perspectivă etc., care se succed într-o serie 
continuă. Fiecare din aceste «aspecte», considerat în el însuşi, este, în plus, reprezentare a 
formei lui, a culorii lui etc. Astfel cogito are conştiinţa de cogitatum-u\ său, nu într-un act 
nondiferenţiat, ci într-o structură de multiplicităţi cu caracter noetic şi noematic bine 

determinat, structură coordonată în chip esenţial identităţii acestui cogitatum determinat. 44 

• * 

A scoate în evidenţă şi a demonstra intenţionalitatea lui cogito , cum a făcut Franz 

Brentano, e desigur important, dar nu este, după Husserl, suficient şi hotărâtor. 

✓ 

Demonstraţia intenţionalităţii lui cogito devine cu adevărat fecundă numai dacă se 
elucidează cum trebuie „caracterul originar al acestei sinteze 44 . Iar dacă încercăm să 
elucidăm cum trebuie această sinteză, ce constatăm? Că forma ei fundamentală este 
identificarea. „Ea se prezintă mai întâi ca o sinteză de o însemnătate universală 
scurgându-se pasiv sub forma conştiinţei interne continue a timpului .“ Orice stare de 
conştiinţă trăităeste în acelaşi timp şi durată trăită. Iar când cogitatum-u 1 stării de conştiinţă 
este un obiect al lumii, cum era în cazul de mai sus cubul, atunci trebuie să se distingă două 
durate: pe de o parte cea obiectivă, adică a obiectului care apare — a cubului —, pe de altă 
parte cea internă, a stării de conştiinţă — a percepţiei. Percepţia „se «scurge» în perioade 
şi faze temporale care sunt ale sale şi care sunt ele însele prezentări, modificându-se 
continuu, ale unuia şi aceluiaşi cub. Unitatea lor este aceea a unei sinteze “. Nu este o unitate 
de cogitationes legate exterior unele de altele, nu este o unitate mozaicală, ci este „o unitate 
de conştiinţă una 44 , fundamentală şi constitutivă. „în această cdnştiinţă se constituie unitatea 
unei obiectităţi (Gegenstandlichkeit) intenţionale, tocmai ca fiind aceeaşi obiectitate 
prezentându-se în chipuri variate şi multiple. 44 Să ne referim, ţ>entni o mai bună înţelegere, 
iarăşi la exemplul cu cubul. Prin £itoxti, lumea, şi împreună cu ea deci şi cubul, a fost 
scoasă din funcţiune, pusă în paranteze. Prin aceasta însă, cum ştim acum, a rămas ceva în 

conştiinţă: a rămas cubul ca obiect intenţional, ca cogitatum. Şi în legătură cu „acest cub 
dat care pare ca unul şi identic", ce se poate afirma cu evidenţă apodictică? Că el „este 
totdeauna «imanent» curentului de conştiinţă", că „este descriptiv «în» el, cum este 
'descriptiv caracterul de a fi «identic acelaşi»". Dar e o imanenţă asupra căreia trebuie să 
fim clari, căci, atrage atenţia Husserl, ea „are un caracter cu totul particular* 4 . „Cubul nu 
este cuprins în conştiinţă cu titlul de element real, ci este «ideal» ca obiect intenţional, ca 
ceea ce apare sau, în alţi termeni, ca «sensul lui obiectiv» imanent. Obiectul conştiinţei, 
care îşi păstrează identitatea «cu sine însuşi» în timp ce viaţa psihică se scurge, nu~i vine 
din afară. Această viaţă însăşi îl implică, cu titlul de sens, adică de «operaţie intenţională» 
(intenţionale Leistung) a sintezei conştiinţei." Identitate avem şi atunci când acelaşi cub se 
prezintă conştiinţei în percepţii,în amintiri, în judecăţi de valoare, adică în moduri de 
conştiinţă separate şi foarte diferite unele de altele. „Şi aici este o sinteză care realizează 
conştiinţa identităţii în unitatea unei conştiinţe, depăşind şi îmbrăţişând stările ei izolate, 
şi face astfel posibilă orice cunoştinţă a identităţii." 

Sinteza este o formă de unificare care nu caracterizează numai anumite stări 
individuale dintr-o conştiinţă individuală, ci care caracterizează toată viaţa psihică. Această 
viaţă psihică „este un cogito universal, care îmbrăţişează în chip sintetic toate stările 
individuale ale conştiinţei putând să răsară din această viaţă şi care are cogitatum-ui fundat 
în chipuri diferite în multiplele cogitata particulare 44 . Husserl ţine însă să sublinieze că 
această fundare nu trebuie înţeleasă ca o geneză, ca o succesiume reală temporală, „căci 
fiecare stare individuală pe care o putem concepe nu răsare decât pe fondul unei conştiinţe 
globale, unificate, pe care ea o prespune totdeauna 44 ; şi tot aşa fiecare sinteză particulară 
de stări individuale se întemeiază pe conştiinţa globală, pe sinteza universală. Sinteza 
aceasta universală, „care face posibile toate celelalte sinteze ale conştiinţei", are şi ea o 
formă fundamentală: această formă universală este conştiinţa imanentă a timpului. Iar în 
corelaţie cu ea şi ca un corespondent necesar al ei este „durata imanentă însăşi, în virtutea 
căreia toate stările eului, accesibile reflexiei, trebuie să se prezinte ca ordonate în timp — 
simultane sau succesive —, având un început şi un sfârşit în timp, în sânul orizontului 
infinit şi permanent al timpului imanent «însuşi» 44 . Deosebirea, apoi, care există între 
conştiinţa de timp şi timpul însuşi trebuie privită, după Husserl,ca o deosebire dintre starea 
de conştiinţă intratemporală (forma ei temporală), pe de o parte, şi modurile ei temporale 
de apariţie, pe de altă parte. Şi fiindcă aceste moduri de prezentare a conştiinţei temporale 
interne sunt stări intenţionale, ele se prezintă în mod necesar reflexiei ca durate. 

Dar viaţa intenţională are nu numai aspecte actuale, ci şi aspecte potenţiale, aspecte 
potenţiale care sunt cuprinse în cele actuale ce sunt pretrasate în acestea. Am văzut cum 
fiecare stare de conştiinţă are un „orizont 44 , un „halo 44 , ce variază pe de o parte în funcţie de 
conexurile pe care starea le are cu alte stări, iar pe de altă parte în funcţie de fazele proprii 
ale scurgerii ei. E un orizont pe care Husserl îl denumeşte intenţional şi al cănii rol constă 
în aceea că duce la acele potenţialităţi ale conştiinţei care fac parte din acest orizont. Să 
luăm percepţia bunăoară. Percepţia, fiecare percepţie a unui obiect exterior, are acea 
proprietate că prin părţile pe care ea le percepe de fapt la obiect ne trimite la părţile lui care 
nu sunt încă percepute şi care sunt numai anticipate în aşteptarea de a fi percepute. 
Percepţia mai prezintă apoi şi alte orizonturi, cu alte potenţialităţi perceptive, ce rezultă din 

faptul că noi am putea avea alte percepţii decât cele pe care le avem în mod real, dacă 
percepţiile ar fi altfel îndreptate, dacă de pildăm-aş da mai la dreapta sau mai la stânga, 
mai îndărăt sau mai înainte, dacă aş privi altminteri decât privesc obiectul. Aceste varietăţi, 
într-o anumită modificare, le întâlnim şi la amintirea corespunzătoare acestei percepţii. 
Amintirea poate să fie însoţită de conştiinţa, de pildă, că „eu aş fl putut atunci percepe alte 
laturi decât acelea pe care le-am văzut în fapt —, dacă , evident, aş fi îndreptat altminteri 
activitatea mea perceptivă". Nu numai atât:, Jiecărei percepţii îi aparţine totdeauna un halo 
de percepţii susceptibile de a fi reamintite şi fiecărei amintiri însăşi îi aparţine, m calitatea 
de hallo, intenţionalitatea mediată şi continuă de amintiri posibile (realizabile de mine 
activ), amintiri care se eşalonează până la clipa percepţiei mele actuale. Pretutindeni aici 
se amestecă la aceste posibilităţi un «eu pot» şi un «eu lucrez»,un «eu pot lucra, altfel decât 
lucrez de fapt» — puţin importând de altfel inhibiţiile totdeauna posibile care pot împiedica 
această «libertate» ca orice «libertate» în genere". 

Fiecare,Jiallo" sau „orizont" pot să fie explicate, „pentru a dezvălui potenţialităţii 
implicate într-însul. Prin explicitare îi dezvăluim însă nu numai potenţialităţii implicate 
ci şi sensul lui obiectiv , sens „care nu este niciodată decât indicat în cogito actual şi nu este 
niciodată prezent decât într-un chip implicit". „Acest sens obiectiv, adică cigitatum- ul în 
calitate de cogitatum , nu se prezintă niciodată'ca definitiv dat, el nu se luminează decât pe 
măsură ce se explicitează orizontul şi orizonturile noi (şi totuşi pretrasate) care se descoperă 
fără încetare." Deşi indeterminat, orizontul are totuşi o structură de determinare (Struktur 
derBestunmtheit ). Dacă privim cubul dintr-o parte, partea sau părţile lui văzute nu ne spun 
nimic precis asupra părţilor lui nonvizibile. Orice particularităţi am sesiza la el, de pildă că 
e colorat sau aspru etc., totdeauna vor rămâne nedeterminate alte particularităţi ale lui. în 
orice conştiinţă perceptivă este un atare moment de a lăsa în indeterminare anumite 
particularităţi. Şi acest moment este ceea ce constituie „orizontul 4# \percepţiei. Oricâte 
progrese reale ar face percepţia efectuând determinări cât mai precise cu ^putinţă, totuşi vor 
rămâne totdeauna aspecte în indeterminare, vor rămâne „orizonturi".„Din orice conştiinţă 
care este conştiinţă despre ceva face deci parte această proprietate esenţială; ea poate, 
într-un chip general, nu numai să se transforme în moduri de conştiinţă mereu noi, 
rămânând conştiinţă despre un obiect identic , obiect intenţionalmente inerent, ca sens 
obiectiv identic, modurilor sale în unitatea sintezei, dar orice «conştiinţă despre ceva» poate 
s-o facă şi nu poate s-o facă decât în şi prin aceste orizonturi de intenţionalitate. Obiectul 
este, pentru a spune astfel, un pol de identitate , dat totdeauna cu un «sens» «preconceput» 
şi «de» realizat. El este în fiecare moment al conştiinţei indexul unei intenţionalităţi noetice 
aparţinându-i în numele sensului său, intenţionalitate ce se poate cerceta şi care poate fi 
explici tată/ 4 

Descrierile de până acum au avut ca obiect structura cea mai generală, schema ego- 
cogito-cogitatum . în toate aceste descrieri, pentru a ajunge la descoperirea şi stabilirea 
tipurilor multiple de cogitationes, obiectul intenţional „situat de partea lui cogitatum " 
îndeplineşte rolul unui ghid transcendental. „Punctul de plecare este în mod necesar 
obiectul «simplu» dat; de aici reflexia se urcă la modul de conştiinţă corespunzător şi la 
orizonturile de moduri potenţiale implicate în acest mod, apoi la alte moduri ale unei vieţi 
de conştiinţă posibile în care [moduri] obiectul s-ar putea prezenta ca «acelaşi»." Dar dacă 

ne situăm în generalitatea formală şi luăm ca ghid un obiect în general cu titlul de 
cogitalum, fără nici un conţinut determinat, noi putem să stabilim că şi cum „multiplicitatea 
modurilor de conştiinţă posibile care se raportează la acelaşi obiect — adică structura 
formală generală (der formale Gesamttypus) — se scindează într-o serie de structuri-tipuri 
neomato-noletice speciale şi riguros diferenţiate". Astfel de structuri tipice ale 
intenţionalităţii sunt bunăoară: percepţia, memoria imediată, suvenirul, aşteptarea 
preperceptivă, desemnarea simbolică etc. „Aceste tipuri de intenţionalitate aparţin oricărui 
obiect conceptibil, ca şi tipurile de coordonare sintetică ce le corespund." Fiecare din aceste 
tipuri se particularizează apoi la rândul său în toată structura lui neomato-noetică, dacă şi 
îndată ce încercăm să determinăm obiectul intenţional. Determinările acestea pot fi sau 
ontologic formale sau ontologic materiale. în primul caz va fi vorba de determinat ceva în 
genere, ca întregul, generalul, individualul, singularul, pluralitatea etc.,în al doilea caz de 
domenii reale , ca obiectul spaţial (pur şi simplu), fiinţa animală etc. „Fiecare tip ce se 
desprinde astfel trebuie să fie studiat în ce priveşte structura lui noemato-noetică; el trebuie 
să fie sistematic interpretat şi explicitat, după modurile fluxului său intenţional şi după 
orizonturile lui tipice şi implicaţiile lor." Explicitarea sistematică şi analiza descriptivă a 
tuturor acestor structuri tipice cade în sarcina teoriei transcendentale. „Dacă această teorie 
ia ca ghid o generalitate obiectivă (eine gegenstăndliche Allgemeinheit) şi rămâne la 
această generalitate, ea se numeşte teorie a constituirii transcendentale a obiectului în 
genere în calitatea lui de obiect al unei forme sau, pe o treaptă supremă, «al unei regiuni 
date». Astfel se poate constitui şi putem avea o teorie transcendentală a percepţiei, alta a 
judecăţii, alta a voinţei etc. Aceste teorii transcendentale diverse nu stau izolate şi fără 
legătură, ci toate «se coordonează şi se unifică, când e vorba să se elucideze conexiunile 
sintetice superioare, şi ele, toate, îşi îndeplinesc rolul în elaborarea teoriei constitutive 
generale şi formale a unui obiect în genere»" Toate aceste teorii transcendentale sunt teorii 
formale. în afară de ele sunt teoriile transcendentale materiale, ce se raportează la obiecte 
reale, cum am văzut mai sus. 

Descoperirea tuturor multilplicităţilor „constituante" ale conştiinţei, „adică a 

acelora care sunt sau care pot fi reduse la unitatea sintezei în acelaşi", este posibilă şi 

efectuabilă datorita faptului ca ele sunt supuse unor principii, că ele sunt legate între ele nu 

accidental , ci esenţial , că se ordonează între ele în baza unor raţiuni imanente. Numai astfel 

cercetările fenomenologice poartă un caracter sistematic şi nu se pierd „în descrieri fără 

legătură între ele". în imperiul subiectivităţii transcendentale domneşte ordinea, nu anarhia. 

„Fiecare obiect în genere (şi de asemenea orice obiect imanent) corespunde unei reguli de 

structură (einerRegelstruktor) a eului transcendental. Ca reprezentare a acestui eu, şi orice 

conştiinţă ar avea despre ea acesta, obiectul indică numaidecât o regulă universală pentru 

alte posibilităţi de conştiinţă ale aceluiaşi obiect şi de posibilităţi predeterminate prin 

esenţă." Cu alte cuvinte, avem pe de o parte tipuri de obiecte, pe de altă parte tipuri de 

structuri constitutive, si atât unele cât si altele sunt strict ordonate si sistematic corelate 

' • • • 

unele cu altele. „Altfel spus: totalitatea obiectelor şi a tipurilor de obiecte pe care eu le pot 
concepe sau,pentru a vorbi în limbaj transcendental, pe care eul transcendental le poate 
concepe, nu este un haos, ci un ansamblu ordonat; tot astfel, corelativ, totalitatea tipurilor 
multiplicităţilor indefinite (de fenomene) legate noetic şi neomatic, care corespund tipurilor 

de obiecte. 4 * Toate aceste tipuri de obiecte şi tipuri de structuri constitutive cu ordinea lor 
şi corelaţia de asemenea ordonată dintre ele fac să se prevadă o sinteză constitutivă 
universală , „în care toate sintezele funcţionează împreună după o ordine determinată şi care 
îmbrăţişează prin urmare toate obictivităţile reale şi posibile,întrucât ele există pentru eul 
transcendental şi, corelativ, toate modurile de conştiinţă corespunzătoare, reale şi posibile 44 . 
Husserl subliniază cu acest prilej că în chipul acesta se desemnează o „sarcină formidabilă 44 
pentru fenomenologia transcendentală, sarcină pe care marele gânditor o determină precum 
urmează: „în unitatea unei ordini sistematice şi universale şi luând drept ghid mobil 
sistemul obiectelor unei conştiinţe posibile — sistem ce e vorba să fie desprins treptat — 
şi, în acest sistem, pe acela al categoriilor formale şi materiale, să se efectueze toate 
cercetările fenomenologice întrucât sunt cercetări constitutive, ordonându-le sistematic şi 
riguros pe unele în raport cu altele 44 . Husserl adaugă apoi că sarcina aceasta e mai curând 
„o idee regulativă infinit if 4 . 

Fiindcă până acum a fost vorba numai de constituirea unui obiect intenţional în 
genere şi nu s-a dat atenţie diferenţierii dintre obiecte reale şi ireale, posibile şi imposibile, 
nu trebuie să se creadă cumva că investigarea nu este interesată şi nu urmăreşte stabilirea 
acestei diferenţe. Căci diferenţa aceasta nu este ceva secundar şi ignorabil. „Această 
diferenţă constituie, din contră, aşezată sub noţiunile foarte generale de «raţiune» şi 
«iraţiune», considerate ca corelative ale «existenţei» şi «non-existenţei», un subiect 
universal al fenomenologiei. 44 Ea este deci o problemă de seamă. Şi dacă până acum n-a 
apărut pe primul plan, n-a fost de altceva, ci numai din motive metodice şi sistematice. Cu 
disecareaşi analiza ei ajungem încetul cu încetul la problema adevărului şi a realităţii şi la 
toate celelalte probleme ce stau în legătură necesară cu ele. „Prin €Tîo x^l noi reducem datul 
real la simpla «intenţie» (cogito) şi la obiectul intenţional luat numai ca atare. La acest 

obiect intenţional se raportează predicatele «existenţă» şi «non-existenţă» şi variantele lor 

* ^ 

modale; ele [predicatele] se raportează nu la obiecte pur şi simplu, ci îjl sens obiectiv. La 
intenţie (= la act) se raportau predicatele adevăr (justeţe) şi falsitate, deşi într-un sens 
extrem de larg. 44 Nici stările, nici obiectele intenţionale nu cuprind însă aceste predicate ca 
„date fenomenologice 44 . în adevăr, „multiplicităţile de moduri de conştiinţă sintetic legate 44 
se împart în două grupe: sunt unele care confirmă şi verifică în mod evident intenţia sau 
sensul obiectiv dat; sunt altele care, într-un chip tot aşa de evident ca şi cele dintâi, infirmă 
şi distrug intenţia sau sensul obiectiv dat. Corelativ acestor sinteze se prezintă şi obiectul 
intenţiei, şi anume el se prezintă sau cu caracterul evident de a fi un obiect „care este 44 sau 
cu caracterul tot aşa de evident de a fi un obiect „care nu este 44 , „adică a cărei existenţă este 
negată 44 . Atât sintezele cât şi corelatele lor, toate cu evidenţele lor corespunzătoare, „sunt 
acte si corelate ale «raţiunii», esenţial realizabile de către eul transcendental 44 . Raţiunea nu 
este un factor întâmplător în sânul conştiinţei, ci unul absolut esenţial. „Raţiunea, spune 
Husserl, nu este o facultate având caracterul unui fapt accidental; ea nu înglobează sub 
noţiunea ei faptele accidentale, ci este o formă de structură universală şi esenţială a 
subiectivităţii transcendentale în genere 44 . Ea nu lipseşte şi nu poate lipsi prin urmare din 
subiectivitatea transcendentală; ea se întâlneşte ca formă structurală în tot imperiul acestei 
subiectivităţi. Stă însă în structura esenţială si universală a naţiunii de a nu se dispensa de 

confirmare şi „verificare 44 , de a se îndrepta continuu spre posibilităţi de confirmare şi 
„verificare 44 , iar confirmarea şi „verificarea 44 , la rândul lor, ne duc la evidenţă, o evidenţă 
care sau este deja dobândită, sau abia urmează să fie dobândită. 

Ajuns la acest punct, Husserl socoate sosit momentul de a supune unei cercetări 
fenomenologice evidenţa însăşi, după ce dăduse la început, când se afla abia pe pragul 
investigaţiei fenomenologice, câteva referinţe cu totul preliminare asupra ei şi care nu se 
sprijineau, la drept vorbind, pe o descriere strict fenomenologică. Ce este evidenţa şi cum 
se prezintă ea fenomenologic privită? „Evidenţa este, în sens foarte larg, un fenomen 
general şi uldm al vieţii intenţionale. 44 Ca fenomen general şi ultim al vieţii intenţionale, 
ea este opusă fenomenului „a avea conştiinţă despre ceva 44 , căci această conştiinţă nu este 
în mod necesar „plină 44 , ci poate să fie a priori „vidă 44 — „pur abstractă, simbolică, indirectă, 
non-expresă 44 . Evidenţa este şi ea un mod de conştiinţă, dar este „un mod de conştiinţă de 
o distincţie particulară 44 . în evidenţă conştiinţa ia contact cu lucrul însuşi.,Jn ea, un lucru, 
«o stare de lucru», o generalitate, o valoare etc., se prezintă ele însele , se oferă şi se dau «în 
persoană ». în acest mod final (Endmodus), lucrul este «prezent el însuşi », dat «în intuiţia 
imediată», originaliter. Pentru eu aceasta înseamnă că el vizează ceva nu confuz, prin 
prenoţiuni vide, ci că el este cu totul aproape de lucrul însuşi, că «îl sesizează, îl vede şi-l 
mânuieşte». 44 Evidenţa nu este opusă experienţei, ci „este experienţă, într-un sens foarte 
larg şi totuşi esenţial iar ceea ce se numeşte obişnuit experienţă, nu este decât „un caz 
special al evidenţei 44 , luată în acest sens al ei foarte larg şi esenţial. Raportată la obiecte 
oarecare, evidenţa nu se prezintă ca un caz necesar, ci ca unul accidental al conştiinţei. Dar 
„acest caz desemnează o posibilitate, care este scopul către realizarea căruia tinde orice 
intenţie pentru tot ceea ce este sau ar putea fi obiectul ei 44 , şi, ca atare, „el desemnează... un 
caracter fundamental şi esenţial al vieţii intenţionale în genere". Dacă orice conştiinţă în 
genere nu este ea însăşi evidenţă, ea duce însă în cele din urmă, prin sintezele ei, la evidenţă. 
„Orice conştiinţă în genere este sau ea însăşi evidenţă, adică astfel că obiectul intenţional 
este «dat» el însuşi, sau este, prin esenţa ei, ordonată evidenţelor ce prezintă obiectul 
«însuşi», deci sintezelor de confirmare şi de verificare aparţinând esenţial domeniului lui 
«eu sunt».“ Sunt câteva întrebări ce se pot pune în legătură cu orice conştiinţă vagă, 
întrebări menite să proiecteze lumini fenomenologice asupra ei. Aceste întrebări sunt: 
„Obiectul intenţiei îi corespunde sau poate să-i corespundă în modul lui «el însuşi», 
identitatea obiectului fiind salvată? — Şi înce măsură face el aceasta? — Sau încă, în alţi 
termeni, ce aspect ar lua obiectul vizat, dacă s-ar prezenta «el însuşi»? 44 

Nu întotdeauna însă procesul de verificare confirmantă, pe care-1 efectuează 
conştiinţa, este încoronat de succes; adică se poate întâmpla să apară un alt obiect în locul 
celui vizat, şi anume acest alt obiect să apară în modul originarităţii. în acest caz, obiectul 
vizat şi neapărut ia caracterul de „non-existenţă“. Asupra noţiunii de „non-existenţă 44 nu 
Irebuie să ne facem idei greşite: „non-existenţa nu este decât o modalitate a existenţei pure 
şi simple, a certitudinii de existenţă 44 . Iar noţiunea de evidenţă nu trebuie s-o gândim ca pe 
o noţiune corelativă numai noţiunilor de „existenţă 44 şi de „non-existenţă 44 ; căci evidenţă 
poate fi nu numai despre „experienţă 44 şi „non-experienţă 44 , ci şi despre alte varietăţi modale 
ale existenţei, cum ar fi, de pildă, existenţa posibilă, probabilă, îndoielnică. Nu numai atât: 

noţiunea de evidenţă este corelativă şi „variaţiilor care nu aparţin acestei serii şi care-şi au 
izvorul în sfera afectivă şi volitivă astfel ca „a fi o valoare 4 * şi „a fi un bine 44 . 

Dar diferenţierile acestea merg şi mai departe, determinate de principiul opoziţiei 
„care traversează toată sfera conştiinţei şi, corelativ, toate modalităţile existenţei 44 , 
ajungând astfel la scindarea între real şi imaginar (=ficţiune de realitate). în afară de 
noţiunea de posibilitate , despre care a fost vorba mai sus, apare acum o altă noţiune de 
posibilitate, „în care se regăsesc, într-un chip modificat, în aspectul simplei 
«conceptibilităţi» (în atitudinea lui «ca şi când») toate modurile esenţiale,începând prin 
simpla certitudine a existenţei (Seinsgewissheit)“. Astfel ia naştere o serie de moduri opuse 
modurilor „realului 44 şi care „aparţin «irealităţilor» pur imaginare 44 . Şi corelative acestor 
două serii de moduri, ale „realului 44 pe de o parte, ale „irealităţii 44 pe de altă parte, sunt 
modurile conştiinţei de punere (a realului) şi de „quasi-punere 44 (ca şi când, als ob). 
Modurilor acestora de „quasi-punere 44 le corespund anumite moduri particulare, de 
evidenţă, având „potenţialităţi particulare de realizare a acestei evidenţe 44 . Cu alte cuvinte, 
quasi-punerea imaginară a unui obiect nu este lipsită de moduri de evidenţă, care variază 
ca şi acelea pe care le întâlnim la punerea realului. „Elucidarea 44 sau „clarificarea 44 este 
noţiunea chemată să exprime un anumit mod de realizare a evidenţei. „Clarificarea 44 
desemnează totdeauna un mod de realizare a evidenţei , stabilirea unui traiect sintetic, 
mergând de la o intenţie confuză la o intuiţie „prefigurantă 44 corespunzătoare 
(vorverbildlichende Anschaaung), adică la o intuiţie în sensul implicit al căreia poate să 
aducă intenţiei în chestiune o confirmare verificatoare a semnificării ei existenţiale şi să o 
„umple 44 într-un mod adecvat. „Intuiţiaprefigurantă, confirmarea originară (Erfiillung) 9 ne 
dă nu o evidenţă realizantă a existenţei , ci pe aceea a posibilităţii de a fi a conţinutului ei. 44 

Noţiunea de evidenţă este o noţiune fundamentală şi primordială. Fărăevidenţă nu 
poate fi legitimat nici adevărul, nici realitatea. Căci şi adevărul şi realitatea îşi scot din 
evidenţă legitimitatea lor. „Graţie evidenţei singure desemnarea unhi obiect — de orice 
formă sau specie ar fi — dobândeşte pentru noi un sens t şi la fel este în ceea ce priveşte 
toate determinările care — pentru noi — îi aparţin cu adevărat. Orice justificare provine 
din evidenţă şi prin urmare îşi găseşte izvorul în subiectivitatea noastră transcendentală 
însăşi. Orice adecvare ce se poate imagina se formează ca o confirmare verificatoare, ca o 
sinteză care ne aparţine nouă, şi în noi îşi are ea fundamentul său transcendental ultim. 44 
Nici o determinare a vreunui obiect nu se poate face adecvat, fără evidenţă. Evidenţa este 
izvorul prim şi primordial, din care-şi trag atât adevărul cât şi realitatea tot ceea ce posedă 
ele temeinic şi propriu. Este adevărat şi este real ceea ce este recunoscut ca atare în 
evidenţă. Realitatea este şi nu poate fi deci altfel considerată decât ca un corelativ al 
verificării evidente. 

Evidenţa este însă de două feluri: evidenţă habituală şi evidenţă potenţială. Orice 
evidenţă pe care o avem nu dispare din conştiinţă fără să lase urme; „ orice evidenţă 
«creează» pentru mine o achiziţie durabilă “ Şi anume o achiziţie durabilă la care se 
raportează apoi toate evidenţele noi pe care le avem despre acelaşi obiect, evidenţe noi care 
nu sunt altceva decât „reproducerea 44 evidenţei prime. Dacă e vorba de un obiect extern 
perceput, eu am conştiinţa că oricând pot să revin, prin alte serii de evidenţe noi, la evidenţa 

primă. Dacă e vorba de evidenta unui dat imanent, atunci evidenţele noi cu ajutorul cărora 
vom ajunge la evidenta primă vor fi constituite de un lanţ de amintiri intuitive, însoţite de 
„infinitatea ilimitată a orizontului potenţial al lui «eu pot totdeauna s-o reproduc din nou»“. 
Infinitatea aceasta nelimitată a orizontului potenţial al lui, je u po t totdeauna s-o reproduc 
din nou" este un lucru de o importanţă fundamentală şi un moment esenţial al evidenţei. 
Posibilităţile veşnic deschise de a ne întoarce oricând la evidenţa primă sunt constitutive 
pentru existenţa stabilă şi durabilă. „Fără atare posibilităţi n-ar fi pentru noi existenţă 
stabilă, n-ar fi lume reală sau ideală. Fiecare din aceste moduri nu este pentru noi decât prin 
evidenţă sau prin prezumţia de a putea atinge această evidenţă şi de a reînnoi evidenţa 
dobândită/' Existenţa durabilă nu ia naştere, nu poate lua naştere pentru noi datorită 
evidenţei unui act singular: e totdeauna nevoie de mai multe acte. „Orice existenţă (jedes 
Seiende), într-un sens foarte larg, este existenţă «în sine» şi are drept parte opusă un «pentru 
mine» accidental al actelor singulare. La fel, orice adevăr este, în acest sens foarte larg, 
«adevăr în sine». Acest sens foarte larg al lui «în sine» conduce deci la evidenţă, dar nu la 
o evidenţă luată ca fapt trăit, ci la anumite potenţialităţi fundate în eul transcendental şi 
viaţa lui proprie, şi mai întâi la aceea a infinităţii de intenţii ce se raportează la un singur şi 
acelaşi obiect, apoi la potenţialităţile confirmării lor verificante,deci la evidenţe potenţiale 
infinit reînnoibile ca fapte trăite." 

Orice evidenţă care, în intuiţia imediată, ne reprezintă un obiect real extern, prezintă 
un caracter sau, cum spune Husserl, „şi un alt mod", care constă în aceea că, pentru un 
acelaşi obiect, care este dat originar în ea, dar este dat în mod unilateral, ea trimite la alte 
evidenţe, şi anume la o infinitate de evidenţe. E un lucru care pare de neconceput, dar totuşi 
este exact: orice obiect al experienţei externe nu poate fi dat altfel decât unilateral. Se poate 
însă ajunge la evidenţa „că această specie de evidenţă [a dării unilaterale a unui obiect] 
posedă în mod necesar un orizont de anticipaţii ne-«umplute» încă, dar având nevoie să 
fie, deci că ea înglobează conţinuturi care nu sunt decât ale unei intenţii semnificante, care 
ne trimite la evidenţe potenţiale corespunzătoare". Aceasta este desigur o imperfecţiune a 
evidenţei, dar o imperfecţiune care nu se micşorează „în şi prin realizarea de lanţuri de acte 
originare", mergând astfel din evidenţă în evidenţă, pentru a se ajunge la legătura sintetică 
ultimă, care să fie expresia absolut adecvată a obiectulu i. Un scop pe care însă nici o sinteză 
conceptibilă nu-1 poate atinge, fiindcă „orice sinteză este întovărăşită de preintenţii şi de 
cointenţii, ce nu sunt umplute". La acest neajuns se mai adaugă apoi un altul: „e totdeauna 
posibil ca credinţa existenţială care animă anticiparea să nu se confirme, ca ceea ce apare 
în modul originar (al lui el însuşi) să nu fie sau să fie altfel". Aceste neajunsuri nu-i răpesc 
însă experienţei externe „atât în ceea ce priveşte obiectele ei, cât şi toate realităţile 
obiective", calitatea de „singură instanţă de verificare confirmantă, în măsura, evident,în 
care experienţa — scurgându-se pasiv sau activ — are forma unei sinteze de concordanţă". 

Scrutarea fenomenologică a actului de evidenţă stabileşte că „şi în evidenţa 
originară" existenţa lumii (das Sein der Welt) nu este imanentă, ci este, din contră, „în mod 
necesar «transcendentă» conştiinţei... şi-i rămâne în mod necesar transcendentă". E o 
transcendenţă care nu poate fi cu nimic redusă sau diminuată, o transcendenţă care rămâne 
pururea transcendenţă. Dar e o transcendenţă care, ca oric^ transcendenţă, „se constituie 

exclusiv în viaţa conştiinţei, ca inseparabil legată de această viaţă 44 . Atât sensul „realităţii 
lumii 44 , cât şi „transcendenţa 4 ei pot fi lămurite şi clarificate numai prin explicitarea 
orizonturilor experienţei. Această explicitare mai dovedeşte totodată şi altceva: că atât 
transcendenţa, cât şi realitatea „sunt inseparabile de subiectivitatea transcendentală în care 
se constituie orice specie de sens şi orice specie de realitate 44 . Şi acum se pune o întrebare 
menită să ne dea răspunsul asupra evidenţei prezumtive a existenţei lumii: „ce vrea să 
însemne trimiterea la infinităţi concordante ale unei experienţe ulterioare posibile, 
implicate în fiecare experienţă a lumii, dacă «a fi un obiect real existent» dat «în persoană», 
într-o evidenţă empirică perfectă, nu poate semnifica altceva decât a fi obiectul identic al 
intenţiilor actuale şi potenţiale în unitatea conştiinţei? Această trimitere semnifică învederat 
că «obiectul real» aparţinând lumii — şi cu atât mai mult lumea însăşi — este o idee 
infinită, raportându-se la infinităţi de experienţe concordante, şi că această idee este 
corelativă unei evidenţe empirice perfecte, unei sinteze complete de experienţe posibile 44 . 
Orice obiect de cunoaştere, precum şi lumea însăşi, este o idee infinită, o problemă eternă, 
şi tot aşa, o idee infinită, o problemă eternă este şi ideeaunei evidenţe empirice perfecte. 

Explicitarea fenomenologică a dus la dovedirea propoziţiei că „obiectele nu există 
pentru noi şi nu sunt ceea ce sunt decât ca obiecte ale unei conştiinţe reale sau posibile 44 şi 
că „ego-ul transcendental (şi dacă se consideră replica lui psihologică, sufletul) este ceea 
ce este exclusiv în raport cu obiectele intenţionale 44 . Când spunem că el este ceea ce este 
numai şi numai în raport cu obiectele intenţionale, trebuie să înţelegem prin obiecte nu 
numai pe acelea cu o existenţă necesară şi nu numai pe acelea care fac parte din sfera 
temporală imanentă, sferă „susceptibilă de o justificare adecvată 44 , ci, „întrucât ego-ul se 
raportează la o lume 44 , şi obiectele acestei lumi, „care-şi justifică existenţa lor în desfă¬ 
şurarea concordantă a unei experienţe externe, inadecvate şi prezu mtive 44 . Ego- ul nu este 
şi nu poate fi fără sistemele de intenţionalităţi şi fără sistemele concordanţelor lor, căci 
aceste sisteme fac parte din însăşi esenţa ego-ului. „Aparţine de<!i esenţei lui, spune 

Husserl, de a trăi totdeaunaîn sisteme de intenţionalităţi si în sisteme ale concordantelor 
9 • • • • 

lor, aci scurgându-se în ego , aci formând potenţialităţi stabile,putând fi totdeauna realizate. 
Fiecare din obiectele pe care ego-ul le-a vizat vreodată, le-a gândit, orice obiect al acţiunii 
lui sau al judecăţii lui de valoare, pe care a putut să-l imagineze şi pe care poate să-l 
imagineze — este un indiciu al unui atare sistem de intenţionalităţi — şi nu este decât 
corelativul acestui sistem. 44 

Am văzut, cu ajutorul explicitării fenomenologice, care sunt caracterele esenţiale 

ale lui ego , şi anume că el „i există pentru el însuşi", că „el este pentru el însuşi cu o evidenţă 

continuă şi, prin urmare, că se constituie continuu el însuşi ca existent Dar prin aceasta 

n-au fost relevate toate caracterele lui esenţiale. Ego-u\ nu este numai curent de viaţă şi nu 

se sesizează numai ca atare. El este mai mult decât curent de viată si se sesizează în acesta 

• # 

mai mult. „Ego-\i\ nu se sesizează pe sine însuşi exclusiv ca un curent de viaţă, ci ca eu cu 
care trăieşte una sau alta, ca eu identic care trăieşte cutare sau cutare alt cogito Cu alte 
cuvinte, ego-ul se sesizează ca eu, iar eul se revelează ca pol identic al stărilor trăite. Se 
impune deci să reţinem că, în afară de „sinteza prin care multiplicităţile conştiinţei reale şi 
posibile sunt «polarizate» în obiecte identice 44 , şi în care obiectele apar ca „poli 44 , ca unităţi 

sintetice, mai există o altă specie de sinteză, o altă specie de polarizare, „care îmbrăţişează 
multiplicită(ile particulare ale cogitaliones-uriloT, care le îmbrăţişează pe toate şi într-un 
chip special, anume drept cogitationes ale eului identic, care, activ sau pasiv, trăieşte în 
toate stările trăite ale conştiinţei şi care, prin intermediul acestora, se raportează la toate 
polurile-obiecte 11 . Dar eu/acesta central nu se înfăţişează, subliniază Husserl,ca un pol de 
identitate vidă, căci el se îmbogăţeşte cu fiecare act pe care-1 efectuează, cu fiecare act 
efectuat, ce cuprinde un sens obiectiv nou. Să presupunem că eu „m-am decis, pentru prima 
oară, într-un act de judecată, pentru existenţa" unui obiect oarecare şi pentru anumite 
determinări ale lui; actul prin care eu am efectuat acest lucru trece, „dar eu sunt şi rămân 
pe viitor un eu care s-a decis în cutare sau cutare alt chip ", un eu care a dobândit o 
proprietate permanentă nouă. Acest lucru nu trebuie considerat ca o simplă amintire, 
fiindcă este mai mult şi altceva decât o simplă amintire: e convingerea că m-am decis. 
Asupra acestei convingeri eu pot reveni, adică pot s-o fac să nu mai fie convingere, un lucru 
însă nu pot să fac: anume nu pot să revin în nici un caz asupra faptului că eu am avut acea 
convingere în mod permanent până la un anumit moment.,Atâta timp cât ea este valabilă 
pentru mine, eu mă pot «întoarce» la ea de mai multe ori şi o regăsesc totdeauna ca pe a 
mea, ca apar(inându-mi ca habitus; eu mă găsesc pe mine însumi ca pe un eu care este 
convins, ca pe un eu permanent determinat de acest habitus perseverent." Orice decizie pe 
care o iau, fie că este vorba de o decizie cognitivă, fie că este vorba de o decizie în vederea 
unei ac(iuni, se prezintă în felul arătat. „Eu mă decid, actul trăit se scurge, însă decizia 
rămâne — fie că mă scufund, devenind pasiv,în somn, sau că trăiesc alte acte — decizia 
rămâne continuu în vigoare şi corelativ, eu sunt de acum încolo determinat într-un anumit 
fel. Dacă decizia are ca obiect o acţiune, ea nu este «abandonată» o dată cu realizarea 
scopului ei, ea rămâne în vigoare — în modul executării — şi se exprimă astfel: «e acţiunea 
mea şi eu o recunosc ca fiind a mea». Dar eu mă transform eu însumi , eu care perseverez 
în voinţa mea permanentă, când «şterg», când reneg deciziile şi actele mele". Dar 
permanenta, împreună cu determinările eului şi cu „transformarea lor specifică", toate 
acestea la un loc nu trebuie interpretate că ar umple continuu timpul imanent, „căci eul 
permanent însuşi, pol al determinărilor permanente ale eului, nu este o stare trăită, nici o 
continuitate de «stări trăite», cu toate că el se raportează, prin atare determinări habituale, 
la curentul «stărilor trăite»". Eul este substrat al habitus- urilor lui; el se constituie ca 
substrat identic al proprietăţilor lui permanente. Dar el nu se opreşte aici cu constituirea, 
sau constituirea lui nu se opreşte aici. După ce s-a constituit ca substrat identic al 
proprietăţilor lui permanente, el se constituie şi ca un eu-persoanăpermanentă , care-şi 
păstrează „un stil" constant, un „caracter personal", chiar când „convingerile nu sunt decât 
relativ permanente, chiar dacă ele îşi au manierele lor de «a se transforma»". 

Eu şi ego nu sunt unul şi acelaşi lucru. Ego- ul cuprinde totdeauna cevamai mult 
decât eul, un ceva mai mult care-1 transformă din eu în ego. „De eu, pol identic şi substrat 
al habitus-uri\oT , noi distingem ego-ul luat în plenitudinea lui concretă (pe care-1 vom 
desemna prin termenul leibnizian de monadă), adăugând eului-pol acel ceva fără de care 
el n-ar putea exista concret. El n-ar puteajnai ales fi «eu» altfel decât în curentul multiform 
al vie(ii lui intenţionale şi al obiectelor vizate de ea, constituindu-se eventual ca existând 

pentru aceasta [viaţa intenţională]. Caracterul de existentă şi de determinare permanente 
al acestor obiecte este în mod învederat un corelativ al habitus-u\ui corespondent care se 
constituie în eul-pol." 

Eul în plenitudinea lui concretă se înfăţişează ca monadă, eul în plenitudinea lui 
concretă este ego. Şi „pentru că ego-ul monadic concret conţine ansamblul vieţii conştiente, 
reale şi potenţiale, este clar că problema explicitării fenomenologice a acestui eu monadic 
(problema constituirii lui pentru el însuşi) trebuie să îmbrăţişeze toate problemele 
constitutive în genere". Aşa încât, a întreprinde fenomenologia constituirii pentru sine a 
acestui eu monadic înseamnă totuna cu a întreprinde o fenomenologie în genere: 
„fenomenologia acestei constituiri a eului pentru sine însuşi coincide cu fenomenologia în 
genere". 

Cercetarea eului, a eului-pol al actelor lui şi substrat al habiru s-urilor, ne-a condus, 
spune Husserl, până la „punctul în care se pun problemele genezei fenomenologice şi, prin 
aceasta, planul fenomenologiei geneticei ". Nu stă în cadrul expunerii noastre însă de a 
urmări şi în această direcţie întreprinderea lui Husserl, ci e mai nimerit, cum face de altfel 
şi ilustrul gânditor, să scrutăm încă o dată metoda fenomenologică, pentru a o înţelege cum 
trebuie. 

Metoda fenomenologică este un procedeu descriptiv, şi anume un procedeu 
descriptiv eidetic. Ea nu se mişcă în planul faptelor empirice sau chiar când face acest lucru 
nu-1 face decât în mod cu totul provizoriu şi cu tendinţa constantă de a părăsi empiricul şi 

i 

a se ridica la esenţe, la principii. „Metoda descripţiei eidetice constă în a face să treacă toate 
aceste descripţii (descripţiile empirice, efectuate în sfera experienţei transcendentale) în 
dimensiunea principiilor." Am văzut cum, urmând calea meditaţiei carteziene şi aplicând 
metoda reducţiei fenomenologice, fiecare din noi poate fi redus la ego-ul său transcendental, 

4 

de asemenea, „la ego-ul de fapt, cu conţinuturile lui monadice multiple, precum şi la ego- 
ul absolut,, singur şi unic". Am văzut cum, rămas la propriul nostru egp, putem descoperi 
în el formaţii tipice, cu structura lor intenţională şi cu direcţiile ei esenţiale, toate lucruri 
sesizabile pentru descripţie. „Expresii ca «necesitate esenţială» sau «în mod esenţial» se 
strecurau adesea, şi pe bună dreptate, în descripţiile noastre; aceste expresii traduceau un 
concept determinat al lui a priori, pe care singură fenomenologia îl delimitează şi 
degajează." Am văzut cum, la experienţa intenţională pe care am luat-o ca exemplu la 
percepţie — şi acest lucru este valabil şi despre memoria imediată, despre suvenir, 
aserţiune etc. —, explicitând structura ei şi funcţiunea ei intenţională, s-au descoperit cele 
două aspecte, noetic şi noematic. Analiza făcută acestei experienţe intenţionale s-ar putea 
interpreta şi în sensul că ar fi vorba „de fapte tipice ale eului transcendental dat şi că 
descripţiile transcendentale" ar avea „un sens" „empiric". Aceasta numai în cazul când nu 
ţinem seama sau ignorăm nivelul la care se mişcă descripţia fenomenologică. Fiindcă, 
„involuntar, descripţia noastră se mişcă pe un atare nivel de universalitate, încât rezultatele 
ei se afirmă independente de faptele empirice ale ego-ului transcendental". 

Pentru a elucida cum trebuie acest lucru şi a-1 face suficient de fecund, Husserl ia 
din nou un exemplu, pe care ne îngăduim să-l reproducem aidoma. „Plecând de la exemplul 
acestei percepţii a tablei, spune el, să modificăm obiectul percepţiei — tabla — într-un chip 

cu totul liber, după placul fantaziei noastre, salvând totodată caracterul de percepţie despre 
ceva: nu importă ce, însă... ceva. începem prin a modifica arbitrar — în imaginaţie — 
forma, culoarea etc., nemenţinând decât caracterul de «prezentare perceptivă». Altminteri 
spus, noi transformăm faptul acestei percepţii, abţinându-ne de a-i afirma valoarea 
existenţială, într-o pură posibilitate între alte pure posibilităţi, perfect arbitrare, totuşi pure 
posibilităţi de percepţii. Noi transformăm oarecum percepţia reală în regatul irealităţilor, 
în regatul lui «ca şi cum» ,care ne dă posibilităţile pure, pure de tot ceea ce le-ar ţine legate 
de nu importă ce fapt. în acest din urmă sens, noi nu păstrăm legăturile acestor posibilităţi 
de ego-ul empiric, pus ca existent; noi înţelegem aceste posibilităţi ca pur şi liber 
imaginabile, în aşa fel că am fi putut foarte bine, de la început, să ne servim, ca de un 
exemplu, de o percepţie imaginară fără raport cu restul vieţii empirice. Tipul generala} 
percepţiei este în chipul acesta elucidat în puritatea ideală. Lipsit astfel de orice raport cu 
faptul, el devine « eidos » al percepţiei, a cărei extensie «ideală» îmbrăţişează toate 
percepţiile ideal posibile ca pur imaginare. Analizele percepţiei sunt atunci analize 
esenţiale: tot ceea ce am spus despre «sinteze», despre «orizonturi», despre «potenţialitate» 
etc., proprii tipului percepţie, este valabil — cum e uşor de băgat de seamă — «în mod 
esenţial» pentru tot ceea ce ar fi putut fi format cu ajutorul unei atare modificări libere, prin 
urmare pentru toate percepţiile imaginabile în genere. Altfel spus, e un adevăr de o 
«generalitate esenţială» şi absolută, esenţial necesară pentru orice caz particular, deci 
pentru orice percepţie dată în fapt, în măsura în care orice fapt poate fi conceput ca ne fiind 
decât un exemplu al unei posibilităţi pure. Pentru că noi presupunem modificarea evidentă , 
adică prezentând posibilităţile ca atare într-o intuiţie pură, corelativul ei este o conştiinţă 
intuitivă şi apodictică a universalului. Eidos, el însuşi, este universal văzut şi vizibil; el este 
«incondiţionat» şi, mai precis, necondiţionat de vreun fapt oarecare şi aceasta conform 
propriului său sens intuitiv. El este «înaintea» tuturor conceptelor, înţelese ca semnificări 
verbale; acestea din urmă trebuie mai curând să fie, ca concepte pure, conforme eidos-ului. 44 

Transformarea unui fapt al ego~ului transcendental într-un tip sau esenţă pură, 
atrage după sine în mod necesar şi transformarea orizonturilor lui intenţionale, „indicii de 
raporturi în interiorul ego-ului“, aşa încât, „ orizonturile raporturilor devin ele însele 
eidetice “. Aşadar, transferarea unui fapt real în imperiul irealităţilor se face cu tot halo- ul 
lui însoţitor, după ce şi acestea au suferit, bineînţeles, transformarea eidetică. „în alţi 
termeni: când avem a face cu tipul eidetic pur, noi nu ne mai găsim înaintea lui ego empiric, 
ci înaintea lui eidos ego; altfel spus, orice constituire a unei posibilităţi real pure, între alte 
posibilităţi pure, implică , cu titlul de orizont, un ego posibil — în sensul unei pure 
posibilităţi — variantă pură a ego-ului meu empiric. 44 

Fenomenologia este astfel o „ştiinţă intuitivă apriorică, pur eidetică 1 şi ca atare 
analizele ei nu urmăresc altceva decât să dezvăluie structura eidos-ului universal al ego- 
ului transcendental , care îmbrăţişează toate variantele posibile ale ego-ului meu empiric şi 
deci şi acest ego însuşi, ca posibilitate pură. Fenomenologia eidetică studiază deci 
aprioricul universal, fără care nici eu, nici un alt eu transcendental, în genere, nu ar fi 
„imaginabile 44 ; şi pentru că orice universalitate esenţială are valoarea unei legi inviolabile, 
fenomenologia studiază legile esenţiale şi universale care determină dinainte sensul posibil 

(cu opusul lui: contrasensul) al oricărei aserţiuni empirice referindu-se la transcendental. 
Fenomenologia eidetică numai, este capabilă să ne ducă la o filosofie în strictul şi severul 
înţeles al cuvântului, fiindcă fenomenologia eidetică este „singura formă sub care se 
realizează — sau poate să se realizeze — o ştiinţă filosofică, «filosofia primă»'*. Fireşte, 
cercetarea se îndreaptă asupra reducţiei transcendentale, asupra ecoului pur al celui care 
meditează şi explicitării ecoului empiric, dar analiza cu adevărat ştiinţifică a egoului nu 
e posibilă „decât printr-o recurgere la principiile apodictice care aparţin ego-ului ca ego în 
genere". Căci faptul este fapt şi e teoreticeşte relevant numai datorită principiilor. „Eu 
trebuie să recurg la universalităţile şi necesităţile esenţiale graţie cărora faptul poate fi 
raportat la fundamentele raţionale ale posibilităţii lui pure, ceea ce-i conferă inteligibilitatea 
şi caracterul ştiinţific. Astfel, ştiinţa posibilităţilor pure precedă în sine pe acelea ale 
realităţilor şi le face posibile ca ştiinţe". Cu alte cuvinte, ştiinţele realităţilor au nevoie de 
o fundamentare, de o legitimare, care nu le poate fi dată decât de ştiinţa posibilităţilor, de 
fenomenologia eidetică. 

Pentru ştiinţa aceasta a ştiinţelor care este fenomenologia, două mijloace sunt 
fundamentale şi constitutive: reducţia fenomenologică şi intuiţia eidetică. Reducţia 
fenomenologică merge, după Husserl, mână în mână cu intuiţia eidetică; intuiţia eidetică 
presupune şi se bazează pe reducţia fenomenologică,reducţiafenomenologică nu e în stare 
să presteze nimic fără intuiţia eidetică. Reducţia fenomenologică şi intuiţia eidetică se 
sprijină mutual. Husserl spune: „Noi ajungem deci la următoarea vedere metodică: alături 
de reducţia fenomenologică, intuiţia eidetică este forma fundamentală a tuturor metodelor 
transcendentale particulare; ele determină deci împreună rolul şi valoarea unei 
fenomenologii transcendentale". 

Nu este necesar, date fiind scopurile noastre, să urmărim mai departe dezvoltarea 
lui Husserl. Să vedem, de pildă, cum „ego“-ul transcendental este „univers al formelor 
posibile de experienţă", precum şi care sunt „legile esenţiale care determină compo- 
zabilitatea stărilor trăite în coexistenţa lor şi în succesiunea lor"; cum timpul este forma 
universală a oricărei geneze egologice; cum principiile universale ale genezei constitutive 
se prezintă sub două forme fundamentale: principii ale genezei active şi principii ale 
genezei pasive; cum asociaţia, cu un alt sens decât cel curent, este principiu al genezei 
pasive; cum explicitarea fenomenologică a lui „ego cogito 4 * se înfăţişează în mod necesar 
ca un idealism transcendental; cum Husserl înţelege să învingă solipsismul şi să ajungă la 
statuarea unei intersubiectivităţi transcendentale etc.,etc. 


Să vedem acum, pe scurt, care sunt caracteristicile esenţiale ale intuiţiei, scoase de 
obicei în relief în opoziţie cu acelea ale cunoştinţei discursive. După Dilthey şi Bergson: 

1. Intuiţiaeste un mijloc direct , imediat de cunoaştere; 

2. Intuiţia nu se constituie din momente succesive ale spiritului, din continuităţi 
mentale, ci este un act unic , indivizibil şi indecompozabil; 

3. Intuiţia nu este o operaţie comunicabilă cu ajutorul limbajului, transferabilă în 
simboluri, ci e un act personal şi inexprimabil , inefabil şi, deci, incomunicabil; 

4. Intuiţia este un mijloc de cunoaştere imediată şi, din cauza aceasta, infailibilă şi 
absolută; 

5. Intuiţia are ca obiect ceea ce este viu şi vital, viaţa cu manifestările ei spirituale 
(Dilthey, iar Bergson în ultima fază a evoluţiei lui); 

6. Intuiţia este impregnată şi dominată de factori afectivi, ea e simpatie , cunoaştere 
înţelegătoare. 

Cu totul altfel se prezintă însă intuiţia după Husserl. 

Şi după acest gânditor: 

1. Intuiţia este un mijloc imediat de cunoaştere; 

2. Intuiţia este însă exprimabilă şi comunicabilă; 

3. Intuiţia nu admite factori afectivi, ci este în toată funcţionarea ei călăuzită şi 
susţinută de factori intelectuali; 

4. Intuiţia este un mijloc de cunoaştere absolută şi are ca obiect esenţele e/dos-urile 
fără ca Husserl să restrângă aceste esenţialităţi la un anumit domeniu de existenţă. 

După toţi aceşti gânditori însă, operaţia cunoaşterii intuitive nu este câtuşi de puţin 
„un fel de divinaţie facilă, uşoară, promptă, scutită de efort şi ferită de eroare, ca prin 
virtutea unei inspiraţii magice şi gratuite". Nu, ci, după toţi aceşti gânditori, intuirea este o 
operaţie anevoioasă, dificilă, care necesită o îndelungă pregătire, o strânsă „camaraderie" 
cu faptele şi ştiinţele, eforturi dintre cele mai intense şi adesea penibile, muncă serioasă şi 
grea. 

Conformându-ne obiceiului nostru de a încheia orice expunere cu consideraţii 
critice, să vedem sumar dacă şi întrucât intuiţionismul este îndreptăţit, ce obiecţii i s-au 
adus, care-i sunt părţile slabe şi ce este durabil sau permanent într-însul. 

Să examinăm critic teoriile în ordinea expunerii lor şi, prin urmare, să începem cu 
teoria lui Dilthey. 

Dilthey caută să dovedească, după cum am văzut, că mintea noastră se comportă cu 
totul altfel atunci când are a face cu fapte de viaţă, cu manifestări spirituale, decât atunci 
când se ocupă cu fenomehe fizice. Pe cele dintâi le trăim, le înţelegem şi le retrăim, iar pe 
cele din urmă le putem explica numai. A înţelege şi a cunoaşte sau a explica sunt, după el, 
două lucruri esenţial deosebite 1 . înţelegerea se caracterizează anume prin aceea că în ea 
este activă şi afectivitatea şi că tot ceea ce omul are omenesc în el participă efectiv la actul 
înţelegerii. Se pune însă întrebarea dacă într-adevăr tot ceea ce este noninteleci în actul 
înţelegerii joacă un rol aşa de mare în funcţionarea e i, încât înţelegerea să pătrundă datorită 
lui până în interiorul obiectului şi să-l sesizeze aşa cum este el. O întrebare la care am mai 
avut prilejul să răspundem. Desigur, altfel se comportă mintea noastră în faţa obiectelor 
spirituale decât în faţa celor fiaice. Şi trebuie să recunoaştem că simţirea joacă un rol de 
care se cuvine să ţinem seama. Dar de aici urmează cumva că afectele sunt în stare să facă 
funcţia de cunoaştere mai perspicace, mai temeinică, mai comprehensivă? Iată o întrebare 
la care nu se poate răspunde din capul locului afirmativ şi categoric. E un lucru de 
observaţie curentă că afectele stânjenesc cunoaşterea obiectivă, că o fac să vadă ceea ce nu 
este sau să nu vadă ceea ce este. Şi e de ajuns ca numai în câteva cazuri importante să se 
constate acest lucru, pentru a face problematic pretinsul lor aport cognitiv şi a ne sili să 

1 A se vedea acest lucni mai pe larg expus în lucrarea noastră: Filosofia contemporană a istoriei , voi. I, 
pp. 5 şi urm. 

răspundem negativ la întrebarea: se lasă transformat intelectul nostru aşa de radical de 
afecte, încât să-l facă apt să prindă ceva care ar rămâne nesesizat fără intervenţia lor? 
Factorii afectivi pot însoţi şi ca atare pot susţine acte de intelecţie, dar ei niciodată nu 
trebuie să aibă rol hotărâtor şi călăuzitor în cunoaştere, căci altfel o împiedică şi o 
deturnează de la scopurile ei slrict cognitive. 

Dilthey vrea să statornicească o deosebire principială între „înţelegere* 4 şi 
„explicare**, cea dintâi fiind un mijloc de cunoaştere propriu şi adecvat „spiritului**, cea din 
urmă un mijloc de cunoaştere propriu şi adecvat fenomenelor reale. Este însă foarte 
problematic dacă această deosebire se poate menţine. Nu se poate pricepe de ce înţelegerea 
n-ar putea fi explicativă, de ce în domeniul spiritului fenomenele n-ar putea fi explicate. 
Că acest lucru nu este numai posibil, dar chiar e necesar, o dovedeşte un om de ştiinţă care 
a fost în acelaşi timp şi un gânditor de marcă, Max Weber, care vorbeşte de o înţelegere 
explicatoare şi de o explicare înţelegătoare, căutând să dovedească acest lucru penfcu 
domeniul sociologiei 1 . Noţiunea de înţelegere trebuie să sufere deci corecţia adusă de Max 
Weber. 

Dilthey îşi însuşeşte opoziţia radicală, stabilită cu mult înaintea lui, dintre domeniile 
realităţii, pentru a-şi întemeia concepţia lui epistemologică despre cunoaşterea noologică, 
pe care el o numeşte înţelegere. El însă nu merge cu cercetarea până la capăt în această 
direcţie, socotind că este suficient să vorbească de viaţă, de suflet, de obiectivare a vieţii şi 
expresie a ei. Este drept că el se ridică până la determinarea spiritului obiectiv, dar nici aici, 
după credinţa noastră, nu vede ceea ce-i esenţial. Noi trăim anumite stări ale noastre, 
înţelegem şi retrăim anumite manifestări ale vieţii, dar retrăirea stărilor proprii, înţelegerea 
şi retrăirea obiectivărilor vieţii sunt posibile prin aceea că stările noastre proprii nu sunt 
numai stări pur sufleteşti, că obiectivările vieţii nu sunt obiectivări strict biologice ale vieţii. 
Noi trăim,înţelegem şi retrăim toate aceste lucruri tocmai fiindcă elesttaţ mai mult decât 
simple fenomene reale, că au anumite semnificaţii, că se raportează la aniirpite valori. De 
aceea o teorie a înţelegerii nu poate fi completă, dacă nu este întregită cu o teorie a valorilor. 
Un lucru pe care elevul lui Dilthey, Spranger, l-a putut vedea, dar fără ca nici el să meargă 
până la capăt. Spranger recunoaşte că în trăire şi înţelegere avem a face cu ceva ideal , că 
deci obiectul acestor acte de cunoaştere nu e constituit din simple realităţi, ci mai e ceva pe 
lângă ele şi de altă natură decât ele. Rickert este acela care, după credinţa noastră, duce în 
această privinţă firul gândirii lui Dilthey mai departe, temeinic şi justificat. El caută să 
demonstreze cum înţelegerea nu poate fi înţeleasă dacă nu se recunoaşte că adevăratul ei 
obiect îl constituie valorile. Când Dilthey spune: „Noi numim procesul (den Vorgang) în 
care din semne date din afară cunoaştem sensibil ceva intern, înţelegere “, ne explicăm 
întrebarea lui Rickert: ce este ceva „intern**? De aceasta depinde doar totul. Noţiunea de 
intern nu spune nimic, căci, continuă Rickert, tP mit dem Inneren als dem Psychischen reicht 
man beim Problem des Verstehens nich aus. Die Zeichen , die «von aussen» gegeben sind, 
milssen gerabe mehr als ein reales «Inneres» erkennen lassen. Sonst bleiben sie 

1 Max Weber, Gesammelte Au fşatre zur Wissenschaf tslehre , Tiibingen, 1922, cap.: „Ueber einige 
Kategorien der verstehenden Sozioiogie", pp. 403—450. 

unverstăndlich“ l . De aceeaRickert cere o separare strictă a noţiunilor de real şi ideal, de 
existent sensibil şi valabil ireal, ca să putem înţelege natura şi funcţiunea înţelegerii. 
,Jedenfalls , spune Rickert în aceeaşi lucrare cu o pagină mai înainte, das Problem des 
historischen Verstehens ist nicht psychologisch , d. h. nicht durch Erforschung des realen 
Seelenlebens allein zu losen. Uebersieht man das hreale, das verstanden wird, so muss das 
entwcder zu «psychologischen» Behauptungen fiihren, die versteckte Wert - und 
Sinndeutungen enthalten, oder, wo man dieser Gefahr aus dem Wege geht , wie z. B. bei 
Troeltsch , zu derNeigung, die Frage metaphysisch zu behandeln 

Rickert are de asemenea dreptate când susţine că deosebirea dintre înţelegere.şi 
„explicare 4 * trebuie să rămână indiferentă f aţă de deosebirea dintre existenţa sufletească şi 
cea corporală. întâi, fiindcă există viaţă sufletească care nu implică valori şi sensuri şi care, 
prin urmare, poate foart^ bine să fie numai „explicată", nu şi înţeleasă; şi, apoi, fiindcă 
există corpuri care cuprind valori sau semnificaţii, cum sunt operele de artă, şi care, ca 
atare, pot fi înţelese. Avem doar o psihologie „explicativă", a cărei îndreptăţire nici Dilthey 
n-o tăgăduieşte, o psihologie care tratează fenomenele sufleteşti ca fapte reale, făcând 
abstracţie de eventualele semnificaţii cu care ele ar fi asociate sau pe care le-ar cuprinde. 
E psihologia pozitivă, aşa cum în genere se face astăzi, care se foloseşte de experiment şi 
de procedee generalizatoare, care caută să descrie, să clasifice şi să explice fenomenele 
sufleteşti. Nu este prin urmare suficient să spunem: iată aici am viaţă sufletească şi 
înţelegerea trebuie să intervină pentru a şi-o apropria cognitiv. Ci, cum spune cu foarte 
multă dreptate Rickert, trebuie să vedem mai întâi ce fel de viaţă sufletească este: e viaţă 
numai sufletească sau e viaţă mai mult decât sufletească. Dacă avem cazul dintâi, atunci 
intervenţia înţelegerii n-are nici un sens. Dacă avem cazul al doilea, atunci psihologia 
pozitivă nu are nici o raţiune să intervină, căci îndreptăţită şi eficace nu poate fi decât o 
psihologie „înţelegătoare". Chiar când am avea a face cu viaţa sufletească ce cuprinde 
sensuri şi exprimă valori nu trebuie să uităm că şi scopurile cercetării sunt hotărâtoare: că, 
dacă vreau adică să „explic" anumite categorii de fapte sufleteşti pline de semnificaţii, voi 
face abstracţie de semnificaţiile lor ireale, pentru a nu le privi decât ca fenomene reale. Să 
ne referim în acest sens şi la alt un caz; să zicem că avem de cercetat un tablou al lui 
Leonardo da Vinci. Tabloul poate fi cercetat sau din punct de vedere estetic, sau din punct 
de vedere strict ştiinţific, adică sau poate fi înţeles sau poate fi explicat. Considerat estetic, 
se va ţine seama de frumosul pe care-1 reprezintă, de esteticul său, de ceea ce este în el ireal, 
de ceea ce este valoare în el. Acest lucru se va face, fireşte, cu ajutorul înţelegerii. Dar 
acelaşi lucru poate fi considerat şi din alt punct de vedere; vrem să ştim, să zicem, din ce 
elemente este constituită pânza lui, cu ce fel de culori şi de ce natură a fost pictat el; 
chestiuni asupra cărora înţelegerea nu ne va putea fi de nici un folos, ci numai cunoştinţa 
explicativă ne poate ajuta. Scopul pe care-1 urmărim în cercetare joacă prin urmare un rol 
de seamă. Sau, cum spune şi Rickert: „Das Reale wird dann verstanden, insofem und 
insoweites «Trager» ei nes inealen Sinnes ist. Das gibt einen guten Sinn und das mei nt man 
wohlauch meist, wo man vom Verstehen ei nes realen psychischen Seins spricht, ebenso 


p. 425. 


1 H. Rickert, Die Grenzen der naturwissenschaftlichen Begriffsbildung 3. u. 4. Aufl., Tiibingen, 1921, 

wie man ein Kunstwerk nicht insofem versteht , als es einen bloss realen Komplex von 
Lein wand und Farbe bildet, sondem insofem und insoweit es sich als Trager eines inealen 
kiinstlerischen Sinnes darstellt “ ] . 

S-ar putea apoi merge cu determinarea înţelegerii mai departe, distingându-se, cum 
face Rickert, o înţelegere individualizatoare şi o înţelegere generalizatoare. Căci dacă este 
exact că „spiritul" nu poate fi decât înţeles, şi dacă este de asemenea exact că avem două 
grupe de ştiinţe spirituale, cu tendinţe divergente, unele individualizatoare, cum este istoria, 
altele generalizatoare, cum este, de pildă, sociologia, atunci deosebirea unei înţelegeri 
individualizatoare de una generalizatoare se impune fără doar şi poate. 

Când este însă vorba de valoarea epistemologică a intuiţiei şi de legitimitate^ unei 
teorii a intuiţiei, gânditorul care trebuie să ne reţină mai mult este fără îndoială Bergson. 
Căci, spre deosebire de Dilthey, care nu este un gânditor suficient de sistematic, Bergson 
are un sistem închegat şi bine articulat, în legătură cu care, tocmai din această cauză, 
discuţia poate fi mai amplă şi mai fructuoasă. Să procedăm şi noi sistematic la aprecierea 
critică a ideilor şi a teoriei lui epistemologice. 

Dar mai întâi să lămurim o chestiune, pentru a risipi din capul locului eventuale 
confuzii sau neînţelegeri. Este vorba anume de aşa-zisul antiintelectualism bergsonian. 
Este Bergson în adevăr un antiintelectualist? Lucrurile nu sunt chiar aşa de simple cum par 
la prima vedere. Bergson nu este antiintelectualist în sensul că tăgăduieşte orice îndreptăţire 
intelectului. Am văzul că el recunoaşte intelectului o funcţie dintre cele mai importante,o 
funcţie practică indispensabilă, fiind în această privinţă de perfect acord atât cu pozitiviştii, 
cât şi cu pragmatiştii. Dacă poate fi numit antiintelectualist, el poate fi numit numai într-un 
singur sens, anume în sensul că mijlocul cel mai bun şi mai eficace de cunoaştere e ceea ce 
este realitatea în ea însăşi e intuiţia, nu intelectul. Dar şi în acest sens nu mai poate fi vorba 
la el de un antiintelectualism în adevăratul sens al cuvântului, ci atitudinea lui ar putea fi 
mai bine caracterizată cu termenul de Iransintelectualistă. Iar dacă ţinem seama de faptul 
că în ultima fază a evoluţiei gândirii sale, Bergson şi-a schimbat concepţia despre 
inteligenţă, termenul de antiintelectualist adresat lui Bergson este cu totul neîntemeiat. — 
De asemenea, din faptul că Bergson face apropierile cunoscute înlre instinct şi inteligenţă, 
nu trebuie să cădem în greşeala, pe care au şi făcut-o unii, de a crede că el este un apologist 
al instinctelor vulgare, al vieţii guvernate de tendinţe oarbe. Aceasta e o concluzie, care nu- 
şi are premisele în opera lui Bergson şi o învinuire cu totul ne justificată. 

înainte însă de a trece la examinarea critică a intuiţionismului bergsonian, o 
constatare: a critica acest intuiţionism nu e deloc un lucru uşor. Aceasta din mai multe 

• 9 

cauze. Mai întâi fiindcă Bergson întrebuinţează foarte multe imagini care mai mult 
sugerează ideile pe care le cuprinde teoria lui. Apoi fiindcă teoria lui nu este suficient de 
unitară, respingând într-o parte ceea ce concede în altă parte sau viceversa. în sfârşit, el 
însuşi a evoluat, aducând modificări, uneori de mare importanţă, teoriei sale despre 
cunoaştere; astfel, faţă de ceea ce susţinea la început despre inteligenţă, el are, după ultima 
sa lucrare, o atitudine radical schimbată. Critica trebuie deci să ţină seama de toate aceste 

1 H. Rickert, op. cit., p. 428. 

lucruri şi să fie extrem de circumspectă. Altfel riscă, deşi bazată pe citate, să fie dezavuată 
cu ajutorul altor citate. Cu această prudenţă, pe care o impun textele bergsoniene, să trecem 
la examinarea critică a teoriei bergsoniene despre cunoaştere. Să începem, cum e şi firesc, 
cu axa teoriei lui epistemologice, cu intuiţia. 

Filosofia intuitivă, care vrea să salveze cunoştinţa pură şi absolută, se ridică 
împotriva conceptelor pe motiv că acestea sunt mijloace ale acţiunii noastre asupra 
lucrurilor, recte asupra materiei , că ele îndeplinesc nişte simple funcţii biologice, că satisfac 
do^r nevoile vieţii. Dacă noţiunile sau conceptele au numai această menire, au cumva 
sentimentele imediate şi emoţiile afective puterea să îndeplinească ele ceea ce nu sunt în 
stare «^efectueze conceptele, adică au aceste stări capacitatea, cum susţine intuiţionismul, 
de a exercita un rol cognitiv cu totul dezinteresat? Iată ceea ce este extrem de problematic 
şi ceea ce mai întâi trebuie dovedit, iar nu acceptat din capul locului fără discuţie: dacă în 
adevăr conceptele sunt puse în serviciul vieţii, cu atât mai mult sunt puse în serviciile vieţii 
sentimentele imediate şi emoţiile afective. Sentimentele imediate, spune cu drept cuvânt 
A. Fouill6e, „au fost triate dintr-o multitudine de stări de conştiinţă posibile pentru nevoile 
vieţii. La fel stau lucrurile cu reacţiile noastre afective: dacă simţim plăcere sau durere, 
este pentru a ne incita să reacţionăm. Cum vor avea deci stările imediate de conştiinţă mai 
multă valoare obiectivă decât restul? Ele au o existenţă anumită pentru subiectul simţitor 
şi în limitele subiectului simţitor, a cărui stare interioară ele o traduc, aceasta da; dar, încă 
o dată, pentru ce ar atinge ele mai bine adevărul obiectiv? 4 * 1 2 

Se mai poate pune pe urmă altă întrebare, la fel de legitimă: avem noi nevoie, din 
punctul de vedere al vieţii trăite, să cunoaştem „esenţa materiei 44 sau „esenţa vieţii 44 ? 
întrebare la care tot Fouill6e răspunde foarte just: „Din punctul de vedere al vieţii trăite, 
noi n-avem nici o nevoie de a cunoaşte esenţa vieţii şi,de fapt, noi nu o cunoaştem; avem 
nevoie numai de a acţiona şi a trăi conform legilorv ieţii; avem nevoie, de asemenea, când 
gândim, de a nu gândi legile vieţii pe dos de ceea ce sunt ele, de a crede că noi vom trăi, 
înghiţind otrăvuri care omoară. Tot ceea ce s-a înălţat contra gândirii şi a inteligenţei recade 
mai greu, ca o stâncă a lui Sisif, asupra intuiţiei 442 . 

Când Bergson spune că percepţiile şi conceptele noastre „ne dau planul acţiunii 
noastre posibile asupra lucrurilor mai mult decât pe acela al lucrurilor însele 44 , e firesc să i 
se răspundă „că planul acţiunii noastre posibile depinde de planul însuşi al lucrurilor: dacă 
mica bilă pe care o percep n-ar fl rotundă, mâna mea n-ar putea s-o cuprindă, ci eu o cuprind 
pentru că ea este rotundă. Percepţia mea despre soare nu desenează acţiunea mea posibilă; 
ea desenează contururile mănunchiului luminos ajuns în mod real la ochiul meu 44 . 

Modul cum Bergson determină inteligenţa nu corespunde însuşirilor reale pe care 
le prezintă aceasta: inteligenţa este sărăcită şi am putea chiar spune mutilată de pe urma 
determinării bergsoniene. Căci Bergson îi răpeşte inteligenţei tocmai ceea ce ea are propriu, 
adică pătrunderea, mobilitatea, puterea inventivă, caracterul progresiv şi sintetic, adică 
ceea ce este inteligent în inteligenţă. Exprimând rezervele cuvenite faţă de tonul pamfletar 
care nu-şi are locul într-o discuţie ştiinţifică, trebuie să recunoaştem că J. Benda are 

1 A. Fouillăe, La pens£eet Ies nouvelles&oles anti-intellectua]istes,W-tine 6d.,F. Alean, 1919, p. 390. 

2 /ML, pp. 391 -392. 

dreptate să se întrebe „dacă ceea ce Bergson numeşte intuiţie nu este pur şi simplu 
inteligenţă, întrucât ea este pătrundere, invenţie, creaţie, personalitate — Inteligenţa în 
sfârşit —, în opoziţie cu o specie de funcţionare birocratică a spiritului — clasare de fapte, 
elaborări de fişe, aplicări de reguli — sau chiar cu o specie de receptivitate şcolară sau de 
puerilă constructivitate, sau alte lucruri inferioare, pe care bergsonienilor le place să le 
numească inteligenţă pentru nevoile tezei lor, dar pe care nici o persoană autorizată nu le-a 
numit vreodată cu acest nume? E clar că dacă se numeşte Intuiţie ceea ce noi numim 
Inteligenţă şi Inteligenţă ceea ce noi numim prostie, cazul inteligenţei stă prost... Ni se 
spune că sociologii numesc Inteligenţă această funcţionare birocratică a spiritului. Dar 
atunci să se spună: Bergson a ruinat ceea ce sociologii numesc Inteligenţă. Să nu se spună: 
el a ruinat Inteligenţa. în acest caz se va conveni că e mai puţin grav" 1 . 

Să fie intuiţia şi inteligenţa atât de profund deosebite, încât să se opună ireconciliabil 
una alteia, sau una şi alta nu sunt decât două aspecte ale aceleiaşi funcţiuni? Credem că în 
această privinţă L. Brunschvicg are dreptate când spune: „Oricât ar putea să-i coste pe 
amatorii de controverse metafizice şi sterile, noi n-avem în inteligenţă şi intuiţie a face cu 
două facultăţi separate şi duşmane, ci mai curând cu două aspecte ale aceleiaşi funcţiuni, 
pe care trebuie s-o menţinem înainte de toate în stare de vigilenţă permanentă, de mobilitate 
şi disponibilitate perpetue. Intuiţia va împiedica inteligenţa să cedeze unei satisfacţii care 
i-ar afecta elanul progresului ei, să-şi cristalizeze rezultatele descoperirilor ei în formule 
somnolente care ar face-o să-i scape noile probleme ieşite din soluţiile dobândite, 
reclamând procedee inedite de rezolvare. Iar inteligenţa, din partea ei, va denunţa refuzul 
de analiză şi de control pe care intuiţia l-ar revendica drept un privilegiu al ei şi care ar 
disimula, sub o mască de aroganţă şi de dispreţ, o mărturisire de nelinişte şi timiditate. 
Altfel spus, inteligenţa şi intuiţia colaborează pentru ca viaţa spiritului să fie prezervată de 
două păcate la f el de mortale, de trândăvie şi orgoliut* 2 . 

Intuiţionismul bergsonian duce o luptă pe viaţă şi pe moarte îzâpotrivp conceptelor, 
împotriva formelor raţionale, împotriva categoriilor,care sunt învinuite eâ stabilizează, că 
mortifică, că fac inerte fluentul, mobilul, durata. El însuşi însă nu se poate dispensa de 
concepte, ci trebuie să le întrebuinţeze, fiindcă altminteri n-ar mai putea obţine ce vrea cu 
tot dinadinsul să obţină: o teorie. Astfel,el ne vorbeşte de mobilitate, de durată, de realitate, 
de evoluţie, de creaţie etc., concepte în toată puterea cuvântului, care presupun categoriile: 
el nu se poate dispensa nici de abstractizări şi abstracţii, ci uzează de ele din plin. De altfel 
termenii de „intuiţiepură“,„amintire pură",„duratăpură",„eterogenitate pură",„libertate 
pură" nu sunt date imediate ale conştiinţei, ci sunt elaborări intelectuale. Ele n-ar fi putut 
fi dobândite fără ajutorul intelectului. .Acest pur, care implică o substragere a întregii 
multiplicităţi, a întregului timp obişnuit, a întregii relaţii cu timpul, ne conduce la ceva care, 
presupundu-i-se existenţa, este tocmai insesizabil intuiţiei şi zace în cele mai obscure 
adâncimi ale subconştientului. De altfel conştiinţa, ne spune însuşi Bergson, se naşte din 
acţiunea care se inserează în lumea materială. Ce va rămânea deci, dacă suprimăm această 

1 Julien Benda, Le Bergsonisme ou unephitosophiedela mobilită, Huilteme £dition, Mercure de France, 
pp. 62-63. 

2 L. Bninschvicg, Intelligence et intuition , „Revista de filosofîe 44 , 1938, pp. 327—328. 

acţiune? Viaţa? Dar viaţa nu se sesizează în stare pură; ea se sesizează în raport cu o lume 
externă, fără care ea nu se mai concepe şi nu mai merită numele de viaţă... Existenţa însăşi 
nu se sesizează pură; sum este în mod necesar un cogito , un sen tio, un vo/o. Datele zise 
intuitive sunt, în ochii noştri, numai limite ideale , către care tind percepţiile reale, amintirile 
reale, durata reală, activitatea reală, voinţa inteligentă. Nu numai că nu sunt adevărate 
intuiţii, dar ele sunt concepte; aşa încât fllosofla intuiţionistă ne apare cu totul conceptuală; 
ea se mişcă pe «creaţii abstracte» ale gândirii, care ne reamintesc lucrurile pure ale lui 
Platon, unitatea pură, multiplicitatea pură, dualitatea în sine, timpul pur, devenirea pură 
etc. Ceea ce părea la început vocea lui Heraclit, redevine acum marea voce a lui Platon sau 
Plotin. 4 ' 1 

Dar faptul că intuiţionismul însuşi nu poate evita formele conceptuale, care sunt 
produse intelectuale, dovedeşte până la evidenţă că fără atare forme nu se poate filosof a şi 
prin urmare nu poate fiinţa fllosofla. Poate că numai într-un singur caz s-ar putea evita 
formele categoriale, anume în cazul când filosoful respectiv s-ar mărgini să sesizeze datul 
cu pretinsa lui intuiţie, s-ar mărgini numai să trăiască atât datul, cât şi intuiţia. în acest caz 
însă el n-ar mai fl filosof. Căci filosof el devine din momentul în care începe să reflecteze 
asupra datului, să facă aserţiuni asupra lui, să fixeze în forme durabile ceea ce a prins din 
acest dat cu mijloacele lui intuitive. Să admitem că prin intuiţie ajungem să aflăm că 
realitatea ultimă este elan vital, durată pură; noi nu vom avea totuşi o filosofie decât când 
vom expune cele intuite în forme transmisibile, comunicabile, teoretic diferente, adică 
susceptibile de a fl adevărate sau false. în filosofie, ca să întrebuinţăm o frază a lui Rickert, 
cu o mică modificare, nu elanul vital, sau oricum i-am spune obiectului cunoaşterii, este 
hotărâtor, ci gândirea asupra acestui elan vital. Căci fllosofla ia naştere datorită gândirii. 
A trăi obiectul de cunoscut sau a-1 intui este, fireşte, un lucru important, dar nu suficient. 
A ne mulţumi numai cu a-1 trăi şi a-1 intui, înseamnă a renunţa de bunăvoie de a mai 
filosof a. A ne mulţumi cu a-1 trăi şi a-1 intui şi a ne comporta practic în consecinţă, înseamnă 
a ne mulţumi numai cu înţelepciunea asupra lumii şi a vieţii şi a renunţa la filosofie. Ceea 
ce, trebuie să recunoaştem, Bergson nu face. în schimb, Bergson face altceva: el transpune 
în forme intelectuale ceea ce pretinde că a reuşit să afle cu ajutorul intuiţiei, aşa cum o 
determină el, şi tocmai fiindcă a făcut acest lucru, Bergson nu este numai înţelept, ci este 
şi filosof. Căci fllosofla are nevoie de forme categoriale, are nevoie de noţiuni; mai mult: 
ea nu se poate dispensa de ele: ea există sau cade o dată cu aceste forme. A renunţa la 
intelect şi la oficiile lui înseamnă a-ţi închide drumul spre teorie, spre sistem, spre filosofie. 

Cunoştinţa intelectuală sesizează, spune Bergson, doar crusta obiectului, ea se 
învârte în jurul lui, fără a fl în stare să pătrundă în el; cunoştinţa intuitivă, din contră, ne 
transportă printr-un fel de simpatie în interiorul însuşi al obiectului, pentru a ne face să 
coincidem cu ceea ce el are unic şi inexprimabil. Lucruri admirabil spuse, care ne dau flori 
estetici. După ce imaginea ne-a delectat, putem privi obiectiv lucrurile, ca să vedem ce este 
exact din toate acestea. în urma acestei priviri obiective, îşi fac drum o serie de nedumeriri. 
Prima: n-ar fl fost nevoie să ni se demonstreze mai întâi că idealul cunoştinţei absolute este 
coinciderea fără rest, identificarea totală a subiectului cunoscător cu obiectul de cunoscut? 

1 A. Fouillde, ibid. t pp. 382—383. 

A doua: nu ar fi trebuit să ni se arate în ce mod, cum anume are loc acest transport 
simpatetic al subiectului cunoscător în interiorul însuşi al obiectului de cunoscut? A treia: 
să presupunem că transportul acesta a fost posibil şi că ştim şi modul cum se face, 
ctinciderea subiectului cu obiectul nu alterează natura intimă a obiectului? A patra: dacă 
ne identificăm cu ceea ce obiectul are unic şi inexprimabil , ce rost mai are, nu pentru noi 
ca oameni , ci pentru noi ca filosofi , această identificare? Cu ce se alege filosofia de pe urma 
acestei coincideri, dacă tocmai ceea ce obiectul are unic, original, intim, este inexprimabil? 
Filosofia este filosofieîn măsura în care lucrează cu exprimabilul şi predicabilul, şi anume 
cu exprimabilul şi predicabilul care au măcar pretenţia la veracitate. în simpla şi pura 
identificare nu avem încă filosofie, ci doar un punct de plecare pentru filosofi e. 

Bergson este adversarul conceptelor fiindcă, după el, conceptele sunt rigide, fixe, 
imobile, solide şi de aceea cu ele nu putem prinde realitatea, care este mobilă, fluidă, în 
permanentă evoluţie. Căci Bergson este convins că o cunoaştere adecvată nu este posibilă 
decât atunci când există o „comensurabilitate“ între mijloacele de cunoaştere şi obiectul 
de cunoscut. Din această cauză el susţine drepturile intuiţiei, care se „mulează" după 
obiecte, care caută să coincidă cu mişcarea şi cu durata, care operează cu concepte fluide, 
în faţa unor atare aserţiuni, se pune în mod firesc întrebarea: putem admite fără pic de 
dovadă necesitatea unei atare comensurabilităţi între mijloacele de cunoaştere şi obiectul 
cognoscibil? Trebuie ca noţiunea să semene neapărat cu obiectul pentru ca să-l poată 
exprima, şi anume să-l poată exprima adecvat? Fiindcă realitatea este fluidă, trebuie ca şi 
conceptul să fie fluid? Dacă masa la care scriu este solidă, dreptunghiulară, neagră etc., 
trebuie caşi conceptul de masă să fie solid, dreptunghiular, negru etc.? Iată chestiuni care 
păreau demult rezolvate şi pe care Bergson le pune din nou în discuţie. Conceptele nu sunt 
comensurabile obiectelor şi cu toate acestea ele exprimă obiectele. Să stăm şi să ne gândim: 
conceptul de durată pură al lui Bergson este el însuşi durabil, acela de evoluţie creatoare 
este creator, acela de spirit este spiritual? Sunt aceste concepte cu care lucrează 
intuiţionismul mai fluide decât celelalte, se mulează mai mult după obiecte defcât prelinsele 
concepte rigide intelectuale? Conceptele cu care operează Bergson nu sunt în ele însele 
mai fluide şi mai plastice decât sunt conceptele pe care el le combate cu atâta energie. 
Conceptele pot exprima ceva concret, viu, mobil, nu fiindcă în ele însele ar fi concrete, vii, 
mobile, ci fiindcă gânditorul care le mânuieşte ştie să le aranjeze în aşa fel încât ele să 
exprime ceea ce vrea gânditorul, adică mobilul, viul, concretul. Bergson n-a creat concepte 
noi, ci a articulat şi a sintetizat concepte vechi într-un mod nou, ca să exprime lucrurile noi 
pe care le-a văzut el. Nu este prin urmare meritul conceptelor cu care lucrează Bergson că 
noi aflăm prin ele lucruri noi, ci este meritul lui Bergson: el este acela care a ştiut să le facă 
să exprime ceea ce a văzut el. în acest caz nu este meritul conceptelor, nici în cazul opus 
nu este vina lor, ci este vina gânditorilor care operează cu ele. Se trece, credem, uşor în 
această împrejurare peste faptul ce nu trebuie să fie deloc ignorat, că adevărata semnificaţie 
a conceptului rezultă din actul predicaţiei, că noi nu putem cunoaşte nici sfera, nici 
conţinutul conceptului decât cu ajutorul judecăţii. Cum spune şi Kant şi cum susţin după 
el atâţia alţi gânditori, conceptele nu sunt altceva decât virtualităţi, posibilităţi indefinite 
de judecăţi. Dacă privim deci*noţiunile independent de actul judecăţii, vom căpăta o 
imagine greşită despre ele. Numai înţelegându-le ca factori ai judecăţii putem să ne dăm 

seama ce sunt în stare să efectueze noţiunile. Ni se pare că atunci când Bergson vorbeşte 
de imobilitatea, de rigiditatea, de soliditatea conceptelor, învinuind din pricina aceasta 
intelectul, el are în vedere conceptele detaşate de actul judecăţii, desprinse de dinamica 
gândirii. Şi, din contră, că atunci când vorbeşte de fluiditatea şi plasticitatea lor, pentru a 
scoate în relief însuşirile intuiţiei, el se gândeşte la noţiunile integrate în actul judecăţii, 
adică în rolul lorfîrescşi normal. 

Mai este însă încă o problemă ce se ridică: Bergson învinuieşte inteligenţa că, prin 
mijloacele ei conceptuale, deformează realitatea, care este mobilă, fluidă, dinamică, 
transformând-o în ceva solid, material, static, inert, mort. Bergson presupune mobilitatea 
şi durata realului ca pe ceva mai presus de orice îndoială, ca pe ceva evident prin sine însuşi, 
ca pe ceva care nu mai merită nici o discuţie. Sunt însă lucrurile aşa de elementare şi de 
simple? De unde şi cum ştim noi că realul este mobil, că este fluid, că este durată? N-ar fi 
trebuit să ni se demonstreze că în adevăr aşa stau lucrurile? Deşi aceasta este o chestiune 
fundamentală în concepţia lui Bergson, totuşi n-o examinează: el presupune durata realului 
fără să ne arate din ce motive şi pe ce bază o presupune. Bergson nu distinge suficient înlre 
metafizică şi epistemologie, el presupune, fără un examen critic, idei ontologice, ca viaţă, 
mobilitate, durată. 

Era, apoi,în concepţia mai veche a lui Bergson şi o altă insuficienţă, pe care însă, 
în ultima lui lucrare, a căutat s-o înlăture, insuficienţă pe care nu este de prisos s-o 
cunoaştem împreună cu corecţia marelui gânditor. Bergson presupunea anume că realul 
este alcătuit din două domenii, viaţă, schimbare pură, durată, pe de o parte, materie, pe de 
altă parte. El recunoştea intuiţiei puterea de a-şi sesiza obiectul, adică durata pură, în 
absolutitatea lui, dar recunoştea inteligenţei numai valoarea unei cunoaşteri relative, 
biologice, practice. Dar, dacă materia era şi ea reală, tot atât de reală ca şi schimbarea, şi 
dacă inteligenţa era considerată ca mijloc adecvat de cunoaştere a ei, nu se putea înţelege 
de ce inteligenţa n-ar fi putut să-şi sesizeze obiectul în aceeaşi măsură în care intuiţia îşi 
sesiza obiectul ei: adică în mod absolut. Bergson revizuieşte acum lucrurile: el lasă 
metafizicii spiritul, iar ştiinţei materia, fiecare din ele cu metoda ei proprie, cea dintâi cu 
intuiţia, cea de a doua cu inteligenţa, amândouă însă socotite capabile de cunoaştere 
absolută a obiectului lor. „Noi atribuim deci metafizicii, spune Bergson, un obiect limitat, 
în special spiritul, şi o metodă specială, înainte de toate intuiţia. Prin aceasta distingem 
desluşit metafizica de ştiinţă. Dar prin aceasta de asemenea noi le atribuim o valoare egală. 
Noi credem că ele pot, şi una şi cealaltă, să atingă fondul realităţii. Noi respingem tezele 
susţinute de filosofi, acceptate de savanţi, asupra relativităţii cunoştinţei şi a imposibilităţii 
de a atinge obiectul." Metafizica şi ştiinţa se pot ajuta reciproc, spre folosul teoretic al 
cunoştinţei înseşi. încă un citat nu strică în această ordine de idei: „Pentm a rezuma, noi 
vrem o diferenţă de metodă, nu admitem o diferenţă de valoare între metafizică şi ştiinţă. 
Mai puţin modest pentm ştiinţă decât au fost cei mai mulţi savanţi, noi socotim că ştiinţa 
fundată pe experienţă, aşa cum înţeleg modernii, poate să atingă esenţa realului. Fără 
îndoială, ea nu îmbrăţişează decât o parte a realităţii; dar într-o bună zi ea va putea atinge 
fondul acestei părţi; în tot cazul se va apropia de ea indefinit. Ea şi umple deci o jumătate 
din programul vechii metafizici: s-ar putea numi metafizică, dacă n-ar prefera să păstreze 
numele de ştiinţă. Rămâne cealaltă jumătate. Aceasta ni se pare să revină de drept unei 

metafizici care porneşte, la fel, de la experienţă şi care este în stare, şi ea, să atingă 
absolutul: noi am numi-o ştiinţă, dacă ştiinţa n-ar prefera să se restrângă la restul realităţii. 
Metafizica n u este aşadar superioară ştiinţei pozitive; e a nu vine, după ştiinţă, să considere 
acelaşi obiect, pentra a obţine de la el o cunoştinţă mai înaltă. A presupune între ele acest 
raport după obiceiul aproape constant al filosofilor înseamnă a face nedreptate şi uneia şi 
alteia: ştiinţei, ce se condamnă la relativitate; metafizicii, care nu va fi decât o cunoaştere 
ipotetică şi vagă, penttu că ştiinţa va fi luat în mod necesar pentru ea, mai dinainte, tot ceea 
ce se poate şti asupra obiectului precis şi sigur. Cu totul diferită este relaţia pe care o 
stabilim între metafizică şi ştiinţă. Noi credem că ele sunt, sau pot deveni, la fel de precise 
şi de certe. Şi una şi alta se opresc asupra realităţii înseşi. Dar flecare nu reţine din realitate 
decât jumătate, în aşa fel că s-ar putea vedea în ele, după voie, două subdiviziuni ale ştiinţei 
sau două departamente ale metafiaicii, dacă nu ar marca direcţii divergente ale activităţii 
gândirii. Tocmai fiindcă sunt la acelaşi nivel, ele au puncte comune şi pot, asupra acestor 
puncte, să se verifice una pe alta. A stabili între metafizică şi ştiinţă o diferenţă de 
demnitate, a le atribui acelaşi obiect, adică ansamblul lucrurilor, stipulând că una îl va privi 
de jos şi alta de sus, înseamnă a exclude ajutorul mutual şi controlul reciproc: metafizica 
este în mod necesar atunci — dacă nu se pierde orice contact cu realul — un extras 
condensat sau o extensiune ipotetică a ştiinţei. Lăsaţi-le obiecte diferite, ştiinţei materia şi 
metafizicii spiritul: cum spiritul şi materia se ating, metafizica şi ştiinţa vor putea, de-a 
lungul suprafeţei lor comune, să se aprobe una pe alta, aşteptând ca contactul să devină 
fecundaţie. Rezultatele obţinute de ambele părţi vor trebui să se împreune, pentru că 
materia se împreună cu spiritul. Dacă inserţia nu este perfectă, aceasta e din pricină că este 
ceva de rectificat în ştiinţa noastră sau în metafizica noastră sau în amândouă. Metafizica 
va exercita astfel, prin partea ei periferică, o influenţă salutară asupra ştiinţei. Invers, ştiinţa 
va comunica metafizicii habitudini de precizie care se vor propaga, la aceasta, de la 
periferie la centru... Aceasta înseamnă a spune că ştiinţa şi metafizica vor&feri ca obiect 
şi ca metodă, dar că ele vor comunica în experienţă. Şi una şi cealaltă vor fi înlăturat 
cunoştinţa vagă, care este înmagazinată în conceptele uzuale şi transmise prin cuvinte". 
„Ştiinţei, ca şi metafizicii, noi i-am atribuit puterea de a atinge absolutul", spune iarăşi 
Bergson în altă parte. Prin urmare inteligenţa este şi ea un mijloc de cunoaştere absolută 
ca şi intuiţia; între ele nu există deosebire nici de demnitate, nici de valoare. Dar 
recunoscându-i inteligenţei asemenea putere, Bergson dovedeşte că şi-a schimbat teoria 
asupra inteligenţei; dacă nu asupra structurii ei, în orice caz asupra eficienţei ei: inteligenţa 
e aptă să atingă şi ea inima absolutului — a absolutului material. Avem deci a face în 
această privinţă la Bergson cu o schimbare de atitudine, şi anume cu o schimbare ce era 
necesară, deşi ea nu e în acord cu cele ce susţinuse el mai înainte despre inteligenţă. 

în sistemul său filosofic, noţiunile de schimbare pură, de durată, de spirit joacă un 
rol fundamental. Dar Bergson nu insistă suficient asupra lor, nu insistă nici pe depaite în 
măsura rolului pe care aceste noţiuni îl joacă în concepţia lui. El precizează şi determină 
că obiectul intuiţiei este spiritul. Dar ce este spiritul? Ce trebuie să înţelegem prin spirit? 
Această noţiune are nevoie neapărat de ample dezvoltări, când i se acordă o importanţă atât 
de mare. 

Când apoi Bergson determină intuiţia, susţinând că ea este cunoaşterea spiritului de , 
către spirit, cunoaştere a vieţii, el trece de la noţiunea de spirit la cea de viaţă, lăsând să se, 
înţeleagă că aceste două noţiuni se pot înlocui reciproc, că ele sunt identice. O chestiune 
care nu este evidentă prin ea însăşi şi care prin urmare avea nevoie de demonstraţii şi 
justificări. Lucruri pe care Bergson de asemenea nu le face 1 . 

Rămâne acum să spunem câteva cuvinte critice şi despre intuiţionismul lui Husserl. 
Descoperitor al unei noi metode filosofice, al metodei fenomenologice, care s-a dovedit a 
fi extrem de fructuoasă, ducând la regiuni de „fenomene* 4 cu totul noi, Husserl a exercitat 
o influenţă enormă în filosofia germană contemporană. S-ar putea aproape susţine că 
filosofia germană contemporană stă sub semnul filosofiei fenomenologice. întâlnind mai 
întâi rezistenţă, ea a început apoi să se răspândească încetul cu încetul şi tot mai mult, 
convertind filosofi mai în vârstă, dar mai ales cucerind spiritele tinere. Fenomenologia a 
făcut astfel şcoală, una din şcolile filosofice cele mai serioase pe care le-a avut filosofia în 
genere. Şi deşi întâmpină încă mulţi adversari, filosofia fenomenologică nu s-a bucurat 
totuşi de o critică serioasă şi profundă, de o critică la înălţimea ei. Poate că şi datorită 
faptului că ea este încă în plină dezvoltare. Ce i s-ar putea obiecta intuiţionismului 
husserlian? 

Am văzut cum, după Husserl, instanţa ultimă de legitimare este evidenţa originară 
şi intuitivă, cum, pentru a întemeia un obiect, el trebuie adus să se arate el însuşi, să se 
legitimeze „în persoană**. Ce este însă obiectul el însuşi, ce este el „în persoană**? Noi nu 
putem şti acest lucru decât după ce l-am intuit, adică noi ştim ce este el „în persoană** abia 
după ce l-am sesizat în evidenţa originară. E aici o dificultate teoretică dintre cele mai mari, 
căreia Husserl nu-i dă atenţia cuvenită. Prin felul cum Husserl pune problema şi o rezolvă, 
el se mişcă într-un cfcrc vicios. El nu poate spune ce este intuiţia fără să se refere la însuşi 
obiectul ei, el nu poate spune ce este obiectul însuşi fitră să se refere la intuiţie. A dezlega 
însă problema intuiţiei orientându-ne după obiect, fie acesta dat şi originar, înseamnă a nu 
o privi suficient de critic, înseamnă a ne întoarce la concepţia naivă, insuficientă şi demult 
depăşită. 

Din partea neokantienilor, i se obiectează: fenomenologia este o filosofie 
dogmatică, fiindcă ea nu este în stare să pună problema posibilităţii obiectului teoretic, nici 
s-o rezolve. Din două pricini este ea dogmatică. întâi, fiindcă restrânge tematica cognitivă 
numai la „existenţial**, ceea ce-i imprimă fenomenologiei un caracter „ontologist**. O 
obiecţie nefundată, căci Husserl admite si alte domenii decât cel existenţial. în al doilea 
rând, fiindcă socoate lucrurile ca fiind independente de subiect, fiindcă socoate lucrurile 
ca fiind nişte „lucruri în sine**. Această a doua obiecţie este numai în parte fundată, fiindcă 
ea este valabilă numai pentru prima fază a evoluţiei lui Husserl — faza „Cercetărilor 
logice** — dar nu mai este valabilă pentru fazele ulterioare şi în special pentru faza 
„Meditaţiilor carteziene “. 

1 Pentru critica lui Bergson a se mai vedea: 1. Petrovici, Introducere în metafizică, Ed. Casa şcoalelor, 
Bucureşti, ed. II, 1929, p. 63 urm.; Roman Inganlen, Intuilion und Intellekt bei Henri Bergson, în „Jahrbuch fdr 
Philosophie und phănomenologische Forschung", Ftinfter Bând, 1922, în care se face o serioasă critică a 
intuiţionismului bergsonian din punctul de vedere al şcolii fenomenologice; Richard Kroner, Henri Bergson, 
„Logos “, 1910, în care se găseşte o foarte întemeiată critică făcută din punctul de vedere al Şcolii din Baden. 

Husserl a izbutit să descopere, datorită metodei fenomenologice descriptive şi 
reductive, un domeniu nou: acela al esenţelor multiple şi variate, imuabile şi absolute. Se 
pune însă întrebarea, pe care Husserl nici chiar prin „Meditaţiile carteziene 1 * n-o poate 
împiedica să se ridice: cu ajutorul esenţelor nu ajungem la o concepţie statică despre lume, 
nu ne întoarcem la o înţelegere platonizantă existenţei? Cum ar putea fi explicată cu 
ajutorul lor devenirea? în legătură cu această întrebare se pune pe urmă alta: în ce raport 
stau esenţele cu faptele reale, empirice, existente în timp, hic etnunc?C& esenţele depăşesc 
existenţele şi faptele temporale şi reale, că formează o lume a lor, înţelegem. Dar noi vrem 
să aflăm ceva mai mult: dacă esenţele joacă vreun rol în constituirea faptelor empirice şi 
în ce constă acest rol. înţelegem însemnătatea teoretică a esenţelor, când este vorba de 
faptele pe care le studiază ştiinţele individualizatoare, care se ocupă cu fapte particulare, 
cum este de pildă istoria. Soluţia pare să fie indicată de Husserl însuşi, în „Meditaţiile 
carteziene**, prin noţiunea de monadă, dar această noţiune ni se pare ca fiind adoptată de 
Husserl fără a o fi supus unui suficient examen critic, ea înfăţişându-ni-se ca o soluţie 
dogmatică. 

Distincţiile fenomenologice pe care Husserl le stabileşte la actele cunoaşterii sunt 
de o perspicacitate, subtilitate şi importanţă în adevăr neobişnuite. Totuşi, o întrebare 
legitimă se pune: ce s-a stabilit prin aceasta pentru cunoştinţă? „în fenomenologie, spune 
N. Hamnann, raportul dintre act şi obiect a f ost pus la bază ca un raport necesar pentru orice 
conştiinţă («conştiinţă despre»). însă obiectul era în acest mod numai «obiect intenţional», 
nu obiect de cunoaştere. Obiectul fanteziei nu se poate astfel distinge principial de obiectul 
experienţei în genere. în toate aceste moduri de exprimare plutea pe dinaintea ochilor 
raportul dintre subiect şi obiect ca un raport cu totul corelativ. A despărţi obiectul de 
subiect, a-1 lăsa valabil ca un obiect existent independent de actul cunoaşterii, era după 
aceasta imposibil .** După Hartmann « fenomenologia ignoră adevăratul raport fundamental 

N 

al cunoaşterii, căci obiectul cunoaşterii constă în chip necesar în sine, independent de actele 
cognitive de sesizare. „Orice cunoaştere, continuă Hartmann, se îndreaptă prin natura ei 
spre existenţial, întrucât el există şi înainte de ea şi independent de ea. Un obiect intenţional 
nu este deci suficient. Nimeni nu crede că obiectul percepţiei ia naştere abia în percepţie 
(în privire cumva). Convingerea fundamentală este, din contră, în general, că el este 
înaintea oricărei perceperi şi independent de ea, aşa cum este el. Dacă n-ar fi aşa, atunci ai 
putea cunoaşte ce ai vrea — cum îţi poţi gândi ce vrei — şi nu ai fi legat de ceea ce este. 
Orice deosebire dintre nimerire şi eşuare, adevăr şi eroare n-ar mai fi valabilă.** 1 Pentru 
cunoaşterea naturii cunoaşterii, obiectul intenţional se dovedeşte prin urmare cu totul 
insuficient. Trebuie să recurgem la obiectul care nu este numai obiect intenţional, dacă 
vrem să ne lămurim asupra cunoaşterii. 

Noţiunea de descriere este la Husserl o noţiune fundamentală şi atotcuprinzătoare. 
Punându-se însă accentul principal pe descriere, ce se face cu explicarea? Husserl o 
înglobează în descriere şi o face dependentă de aceasta, fără să insiste asupra raportului 
dintre descriere şi explicare. Un fapt ce ni se pare nejustificat. Descrierea este suficientă 

1 Nicolai Hartmann, în „Deutsche systematische Philosophie", I, p. 302. 

numai în cazul când esenţele sunt concepute static şi nestând în relaţii unele cu altele. Cum 
această concepţie lasă o seamă de probleme deschise, şi cum, din această pricină, se impune 
necesitatea de a revizui concepţia despre esenţele statice, se pune imperios întrebarea: nu 
trebuie să i se acorde explicării un rol la fel de important ca al descrierii, nu trebuie să se 
pună explicarea pe acelaşi plan cu descrierea? Cu alte cuvinte, descrierea este necesară şi 
indispensabilă, dar este insuficientă, când e vorba să avem o concepţie completă şi 
adevărată despre lume. 

Totuşi, criticile relevate nu trebuie să ne facă să trecem cu vederea rolul istoric pe 
care l-a avut de îndeplinit intuiţionismul. în afară de faptul că a descoperit metode noi de 
cercetare şi domenii noi, intuiţionismul mai are meritul că a ajutat filosofi a să se 
emancipeze de un pozitivism îngust şi miop, de scientismul care restrânge problematica 
filosofiei până la desfiinţare, dând un impuls dintre cele mai puternice speculaţiei 
filosofice. Filosofia a încetat de a mai fi considerată ca având doar modestul rol de a mijloci 
între rezultatele contrare ale diferitelor ştiinţe şi a dobândi astfel o sinteză a lor. O concepţie 
cu totul stranie şi nejustificată despre filosofie. împotriva unei atare concepţii s-au ridicat 
între alţii şi intuiţioniştii. Măiestrit sunt scoase în evidenţă slăbiciunea acestei concepţii şi 
veritabilul rol al filosofiei de către Bergson în următorul citat, a cărui temeinicie şi 
frumuseţe vor scuza reproducerea lui în întregime în acest loc. „Este o anumită concepţie 
despre filosofie, spune marele gânditor, care vrea ca întregul efort al filosofului să tindă a 
îmbrăţişa într-o mare sinteză rezultatele ştiinţelor particulare. Desigur, filosoful a fost multă 
vreme acela care poseda ştiinţa universală, şi astăzi chiar, când multitudinea ştiinţelor 
particulare, diversitatea şi complexitatea metodelor, masa enormă de fapte adunate fac 
imposibilă acumularea tuturor cunoştinţelor omeneşti într-un singur spirit, filosoful rămâne 
omul de ştiinţă universal,în sensul că, dacă el nu poate şti totul, nu e nimic pe care să nu 
trebuiască să fie pus în stare să înveţe. Dar urmează de aici că sarcina lui este de a se face 
stăpân pe ştiinţa făcută, de a o duce la trepte crescânde de generalitate şi de a se îndruma, 
din condensare în condensare, la ceea ce s-a numit unificarea ştiinţei? îngăduiţi-mi de a 
găsi straniu că ni se propune în numele ştiinţei această concepţie despre filosofie, din 
respect pentru ştiinţă: eu nu cunosc ceva mai supărător pentru ştiinţă, nici ceva mai injurios 
pentru savant. Cum adică: iată un om, care multă vreme a practicat o anumită metodă 
ştiinţifică şi a cucerit laborios rezultatele sale, care vine şi ne spune: «experienţa, ajutată 
de raţionament, merge până la acest punct; cunoaşterea ştiinţifică începe aici şi sfârşeşte 
dincoace: acestea sunt concluziile mele»; şi filosoful ar avea dreptul să-i răspundă: «Foarte 
bine, lasă-mi mie aceasta şi vei vedea ce voi şti eu să fac. Cunoaşterea pe care mi-o aduci 
incompletă, eu o voi completa. Ceea ce-mi prezinţi desfăcut, eu voi unifica. Cu aceleaşi 
materiale, pentru că este de la sine înţeles că eu voi rămâne la aceleaşi fapte pe care le-ai 
observat dumneata, cu acelaşi gen de muncă, pentru că trebuie să mă mărginesc ca şi 
dumneata să induc şi să deduc, eu voi face mai mult şi mai bine decât ceea ce ai făcut 
dumneata». Ciudată pretenţie, în adevăr! Cum ar conferi profesiunea de filosof aceluia care 
o exercită puterea de a înainta mai departe decât ştiinţa în aceeaşi direcţie ca şi ea? Că unii 
savanţi sunt mai înclinaţi decât alţii să meargă înainte şi să generalizeze rezultatele lor, mai 
înclinaţi să se întoarcă îndărăt şi să le critice metodele, că, în acest sens particular al 
cuvântului, să se numească filosofi, că de altfel fiecare ştiinţă poate şi trebuie să-şi aibă 


300 



fflosofla ei astfel înţeleasă, eu sunt cel dintâi s-o admit. Dar această ilosofie însăşi este încă 
ştiinţă şi acela care o face este încă un savant. Nu mai e vorba, ca adineaori, de a erija 
filosofia în sinteză a ştiinţelor pozitive, şi de a pretinde, prin singura virtute a spiritului 
filosofic, să se ridice mai sus decât ştiinţa în generalizarea aceloraşi fapte. O astfel de 
concepţie despre rolul filosofiei ar fi injurioasă pentru ştiinţă. Dar cât de injurioasă încă 
pentru filosofie. Nu este evident că dacă savantul se opreşte într-un anumit punct pe calea 
generalizării şi a sintezei acolo se opreşte ceea ce experienţa obiectivă şi raţionamentul 
sigur ne îngăduie să avansăm? Şi din momentul acela, pretinzând să mergem mai departe 
în aceeaşi direcţie, nu ne-am aşeza sistematic în arbitrar sau cel puţin în ipotetic? A face 
din filosofie un ansamblu de generalităţi care depăşeşte generalizarea ştiinţifică înseamnă 
a vrea ca filosoful să se mulţumească cu plauzibilul şi ca probabilitatea să-i fie de ajuns. 
Eu ştiu bine că, pentru majoritatea acelora care urmăresc de departe discuţiile noastre, 
domeniul nostru este numai acela al posibilului, cel mult acela al probabilului; ei ar spune 
bucuroşi că filosofia începe acolo unde sfârşeşte certitudinea. Dar care din noi ar vrea o 
asemenea situaţie pentru filosofie? Fără îndoială, totul nu este la fel de verificat, nici 
verificabil, în ceea ce ne aduce o filosofie si este de esenţa metodei filosofice de a cere ca 
la anumite momente, în anumite puncte, spiritul să accepte riscuri. Dar filosoful nu înfruntă 
aceste riscuri decât pentru că a contractat o asigurare şi pentru că sunt lucruri despre care 
el este absolut sigur.“ 

Dacă filosofia este socotită o disciplină cu metode particulare şi cu probleme 
proprii, dacă încrederea în rolul ei teoretic a crescut, aceasta se datorează în bună parte, fără 
discuţie, si teoriilor intuitioniste. 

• ' t 9 

IMPERATIVISMUL 


Cuvintele celebre ale lui A. Liebmann, care au răsunat la 1862: „Es muss auf Kant 
zuriickgegangen werdeh i“, n-au rămas fără un puternic ecou. Opera lui Kant a început după 
aceasta să fie reeditată în întregime, să fie interpretată filologic, aprofundată istoric şi 
filosofic. Iar de pe urma acestei întoarceri la Kant, avem de consemnat nu numai o mai bună 
cunoaştere a filosoflei kantiene, ci şi o îmbogăţire a tezaurului filosofic însuşi. Căci cei care 
se întorceau la Kant nu erau toţi simpli istorici, ci şi oameni înzestraţi să ducă firul gândirii 
lui Kant mai departe. Ei erau purtaţi de convingerea că, aşa cum spunea W. Windelband, 
a-1 înţelege pe Kant înseamnă a-1 depăşi 41 , adică a-1 înţelege nu numai în litera filosoflei lui, 
ci şi în spiritul ei — şi stând pe aceleaşi fundamente şi folosindu-se de aceeaşi metodă, să 
tragă toate consecinţele posibile din gândirea lui, fără să se dea înapoi de la revizuire, acolo 
unde aceasta era reclamată atât de ideile revoluţionare kantiene, cât şi de intenţiile marelui 
filosof. în diferite direcţii a fost exploatată şi fructificată mina aceasta filosofică, care este 
fllosofla kantiană, direcţii dintre care două s-au impus mai cu hotărâre şi s-au consolidat 
în şcolile filosofice: „Şcoala badică de Sud-Vest‘\în frunte cu Windelband şi Rickert şi 
„Şcoala de la Marburg 11 , în frunte cu H. Cohen şi Paul Natorp. Ceea ce aceste două şcoli 
menţin de la Kant, ca pe ceva definitiv câştigat filosoflei, este orientarea antimetafizică şi 
antipsihologică, metoda transcendentală şi aprioricul cunoştinţei, noţiunea de subiect 
epistemologic sau „conştiinţăîn genere 11 . Nu trebuie însă să trecem cu vederea că între ele 
sunt şi deosebiri foarte mari. Astfel, în vreme ce „Şcoala de la Marburg 11 are ca punct de 
orientare ştiinţele matematice, a căror structură logică ea caută s-o demonstreze în orice 
cunoştinţă pură, şi în vreme ce, tocmai din cauza tendinţei ei logicizante, linia ei de gândire 
se mişcă spre un Hegel, „Şcoala badică 11 , din contră, înţelegând să-l completeze pe Kant, 
are ca punct de orientare toate ştiinţele, căutând să înţeleagă structura lor diferită, iar prin 
faptul că descoperă un trebuie constitutiv şi la cunoştinţă, se mişcă spre un Fichte. Nu este 
fireşte locul să arătăm aici mai pe larg care este aportul original al fiecăreia şi prin ce se 
deosebeşte una de cealaltă. De reţinut este faptul că atât una cât şi cealaltă s-au străduit din 
răsputeri să elimine din sistemul kantian tot ceea ce reprezentanţii ei credeau că era de 
atribuit condiţiilor psihologice ale marelui gânditor sau împrejurărilor istorice în care a trăit 
el, mergând mai departe pe drumul trasat de el. De reţinut mai este apoi şi faptul plin de o 

profundă semnificaţie că Imm. Kant „n-a devenit încă istoric", că el continuă să rodească 
gândirea filosofică. 

Dintre aceşti gânditori însă, acela care merită să ne reţină atenţia, prin noutatea 
vederilor lui, într-o expunere de teorii epistemologice, e fără îndoială H. Rickert. Spirit de 
o severă stringenţă logică, de o rară putere de argumentare, dialectician perspicace şi 
sistematic, el deţine una din poziţiile centrale în filosofia contemporană. Rickeit vrea să 
vadă teoria cunoştinţei întemeiată ca o disciplină independentă, cu problemele ei proprii şi 
cu metoda ei adecvată. El refuză să recunoască vreun drept de a-şi spune cuvântul în 
problemele cunoştinţei,consideraţiilor fiziologice, psihologice şi sociologice, căci, după 
el, teoria cunoştinţei n-are nevoie de cârjele nici ale fiziologiei, nici ale psihologiei, nici 
ale sociologiei. Teoria cunoştinţei este o disciplină cu fundamente proprii şi se poate ţine 
pe propriile ei picioare. 

Două lucruri, spune Rickert, fac parte din noţiunea de cunoaştere: un subiect 
cunoscător şi un obiect de cunoscut. Şi el determină preliminar obiectul atât de general, 
încâtprin obiectnu trebuie săînţelegem altceva decâtceeace e independent de subiect şi-i 
stă în faţă, şi anume îi stă în aşa fel, „încât cunoaşterea trebuie să se orienteze după el,dacă 
vrea să-şi atingă scopul", scop ce „constă în a fi adevărată sau obiectivă". Iar dacă aşa stau 
lucrurile, se pune după Rickert o întrebare de o însemnătate enormă: prin ce-şi dobândeşte 
cunoaşterea obiectivitatea? Sau, cu alţi termeni: în ce constă obiectul, independent de 
subiect şi după care acesta trebuie să se orienteze ca să asigure cunoaşterii obiectivitate? 
Pentru omul cu mentalitate naivă, o asemenea întrebare nu exprimă o problemă. Pentru el 
lucrurile sunt cum nu se poate mai simple şi mai clare: obiectul cunoştinţei îl constituie, 
după el, lucrurile lumii externe, ce se află în afară şi independent de subiect, şi pentru ca să 
le putem cunoaşte, trebuie să avem despre ele reprezentări care că concorde cu ele sau pe 
care să le reproducă. Nici ştiinţa nu se îndepărtează prea mult de acest mod de a vedea, cu 
toate că ea nu mai vorbeşte de „reprezentări" care să reproducă lucrurile, ci numai de 
„reprezentări care «corespund» lucrurilor sau pe care le desemnează ") Căci, ca şi 
mentalitatea naivă, şi ştiinţa crede în existenţa lucrurilor independenţi; de subiect şi după 
care acesta trebuie să se orienteze, atunci când vrea să le cunoască. Până şi concepţia lui 
Kant a fost interpretată de unii gânditori în acelaşi sens, deşi, în ceea ce priveşte raportul 
dintre subiectul cunoscător şi obiectul de cunoscut, ea este revoluţionară. în faţa acestei 
stări de lucruri, se pune întrebarea: se poate întemeia o teorie a cunoştinţei pe opoziţia pe 
care atât mentalitatea naivă cât şi ştiinţa o socot reală şi indiscutabilă, anume pe opoziţia 
dintre existenţa reală din afara conştiinţei şi conştiinţa care şi-o reprezintă? Sau e posibil 
ca obiectul să nu fie privit ca aflându-se în af ară de conştiinţă, ca o realitate transcendentă, 
şi ca atare nici cunoaşterea să nu mai fie privită ca o facultate de reprezentare care 
reproduce realitatea? Avem aici o întrebare hotărâtoare, în care, spune Rickert, se ascunde 
problema fundamentală a teoriei cunoştinţei. Concepţia lui epistemologică e un răspuns la 
această întrebare. Şi el ţine din capul locului să declare că nu se poate menţine nici noţiunea 
de obiect în sensul de existenţă reală independentă de subiect, nici noţiunea de subiect în 
sensul de conştiinţă care reprezintă (vor&ellendesBewusstseiri). 

Pentru a putea dezlega această problemă sunt, după Rickert, două căi de care se 
poate servi teoria cunoştinţei: ea poate pleca sau de la subiect, sau de la obiect, adică poate 

pune înainte sau cunoaşterea obiectului sau obiectul cunoaşterii. Ambele căi sunt de o egală 
importanţă şi duc la acelaşi rezultat. Personal, Rickert preferă însă pe cea dintâi, pentru că 
„ea pare să pornească de la cunoscut , pentru ca de la acesta să găsească necunoscutul 44 . Căci 
ce este subiect ştie mai mult sau mai puţin fiecare,fiindcă fiecine este subiect cunoscător. 
Reflectând asupra ta însuţi ca să vezi ce faci, când cunoşti, poţi avea un minimum de 
cunoştinţe, ce-ţi pot fi de real folos pentru dezlegarea problemei fundamentale a 
cunoştinţei. Calea aceasta e de preferat celei dintâi şi datorită faptului că adeseori în istoria 
filosofiei nu numai cognoscibilitatea, dar chiar existenţa unei realităţi transcendente a fost 
pusă la îndoială. Iar atâta vreme cât nu ştim ce trebuie să înţelegem prin obiect şi cât 
realitatea transcendentă, socotită independentă de conştiinţă, pare problematică, e 
recomandabilă calea subiectivă. Rămâne ca prin obiect să nu se înţeleagă, deocamdată — 
până când cercetarea va fi destul de înaintată, ca să vedem ce trebuie să înţelegem prin el 
— decât un ceva nedeterminat, ce stă în faţa subiectului şi după care acesta are a se orienta. 

Pornind însă de la subiect, trebuie să fim din capul locului edificaţi asupra 
însemnătăţii şi rolului pe care, într-o asemenea cercetare, îl are principiul epistemologic , 
care este îndoiala. Ce trebuie să înţelegem prin îndoială? Desigur, nu poate fi vorba aici de 
îndoiala sceptică. Dar nu mai poate fi vorba azi nici de îndoiala aşa cum a conceput-o şi a 
aplicat-o Descartes. „Odată în istoria filosofiei avea desigur un sens să se pună problema 
realităţii ce se află dincolo de conştiinţă. Repetarea ei este însă de prisos. Nimeni nu mai 
ia astăzi în serios întrebările dacă nu cumva visăm lumea, sau dacă un spirit rău nu ne înşală 
asupra existenţei ei . 44 Problema care trebuie să se pună nu e aceea dacă lumea există, ci cum 
există, cum e constituită ea. „Că există ceva real în afară de noi, de aceasta nici filosofia 
n-ar trebui să se mai îndoiască . 44 Căci nu avem nici un motiv, spune Rickert, să ne îndoim 
de lumea corporală mai mult decât de orice altă realitate, despre care se pretinde că ar fi 
independentă de subiectul cunoscător, şi nici de „ impenetrabilitatea logică sau 
«iraţionalitatea» conţinutului de conştiinţă 44 . Nu orice poate fi şi trebuie pus la îndoială. Tot 
ceea ce se află în ceea ce e imediat dat sau dinainte dat e principial contrar îndoielii. „Numai 
o realitate ce se află dincolo de imediatitatea conştiinţei şi de capacitatea ei de a sluji ca 
obiect al cunoştinţei poate şi trebuie să devină problemă . 44 Când Rickert vorbeşte de 
îndoială ca principiu epistemologic, el subliniază că înţelege prin acest termen ceea ce 
înţelege şi Husserl prin cirox^t sau A. von Meinong prin „ Annahme “. „Noi facem 
«supoziţia» ( die «Annahme») că toate presupunerile (alle Voraussetzungeh) de care ne 
putem dispensa sunt poate ne valabile. Poate! Teoria cunoştinţei nu are nevoie de aceea să 
nege nimic . 44 Rezultatele ştiinţelor pozitive nu sunt prin aceasta tăgăduite. Căci, spune 
Rickert,ceea ce n-a făcut Descartes trebuie să facem noi: să separăm filosofia de ştiinţele 
particulare. Această separare este justificată epistemologic prin deosebirea dintre forma şi 
conţinutul cunoştinţei. Ştiinţele particulare urmăresc adevăruri de conţinut, inhaltliche 
Wahrheiten. Ele nu se întreabă despre existenţa obiectelor pe care le cercetează, ci 
presupun aceste obiecte ca existente şi vor să ştie numai cum se înfăţişează cunoştinţei 
realul. „Dacă obiectele lor mai sunt şi altceva decât ceea ce vine de la ele la conştiinţă, adică 
ce specie de realitate sau ce «formă» generală de existenţă posedă ele, şi în ce raport formal 
stau ele de aceea faţă de subiectul cunoscător, dacă deci ele există numai imanent real sau 
şi transcendent real, nu interesează ştiinţele particulare, atâta vreme cât ele rămân ştiinţe 

particulareDar ceea ce nu cade în sfera de interese a acestor ştiinţe cade în aceea a teoriei 
cunoştinţei. Această disciplină nu are a se preocupa de cunoştinţe de conţinut, ea nu are a 
stabili Jnhaltliche Erkenntnis“, ci caută să stabilească „ natura generală a cunoaşteri ea 
cercetează „ noţiunea generală a cunoaşterii şi specia formală de existenţă a obiectului său 
în genere 44 . Teoria cunoştinţei cercetează deci cu totul altceva decât ştiinţele particulare. 
„Ea întreabă: ce înseamnă că obiectele sunt «reale»? Ea cercetează deci ceva care nu atinge 
conţinutul cunoştinţei “ Astfel, ideea că corpurile se atrag după formula gravităţii este justă, 
indiferent dacă din punct de vedere epistemologic se dovedeşte că ele sunt conţinuturi de 
conştiinţă sau că există ca realităţi transcendente. De asemenea, pe embriolog nu-1 
interesează cărei sfere teoretice de existenţă aparţine embrionul, celei imanente sau celei 
transcendente, iar ceea ce stabileşte el asupra structurii embrionului nu va supune 
examinării epistemologice, ci celei exact ştiinţifice, embriologiei. Realităţile cu care se 
ocupă ştiinţele particulare sunt prin urmare mai presus de orice îndoială. Aceste ştiinţe nu-şi 
pun critic problema realităţii, căci dacă şi-ar fi pus-o, ele n-ar fi izbutit să facă progrese aşa 
de mari. Ele procedează în această privinţă „dogmatic 44 şi trebuie să procedeze astfel, 
fiindcă numai astfel pot înainta. îndoiala nu priveşte pe omul cu mentalitatea „naivă 44 , nici 
pe omul de ştiinţă pozitivă, atâta vreme cât nici unul, nici celălalt nu vor să filosofeze. 
îndoiala este un instrument eficace pentru epistemolog, care vrea să dezlege problema 
„noţiunii generale a cunoaşterii şi a obiectului ef\ Cu ajutorul acestui procedeu metodic 
se distmge falsa idee despre cunoaştere şi se poate întemeia o alta, cea justă. Dar nici teoria 
cunoştinţei nu se poate îndoi chiar despre tot, căci, dacă ar nega orice supoziţie, nu ar 
rămâne cu nimic şi n-ar mai putea face apoi nici un pas înainte. Teoria cunoştinţei 
presupune deci că există cunoştinţă, că există un subiect care sesizează un obiect,obiect ce 
este independent de subiect. Ea practică îndoiala numai faţă de ceea ce poate fi strict pus 
la îndoială. Căci numai datorită îndoielii, îndoielii metodice, care nu distruge de dragul de 
a distruge, ci de a găsi puncte ferme de sprijin, poate ajunge teoria cunoştinţei la cea mai 
înaltă certitudine. Numai în chipul acesta poate ea răspunde la întrebarea: „Există o realitate 
independentă de conştiinţă sau transcendentă ei, care poate fi obiect al cunoştinţei sau care 
poate împrumuta cunoaşterii obiectivitate? 44 

Dar pentru a putea răspunde la această întrebare, trebuie să ştim mai întâi, spune 
Rickert, ce trebuie să înţelegem prin obiect, care e supus îndoielii, precum şi ce trebuie să 
înţelegem prin subiect. Rickert distinge trei noţiuni de obiect şi, corelativ lor, trei noţiuni 
de subiect. S-ar putea înţelege prin obiect mai întâi, spune el, lumea externă spaţială, ce stă 
în opoziţie cu mine,înţelegând prin mine atât conştiinţa, cât şi corpul meu. Limita dintre 
mine şi obiect este în acest caz suprafaţa pielii mele. Acest obiect astfel dobândit poate fi 
numit obiect spaţial , iar subiectul, subiect psihofizic. Dar prin obiect mai putem înţelege 
şi altceva: anume corpul meu şi tot ceea ce există independent de conştiinţa mea, adică toată 
lumea externă fizică, precum şi sufletele celorlalţi indivizi. Iar prin subiect, corelat acestui 
obiect, putem înţelege eul sufletesc, cu reprezentările, percepţiile, sentimentele,expresiile 
voluntare etc. Obiectul în acest sens ar putea fi numit obiect transcendent , iar subiectul 
subiect imanent. Se poate însă merge cu obiectizarea mai departe, trecându-se în sfera 
obiectului reprezentările, percepţiile, sentimentele, expresiile voluntare etc. şi reţinând ca 
subiect numai ceea ce reprezintă, percepe, simte, vrea. Obiectul în acest de al treilea caz 

este identic cu conţinutul de conştiinţă, şi pentru aceste motive poate fi numit obiect 
imanent. După ce a distins aceste trei noţiuni diferite de obiect, Rickert pune întrebarea: 
împotriva căreia din aceste trei noţiuni se îndreaptă îndoiala şi se socoteşte dizolvantă? 
Numai împotriva noţiunii de obiect imanent îndoiala nu are nici un efect. „De această [a 
treia] corelaţie subiect-obiect nu se poate dispensa nici o noţiune de cunoaştere, şi ambele 
ei laturi, cea subiectivă şi cea obiectivă, sunt la fel de necesare. Nici una, nici cealaltă nu 
se lasă, nici măcar cu titlul de încercare, scoasă din funcţiune. Eu ştiu despre o existenţă a 
mea însumi numai întrucât eu sunt conştient de reprezentare. A te îndoi de obiectele 
reprezentării ca reprezentări sau conţinuturi de conştiinţă este de aceea epistemologic 
absurd. Că conştiinţa mea are un conţinut sau că există obiecte imanente, este, din contră, 
cea mai sigură cunoaştere pe care mi-o pot gândi.“ Ceva poate să fie obiect fără ca totuşi 
să fie independent de subiect. „Noi deosebim, spune Rickert, între obiectele imanente şi 
cele transcendente, şi numai existenţa obiectelor imanente nu poate fi pusă la îndoială. 
Numai obiectul imanent şi subiectul de conştiinţă stau în mod necesar împreună/* Obiectul 
imanent este deci fără discuţie sustras îndoielii. 

Poate fi pusă însă la îndoială lumea externă, spaţială, adică obiectul în primul înţeles 
pe care l-am văzut şi care este corelat eului psihofizic? Nici acest lucru nu-1 putem face. 
Mâna mea, care face parte din subiectul psihofizic, nu există în alt mod decât masa, care 
face parte din lumea externă. Suprafaţa pielii corpului meu nu poate fi socotită limita până 
unde se întinde ceea ce nu poate să fie pus la îndoială şi dincolo de care ar începe 
îndoielnicul. Cum adică,dacăeu ating cu mânamasa,mâna meaeste sustrasă îndoielii,iar 
masa nu? Aşa ceva nu se poate admite, după Rickert, oricât suntem decişi să procedăm fără 
supoziţii (voraussetzungslos ). Căci, din punctul de vedere al formei sau al modului de 
existenţă, nu există opoziţie între corpul meu şi lumea externă ce-1 înconjoară. Dacă prin 
subiect înţelegem subiectul psihofizic, iar noţiunea de lumea externă o luăm în înţelesul ei 
propriu, atunci nu depăşim faptele conştiinţei. între conţinuturile de conştiinţă şi lucrurile 
lumii externe nu este altă deosebire decât că cele dintâi sunt sesizate hotărât ca nişte 
conţinuturi de conştiinţă, pe când celelalte nu. „Lumea externă corporală nu există nici mai 
mult, nici mai puţin cert decât eul meu corporal şi sufletul pretins că se află într-însul. Din 
orice punct de vedere te-ai pune, niciodată nu le vei putea aduce pe amândouă, cu privire 
la modul sau forma existenţei lor reale, în opoziţie una faţă de cealaltă şi să întrebi de 
existenţa obiectului, dacă presupui existenţa subiectului, adică a celui psihofizic. Ceea ce 
este de spus asupra raportului acestui subiect faţă de această lume externă face parte din 
ştiinţele corporale şi din psihologieNu există, prin urmare, decât această alternativă: sau 
îndoiala cuprinde deopotrivă atât corpul meu însufleţit cât şi lumea externă, sau, dacă nu 
cuprinde pe cel dintâi, atunci nu cuprinde nici pe cea din urmă. O a treia posibilitate nu 
există., yA afirma, spune Rickert, că propriul meu corp există mai sigur decât împrejurimea 
lui corporală, lumea externă, este epistemologic absurd/ 4 Rickert e de părere că în teoria 
cunoştinţei nici n-ar trebui să se vorbească despre „realitatea lumii externe 44 , fiindcă atunci 
când se vorbeşte despre ea, fiecare se gândeşte la subiectul psihofizic şi la lumea corporală 
care-1 înconjoară, adică gândeşte nişte noţiuni menite să provoace numai confuzii. „Cine, 
spune el, socoate drept o problemă filosofică realitatea lumii externe spaţiale sau a 
«lucrurilor în afară de noi» nu a înţeles încă nimic din teoria cunoştinţei 44 . 

Rămâne acum de văzut dacă obiectul îij cea de a doua opoziţie pe care am 

constatat-o mai sus, adică în înţelesul de „realitate în «afară» de conştiinţa mea sau 

realitatea transcendentS\ poate fi pus la îndoială, „şi dacă conştiinţa cunoscătoare are a 

face numai cu realităţi ( Wirklichkeiten) imanente sau şi cu realităţi transcendente ca obiecte 

ale cunoştinţei 44 . Aceasta este problema fundamentală epistemologică. Dacă nici lumea 

externă spaţială, nici conţinutul de conştiinţă nu se pot prezenta ca „obiectul 44 după care 

trebuie să se orienteze subiectul cunoscător ca să obţină cunoştinţă obiectivă, adică 

valabilă, nu mai rămâne decât acel „obiect transcendent 44 după care trebuie să se orienteze, 
„obiect transcendent 44 însă pe care teoria cunoştinţei îl pune la îndoială. De aceea Rickert 
se şi vede îndreptăţit să afirme că: „problema fundamentală a teoriei cunoştinţei devine... 
problema realităţii transcendente". Numai această realitate pare să fie independentă faţă 
de subiectul cunoscător, iar nu lumea externă spaţială şi nici conţinutul de conştiinţă, a cărui 
definiţie dovedeşte tocmai dependenţa lui de subiect. „Astfel trebuie să devină cu totul clar: 
singurul obiect de care e îngăduit să ne îndoim, realitatea transcendentă, este totodată ceea 
ce vine în considerare când e vorba de problema obiectului cunoştinţei, atâta vreme cel 
puţin cât prin cunoaştere noi înţelegem o copiere a realităţilor prin reprezentări 44 . Iar 
cercetarea care-şi pune problema transcendenţei, pentru a arăta rolul pe care transcendenţa 
îl are pentru obiectivitatea cunoştinţei, trebuie să se numească transcendentală. De aceea 
Rickert îşi caracterizează filosofia lui drept filosofie transcendentală. 

Rickert susţine că realul, de care suntem cu totul siguri, este acela constituit din 
conţinuturi de conştiinţă. Că el este mai mult decât conţinut de conştiinţă, nimic nu ne 

garantează. Punctul de plecare pentru orice teorie a cunoştinţei care vrea să procedeze pe 
cât posibil fără supoziţii nu poate fi, după gânditorul nostru, decât acel principiu pe care 
Dilthey l-a numit „principiu al fenomenalităţii 44 , dar care, după Rickert, s-ar numi mai bine 
principiul imanenţei , după care „tot ceea ce există pentru mine stă sub condiţia universală 
de a fi fapt al conştiinţe Avem vreun drept să admitem un obiect care nu este numai 
conţinut de conştiinţă, ci există transcendent? Iată o întrebare foarte îndreptăţită, pe care 
teoria cunoştinţei n-o poate ocoli. 

Dar, pentru a putea răspunde la această întrebare, e necesar, după Rickert, să se 
determine mai îndeaproape, la fel ca noţiunea de obiect,noţiunea de subiect. Ce trebuie să 
înţelegem prin subiect? Căci numai având o determinare precisă şi clară despre subiect 
putem dezlega cum trebuie problema transcendenţei. Rickert atrage din capul locului 
atenţia că în analizarea noţiunii subiect suntem siliţi să ne mişcăm într-un aer „foarte 
rarefiat 44 , „în care respiraţia omului vieţii practice şi a omului ştiinţelor particulare devine 
poate grea, căci vom fi siliţi să vorbim despre «obiecte» care nu sunt reale, şi este fără 
îndoială greu să vorbim de ele 44 . Suntem siliţi, spune Rickert, să recurgem la imagini şi 
simboluri şi să întrebuinţăm cuvinte care mai exprimă şi altceva decât vrem noi să exprime. 
Cititorul va fi deci invitat să se transpună cu gândirea, atunci când va avea imaginea, în 
ceea ce este poate inexprimabil. A trata despre obiect, fie că e vorba de obiecte imanente, 
fie că e vorba de obiecte transcendente, este cu mult mai uşor decât a trata despre subiect. 
Căci fiecare ştie ce înseamnă reprezentarea unui obiect pe care-1 vede, iar reprezentarea 
este obiectul imanent. Pentni a avea o idee despre obiectul transcendent, e ceva mai greu, 
totuşi nu chiar aşa de greu: n-avem decât să lăsăm la o parte tot ceea ce-1 face imanent. A 

vorbi însă de subiect, este incomparabil mai dificil. Căci imediat se ridică întrebarea: se 
poate în genere vorbi despre ceea ce prin natura lui nu este obiect? întrebarea pare să-şi 
aibă sensul ei: din momentul în care vorbesc despre ceva, acel ceva devine obiect. Din 
punct de vedere gramatical, dificultatea s-ar putea exprima astfel: „nominativul trebuie să 
devină acuzativ şi totuşi să rămână în acelaşi timp nominativ 44 . Dificultatea este în adevăr 
mare, dar nu este totuşi de neînvins. „A vorbi despre ceea ce este foarte îndepărtat,e mai 
uşor decât a vorbi despre ceea ce e foarte apropiat, despre ceea ce e absolut apropiat, despre 
mine. 44 E mai greu să se vorbească despre subiect, dar nu-i totuşi imposibil. Subiectul 
există; e acel ceva care nu este obiect şi acest ceva este: eu sunt.Cu vântul „eu 44 desemnează 
„nu numai ceva care poate deveni şi obiect 44 . El mai desemnează şi altceva. Pe acest altceva 
trebuie să-l elucideze teoria cunoştinţei. Noi suntem,am văzut mai sus, siguri de noi înşine, 
şi de reprezentările pe care le avem, reprezentări care sunt obiecte imanente. Această 
stabilire este însă abia un punct de plecare, nicidecum una care să încheie o cercetare. 
Această „conştiinţă a mea 44 , în care sunt date certitudinea existenţei noastre şi cea a 
reprezentărilor ca obiecte imanente, formează un întreg care se cere să fie analizat. 
Noţiunea de „conştiinţă a mea 44 cuprinde o seamă de obscurităţi ce trebuie lămurite. De 
aceea, se pune, după Rickert, în mod necesar întrebarea, căreia trebuie să i se dea un 
răspuns: ce rămâne ca subiect dacă fofconţinutul de conştiinţă,ce se lasăobiectizat,îl dau 
prin gândire la o parte? Ce este subiectul propriu-zis sau subiectul pentru sine care niciodată 
nu poate deveni obiect şi cu privire la care numai există deosebirea dintre obiectele 
imanente sau dependente şi cele transcendente sau independente? 

Pentru a desprinde acest subiect, Rickert procedează în acelaşi mod cum a făcut cu 
noţiunea de obiect. El porneşte de la noţiunea de subiect cea mai bogată în conţinut, de la 
ceea ce înţelege fiecine când vorbeşte de eu, de la corpul însufleţit, de la subiectul 
psihoflzic. Din subiectul acesta face parte atât toată viaţa mea sufletească, cât şi întregul 
meu corp, iar din obiectul opus acestui subiect face parte toată lumea din afara corpului 
meu, compusă în parte din obiecte fiaice, în parte din obiecte psihofizice. Subiectul 
psihoflzic poate constitui, după Rickert, punctul de plecare pentru o serie de alte perechi 
de subiecte-obiecte. Noi putem anume să luăm parte cu parte din subiectul psihoflzic şi s-o 
trecem în sfera obiectului, procedând astfel până când ajungem ca şi ultima părticică din 
creier să fie socotită obiect. Obţinem în modul acesta un subiect care nu mai poate fi numit 
psihoflzic, fiindcă nu mai cuprinde în el nimic fizic; el este cu totul incorporai. E subiectul 
care, din cauza naturii lui, poate fi numit psihic. Această desprindere a subiectului psihic, 
plecând de la cel psihoflzic, ne învaţă un lucru pe care Rickert îl subliniază, fiindcă este de 
o importanţă fundamentală pentni concepţia lui. E vorba anume de faptul că la capătul unei 
serii de noţiuni numai gradual deosebite — cum este bunăoară subiectul psihoflzic al cărui 
subiect corporal îl constituie numai o parte din creier — stă o noţiune principial deosebită 
de ele, cum este subiectul psihic la care am ajuns, după ce am lăsat la o parte tot ceea ce era 
fizic la subiectul psihoflzic. Subiectul psihic poate fi numit, în comparaţie cu subiectul 
psihoflzic, la care fizicul devine din ce în ce mai mic, nofiune-limită. Subiectul psihic „stă 
la capătul unei serii de subiecte psihofizice şi el însuşi nu mai este psihoflzic. Astfel 
constatăm: noţiunile-limită se pot deosebi principial de celelalte noţiuni ale aceleiaşi serii 44 . 
Un lucru care nu trebuie să ne mire. Pe care-1 întâlnim şi în matematică. Noi putem să facem 

mărimea unui număr din ce în ce mai mică, până când ajungem în chipul acesta aproape de 
zero. Zero „este noţiunea limită a unei serii de mărimi si totuşi ea însăsi nu mai este nici o 

«mărime» în sensul în care top ceilalţi membri ai seriei sunt mărimi 44 . 

Dar şi subiectul psihic, la care am ajuns în modul acesta, se poate la rândul său 
desface în subiect şi obiect. Astfel, dacă privesc eul meu, constat că el are un prezent şi un 
trecut. Percepţiile, sentimentele, actele de voinţă etc., pe care le-am avut în copilărie, 
precum şi acelea pe care le-am avut ieri, sunt, fireşte, ale mele, dar ele nu sunt componente 
ale eului meu din clipa de faţă. Eu am amintiri despre ele, iar aceste amintiri sunt şi ele 
foarte restrânse. De aceea putem spune că subiecte ste eul prezent (actual) şi că eul de ieri 
şi cel din copilărie sunt obiecte. Dar despicarea eului în subiect şi obiect are loc nu numai 
când raportăm eul la trecut, ci şi când îl privim în starea lui prezentă: el se desface atunci 
în eu ştiutor şi eu ştiut. „Eu ştiu despre mine. Propoziţia aceasta o înţelege fiecine, şi 
nimeni, care este el însuşi un eu, nu o va tăgădui 44 . Ea este tot aşa de sigură ca şi că eu sunt. 
Ba chiar numai fiindcă eu ştiu despre mine ştiu eu că eu sunt. Esenţa eului constă de-a 
dreptul în aceea că el poate şti despre sine şi se poate avea în conştiinţă ca conţinut 
obiectizat 44 . Dar constatarea aceasta că suntem în acelaşi timp subiect ştiutor şi obiect 
cunoscut nu contrazice cumva principiul identităţii? Nu, spune Rickert. Fiindcă nu este 
vorba de întregul eu care în acelaşi timp e subiect şi obiect, ci numai o parte este obiect, iar 
cealaltă parte este subiect. „Eul de ieri ştiut şi eul de astăzi ştiutor nu sunt identice, ci numai 
o parte a eului este eul ştiut de ieri, cealaltă parte este eul ştiutor de astăzi. 44 La fel este şi 
dacă privim eul din momentul de faţă: nu eul întreg este ştiut şi ştiutor în acelaşi timp, ci o 
parte a eului ştie şi altă parte a eului este ştiută. Principiul identităţii nu este prin urmare 
călcat, ci îşi păstrează intactă valabilitatea. „Identitatea subiect-obiect în eu. al cărei 
paradox a neliniştit pe mulţi, acel nominativ-acuzativ,pentru a vorbi gramatical, nu există... 
ca realitate. 44 Eul nu trebuie conceput ca ceva simplu, rigid, imuabil, c$ci de fapt el este 
mereu în devenire, în schimbare: „tocmai nestatornicia lui ne înşală că avejn aici a face cu 
ceva trecător şi nestatornic 44 . Fiecare parte a eului poate fi făcută obiect , y aşa încât, după 
Rickert, întregul eu poate Fi socotit ca obiectizabil. Cu alte cuvinte, şi în domeniul eului 
psihic observăm acea posibilitate noţională, mărirea neîncetată a conţinutului obiecţie, 
căreia îi corespunde o micşorare neîncetată a conţinutului subiectiv, până când ajungem şi 
aici ca tot ceea ce este real psihic să fie făcut obiect. în fapt, acest lucru este imposibil, 
„fiindcă vreo parte trebuie să rămână subiect real gânditor 44 , aşa cum şi subiectul psihic, pe 
care l-am dobândit prin obiectizarea treptată a diferitelor părţi ale corpului, este în fapt unit 
undeva cu corpul. în principiu însă, acest lucru este posibil. Noi putem în gândire să 
obiectizăm tot ceea ce este real psihic la eu şi să ajungem la o noţiune de subiect care nu 
mai are nimic real şi nu mai este obiectizabil. Adică să gândim un subiect care nu mai are 
nici conţinut real fizic, nici conţinut real psihic, şi este doar formă „goală 44 , „formă de 
subiect 44 ( Subjektform ), care are totuşi un conţinut, „ nămlich den in alîen Begriffen von 
wirklichen Subjekten implicite mitgedachten identischen Subjektfaktor, den jederkennt , 
der Subjekte von Objekten unterscheidet, weil erohne ihn ein Ich uberhaupt nicht als 
«Subjekt» denken kdnnte“. Avem deci un subiect formal, „care face parte din orice noţiune 
a unui eu din punctul de vedere al conţinutului umplut real 44 şi care este gândit în noţiunea 
oricărui subiect real. Este subiectul pe care Rickert îl denumeşte subiect epistemologic. 

Numai acest subiect este în strictul înţeles al cuvântului subiect, fiindcă numai el nu mai 
poate fi gândit ca obiect. „Pentru acest subiect numai, devine conţinut de conştiinţă tot ceea 
ce în genere poate deveni aşa ceva. Acest subiect este singurul care nu se lasă niciodată 
obiectizat, fiindcă atunci ar fi şi subiect şi obiect, deci o contradicţie personificată" Numai 
de acest subiect,pe care Rickertîl mai numeşte şi „conştiinţă în genere", se poate spune cu 
temei că e dependent de tot ceea ce este nemijlocit cunoscut. Şi numai cu privire la acest 
subiect are sens să se poată pune problema imanenţei sau a transcendenţei. „Problema 
imanenţei sau transcendenţei are, spune Rickert, numai cu privire la subiectul episte¬ 
mologic sau conştiinţa în genere un sens epistemologic." A te îndoi de independenţa 
obiectelor faţă de subiectul psihofizic sau de cel psihic n-are nici un sens, din punct de 
vedere epistemologic, „căci aceşti subiecţi au devenit doar, cu tot ceea ce îi face psihofizici 
sau fizici, obiecte imanente". 

Problema subiectului epistemologic nu este deloc simplă şi uşoară. Din contră, ea 
este complicată şi extrem de dificilă. Rickert caută să desprindă noţiunea de subiect 
epistemologic de tot ceea ce ar fi în stare să-i tulbure sensul şi să-i facă imposibilă 
înţelegerea şi puritatea epistemologică. De noţiunea de subiect epistemologic trebuie ţinut 
departe orice înţeles care ar avea vreo legătură cu noţiunea de conştiinţă individuală. Cu 
alte cuvinte, eu nu pot spune despre subiectul epistemologic că este subiectul meu 
epistemologic, aşa cum pot spune despre conştiinţă că este conştiinţa mea. Căci „tot ceea 
ce este individual la eu sau tot ceea ce mă face pe mine această persoană unică, particulară, 
reală, este obiectizabil" şi trebuie considerat ca obiect, faţă de subiectul epistemologic, care 
este un subiect formal şi ireal. Conştiinţa ea însăşi, în sensul de subiect epistemologic, nu 
cuprinde în ea nimic individual. „Conştiinţa, care eventual trebuie să cuprindă totul, sau 
căreia orice obiect trebuie să i se lase coordonat — fiindcă se găseşte în orice individ ca 
acelaşi moment formal trebuie în mod necesar gândit liber de orice individualitate. Ba 
chiar nu ne este îngăduit să mai vorbim nici măcar despre un subiect care percepe 
percepţiile, simte sentimentele şi vrea voinţa, căci orice determinare particulară trebuie să 
fie ţinută departe de subiectul epistemologic, şi perceperea ca şi perceputul, simţirea ca şi 
simţi tul, voinţa ca şi voitul trebuie de aceea să fie atribuite obiectului sau conţinutului 
conştiinţei. Subiectul, despre care vreau să spun că aparţine tuturor obiectelor imanente, al 
cărui conţinut, eventual,în cazul când nu există realităţi transcendente,este realul în genere, 
este îngăduit să fie desemnat numai ca o conştiinţă fără nume, generală, impersonală." 
Conştiinţa în genere nu este deci individuală, nici reală; ea e supraindividuală, pur formală, 
ireală. în opoziţie cu această conştiinţă stau toate obiectele imanente , din care fac parte atât 
corpul meu cât şi eul meu, individual sufletesc. Numai cu privire la această conştiinţă 
dobândeşte un sens problema transcendenţei. De aceea întrebarea se poate formula acum 
astfel: „Există în afară de obiectele care pot fi atribuite subiectului epistemologic formal 
sau dependente de el, imanente, conşdute ( bewussteri) , şi obiecte transcendente ca realităţi? 
Sau: există în afară de lucrurile reprezentate, care sunt conţinuturi ale unei conştiinţe în 
genere, şi «lucruri în sine» care, ca lucruri transcendente reale, nu pot purta niciodată 
caracterul conştiinţei (Bewusstheit) sau care niciodată nu pot deveni obiecte imanent 
reale?" Problema transcendenţei nu se poate pune decât în legătură cu conştiinţa în genere, 
care trebuie înţeleasă numai ca Jorma pretutindeni identică a subiecţităţii", pe care o 

gândim totdeauna când gândim un subiect empiric şi-l gândim anume în opoziţie cu un 
subiect. Sau, cum o mai determinăRickert: „Conştiinţa, ca formă, nu înseamnă deocamdată 
nimic altceva decât ceea ce e comun la tot realul imanent, care noţional nu se lasă 
determinat mai departe, tot astfel precum obiect ca formă ar însemna ceea ce e comun 
tuturor obiectelor* 4 . în legătură cu noţiunea de conştiinţă astfel determinată, capătă şi 
noţiunile de imanent şi transcendent sensuri precise. „A fî imanent nu înseamnă atunci, 
spune Rickert, nimic altceva decât: a purta forma conştiinţei (Bewusstheit ). A fi 
transcendent înseamnă: a exista real fără ea. 44 Subiectul individual şi psihic, fiindcă e real, 
estd imanent. Dar este imanent acestei conştiinţe în genere. 

Astfel, printr-o dezobiectizare progresivă a subiectelor empirice reale, Rickert a 
ajuns la subiectul epistemologic, pe care în puritatea lui îl determină ca Jonnă a tuturor 
subiectelor* 4 şi anume ca formă „goală 44 , liberă de orice conţinut. Formalitatea lui este aşa 
de generală, încât poate să primească orice conţinut. El este o noţiunea limită, „formă a 
subiectivităţii conştiute ( bewussten ) în genere 44 . Toate aceste determinări nu au însă decât 
un caracter preliminar. Exacta determinare a noţiunii de subiect epistemologic va veni mai 
târziu, după ce vor fl fost elucidate o mulţime de alte chestiuni importante. Abia la sfârşit 
vom şti, prin urmare, ce trebuie să înţelegem prin subiect epistemologic, după Rickert. 

Aşadar, tot ce este real este imanent, imanent conştiinţei în genere. Imanente sunt 
şi spaţiul şi timpul, în care lucrurile reale există. Localizările spaţiale precum şi 
determinările temporale nu sunt altceva decât conţinuturi ale conştiinţei. Iar cine afirmă că 
spaţiul şi timpul sunt mai mult decât conţinuturi de conştiinţă, că sunt adică transcendente, 
are obligaţia să dovedească acest lucru. Teoria cunoştinţei nu poate accepta, fără 
demonstraţie,existenţa transcendentă a spaţiului şi timpului. 

Şi acum se pune întrebarea: dacă tot ce este real, împreună cu spaţiul şi timpul, este 
conţinut de conştiinţă, este imanent, se mai pune problema transcendentului? Şi apoi: ce 
trebuie să înţelegem prin transcendent? Rickert afirmă că la începutul teoriej cunoştinţei, 
pentru a putea vorbi cu sens, el poate fl determinat ca fiind „nedatuf şi netrăitul, 
independentul de conştiinţa în genere, ceea ce depăşeşte experienţa 44 , rămânând să vedem 

mai târziu cum trebuie determinat mai îndeaproape. Că problema transcendentului se pune, 

% 

nu mai încape îndoială. Dar e de asemenea mai presus de îndoială, penlru Rickert, că teoria 
cunoştinţei nu trebuie să presupună transcendentul ci să-l conchidă , trebuie să-l deducă şi 
să-l demonstreze. Este drept că s-au făcut diferite încercări de a conchide existenţa unei 
realităţi transcendente, dar toate aceste încercări sunt,după Rickert, fără temei. Să trecem 
pe rând şi pe scurt în revistă aceste încercări, ca să vedem de ce nu sunt temeinice. Penlru 
ca să vedem apoi cum se pune şi cum se rezolvă problema transcendenţei. 

S-a încercat să se rezolve problema transcendenţei realului cu ajutorul cauzalităţii. 
Şi anume în chipul următor. Realitatea din conştiinţă, realitatea dată sau trăită este, s-a 
susţinut, fenomen , şi penlm ca să fie fenomenul trebuie să fie ceva care să-l determine, şi 
acesta nu poate fl decât realitatea transcendentă. Această argumentare, care multora le pare 
plauzibilă,este,după Rickert, falsă,fiindcă se bazează pe termenul fenomen,căruiai se dă 
un anumit sens, pentru ca apoi să se scoată din el o pretinsă judecată analitică. Dacă se evită 
termenul de fenomen şi în loc de fenomenalitate se spune imanenţă, aşa cum face Rickert, 
atunci întreaga argumentare cade şi numai are nevoie să fie respinsă. Aceasta pe de o parte. 

Iar pe de altă parte, susţine Rickert, noi n-avem absolut nici un drept „să desemnăm lumea 
imediat dată în conştiinţă ca fenomen* 4 . Căci prin termenul de fenomen introducem fără să 
ne dăm seama „tocmai supoziţia metafizică pe care îndoiala epistemologică o face 
problematică**. De unde ştim noi că lumea imanentă este numai aparentă? „Se poate foarte 
bine gândi, spune Rickert, că în obiectele imanente noi avem de văzut existenţa reală «în 
sine», fiindcă o altă realitate nu există. Numai atunci ne este îngăduit să întrebuinţăm 
cuvântul fenomen pentru realitatea imanentă, când el ar trebui să însemne că lumea 
conştiinţei există pentru un subiect, căruia ea îi apare. Dar dacă expresia are această 
semnificaţie,atunci de aici nu se mai poate conchide la o realitate transcendentă. Fenomen 
este atunci pur şi simplu un alt nume pentru lumea conştiinţei sau obiectele imanente şi nu 
stă în opoziţie cu realitatea.** Rickert nu se opreşte însă numai la dificultăţile pe care le 
cuprinde termenul de fenomen, ci merge mai departe şi cercetează dacă este întemeiat ceea 
ce gândesc cei ce întrebuinţează argumentul. Şi anume iată ce gândesc ei. Conţinutul 
conştiinţei nu apare din nimic, ci este determinat cauzal, şi cauza care-1 determină nu se 
află altundeva decât în realitatea transcendentă. Astfel ,dacă e vorba de senzaţia unei culori, 
de pildă, fiziologia ne arată că senzaţia este cauzată de vibraţiile unui substrat spaţial, care 
vine în contact cu retina; că natura senzaţiei este în funcţie de nervii respectivi şi că prin 
urmare senzaţia este „subiectivă**; dar că adevărata causa efflciens se află în lumea externă, 
în vibraţii; că „senzaţiile fiind conţinuturi de conştiinţă sunt deci ce-i dreptul dependente 
de subiect, dar că vibraţiile fiind cauzele lor există independente de el“. Explicând astfel 
lucrurile, fiziologia nu face altceva decât să dea o bază pozitivă unor idei vechi, pur 
speculative însă şi, din această cauză, nesigure. Fiziologul nu se îndoieşte de realitatea 
lucrurilor externe. Cum ştie că din nimic nu provine nimic, nici senzaţiile,care sunt efecte 
ale acestor lucruri, n-af fi, dacă n-ar fi lucrurile. Fiziologul crede să poată dovedi astfel, cu 
ajutorul legii cauzalităţii, existenţa lucrurilor în sine sau independente de subiect, realitatea 
transcendentă. El se vede silit să conchidă de la imanenţă la transcendenţă. „Dacă nu am 
accepta realitatea transcendentă, atunci întregul conţinut al conştiinţei n-ar mai avea nici 
o cauză, deci pentru punctul de vedere al imanenţei realitatea (die Wirklichkeit) ar fi o 
minune.** Un mod de argumentare ce pare multora foarte plauzibil. „In adevăr, spune 
Rickert, nu există nimic mai simplu decât această ordine de idei: aici este o masă; culoarea 
ei, tăria, temperatura etc., toate acestea sunt subiective, conţinut de conştiinţă, simplă 
senzaţie, imanente. De acestea nu ne e îngăduit, desigur, să ne îndoim. însă toate acestea 
sunt totodată numai efectul mesei, cum există real în sine, independent de orice senzaţie a 
subiectului. Fără masă transcendentă n-ar exista nici masă imanentă. Prin urmare tot atât 
de puţin e îngăduit să faci problematică pe una, ca şi pe cealaltă.** Pe cât pare de plauzibilă 
această argumentare, pe atât este de nefundată. Căci în toată această argumentare nu este 
vorba nici un moment de subiectul epistemologic, iar pretinsa independenţă a obiectului 
de subiect nu este o independenţă faţă de subiectul epistemologic. „Opoziţia dintre subiect 
şi obiect în sensul unei explicări fiziologice nu este opoziţiaepistemologică,ci este opoziţia 
corpului meu faţă de alte corpuri sau aceea a subiectului psihofizic faţă de mediul lui 
spaţial. 4 * Subiectul despre care vorbeşte fiziologia şi asupra căroia, după ea, lucrurile 
exercită influenţe, nu este subiectul epistemologic, ci corpul. Prin urmare, e la mijloc o 
confuzie. Şi apoi, „lumea «obiectivă» a fiziologului ,atât cât posedă în genere realitate, este 

conţinut de conştiinţă , adică specia existenţei ei este exact aceeaşi ca şi aceea a realităţii 
(Wirklichkeit) imediat date 44 . Fiziologia poate demonstra existenţa unei realităţi ce 
înconjoară subiectul psihofizic. Atât şi nimic mai mult. A se căuta, din ceea ce stabileşte 
ea cu metodele ei pozitive, să se tragă consecinţe epistemologice,este cu totul nejustificat. 
„Orice concluzie epistemologică din această doctrină [fiziologică] sau chiar transformarea 
ei într-un idealism fiziologic, cum s-ar putea numai acest punct de vedere, este 
inadmisibilă, căci fiziologul cunoaşte strict vorbind numai cauze ale excitaţiei nervilor şi 
creierului. «Subiectivitatea» senzaţiilor în sens epistemologic, adică dependenţa de 
organele corporale de simţuri nu are nimic comun decât numele cu ceea ce epistemologul 
înţelege prin subiectivitate ca dependenţă de subiectul epistemologic.“ Din punct de vedere 
epistemologic este indiferent dacă ceva se petrece în interiorul corpului sau în afara lui, 
căci şi ceea ce se petrece în interior şi ceea ce se petrece în afara lui este „în 44 conştiinţă, 
este obiect imanent. Epistemologic nici „idealismul 44 fiziologic,nici „realismul 44 fiziologic 
nu pot fi admise ca teorii întemeiate. De aceea, după Rickert, sunt în profundă eroare 
gânditorii care, ca Otto Liebmann, cred că opiniile idealiste pot fi susţinute, confirmate şi 
verificate de cercetările fizice sau fiziologice. „Nu se poate scoate destul de pronunţat în 
relief... că ideile epistemologice asupra imanenţei sau transcendenţei nu pot fi nu numai 
respinse, dar nici confirmate. 44 Nici o ştiinţă particulară n-are chemarea să se amestece în 
problemele epistemologice. „Principiul imanenţei este, exact înţeles, spune cu drept cuvânt 
Rickert, un adevăr de o certitudine cu mult mai mare decât o posedă vreo teorie ştiinţifică 
exactă. 44 

Dacă s-ar căuta, spune Rickert, să se interpreteze epistemologic rezultatele stabilite 
de fiziologie, atunci am ajunge la deosebirea, făcută încă din Antichitate de Democrit şi 
popularizată în timpurile modeme de Locke, dintre „calităţile primare 44 şi „calităţile 
secundare 44 . S-ar putea anume susţine că aşa-numitele „calităţi secundare 44 — culorile, 
sunetele, temperatura — fac parte din lumea fenomenală, în vreme ce „calităţile primare 44 
— întinderea, poziţia, mişcarea — fac parte din lumea „lucrului în sine 4 '. Dar această 
interpretare nu mai prezintă, după Rickert, decât un interes istoric. Căci dacă aplicăm cum 
trebuie principiul imanenţei, putem uşor constata că ceea ce este cantitativ la real (am 
Wirklichen ) nu este mai puţin conţinut de conştiinţă decât ceea ce este calitativ la el. Să 
presupunem că există „lucruri 44 înzestrate numai cu calităţi primare, ele nu ar fi mai puţin 
conţinut de conştiinţă, adică ar exista în spaţiul imanent, ar fi şi ele tot real imanente. De 
aceea ele nu ar putea fi niciodată privite drept „cauza transcendentă a imanentului 44 . Ca 
ştiinţă particulară, fiziologia nu se ocupă decât cu lucruri imanente. Dar chiar dacă s-ar 
tăgădui acest lucru, totuşi fiziologia organelor de simţ nu e indicată să-şi spună cuvântul 
asupra problemei transcendenţei. „Căci «subiectul» ei este corpul, «obiectul» mediul lui 
spaţial şi unul este, după cum ştim, la fel de real ca şi celălalt. Sau ambele sunt imanente, 
sau ambele sunt transcendente. Niciodată «subiectul» fiziologic nu este imanentul şi 
«obiectivul» ei transcendentul,în sensul epistemologic al acestor cuvinte. 44 Nu numai atât. 
Este, după Rickert, cu totul lipsit de sens ceea ce susţine materialismul metafizic, sprijinit 
pe fiziologia simţurilor, anume că numai lucrurile înzestrate cu calităţi primare ar fi reale 
şi că acestea ar fi cauzele senzaţiilor., Jn conţinutul real de conştiinţă, de la care pornim ca 
realitate originară, niciodată cantităţile nu au loc fără calitate. Calităţile nu sunt, de 

asemenea, în nici un chip mai puţin reale decât cantităţile şi de aceea nu e îngăduit, din 
punctul de vedere al unei epistemologii «fără supoziţii», ca lumea fără culoare, fără sunet, 
fără temperatură a ştiinţei mecanice a naturii să nu fie lăsată să valoreze nici ca realitate 
imanentă , nici ca realitate transcendentă, ci ar trebui să se vadă în ea un produs al abstracţiei 
ştiinţifice, adică o lume noţională, ireală. A o face cauza lumii sensibile cunoscute de noi, 
e totuna cu a accepta o «minune», căci aceasta ar contrazice de fapt principiul cauzalităţii." 
Prin urmare, nu teoria cunoştinţei, ci idealismul fiziologic „se pune în contradicţie cu 
principiile ştiinţei exacte". Calitativul şi cantitativul realităţii sunt cunoscute de noi ca 
unitate originară, şi numai ştiinţa le desparte şi caută să explice calitativul, considerându-1 
ca efect al cantitativului. Dar ceea ce din punct de vedere ştiinţific este îndreptăţit, este din 
punct de vedere epistemologic de neînţeles. „Experienţa nemijlocită sau trăirea elementară 
depăşeşte în conţinut de realitate toate produsele abstractive şi niciodată nu poate fi 
concepută ca rezultând din ele." Opinia curentă, că lumina ia naştere datorită ochiului, este 
cu totul absurdă din punct de vedere epistemologic. Numai materialismul ar fi în stare, 
spune Rickert, să susţină aşa ceva şi să ajungă la absurdităţile pe care le cuprinde 
materialismul în genere. „Aşa de sărăcăcios, cum gândeşte această metafizică realul, nu 
este el în nici una din părţile lui. Asupra acestui lucru ne poate instrui orice privire 
nepărtinitoare asupra mediului nostru. Asemenea urzeli noţionale, care pentru mulţi au 
valoare realistă, nu merită desigur numele de realism." Cunoscutul Jgnorabimus“, al lui 
Du Bois-Reymond, se datorează tot concepţiei materialiste. Du Bois-Reymond nu se 
îndoieşte de naşterea calitativului din cantitativ, dar declară această naştere ca 
inconceptibilă, statuând şi el astfel o minune. El caută să rezolve o problemă greşit pusă. 
Căci nu atomii sunt imediat da|i, ci imediat date sunt senzaţiile, şi întrebarea firească ce 
trebuie să se pună este cum de la senzaţii ajungem la atomi. Iar răspunsul la această 
întrebare echivalează cu o suprimare a materialismului. 

După Rickert, este cu totul greşită opinia că teoriile fiziologice duc în mod necesar 
la materialism, căci concluziile materialiste trase din premise fiziologice pot foarte bine să 
fie respinse, fără ca prin aceasta fiziologia ca ştiinţă particulară să fie atinsăîntrucâtva. Se 
poate arăta, spune Rickert, că lucrurile trimit prin simţuri excitaţii până la creier, care aici 
se transformă în percepţii despre aceste lucruri, dar din arătarea modului cum se produc 
excitaţiile şi percepţiile nu avem absolut nici un drept să susţinem că lumea se împarte 
într-un domeniu cantitativ „primar* 4 şi într-un domeniu calitativ „secundar* 4 . Căci a admite 
acest lucru, ar fi totuna cu a suprima nu numai fiziologia, dar orice ştiinţă empirică despre 
lumea corporală. „Continuu fiziologia trebuie să presupună atât organele simţurilor cât şi 
corpurile ce se află în jurul lor, din punct de vedere calitativ, ca lucruri reale determinate, 
şi anume aşa cum sunt ele date sau trăite în conştiinţă ca realităţi. Sub formă de complexe 
pur calitative de atomi fără diferenţe calitative, ele nu ar poseda tocmai pentru fiziolog 
însuşirile, din care ar fi însă inteligibilă capacitatea lor pentru transmiterea excitaţiilor la 
creier. Organele simţurilor şi creierul ar avea nevoie de alte organe de simţ şi de un alt 
creier, pentru a deveni lucrurile calitativ determinate, pe care le cunoaştem cu toţii, şi 
aceasta ar da un absurd regressus in infinitum. Orice ştiinţă particulară, care nu lasă 
neatinsă în caracterul ei de realitate lumea sensibilă nemijlocit dată spaţialo-temporală,îşi 
distruge cu aceasta terenul pe care lucrează. Dacă această realitate imanentă este îngăduit 

să valoreze numai ca «fenomen» al unui ideal ce se află «dincolo», atunci ştiin(elor 
empirice le este în genere interzisă cunoaşterea realităţiiToate aceste dificultăţi 
metafizice dispar însă, dacă fiziologia se menţine pe terenul realităţii imanente. Şi acest 
lucru este valabil nu numai despre fiziologie,ci despre toate ştiinţele empirice. „Teoriile 
ştiinţelor empirice sunt formate la imanent şi pentru imenant şi devin de aceea absurdităţi, 
dacă se face din ele metafizică transcendentă. Tot de aceea trebuie să separăm cu grijă în 
cazul nostru «subiectivitatea» fiziologică de cea epistemologică, ceea ce-i uşor, de îndată 
ce ne gândim la separarea subiectului psihofîzic de cel epistemologic. Dacă s-a întâmplat 
însă acest lucru, atunci pe baza fiziologiei nu se mai poate aduce nici o dovadă pentru 
cauzele transcendente ale calităţilor sensibile.“ 

Astfel „idealismul 44 fiziologic se dovedeşte cu totul nefundat. Rickert nu se 
mulţumeşte însă numai cu dovedirea netemeiniciei acestui pretins idealism, ci el caută de 
asemenea să arate cât de lipsite de valoare mai sunt şi o serie de argumente ce se îndreaptă 
de obicei împotriva principiului imanenţei. Unul din aceste argumente exprimă acuzaţia 
că idealismul epistemologic transformă realitatea într-un „vis 44 sau „iluae 44 , o acuzaţie care 
are răsunet asupra „simţului comun 44 şi e menită „să facă ridicole toate teoriile idealiste în 
faţa unui public nepregătit cpistemologiceşte 44 . Un argument însă care, după Rickert, este 
complet lipsit de valoare. Acest argument ar fi îndreptăţit numai în cazul când idealistul 
epistemologic „ar susţine că lucrurile din afara corpului său nu există, ci că datorită stărilor 
de excitaţie ale nervilor şi creierului se naşte numai aparenţa, ca şi când în afara eului 
psihofizic mai există şi alte corpuri 44 . Nu idealismul epistemologic este un 
„Traumidealismutf\ ci idealismul fiziologic este un atare idealism, după care numai 
„corpului propriu, poate chiar numai propriului sistem nervos central i-ar reveni o altă 
specie de existenţă decât lumii celeilalte din spaţiu 44 . Termenul „Traumidealismutf* s-ar 
potrivi însă mai degrabă, după Rickert, unei metafizici spiritualiste , „care declară lumea 
sensibilă corporală drept aparenţă sau drept produs al unui suflet transcendent 44 . Şi nici 
măcar acesteia, spune Rickert, „căci când cineva visează, lipsesc doar lucrurile din afara 
corpului, de care el se crede înconjurat; stări de excitaţie ale propriilor nervi şi ale creierului 
sunt în vis... tot aşa de prezente ca şi în stare de veghe 44 . Desemnarea punctului de vedere 
al imanenţei ca un „ Traumidealismutf 4 este din temelii greşită, căci concepţia imanentistă 
nu reduce realitatea la un simplu „fenomen 44 şi n-o face „să se vaporizeze într-un fel de vis 44 . 

Aceeaşi valoare are şi argumentul că teoria imanentistă ar fi un „iluzionism 
absolut 44 . Căci idealismul epistemologic nu tăgăduieşte „existenţa lumii externe în 
adevărata semnificaţie a cuvântului 44 , ci, din contră, el consideră lucrurile externe 
înconjurătoare 44 tot aşa de reale ca şi propriul corp, ba chiar „el vede în lumea sensibilă 
nemijlocit pregăsită realitatea indubitabilă şi de aceea refuză să coboare conţinutul de 
conştiinţă la o existenţă de al doilea grad, cum vrea «realismul» epistemologic 44 . Pentru 
concepţia imanentistă, nu conţinutul de conştiinţă imediat dat — acesta nu poate sub nici 
un motiv să fie numit iluae —, ci tocmai existenţa transcendent-reală, adică acea existenţă 
pe care o susţine realismul epistemologic este o aparenţă, o iluzie. Iar cine caracterizează 
concepţia care susţine că singura realitate e constituită de conţinutul de conştiinţă drept 
iluzionism absolut, acela se exclude singur de la discuţie, „Ba chiar se poate spune: când 
realismul epistemologic combate idealismul epistemologic prin caracterizări ca 

Traumidealismus şi iluzionism, nu mai lucrează în genere cu argumente filosofice , ci 
numai cu «naiv» realiste, şi acestea se pot întrebuinţa ca arme contra «idealismului» 
fiziologic, niciodată însă conferă punctului de vedere epistemologic al imanenţei. 1 ' 

Rickert ia în considerare şi o altă argumentare, ce eventual s-ar putea face pentru 
dovedirea realităţii transcendente. S-ar putea anume susţine: pentru ca conştiinţa să aibă 
un conţinut, trebuie să se admită în mod necesar evidenţa unui transcendent, care exercită 
influenţe asupra subiectului epistemologic, asupra conştiinţei în genere. Dar pentru a putea 
vedea cum stau lucrurile în această privinţă, câteva lămuriri preliminare. în lumea sensibilă 
imanentă noi observăm schimbări şi fiecare schimbare este considerată ca fiind efectul unui 
eveniment ( Vorgang ) asupra unui alt eveniment. E vorba aici, cu alte cuvinte, de o 
succesiune temporală de stări şi anume de o succesiune necesară. Ceea ce mai 
caracterizează determinarea cauzală este apoi, după Rickert, şi faptul că atât cauza cât şi 
efectul „auaceeaşi specie de realitate ", adică, „pentru idealistul epistemologic ambele sunt 
conţinuturi de conştiinţă sau realităţi ( WiMichkeiten) imanente şi nimic altceva, iar pentru 
realistul epistemologic, din contră, ambele sunt apariţii (Erscheinungeri) ale lucrurilor 
transcendente". Dacă spunem acum: conţinutul de conştiinţă nu există din senin,ci el are 
o cauză, şi cauza aceasta nu mai este conţinut de conştiinţă, ci există transcendent, atunci 
ne lovim de dificultăţi invincibile. Prima dificultate ar fi că, în acest caz, cauza ar avea o 
altă specie de existenţă decât efectul, deoarece cauza ar aparţine existenţei transcendente, 
iar efectul existenţei imanente. Noţiunea de determinare cauzală, aşa cum o avem noi atât 
din viaţa de toate zilele cât şi din ştiinţele particulare, îşi pierde sensul, fiindcă nu mai are 
nici un caracter temporal. Iar dacă se va căuta totuşi să se menţină noţiunea de timp, atunci 
va trebui să se vorbească de două timpuri,de un timp imanent,în care are loc efectul, şi de 
un timp transcendent, în care se află cauza. în acest caz nu mai poate fi vorba de noţiunea 
de cauzalitate aşa cum o întrebuinţează ştiinţele exacte. Iar dacă se recurge la o noţiune de 
cauzalitate alta decât aceea cu care operează ştiinţele empirice şi se admite o realitate 
transcendentă drept cauză a existenţei imanente, atunci această realitate transcendentă nu 
mai este dovedită, ci e presupusă. 

Rickert ţine să stabilească şi alte caractere, de relevanţă epistemologică, ale noţiunii 
de cauzalitate. Nevoia noastră de explicare cauzală nu este satisfăcută, după Rickert, decât 
atunci când pentru o parte a realităţii se arată o altă parte a realităţii, care o cauzează, şi 
pentru aceasta din urmă iarăşi o alta. Noi cercetăm cauza numai când e vorba de o parte a 
realităţii, iar nu de întreg. Fiindcă a întreba de cauza întregului, indiferent că gândim acest 
întreg ca finit sau infinit, înseamnă să transformăm întregul în parte. Când idealismul 
epistemologic susţine că toată realitatea este conţinut de conştiinţă, el nu vrea prin aceasta 
să determine ontologic termenul de totalitate cosmică, ci numai să caracterizeze natura 
existenţei reale. Idealismul epistemologic întrebuinţează şi el noţiunea de cauzalitate, iar 
când o întrebuinţează, el nu înţelege altceva decât că o parte a conţinutului de conştiinţă 
determină cauzal o altă parte a aceluiaşi conţinut. Problema determinării cauzale a 
întregului conţinut de conştiinţă este identică cu problema determinării cauzale a întregului 
realităţii, adică o problemă care nu are nici un sens, „căci în întreg este inclusă şi orice 
cauză". 

Şi din altă latură privită, noţiunea de cauzalitate se dovedeşte incapabilă să ne ducă 
la dovedirea realului transcendent. Să admitem, spune Rickert, că conţinutul de conştiinţă, 
luat în totalitatea lui, are nevoie, ca să fie explicat, de o cauză, şi să admitem mai departe 
că această cauză este constituită din realitatea transcendentă. Cu aceasta am rezolvat 
problema? Câtuşi de puţin. Căci se pune apoi o altă întrebare: dar cauza acestei realităţi 
transcendente care este? Iar dacă se răspunde că realitatea aceasta transcendentă îşi are 
cauza, să zicem, într-o realitate supratranscendentă, principiul cauzalităţii ne îndeamnă să 
întrebăm mai departe: dar cauza acestei realităţi supratranscendente care este?, mergând 
astfel tot mai departe, fără să putem ajunge vreodată la cauza ultimă. Problema cauzei 
realităţii imanente nu poate fi rezolvată, după Rickert, decât în acelaşi sens în care se 
rezolvă problema dovedirii lui Dumnezeu. Penlni a evita să ajungi, sprijinit pe noţiunea de 
cauzalitate, „nu numai la un Dumnezeu, ci în afară de acesta la un Dumnezeu al acestui 
Dumnezeu şi apoi încă la un Dumnezeu, care a creat pe acest Dumnezeu al lui Dumnezeu“, 
nu este altă soluţie decât să rămâi în lume si să vezi în ea ultimul inel al seriei cauzale. Si 

în ce priveşte realitatea imanentă trebuie părăsită ideea de a-i descoperi cauza 
transcendentă. „Aceasta [realitatea imanentă] este în totalitatea ei ceea ce nu poate să mai 
aibă o cauză şi nici nu este nevoie să mai aibă. Pentru fiecare din părţile ei însă se ţine seama 
numai de cauze imanente/ 4 

Rickert respinge ca neîntemeiată nu numai ipoteza unui obiect transcendent socotit 
cauză a conţinutului de conştiinţă, ci cu aceeaşi hotărâre respinge şi opinia că subiectul sau 
conştiinţa ar fi cauza conţinutului lor. Aceasta ar fi o soluţie metafizică spiritualistă, cu 
care, spune Rickert, idealismul epistemologic nu are nimic comun. „Conştiinţa ca subiect 
nu este suflet transcendent; ea nu este în genere realitate, şi chiar dacă ar fi, totuşi efectul 
care vine de la un subiect transcendent ar fi tot aşa de inconceptibil ca şi acela care porneşte 
de la un obiect transcendent... Pe scurt, principiul cauzalităţii, pe care-1 cunoaştem şi-l 
utilizăm în ştiinţă, nu ne conduce în nici o direcţie peste realitatea imanentă lây realitate 
transcendentă/ 4 Realitatea este deci toată imanentă şi principiul imanenţei se dovedeşte în 
legătură cu ea perfect întemeiat. 

S-a încercat însă si în alt mod să se demonstreze existenta unei realităţi 

transcendente. S-a susţinut anume că, dacă se împărtăşeşte punctul de vedere al imanenţei 
şi se menţine ca real numai conţinutul conştiinţei, atunci întreaga realitate este transformată 
într-un caleidoscop neregulat şi capricios de fapte. Căci conţinutul conştiinţei se prezintă 
ca un joc de reprezentări, mereu întrerupt şi cu totul neordonat. De aceea, pentru a pune 
ordine în experienţa noastră, realul, care se prezintă continuu şi unitar şi la care se rapor¬ 
tează elementele, neordonate, ale conţinutului de conştiinţă, este absolut necesar si 

indispensabil. O teorie a realităţii nu este posibilă dacă nu se recunoaşte şi existenţa unor 
elemente care nu sunt direct percepute. Conţinutul conştiinţei, singur, nu este suficient, ci 
el trebuie întregit cu elemente nepercepute. Este deci neapărat nevoie de o realitate 
transcendentă, „pentru a face din mormanul de fragmente imanente un întreg coerent al 
realităţii 44 . A tăgădui realitatea transcendentă este, se spune, absurd. Punctul de vedere al 
imanenţei este de obicei combătut în chipul următor: „Eu nu pot admite... că un lucru se 
naşte abia când privirea mea se îndreaptă asupra lui, că el nu se prăbuşeşte în neant când 
eu închid ochii si nu răsare iarăşi din neant la deschiderea ochilor. Realitatea era înainte de 

a mă fi născut şi va dăinui după moartea mea,deci fără să fie în conştiinţa mea. Părinţii mei 
nu sunt chemaţi la existenţă chiar prin mine, în afară de mine mai sunt şi alţi oameni, care 
continuă să existe, şi când eu nu voi mai fi etc.,etc.“ Cu alte cuvinte, se crede că concepţia 
idealistă, sau imanentistă, consecvent gândită, este o concepţie solipsistă , după care 
„lucrurile există numai acolo şi atunci unde şi când el [solipsistul] le reprezintă 4 *. Iar 
recurgerea la o realitate transcendentă are loc numai pentru a se evita consecinţele absurde 
ale unei atare concepţii. 

Rickert însă neagă că imanentismul este totuna cu solipsismul. Tăgăduirea unei 
realităţi transcendente nu duce numaidecât la solipsism. între imanentism şi solipsism nu 
este absolut nici o legătură, dacă imanentismul este gândit în adevăr logic şi consecvent. 
Căci imanentismul este o teorie, în vreme ce solipsismul este o mare absurditate. Sunt 
gânditori idealişti care nu fac această deosebire şi care,în faţa consecinţelor solipsiste, se 
dau îndărăt. Sunt alţi gânditori însă care îşi însuşesc pe faţă solipsismul şi care declară, 
consecvent cu poziţia lor, că existenţa este întreruptă. Pentru a ilustra ce va să zică 
întrerupere a existenţei, Rickert dă exemplul următor: „Eu aud un ton care sună un timp, 
încetează şi după câtva timp începe iarăşi să sune. Atunci eu spun: tonul a fost întrerupt, şi 
fiindcă existenţa constă din sunetul lui, am voie să vorbesc despre o întrerupere a existenţei 
tonului. Trebuie însă cu acest prilej să se observe că vorba are un sens numai când 
întreruperea poate fi sesizată ca aflându-se între două puncte de timp separate unul de altul. 
Dacă aplicăm acum aceasţă noţiune în sensul solipsistului laexistenţareală a lumii, rezultă 
din aceasta ceva cu totul ciudat. Solipsistul se culcă seara la ora zece şi se trezeşte la ora 
şase, fără să fi visat; atunci existenţa reală a lumii a fost întreruptă pentru opt ore. Solipsistul 
s-a născut în anul cutare la un anumit timp. De aici urmează că acest punct temporal a fost 
începutul lumii reale. De atunci încolo lumea durează cu întreruperi zilnice de atâtea şi 
atâtea ore, cât timp el doarme, până la moartea lui, şi atunci nu mai există lume reală. Ce a 
fost înainte de anul naşterii lui şi ce va fi după moartea lui? La aceasta el nu poate da decât 
un singur răspuns: nimic care să existe real.“ Această idee despre realitate — de o durată 
determinată şi cu pauze — este însă absurdă. Este absurdă şi inacceptabilă, mai întâi fiindcă 
idealistul solipsist, adoptând o atare poziţie, „ar trebui să declare toate judecăţile asupra 
întâmplărilor reale de dinaintea naşterii lui şi din timpul somnului ca neadevărate , şi acest 
lucru nu-1 poate face fără să cadă în contradicţie 44 . Iar în al doilea rând, fiindcă „orice subiect 
real este un individ 44 , şi, ca atare, potrivit noţiunii înseşi, nu se lasă gândit nicicând singur. 
„Eul real cere cu necesitate un alt eu real sau un «tu», şi acest «tu» aparţine tot aşa de 
necesar eului individual ca şi obiectul, subiectului. 44 Eul real este în mod necesar un eu 
social şi a căuta să identifici „realitatea în genere cu conţinutul de conştiinţă al unui eu 
individual 4 înseamnă a susţine o mare absurditate. 

încercarea de a întemeia transcendentul cu ajutorul ideii de întreruperi ale existenţei 
nu este sortită să realizeze ceea ce-şi propune. Căci un imanentist consecvent nu admite 
întreruperi de existenţe, independente de conştiinţă, fiindcă pentru el, cum am văzut mai 
sus că a făcut şi Rickert, atât spaţiul cât şi timpul sunt conţinuturi de conştiinţă şi fac parte 
din realitatea imanentă. A întreba ce este cu lucrurile pe care nimeni nu le reprezintă, cu 
intenţia ca prin această întrebare să se determine situaţia dificilă în care se află imanentistul, 
înseamnă a presupune spaţiul şi timpul ca existenţe transcendente. O asemenea întrebare 

poate pune în încurcătură pe semiidealişti, adică pe acei idealişti care nu sunt suficient de 
stringenţi şi consecvenţi. Niciodată însă pe un idealist care reprezintă consecvent concepţia 
imanenlistă. Iar în ce priveşte realul, menit să umple şi să întregească lacunele conştiinţei, 
Rickert pune întrebarea legitimă: are vreun drept omul de ştiinţă să umple lacunele 
conţinutului său individual de conştiinţă cu reprezentări care nu provin de la fenomenele 
pe care le-a perceput el, pentru ca în chipul acesta să restabilească continuitatea realităţii? 
Din punctul de vedere imanentist, exact înţeles, dacă există lacune, hiatusuri, există în 
lumea imanentă şi ele nu pot fi umplute şi întregite decât cu existenţă reală imanentă. 
Niciodată un reprezentant al concepţiei imanentiste, consecvent gândite, nu se va afla în 
dificultăţile inextricabile în care se află un semiidealist sau un solipsist. El nu va tăgădui 
că lumea exista şi înainte de naşterea lui şi că va exista şi după moartea lui, cu toate că 
identifică realul cu conţinutul de conştiinţă. El va recunoaşte că atât naşterea lui cât şi 
moartea lui „sunt întâmplări în lumea spaţialo-temporală şi la f el ca această realitate însăşi 
nimic altceva decât conţinuturi de conştiinţă sau obiecte imanent reale". Dar dacă un atare 
reprezentant va fl întrebat: ce este cu realitatea?, există ea şi înainte şi dupăconştiinţă?, el 
va răspunde, spune Rickert, că pur şi simplu nu înţelege întrebarea, aşa cum n-ar înţelege-o 
pe aceea dacă realitatea este în afară de spaţiu şi înainte şi după timp. N-ar înţelege 
asemenea întrebări fiindcă ele se referă la conştiinţa reală, pe când idealistul epistemologic 
are în vedere o conştiinţă în genere, în care este cuprins atât spaţiul, cât şi timpul. Conştiinţa 
în genere sau subiectul epistemologic cuprinde în ea toată realitatea spaţială şi toată 
realitatea temporală, cu toate atributele ei, trecut, prezent şi viitor. „Conştiinţa însăşi nu 
este însă, privită pentru sine şi făcând abstracţie de obiectele reale imanente ei, un lucru 
real temporal,înainte şi după care poate să existe ceva şi despre care să se poată spune că 
suferă întreruperi, ci ea înseamnă pur şi simplu forma conştiinţei ( Bewusstheit ) sau factorul 
subiect izolat noţional, care aparţine fiecărui conţinut de conştiinţă, şi de aceea este ireală 
ca toate formele fără conţinutul apartenent lor, abia împreună cu dare elje formează 
obiectele reale.“ Când idealistul epistemologic spune că lumea este conţinut de conştiinţă, 
el nu înţelege prin aceasta că este conţinutul lui de conştiinţă sau conţinutul conştiinţei lui , 
ci înţelege conţinutul conştiinţei în genere. „Un individ nu se lasă pus în mod absolut, fără 
ca prin aceasta să înceteze de a fl un eu individual. Conştiinţa în opoziţie cu orice conţinut, 
subiectul în opoaiţie cu toate obiectele, nu se mai pot deloc gândi ca eu individual, care e 
îngăduit să fie numit «conştiinţa mea». Nu are absolut nici un sens să se desemneze întregul 
lumii ca un conţinut al unei conştiinţe individuale, căci orice conştiinţă individuală este, 
potrivit noţiunii ei, o parte a lumiiA considera eul propriu individual mai real decât eurile 
celelalte străine, înseamnă a susţine o absurditate. Solipsismul nu poate fi deci evitat şi 
răpus decât cu ajutorul „conştiinţei în genere". Conştiinţa în genere este opusă eului 
individual propriu, cât şi eurilor individuale străine, ea este impersonală şi 
supraindividuală, şi nu poate fi numită nici proprie, nici străină. Eurile individuale sunt faţă 
de subiectul epistemologic euri-obiecte şi fac parte din realitatea imanentă. „ Orice subiect, 
căruia i se coordonează ( zuordnet ) în genere, coincide în mod necesar cu subiectul 
epistemologic supraindividual şi de aceea nu mai poate fi, potrivit noţiunii lui, eu individual 
real.* 4 Solipsismul şi idealismul nu pot sta împreună, se exclud reciproc. 

S-a încercat însă şi în alt mod să se demonstreze existenţa realităţii transcendente, 
anume pe baze voluntariste. Originile acestei încercări sunt mai vechi, în romantica 
germană şi la Mâine de Biran, dar în timpurile noastre dovada voluntaristă a căpătat o 
formă mai sistematică şi a reuşit să atragă atenţia datorită lui Dilthey. în rezolvarea 
problemei transcendenţei s-a procedat, susţine Dilthey, greşit. S-a plecat anume nu de la 
subiectul întreg, aşa cum există în realitate, ci de la o ficţiune, de la un produs abstract: de 
la un subiect înzestrat numai cu intelect şi reprezentări . Ceea ce, după Dilthey, este o 
profundă eroare. De aceea el propune să se pornească de la omul întreg, înzestrat cu 
impulsii, tendinţe, voinţă şi sentiment, căci numai procedând astfel ne dăm seama de 
originea credinţei noastre în realitatea lumii externe şi de dreptul ei. Cum se produce 
această credinţă? încerc să fac o mişcare voluntară şi-mi reprezint totodată direcţia 
determinată pe care o avea mişcarea. Dar în locul mişcării reprezentate şi aşteptate survine 
o senzaţie de presiune, o oprire a mişcării în mersul ei, ceea ce-mi dovedeşte existenţa a 
ceva independent de voinţa mea. Să redăm această argumentare a lui Dilthey în forma 
concisă pe care i-o dă Rickert: „De câte ori vreau şi sunt oprit, aflu despre voinţa mea şi de 
oprirea ei, care nu este voinţa mea, nemijlocit, şi anume ca egal de reală. îndoiala în 
realitatea independentă de subiect este de aceea tot aşa de exclusă ca şi îndoiala în realitatea 
propriei mele voinţe. «Lumea externă» este pe cât e de adevărat că eu vreau, sau fiindcă 
eul meu nu este numai un eu ce are reprezentări, ci şi un eu ce vrea: realitatea independentă 
de eu este pe cât de adevărat e că eu sunt. Şi ceea ce-i important înainte de toate: realitatea 
garantată mie de existenţa mea voindă ( durch mein wollendes Sein) dă totodată 
obiectivitate cunoştinţei mele“. Nici această încercare de a dovedi transcendenţa nu se 
dovedeşte, după Rickert, mai îndreptăţită decât altele. Din mai multe motive. S-ar putea 
demonstra, de pildă, cum au şi căutat să facă unii psihologi, ca Miinsterberg, că voinţa, ea 
însăşi, este un complex de senzaţii şi, prin urmare, prezentând caracter de reprezentări. Că 
acest lucru este posibil sau nu, e o chestiune pe care numai o cercetare psihologică pozitivă 
poate s-o decidă. Şi indiferent de rezultat, problema transcendenţei nu este rezolvată cu 
aceasta. Căci aşa cum teoria cunoştinţei s-a dovedit a nu fi în funcţie de fiziologie, ea nu 
este în funcţie nici de psihologie, care este tot o ştiinţă particulară. Hotărâtor în această 
chestiune este, după Rickert, faptul că atât impulsul, cât şi oprirea ce-1 ţine în loc sunt 
obiecte imanente. Iar că sunt mai mult decât obiecte sau conţinui de conştiinţă, ar trebui să 
se dovedească. Şi chiar dacă s-ar dovedi acest lucru, nu urmează câtuşi de puţin că ceea 

ce-i independent de voinţă este totodată independent şi de subiectul cunoscător. Că eul 

întreg nu este numai cunoscător, ci şi voind, este desigur exact. Dar lot aşa de exact este că 
voinţa e numai un element în eu alături de alte elemente. Şi de aceea se poate ca ceva să fie 
independent de voinţă fără să fie totuşi independent, în orice privinţă, şi de subiect. De 
aceea ideea lui Dilthey se dovedeşte în chipul acesta inutilizabilă pentru problema 
transcendenţei şi menită să provoace o deviere de la punctul esenţial al chestiunii. Pe 
epistemolog nu-1 interesează dacă există ceva independent de omul întreg. De această 
independenţă el nu se îndoieşte, fiindcă ea nu intră în prevederile îndoielii epistemologice. 
„Pe noi nu ne interesează deci absolut deloc aici ceea ce este independent sau dependent 
de voinţă. Noi căutăm noţiunea cunoaşterii , şi de aceea avem voie să întrebăm numai 
despre obiectul independent de subiectul cunoscător sau teoretic. Numai intelectul este 

esenţial în această legătură ( Zusammenhang )“. Atacul lui Dilthey că subiectul, numai 
cunoscător, este o abstracţie şi ca atare nu e propice pentru rezolvarea transcendenţei — 
nu clatină cu nimic poziţia imanenţei. „Ar fi, din contră, rău pentru semnificaţia 
epistemologică a acestei doctrine, dacă ar fi altfel. în ceea ce Dilthey atacă, se află fără 
înconjur tăria poziţiei noastre. Numai realitatea independentă de subiectul cunoscător şi nu 
de omul întreg, [realitate] care trebuie (soli) să fie obiect al cunoştinţei, este transcendentă 
şi este îngăduit să fie pusă la îndoială de teoria cunoştinţei. 44 A dovedi prin urmare că există 
ceva independent de voinţa empirică a subiectului nu înseamnă câtuşi de puţin a respinge 
concepţia imanentistă. Filosofiei imanentiste nici prin minte nu-i trece să pună la îndoială 
că există „ceva independent de subiectul empiric real şi de conţinuturile lui psihice 44 . Ea 
pune la îndoială însă altceva: susţinerea că numai voinţa poate fi numită subiect şi că numai 
ceea ce există neîndoielnic independent de voinţă poate fi numit obiect.,,Noi putem face 
şi voinţa noastră conţinut de conştiinţă, ba chiar trebuie s-o facem, căci altfel ea nu s-ar lăsa 
cercetată ca realitate. Dacă se întâmplă însă aceasta, atunci ea a devenit obiect, şi anume 
obiect penlm un subiect, faţă de care desigur ea nu stă în raport de opunere, asupra căreia 
loveşte impulsul voluntar. Voinţa obiectivată este, din contră, numai pentru un subiect 
cunoscător(erkennendes) şi natura ei constă atunci în aceea că este conţinut de conştiinţă 
sau poartă forma conştiinţei (derBewusstheil). Nici o epistemologie voluntaristă nu poate 
face să dispară din lume subiectul cunoscător, pur teoretic, care face tot realul obiect 
imanent, căci cu aceasta ea ar suprima cunoaşterea, deci şi pe sine ca teorie. 44 Iar dacă 
subiectul cunoscător nu poate fi înconjurat, atunci nu pot fi ocolite în nici un caz nici 
întrebările: este tot realul un obiect pentru acest subiect, deci conţinut de conştiinţă? Sau: 
este o realitate care există nu sub formă de conţinut de conştiinţă, ci transcendent? Şi apoi 
nu trebuie să pierdem din vedere că teoreticianul voinţei presupune ştiinţa — de aceea şi 
vrea el să dea o teorie a voinţei —, căci el nu vrea să fie o fiinţă ce vrea numai, ci nu mai 
puţin şi un subiect ce cunoaşte, şi atunci, spune Rickert, trebuie să i se adreseze întrebarea: 
pe ce se sprijină cunoştinţa despre impulsul voinţei şi opunere şi însemnătatea pe care ele 
o au pentru viaţa spirituală? Adevărul ei nu e îngăduit să fie întemeiat pe rezistenţa care 
împiedică mişcarea subiectului cunoscător sau pe ceea ce e simţit nemijlocit ca independent 
de voinţă. Acesta nu este desigur obiectul care împrumută teoriei voinţei obiectivitate. 

Cum stau lucrurile cu argumentul voluntarist, la fel stau ele şi cu „argumentul 
social 44 , invocat de A. Riehl. Acest gânditor susţine că „simpla existenţă a sentimentelor 
altruiste din noi dovedeşte existenţa semenilor din afară de noi 44 . Cu alte cuvinte că, datorită 
sentimentelor noastre altruiste, noi putem ieşi din graniţele înguste ale eului nostru propriu, 
pentru a pune existenţa a ceva în afară şi independent de el. Rickert recunoaşte că 
sentimentele acestea dovedesc existenţa a ceva independent de subiect „numai atâta vreme 
cât eu tocmai le simt şi le trăiesc cu privire la subiectul simţitor (das fUhlende Subjekt ) 44 , 
dar că,Jndată ce eu cunoscând obiectizez existenţa lor sau privesc teoretic imaginea lor 
amintitoare (ihrErinnemngsbild) ele devin conţinut al conştiinţei, şi o lume independentă 
de conştiinţă în genere rămâne acum ca şi mai înainte problematică 44 . 

Atât argumentul voluntarist, cât şi argumentul social sunt argumente bazate pe teorii 
psihologice. Psihologia este, însă, ca şi fiziologia, o ştiinţă empirică şi ca atare nu are nici 
dreptul, nici chemarea să se ocupe cu probleme epistemologice. Când se ocupă de subiect 

şi obiect, şi de raporturile dintre ele, ea tratează aceste lucruri ca lucruri imanente. Că există 
un obiect după care trebuie să se orienteze cunoaşterea, pentru a dobândi obiectivitate, este 
o chestiune care depăşeşte cu totul domeniul psihologiei. Problema transcendenţei este o 
problemă eminamente epistemologică şi pe care, din această pricină, nici o ştiinţă empirică 
nu este în stare s-o rezolve. Ea nu poate fi rezolvată decât de disciplina în sarcina căreia 

cade, adică de teoria cunoştinţei. 

T • • 

Toate încercările făcute pentru a aduce dovezi în demonstrarea unei realităţi 
transcendente se vădesc zadarnice. Ca atare nu ne rămâne altceva de făcut decât să 
recunoaştem că întreaga realitate este conţinut de conştiinţă, este realitate imanentă. 
Identificarea întregii realităţi cu conţinutul de conştiinţă este însă sortit să provoace 
nedumeriri şi confuzii şi să îndemne la concluzii cu totul eronate. S-ar putea în adevăr crede 
că idealismul epistemologic denaturează realitatea, falsifică existenţa. Căci reducând 
întreaga realitate la conţinutul de conştiinţă, s-ar putea lesne crede că lumea corporală 
dispare, că nu mai posedăm decât reprezentări, că fizicul este spiritualizat, că este 
transformat în psihic. Cu alte cuvinte, că idealismul epistemologic ajunge în mod necesar 
la concluzii exact opuse acelora ale concepţiilor „realiste* 4 . Acestea din urmă ajungeau la 
o metafizică materialistă, cel dintâi trebuie să ducă neapărat la una spiritualistă. „Spiritul 44 
ar fi în acest caz adevărata realitate, iar corpurile ar fi „fenomene 44 , simple apariţii ale 
spiritului. Aceste concluzii ar fi însă cu totul nejustificate. Subiectul epistemologic nu 
trebuie gândit ca o unitate de viaţă sufletească prinsă de un organism, având un început şi 
un sfârşit în timp. Când se vorbeşte de geneză la conştiinţa gândită epistemologic se 
înţelege nu geneza conştiinţei, ci geneza conţinuturilor de conştiinţă. Conştiinţa în genere 
nu se naşte, nici nu dispare. Conştiinţa în genere nu trebuie înţeleasă apoi nici în sensul că 
ar fi un spirit universal sau o substanţă infinită, în sensul în care înţelegeau Descartes şi 
Berkeley pe Dumnezeu. Subiectul epistemologic nu este nici spirit finit, nici spirit infinit, 
el nu este în genere de natură psihică. Ca atare nici conţinutul lui nu poate fi considerat ca 
psihic. A-l considera ca psihic, înseamnă, după Rickert, a-i acorda un sens ontologic, pentru 
care nu avem absolut nici o îndreptăţire. Dar el nu este nici fizic. Conţinutul conştiinţei în 
genere este un conţinut în genere, ce stă deasupra particularităţilor realului,particularităţi 
despre care teoria cunoştinţei trebuie, la începutul cercetărilor ei, să facă abstracţie. Căci 
aceste cercetări se mişcă la început pe un aşa plan de generalitate, încât opoziţia dintre fizic 
şi psihic n-a devenit încă teoretic diferenţă. Când e „de determinat numai natura generală 
a întregii existenţe reale 44 , nu ne interesează, spune Rickert, „care dintre obiectele reale 
imanente sunt corpuri şi care sunt viaţă sufletească, sau ce criterii avem ca să hotărâm 
aceasta. 44 Căci deocamdată importantă este natura generală a existenţei, iar nu deosebirile 
din sânul realităţii. Demn de reţinut este că atât faptele sufleteşti cât şi faptele fizice sunt 
deopotrivă conţinut de conştiinţă, că o parte din acest conţinut este psihic, o altă parte este 
fizic, şi că deci „corpurile nu sunt simple fenomene ale vreunui transcendent necunoscut 44 , 
ci „sunt realităţi empirice şi tocmai ca realităţi sunt de regăsit nemijlocit în conştiinţă ca tot 
realul 44 . Corpurile sunt, după Rickert, şi ele nemijlocit date în conştiinţă şi de aceea sunt 
conţinut de conştiinţă. 

Astfel înţelese lucrurile, concepţia imanentistă nu are nimic comun cu o metafiacă 
spiritualistă. Ea s© ridică deopotrivă atât în contra materialismului, cât şi în contra 

spiritualismului. Corpurile nu sunt după această concepţie mai puţin reale decât faptele 
psihice, cu toate că ele sunt reduse la conţinut de conştiinţă. Ele nu sunt nici mai puţin 
nemijlocite decât faptele sufleteşti. Căci individului nemijlocite îi sunt numai propriile stări 
sufleteşti, pe când acelea ale altora îi devin cunoscute pe baza unor fenomene fizice 
observate. „De aceea trebuie să se spună că pentru indivizi lumea corporală poartă 
cantitativ într-o măsură mai mare caracterul unui dat imediat ( der unmittelbaren 
Gegebenheit ) decât psihicul. Orice corp nu este numai conţinut în genere de conştiinţă, ci 
poate, potrivit naturii lui, să fie nemijlocit aflat ( erfahren) sau trăit de către orice subiect 
real. Existenţa psihică, din contră, este totdeauna accesibilă numai unui singur subiect 
individual în acest mod de nemijlocit/* De aceea nu avem nici un drept de a considera 
psihicul ca imanent, iar fizicul ca transcendent. „Dacă am vrea să numim transcendent 
realul care se află în afara conştiinţei individuale , atunci întregului psihic străin i-ar reveni 
caracterul de transcendenţă. Asupra existenţei transcendente a corpurilor, din contră, nu 
s-ar putea face o aserţiune universală în genere. Ea ar trebui să fie hotărâtă special pentru 
fiecare caz în parte. Numai propria viaţă sufletească şi o parte continuu schimbătoare a 
lumii corporale ar fi atunci să se considere ca făcând parte din imanent, şi aceasta ar duce 
la o noţiune de imanenţă ştiinţifică cu totul inutilizabilă. Pentru fiecare om ar fi atunci 
altceva imanent şi altceva transcendent decât pentru fiecare altul. Problema imanenţei sau 
transcendenţei eului în genere n-ar mai avea pentru ştiinţă nici un sens/* Iată motive 
suficiente pentru a transforma tot realul în conţinut de conştiinţă şi a abandona subiectul 
real, spre a adopta subiectul epistemologic. Dar făcând acest lucru se răstoarnă cu totul 
concluziile la care ajunge realismul transcendental: ceea ce acesta numeşte „fenomen** este 
de fapt realitate „adevărată**, iar ceea ce acesta consideră drept realitate nu este decât o 
simplă noţiune. De aceea Rickert subliniază că poziţia pe care o deţine idealismul 
epistemologic astfel înţeles mai poate fi caracterizată şi ca empirisin. Termenul de 
pozitivism ar fi şi el indicat, dacă prin pozitivism s-ar înţelege toate acel^ teorii care nu 
admit o despicare a realităţii în realitate transcendentă absolută şi realitate imanentă 
relativă. Rickert adaugă că şi termenul de realism ar fi nimerit, dacă acest termen n-ar fi 
primit de la Platon şi Kant semnificări metafizice care dublează realitatea şi e menit să 
provoace confuzii. Dacă n-ar fi aceste neajunsuri, „am putea spune că punctul nostru de 
vedere este adevăratul realism" . Căci, în adevăr, ce urmăreşte el? „El vrea să numească 
lucrurile, care suntem noi toţi şi pe care le cunoaştem, reale (real), şi cuvântul real 
(wirkJicb ) să nu-1 întrebuinţeze pentru o lume cu totul problematică, adăugată abia prin 
gândire la realitatea cunoscută. El vrea în special să nu coboare natura şi istoria sau 
materialul ştiinţelor particulare la simplă aparenţă şi astfel s-o lase să se derealizeze/* 

Am fi pe o cale cu totul greşită dacă, după această expunere, pe care am făcut-o ceva 
mai dezvoltată, a punctului de vedere al imanenţei reprezentat de Rickert, am trage 
concluzia că el este până la urmă un imanentist radical. Poziţia imanentistâ adoptată de 
Rickert a fost numai una premergătoare introductivă, menită să dezvăluie şi să distrugă 
falsa noţiune de transcendenţă. „Punctul de vedere al imanenţei nu este ultimul, ci primul 
cuvânt al teoriei cunoştinţei/* Tot ceea ce a făcut Rickert până acum, a făcut pentru 
imanenţă, dar în vederea transcendenţei — în vederea adevăratei transcendenţe, nu a celei 
false. în legătură cu transcendenţa, el a îndeplinit până acum o operă negativă. Acum el 

înţelege să treacă la cea pozitivă. De aceea spune el semnificativ: „Transcendentul a murit, 
trăiască transcendentul!“ 

Dar problema aceasta a adevăratei transcendenţe nu poate fi rezolvată, după Rickert, 
decât cu ajutorul şi pe baza judecăţii. Nicicând cu ajutorul şi pe baza facultăţii de 
reprezentare. Pentru a dovedi şi mai convingător acest lucru, Rickert caută să arate piedicile 
imense şi de netrecut ce stau în calea supoziţiei după care cunoaşterea ar avea loc cu 
ajutorul reprezentărilor, după care reprezentările, copii ale lucrurilor, ar fi suficiente pentru 
cunoaşterea realului. Dacă ar fi însă aşa, atunci unul din factorii constituenţi ai cunoaşterii, 
subiectul, nu ar mai apărea în noţiunea de cunoaştere. „Reprezentările sunt în calitatea lor 
de copii, deci ca ceva reprezentat (als V orgestelltes) , la fel ca şi lucrurile pe care trebuie să 
le cunoaştem prin ele, pur şi simplu obiecte .** De aceea a spune că a cunoaşte înseamnă a 
reprezenta e totuna cu a suprima rolul subiectului, căci dacă reprezentarea copiază în adevăr 
obiectul, atunci nu mai avem un subiect ce stă în raport cu obiectul, ci avem numai obiecte 
ce stau în raport unele cu altele. Să presupunem însă că reprezentările copiază în reslrânsul 
înţeles al cuvântului lucrurile percepute, totuşi ele nu vor putea fi numite adevărate. E 
neapărat nevoie de un subiect care să constate de fapt concordanţa dintre original şi copie, 
„şi această cunoştinţă nu ar puţi ta fi iarăşi numai o reprezentare ce copiază (eine abbildende 
Vorstellung ), pentru că atunci ar fi să se cunoască de către un nou subiect o nouă 
concordanţă dintre original şi copie ş.a.m.d. până la infinit* 1 . Rickert caută să demonstreze 
că în realitate „cunoaşterea nu se află nicăieri pe drumul unei reproduceri cât mai fidele a 
lumii reprezentărilor**, ci că ea, dimpotrivă, deosebeşte esenţialul de neesenţial, reţine 
anumite elemente şi neglijează altele, alege numai o parte foarte mică din ele şi le 

ordonează în aşa fel, încât ceea ce obţine nu concordă cu „ordinea** dată în percepţii. 

• • * 

Varietatea realităţii conţinutului de conştiinţă este în adevăr imensă, nesfârşită, şi a-i face 
o copie fidelă este imposibil. Conţinutul realităţii percepute rămâne desigur un factor 
hotărâtor pentru obiectivitatea cunoştinţei, dar tot atât de adevărat este, după Rickert, că 
această obiectivitate este în funcţie şi de principiile de selecţie şi ordonare, „cu ajutorul 
cărora este biruit teoretic continuul eterogen al materialului imediat trăit**. Dacă s-ar analiza 
mai îndeaproape lucrurile, s-ar vedea că între percepţiile şi reprezentările ce se pretind că 
le copiază există tot atâtea inegalităţi câte egalităţi, „şi totuşi aceste inegalităţi nu fac 
cunoştinţa cumva neadevărată, cum ar trebui să se gândească după teoria-copie, ci trebuie 
să fie în mod necesar prezente, pentru ca să se poată vorbi în genere despre cunoştinţă**. 
Mulţi cred că lucrurile se petrec cu cunoştinţa aşa cum se petrec în artă: că un portret sau 
un peisaj seamănă cu originalul din natură şi că tabloul este cu atât mai bun cu cât copiază 
mai bine originalul, fără să-şi dea seama că nici în artă nu poate fi vorba de o concordanţă 
exactă înlre tablou — socotit copie — şi original. Intuiţia artistică nu este nicicând o simplă 
copie. Cu atât mai puţin cunoştinţa ştiinţifică. „Noi nu găsim ştiinţa cu noţiunile ei nicăieri 
pe drumul unei cât mai fidele reproduceri a materialului neprelucrat noţional, şi chiar când 
problema ei ar consta în a copia realul cu reprezentări, atunci problema ar trebui să fie 
dezlegată într-o măsură cu atât mai mare, cu cât mai fidelă este copierea realităţii cu 
reprezentări. 44 Dar, adaugă Rickert, chiar dacă s-ar admite că pentru a fi adevărată 
cunoştinţa trebuie să reproducă fidel realitatea, totuşi rămâne o problemă extrem de 
importantă care prin aceasta nu este dezlegată: anume problema „cunoştinţei că modelul 

care trebuie să fie reprodus este reat\ adică tocmai problema epistemologică prin 
excelenţă. Pentru omul de ştiinţă particulară aceasta nu este o problemă, pentru că el 
presupune ca existent „materialul" cunoştinţei lui. „Materialul real, care-i stă în faţă, îi este 
... totodată obiectul, după care se orientează ca după criteriul ( Mas ştab ) cunoştinţei lui." 
Teoria cunoştinţei însă nu trebuie să procedeze ca ştiinţele particulare, adică nu trebuie să 
lase necercetat tocmai ceea ce se înţelege de la sine. „Din contră, cunoştinţele cele mai de 
la sine înţelese şi cele mai sigure sunt pentru ea cele mai importante, pentru că ele sunt baza 
tuturor cunoştinţelor. Tocmai aceste baze are a le face problemă a ei, înainte să cerceteze 
cunoaşterea mai puţin înţeleasă de la sine." Ştiinţele particulare presupun realitatea 
materialului şi pe ele nu le preocupă la acest material decât însuşirile lui de conţinut. 
Dimpotrivă, problema epistemologică este tocmai problema existenţei, a realităţii. Cu alte 
cuvinte, când noi cunoaştem ceva ca real , teoria cunoştinţei îşi pune întrebarea: după ce mă 
orientez eu cu acest prilej? A răspunde că ne orientăm în reprezentările noastre copiative 
după realitate, care ar fi modelul, înseamnă a da un răspuns care n-are nici un sens. Rickert 
atrage atenţia că în fîlosofia transcendentală trebuie să se facă o deosebire strictă între 
materialulreal pe care ni-1 reprezentăm şi obiectul cunoştinţei, căci materialul nu coincide 
cu obiectul. „Unde este vorba de cunoştinţa, spune Rickert, că materialul este real, obiectul 
ei dătător de direcţie nu poate să fie însuşi materialul real reprezentat. Ba chiar acest obiect 
nu se lasă în genere cunoscut prin reprezentări. Numai obiectul care coincide cu materialul 
este reprezentabil." 

Dar problema realităţii — şi trebuie să prevenim de pe acum, problema formală a 
realităţii — nu poate fi rezolvată, după Rickert, decât dacă facem deosebirea, pe care o 
făcuse şi Kant, dintre conţinutul şi forma cunoştinţei. Un exemplu ne va lămuri şi asupra 
acestei deosebiri. Când spunem: „Această foaie este reală", realitatea predicată despre 
subiectul „această foaie" nu face desigur parte din conţinutul realului, fiindcă „reală" poate 
să fie denumită atât toată existenţa fizică, precum şi toată existenţa psihicţ. Fiind aşa de 
generală, noţiunea de realitate nu poate avea decât semnificaţia unei simple forme „goale". 
Formă „goală" este şi noţiunea de existenţă, precum forme goale sunt şi noţiunile de lucru 
şi de însuşire. De îndată ce ne dăm seama de aceste deosebiri între conţinut şi formă,putem 
vedea numaidecât că teoria cunoştinţei-copii este cu totul insuficientă ca să explice natura 
cunoştinţei, că ea presupune o mulţime de lucruri, care nu trebuie numai presupuse, ci şi 
examinate, ba chiar examinate îndeaproape şi adânc. Dacă spunem că judecata: „Această 
foaie de hârtie este albă" e adevărată, n-am pătruns cu nimic în miezul problemei şi nici 
n-am sesizat măcar problema. Pentru a o sesiza, noi trebuie să facem deosebirea , spune 
Rickert, între „albul" ca reprezentat şi „albul" ca perceput şi să comparăm pe cel dintâi cu 
cel din urmă. Deosebirea aceasta este esenţială pentru epistemologie şi ea nu poate fi făcută 
de teoria cunoştinţei-copii. Conţinutul perceput, „această foaie de hârtie", devine cunoscut 
prin aceea că el primeşte forma „albă". Toate noţiunile sunt, după Rickert, forme şi, în 
comparaţie cu conţinuturile percepute, care sunt totdeauna individuale,ele sunt ca forme 
totdeauna generale. însuşi cuvântul „această" din judecata: „Această foaie de hârtie este 
albă" este formă şi ca atare el e general, ba chiar, fiindcă se poate aplica la orice conţinut 
posibil şi imaginabil, el posedă cea mai mare generalitate posibilă. Nu există cunoştinţă 
fără formă, fiindcă orice cunoştinţă are loc numai prin aceea că un conţinut primeşte o 

formă. Şi tocmai acest element esen(ial al cunoştinţei, forma, nu este deloc ţinut în seamă 
de teoria cunoştinţei-copii. „Teoria cunoştinţei-copii ignoră forma pretutindeni prezentă 
şi cu ea problemele care se află ascunse în cunoştinţă, căci abia prin formă ajungem noi în 
domeniul cunoştinţeiDe aceea toate problemele teoriei cunoştinţei sunt probleme de 
formă şi pretutindeni se naşte întrebarea: după ce trebuie să se orienteze forma conţinutului 
de cunoştinţă, pentru ca astfel cunoştinţa să devină adevărată, deci cunoştinţă? La această 
întrebare nu se poate răspunde, spune Rickert, că obiectul ar fi conţinutul realităţii 
percepute, nici că forma n-ar avea nevoie de nici un obiect. Căci aceasta ar însemna ca orice 
formă, indiferent care, unită cu orice con(inut, indiferent care, să ducă la o cunoştinţă 
adevărată. „Tocmai ceea ce deosebeşte cunoştinţa de materialul orb, numai trăit sau 
perceput şi ceea ce nu face parte din con(inut, ci din formă, este la ea elementul de care 
depinde problema obiectivitătii ei.“ O problemă pe care teoria cunoştin(ei-copii nu este în 
stare s-o pună, necum s-o rezolve. „Obiectul formei cunoştinţei este până acum cu totul 
problematic şi cu aceasta totodată obiectul cunoştinţei în genere, fiindcă nu există nici o 
cunoştinţă fără formă. (< în tot ce cunoaştem este vorba de un conţinut care a primit o formă, 
şi anume o formă despre care nu se poate spune sub nici un moliv că este o copie luată cu 
ajutorul reprezentării. Şi acum se pune întrebarea, care are o importantă capitală pentru 
fllosofla transcendentală: pentru a afirma că ceva este real, după ce ne orientăm? Pe ce se 
întemeiază adevărul aserţiunii că este ceva real? A răspunde la această întrebare, că obiectul 
cunoştinţei îl constituie materialul faptic real, înseamnă a ignora sensul întrebării şi a da 
un răspuns tautologic, anume că „criteriul pentni forma cunoştinţei realităţii este ceea ce e 
cunoscut ca real.“ Cu acest răspuns nu ne-am lămuri deloc asupra problemei. Un pas mai 
departe în rezolvarea ei îl facem numai dacă admitem că există un obiect transcendent pe 
lângă realul imanent, dacă prin obiect înţelegem cu totul altceva decât materialul imanent 
care este obiect al ştiinţelor particulare, dar nicicând obiect al cunoştinţei în sens 
epistemologic. Pasul acesta nu-1 putem face însă, după Rickert, decât cu ajutorul judecăţii. 
Rickert îşi însuşeşte ideea lui Aristotel şi a atâtor altor gânditori că adevărul se află în 
judecată şi că numai datorită judecăţii putem noi cunoaşte. A cunoaşte este totuna cu a 
judeca. De aceeacând întrebăm de obiectul cunoştinţei nu facem altceva decât să întrebăm 
de obiectul judecăţii. Identificând însă problema cunoştinţei cu problema judecăţii, Rickert 
(ine din capul locului să atragă luarea-aminte că trebuie să ne lămurim mai întâi asupra 
naturii judecăţii. Fiindcă dacă înţelegem judecata aşa cum fac Sigwart şi Wundt, de pildă, 
ca o raportare de reprezentările întoarcem din nou la ceea ce am văzut că este absolut 
insuficient pentru dezlegarea problemei ce ne interesează, adică ne întoarcem la 
reprezentări şi la teoria cunoştinfei-copii. Judecata ar reproduce reprezentările, iar 
reprezentările ar reproduce realul. Judecata n-ar f! altceva decât o copie a copiei. Şi atunci 
ne-am afla iarăşi în faţa întrebării: pe ce-şi întemeiază reprezentările, pe care judecata le 
reproduce, obiectivitatea? 

Rickert nu se împacă deloc cu concepţia tradiţională despre judecată. El va căuta 
deci să demonstreze că judecata nu este nici o simplă analiză a unei reprezentări, cum 
susţine Wundt, nici numai o simplă sinteză de reprezentări, cum afirmă Sigwart, ci că ea 
conţine factori de altă natură decât reprezentările şi că tocmai în aceşti factori stă ceea ce 
este important în cunoaştere. Fiindcă problema judecăţii este fundamentală pentru 

problema cunoştinţei, Rickert se ocupă pe larg cu această problemă, aducând contribuţii 
ce-au exercitat o mare influenţă în filosofia contemporană. De aceea nu se poate înţelege 
concepţia lui Rickert dacă nu cunoaştem mai întâi în liniile ei esenţiale teoria pe care o are 
el despre judecată. 

Rickert se ridică împotriva tuturor încercărilor pe care le-au făcut unii gânditori, de 
a reduce actul judecăţii la un simplu act psihic, de a denatura problemele epistemologice 
în probleme psihologice. Psihicul nu se caracterizează, după gânditorul nostru, numai prin 
aceea că este real, ci şi prin alte însuşiri, pe care, e drept, nu le întâlnim numai la psihic. Tot 
realul, spune Rickert, ar putea fi împărţit în două clase fundametale: într-una ar putea fi 
trecute toate obiectele ,care ar fi cercetate numai în existenţa lor, care ar putea fi considerate 
numai în ceea ce ele sunt pentru sine ; iar în a doua clasă ar putea fi trecute toate acele 
obiecte care înseamnă ceva pentru altceva, care cuprind ceva ce depăşeşte propria lor 
existenţă, care, cum spune Rickert, prestează ceva pentru altceva. Cu alte cuvinte, am avea 
realităţi libere de orice semnificaţie şi realităţi pline de semnificaţii. Fizica, de pildă, 
tratează obiectele ei în existenţa lor liberă de semnificaţii, în existenţa lor pentru sine. Şi 
ea face acest lucru pe bună dreptate. Dimpotrivă, biologia este o ştiinţă care tratează 
organismele ca organisme, care nu se mulţumeşte adică numai cu stabilirea simplei lor 
existenţe, ci consideră organismele ca realităţi pline de semnificaţii. „Cuvântul «Organon» 
şi-ar pierde sensul dacă n-am gândi că orice instrument este un instrument pentru altceva 
şi prin aceasta dobândeşte o semnificaţie ( Bedeutung ) care nu coincide cu simpla lui 
existenţă." Exact la fel este şi cu psihologia. Viaţa sufletească este călăuzită de scopuri şi 
dominată de prestări ( Leistungen ). însăşi noţiunea de organism corporal îşi are originea în 
conexul de prestări al vieţii sufleteşti şi de aici a fost apoi transpus în biologice. „Toate 
noţiunile despre psihic sunt, originar, spune Rickert, noţiuni de prestare." Chiar când este 
vorba de stabilit deosebirile dintre diferitele categorii de fenomehe'''sufleteşti, aceste 
deosebiri nu pot fi făcute decât ţinând seama de prestările şi semnifkaţiife)fenomenelor. 
Desigur, procesele sufleteşti pot fi studiate şi în nuda lor existenţă psihică, adică făcându-se 
cu totul abstracţie de prestările şi semnificaţiile lor, ceea ce au şi făcut o seamă de psihologi. 
Totuşi o psihologie care lucrează cu noţiuni de prestare şi cu semnificaţii este absolut 
necesară. Căci o seamă întreagă de procese sufleteşti nu pot fi determinate şi înţelese, dacă 
se face abstracţie de prestare şi de semnificaţie. Din acestea face parte şi judecata. Orice 
judecată se caracterizează faţă de celelalte categorii de realităţi sufleteşti prin aceea că 
singură ea poate fi adevărată sau falsă. Această caracterizare nu este însă posibilă decât 
prin aceea că se întrebuinţează noţiuni de prestare (Leistungsbegriffe ) şi se atribuie realităţii 
sufleteşti în chestiune un sens. „ Wahr, oder auch falseh, ist ein psychischer Vor gang nie 
seinem blossen Dasein nach, sondem stets nur insofem , als eretwas fîiretwas anderes , 
nămlich ftir die Erfassung einer unabhăngig von ihm bestehenden Wahrheit bedeutet oder 
nicht bedeutet . Das Urteilen exisdert als wahres Urteilen oder als Erkennen nur in Akten 
des Meinens oder Verstehens, durch die etwas, das sie selbst nicht wirklich smd, als wahr 
gemeint oder verstanden wird, und besonders derBegriffdes Urteilsaktes lăsst sich nur 
schwer oder vielleicht auch gar nicht von dem Gedanken an diese Leistung fîlr etwas 
Anderes loslosen. Ei ne Urteilspsychologie, die das Urteilen als das definiert, was wahr 
oder falsch sein kann, und dann dementsprechend als theoredsch differentes Gebilde 

untersuchen will, ist daher nur in Gestalt einer Wissenschaft moglich , die mit 
Leistungsbegriffen arbeitet .“ Ceea ce actul judecăfii cuprinde în sine şi poate fi numit 
adevărat sau fals nu coincide cu realitatea psihică a judecăţii. Ceea ce este adevărat în actul 
judecă(ii nu este acest act ca realitate psihică, ci ceea ce cuprinde el dincolo de existenta 
psihică, sensul ei. De aceea, spune Rickert, trebuie să se deosebească pe cât se poate de 
sever între stabilirea pur psihologică a existentei şi interpretarea logică a sensului, existenţă 
psihologică şi sens logic care stau la un loc în actul judecă(ii. Se impune deci, atunci când 
vorbim de judecată, să fim totdeauna lămurii despre care judecată anume este vorba: 
despre actul psihologic al judecăţii, şi care este material al psihologiei, sau despre sensul 
ei logic. 

Rickert socoate necesară însă încă o deosebire în domeniul sensului însuşi. El 
distinge un sens „subiectiv 44 şi un sens „obiectiv 44 . Sensul „subiectiv 44 este acela care se află 
implicat în actul judecă(ii,care apare unit cu realul psihic al judecă(ii şi este strâns legat de 
el. Sensul „obiectiv 44 este adevăratul cuprins logic al judecăţii, acela care există independent 
şi desprins de realul psihic, e ceea ce numim „adevărul 44 judecă(ii, „und den wir al le 
gemeinsamals denselben meinen und verstehen , wo wirilberhaupt urteilen oderetwas als 
wahraussagen “ Sensul „obiectiv 44 , care ar mai putea fi numit şi transcendent, se deosebeşte 
principial atât de realitatea psihologică a judecăţii, cât şi de sensul „subiectiv 44 , care, fiindcă 
este cuprins în această realitate, poate fi numit şi imanent. Pentru a face evidentă această 
deosebire, Rickert dă un exemplu. Procesele psihice care se află la baza judecăţii: 2+2 = 4 
se caracterizează prin aceea că ele există real numai în câte un individ şi că au un început 
şi un sfârşit în timp, că au o existentă temporală. Din contră, cuprinsul logic al judecă(ii: 
2 + 2 = 4 nu e ceva ce ar existaîn timp şi ar face parte numai din via(a sufletească a cutărui 
sau cutărui individ. „ Eswird vielmehr von allen , die es verstehen oder meinen, als etwas 
Ueberindividuelles gemeinsam «erlebt», d. h. es wird von den verschiedensten Individuen 
als dasselbe verstanden, falls es uberhaupt so «verstanden» wird, wie es «gemeint» ist , und 
«dasselbe» kann zwar von mehreren Individuen durch mehrere reale Akte gemeint oder 
verstanden werden , aber nicht selbst in verschiedenen Individuen als psychische Realităt 
mehrfach vorkommen, denn dann wăre es gerade nicht «dasselbe»" Conţinutul judecări, 
acela care singur numai este adevărat , nu are nimic a face cu timpul, el nu are nici început, 
nici sfârşit în timp, într-un cuvânt, nu are o existentă temporală. Numai actele sufleteşti, 
substratul lor real, au o asemenea existentă. „ Esgilt vielmehr zeitlos, wenn es uberhaupt 
gilt oder wahr ist. Zeitlose psychische Realitaten abergibt es ebensowenig wie solche , die 
nichtBestandteile nur eines individuellen Seelenlebenssind .“ Conţinutul logic al judecări, 
sensul ei obiectiv, face parte dintr-un imperiu aparte, independent, din imperiul pe care 
Rickert îl numeşte al sensului ireal. 

Există deci deosebiri fundamentale între actul real al judecăţii, sensul ei „subiectiv 44 
şi sensul oi „obiectiv 44 . Dar asta nu înseamnă că între toate aceste trei înfăţişări dif erite ale 
judecări nu există nici o legătură. Dimpotrivă, ele stau în contact şi au legături între ele. 
,*Der unwirkliche objektive Gehalt wird von den wirklichen Akten gemeint oder 
verstanden , und damit kommen wir von neuem auf den immanenten oder subjektiven 
Urteilssinn zuriick. Er beruht, wie wir jetzt sagen konnen, dar auf , dass die reelen 
psychischen Vorgănge etwas fur das Erfassen des irrealen , nicht psychischen Gehalts 

leisten, oder: dieser objektive Gehalt ist das «Andere», das dem Akt des Urteilens 
subjektiven Sinn verleiht.“ Sensul „subiectiv" sau imanent este acela care face legătura 
între judecata luată în existenţa ei psihică şi conţinutul obiectiv valabil al judecăţii. Sensul 
imanent formează aşadar un domeniu intermediar, un imperiu central (Mittelreich) faţă de 
judecata psihologică şi de cea logică. Imperiul acesta al sensului imanent se deosebeşte de 
asemenea principial de substratul real psihic al judecăţii şi din această cauză el este cu totul 
inaccesibil noţiunilor psihologice. Ca sens imanent al actului psihic, el este mai strâns legat 
cu acesta decât sensul obiectiv, fără ca prin această legătură să dispară deosebirile 
principiale dintre el şi realul psihic cu care este unit. Sensul imanent este de asemenea ireal, 
formând o sferă specială a irealului. 

Judecata nu se prezintă deci aşa de simplă, cum au crezut reprezentanţii „psihologiei 
pure", care şi-au închipuit că în rezolvarea problemei judecăţii se pot dispensa de noţiunile 
de prestare şi de elementele semnificative. Dacă „a cunoaşte înseamnă totdeauna a judeca", 
atunci actul judecăţii nu mai este o simplă noţiune de existenţă, ci una de prestare., Jm Akt 
des Urteilens, dererkennt, haben wir von vomherein einen Begriff, derkein reiner Daseins- 
sondem ein Leistungsbegriff ist. Ja, nur wo eine Leistung vorliegt , diirfen wir von einem 
Akt des Urteilens sprechen ." 

Pentru a scoate şi mai bine în relief că în adevăr a cunoaşte înseamnă a judeca, 
Rickert pune în comparaţie judecata cu reprezentarea şi întrebarea. A reprezenta nu 
înseamnă, cum ştim acum, a cunoaşte. A întreba înseamnă mai mult decât a reprezenta, 
fiindcă a întreba înseamnă a căuta cunoştinţa, totuşi nici a întreba nu înseamnă a cunoaşte. 
Să luăm un exemplu. „Soarele strălucitor" este o reprezentare, „străluceşte soarele?" este 
o întrebare şi „soarele străluceşte" este o judecată. în toate aceste trei cazuri, elementele de 
reprezentare sunt aceleaşi şi totuşi între primele două şi cea din urmă este o prăpastie de 
netrecut. Reprezentarea: „soarele strălucitor" şi întrebarea: „străluceşte soarele?" sunt 
dincoace de cunoaştere, adică nu pot fi nici adevărate, nici false. SingurîLjudecata poate 
întruni unul din cele două atribute, al veracităţii sau al falsităţii. Ceea ce judecata are în plus 
faţă de reprezentare şi întrebare şi o face teoretic diferenţă, adică adevărată sau falsă, este 
elementul asertării, adică faptul că ea este totdeauna o afirmare sau o negare. Afirmarea şi. 
negarea sunt elemente indispensabile şi constitutive ale judecăţii. „în reprezentarea: 
«soarele strălucitor», în întrebarea: «străluceşte soarele?» şi în judecăţile: «soarele 
străluceşte» şi «soarele nu străluceşte», elementele de reprezentare ( vorstellungsmăssige ) 
sunt pretutindeni aceleaşi. Dar ele singure nu pot da adevăr, căci primele două produs:, în 
care ele de asemenea apar, nu sunt niciodată adevărate. Abia afirmaţia şi negaţia fac din 
raporturile reprezentărilor un produs, la care se pot aplica noţiunile adevărat sau 
neadevărat. Actul propriu-zis al judecăţii poate de aceea consta potrivit sensului lui numai 
într-o afirmaţie sau negaţie şi nu într-un al treilea." Percepţia ca simplă percepţie nu este 
cunoştinţă. La percepţie ca percepţie trebuie să se adauge actul judecăţii, adică o afirmaţie 
sau o negaţie, pentru a avea o cunoştinţă. A determina judecata ca pe o repetare a unei 
cunoştinţe nemijlocite, cum face de pildă Fries, înseamnă a confunda condiţia psihologică 
preliminară , care e necesară pentru actul real al judecăţii, cu sensul logic al acestui act. 
Astfel, spune Rickert, pentru a aserta că aud sunete trebuie să fi auzit mai întâi sunete, căci 
numai auzirea sunetelor mă poate determina pe mine să fac judecata: „Eu aud sunete". Nu 

auzirea sunetelor este adevărată, ci judecata că aud sunete. „Nu e deloc vorba aici de motiv, 
ci numai de cunoştinţa însăşi, şi simpla auzire sau percepere nu este încă o cunoştinţă, nici 
chiar una «imediată».* 4 Când se spune că judecata este o simplă repetare a intuiţiei imediate, 
percepţia, sau a reprezentării, se trece cu vederea prăpastia care există între percepţie sau 
reprezentare, pe de o parte, şi judecată pe de altă parte. „Pasul de la percepţie la judecata 
de percepţie înseamnă pasul de la ateorelic în teoretic. «Cunoştinţă» trebuie să se numească 
...numai ceea ce potrivit noţiunii sale cuprinde adevăr sau falsitate, şi auzirea sunetelor ca 
simplă percepţie nu este nici măcar teoretic diferenţă ca întrebare, deci cu totul sigur nici 
adevărată nici falsă.** Cunoştinţa despre sunetele pe care le aud nu stă prin urmare în 
percepţie, ci în judecata asupra lor. „Atâta timp cât numai percep, nu cunosc încă, şi anume 
nici mijlocit, nici nemijlocit.** E adevărat că problema percepţiei este mult mai complicată 
decât pare la prima vedere, dar un lucru e cert: că acolo unde este vorba de cunoaştere 
perceptivă percepţia este mai mult decât o simplă percepţie. „Ea cuprinde judecata 
afirmativă că perceputul există real. înainte de a fi judecat, nu există cunoştinţă încă şi de 
aceea şi cea mai nemijlocită cunoştinţă trebuie să aibă f orma unei judecăţi, în al cărei sens 
se află continuu o afirmaţie sau o negaţie.“ 

Acolo unde e vorba de cunoştinţă dezinteresată, de cunoştinţă pentru cunoştinţă, de 
cunoştinţă de dragul cunoştinţei, judecata, spune Rickeit, trebuie privită ca un răspuns la 
o întrebare, căci punerea problemei stă înaintea rezolvării ei. De aceea judecata pe care am 
mai avut-o ca exemplu mai sus, „acesta este real**, ar trebui lingvistic să aibă forma 
următoare: „acesta este (da) real**. „Acesta** este conţinutul şi totodată subiectul judecăţii, 
„real" este forma şi totodată predicatul judecăţii. Dar forma „real" este predicat numai 
datorită actului judecăţii, care, afirmând, atribuie forma-predicat conţinutului-subiect. 

Judecata: „acesta este (da) real** redă toate elementele esenţiale ale judecăţii, adică 

■ 

subiectul, copula, afirmaţia şi predicatul. Astfel stând lucrurile cu orice cunoştinţă, e uşor 
de văzut ce fundament poate avea o cunoştinţă imediată care să nu fie judecată. „Ea ar fi 
un «subiect», fără predicat şi raportare, o reprezentare (Vorstellen) a conţinutului «orb», 
fără formă teoretică, deci teoretic nici măcar diferenţă**. 

Pentru Rickert este prin urmare clar: a percepe, a reprezenta nu înseamnă a 
cunoaşte. „Simplele reprezentări nu posedă încă însemnătate teoretică.** Numai când 
judecăm sesizăm noi adevărul, numai când judecăm cunoaştem. De aceea noţiunea de 
cunoştinţă este indisolubil legată cu noţiunea de judecată. ,Jede Erkenntnis beginnt mit 
Urteilen, schreitetin Urteilen fort, undkann nur in Urteilen enden. Sie besteht also als 
«aktuelle». Erkenntnis allein aus Urteilsakten .“ Afirmarea sau negarea sunt elemente 
absolut constitutive ale procesului cunoaşterii, iar subiectul cunoscător trebuie determinat 
ca un subiect care, cunoscând, afirmă sau neagă. „Der eigentliche Erkenntnisakt besteht 
im Bejahen oder Vemeinen, das theoretische Subjekt ist mit Rucksicht auf seine 
Erkenntnisleislung und seinen theoretischen Sinn stets als ein bejahendes oder 
vemeinendes Subjekt zu deuten .“ 

Ceea ce am cunoscut până acum în legătură cu judecata şi cunoştinţa de la Rickert 
sunt lucruri importante, dar încă nu ceea ce constituie contribuţia originală şi cea mai 
interesantă a lui Rickert în legătură cu problema cunoştinţei. Partea aceasta abia acum 
începe. Este, după Rickert, cu totul greşită determinarea ce se dă judecăţii că aceasta ar fi 

o privire „contemplativă 44 , indiferentă (teilnahmslos), o cugetare de care subiectul se ţine 
la distanţă, la care nu participă cu nimic. Nu, ci comportarea noastră, când judecăm, este 
asemănătoare comportării noastre când voim. Când voim, ne comportăm alternativ , adică 
sau râvnim ceva sau detestăm (verabscheuen). Această comportare alternativă o întâlnim 
şi la judecată. Afirmarea sau negarea exprimă o atitudine alternativă : orice afirmare este o 
aprobare , orice negare este o dezaprobare , cum spune Rickert, „în afirmare sau în negare 
capătă expresie o aprobare sau o dezaprobare sau, cum putem spune pentru a scoate îndată 
în relief punctul hotărâtor, o atitudine alternativă faţă de o valoare 44 . Rickert ţine să atragă 
atenţia că prin aceasta el nu vrea să susţină lucrul ce se înţelege de la sine, anume că oricărei 
judecăţi adevărate i se atribuie o valoare şi oricărei judecăţi false o nonvaloare, ci ceva mai 
mult şi de o mai adâncă semnificaţie,anume, „că actul judecăţii însuşi ca afirmare şi negare 
trebuie să fie identificat potrivit sensului lui cu atitudinea faţă de o valoare sau non- 
valoare“. Dar arătând că actul judecăţii e o comportare alternativă şi e identic cu o atitudine 
faţă de valori, că este un „Akt des theoretischen Wertens“, cu aceasta Rickert a arătat 
totodată şi prăpastia ce există înlre simpla reprezentare pe de o parte şi judecată pe de altă 
parte. „Atâta vreme cât reprezentările sunt numai reprezentate, ele vin şi pleacă, fără ca noi 
să ne sinchisim de ele. Ele nu ne interesează atunci. Ele ne sunt indiferente. 4 * Cu totul altfel 
stau însă lucrurile atunci când vrem sau când judecăm. „... Wie wir etwas entweder 
begehren oder verabscheuen wenn wir wollen , so stimmen wir einem Etwas entweder zu 
oder weisen es ab, wenn wir urteilen Atitudinea faţă de valori este constitutivă actului 
judecăţii. Fundamental greşită este prin urmare, după Rickert, opinia că funcţiunea 
reprezentării şi aceea a judecăţii s-ar asemăna, fiindcă ambele s-ar comporta 
„contemplativ 44 şi s-ar opune prin aceasta voinţei, care se comportă „activ 44 . Căci lucrurile 
stau cu totul altminteri. Actul judecăţii implică, după cum am văzut, o comportare activă 
şi în acest caz el se aseamănă cu actele de voinţă şi trebuie pus în aceeaşi clasă cu voinţa, 
care clasă este opusă aceleia a reprezentării, cu toate că în multe privinţa actuţ judecăţii se 
deosebeşte de acela al voinţei. „Esstecktim Urteilsakt, und zwar als das fur den Ausdruck 
seines logischen oder theoretischen Sinnes Wesentliche , um mit Bergmann zu reden f in 
der Tat ein «praktisches» Verhalten, das im wahren Bejahen einen Wert billigt oder 
annerkennt und im wahren Vemeinen einen Unwert missbilligt oder verwirft Este 
aproape de prisos să se adauge că ceea ce-i valabil despre judecată este valabil şi despre 
cunoaştere, că prin urmare „ das Erkennen selbst mit Riicksicht auf seine Leistungals ein 
Werten zu deuten ist. Nur Akte des Wertens sind wahr oder falsch “. Comportarea 
alternativă nu poate fi înţeleasă ca atare fără noţiunea de valoare. „Erst dem Wert 
gegeniiber bekommt das alternative Verhalten des Billigens oderMissbilligens einen Sinn. 
Was ich anerkennend bejahe , kann ich nur um seines Wertes willen bejahen , was ich 
verwerfend vemeine, muss ich um seines Unwertes willen vemeinen , genau ebenso, wie 
ich etwas nur um seines Wertes willen begehre oder es nur um seines Unwertes willen 
verbscheue. Die Worte Bejahen und Vemeinen , mit denen wir die rein theoretischen 
Erkenntnisakte bezeichnen , haben garkeine angebbare Bedeutung mehr, wenn sie nicht 
ein Werten bedeuten. 44 Numai datorită actului afirmării sau aceluia al negării conţinutul 
cunoştinţei, ce se află ca reprezentări în conştiinţă, capătă formă teoretică. Atitudinea de 
apreciere, de valoare, nu poate să lipsească din nici o cunoştinţă. „Dres Werten darf nicht 

fehlen, falls eine Erkenntnis , d. h. etwas, das wahr oderfalsch sein kann, zustande kommen 
soli , ja das Werten hat , wei/ es dem Inhalt erst die Form gibt, als der eigentliche 
Erkenntnisakt zu gelten.“ Şi numai dacă înţelegem subiectul în sensul că afirmă, că ia 
atitudine, că apreciază, avem cu adevărat un subiect cunoscător. „Erst mitdem bejahenden, 
stellungnehmenden, wertenden Subjekt tritt ein Subjeckt des Erkennens auf, das diesen 
Namen verdient, und das Subjekt darf, falls es zu irgendeinem «Erkennen» kommen soli , 
ebensowenlg fehlen wie der davon unabhăngige Gegenstand. Erst im dem Anerkennen 
eines Wertes haben wir den Akt zu sehen, den das Subjekt vollziehen muss , um den 
Gegenstand , worin erauch bestehen mag , in seinem Besitz zu bringen. Vorstellungen mit 
ihrem bloss vorgestellten Inhalt sind dem Wesen ihrer Leistung nach niemals schon 
theoretische Subjektakte. Nur wertenden Bejahungen kommt dieser Akt-Sinn zu.“ 

Orice act de cunoaştere este după Rickert un act de recunoaştere a unei valori. în 
orice act de cunoaştere se recunoaşte o valoare sau se respinge o nonvaloare. Rickert spune: 
„Erkennen ist seinem logischen Sinn nach Anerkennen von Werten oder Verwerfen von 
Unwerten, wahrendlnen dementsprechend als Verwerfen von Werten und als Anerkennen 
von Unwerten verstanden werden muss“, lucruri ce puteau fi trecute cu vederea, atâta 
vreme cât judecata era înţeleasă ca o simplă analiză sau sinteză de reprezentări, 
contemplarea teoretică ca o intuire pasivă a obiectului. Din momentul însă în care e stabilit 
că „sâmburele actului teoretic al judecăţii se află în afirmare sau în negare, atunci 
consecinţa acestui adevăr se impune în chip necesar: a cunoaşte înseamnă a recunoaşte 
valori sau a respinge nonvalori, iar a greşi înseamnă a respinge valori şi a recunoaşte 
nonvalori. 

„Recunoaşterea, spune şi Bruno Bauch, care în această privinţă este de acord cu 
Rickert, nu înseamnă deci comportarea emfatică în al cărei sens suntem obişnuiţi să 
întrebuinţăm cuvântul în viaţa curentă, unde de fapt are semnificaţia de «aprobare», de 
înaltă stimă, de laudă etc. Nu este nici măcar necesar ca în judecata faptică (Bauch face 
deosebirea între judecată faptică şi judecată logică) să aibă loc o reprezentare asupra 
raportului ei cu judecata logică. Aceasta este treaba logicianului... Numai a lăsa să valoreze 
valabilitatea unei judecăţi logice în genere, indiferent a cărei judecăţi logice şi fără 
considerare la structura ei, aceasta e ceea ce are de spus recunoaşterea pentru judecata 
faptică/* 1 

Dar susţinând că judecata şi deci cunoaşterea implică o atitudine faţă de valori, că 
teoreticul el însuşi cuprinde un esenţial moment practic, Rickert ţine să sublinieze că prin 
aceasta nu vrea să reducă teoreticul cu totul la practic, să suprime, cu alte cuvinte, 
teoreticul. Teoreticul rămâne mai departe teoretic, cu toate că el conţine momente practice. 
,Jm iibrigen bleibt das Urteilen insofem «rein theoretisch», als es nur wahr sein will und 
nicht anderes als Erkenntnis enthalten darf. “Noi suntem obişnuiţi, spune Rickert, să vedem 
aprecieri numai în viaţa extrateoretică , ceea ce este o eroare. Căci, cum am văzut, aprecieri 
(Wertungen)ex istă şi în domeniul pur teoretic, şi anume există ca momente indispensabile 
şi constitutive ale teoreticului. Prin urmare teoria rămâne mai departe pură teorie, cu toate 
că ea conţine elemente practice. 

1 Bruno Bauch, VW .... * • Wchkeit, 1923,p. 162. 

Rickert ţine să mai prevină o confuzie eventuală. Afirmând că ,Jedes Urteil... ist 
cine Beurteilung oder cine Wertung", el ţine să atragă atenţia că prin aceasta nu vrea să 
înţeleagă că orice judecată este o judecată de valoare. Judecăţile de valoare rămân şi mai 
departe o clasă specială şi restrânsă de judecăţi. Nu despre judecăţi ca: „Acest miros este 
plăcut 44 , „Acest tablou este frumos 44 , „Această voinţă este morală 44 e vorba atunci când 
Rickert susţine că ,Jedes Urteil... ist ei ne Beurteilung oder ei ne Wertung", că orice judecată 
este o recunoaştere de valori, ci despre înseşi judecăţile de existentă sau reale , ca de pildă 
„Această foaie de hârtie este reală 44 . Adică el susţine tocmai despre judecăţile „în al căror 
cuprins obiectiv nu apare nici o noţiune de valoare 44 că sunt în esenţa lor logică recunoaşteri 
de valori, că sunt aprecieri (Wertungen). 

După ce ştim cum se prezintă natura actului subiectiv al cunoştinţei, se pune o altă 
problemă ce trebuie rezolvată. Se pune anume problema să „ştim ce afirmăm sau negăm 
atunci când judecăm, ce se recunoaşte şi ce se aprobă prin actul judecăţii. Sau, cu alte 
cuvinte,în ce constă scopul a cărui atingere o urmăreşte cunoştinţa, atunci când vrea să fie 
obiectivă? Pentru a da însă răspunsul adecvat la aceste întrebări, Rickert crede necesar să 
lămurească, în genere , noţiunea de valoare, o noţiune dintre cele mai discutate şi mai 
echivoce. De obicei valoarea e considerată ca ceva real, ceea ce după Rickert este cu totul 
greşit. în două sensuri este considerată valoarea ca reală. Fiindcă există obiecte reale care 
posedă valoarea, se crede că valoarea ea însăşi este reală, o eroare dintre cele mai grave. 
Căci ceea ce este real la un tablou e pânza, culoarea, lacul, dar nu valoarea lui estetică. 
Valoarea lui estetică este unită cu aceste lucruri reale, fără să se identifice cu ele. Aceste 
obiecte reale, care sunt unite cu valori, Rickert le numeşte bunuri. Din această categorie de 
„valori 44 fac parte şi „valorile economice 44 , cu care se ocupă economia politică. Pe de altă 
parte, fiindcă subiectele reale apreciază valorile, fiindcă subiectele prin unele din actele lor 
iau atitudini faţă de ele, se crede că un tablou, de pildă, devine operă de art& sau o realitate, 
un bun, datorită faptului că aceste subiecte le atribuie valori. Dar şi o opinje şi alta este 
greşită. „Este fără îndoială exact că valorile sunt pentru noi totdeauna unite cu aprecieri 
(Wertungen) sau că noi putem găsi valori numai la bunuri reale. Dar valorile sunt unite cu 
realităţi şi tocmai de aceea nu sunt acelaşi lucru ca aprecierile sau bunurile reale. Valoarea, 
din contră, face parte ca valoare dintr-o sferă noţională proprie şi cu totul alta decât tot ceea 
ce este real 44 , aşa cum am văzut că este cazul cu sensul. Când e vorba de acte de aprecieri, 
este foarte normal să se întrebe dacă ele există sau nu. Când este însă vorba de valori ca 
valori în strictul înţeles al cuvântului, întrebarea despre existenţa lor nu are nici un sens, 
este de-a dreptul absurdă. Despre valori se poate numai întreba dacă ele sunt valabile sau 
nu, niciodată însă dacă există sau nu.„într-un cuvânt bunurile şi aprecierile nu sunt valori, 
ci uniri de valori cu realităţi. De aceea valorile, ele însele, nu se găsesc nici în domeniul 
obiectelor reale, nici în acela al subiectelor reale. Ele formează un imperiu pentru sine, care 
se află dincolo de subiect şi obiect , atâta timp cât cu aceste cuvinte ne gândim numai la 
realităţi 44 . Rickert recunoaşte căîn imperiul valorilor trebuie să se facă o seriede distincţii, 
căci nu toate valorile valorează absolut, cum sunt de pildă valorile hedonice,care valorează 
„numai pentru eul individual în locul de spaţiu şi în punctul de timp în care individul are 
afectul de plăcere 44 . Dar aceasta este o chestiune ce nu stă în strânsă legătură cu problema 
judecăţii şi deci a cunoştinţei. 

Când afirmăm, în genere când asertăm, avem nevoie de un criteriu faptic al 
adevărului, fiindcă altfel n-am putea afirma sau nega, n-am putea în genere judeca. Acest 
criteriu ne este dat imediat în starea sufletească numită certitudine; pe baza acestei stări 
sufleteşti deosebim valoarea pe care o recunoaştem prin judecata afirmativă. între existenţa 
momentană şi trecătoare a realităţii psihice şi valabilitatea valorilor nu este nici o legătură: 
una nu impietează cu nimic domeniul celeilalte. „ Selbst wenn das wirklichepsychische 
Sein etwasganz V dnibergehendes ist, sind wirtrutzdem davon ueberzeugt, dass das Urteil 
oder die Bejahung, zu der wir dadurch veranlasst werden, liberali und immer vollzogen 
werden soli. Vorstellungen, z. B. eine Reihe vom Tonen , kommen undgehen. Das Urteil 
aber, dass ich sie gehort babe, hat, auch wenn die Tone die fliichtigste und gleichgilltigste 
Sache von der Welt sind, eine iiber sie hinausgehende Bedeutung insofem als es nicht 
denkbar ist, dass ich jemals mit Rac ht urteilen kdnnte nein, ich habe die Tone nicht gehort." 
Sau, cu alte cuvinte: „Beijedem Urteilsakt setze ich in dem Augenblick, in dem ich bejahe, 
voraus, dass ich damit etwas anerkenne, was vollig unabăngig von meinem momentan 
vorhandenen realen psychischen Zu stand e zeitlos gilt“. Actul judecăţii cuprinde o 
semnificaţie logică şi presupune valabilitatea supratemporală, absolută, a valorii, şi această 
particularitate a lui este ceea ce deosebeşte aprecierea logică, judecata, de aprecierea 
hedonică. Prin semnificaţia logică pe care o cuprinde, actul judecăţii se deosebeşte de toate 
celelalte procese sufleteşti şi tot ea este aceea care conferă oricărei judecăţi adevărate o 
valabilitate în afară de timp. „Valoarea recunoscutăîn orice judecată adevărată este, pentru 
că e absolută în valabilitatea ei, de asemenea şi independentă de orice conţinut de conştiinţă 
real individual, care ca fenomen temporal are totdeauna un început şi un sfârşit. 44 Valorile 
sunt independente de actele reale de conştiinţă ale indivizilor, care, în judecăţile lor, le 
recunosc, dar indivizii care judecă se simt dependenţi de ele. „Când vrem să judecăm, noi 
suntem obligaţi de starea de certitudine, mai precis de valoarea despre care ea ne 
informează: noi nu avem voie să afirmăm sau să negăm arbitrar. Noi suntem determinaţi 
de o «putere», căreia i ne supunem, după care ne orientăm sau pe care noi o recunoaştem 
ca obligatorie pentm noi. 44 E aici vorba de o putere supraindividuală, pe care nimeni n-o 
poate tăgădui, pe care oricine a simţit-o, când a vrut să enunţe o judecată adevărată., J3acă 
aud tonuri şi vreau în genere să judec, eu sunt, cu alte cuvinte, neapărat conskâns să afirm 
că aud tonuri. Fără o astfel de «necesitate», eu mă găsesc în starea de incertitudine şi în 
genere nu judec, sau în orice caz ştiu că nu ar trebui să judec. Starea certitudinii, mai precis 
valoarea, despre care ea îmi dă de ştire, împrumută judecăţii mele, când afirm, caracterul 
necesităţii necondiţionate . 44 Această necesitate nu lipseşte din nici o judecată, chiar când e 
vorba de constatarea unui fapt cât de simplu şi elementar. Necesitatea aceasta care 
caracterizează judecata în genere şi care din această cauză este numită de Rickert 
„necesitate de judecată 44 (Urteilsnotwendigkeit) se deosebeşte cu totul de necesitatea pe 
care o întâlnim la percepţie şi reprezentare. „Die Notwendigkeit, um die es sich beim 
Urteilen handelt, ist nicht wie die des Vorstellens eine Notwendigkeit des realen Seins oder 
des Mtissens. Sie kann es nicht sein, denn wenn wir uns auch bestimmt ftihlen von einer 
«Macht», die von uns unabhăngig ist, so besteht das Urteilen doch immer in einer 
Anerkennung, und anerkennen kann man, wie wir wissen, nur einen Wert. Dessen 
Notwendigkeit aber ist nie die des wirklichen Seins, denn Werte sind als Werte ilberhaupt 

nicht real. Daher verstehen wir unter Urteilsnotwendigkeit auch nicht etwa den 
psychischen «Zwang» oder die kausale Notwendigkeit, die den Akt derBejahung wirklich 
hervorbringt... Die Urteilsnotwendigkeit, die wir meinen, kann mit ihr deswegen nicht 
zusammenfallen, weil sie nicht die reale Ursache, sondem der logische «Grund» des 
Urteilens ist“. 

Mergând mai departe cu preciziunea, Rickert spune că necesitatea de judecată este 
, fii ne Notwendigkeit des Sollens,Jn ein Sollen verwandelt sich der zei ti os geltende, vom 
Akt der Zustimmung unabhăngige Wert, sobald er au f ein Subjekt und dessen Wertung 
bezogen wird. Die Notwendigkeit fordert vom Subjekt Anerkennung, auch ohne faktisch 
anerkanntzu sein. Das ist ihre erkenntnistheoretische Bedeutung. Sie tiittdem Urteilenden 
gegeniiber als ein Imperativ, den wir beim Bejahen dann gewissennassen in unseren Willen 
aufhehmen und ihn uns so zu eigen machen. Kurz, es ergibt sich die fiir unsem 
Zusammenhang entscheidende Einsicht: was mein Urteilen und damit mein Erkennen 
leistet, ist das durch Urteilsnotwendigkeit verbiirgte Sollen, das ich bejahend anzuerkennen 
habe“. 

Judecăţile sunt adevărate fiindcă se supun imperativului, fiindă recunosc „das 
Sollen Noţiunea de valoare nu este, pentru judecata adevărată, o noţiune derivată, adică 
judecata nu dobândeşte o valoare fiindcăe ste adevărată, ci adevărul judecăţii se determină 
cu ajutorul valorii pe care ea o recunoaşte. Iar pentru a distinge valorile ce sunt recunoscute 
de călrc judecăţi de celelalte valori — etice, estetice, religioase etc. — Rickert le numeşte 
valori logice sau teoretice. Adevărul oricărei judecăţi este o valoare teoretică, pe care ele 
o obţin prin aceea „ dass sie ein Sollen anerkennen, und zwar jenes Sollen, das mit seiner 
Notwendigkeit dem erkennenden Subjekt richtunggebend alsMassstab gegeniibertritt". 
înseşi judecăţile ce se raportează la real nu-şi derivă adevărul din raportul cu realul, ci şi-l 
bazează pe conformitatea lor cu imperativul. „Die Warheit der Urteile Ober das Wirkliche 
ist nicht etwa ausihiem Veihăltnis zum Wirklichen âbgeleitet, d. h. die Wirklichkeitsurteile 
sind, erkenntnistheoretisch betrachtet, nicht deswegen wahr und wertvoll, weil sie 
aussagen, was wirklich ist , sondem vom Standpunkte des empirischen Realismus nennen 
wir das allein mitRecht «wirklich», was von Urteilen als wirklich bejaht werden soli. Oder. 
es hat lediglich der Inhalt als wirkliches «Subjekt» zu gelten, zu dem die Form der 
Wirklichkeit als «Prădikat» geh&rt, und dem sie daher vom bejahenden Subjekt 
sollensnotwendig beizulegen ist/ 4 Pentru a înţelege cum trebuie aceste lucruri, Rickert 
atrage atenţia că toată această dezbatere are ca problemă centrală o problemă de formă. 
Rickert distinge între „realitate" ca formă şi „real" ca conţinut, între „existenţă" ca formă 
şi „existenţă"ca conţinut. Numai dacă ţinem seamă de aceste distincţii putem înţelege cum 
conţinutul poate deveni „real sau existent" prin aceea că judecata, supunându-se 
imperativului, lui ,,5o//en“ f atribuie conţinutului forma realităţii sau a existenţei. Avem aici 
o concepţie cu totul opusă celei obişnuite de a privi lucrurile, avem o privire „copemicană": 
„Nicht um die Realităt «dreht sich» das erkennende Subjekt, damit es dadurch theoretisch 
wertvoll werde, sondem um den theoretischen Wert hat es sich zu «diehen», wenn es die 
Realităt erkennen will“. Noţiunile de real, ca conţinut, de realitate, ca formă, de „trebuie" 
şi de subiect care judecă şi judecând apreciază, stau într-o strânsă legătură, care este 
hotărâtoare pentru întreaga cunoştinţă. 

Totuşi o atare concepere şi soluţionare a problemei nu va mulţumi pe cei care sunt 
înfeudaţi doctrinei că orice cunoaştere este o copiere a realităţii şi după care orice judecată 
afirmativă se orientează după real. Lucrurile sunt socotite ca petrecându-se în modul 
următor. Percep foaia de hârtie din faţa mea şi enunţ judecata: „Această foaie este reală“. 
Judecata n-ar face în acest caz altceva decât să exprime cu alte cuvinte ceea ce cuprinde 
reprezentarea: judecata este considerată ca adevărată fiindcă redă reprezentarea pe care o 
am despre hârtie că este reală. Expresiile: „Bucata de hârtie reală" şi „Această bucată de 
hârtie este reală" ar avea aceeaşi valoare cognitivă. Din punct de vedere epistemologic, 
n-ar exista deci absolut nici o deosebire între problema reprezentării şi problema judecăţii. 
O credinţă însă cum nu se poate mai greşită după Rickert, bazată pe o înţelegere greşită, 
atât a reprezentării, cât şi a judecăţii. „Ich stei le niemals ein Blatt Papier als real oder 
wirklich vor, sondem ich stelle nur ein Blatt Papier vor, d. h. einen bestimmten 
wahrgenommenen oder erinnerten , theoretisch indifferenten Inhalt. Als real oder wirklich 
beurteile ich diesen Inhalt oder das Blatt , und das Urteilen besteht nicht aus einem 
Auseinanderlegen oderZusammensetzen von Vorstellungen oder aus irgendeiner anderen 
bloss ăusserlichen Umformung, sondem es bedeutet die Zustimmung zu derForderung, 
den vorgestellten Inhalt als real oder wirklich zu bejahen. Die «prădikative» Verbindung 
gibt keinen logischen Sinn, ohne dass sie das Sollen anerkennt. Prădizieren bedeutet nie 
bloss Vorstellen f sondem immer SteiIungnehmen zu einem theoretischen Wert. Nur auf 
dem Sollen also und nicht auf dem real Seienden kann die Wahrheit des Urteils , dass dies 
Blatt Papier real ist f beruhen.** 

Partizanii cunoştinţei-copii uită că, dacă nu se admite recunoaşterea imperativului, 
trebuie să ştii mai dinainte ce este real, pentru a şti cărui conţinut i se cuvine forma realităţii: 
„denn um zu wissen welchem Inhalt die Wirklichheit zugehort, mussman bereits geurteilt 
haben und um wahr dariiben urteilen zu konnen, kommtman wiederaufdie Notwendigkeit 
des durch nichts gestiitzen «frei schwebenden» Sollens, das diesen Inhalt mit derForm der 
Wiiklichkeit als zusammen gehorig verkniipft, als auf den letzenja den einzigen Massstab 
fur die Richtigkeit des Urteils , dass dies wirklich ist , zuriick ". Valoarea actului judecăţii 
nu poate fi derivată din real, ci numai din valabilitatea lui Sollen. Ceva poate fi recunoscut 
ca real numai fiindcă s-a recunoscut valabilitatea lui Sollen , numai fiindcă se orientează 
după Sollen. Teoria cunoştinţei-copii presupune tocmai ceea ce trebuie dezlegat, 
mişcându-se într-un cerc vicios. Realul sau existentul nu este ceva independent de subiectul 
cunoscător, ci este predicat ce se afirmă despre un subiect în judecată pe baza valabilităţii 
lui Sollen. „Das Seiende oder Wirkliche ist als theoretisch differentes Gebilde seinem 
Begriffenach immer schon das alsseiendoderals wirklich BeurteilteSau f cu alte cuvinte: 
„Das reale Sein ist nicht etwas, tlber das geurteilt wird, und das es daher auch ohne 
urteilendes Subjekt găbe , sondem das reale Sein ist das , was ausgesagt , was als Prădikat 
einem «Subjekt» beigelegt wird , weil zu diesem Inhalt diese Form gehort , und das «Sein 
der Objekte» ist daher iiberhaupt nichts, wenn es nicht Bestandteil eines bejahenden Urteils 
ist, welches die Zugehorigkeit dieser Form zu einem Inhalt des Bewusstseins behauptet 
und damitein immanentes Objekt als real seiend erkennt Realitatea este o formă ce se 
atribuie unui conţinut al conştiinţei de către conştiinţa însăşi ce operează cu judecăţi. 
Realitatea există de aceea numai pentru conştiinţa judecătoare, „fiir ein urteilendes 

Bewusstsein„Das Wirklich e heisst erkenntnistheoretisch schon das als wirklich 
Beurteilte oderErkannte. Um sich beim Urteilen nach dem WirkJichen richten zu konnen, 
mussteman bereits wissen, was wirklich ist, oder geurteilt haben, unddann brauchte man 
keinen Gegenstand fiir das Urteilen mehr. Erst muss man urteilen, dann weiss man, was 
wirklich ist, und nicht umgekehrt. Die Urteilsnotwendigkeit allein sagt, dass etwas als real 
seiend oder wirklich beurteilt werden soll.“ 

Suntem acum atât de departe cu cercetarea, încât putem răspunde la întrebarea 
fundamentală de mai sus: care este obiectul cunoştinţei după care aceasta are a se orienta 
şi datorită căruia ea capătă obiectivitate? Răspunsul nu poate fi decât unul şi simplu: 
imperativul, trebuie, das Sollen , numai el. E singurul răspuns ce se poate da la această 
întrebare, pe drumul subiectiv luat, care porneşte de la actul cunoştinţei şi caută să 
stabilească obiectul ei: ly Falls Erkennen Bejahen ist, istseinMassstab das, was bejaht wird, 
und was der Urteilsakt bejaht oder anerkennt, liegt stets in der Sphăre des Sollens, nie in 
derdes realen oder wirklichen Seins Sfera lui ,£ollen“ este ireală şi despre ea nu se poate 
spune că există, ci numai că e ireal valabilă. E prin urmare clar: „Der Gegenstand der 
Wirklichkeitserkenntnis ist nicht etwas Wirkliches, sondem das unwirkliche Sollen, das 
urteilsnotwendiggilt... Wir erkennen... Wirkliches, gerade dadurch, dass wir Unwirkliches 
anerkennen “. Rickert a numit înadins imperativul, das Sollen, trebuie, obiect al cunoştinţei, 
tocmai pentru ca prin această expresie ce pare paradoxală să scoată mai bine în relief 
factorul teoretic al cunoştinţei. Numai ştiinţele particulare, care presupun existenţa realului, 
pot vedea în real obiectul lor, fiindcă ceea ce le interesează pe ele la real este tocmai 
conţinutul lui. Teoria cunoştinţei însă, care vrea să ştie ce înseamnă real, nu poate vedea 
decât în trebuie factorul constituent de obiectivitate al aserţiunii că ceva este real. Das 

Sollen, trebuie, este obiectul cunoştinţei, fiindcă singur el este în stare să spună dacă o 

' ». . 

formă se cuvine unui conţinut sau nu, fiindcă după el trebuie să se orienteze subiectul 

cunoscător pentru a cunoaşte obiectul. Trebuie este factorul suprem ţie garantare a 

/ 

obiectivităţii cunoştinţei. „Ueberdas Sollen weist eine logische Notwendigkeit uns nie 
hinaus.“ 

Astfel se prezintă obiectul cunoştinţei, dacă luăm calea subiectivă în tratarea 
problemei cunoştinţei, adică dacă pornim de la subiectul cunoscător ca subiect judecaţiv. 
Ce se întâmplă însă dacă privim obiectul cunoştinţei independent de subiectul cunoscător? 
Cum se prezintă în acest caz „obiectul 44 ? Rickert, care recunoscuse din capul locului 
justificarea a două căi în tratarea problemei cunoştinţei, îşi pune şi această problemă, 
înainte de a răspunde, el reaminteşte că orice obiect teoretic se compune din conţinut şi 
formă, că un obiect se constituie ca obiect atunci când un conţinut capătă o formă, că forma 
e teoreticul obiectului: fără formă nu există obiect. Forma ridică obiectul în regiunea 
teoretică, iar ceea ce este teoretic la obiect face parte din sfera valorii , căci numai o valoare 
poate căpăta atribuţiile lui Sollen. Forma poate fi determinată nu numai negativ, ca opusă 
conţinutului, ci şi pozitiv. Pozitiv determinată, spune Rickert, ,/onna teoretică este 
valoarea teoretică, care constituie obiectul teoretic “. Când apucăm calea subiectivă, 
conţinutul şi fonna ne apar separate, iar imperativul, Sollen, făcând legătura între ele. Dacă 
facem însă abstracţie de subiect şi privim obiectul ca deja cunoscut, imperativul, Sollen, 
dispare, devenind de prisos. El dispare în elementul care constituie obiectul, adică în 

valoare. Forma devine în acest caz valoare. „Conţinutul o «posedă» sau «stă» în ea.“Forma 
teoretică, devenită valoare, se opune acum conţinutului aform, care, fiind aform, este 
teoretic indiferent. 

Rickert a reuşit până acum să ne arate că realitatea este imanentă şi că transcendent 
este numai imperativul, Sollen, dobândind astfel o nouă concepţie despre transcendenţă. 
Pentru dovedirea obiectivităti cunoştinţei, lucrul acesta nu este însă suficient. S-ar putea 
observa că acest Sollen apare numai acolo unde un subiect real judecă şi că deci unde nu 
există un subiect care să cunoască, să recunoască şi să aprecieze,nu există nici Sollen; că, 
într-un cuvânt, imperativul ar Fi în funcţie de subiectul real. De aceea Rickert îşi pune 
problema recunoaşterii imperativului, pentru a demonstra că imperativul se află într-o sferă 
cu adevărat transcendentă. De ce, se întreabă el, imperativul trebuie să fie recunoscut? Iar 
dacă este recunoscut, are recunoaşterea lui o valoare independentă de recunoaşterea de 
fapt? Pentru a răspunde la aceste întrebări, Rickert se serveşte de îndoiala epistemologică, 
care este un excelent procedeu constructiv. Să încercăm deci să negăm valoarea lui Sollen , 
să ne îndoim de eficacitatea lui obligatorie, la ce rezultat ajungem cu aceasta? La 
suprimarea judecăţii înseşi. A te îndoi de rolul imperativului înseamnă a face imposibilă 
orice judecată. Noi ştim acum că „orice judecată constă în recunoaşterea necesităţii de 
judecată şi că această necesitate e de interpretat continuu ca un Sollen, ca un imperativ", 
de care subiectul cunoscător se simte dependent pretutindeni şi întotdeauna când afirmă. 
Imperativul este punctul de orientare al oricărei judecăţi şi este presupus de orice judecată. 
Cine pune la îndoială valabilitatea imperativului, vrând în chipul acesta s-o anuleze, 
dovedeşte că nu ştie ce înseamnă îndoiala. A te îndoi, cu intenţia de a ajunge la un rezultat 
teoretic, înseamnă totdeauna a întreba. Iar a întreba înseamnă a vedea dacă trebuie să 
spunem da sau nu, dacă o judecată sau alta este adevărată. Şi indiferent dacă se răspunde 
cu da sau cu nu, întrebarea presupune că numai una din judecăţi poate fl adevărată, că „una 
din cele două judecăţi posibile trebuie să fie afirmată şi cealaltă trebuie să fie negată, chiar 
făcând abstracţie de faptul dacă vreun subiect cunoscător recunoaşte de fapt imperativul", 
în orice judecată, valabilitatea lui Sollen este presupusă. „Fără supoziţia că un Sollen în 
genere este valabil independent de subiectul care afirmă sau transcendent, îşi pierde deci 
chiar şi întrebarea şi cu ea totodată îndoiala teoretic diferenţă ca încercare de negare sensul. 
Poţi numai să te îndoieşti dacă trebuie judecat într-un fel sau în altul , dar nicicând dacă 
trebuie în genere judecat şi dacă o dată cu aceasta un Sollen trebuie recunoscut ca 
independent de subiect." Imperativul este independent de orice subiect cunoscător, este 
transcendent oricărui subiect ce judecă. „Tăgăduirea acestui Sollen , ba chiar îndoiala de 
el, se suprimă pe sine însăşi. Orice tăgăduire este o judecată, recunoaşte prin urmare de 
îndată ce ridică pretenţia la adevăr, implicit un Sollen transcendent, şi tot astfel orice 
îndoială cu sens presupune totdeauna că sau se afirmă sau se neagă, deci în toate 
împrejurările un Sollen trebuie să fie recunoscut ca valabil." Pentru Rickert nu mai încape 
prin urmare îndoială: transcendenţa lui Sollen este sustrasă oricărei îndoieli şi e presupusă 
la orice judecată, transcendenţa lui Sollen formează bazele indubitabile ale oricărei 
cunoaşteri. Sollen înţeles în puritatea lui este independent de orice existenţă reală, formând 
un imperiu valabil în sine şi pentru sine. Indiferent care este conţinutul actelor de judecată, 
dacă au ca obiect ceva real sau ideal, totdeauna este presupus un Sollen. Reducând tot realul 

la conţinut de conştiinţă, Rickert nu suprimă transcendentul, ci, din contră,îl scoate cu mai 

multă tărie în relief. Acest transcendent însă este acela al lui Sollen, al valorilor ireale, cu 

o valabilitate eternă şi absolută. Imperativul transcendent (das transzendente Sollen) se 

dovedeşte, după Rickert, indisolubil legat cu adevărul şi cu cunoştinţa, dobândind astfel 

„cea mai înaltă demnitate teoretică". Fără valabilitatea lui Sollen , orice judecată este 

imposibilă. „Nu există o judecată adevărată, dacă imperativul (Sollen) recunoscut de ea nu 

e valabil dincolo de judecată, deci transcendent. Cuvintele adevăr şi cunoaştere îşi pierd 

fără această supoziţie orice sens logic inteligibil.“ 

Se poate apuca însă şi o altă cale pentru a rezolva problema cunoştinţei, anume o 

cale obiectivă. Să pornim adică nu de la actele psihice ale judecăţii, ci de la ceva dat, de la 

o propoziţie pe care o auzim sau o citim. Rezultatul la care vom ajunge va fi acelaşi pe care 

l-am dobândit pe cale subiectivă. O propoziţie adevărată, auzită sau citită, se compune din 

cuvinte. Propoziţia exprimă ceva şi acest ceva exprimat este sensul ei. într-o propoziţie, 

adevărată nu este realitatea fonetică sau fizică a cuvintelor, ci adevărat este sensul ei. Sensul 

acesta însă nu constă dintr-o simplă sumare a înţelesului fiecărui cuvânt din propoziţie, căci 

sensul nu este numai ceva mai mult decât înţelesul cuvintelor, ci este principial altceva 

decât părţile lui. Sensul propoziţiei este adevărat , înţelesul fiecărui cuvânt din propoziţie 

nu poate nicicând să dobândească atributul veracităţii. Dacă încercăm să desfacem sensul 

în părţile lui, adică în înţelesurile cuvintelor care figurează în propoziţie, atunci sensul 

încetează de a mai fi adevărat şi nu mai rămânem decât cu înţelesurile cuvintelor, care nu 

pot fi nici adevărate, nici false. Sensul are relevanţă teoretică numai ca unitate întreagă, el 

este adevărat numai ca întreg. Existenţa lui este principial diferită de existenţa fonetică sau 

fizică a cuvintelor. Existenta lui este o existentă ideală. Dar ideală nu în înţelesul obiectelor 

• • • 

matematice, de pildă numerele sau liniile. Sensul propoziţiei referitoare la un triunghi nu 
coincide cu existenţa ideală a triunghiului. Căci în vreme ce sensul este ădqyărat, triunghiul 
nu este adevărat, cu toate că şi obiectele matematice au o existenţă matema^că în afară de 
timp, cu toate că şi ele, ca şi sensul, nu se nasc şi nu dispar, ci au o existenţă care, din acest 
punct de vedere, poate fi numită transcendentă. Nefîind real şi nefiind nici ideal în sensul 
obiectelor matematice, nu urmează deloc că sensul ar fi nonexistent, că ar fi totuna cu 
nimic. în afară de existenţa reală şi de cea ideală, este existenţa valorilor — a valorilor al 
căror atribut fundamental poate fi scos în relief prin aceea că despre ele se poate spune că 
sunt valabile, valorează, „sie gelten“. Din acest domeniu de existenţă face parte sensul. 
Pentru a demonstra că sensul este valoare, dispunem după Rickert de un criteriu sigur, 
anume de negaţie. Aplicată asupra unei noţiuni existenţiale, ea este ambiguă, echivocă, 
aplicată asupra unor noţiuni ce exprimă o valoare, ea este, din contră, univocă. în adevăr, 
dacă negăm ceva existent, obţinem ca rezultat non-ceva sau nimic. Dacă, dimpotrivă, 
negăm o valoare, putem ajunge tot la nimic, dar putem ajunge şi la altceva, la o valoare 
negativă sau la non-valabil. „Şi cum valoarea devine Sollen sau imperativ, când o raportăm 
la un subiect ce recunoaşte (aufein anerkennendes Ich) valoarea negativă devine un Nicht- 
Sollen sau o interzicere pentru actul ce ia atitudine al subiectului." De aici Rickert conchide 
că noţiunea de valoare are două semnificaţii, una mai largă şi alta mai restrânsă. „Numai 
valoarea în sens restrâns stă în opoziţie cu valoarea negativă şi trebuie caracterizată atunci 
ca valoare pozitivă , care poate deveni Sollen.“ Atât valoarea pozitivă, cât şi valoarea 

negativă formează împreună marele domeniu al valorii în sens larg, domeniu ce se opune 
aceluia al existenţialului. „Noţiunileexistenţiale, dacă sunt autentice noţiuni existenţiale 
şi nu deghizate noţiuni de valoare, nu au nicicând o semnificaţie mai restrânsă şi mai largă 
de acest fel.* 4 Se vorbeşte desigur de „mărimi negative**, de „numere negaţive“, de 
„electricitate negativă**, dar în aceste împrejurări termenul de negaţie are o cu totul altă 
semnificaţie. „Numerele negative sunt atât de puţin numere negate, precum electricitatea 
negativă este electricitate negată. Valoare negativă este, din contră, valoare negată, şi totuşi 
rămâne ceva: Unwert , care transformă obiectele de care este ataşată în rele (Uebelin).“ 
Numai valorile se împart în valori pozitive şi valori negative, pe când obiectele existenţiale 
nu se împart nicicând în acest fel: tr DasExistierenlăsstsich nicht in positivesund negatives 
Existieren zerspalten **. Adevărul este o valoare, căci un adevăr negat poate să ne ducă la 
nimic, dar poate să ne ducă şi la o valoare teoretică negativă, la adevăr sau falsitate. 
Criteriul negaţiunii este pentru Rickert de o eficacitate incontestabilă când e vorba să se 
distingă existenţialul de valabil. „Negation derExistenz gibt nurNichts, Negation des 
Wertes kann immer auch negativen Wert oder Unwert bedeuten , und dementsprechend 
lăsst jedes Sollen sich in Gebot und Verbot spăl ten. Kurz , al le Existenzbegriffe sind von 
jener Gegensătzlichkeit des Posidven und des Negativen frei, deren Anwendung al le 
Wertbegriffe gestattenja eventuell sogar fordem. ** 

Dacă aplicăm criteriul negaţiei 1 a sens, ce constatăm? Că negarea lui nu ne duce 
numai la o suprimare logică a lui, adică la ceva care-i liber de sens sau e indiferent faţă de 
sens, ci ne duce la un sensnegativ, la un non-sens sau absurditate. Avem deci şi la el, cum 
am văzut că stau lucrurile cu valoarea, o noţiune cu o sferă mai largă, căreia i se 
subordonează sensul pozitiv şi sensul negativ. Sens şi non-sens, sens pozitiv şi sens negativ 
formează un cuplu opus, aşa cum întâlnim numai la valori. „în semnificaţia lui mai largă 
sensul cuprinde deopotrivă sensul pozitiv şi sensul negativ, precum orice valoare cuprinde 
valoarea pozitivă şi pe cea negativă. în semnificaţia lui mai restrânsă ca sens pozitiv, 
dimpotrivă, sensul stă în opoziţie cu sensul negativ sau non-sensul, după cum orice valoare 
pozitivă stă în opoziţie cu valoarea negativă 

Sensul nu se află în cuvinte, ci în propoziţii. Cuvintele sunt teoretic indiferente, ele 
nu sunt nici adevărate, nici false. Iar sensul ce se află conexat cu o aserţiune adevărată este 
denumit de Rickert „sens teoretic pozitiv şi ca atare în mod necesar valoare teoretică 
pozitiv Şi fiindcă sensul teoretic pozitiv sau adevărat este valabil independent de actele 
judecăţii, adică el se bucură de o valabilitate transcendentă, Rickert îl mai numeşte şi 
valoare transcendentă , căci prin transcendenţă filosoful noslm nu înţelege decât 
valabilitatea unei valori ca valoare, independent de vreun obiect existent,care s-o ceară sau 
s-o recunoască. Pentru Rickert nu mai încape deci nici o îndoială: sensul judecăţii este un 
sens obiectiv, transcendent, ireal, este o valoare teoretică. Sau,cu cuvintele lui însuşi: „Der 
unwirkliche objektive Urteilsgehalt ist nur als theoretisches Wertgebilde von 
transzendenter Gel tun g verstăndlich u . 

Rickert subliniază însă din nou că această privire a sensului obiectiv este o privire 
transcendentală, deci formală , că are în vedere numai forma sensului teoretic pozitiv. Căci 
forma cea mai generală a acestui sens coincide cu.momentul de valoare din orice sens 
pozitiv, ea este cea mai generală plăsmuire teoretică de valoare, „care, ca cuprins formal 

de judecată, este valabil independent de actul judecăţii: dacă e ca vreo propoziţie să fie 
adevărată, atunci conţinutul ei obiectiv trebuie să aibă forma sensului teoretic pozitiv 44 . 
Sensul obiectiv pune o serie întreagă de probleme, care depăşesc cadrele teoriei cunoştinţei 
şi formează, după Rickert, obiectul „logicii pure 44 ,în a cărei sarcină ar cădea să cerceteze 
„ce valori sunt valabile ca presupoziţii mai întâi ale sensului pozitiv teoretic în genere şi 
apoi ale sensului formal particular, care ţine de propoziţiile adevărate, deosebite formal 
unele de altele 44 .0 ştiinţă care n-ar avea nimic de-a face cu ceea ce există. „Ea nu ar avea 
de-a face nici cu existenţa fizică nici cu cea psihică, nici cu existentul real, nici cu cel ideal, 
nici cu o realitate sensibilă nici cu una suprasensibilă, ci numai cu sensul neexistent al 
propoziţiilor asupra obiectelor şi cu formele care constituie acest sens ca valori. în ea nu 
s-ar mai găsi nimic nici din psihologia transcendentală. Ea ar sta în opoziţie cu toate 
ştiinţele despre existent şi cu orice ontologie ca pură ştiinţă de valori, căci problema ei ar 
fi numai înţelegerea şi valabilitatea plăsmuirilor teoretice de valoare 44 . Logica pură ar fi, 
cu alte cuvinte, o ştiinţă a valorilor valabile, care fac posibilă cunoaşterea existentului în 
genere. Ca atare, ea stă deasupra tuturor ştiinţelor particulare şi independent de ele toate. 

Dacă privim lucrurile din punctul de vedere al logicii pure, înţeleasă ca ştiinţă a 
valorilor teoretice, care este factorul ce oferă obiectivitate judecăţii: „Această foaie este 
reală 44 ?Când facem această judecată, actul ei se orienteazădupă conţinutul său logic, adică 
după sensul transcendent, căci acesta este identic cu adevărul în orice propoziţie. Deci, 
formele cunoştinţei trebuie să corespundă neapărat formelor sensului transcendent. 
Aceasta, pe de o parte. Iar, pe de altă parte, cunoştinţa care procedează astfel dobândeşte 
obiectivitate numai când sensul transcendent, pe care-1 sesizează subiectul cunoscător, 
„cuprinde totodată în sine obiectul transcendent, căci acesta rămâne criteriul teoretic ultim , 
după care are a se orienta cunoaşterea pentru a fi adevărată sau obiectivă 44 . Cu alte cuvinte, 

sunt două puncte de orientare, două criterii: actul cunoaşterii se orientează după sensul 

* ^ 

transcendent, iar conţinutul transcendent al judecăţii se orientează după obiect; actul 
cunoştinţei sesizează obiectul cu ajutorul sensului transcendent. Iar dacă privim chestiunea 
din punctul de vedere al formei, lucrurile stau astfel: „valorile teoretice despre care tratează 
logica obiectivă, şi care ca forme ale sensului transcendent al judecăţii sunt valabile 
necondiţionat, îşi datorează valabilitatea împrejurării că ele sunt totodată forme ale 
obiectului transcendent 4 . Căci numai formele sunt acelea care constituie obiectivitatea şi 
obiectitatea atât ale cuprinsului transcendent al judecăţii, cât şi ale actelor de judecată pe 
care le efectuează subiectul cunoscător. Fără valori teoretice nu există cunoştinţă obiectică 
şi obiectivă. „Sensul transcendent din propoziţia: «Această foaie este reală» acordă actului 
de judecată care-1 gândeşte obiectivitate numai fiindcă forma realităţii, în care conţinutul 
perceput este gândit, sau care-i este atribuit prin afirmaţie, este valabilă ca valoare 
teoretică 44 . Obiectul cunoştinţei nu este deci ceva în afară şi indiferent de forme: el este în 
forme şi datorită formelor. „Der Gegenstand der Erkenntnis ist ... stets ein Inhalt der 
transzendent guiţi gen theoretischen Wertform. 44 Pentru Rickert e absolut indubitabil că 
factorul care împrumută cunoaşterii atât obiectitate cât şi obiectivitate este o valoare 

Ambele procedee epistemologice — şi calea subiectivă şi cea obiectivă — ne-au 
dus la valori ca obiecte ale cunoştinţei. Totuşi între aceste două procedee este o mare 

deosebire. Pe calea subiectivă s-a ajuns la acel imperativ care am văzut că, în fond, este un 
Sollen transcendent. Statuarea acestui Sollen nu este suficientă pentru a ne lămuri asupra 
obiectului cunoştinţei. Căci valoare şi imperativ, valoare şi Sollen nu coincid: valoarea 
pură se află cu mult deasupra lui Sollen. „Das Sollen ist noch nicht derreine Wert. Es 
bedeutet das Nichtwirkîiche als ein Gebot und bezieht es auf Subjekt, von dem es 
Gehorsam, Anerkennung, Unterordnung verlangt. Das ist eine Sekundăreja irrfilhrende 
Zutat. Nur der Wert, der in sich ruht, der als Wert gilt, unabhăngig nicht allein von jeder 
realen Forderung und Anerkennung, sondem auch von jeder Beziehung auf ein Subjekt, 
an das er sich wendet, oder ftir das ergilt, ist der transzendente Gcgenstand nach seiner 
formalen Seitehin: das Wesen des Transzendenten auf theoretischem Gebietgeht restlos 
auf in seiner unbedingterGe ltung. Es fragt nicht fiir wen es gilt. Daherheisst es, den Begriff 
des Wertes triiben, wenn man ihn nicht frei denkt davon, dass er ein Sollen fiir Subjekte 
ist, die ihn anzuerkennen haben." ‘înţeleasă în valabilitatea ei pură şi absolută, valoarea este 
principial deasupra omenescului, deasupra oricărei judecăţi şi oricăror acte de recunoaştere. 
Numai când este raportată la un subiect care judecă şi vrea să cunoască, valoarea se 
transformă într-un imperativ, într-un Sollen. Calea obiectivă e de preferat, după Rickert, 
celei subiective, fiindcă utilizând pe aceasta din urmă ajungem la Sollen, şi cu aceasta 
obiectul, valoarea, sensul teoretic nu sunt gândite în puritatea lor, ci numai ca normă căreia 
are să i se supună omul, în funcţie oarecum de procesele psihice, de subiectul empiric, 
valorile dobândind astfel o tinctură antropomorfistă. Din contră, utilizând calea obiectivă, 
ajungem direcţia valori,pe care le putem sesizaîn valabilitatea lor,independentă de actele 
reale de cunoaştere, de tot ce este empiric şi omenesc — le putem sesiza în valabilitatea lor 
absolută. 

Dacă procedeul obiectiv prezintă avantaje faţă de cel subiectiv, nu urmează însă că 
acesta din urmă este dispensabil şi neglijabil. Ambele procedee sunt la fel de necesare. Căci 
nu trebuie să pierdem din vedere că în domeniul de cercetare al teoriei cunoştinţei cade atât 
obiectul cunoştinţei, cât şi cunoştinţa obiectului şi că pentru dezlegarea acestor două 
probleme fundamentale e neapărat nevoie de ambele procedee. Dacă apucăm calea 
obiectivă, s-ar părea că obiectul este un conţinut care-şi are deja forma şi că nu mai e nevoie 
de nimic care să facă unirea între conţinut şi formă. Dacă apucăm calea subiectivă, s-ar 
părea că formă şi conţinut sunt separate şi că problema care se pune este unirea lor. Dacă 
abandonăm calea subiectivă, cădem înlr-un ontologism „dogmatic 41 şi nu putem obţine 
decât o determinare metalogică a obiectului, făcând astfel ininteligibilă cunoaşterea 
obiectului în genere, fiindcă am suprimat subiectul cunoscător. Ar însemna să cădem în 
epoca antekantiană, metalogică, necritică, şi să ignorăm fapta copemicană a marelui 
filosof, care constă tocmai în arătarea rolului pe care-1 are subiectul în determinarea 
obiectului şi în atragerea metalogicului şi metateoreticului în sfera logicului şi teoreticului. 
Dacă nu se ia în vedere rolul subiectului teoretic, adică al subiectului ce judecă,atunci între 
obiectul transcendent şi cunoaşterea reală se deschide o prăpastie de netrecut. ,£)ie 
«Wahrheit» thront dann in jenseitigerHoheit. Sie gilt zeitlos, aber sie gilt fUrniem and. Wir 
konnen nicht an sie heran, d. h. wir vermogen keine Urteile zu bilden und keine Sătze, an 
denen wahivrSinn haftet, und das wăre doch eine sonderbare «Erkenntnisheorie», die zu 
desem Ergebnis fUhrte “ Obiectul cunoaşterii şi cunoaşterea obiectului sunt două probleme 

egal de importante şi pe amândouă teoria cunoştinţei are datoria să le rezolve. Obiectul 
cunoaşterii şi cunoaşterea obiectului sunt probleme solidare. Ce este obiectul teoretic pot 
şti complet numai după ce ştiu cum îl cunosc. „Die Begriffe des Erkennens und des 
Gegenstandes sind voneinander abhăngig, gerade weil der Gegenstand als vom 
erkennenden Subjekt unabhăngig gedacht werden muss, und derBegriff des Gegenstandes 
der Erkenntnis verliert ohne den Begriff der Erkenntnis desselben Gegenstandes seinen 
Sinn.“ 

Logica pură vorbeşte de sensul transcendent, pe care-1 separă principial de actul 
judecăţii, şi în aceasta stă marele ei neajuns. Căci dacă „obiectul" este separat de actele 
reale de cunoaştere, cum poate subiectul cunoscător să-l sesizeze? Fără îndoială, logica 
pură desparte cu drept cuvânt obiectul de cunoaşterea lui fiindcă numai în chipul acesta îl 
poate determina în natura lui adevărată. Ştiinţa studiază şi progresează separând. Dar 
tocmai fiindcă este incapabilă să arate raportul dintre subiectul cunoscător şi „obiect", prin 
aceasta calea subiectivă îşi dovedeşte superioritatea. Această cale însă nu poate fi 
fructuoasă decât dacă recurge la ajutorul psihologiei transcendentale, pentru care 
cunoaşterea este mai mult decât un proces real psihic, dar un mai mult care este unit cu un 
real. Acest mai mult, pe care Rickert, fiindcă este totdeauna în actul judecăţii, îl numeşte 
sens imanent, are menirea de a face legătura între sensul transcendent şi cunoaşterea reală. 
Sensul imanent joacă un rol de intermediar, iar psihologia transcendentală are sarcina să 
determine acest rol. Ea arată cum, cu toată deosebirea dintre sensul ireal şi existenţa reală, 
dintre valoare şi realitate, transcendent şi imanent, se constituie totuşi o unitate, care face 
posibilă cunoaşterea. A cunoaşte, a concepe, înseamnă a separa, a distinge şi a despărţi 
subiect de obiect,formă de conţinut, sens ireal de existenţă reală, transcendent de imanent, 
valoare de realitate, dar totodată şi a uni, dar a uni fără a putea face totuşi invizibilă 
separarea. Avantajul pe care-1 prezintă psihologia transcendentală stă în faptul că ea se află 
mai aproape decât logica pură de unitatea dintre imanent şi transcendent. „Sie nimmt 
sozusagen das Minimum von Trennung vor, indem sie den «Gedanken» noch im Denkakt, 
den inealen Sinn noch im iealen Urteilen, den Wert noch in der Wirklichkeit sucht. Gewiss, 
indem sie dasErkennen auf seinen transzendenten Gegenstand bezieht, muss sie zugleich 
reales Sein und irealen Wert auseinanderhalten, aber sie hebt, ebenso v/ie friiher am 
Gegenstand, so jetzt auch am Urteil gewissermasen nur die «Seite» hervor, die dem 
transzendenten Wert zugekehrt ist, den Akt der Anerkennung, der den Wert bejaht , und 
sich dadurch ihn zu ei gen macht“ Realul temporal, adică psihicul cu care este unit irealul 
valabil, este de o importanţă indispensabilă pentru studierea valabilului în genere: „das 
zeitlos Giiltige kann iiberhaupt nur an zeitlichen Gebilden gefunden werden De aceea 
fllosofia transcendentală n-ar putea face mare lucru dacă n-ar ţine seama de cunoaşterea 
reală şi de sensul ei imanent. Numai prin sensul imanent ajunge ea să descopere şi să 
determine transcendentul. însuşi procedeul de care s-a servit Kant era în fond, spune 
Rickert, un procedeu psihologic transcendental. Psihologia transcendentală este de o 
utilitate indiscutabilă pentru logica pură. ,£)ie reine Logik... muss durch ein Studium der 
transzendentalpsychologischen Untersuchungen sich zum Bewusstsein bringen, dass das 
uberempirische Reich des Logischen oder die Sphăre des theoretisch «Idealen» im 
Gegensatz zum realen nur als eine Welt der theoretischen Werte zu verstehen ist, die dem 

erkennenden Subjekt als Sollen gegeniibertreten , und dass des hal b die Erkenntnistheorie 
keine Ontologie , sodem eine Krilik der Vemunft darstellt , d. h. ei ne Wissenschaft, die nicht 
nach demrealen Sein , sondem nach dem inealen Sinn , die nicht nach dem Tatsăchlichen, 
sondem nach der Geltung , nicht nach der Wirklichkeit, sondem nach dem Wertfragt, kurz, 
um mit Kant zu reden, keine quaestio fac ti, sondem eine quaestio juris stellt , um von hier 
das Erkennen als Anerkennen eines Sollens zu denken und so in seiner Gegenstăndlichkeit 
zu verstehen. u 

Punctul culminant al cercetării sale însă, Rickert îl atinge prin determinarea mai 
îndeaproape a subiectului epistemologic, a conştiinţei în genere. Demonstrarea valabilităţii 
transcendente a valorilor, în speţă a adevărurilor, s-a făcut ţinând seama până acum de 
individ , adică de subiectul real. Noi ştim însă că acest subiect real este epistemologic 
obiectizabil şi că nu trebuie confundat cu subiectul teoretic în adevăratul înţeles al 
cuvântului. De aceea se pune problema de a şti ce trebuie să înţelegem prin subiectul 
epistemologic şi în ce constă raportul lui faţă de obiect, şi dacă obiectul este independent 
nu numai faţă de subiectul real, ci şi de subiectul epistemologic. Am văzut şi mai înainte 
că, după Rickert, „ dasBewusstsein ilberhaupt ist das Subjekt das bleibt, wenn wirdasreale 
Ich in seiner Totalitat als Objekt denken “. Gândind eul real în totalitatea lui ca obiect, noi 
obţinem „forma eului cunoscător fără nici un conţinut individual şi, cu aceasta, un subiect 
ireal, căci toţi subiecţii reali sunt indivizi". Am văzut totodată că un subiect cunoscător 
poate fi un subiect care nu numai reprezintă (are reprezentări), ci şi care judecă. Noţiunea 
de conştiinţă în genere, de conştiinţă impersonală, se obţine prin aceea că se obiectizează 
tot ce este real la subiectul real şi ca atare ea nu mai cuprinde nimic real. „Subiectul 
epistemologic desemnează, spune Rickert, oarecum punctul niciodată faptic atins, pe care 
l-aş ocupa, dacă mi-ar reuşi să mă fac pe mine, judecând ca individ, complet obiect." în eul 
real orice poate fi obiectizat, nu poate fi însă obiectizat momentul de judecată din el. „In 
jedem theoretischen Subjekt stecktein urteilendes Subjekt, das wirimmernurals Subjekt , 
nie als Objekt zu denken haben Din noţiunea de conştiinţă în genere nu poate fi 
îndepărtată în nici un caz nota că ea este o conştiinţă care operează cu judecăţi, care 
cunoaşte judecând. rt Auch wenn wiralsoaus dem Subjekt das individuelle urteilende Ich 
gănzlich entfemen und zum Objekt rechnen, bleibt als Subjekt oder Bewusstsein ilberhaupt 
immernoch ein urteilendes, das Sollen bejahendes Subjekt iibrig, das nie als beurteiltes 
Ich-Objekt zu denken ist , sondem stets sowohl als Subjekt wie auch als urteilend gedacht 
werden muss. Dariiber vermogen wirtheoretisch aufkeinen Fall hinauszukommen .“ 

Că subiectul epistemologic, conştiinţa în genere, trebuie gândită ca judecând, nu 
numai ca reprezentând, rezultă şi din alt motiv. Când a fost vorba de realul imanent, am 
văzut că el nu poate fi gândit fără să gândim noţiunea, corelată lui, de conştiinţă, după cum 
noţiunea de subiect cerea pe aceea de conţinut de conştiinţă. Acelaşi lucru se întâmplă cu 
noţiunea de conştiinţă în genere. Noţiunea de conştiinţă în genere cere în mod necesar pe 
aceea de conţinut real de conştiinţă în genere, iar când spunem „conţinut real în genere", 
asta vrea să însemne că „real" e totuna cu conţinut în genere afirmat ca real de conştiinţa 
în genere, căci noţiunea de realitate are sens numai ca predicat într-o judecată: real 
înseamnă „real afirmat". „Daraus aberergibt sich , dass derlnbegriffderimmanenten realen 
Objekte nur gedacht werden kann als der von einem urteilend en Bewusstsein Ilberhaupt 

als real seiend bejahte Bewusstsein&inhalt, oder dass wir den Begriffder Urteilssines zu 
den logischen Voraussetzungen des immanent Wirklichen iibeihaupt zu rechnen haben.“ 
Numai pentru o conştiinţă în genere, care afirmă, care judecă, există obiecte reale, fiindcă 
obiectele sunt reale din cauză că subiectul teoretic le afirmă ca reale. Pentru o conştiinţă 
care numai reprezintă nu există decât conţinuturi , fără forma realităţii, căci numai cu 
ajutorul judecăţii conţinuturile sunt transformate în obiecte. După Rickert e cât nu se poate 
mai clan „ kein theoretisches Subjekt , auch das erkenntnistheoretische als Subjektform 
nich t, ist so zu denken, dass es einen Inhalt bloss vorstellt. Der Inhalt, den es hat , existiert, 
und er existiert als Bewusstseinsinhalt lediglich insofem als das Bewusstsein (iberhaupt 
ihn als existierend anerkennt“. Conştiinţa în genere, înţeleasă ca subiect ce judecă, ca 
subiect ce afirmă ca real existente obiectele şi recunoaşte imperativul ireal, „uneşte într-un 
întreg închis cele două imperii despărţite din care constă lumea pentru noi, realitatea 
obiectelor imanente şi irealitatea valorilor transcendente. Le uneşte, căci obiectele reale 
există numai întrucât noi le gândim ca real afirmate de către o conştiinţă judecaţi vă, care 
atribuie imperativ necesar (sollensnotwendig) conţinutului ei forma realităţii* 4 . 

Rickert recunoaşte că, plecând de la subiectul real, am dobândit noţiunea de 
conştiinţă în genere, care, ca simplă formă a subiectului, nu este ceva real, ci pur şi simplu 
o „abstracţiune**. Totuşi această „abstracţiune 44 joacă un rol fundamental în constituirea 
cunoştinţei. Deşi simplă formă a subiectului, ea nu poale fi totuşi gândită fără un conţinut: 
conştiinţa în genere, ca formă în genere, cere un „conţinut de conştiinţă în genere 44 ca obiect 
imanent, care şi el este o simplă abstracţiune. Nu numai atât: conştiinţa în genere nu poate 
fi gândită ca un subiect epistemologic, ce cunoaşte judecând fără să recunoască 
valabilitatea transcendentă a lui Sollen. Căci „conţinutul de conştiinţă în genere sau lumea 
obiectelor imanente exişti numai întrucât judecata existenţială gândităca fiind îndeplinită 
de conştiinţa în genere, judecată existenţială care afirmă realitatea imanentă, recunoaşte 
un imperativ independent de ea 44 . Iar dacă se admite că „existent 44 este totuna cu „a fi 
judecat ca existent 4 *, că prin „realitale 44 se înţelege predicat de judecată, că nu se poate vorbi 
de real decât atunci când ceva a fost judecat ca atare şi prin urmare unde a fost recunoscut 
un Sollen , atunci, spune Rickert, nu trebuie să ne dăm îndărăt în a admite „că imperativul 
transcendent şi sensul recunoaşterii lui fac parte din supoziţiile logice ale existenţei reale 
sau noţional este mai devreme decât realitatea imanent#'. Conştiinţa în genere nu se poate 
nici ea dispensa prin urmare de recunoaşterea imperativului, a valorii transcendente, cu 
valabilitate absolută. Conştiinţa în genere se orientează şi ea după un obiect, dar obiectul 
nu este ceva real, ceva valabil, o valoare. Cercetând deopotrivă atât obiectul cunoştinţei cât 
şi cunoaşterea obiectului, cercetând adică atât latura obiectivă cât şi pe cea subiectivă, 
Rickert a ajuns la rezultatul ce se impune în mod necesar „ DerGegenstand oderMassstab 
bleibt das Sollen als Zusammengehtirigkeit von Form und Inhalt , die transzendent gilt, und 
sein notwendiges SubjektkorrelatistderSinn eines urteilenden Bewussttseins iiberhaupt , 
welches das transzendent Geltende bejahend sich zu ei gen macht“. 

Dar în legătură cu conştiinţa în genere, Rickert înţelege să mai aducă câteva 
precizări, menite să înlăture o seamă de nedumeriri. Rickert a găsit, după cum am văzut, 
că esenţa judecăţii constă din tr-o comportare alternativă: că afirmaţia este unul din termenii 
opoziţiei, al cărei celălalt termen este negaţia . El recunoaşte, de asemenea, existenţa 

judecăţilor adevărate, care, şi unele şi altele, pot fi afirmate sau negate. în cadrul concepţiei 
lui, ambele categorii de judecăţi îşi găsesc explicaţia: „în judecata adevărată este sau o 
valoare afirmată sau o non-valoare negată şi în judecata neadevărată trebuie (muss) ca sau 
o non-valoare să fie recunoscută sau o valoare să fie respinsă* 4 . Nevalabilitatea judecăţilor 
neadevărate se datorează sau faptului că se face o afirmaţie atunci când nu e un imperativ 
cu o valabilitate transcendentă, sau faptului că se face o negaţie atunci când este un 
imperativ cu o valabilitate transcendentă; astfel se naşte eroarea. Dar în legătură cu 
determinarea judecăţii ca o comportare alternativă stau o serie de dificultăţi ce se ridică 
tocmai în calea conştiinţei în genere. Căci se pune în mod firesc întrebarea: subiectul 
supraindividual, epistemologic, conştiinţa în genere manifestă aceeaşi atitudine ca şi 
subiectul empiric, adică şi conştiinţa în genere afirmă şi neagă, judecă adevărat sau fals? 
Rickert a stabilit că conştiinţa în genere este conştiinţă afirmativă, adică o conştiinţă ce 
operează cu judecăţi pozitive. Scoţând însă în relief acest caracter al conştiinţei în genere, 
nu stăm cu determinarea conştiinţei în genere prea aproape de conştiinţa individuală, care 
este şi afirmativă şi negativă? Rickert recunoaşte multiplele dificultăţi ce sţau în calea 
determinării cât mai consecvente şi „cât mai epistemologice 44 a noţiunii de conştiinţă în 
genere şi de aceea le şi examinează îndeaproape. El recunoaşte că, chiar dacă am concepe 
noţiunea de conştiinţă în genere ca neoperând cu judecăţi negative şi ca nejudecând fals, 
dacă am concepe-o fiind deasupra opoziţiei pe care o întâlnim la subiectul real empiric, 
apar totuşi o seamă de dificultăţi. Iată una din aceste mari dificultăţi. Am văzut cum Rickert 
concepe judecata ca un răspuns la o întrebare. A întreba însă, pentru a ajunge la un răspuns, 
înseamnă a nu poseda adevărul, ci a-1 căuta; iar a-1 căuta înseamnă a te îndoi, ba chiar şi a 
greşi. Şi aceste lucruri: căutare, îndoială, posibilitate de a greşi, care se împacă foarte bine 
cu noţiunea de subiect real, pot încăpea în aceea de subiect epistemologic? După Rickert, 
în nici un caz. Căci a concepe conştiinţa în genere, ce afirmă adevărat, ca pe o conştiinţă 
ce răspunde la o întrebare, înseamnă a rămâne cu noţiunea de conştiinţă în genere prea 
aproape de sfera subiectului empiric, care se întreabă şi se îndoieşte, şi a împieta asupra 
originalităţii obiectului şi transcendenţei lui, „căci orice întrebare desparte formă şi 
conţinut 44 , iar răspunsul vine apoi şi le reuneşte., Jntrebarea are loc numai în gândirea unui 
eu individual, care abia caută adevărul 44 , dar nu are nici un sens în conştiinţa în genere. De 
aceea, spune Rickert, trebuie să distingem două specii de afirmaţii, una considerată ca 
răspuns la întrebare, iar alta nu, trebuie să distingem două feluri de da: das antwortende Ja 
und das fraglose Ja. Subiectul epistemologic este un subiect care afirmă fără să mai întrebe, 
care cunoaşte fără să caute şi să se îndoiască: subiectul epistemologic se impune deci să fie 
determinat, „a/s das fraglos bejahende Bewusstsein iiberbaupt 

Astfel, după Rickert, nu numai etica are de-a face cu valori, ci şi ştiinţa, nu numai 
practica, ci şi teoria. Ceea ce nu urmează câtuşi de puţin că teoria şi-ar pierde ceva din 
caracterul ei de teorie pură. Căci în marele imperiu al valorilor sunt deosebit de diverse 
categorii de valori, în primul rând două categorii mari: valorile teoretice şi valorile 
ateoretice. Susţinând că şi teoreticul este valoare, Rickert nu „moralizează 44 ştiinţa, ci, din 
contră, caută să-i scoată în relief caracterul de valoare teoretică deosebită de celelalte valori, 
de valorile ateoretice. Teoreticul rămâne mai departe teoretic pur, fără nici un amestec de 
practic, utilitar şi „moral 44 . Teoretic şi valoare nu mai sunt, după concepţia lui Rickert, 

opuse: orice teoretic este valoare. Numai că trebuie să fim atenţi: nu orice valoare este 
teoretică. A nu ţine seama de aceste lucruri înseamnă a le înţelege cu totul greşit. 

După ce am văzut în ce constă concepţia epistemologică a lui Rickert, să vedem 
acum ce critici i s-ar putea aduce. 

Rickert susţine, după cum am văzut, că orice formă teoretică este o valoare — o 
afirmaţie ce nu poate fi menţinută consecvent nici în cadrul concepţiei rickertiene. Căci 
dacă orice formă teoretică ar fi în adevăr o valoare, atunci ar însemna ca şi în faţa unui 
obiect teoretic să nu ne comportăm indiferenţi, pasivi, ci, din contră, să ne simţim ca în faţa 
unei valori, mişcaţi, cuceriţi, captivaţi, ceea ce însă nu se întâmplă: când ne aflăm în faţa 
unui obiect teoretic nu observăm nimic care să ne lase să întrevedem că am avea de-a face 
cu o valoare. Că forma teoretică nu este o valoare ne-o dovedeşte şi faptul că, dacă încercăm 
să aplicăm criteriul negaţiei, cu ajutorul căruia se poate recunoaşte o valoare, la forma 
teoretică, putem îndată stabili că nu întâlnim la ea ceea ce găsim la o valoare. Pentru a ne 
convinge de acest lucru, să luăm un obiect teoretic, la care să aplicăm criteriul descoperit 
de Rickert. Să luăm deci obiectul teoretic „realitate 44 . Ce se poate afirma valabil despre 
forma „realitate 44 pe care o întâlnim la obiectul teoretic cu acest nume? Că ea convine sau 
că nu convine unui conţinut, că poate fi predicată sau că nu poate fi predicată despre un 
conţinut. Atât şi nimic mai mult. Dacă încercăm să negăm forma „real 44 , noi suprimăm pur 
şi simplu „realitatea 44 şi nu ajungem, cum se întâmplă totdeauna cu valorile, la o „realitate 44 
negativă. Dacă forma „real 44 ar fi în adevăr o valoare, ar trebui să ajungem la o „realitate 44 
negativă, iar nu numai la non-ceva. Stând pe terenul însuşi al lui Rickert, trebuie deci să 

recunoaştem că formele teoretice nu sunt valori teoretice. Dar şi o altă raţiune pledează în 

acest sens. Dacă se admite că formele teoretice sunt valori teoretice, atunci se suprimă 
deosebirea, de o importanţă principială, dintre noţiune, pe de o parte, şi judecată, pe de altă 
parte. Căci, în adevăr, dacă formele teoretice sunt valori teoretice, atunci urmează că noi 
luăm atitudine, că ne comportăm alternativ, nu numai când gândim judecăţi, ci şi când 
gândim noţiuni, fiincă şi noţiunea este constituită dintr-un conţinut şi dintr-o formă. Este 
însă ştiinţific oportun să suprimăm deosebirea dintre judecată şi noţiune prin determinarea 
formelor ca valori? Dacă valoarea teoretică este ceea ce e teoretic diferent, cum susţine 
Rickert însuşi, atunci formele, fiindcă nu întrunesc atributul de adevărat şi fals, nu pot fi 
forme teoretice , nu pot fi valori, ci pot fi numai elemente ale teoreticului, numai momente, 
de o importanţă, fireşte, constitutivă, teoretic. 

în strânsă legătură cu această dificultate mai stă însă, în concepţia lui Rickert, o alta. 
Rickert susţine că ceea ce constituie „das theoretisch Werthafte“e „das Zusammen von 
Form und Inhalt“. Dar dacă conţinutul este un factor constitutiv, un moment esenţial al 
valorii, şi dacă realitatea este conţinut de conştiinţă, cum susţine Rickert, atunci rezultă în 
mod necesar că conţinutul este în acelaşi timp imanent conştiinţei şi transcendent, că este 
totodată real şi valabil, o întruchipare de elemente cum nu se poate mai opuse. Ceea ce 
dovedeşte că Rickert nu poate rămâne la concepţia că întreaga realitate empirică este 
conţinut de conştiinţă, că teoria lui despre imanenţa lumii reale cuprinde în sine contradicţii. 

Critici interesante se pot ridica şi în ceea ce priveşte valabilitatea absolută a valorii 
teoretice. Am văzut cum Rickert susţine că sensul teoretic al judecăţii este independent de 
timp şi spaţiu, independent de conştiinţa individuală ori omenească, că este transcendent 
şi are valabilitate absolută. Astfel, sensul judecăţii 2+2=4 a fost valabil şi înainte de a-1 
gândi eu sau de a-1 fi gândit vreodată cineva şi va fi valabil şi atunci când nimeni nu-1 va 
mai gândi vreodată. Cum stau lucrurile cu sensul acestei judecăţi, la fel stau ele, după 
Rickert, cu sensurile tuturor judecăţilor fără deosebire. Se poate spune însă despre o 
judecată care n-a fost încă făcută că este adevărată? Se poate vorbi de veracitatea unei 
judecăţi mai înainte ca ea să fi fost enunţată sau gândită de cineva? Pot eu susţine despre o 
judecată ce va fi făcută că este de pe acum adevărată? Iată întrebări foarte legitime. Ceea 
ce determină pe Rickert şi, în genere, pe absolutiştii adevărului să desprindă sensul logic 
al judecăţii 2+2=4 de orice gândire şi să afirme valabilitatea lui transcendentă absolută sunt, 
pe cât ni se pare, două lucruri: pe de o parte raportul totdeauna identic dintre aceste două 
obiecte ideale, iar pe de altă parte faptul că sensul logic al acestei judecăţi rămâne identic 
cu el însuşi, ori de câte ori această judecată este gândită. Aceste două lucruri îndreptăţesc 
însă să se susţină că sensul logic al judecăţii este valabil şi atunci când nimeni nu-1 gândeşte 
şi îndeosebi că el era valabil înainte de a fi fost în genere gândit? Dar se mai poate vorbi de 
un sens logici nainte şi independent de orice gândire? Ceea ce vrem să spunem devine poate 
mai clar dacă luăm un alt exemplu de judecată, ce se raportează la un fapt. Orice fapt se 
petrece în timp, ane legături temporale, iar aceste legături temporale sunt în funcţie atât de 
sensul logic al judecăţii cât şi de valabilitatea ei. Eu nu pot spune despre judecata ce o voi 
face asupra unui fapt ce se va petrece în cutare zi în viitor că este de pe acum adevărată, 
înainte de a se fi petrecut faptul şi înainte de a fi făcut aserţiunea. Şi totuşi ar trebui să pot 
spune aceasta, dacă teoria lui Rickert despre valabilitatea eternă a cuprinsului logic al 
judecăţii ar fi justificată. Că problema aceasta nu e rezolvabilă în sensul lui Rickert, o 
recunosc şi gânditori de marcă ce stau pe acelaşi teren şi se mişcă în aceeaşi direcţie ca 
Rickert, cum BrunoBauch,de pildă 1 2 . Kant însuşi, al cărui continuator se socoate Rickert, 
menţine legătura strânsă dintre gândire şi adevăr, spunând: tP Dahersind Wahrheit sowohl 
als Intum, mithin auch der Schein, als der Verleitung zum letzeren, nur in dem Verhăltnisse 
des Gegenstandes zu unserem Vertande anzutreffen^. 

Nu mai puţin expus criticii este dualismul metodelor epistemologice adoptat de 
Rickert. Rickert porneşte de la supoziţia a două domenii principial deosebite, desparte 
cunoştinţa de obiect şi, după ce f ace acest lucru, încearcă apoi să stabilească o legătură între 
ele. Este însă just să se presupună că obiectul este atât de independent de cunoştinţă încât 
legătura dintre ele să devină aproape imposibilă? Problema întreagă ar căpăta altă înfăţişare 
dacă s-ar pomi, cum spune Willy Moog, de la „relaţia legală dintre cunoştinţă şi obiect* 4 . 
„Nicht dass Erkenntnis und Gegenstand sich gegeniiber stehen , sondem dass sie 
zeueinander in Beziehung stehen, macht in ersterLinie die Moglichkeit der Erkenntnis und 
der Eikenntnistheorie aus. Nicht die Getrenntheit , sondem die gesetzmăssige Beziehung 

1 Vd. Bruno Bauch, Wahrheit, Wertund Wirklichkeit, 1923. 

2 Kritik derreinen Vemunft, 1 Aufl.,p.293. 

muss dann als das Primare gelten . Relaţia dintre cunoştinţă şi obiect nu este derivată, ci 
primară, şi de aceea problema epistemologică nu poate avea sorţi de soluţionare decât dacă 
se porneşte de la relaţia primară, nu de la cea derivată. Moog spune pe drept cuvânt: 
,J?amit, dass Erkenntnis und Gegenstand bestehen, ergibt sich noch keine Moglichkeit der 
Erkenntnis des Gegenstandes, sondem nur damit , dass der Gegenstand eben 
Erkenntnisgegenstandist , d. h. aber,dassdie Relation der Erkenntnis das Primare ist 2 . 

Dar poziţia epistemologică a lui Rickert devine în special inextricabilă, atunci când 
este vorba de determinarea noţiunii de „conştiinţă în genere 4 *. Admiţând că valorile, atât 
cele pozitive cât şi cele negative, au o valabilitate absolută şi că sunt determinante pentru 
orice subiect gânditor, Rickert şi-a închis singur drumul spre conştiinţa în genere. 
Conştiinţa în genere poate judeca adevărat, dar ea poate judeca şi fals, ea poate recunoaşte 
adevărul, dar îl poate şi respinge. Determinând însă conştiinţa în genere ca fiind capabilă 
să respingă valorile pozitive şi să le recunoască pe cele negative, ea este adusă aşa de 
aproape de insuficienţele subiecţilor empirici, încât nu se mai vede necesitatea de a se 
recurge la un subiect gânditor supraempiric, supraindividual, la un subiect epistemologic 
în strictul înţeles al cuvântului. Rickert însuşi se străduieşte să obţină o noţiune de subiect 
epistemologic şi caută s-o determine astfel încât, cum spune singur, subiectul episte¬ 
mologic să nu rămână prea aproape de subiectul empiric individual. Rickert merge mai 
departe şi spune că conştiinţa în genere nu trebuie înţeleasă nici măcar ca o conştiinţă ce 
răspunde la întrebări (als ein „ antwortendes Bewusstsein 44 ), căci prin aceasta ea ar fi prea 
mult apropiată de subiectul empiric, care pune întrebări şi se îndoieşte. Când Rickert 
susţine acest lucru, nu putem să nu-i obiectăm: dacă o conştiinţă în genere care pune 
întrebări şi se îndoieşte aminteşte prea mult de subiectul individual, care se poate înşela şi 
poate greşi, cu atât mai mult trebuie să amintească de aceasta o conştiinţă în genere care 
face judecăţi false. O conştiinţă în genere, care respinge valori pozitive şi recunoaşte valori 
negative, o conştiinţă în genere care este împovărată cu toate insuficientele subiecţilor 
empirici nu mai poate fi o noţiune ştiinţifică. Numai o conştiinţă care nu judecă niciodată 
fals, ci totdeauna adevărat, poate fi numită conştiinţă în genere. Iar subiecţile empirici pot 
participa la ea numai în măsura în care fac judecăţi adevărate. 

Dar dacă înţelegem în chipul acesta conştiinţa în genere — şi consecvent logic n-o 
putem înţelege decât numai aşa — atunci se nasc alte dificultăţi pentru concepţia lui 
Rickert. Prin felul cum a procedat Rickert, rezultă că valorile negative sunt tot aşa de 
absolute ca şi cele pozitive. Dacă stau însă pe aceeaşi treaptă de absoluitate şi de valabilitate 
absolută ca valorile pozitive, pentru cine valorează ele? Iar dacă sunt obligatorii pentru 
conştiinţa în genere, unde mai e folosul teoretic al prelucrării şi dobândirii unei noţiuni de 
conştiinţă în genere? Dacă subiectul epistemologic recunoaşte valori negative şi respinge 
valori pozitive, el este atunci lovit de aceleaşi insuficienţe ca şi subiectul empiric, şi în acest 
caz devine inutil. Rickert n-are deci încotro: fiindcă structura logică a judecăţilor false stă 
pe aceeaşi treaptă cu structura logică a judecăţilor adevărate, el trebuie să susţină 
valabilitatea absolută a valorilor negative, dacă o susţine pe aceea a valorilor pozitive. 

1 Willy Moog, Logik, Psychologie undPsychologismus, p. 64. 

2 lbid., p.65. 

Procedeele lui îl duc în mod necesar la această poziţie. Acest lucru l-a recunoscut şi 
gânditori ce au plecat de la Rickert şi şi-au însuşit multe dintre ideile lui, cum este bunăoară 
Emil Lask,care nu se declară împăcat cu opoziţia valorilor, ci se străduieşte din răsputeri 
să demonstreze că există un domeniu de valori supracontrarii (Uebergegensătzlichkeitder 
Werte )^. 

Nici încercarea de a determina conştiinţa în genere ca pe un subiect ce operează cu 
judecăţi nu poate duce la rezultate sustrase obiecţiilor. Căci negarea însăşi, chiar negarea 
adevărată, aminteşte prea mult de subiectul individual empiric. Dacă înţelegem prin 
conştiinţă în genere o conştiinţă ce cunoaşte universal valabil, şi cum cunoştinţele sunt 
constituite din afirmaţii adevărate, atunci negaţiile adevărate devin de prisos: căci nu am 
nevoie să ştiu ce nu este ceva, dacă ştiu ceea ce este acest ceva. Dacă avem motive să nu 
determinăm conştiinţa în genere ca punându-şi întrebări şi având îndoieli, cu atât mai mult 
avem motive să n-o concepem ca pe o conştiinţă ce neagă. Negarea adevărată presupune o 
afirmaţie falsă sau cel puţin încercarea de a face o afirmaţie falsă, şi cu asemenea lucruri 
conştiinţa în genere nu are nimic a face. Sigwart are perfectă dreptate când concepe negarea 
ca îndreptată împotriva încercării unei sinteze 1 2 , adică împotriva încercării unei sinteze 
false, şi ca atare nu trebuie să se vorbească de negare acolo „unde, cum spune Bruno Bauch, 
posibilitatea erorii“ 3 nu există. De asemenea, Bruno Bauch are dreptate când spune despre 
negare: Sie [die Vemeinung] ist nicht ein nach der Wahrheit, sondem ein gegen die 
False heit Gerichtet-Sein des wirklichen Denkens. Sie dient dieser nur mittelbar dazu, die 
Wahrheit zu erfassen, indem sie zwar nicht sagt, wo die Wahrheit zu finden, aber sagt, wo 
sie nicht zu suchen ist, und so wenigstens von einem vergeblichen Suchen abhălt 4 . 
Negaţiile adevărate formează un drum ocolit ce duce la afirmaţii adevărate, negaţiile 
adevărate caută afirmaţiile adevărate şi de aceea ele trebuie privite ca alcătuind o impietare 
a conştiinţei în genere. Negaţiile se află numai în sfera subiecţilor empirici care nu posedă 
adevărul, care se întreabă totdeauna şi caută adevărul, iar nu în aceea a conştiinţei în genere. 
Cu alte cuvinte, conştiinţa în genere nu cunoaşte „interziceri** şi nici nu are nevoie să 
cunoască „interziceri 44 . Căci după ce conştiinţa în genere a afirmat despre un anumit 
conţinut o anumită formă, ea nu mai are nevoie apoi de negaţie. 

Dar dacă pentru conştiinţa în genere nu există falsităţi, dacă ea judecă totdeauna 
pozitiv adevărat, atunci în sfera conştiinţei în genere nu mai întâlnim opoziţia valorilor. 
Căci conştiinţa în genere, nefiind lovită de insuficienţele subiectului empiric, nu cunoaşte 
decât judecăţi adevărate. Opoziţia valorilor există numai pentru subiectul empiric, pentru 
individul care judecă adevărat şi fals, iar nu pentru conştiinţa în genere. Şi fiindcă opoziţia 
teoretică există numai în sfera empirică, nu mai avem nevoie de un imperiu al 
supraopoziţiei, care s-ar afla deasupra falsităţilor şi adevărurilor şi ar reprezenta ceva cu 
totul metalogic, cum f ace Emil Lask, pentru că supraopoziţia se află în sfera prin excelenţă 
teoretică, în sfera conştiinţei în genere. Sau, cu alte cuvinte: în sfera conştiinţei în genere 

1 Emil Lask, Die Logik der Philosophie und die Kategorienlehre, Gesammelte Schriften, Zweiter Bând, 

1923. 

2 Logik , 5 Aufl., 1924, Bd. I.p. 155. 

3 Wahrheit , Weitund Wirklichkeit , 1923,p. 72. 

4 Ibid., p. 74. 

nu poate fi vorba de opoziţie sau supraopoziţie, ci de judecăţi adevărate, de adevăruri, care 
nu sunt nici contrare, nici supracontrare, fiindcă în această sferă ele singure sunt. 

ABSOLUTISM ŞI RELATIVISM 


Dacă aruncăm o privire asupra diferitelor teorii epistemologice susfinute din 
Antichitate până astăzi şi vrem să le caracterizăm prin două cuvinte sintetice şi adecvate, 
vom spune că ele se împart îta două mari categorii: unele susţinând că există cunoştinţe 
universale şi necesare, independente de timp şi spaţiu,mai presus de contingentele efemere 
ale devenirii, că există cunoştinţe absolute, iar altele susţinând că toate cunoştinţele, fără 
deosebire, sunt în funcţie de timp şi de spaţiu, de om şi de oameni, că toate cunoştinţele au 
o valabilitate restrânsă, că sunt relative. Avem, cu alte cuvinte, teorii absolutiste, pe de o 
parte, teorii relativiste, pe de altă parte. In vreme ce cele dintâi au în vedere principialul 
cunoştinfei,punând accentul pe caracterul ei axiomatic, pe noimă, pe obligaţie şi pe sccţjul 
ideal al cunoaşterii,cele din urmă pornesc de la f aptul real al cunoaşterii, pun accentul pe 
factorii ei psihologici, istorici sau sociali, pe ceea ce este , nu pe ceea ce trebuie, pe real, nu 
pe ceea ce e considerat ca ideal teoretic, spre care se îndreaptă cu încordări mereu reînnoite 
conştiinfa ştiinţifică a tuturor vremurilor. 

Trebuie să prevenim însă din capul locului o eventuală confuzie: pentru gânditorii 
adepţi ai cunoştinfei absolute, cunoştinţă absolută nu înseamnă neapărat cunoştinţă a 
absolutului ontologic, după cum pentru gânditorii adepfi ai cunoştinfei relative cunoştinfă 
relativă nu înseamnă totdeauna cunoştinfă despre relativul ontologic. Sunt în adevăr 
gânditori, ca Imm. Kant bunăoară, care susfin o cunoştinfă absolută despre lumea 
fenomenală, după cum sunt gânditori, ca H. Spencer de pildă, care susfin o cunoştinfă 
relativă despre absolutul în sine. Majoritatea relativiştilor însă împărtăşesc, ce-i drept, 
convingerea că,Judecata de valoare, ce stă sub eticheta «relativităţii cunoaşterii», nu are 
atâtîn vedere că toate cunoştinfele atârnă de vremea în care se produc, cât să afirme ideea 
mai înaltă că orice cunoştinfă valabilă trebuie să apară în forma unei relaţii, cunoştinfă 
absolutului fiind desăvârşit exclusă. Cu alte cuvinte, nu numai să arate că orice cunoştinfă 
este relativi, ci că orice cunoştinfă valabilă este o cunoştinţă a relativului . Nu trebuie prin 
urmare să confundăm relativismul şi absolutismul epistemologic cu relativismul şi 
absolutismul ontologic. In orice caz, absolutiştii epistemologi pe care-i are în vedere 

1 1. Fetrovici, Probleme de logică, ed. a IlI-a, 1928, p. 253. 


capitolul de faţă nu pun atitudinea lor taoreticăînfuncţie de absolutismul ontologic. Căci, 
după ei, e foarte bine posibilă o cunoştinţă absolută despre un fapt relativ. 

Nu putem intra aici în amănunte pentru a arăta cum ar putea fi explicate pe larg şi 
în întregime atitudinile uneori aşa de radical opuse ale gânditorilor în legătură cu problema 
cunoştinţei. Ceea ce merită să fie relevat e că nu numai în domeniul teoriei cunoştinţei 
întâlnim absolutişd şi relativişti, ci în toate domeniile fundamentale filosofice — în etică, 
estetică, religie. Îndeosebi în etică şi estetică. Vdritd en deţâ des Pyidnâcs, eneur au delâ , 
exprimă tocmai credinţa că normele morale şi valorile etice nu sunt valabile to tdeauna şi 
pretutindeni, ci că variază după timpuri şi locuri. Credinţa în valoarea relativă a judecăţilor 
estetice este mai răspândită şi mai puternică încă: aici subiectivitatea pare să guverneze 
dictatorial şi să-şi impună atitudinea ei arbitrară. 

Cum se face că în cultura europeană, din Antichitate şi până astăzi, nu s-a ajuns nici 
măcar la atât: ca gânditorii să cadă de acord asupra problemei dacă valorile spirituale 
cardinale sunt absolute sau sunt numai relative, dacă viaţa spiritului este în funcţie de ceva 
permanent sau de ceva trecător? Căci nu trebuie să ne facem iluzii: situaţia în această 
privinţă nu este astăzi mai puţin tragică decât în vremea lui Socrate şi a lui Platon, care 
luptau din răsputeri împotriva sofiştilor, reprezentanţii vajnici şi îndrăzneţi ai relativismului 
logic şi moral din acea vreme. E drept că de atunci până astăzi s-au descoperit perspective 
noi de a privi problema, s-au adus contribuţii din cele mai interesante pentru dezlegarea ei, 
dar ele au fost aduse în ambele direcţii, aşa încât cele două poziţii au fost deopotrivă 
consolidate, prăpastia dintre ele căscăndu-se parcă tot mai adânc. Este oare problema 
naturii valorilor aşa de inextricabilă, încât dificultăţile neînvinse până acum să fie de natură 
obiectivă, sau spiritul omenesc este funciar incapabil să apropie problema aceasta de 
soluţionarea ei, şi atunci dificultăţile să fie de natură subiectivă? Ori poate neajunsul stă în 
altă parte: în căile greşite pe care le-a urmat spiritul omenesc, în metodele greşite pe care 
le-a întrebuinţat şi care nu puteau să-l ducă la ţinta urmărită? 

t 

Rezultatele atât de diferite şi de opuse la care a ajuns gândireâ filosofică trebuie să 
dea de gândit. A atribui acest lucru structurii psihologice diferite a gânditorilor pare să 
constituie o explicaţie a faptului, dar ea pare numai. C&ci, fără să vrem, trebuie să ne 
întrebăm: oamenii de ştiinţă exactă sunt constituiţi din punct de vedere psihologic diferit 
şi cu toate acestea de ce investigaţiile lor se dezvoltă convergent, iar rezultatele obţinute 
de ei sunt concordante? De ce nu întâlnim şi în domeniul ştiinţei, din acest punct de vedere, 
aceeaşi stare de lucruri ca în filosofie? Dacă în adevăr constituţia psihologică ar avea o 
influenţă atât de mare încât ar hotărî asupra naturii rezultatelor ştiinţifice obţinute, ar trebui 
ca şi cu ştiinţa să se întâmple la fel. Iar faptul că nu se întâmplă la fel trebuie să-şi găsească 
explicaţia în altă parte decât în diferenţa de structură psihologică a gânditorilor. Unde 
atunci? E un lucru cunoscut şi adeseori relevat, că filosofia n-a ajuns frică să-şi descopere 
mijloacele proprii de investigare, să dispună de metode adecvate domeniilor ce cad în 
sarcina ei de cercetare şi acceptate de toţi gânditorii. Unii gânditori întrebuinţează o 
metodă, alţii alta, iar alţii nici una. Cum a ajuns Nietzsche, de pildă, la concepţia lui despre 
lume şi viaţă, exprimată aforistic atât de lapidar şi de sugestiv, cu atâta patos şi 
temperament? A arunca o asemenea întrebare înseamnă parcă a lăsa impresia că vrei să-i 
aduci o diminuare. Nu cum a ajuns la concepţia lui, ci ceea ce spune, aceasta, ţi se va 

răspunde, constituie luciul de căpetenie. Ba unii ar fi în stare să socotească o asemenea 
întrebare de-a dreptul ridicolă. Min(ilor excepţional dotate nu li se poate cere să dea 
socoteală de procedeele întrebuinţate, să răspundă de ce sus|in cutare idee şi nu alta, de ce 
reprezintă cutare concepţie şi nu alta. Şi totuşi, dacă mi se confundă filosofia cu poezia, 
dacă scopul suprem al meditaţiei filosofice este adevărul , iar nu interesantul şi sugestivul 
estetic, întrebarea despre metoda întrebuinţată de un gânditor trebuie pusă fără doar şi 
poate. Căci în funcţie de metodă stă rezultatul teoretic urmărit, în funcţie de unealtă stă în 
bună parte recolta dorită. Dacă toate drumurile duceau într-o vreme la Roma, nu orice 
metodă a dus sau duce la adevăr — iată un adevăr asupra căruia filosofii n-au căzut încă de 
acord. Ceea ce în ştiinţele exacte este un lucni cunoscut şi recunoscut — importanta 
indiscutabilă a metodei — în filosofie este încă foarte problematic şi discutabil. In vreme 
ce nici unui fizician sau chimist nu i-ar trece prin minte să sus(ină un lucni fără să nu arate 
în acelaşi timp cum a ajuns el la acea afirmaţie şi, în caz de contestaţie, să nu aibă răspunsul 
prompt şi dezarmant: iată cum am ajuns să afirm acest lucru, faceţi dumneavoastră înşivă 
operaţia de verificare şi veţi vedea că ajungeţi la acelaşi rezultat — ,în filosofie fiecare îşi 
alege procedeul pe care-1 consideră el bun, fără să se întrebe însă dacă acel procedeu este 
în adevăr eficace, dacă este în măsură să-l ducă la cunoaşterea adecvată a obiectului, la 
descoperirea adevărului. Mai e cazul atunci să ne mirăm că rezultatele dobândite sunt atât 
de contrarii şi contradictorii, că teoriile filosofice în genere şi cele epistemologice în special 
fac începătorilor în ale filosofiei impresia unui haos descurajam, îndepărtând pe mulţi 
dintre ei pentru totdeauna de acest valvârtej de teorii ce li se par nesigure şi nevalabile? 

Ca în toate celelalte discipline filosofice, lipsa aceasta de metode eficace şi fecunde 
se face resimţită n aceeaşi măsură şi n teoria cunoştinţei. Că(i sunt gânditorii care, 
ocupându-se cu problema cunoştinţei, au căutat mai întâi să-şi dea seama cu ce metodă 
anume vor fi ei în stare să rezolve această problemă? Cei mai mulţi au pornit la rezolvarea 
ei fără să se fi preocupat de problema metodei. Iar pufnii care, nemulţumiţi de metodele 
existente, au căutat să descopere ei alta mai bună — cum au făcut Descaites, Kant, Hegel, 
Husserl — sunt socotiţi drept mari gânditori, în primul rând pentru că au căutat să pună la 
dispoziţia gândirii filosofice o nouă metodă — şi au izbutit. Cei mai mulţi gânditori au 
recurs însă la o metodă care stă mai la îndemână şi este cea mai uşor de mânuit: la aşa-zisa 
metodă genetică. în ce constă această metodă? în arătarea felului cum iau naştere atât actele 
de cunoaştere cât şi elementele lor, în indicarea determinării lor cauzale, a înlănţuirii lor 
rea/e, în descriera şi explicarea lor. Dacă este vorba, să zicem, de noţiuni, gânditorul ce 
întrebuinţează această metodă ne va expune cum noţiunile se nasc din repezentări şi, cu 
ajutorul abstractizării şi al generalizării, se ajunge la sinteza notelor lor comune, cum 
conştiinţa, pe baza percepţiilor şi a imaginilor {uimite din lumea externă, pe care le 
prelucrează, ajunge la elaborarea acelui precipitat psihologic cu semnificaţie generală, 
denumit noţiune. Percepţii, imagini, reprezentări sunt lucruri reale ce au loc într-o 
conştiinţă reală, sunt fenomene sufleteşti ce se petrec în timp, şi anume se petrec în urma 
unor determinări vmx&are. Arătând cum ia naştere şi se dezvoltă noţiunea, care sunt factorii 
ce participă la constituirea ei şi proresele prin care trece — lucruri ce se stabilea: cu ajutcrol 
metodei genetice — gânditorii care se servesc de această metodă îşi închiţxiie că acestea 
sunt ţoale aspectele problemei no(iunii şi că nu mai e nimic de spus asupra ei. Ei se 

mulţumesc să explice şi să descrie starea de fapt. Că dincolo de această stare de fapt mai 
sunt şi alte chestiuni care merită să fie puse şi rezolvate, că dincolo de sufletescul real care 
participă la constituirea noţiunii mai există sensul ei logic şi semnificarea ei epistemo¬ 
logică, care nu se identifică şi nu coincid cu realul psihic ce le stă la bază, că după 
expunerea generică a noţiunii se pune problema legitimităţii ei, sunt lucruri ce nu intră în 
preocupările acestor gânditori. Ei sunt convinşi că legitimitatea noţiunii stă în funcţie de 
geneza ei, că valabilitatea noţiunii stă în funcţie de existenţa ei psihologică. Că alături de 
noţiunile legitim constituite există noţiuni ilegitim constituite, că alături de unele cu o 
valabilitate restrânsă există altele cu o valabilitate generală sau universală, sunt chestiuni 
care nu intră în preocupările lor, după cum iarăşi nu intră în preocupările lor să cerceteze 
de ce natură este ceea ce la o noţiune depăşeşte psihologicul ei. Ei se mărginesc să 
stabilească fapte, să constate fenomene, să se menţinăla ceea ce este real dat. Nu e, în aceste 
condiţii, deloc de mirare că le scapă tocmai ceea ce este element teoretic la noţiuni, adică 
logicul şi epistemologicul lor. Ba ceva mai grav încă: având o deosebită înclinaţie pentru 
empiricul psihic, simţindu-se bine numai în lumea fenomenelor, ei caută să reducă sensul 
logic al noţiunii la suportul ei psihologic, denaturând astfel tocmai ceea ce este noţional la 
o noţiune, desfiinţând deci noţiunea ca atare. La fel fac aceşti gânditori cu toate celelalte 
articulaţii ale teoreticului — cu judecata, cu raţionamentul, cu cunoştinţa în genere. Rindcâ 
orice cunoştinţă are loc într-o conştiinţă reală empirică şi fiindcă stările de conştiinţă sunt 
mai mult sau mai puţin trecătoare şi subiective, ei conchid că şi cunoştinţa împărtăşeşte 
aceeaşi soartă: că e relativă. Din punctul de vedere al consecvenţei logice, este în afară de 
îndoială că nu li se poate nimic reproşa: căutând să explice genetic psihologic cunoştinţa, 
ei vrând-nevrând trebuie să ajungă la o concepţie epistemologică relativistă, căci geneza 
psihologică hotărăşte asupra valorii şi valabilităţii cunoştinţei. Nu faptul că, folosindu-se 
de metoda genetică, ajung la o asemenea concepţie constituie vina lor cea mare, ci fiindcă, 
propunându-şi să cerceteze problema cunoştinţei, înţeleg s-o dezlege cu ajutorul metodei 
genetice. Căci cine zice A, trebuie să zică şi B: întrebuinţând metoda genetică, ei nu pot, 
orice ar face, să ajungă la alte rezultate. Metoda se dovedeşte aşadar a fi mai tare decât 
voinţa şi dorinţa lor. 

Strict epistemologic privite lucrurile însă, lor le este închisă poarta spre domeniul 

valabilităţii ideilor. Ei n-ar trebui deci să vorbească nici de valabilitatea relativă a acestora. 

# 

Căci, din punct de vedere psihologic, toate ideile, atât cele adevărate cât şi cele false, sunt 
la fel de existente şi de necesare; cele dintâi mi pot revendica mai mult drept la valabilitate 
decât cele din urmă, fiindcă şi cele dintâi se nasc şi se dezvoltă psihologic în aceleaşi 
condiţii ca şi cele din urmă. Spre a putea vorbi de valabilitatea — relativă sau absolută — 
a ideilor, trebuie neapărat adoptat un alt punct de vedere decât cel psihologic, anume 
punctul de vedere epistemologic. „Explicarea genetică, la fel ca şi constatarea de fapt, le 
atinge pe toate deopotrivă. Pentru ele nu există de aceea un criteriu absolut 44 , toate sunt 
deopotrivă de îndreptăţite, fiindcă toate sunt deopotrivă de natural necesare 1 . Căci existenţa 
psihologică e una, valabilitatea ideilor e alta. Şi cea dintâi nu poate justifica şi întemeia pe 

1 W. Windelband, PrMhxtien, Siebente und achte Auflage, Zwdter Bând. 192 l,p. 115. 

cea din urmă. A fi nu c totuna cu a fi valabil. Noi gândim unerai absurdităţi logice f afirmăm 
lucruri contradictorii sau fantasmagorice, ceea ce nu îhseamnâ că ele sunt fn acelaşi timp 
valabile, că pot revendica prin faptul existenţei lor în conştiinţa noastră dreptul la veracitate. 

Metoda genetică şi-a extins însă în vremea noastră sfera de influenţă şi mai departe. 
Datorită dezvoltării ştiinţelor istorice şi a celor sociale, alături de conştiinţa individuală au 
fost invocaţi cafactori explicativi şi justificativi conştiinţa istorică şi cea socială. A arăta 
împrejurările în care s-a născut istoric o idee sau a arăta necesităţile sociale care i-au dat 
naştere înseamnă, după gânditorii care au dat această extensie metodei genetice, a hotărî 
totodată asupra valabilităţii ei. Valoarea ideii ar sta prin urmare în funcţie de geneza ei 
istorică sau socială; ea ar fi adică relativă. , 

Nu e locul să intrăm în amănunte, ca să vedem pe larg că metoda genetică nu este 
epistemologic mai fecundă şi mai îndreptăţită dacă i se dă o aplicare istorică sau una 
socială. Nu ne trece desigur prin minte să tăgăduim rolul pe care de venirea istorică sau 
societatea 9 exercită asupra apariţiei şi dezvoltării ideilor, asupra răspândirii şi adâncirii 
lor critice; acesta este un lucru care priveşte în primul rând istoria şi sociologia, iar nu teoria 
cunoştinţei. Că o idee a apărut în cutare timp, determinată de anumiţi factori istorici, sau 
în cutare societate, chemată de anumite nevoi ale acesteia, e un lucru important, dar e un 
lucru important nu pentru teoria cunoştinţei, ci pentru istorie şi sociologie. De la apariţia 
unei idei putem conchide asupra gradului de evoluţie a unui popor, asupra situaţiei culturale 
sau a stării de spirit aunei societăţi,iar nu asupra valorii ideii însăşi. Ce importanţă are în 
adevăr pentru valoarea ideii că pământul se învârteşte în jurul soarelui şi faptul că această 
idee a fost susţinută şi dovedităîn secolul al XVI-lea? Cum adică, dacă ar fi fost susţinută 
cu câteva secole mai înainte, ideea aceasta n-ar fi fost tot atât de adevărată? Dacă ar fi fost 
susţinută de un om de ştiinţă aparţinând unei societăţi cu alt regim social, să zicem cu un 
regim sclavagist, ideea învârtirii pământului în jurul soarelui ar fi fost mai puţin adevărată? 
Iar dacă ar fi fost susţinută de un gânditor aparţinând unei societăţi cu regim burghez, ea 
ar fi fost mai adevărată? A pune asemenea întrebări, înseamnă a demasca pretenţiile 
absurde ale acelor gânditori care îşi închipuie că pot decide asupra valorii unei idei cu 
ajutorul genezei ei istorice sau sociale. In sânul unei societăţi circulă fel de fel de credinţe 
şi de idei, circulă superstiţii, prejudecăţi, legende, guvernează dorinţe şi aspiraţii care 
influenţează într-un fel sau altul atitudinea oamenilor faţă de valoarea în sine a ideilor 
adevărate. Aceste influenţe şi atitudinea oamenilor determinată de ele sunt lucruri extrem 
de relevante pentru istorie şi sociologie, dar prezintă numai un caracter negativ pentru 
teoria cunoştinţei. Ele exercită acelaşi rol pe care-1 avea demonul lui Socrate pentru 
conştiinţa acestuia: ele învaţă teoria cunoştinţei cum nu trebuie să procedeze, dacă vrea să 
rezolve în adevăr epistemologic problema cunoştinţei. De aceea, a căuta să decizi asupra 
valorii cunoştinţei arătându-i geneza istorică sau socială înseamnă a nu şti ce înseamnă 
cunoştinţă şi a pomi din capul locului cu o idee greşită la rezolvarea problemei. 

„Totuşi cu relativismul nu stau lucrurile aşa de rău cum ar putea părea unor suflete 
fricoase. Acolo unde apare ca teorie ştiinţifică, el nu este altceva decât o imensă înşelare 
de sine. Căci chiar prin aceea că vrea să fie o teorie, el recunoaşte tacit toate acele supoziţii 
sub care o teorie este în genere posibilă şi poate fi întemeiată. Când vrea să-şi demonstreze 
teorema sa, el acceptă că e posibil să stabilească fapte în chip universal şi că tot aşa de 

posibil este s& conchidă ceva, pe care totuşi trebuie să-l recunoască. El depune chiar pentru 
ceea ce combate, pentru valabilitatea principiilor epistemologice şi normelor logice. Dacă 
nu face acest lucru, atunci nu-i rămâne altceva decât să explice, cum făceau unii flecari ai 
sofisticii antice, că propriu vorbind nu ne este îngăduit să afirmăm nimic, ceea ce este, 
fireşte, cel mai înţelept sfârşit al înţelepciunii lui. în domeniul teoretic, orice teorie, chiar 
nihilistă şi relativistă, recunoaşte valabilitatea axiomelor, prezenta unei no(iuni care să 
oblige pe toţi. Cu cât relativistul îşi adună dovezi peste dovezi, cu atât el devine mai ridicol, 
căci cu atât mai mult combate ceea ce vrea să demonstreze. în realitate, nu există nici o 
teorie serioasă ştiinţifică a relativismului, ci această părere — că pentru fiecare e valabil 
ceea ce i se pare lui — există ca o concepţie de viaţă nu prea demnă de invidiat. 
Relativismul este «filosofia» blazatului care, dând din umeri, îşi face spiritele lui 
impertinente despre tot, şi care găseşte de cuviinţă ca astăzi să vorbească într-un fel şi 
mâine intr-altul/* 1 

Dacă metoda genetică se dovedeşte improprie pentru rezolvarea epistemologică a 
problemei cunoştinţei, urmează cumva de aici că nu avem nici un mijloc de a rezolva cum 
trebuie ace astă problemă? Dacă ar fi aşa, ar însemna ca soarta acestei probleme să fie de-a 
dreptul tragică. Spiritul omenesc nu se află însă, din fericire, într-o situaţie atât de gravă, 
în decursul lungilor lui eforturi, el a aflat căile care să-l ducă la soluţiile căutate, a 
descoperit, între altele, două procedee ce s-au dovedit a fi eficace: aceste procedee sunt 
metoda transcendentală şi metoda fenomenologică. Fără să desconsidere starea de fapt, 
gânditorii care mânuiesc aceste metode şi-au îndreptat privirile spiritului lor în primul rând 
asupra stării de drept a cunoştinţei. Cum e posibilă cunoştinţa — cunoştinţa absolută, 
universală şi necesară —, care sunt factorii ei constitutivi, în ce constă structura ei ideală, 
prin ce se deosebeşte ea de structura cunoaşterii empirice, care e obiectul ei şi cum intră în 
posesia lui, iată în linii generale ce urmăresc, cu mijloace diferite, cele două metode. 
Perspectivele pe care le deschid ele sunt cu totul noi şi surprinzătoare. Sunt anume 
perspective îndreptate spre axiome şi principii, spre a priori şi universal, spre esenţă şi 
esenţialitate, spre acte pure şi conţinutul lor ideal, spre sensuri şi semnificaţii, spre 
cunoştinţa absolută şi imperativul ei transcendent, spre ceea ce trebuie şi garantează 
obiectivitatea. în aceste condiţii, cercetarea epistemologică se mişcă pe un plan atât de înalt, 
încât metoda genetică nu-1 poate nicicând atinge. E vorba aici de o altă lume decât aceea a 
faptelor reale, de „lucruri* 4 care nu au nimic a f ace în structura lor cu faptele reale, fiindcă 
se deosebesc în mod principial de ele. De unde însă nu urmează că nu au nici o legătură cu 
ele. Dimpotrivă. Ele sunt acelea care fac „posibile 44 faptele empirice, care le „constituie 44 
şi le ridică în sfera teoretică. Fără lumea ideală a condiţiilor şi principiilor, a normelor 
transrasdente şi a sensurilor absolute, nu există teoretic fapte empirice reale. De unde nu 
urmează câtuşi de puţin că aceste fapte ar merita să nu fie deloc luate în seamă, că ar fi de 
desconsiderat. Faptele genetice — psihologice, sociale sau istorice — sunt ele însele 
necesare. Dar sunt necesare nu ca raţiuni ale valabilităţii ideii, ca temeiuri ale cunoştinţei 
obiective, ci ca material obiectiv pentru cercetarea critică şi fenomenologică, ca punct de 
plecare pentru reflexia epistemologică. Căci faptele reale nu sunt nici simple, nici evidente, 

i W. Windelhtod, op. cit.. pp. 116-117. 

aşa cum caută să ni le prezinte mânuitorii metodei genetice. Faptele reale constituie ele 
însele o problemă, sunt ele însele problematice — iată ceea ce nu văd gânditorii care se 
folosesc de această metodă. A recurge la fapte pentru a demonstra valabilitatea sau 
nevalabilitatea cunoştinţei înseamnă a da dovadă că nu ştii nici ce este fapt, nici cum este 
„posibilă 44 cunoştinfa valabilă. Căci faptul ca fapt înseamnă, din punct de vedere critic, 
determinare cognitivă, înseamnă obiect care a primit formele categoriale din partea unui 
subiect, înseamnă fapt cunoscut. Şi atunci faptul nu mai este o raţiune care să întemeieze 
cunoştinţa, ci este el însuşi o problemă, nu mai este o dovadă, ci obiect al reflexiei critice. 
De aceea se impune fără doar şi poate, se impune în mod necesar să se meargă dincolo de 
fapte, anume la ceea ce le face „posibile 44 , la condiţiile lor a priori, la principii şi norme, la 
supoziţiile lor „teoretice 44 . Lucrul acesta nu se poate face însă decât cu ajutorul metodei 
transcendentale şi al celei fenomenologice. Acestea sunt procedeele pe care le-a descoperit 
până acum gândirea filosofică şi care s-au dovedit eficace pentru a statornici altceva decât 
date şi fapte empirice, pentru a ne introduce în lumea ideală a aprioricului, a principiilor şi 
normelor, a ^esenţelor 44 şi actelor pure, a sensului absolut şi a ideilor transcendente. 

Dacă metoda genetică, căutând să stabilească elementele sufleteşti ce participă la 
actul cunoaşterii şi pornind apoi de la ele ajungea la relativism, adică în fond la scepticism, 
metoda transcendentală şi cea fenomenologică, îndreptăndu-şi privirea asupra aprioricului, 
principialului şi purului, au perspectivele deschise spre absolutul cunoştinţei. „Metoda 
transcendentală demască scepticismul ca pe antica sofistică ce nu vrea să moară, care luptă 
împotriva elementelor a priori în genere, împotriva faptului şi împotriva dreptului, 
împotriva raţiunii ştiinţei. Ea justifică apelul la ştiinţă şi la acceptarea fundamentelor ei 
indisolubile, sustrase jocului asociaţiilor şi pur şi simplu necesare, ca pe convingerea istoric 
matură despre singurul punct de plecare pe care poate să-l ia investigaţia filosofică şi de la 
care poate să ajungă la cunoştinţe progresive. Senzualismul îşi are consecinţa lui naturală 
în scepticism. Intelectualismul însă, cu al său a priori metafizic, este înrădăcinat în ideea 
ipotezei, idee care a dus la ştiinţă, care men(ine ştiinţa, iar în metoda transcendentală o face 
cooceptibilă după chipul necesităţii ei. 441 Procedând reductiv, adică mergând de la faptul 
cunoştinţei la condiţiile ei necesare şi universale, statornicind normele fundamentale şi 
inevitabile cărora trebuie să li se supună orice cunoştinţă ce (ine să fie valabilă, punând în 
paranteze ceea ce este aspect trecător al actelor de cunoaştere, aducând în faţa intuiţiei pure 
ceea ce este cu adevărat pur în articulaţiile variate şi multiple ale cunoaşterii, descriind până 
la adecvare ceea ce se oferă acestei in tui (ii — iată în puţine cuvinte ce probleme se pun, 
dacă ne hotărâm să adoptăm procedeul transcendental şi pe cel fenomenologic. 

Mai sunt apoi şi alte probleme, în afară de acestea, care aşteaptă să fie luate în 
cercetare şi care, cu ajutorul acestor metode, ar putea fi aduse mai aproape de soluţionarea 
lor. Care sunt aceste probleme? Iatâ-le enumerate sumar, fără pretenţia de a fi exhaustivi: 
problema raportului dintre senzaţii şi percepţii, pe de o parte, şi gândire, pe de altă parte, 
precum şi aceea a apcxtului cognitiv al senzaţiilor şi percepţiilor la imperiul cunoştinţei şi 
al adevărului; problema existenţei sensului logic al judecăţii şi a existenţei lui 
independente, precum şi a naturii lui existenţiale; problema raporturilor dintre cunoştinţă 

1 H. Cobea, Kmoîs Tbeorie des Erfuhnmg, Dritte Aufl., 1918, p. 110. 


şi adevSr, dintre gândirea reală şi gândirea logică,dintre cunoştinţă şi obiectul ei, dintre 
adevăr şi realitate; problema valabilităţii judecăţii logice şi a adevărului; problema stabilirii 
categoriilor şi a importanţei lor teoretice; problema veracităţii şi falsităţii şi a eficienţei 
cognitive a negaţiei; problema raportului dintre conştiinţa individuală reală, empirică, şi 
subiectul epistemologic sau conştiinţa în genere. 

Dezlegarea acestor probleme nu este desigur uşoară. La fiecare pas pândesc 
primejdii dintre cele mai mari, care ameninţă soluţionarea lor justă, împotriva chiar şi a 
celor mai bune intenţii. Atât metoda transcendentală cât şi cea fenomenologică presupun 
anumite elemente fundamentale, aşa cum presupune anumite elemente explicative şi 
metoda genetică. A accepta aceste elemente în chip dogmatic şi a le determina istoric, a 
confunda bazele ştiinţei cu elemente ale conştiinţei individuale şi a le explica psihologic, 
înseamnă a ne întoarce la neajunsurile metodei genetice. Cine nu-şi dă seama ce înseamnă 
elemente şi fundamente ale cunoştinţei şi ştiinţei,pentru acelacele două metode nu au nici 
un rost, sunt inutile. Cine nu ştie că „credinţa în valoarea ştiinţei se bazează pe ipoteza unor 
elemente şi caractere proprii ale conştiinţei cunoscătoare, spirituale,în care ştiinţa însăşi 
îşi are baza şi garanţia ei" 1 , acela să nu se ocupe cu problema cunoştinţei, căci nu va fi în 
stare s-o înţeleagă, cu atât mai puţin s-o dezlege. Cine este convins că în domeniul 
cunoştinţei nu există decât fapte de cunoaştere şi tăgăduieşte factorii ideali ai cunoştinţei, 
acela nu dezleagă problema, ci pur şi simplu o suprimă. Cine nu vede că dincolo de 
fenomenele şi faptele pozitive există o altă lume, indiferent cum se prezintă ea şi cum o 
numim noi, acela dovedeşte că nu ştie ce înseamnă o problemă filosofică şi ca atare ar face 
bine să se ocupe de alte lucruri. 

Dar mai sunt şi alte primejdii care ameninţă soluţionarea problemelor epistemo¬ 
logice atunci când întrebuinţăm cele două metode. Punând accentul pe factorii ideali, pe 

supoziţiile principiale, pe normele care garantează obiectivitatea, p6 acte pure şi pe 

esenţialităţi, pe subiectul pur, epistemologic, se riscă să se ajungă la un f<£malism sec, la 
o analiză pur verbală şi la o dialectică sterilă. Nu trebuie să pierdem nici o clipădin vedere 
că atât metoda transcendentală, cât şi metoda fenomenologică îşi îndreaptă privirile spre 
aceste lucruri, cu grija ţ^nnanentă însă că toate aceste lucruri sunt lucruri menite să susţină 
şi să garanteze cunoştinţa, că ele formează numai o parte din ansamblul cunoştinţei, care, 
împreună cu cealaltă parte, alcătueişte cunoştinţa. Cu alte cuvinte, degajarea factorilor 
ideali şi a condiţiilor universale ale cunoştinţei trebuie să aibă loc nu printr-o ignorare sau 
desconsiderare a obiectului, ci, din contră, prin raportare continuă la el. Căci acei factori şi 
acele condiţii sunt elemente constitutive ale obiectului şi ale cunoştinţei deopotrivă, 
deoarece cunoştinţă şi obiect stau în raporturi de spri jin reciproc: cunoştinţa nu poate lua 
naştere fără să fie raportată la obiect, obiectul nu poate să fie determinat decât prin 
cunoştinţă. Deşi acest lucru pare să fie evident şi, după opera revoluţionară a lui Kant, ar 
trebui să se impună fără discuţie, totuşi un număr de gânditori de seamă, cu toate că au 
mânaţi de cele mai bune intenţii teoretice, n-au ştiut să se lase conduşi de ele şi să le 
realizeze. Ceea ce nU dovedeşte altceva decât că, chiar atunci când vedem clar ţinta către 
care ştim că trebuie să mergem, rătăcim adeseori calea şi apucăm pe cărări lăturalnice, care 

1 H. Cobeo,op. cif.,p. 106. 

ne ţin în loc sau chiar ne duc înapoi. Urmarea a fost că s-a ajuns la scoaterea obiectului din 
formele lui, ceea ce este o erezie, sau la o acrobaţie noţionalâ, care-şi dă aere de filosofie 
profundă şi care în realitate provoacă cele mai grave confuzii. De vină nu sunt desigur 
metodele, ci mânuirea lor improprie, întrebuinţarea lor greşită. Iar dacă o parte din 
rezultatele obţinute cu ajutorul lor sunt eronate, se impune să deschidem ochii în patni, 
pentru a le aplica aşa cum trebuie şi a dobândi astfel rezultate pozitive. 

Spiritul omenesc a descoperit prin urmare mijloacele de a cerceta problema 
cunoştinţei în absolutitatea ei. Urmărirea de cunoştinţe universal valabile, absolute, 
independente de timp şi spaţiu, nu este o năzuinţă vană şi absurdă, o simplă nevoie 
subiectivă a conştiinţei individuale, ci este o necesitate a cercetării ştiinţifice şi filosofice 
înseşi, un imperativ căruia trebuie să i se supună oricine vrea să cunoască — să cunoască 
sistematic şi adecvat. Situaţia relativiştilor, care pretind că toate cunoştinţele sunt relative, 
dar revendică pentru teoriile lor marca valabilităţii absolute, este în această privinţă cât nu 
se poate de semnificativă şi ar trebui să le dea de gândit lorînşile în primul rând. Relativiştii 
nu sunt însă gânditori care să pună preţ pe consecvenţa logică şi să se simtă stingheriţi când 
cad în contradicţii. Conştiinţa lor se complace, pare-se, tocmai în asemenea situaţii. Nu 
însă şi spiritul ştiinţific însuşi. Acestaîşi trage substanţa din consecvenţă şi viaţa lui constă 
în progresul cognitiv pe care-1 realizează. Cunoştinţa absolută constituie pentru el idealul 
către care tinde fără încetare, problema pe care ştie că are sarcina să o rezolve. El nu poate 
trăi decât cu această năzuinţă. Lumea cunoştinţelor relative a relativistului ar însemna pur 
şi simplu moartea lui. Că în eforturile continui şi perseverente pe care le face de a se apropia 
de scopul lui suprem ajunge de cele mai multe ori la cunoştinţe numai relative,este un fapt 
care .nu poate fi tăgăduit. Dar aceste cunoştinţe relative ele însele n-ar fi posibile fără 
tendinţa spre absolut a spiritului ştiinţific, fără urmărirea tenace şi neobosită a cunoştinţei 
absolute. Cunoştinţele relative sunt ca praful care se degajă atunci când şlefuitorul de 
diamante vrea să dea pietrei forma dorită. Ele sunt inevitabile. Dar nu urmează câtuşi de 
puţin că dacă la şlefuire se produce praf şlefuitorul ar urmări prin operaţialui să producă 
numai praf. Sau că, dacă şlefuitorul e nepriceput şi sparge în ţăndări bucata de diamant pe 
care vrea s-o prelucreze, nu ar exista diamant. E extrem de semnificativ faptul că, de câte 
ori relativismul părea să câştige teren, reacţia absolutistă se producea cu mai mare putere 
încă. Şi nu e deloc de mirare. Spiritul nu poate renunţa la ceea ce formează însuşi sensul 
existenţei lui, la năzuinţa spre absolut, la idealul cunoaşterii absolute. Iar dacă uneori pare 
să cedeze din poziţiile lui de drept şi să pactizeze cu adversarul lui ireductibil, pentru 
aceasta sunt de vină delegaţii lui, care-şi depăşesc mandatul, iar nu el însuşi. 

Poziţia principială a absolutismului este, pentru cine înţelege în adevăr ce vrea să 
însemne problemă filosofică, imbatabilă. Absolutismul nu este ros interior de acele 
contradicţii interne care am văzut că prăbuşesc logic toate teoriile relativiste şi le împiedică 
de a se constitui ca teorii . Absolutismul este la adăpost de toate dificultăţile prindpialecm 
stau în calea relativismului. în schimb el luptă cu alte dificultăţi, pe care nu trebuie 6ă le 
trecem sub tăcere. Urmărind cu tenacitate descoperirea şi întemeierea cunoştinţei absolute, 
el pierde din vedere cunoaşterea reală şinu are nici o comprehensiune pentru relativitatea 
ei. Ceea ce este, fără discuţie, o eroare. Căci şi cunoştinţele relative îşi au rostul lor în 
mersul ştiinţei, în îmbrăţişarea teoretică tot mai largă şi mai adâncă a lumii şi a vieţii. Acolo 

unde, din diferite motive, nu este posibilă deocamdată o cunoştinţă adecvată, n-avem 
încotro, trebuie să acceptăm o cunoştinţă relativă. Căci când placi din casa ta confortabilă, 
în care te simţi foarte bine, la un drum mai lung pe jos şi te apucă în câmp o ploaie 
torenfială, te adăposteşti şi într-o colibă sau bordei, dacă se găseşte aşa ceva la îndemână. 
Cu alte cuvinte, din nevoie nu trebuie să facem o virtute, din cunoaşterea relativă nu trebuie 
să facem un ideal teoretic. Problema cunoştinţei absolute este o problemă extrem de 
complicată şi de grea. Noi nu putem spune acum dacă şi când va putea fi dezlegată integral. 
Dar putem spune clar şi categoric: în dezlegarea ei stă sensul spiritului cunoscător însuşi. 
Cu această problemă stă sau cade cunoaşterea omenească, progresul ştiinţei şi însuşi 
spiritul ştiinţific. 

